
PADĖKA 


Per tuos aštuonerius metus, kurių prireikė šiai knygai parašyti, 
mane palaikė daugybė draugų ir šeima. Galbūt man pavyks per 
daugelį metų atsidėkoti jums tokiu pat palaikymu. 

Už tai, kad ši istorija ir aš pati esu gyva, dėkoju savo vyrui Lou 
DeMattei, kuris suprato, kad turiu užsidaryti tartum kalėjimo vie- 
nutėje prie savo stalo, prie kurio buvau prirakinta iki galutinio ter- 
mino, ir nešiojo man į tą vienutę pusryčius, pietus ir vakarienę. 
Dėkoju savo agentei Sandy Dijkstrai, vėl mane išgelbėjusiai nuo 
klystkelių ir nuogąstavimų ir šitaip padėjusiai palaikyti vidinę ra- 
mybę rašant. Dėkoju Molly Giles - nuolatinei pirmajai skaitytojai, 
mačiusiai mano klaidingus startus ir sumaniais patarimais kantriai 
raginusiai eiti į priekį. 

Už suteiktas žinias apie kurtizanių kultūrą ir Šanchajaus nuo- 
traukas esu nepaprastai dėkinga trims žmonėms, kurie nesu- 
skaičiuojamuose elektroniniuose laiškuose nesavanaudiškai su 
manimi pasidalijo savo atliktais XIX-XX a. sandūros kurtizanių 
kultūros tyrimais ir to meto Šanchajaus nuotraukomis: tai Gail 
Hershatter (The Gender of Memory), Catherine Yeh (Shanghai 
Love) ir Joan Judge (The Precious Raft of History). Noriu atsiprašyti 
už mano vaizduotės iškraipytus jų veikaluose tyrinėjamus faktus. 

Už galimybę susipažinti su įvairiomis vietomis, kuriose vyksta 
romano veiksmas, esu dėkinga tuometinei Pibodžio Esekso mu- 

ziejaus Kinų meno skyriaus kuratorei Nancy Berliner, kuri išrū- 
pino Lou ir man viešnagę prieš keturis šimtus metų statytuose na- 
muose Huangcūno kaime. Mano sesuo Jindo (Tina Eng) padėjo 
mums nukeliauti į šį kaimą parinkusi geriausią maršrutą iš Šancha- 
jaus traukiniais ir automobiliais. Kadangi su ja keturias dienas tu- 
rėjau kalbėti tik kiniškai, labai pasitobulinau - tiek, kad pradėjau 
suprasti giminės paskalas, kurios praverčia kiekvienam pasakoji- 
mui. Nors buvo pranašaujami švelnūs orai, mano bendrakeleivė 
Lisa See didvyriškai ištvėrė šalčius ir atskleidė daug istorinių de- 
talių bei žmogiškųjų dramų. Ji kilniaširdiškai įkalbino panaudoti 
šioje knygoje to kaimo tvenkinio pavadinimą, nors Mėnulio Tven- 
kinio pavadinimas būtų puikiai tikęs jos romane aprašomam kai- 
mui. Cecilia Ding pagal Yin Yu Tang projektą mus išsamiai supa- 
žindino su Huangcūno istorija, aprodė senovinius namus, senąsias 
Huangšano miesto Tunsi kvartalo gatves, Geltonąjį kalną. 

Rašant man visada daug duoda muziejai — ir įkvėpimo, ir žinių. 
Šanchajaus paroda San Fransisko Azijos meno muziejuje atvėrė 
akis, koks buvo kurtizanių vaidmuo atnešant į Šanchajų Vakarų 
kultūrą. Metropolitano meno muziejaus Azijos meno skyriaus 
kuratorius Maxwellas Hearnas parūpino informacijos apie senųjų 
kinų intelektualų estetines ir romantines idėjas bei apie žaliaakį 
poetą, rašiusį apie savo esą regėtas dvasias. Tuometinis Georgeo 
Eastmano rūmų (Ročesteris, Niujorko valstija) direktorius at- 
vėrė Kinijos moterų nuotraukų archyvus bei parodė restauruotą 
retą filmą apie miesto merginą, prievarta įtrauktą į prostituciją. 
Vašingtono nacionalinės meno galerijos vyriausiasis parodų ku- 
ratorius Dodgeas Thompsonas surengė man specialią ekskursiją 
susipažinti su Hadsono upės mokyklos dailininkais, tarp jų Al- 
bertu Bierstadtu. Paveikslo „Nuostabos slėnis“ motyvą romane 
įkvėpė skubotas apsilankymas Berlyno senojoje nacionalinėje ga- 
lerijoje — po jo prisiminiau akį traukiantį paveikslą tokiu pavadi- 

nimu, kurio autoriaus, deja, nesugebėjau įsidėmėti, bet jis priminė 
Carlą Blecheną, fantastinių peizažų tapytoją, kurio darbai Seno- 
joje nacionalinėje galerijoje iškabinti gerai matomoje vietoje. Jei 
kam nors pavyktų rasti tą paveikslą, prašyčiau man pranešti. Iki 
šiol kankinuosi, kad nepavyko iš naujo jo rasti. 

Už Šanchajaus istorijos tyrimus dėkoju Stevenui Roulacui, 
supažindinusiam su savo motina Elizabeth, kuri papasakojo apie 
savo, kaip užsienietės, gyvenimą XX a. 4-ojo dešimtmečio Šancha- 
jaus Tarptautinėje Nausėdijoje. Dėkoju Niujorko Azijos draugijos 
JAV ir Kinijos ryšių centro direktoriui Orville'ui Schellui, pasida- 
lijusiam įžvalgomis apie kai kuriuos Kinijos istorijos laikotarpius, 
įskaitant naujosios respublikos susikūrimą ir sąjūdį prieš svetim- 
šalius. Velionis Billas Wu supažindino su mokytų senovės kinų 
kasdienio gyvenimo estetika — apdarais, namų, sodo aplinka, ant 
sienų kabinamomis lentelėmis su eilėmis, - viskuo, ką buvo ga- 
lima rasti jo gyvenamame senų laikų intelektualo būste Sudžou 
apylinkėse. Duncanas Clarkas surado senųjų Šanchajaus gatvių 
žemėlapių, ir pagal juos šių dienų mieste galėjome nustatyti buvu- 
sio kurtizanių namų kvartalo ribas. Shelley Lim paaukojo begalę 
valandų vedžiodama mane po Šanchajų ir rodydama senuosius 
privačius namus, namus su vaiduokliais ir vietas, kuriose vidury 
nakties buvo daromas geriausias pėdų masažas. Prodiuserė Mo- 
nica Lam, operatorius Davidas Petersonas ir mano sesuo Jindo pa- 
dėjo pirmąkart aplankyti mūsų giminės rūmus Čongmingo saloje, 
kur užaugo mano motina ir kur nusižudė mano senelė. Joan Chen 
prijuokino šanchajietiškais juokingų, dažnai riebių posakių verti- 
mais, dėl kurių savo ruožtu turėdavo kreiptis pagalbos į draugus. 

Turėjau daug pagalbininkų, jie padėjo aplankyti vietas, taip pat 
palikusias žymę, prisidėjo prie romano veiksmo vietų aprašymuose: 
tai Joanna Lee, Kenas Smithas, Kit Wai Lee, o National Geographic 
draugija sudarė galimybes tris kartus paviešėti kalnuose įsikūru- 

siame atokiame Dimeno kaime Guidžou provincijoje. Kitas (Dė- 
dulė) sa manimi praleido daugybę valandų, dienų ir savaičių, aiš- 
kindamas apie kaimo papročius ir istoriją, taip pat supažindino su 
daugeliu jo gyventojų, kurie buvo netekę namų per didžiulį gaisrą, 
sunaikinusį penktadalį kaimo. Emily Scott Pottruck keliavo su ma- 
nimi kaip draugė, padėjėja, organizatorė ir gynėja nuo bėdų. Mikeas 
Hawley surengė mums išvyką į Butaną ir kelionę po atokius šalies 
kampelius - jie taip pat virto kai kurių scenų veiksmo vieta, — beje, 
ten atradau ir Rojaus kalną su Penkiais Sūnumis. 

Tarp daugybės padėjusių rinkti romanui reikalingas detales — 
Marcas Shumanas, suteikęs informacijos apie nemirtingumo 
grybą ganoderma lucidum, kuris galiausiai man pačiai padėjo pa- 
gerinti sveikatą. Michaelas Tilsonas Thomas parodė man muzikos 
kūrinius, skirtus groti viena ranka ir įkvėpusius sukurti kairiaran- 
kio pianisto personažą. Joshua Robisonas davė lindihopo ir 3-iojo 
dešimtmečio muzikos pamokų. Dr. Tomas Brady ir dr. Asa De- 
Matteo supažindino su pagrobtų keturiolikos ir trejų metų vaikų 
psichologijos ypatumais. Markas Moffettas paaiškino, ką galima 
sužinoti iš gintare sustingusių vapsvų evoliucijos. Walteris Kirnas 
paragino parašyti ilgą apsakymą Byliner tinklalapiui, ir to apsa- 
kymo veikėja pamažu prasiskynė platų kelią į romaną. 

Už tai, kad apsaugojo nuo nevaldomo išsiplėtojimo, dėkoju 
savo asistentei Ellen Moore, kuri pašalino didelę dalį nukrypimų 
ir buvo sąžinės balsas, primenantis apie sutartus terminus. Libby 
Edelson iš Ecco leidyklos parodė beribį taktą ir kantrybę, kai vėluo- 
davau siųsti rinkmenas arba nusiųsdavau ne tas. Redaktorė Shelly 
Perron dirbo neapsakomai spaudžiama terminų ir ne tik šimtus 
kartų išgelbėjo mane nuo apsijuokimo, bet ir patarė, ką dar norėtų 
rasti romane kaip skaitytoja. Esu nepaprastai dėkinga už pagalbą 
daugeliui Sandy Dijkstros agentūros ir Ecco leidyklos darbuotojų, 
priėmusių šią knygą, o kartu su ja - ir mane kaip savą žmogų. Net 

neįsivaizduojate, kokia kalta jaučiuosi matydama jūsų entuziazmą, 
kad šio darbo nebaigiau greičiau. 

Suprantu, kaip man pasisekė, kad painus šios knygos kelias ėjo 
per mano leidėjo Ecco vyriausiojo redaktoriaus Danielio Halperno 
geras rankas. Jis nė karto neparodė baimės pamatęs pirmuosius 
puslapius, vien entuziazmą ir visišką pasitikėjimą, kuriuo užkrėtė 
ir mane. Jis kartkartėm švelniai bakstelėdavo galų gale baigti knygą, 
bet niekada nesierzino, nors to neabejotinai galėjau sulaukti. Jo 
pastabos, kritinė analizė, pasakojimo kaip visumos ir jo detalių 
suvokimas visiškai sutapo su mano siekiais ir slaptais lūkesčiais, 
kokia turėtų būti ši knyga. Tačiau už knygos trūkumus lieku atsa- 
kinga tik aš pati. 


I SKYRIUS 


SLAPTASIS NEFRITO TAKAS 


Šanchajus 
1905-1907 
Violeta 


Kai buvau septynerių, gerai žinojau, kas aš tokia: grynakraujė 
amerikietė iš prigimimo, elgesio ir kalbos, o mano motina Lulu 
Mintern buvo vienintelė Šanchajuje baltoji aukštos klasės kurti- 
zanių namų savininkė. 

Motina man davė Violetos vardą pagal gležną violetinę gėlelę — 
našlaitę, kurią mėgo vaikystėje San Fransiske, mieste, kurį buvau 
mačiusi tik atvirukuose. Augdama kuo toliau, tuo labiau neken- 
čiau savo vardo. Kurtizanės jį tardavo šanchajiečių tarme vjo-la — 
tuo žodžiu vejama šalin. „Vjo-la! Vjo-la!“ - šitaip mane sutikdavo 
kur tik pasisukus. 

Motina kiniškai pasivadino Lulu Mimi - tai skambėjo panašiai 
kaip amerikietiškas jos vardas, ir jos laikoma kurtizanių buveinė 
buvo žinoma kaip „Lulu Mimi namai“. Klientai vakariečiai juos 
žinojo pagal jos vardo hieroglifų vertimą į anglų kalbą: „Slaptasis 
nefrito takas. Daugiau nebuvo aukštos klasės kurtizanių namų, 
kurie būtu aptarnave ir kinus. ir vakariečius. - dauguma klientų 

buvo turtingiausi su užsieniu prekiaujantys verslininkai. Taigi ji 
gana ekstravagantiškai sulaužė abiejų skirtingų pasaulių tabu. 

Tie gėlių namai buvo visas mano pasaulis. Neturėjau bendra- 
amžių draugių ar pažįstamų amerikiečių mergaičių. Kai suėjo še- 
šeri, motina mane įtaisė į panelės Džuel mergaičių akademiją. Ją 
lankė tik keturiolika mokinių - ir visos beširdės. Kelių motinos 
neapsikentė mano buvimo ir jų dukterys kitas mergaites primokė 
mane išguiti. Girdi, aš gyvenanti tokiuose namuose, kuriuose ei- 
nama blogais keliais, ir jei kas prie manęs prisilies, užsikrės mano 
pagedimu. Mokytojai jos mane apskundė, kad nuolat keikiuosi, 
nors buvau susikeikusi tik kartą. Bet labiausiai mane užgavo viena 
vyresnė mergaitė paikomis garbanomis. Trečią dieną atėjusi į mo- 
kyklą patraukiau koridoriumi ir tada ta mergaitė atskuodusi gar- 
siai pasakė, kad jos žodžiai pasiektų mokytojos ir žemesnės klasės 
mergaičių ausis: 

— Tu kalbėjai su siauraakiu jo kalba ir dabar tu pati siauraakė. 

Tokio užgauliojimo nebegalėjau kęsti. Įsikibau jai į garbanas. Ji 
sukliko, ir keliolika kumščių ėmė daužyti man nugarą, o kažkuris 
sukruvino lūpą ir išmušė klibantį dantį. Aš jį išspjoviau, visos aki- 
mirką įsistebeilijom į žibantį iltinį, o tada dramatiškam įspūdžiui 
sustiprinti griebiausi už gerklės ir griūdama ant grindų sužvigau: 

— Jūs mane nužudėt! 

Viena mergaitė nualpo, o pati vadeiva su savo gauja išsilakstė 
iš baimės suakmenėjusiais veidais. Pakėliau dantį - ką tik buvusią 
gyvą savo kūno dalį - ir mokytoja skubiai pridėjo man prie veido 
į gniutulą sumaigytą nosinę, kad nevarvėtų kraujas, o išlydėdama 
netarusi nė menkiausio paguodos žodelio įsodino į rikšą ir iš- 
siuntė namo. Motina tučtuojau nusprendė, kad mane reikia lavinti 
namie. 

Sumišusi jai prisipažinau, ką pasakiau senam elgetai: „Lao hu- 
adzi, praleisk mane“ Kol ji man nepaaiškino, kad žodis lao hua- 

dzi, kuriuo vadinami elgetos, yra kiniškas, nesupratau, jog mano 
šneka - tai anglų ir kinų kalbų bei Šanchajaus tarmės kratinys. Kita 
vertus, iš kur galėjau žinoti anglišką žodį „elgeta“, jei niekada ne- 
buvau mačiusi palei sieną susmukusio senelio amerikiečio, vapan- 
čio išgverusia burna, kad jo pasigailėčiau. Kol neišėjau į mokyklą, 
keista saviška kalba kalbėjau tik su keturiomis mūsų kurtizanėmis 
„Slaptajame nefrito take“, jų palydovėmis ir tarnais. Jų paskalų ir 
vylingų kalbų, skundų ir aimanų skiemenys lindo man į ausis ir 
išeidavo pro burną, o kalbėdamasi su motina niekada iš jos negir- 
dėjau, kad ką nors negerai sakyčiau. Lyg būtų maža painiavos, mo- 
tina kalbėjo dar ir kiniškai, o jos palydovė Aukso Balandė - dar ir 
angliškai. 

Man ir toliau nedavė ramybės tos mergaitės mestas priekaištas. 
Paklausiau motinos, ar vaikystėje kalbėjo kiniškai, o ji atsakė turė- 
jusi reiklią mokytoją Aukso Balandę. Tada paklausiau, ar kiniškai 
kalbu taip pat gerai kaip kurtizanės. 

— Daugeliu atžvilgių kalbi geriau, - atsakė ji. - Dailesniu sti- 
liumi. 

Sunerimau. Savo naujojo namų mokytojo paklausiau, ar tikrai 
amerikietis iš prigimties negali kiniškai geriau kalbėti už tikrą 
kiną. Jis atsakė, esą kiekvienos žmonių padermės burnos ertmės, 
liežuvio, lūpų sandara geriausiai pritaikyta tos padermės kalbai, 
lygiai kaip ir ausys, perduodančios žodžius smegenims. Paklau- 
siau jo nuomonės, kodėl aš moku kalbėti kiniškai. Jis atsakė - uo- 
liai mokantis mano burna taip išlavėjo, kad liežuvis joje ėmė ki- 
taip krutėti. 

Dvi dienas negalėjau nusiraminti, paskui logika ir dedukcinis 
mąstymas leido man atgauti teises į savo rasę. Pirmiausia sampro- 
tavau: mano motina yra amerikietė. Nors tėvas miręs, akivaizdu, ir 
jis amerikietis, nes buvo baltagymis, rusvaplaukis ir žaliaakis. Aš 
vilkėjau vakarietiškus drabužius ir avėjau įprastą avalynę. Mano 

pėdos nebuvo sutriuškintos ir kaip tešlos virtinukai įspraustos į 
mažulyčius batelius. Ir dar buvau išsimokslinusi - be kita ko, mo- 
kiausi tokių sunkių dalykų kaip istorija ir gamtos mokslai, - „ir be 
jokio didesnio tikslo, vien dėl paties Pažinimo“, kaip sakė mano 
mokytojas. Daugelis kinų mergaičių buvo mokomos vien deramo 
elgesio. 

Bet dar svarbiau, kad mąsčiau kitaip nei kinai - nei lanksčiausi 
statuloms, nei smilkiau smilkalus, nei tikėjau vaiduokliais. Motina 
man sakydavo: 

— Vaiduokliai tėra prietaras, kylantis iš paties kino baimių. Kinai 
itin baimingi, dėl to jie turi šitiek prietarų. 

Aš nebuvau baiminga. Ir nebuvau pratusi ką nors daryti vien dėl 
to, kad šitaip daroma tūkstančius metų. Buvau jankiškai sumati ir 
galvojau savo galva; taip man sakydavo motina. Pavyzdžiui, kaip tik 
man kilo mintis vietoj nuo seno įprastų valgymo lazdelių duoti tar- 
nams šiuolaikiškus įrankius — šakutes. Vis dėlto motina liepė tar- 
nams stalo sidabrą padėti atgal. Ji pasakė, kad vienas tokios šakutės 
dantis atsieina daugiau negu tarno metų alga, taigi tarnai gali su- 
sigundyti tas šakutes parduoti. Kinai sąžiningumą supranta kitaip 
negu amerikiečiai. Teko jai pritarti. Bet jei aš kinė, ar tą patį turė- 
čiau sakyti ir apie save? 

Palikusi panelės Džuel akademiją, uždraudžiau kurtizanėms 
vadinti mane Vjo-la. Nebeleidau vartoti ir kiniškų malonybinių 
žodelių, tokių kaip „mažoji sesute“. Liepiau vadinti mane Vivi. Vie- 
ninteliai žmonės, kurių leidausi vadinama Violeta, buvo tie, kurie 
mokėjo taisyklingai ištarti mano vardą, tai yra motina, Aukso Ba- 
landė ir namų mokytojas. 

Pasikeitusi vardą supratau, kad pagal nuotaiką ar reikalą galiu 
tai daryti kada panorėjusi. Ir netrukus po vieno nelaimingo atsiti- 
kimo prisiėmiau pirmąją pravardę. Bėgdama per pagrindinę sve- 
tainę atsitrenkiau į tarną, nešantį padėklą su arbata ir užkandžiais, 

ir padėklas žvangėdamas nukrito ant grindų. Jis šūktelėjo, kad aš 
tikra biaodzi — vėjovirpa. Žavingas žodis. Aš ir buvau Vėjovirpa, 
siaučianti garsiuosiuose „Slaptojo nefrito tako“ namuose su savo 
purių tamsių plaukų aureole ir kate, medžiojančia iš mano plaukų 
išrištą kaspiną. Nuo tada tarnai turėjo mane angliškai vadinti Vėjo- 
virpa, o tą žodį jie tardavo „vuvu“. 

Mylėjau auksakailę kaip lapė savo katę. Ji buvo mano, o aš jos, 
ir tokio jausmo daugiau niekam nejaučiau — net motinai. Kai lai- 
kydavau ant rankų savo katytę, ji minkydavo letenėlėmis mano 
suknelės korsažą ir draskinėdavo nėrinius, paversdama juos žuvų 
tinklu. Jos akys buvo žalios kaip mano, rudai juodai lopiniuotas 
kailelis nuostabiai žėrėjo auksu. Mėnesienoje ji spindėjo it paš- 
vaistė. Motina man ją dovanojo, kai pasakiau, kad noriu draugės. 
Pasak jos, ankstesnis mano katės savininkas buvo piratas ir pava- 
dino ją Karlota - savo paties pagrobtos Portugalijos karaliaus duk- 
ters vardu. Kiekvienas gali turėti draugą, užtat niekas daugiau ne- 
turi pirato katės. Ir katė, atvirkščiai negu bet kuris draugas, visada 
bus ištikima. Motina sakė žinanti tai iš patirties. 

Manosios pirato katės bijojo kone visi namai. Jei kas nors ją 
vydavo nuo baldų, ji draskėsi. Įkliuvusi uždarytoje rūbų spintoje, 
staugdavo kaip vaiduoklis. Jei pajusdavo besiartinančio žmogaus 
baimę, šnypšdavo ir leisdavo suprasti, kad jis bijo ne be pagrindo. 
Aukso Balandė visada sustingdavo pamačiusi išdidžiai jos link ti- 
penančią Karlotą. Vaikystėje žiauriai apdraskyta laukinės katės, ji 
vos nemirė nuo pūlingos karštligės. Jei kas imdavo mano katytę 
ant rankų, ji puldavo kandžiotis - žaibiškai ir skaudžiai, o jei kas 
manęs neatsiklausęs ją imdavo glostyti, išleisdavo nagus. Ji pra- 
žudė septyniolikmetį vaikiną, vardu Ištikimasis Fangas, atėjusį į 
„Slaptąjį nefrito taką“ su tėvu. Tąkart ieškojau Karlotos ir aptikau 
ją po sofa. Čia pasipynė tas vaikinas ir ėmė kažką nesuprantamai 
vograuti. Nesuskubau laiku perspėti, kad neliestų Karlotos - jis 


22 Malonumų rūmai 


pasilenkęs čiupo jai už uodegos, o ši suleido nagus jam į ranką ir su 
visa mėsa išplėšė keturis kruvinus rėžius. Jis išbalo, sugriežė danti- 
mis ir mirtinai sužeistas nualpo. Tėvas parsivežė jį namo ir Aukso 
Balandė pasakė, kad jaunuolis neabejotinai mirs, o paskui viena 
iš kurtizanių apgailėjo, jog jis taip ir nepasidžiaugė buduaro ma- 
lonumais. Nors vaikinas pats buvo kaltas, baiminausi, kad dabar 
Karlotą išneš iš namų ir nuskandins. 

Su manimi Karlota buvo kitokia. Kai laikydavau ją ant rankų, 
ji meiliai atsidrėbdavo. Naktimis murkaudavo mano glėbyje, o ry- 
tais čirpaudavo į ausį. Prijuostės kišenėje nešiodavausi jai dešros 
kąsnelių bei virvele surištų žalių papūgos plunksnų, kuriomis išvi- 
liodavau ją iš slėptuvių po daugybe svetainės sofų. Jai kepšnojant 
plunksnas iš po kutų kyščiodavo letenėlės. Abi lakstydavom po 
baldų labirintą, ji laigė per stalus ir krėslus, karstėsi užuolaidomis, 
laipiojo sienų apdailos plokščių briaunomis - visur, kur tik norėjo. 
Ta svetainė buvo Karlotos ir mano žaidimų aikštelė, o ta žaidimų 
aikštelė anksčiau buvo vaiduoklių buveinė, ir mano motina ją pa- 
vertė „Slaptuoju nefrito taku“. 

Kelis kartus girdėjau, kaip ji vakariečiams laikraščių reporte- 
riams pasakojo gavusi šį būstą mažne už dyką. 

- Jei norite Šanchajuje prasimanyti pinigų, — pasakė ji, — pasi- 
naudokite žmonių baime. 


Lulu 


Ši vila, gerbiamieji ponai, buvo pastatyta prieš keturis šimtus 
metų kaip turtingo mokyto valdininko ir žymaus poeto Pan Ku 
Siango vasaros rūmai — šio vyro eilių privalumų dabar niekas ne- 
žino, nes visos jo užrašytos mintys buvo paleistos dūmais. Sklypas 
su ankstesniais keturiais pastatais užėmė daugiau kaip pusę hek- 

taro - dukart daugiau nei dabar. Storos akmeninės sienos likusios 
iš anų laikų. Tačiau vakarinį ir rytinį sparną teko atstatyti, kai juos 
sunaikino paslaptingas gaisras, - ta pati ugnis prarijo ir moksla- 
vyrio poetines mintis. Keturis šimtus metų iš kartos į kartą buvo 
perduodama ši legenda: viena iš jo sugulovių vakariniame sparne 
sukėlė gaisrą, o žmona rytiniame sparne klykdama žuvo liepsnose. 
Kas dabar pasakys, ar tai tiesa. Tačiau kokia legenda be vienos 
kitos žmogžudystės? Kaip manote? 

Po poeto mirties vyresnysis jo sūnus geriausiam akmentašiui 
užsakė iškalti paminklinę plokštę, papėdėje pritaisytą prie vėžlio 
šarvo ir viršūnėje papuoštą drakonu, - šiuos garbės simbolius pel- 
nydavo aukšti pareigūnai, nors neliko nė vieno aukštą jo padėtį 
liudijančio įrašo. Apie tą laiką, kai šeimos galva tapo jo proanūkis, 
akmens plokštė buvo nuvirtusi ir kone užžėlusi dygiomis žolėmis. 
Vėjas išdildė mokslavyrio vardą - kartu su išvardytais nuopelnais, 
iš jo liko tik neįskaitomos įbraižos. Tai nebuvo toji amžina garbė, 
kurios jis tikėjosi. Kai palikuonys prieš šimtą metų pusvelčiui par- 
davė šią buveinę, ant jos krito prakeiksmas. Gavusį pinigus pavel- 
dėtojo įpėdinį tą pačią dieną surėmė kaip ugnis deginantys skaus- 
mai ir jis mirė. Kitą sūnų nužudė plėšikas. Tų sūnų vaikai vienas 
po kito išmirė nesulaukę senatvės. Pirkėjus paeiliui taip pat ištiko 
keistos negandos: nedalia, nevaisingumas, pamišimas ir panašiai. 
Kai išvydau šiuos rūmus, akis badė jų apleistumas, vietoj grindų 
kerojo vynuogienojų džiunglės ir tankūs krūmai - tikras sulaukė- 
jusių šunų prieglobstis. Šį būstą nusipirkau už kiniškus grašius. Ir 
vakariečiai, ir kinai tvirtino, kad apskritai buvo kvaila mokėti. Joks 
dailidė, mūrininkas ar nešikas nė kojos nekels per namų, kuriuose 
vaidenasi, slenkstį. 

Taigi, gerbiamieji ponai, ką man reikėjo daryti? Viską mesti ir 
skaičiuoti nuostolius? Nusamdžiau aktorių italą - nemalonumų 
prisidariusį aziatiškai juodbruvą jėzuitą, kuris pagarsėjo ėmęs kie- 

tai rištis plaukus, įterpdamas smilkinius kaip kinų operos daini- 
ninkai, kad žvilgsnis įgautų dramatizmo. Jis pasirūpino fengšui 
meistro apdarais, nusisamdėm kelis berniukus išnešioti lapelių 
su skelbimais, kad kieme priešais vaiduoklių apsėstus rūmus bus 
surengta mugė. Pastatėm skanėstų prekiautojų palapinių, pasi- 
kvietėm akrobatų, keturlinkai susirangančių lanksčiakūnių, muzi- 
kantų, turėjom vaisių ir saldainių automatą, iš kurio krito minkš- 
tos sūrstelinčios karamelės. Su padėjėju kinu iš palankino išlipęs 
fengšui meistras jau rado tūkstantinę minią — vaikų ir jų auklių, 
tarnų ir rikšų, kurtizanių ir jų šeimininkių, siuvėjų ir kitų gando- 
nešių. 

Fengšui meistras pareikalavo atnešti degančią keptuvę. Išsi- 
traukė rankraščio ritinį ir įmetė į liepsnas, paskui, pašlakstęs ugnį 
ryžių vynu, kad aukščiau šoktų liepsnos, progiesmiu pažėrė tibe- 
tietiškų tauškalų kratinį. 

— Dabar įžengsiu į prakeiktus rūmus, - pasakė aktorius mi- 
niai, - ir perkalbėsiu poetą vaiduoklį Paną juos palikti. Jei negrįšiu, 
prašom paminėti kaip gerą žmogų, kuris savo gyvybės nepagailėjo 
kitų labui. 

Menamas mirtinas pavojus visada padeda sukčiams įtikinti 
savo aukas. Publika žiūrėjo, kaip jis žengia ten, kur iki tol niekas 
nesiryžo kelti kojos. Po penkių minučių jis grįžo - suošė įsiaudri- 
nusi minia. Pranešė aptikęs poetą vaiduoklį tapybos studijoje li- 
kusioje rašalinėje. Jiedu įsitraukę į malonų pokalbį apie jo poeziją 
ir buvusią šlovę. Ją prisiminęs poetas apverkęs pernelyg ankstyvą 
užmairštį, kuriai jį pasmerkė palikuonys. Jo paminklas virtęs sama- 
nota nuolauža, ant kurios šunys kelia koją. Fengšui meistras patiki- 
nęs poetą vaiduoklį, kad jam vėl bus pastatyta paminklinė plokštė, 
dar gražesnė negu pirmiau. Poetas vaiduoklis jam padėkojęs ir aki- 
moju palikęs apsėstus rūmus, kad galėtų susijungti su nužudytąja 
savo Žmona. 

Šitaip buvo pašalinta pirmoji kliūtis. Toliau man teko įveikti 
abejones dėl klubo, skirto ir vakariečiams, ir kinams, sėkmės. Kaip 
žinote, dauguma vakariečių kinus laiko žemesniais už save - inte- 
lekto, moralės, bendravimo požiūriu. 

Savo ruožtu kinai piktinasi svetimšalių polinkiu valdingai sa- 
vintis Šanchajų ir šeimininkauti jame pagal savo sutartis ir įstaty- 
mus. Svetimšaliai nepasikliauja kinais. Ir žemina juos kreipdamiesi 
makaronišku žargonu - net į tuos, kurie angliškai kalba rafinuotai 
kaip britų lordai. Kas kinus gali priversti leistis į kalbas su žmonė- 
mis, kurie su jais nesiskaito? 

Atsakymas paprastas — pinigai. Bendras jų interesas, bendra 
kalba yra užsienio prekyba, ir aš jiems padedu susikalbėti sukur- 
dama tokią atmosferą, kurioje išsisklaido paskutinės abejonės. 

Vakariečių mūsų svečių laukia klubas su įprastais malonumais: 
biliardu, kortomis, geriausiais cigarais ir brendžiu. Štai tame 
kampe matote fortepijoną. Kiekvieno vakaro pabaigoje aplink jį 
susispiečia klajūnų būrys ir traukia savo gimtųjų kraštų himnus 
ir jausmingas dainas. Turime keletą tokių, kurie įsivaizduoja esą 
Karuzo pusbroliai. Svečiams kinams siūlau aukščiausios klasės 
kurtizanių namų malonumus. Lankytojai laikosi merginimo pro- 
tokolo. Tai ne viešieji namai, prie kurių labiau pripratę Vakarų 
vyrai. Kinams svečiams taip pat siūlome tai, kas laikoma vakarie- 
tiškais pirmarūšių kurtizanių namų patogumais: biliardą, lošimą 
kortomis, rinktinio viskio, cigarų, opijaus ir dailių dainininkių, 
atliekančių senas linksmas kiniškas daineles ir skatinančių vyrus 
prie jų prisidėti. Mūsų apystata gražesnė negu kitų namų. Viską 
lemia detalės, o kadangi aš amerikietė, nusimanymas apie tai yra 
mano kraujyje. 

O dabar ženkime ten, kur Rytai susitinka su Vakarais, - į didžiąją 
svetainę, dviejų skirtingų pasaulių verslininkų bendrą teritoriją. 
Įsivaizduokite, kokio pakilių balsų dūzgesio klausomės kasvakar. 

Čia daug kas susikrovė turtus, ir visų jų pradžia yra mano ištarti 
supažindinimo žodžiai ir rankų paspaudimas. Gerbiamieji ponai, 
tai pamoka kiekvienam, kuris nori susikrauti turtą Šanchajuje. Kai 
žmonės sako, jog kas nors neįmanoma, tai ir tampa neįmanoma. 
Vis dėlto Šanchajuje nėra nieko neįmanoma. Reikia sena paversti 
nauja, taip sakant, perstumdyti baldus ir surengti gerą spektaklį. 
Nevengti klastos ir laimėti. Avantiūristai mielai sutinkami. Šiapus 
šių durų atsiveria kelias į turtus visiems, kas gali investuoti ne ma- 
žiau kaip dešimt tūkstančių dolerių arba kieno įtaka prilygsta šiai 
vertei. Mes keliame savus reikalavimus. 


ARTĖDAMAS PRIE RŪMŲ vartų iš pirmo žvilgsnio matei, kad žengi 
į prašmatnius namus su šlovinga istorija. Ant vartų arkos tebeka- 
bojo iškalinėta akmeninė plokštelė, pritinkanti Mingų laikų inte- 
lektualui; jos kampuose buvo palikta šiek tiek kerpių autentišku- 
mui patvirtinti. Tvirti vartai buvo nuolat raudonai perlakuojami, 
o žalvariniai apkaustai nušveičiami iki prabangaus spindesio. Ant 
abiejų vartų stulpų kabojo po lentelę su abiem šių namų pavadi- 
nimais: dešinėje —- SLAPTASIS NEFRITO TAKAS, kairėje — kiniškas 
užrašas LULU MIMI NAMAI. 

Vos įžengęs pro vartus ir patekęs į priekinį kiemą galėjai pa- 
manyti grįžęs į tas dienas, kai šių namų šeimininkas buvo poetas 
vaiduoklis. Sodas nuo žuvų tvenkinio iki sakumpusių pušų buvo 
paprasto plano, klasikinių proporcijų. Sodo pakrašty stūksojo 
gana atšiauraus pavidalo pastatas: pilkas, lygiai tinkuotas akmeni- 
nis mūras, langai su suaižėjusio ledo rašto pinučiais. Pilkomis čer- 
pėmis dengtas stogas buvo aukštyn riestais šelmenimis - ne per 
daug krintančiais į akis, bet iškart primenančiais laimę nešančių 
šikšnosparnių sparnus. O priešais namus stovėjo poeto pamink- 
linė plokštė, atstatyta teisėtai jai priklausančioje vietoje, įtaisyta 

ant vėžlio, viršūnėje papuošta drakonu ir skelbianti, kad mokyto 
vyro atminimas neišblės tūkstantį metų. 

Tačiau įžengus į vestibiulį Mingų epochos nelikdavo nė ženklo. 
Po kojomis mirgėjo spalvingi mauriškų degtų plytelių raštai, prieš 
akis stūksojo raudono aksomo užuolaidų siena. Jas atitraukus at- 
siverdavo, anot mano motinos, Dangiškų Grožybių rūmai. Tai 
buvo didžioji svetainė, ir ji buvo visiškai vakarietiška. Tokia buvo 
visų geresnių kurtizanių namų mada, tačiau mano motina turėjo 
tikrą, be to, drąsų Vakarų mados pojūtį. Keturis šimtus metų rū- 
muose sklidusius šaltus aidus slopino spalvingi apmušalai, stori 
kilimai ir žemų kušečių, stangrių minkštasuolių, tachtų ir turkiškų 
otomanių apstumas. Ant gėlių staliukų stovėjo vazos su vaiko gal- 
vos dydžio bijūnais, apskriti arbatos staliukai buvo nustatyti švies- 
tuvais, nuo kurių svetainė švytėjo gintariniu saulėlydžio medumi. 
Vyrai galėjo traukti cigarus iš drėkinamųjų dramblio kaulo dėžu- 
čių ir cigaretes iš filigraninių pertvarinio emalio vazelių, pastatytų 
ant komodų. Daigstyti krėslai buvo tiek pritutinti vatalino, kad 
priminė ant jų sėdinčių žmonių sėdmenis. Kai kurios dekoracijos 
kinams turėjo atrodyti gana juokingos. Pavyzdžiui, iš Prancūzi- 
jos importuotų mėlynų baltų vazų piešiniuose buvo pavaizduoti 
kinai, kurių veidai panėšėjo į Napoleono ir Žozefinos. Sunkias 
moherio užuolaidas, dengiančias pinučių langus, svarino piršto 
storumo žali, raudoni ir geltoni spurgai ir kutai - mėgstami Karlo- 
tos žaislai. Sietynai ir sieninės žvakidės apšvietė paveikslus su rau- 
meningomis raudonskruostėmis baltakūnėmis romėnų deivėmis, 
laigančiomis su tokiais pat raumeningais baltais žirgais, - grotes- 
kiški pavidalai, kaip girdėjau sakant kinus, vaizduojantys ištvirka- 
vimą su gyvuliais. 

Durys dešiniajame ir kairiajame didžiosios svetainės krašte 
vedė į mažesnius, nuošalesnius kambarius, o už jų dengti perėji- 
mai per vidinius kiemus ėjo į buvusią mokslavyrio biblioteką, ta- 

pybos studiją ir šeimos šventyklą, sumaniai paverstą kambariais, 
kuriuose verslininkai galėjo surengti puotą draugams arba pasimė- 
gauti linksminami į tikras damas panašių kurtizanių, kurios dai- 
nuodavo už širdies griebiančiais balsais. 

Didžiosios svetainės gale motina buvo įrengusi lenktus kilimu 
klotus laiptus su raudonai lakuotais mediniais turėklais - jie vedė 
į tris lenktus aksomu muštus balkonus, sukonstruotus operos 
teatrų balkonų pavyzdžiu. Iš jų vėrėsi vaizdas į didžiąją svetainę 
ir aš dažnai iš jų žiūrėdavau į apačioje vykstančias linksmybes, o 
Karlota pirmyn atgal vaikštinėdavo turėklais. 

Pobūviai prasidėdavo saulei nusileidus. Visą naktį prie namų 
privažiuodavo naujos karietos ir rikšos. Vartų sargas Kiužis Kiau- 
šinis būdavo įsidėmėjęs atvykstančiųjų vardus ir tik jie buvo įlei- 
džiami į vidų. Nuo savo laktos matydavau pro raudonas užuolaidas 
į tą puošnią salę įsiveržiančius vyrus. Galėdavau atspėti, kuris iš 
jų naujokas. Jis stebeilydavo į atsivėrusį vaizdą, žvilgsniu skrosda- 
mas kambarį ir negalėdamas patikėti, kad mato vienus su kitais 
besisveikinančius, mandagiai šnekučiuojančius kinus ir vakarie- 
čius. Vakarietis pirmiausia mesdavo akį į savo karalijoje įsitaisiu- 
sias kurtizanes. Greičiausiai iki tol jas būdavo matęs kailiniuotas ir 
skrybėlėtas pravažiuojančias karietose didžiosiomis gatvėmis. Bet 
čia jos pasirodydavo visu prašmatnumu. Jis galėdavo su jomis kal- 
bėtis, susižavėjęs šypsotis, nors buvo gana pabrėžtinai pamokytas 
nesiliesti. Su pasigėrėjimu žiūrėdavau, kaip mano motina įvairių 
tautybių vyrams kelia baimingą pagarbą. Ji turėjo galią be žodžių 
užvaldyti vyrą nuo pat tos akimirkos, kai jis įžengdavo pro duris. 

Mūsų kurtizanės buvo vienos populiariausių ir talentingiausių 
merginų, dirbančių aukštos klasės Šanchajaus namuose, - elegan- 
tiškos, vylingai drovios, gundančiai nepagaunamos, puikiai dai- 
nuojančios ir skaitančios poeziją. Jos buvo žinomos kaip Debesų 
Gražuolės. Kiekvienos varde buvo žodis „debesėlis“ - tai rodė, ko- 

kiems namams jos priklauso. Kai jos šiuos namus palikdavo, - vie- 
nos ištekėdavo, kitos išeidavo į vienuolyną arba žemesnės rūšies 
kurtizanių namus, - debesėlis iš jų vardo išgaruodavo. Kai man 
buvo septyneri, čia gyveno Rausvasis Debesėlis, Purusis Debe- 
sėlis, Sniego Debesėlis ir mano mėgstamiausioji Burtų Debesėlis. 
Visos jos buvo nepėsčios. Dauguma čia atsirado būdamos trylikos 
ar keturiolikos, o išėjo dvidešimt trejų ar dvidešimt ketverių. 

Motina buvo nustačiusi taisykles, kaip jos turi apsieiti su sve- 
čiais, kaip pasidalyti uždarbį su namais, kuriems priklauso, bei 
padengti einamąsias išlaidas. Aukso Balandė stebėjo kurtizanių 
elgesį ir išvaizdą ir rūpinosi, kad jos atitiktų aukštos klasės kur- 
tizanių namų kriterijus ir reputaciją. Aukso Balandė žinojo, kaip 
lengvai mergina gali prarasti reputaciją. Ji buvo viena populiariau- 
sių savo meto kurtizanių, kol jos globėjas išmušė jai priekinį dantį 
ir suknežino pusę veido. Kol ji taisėsi ir galiausiai liko kreivoku 
veidu, jos vietą užėmė kitos gražuolės, o jai taip ir nepavyko nutil- 
dyti spėlionių, girdi, turėjusi kažkuo labai neįtikti savo globėjui, jei 
šitokį taikų žmogų pakurstė šitaip smurtauti. 

Kad ir kokios dailios buvo kurtizanės, kiekvienas svečias — 
kinas ar vakarietis - ypač puoselėjo viltis pamatyti vieną moterį — 
mano motiną. Nuo mano laktos ją buvo nesunku išskirti pagal ku- 
petą stangrių rudų garbanų, nerūpestingai glamonėjančių pečius. 
Mano plaukai buvo labai panašūs į jos, tik tamsesni. Motinos oda 
buvo tamsoko gymio. Ji išdidžiai visiems sakydavo turinti keletą 
lašų Bombėjaus kraujo. Niekas - nei kinas, nei svetimšalis - ranką 
prie širdies pridėjęs nebūtų pasakęs, kad ji gražuolė. Pakumpusi 
ilga nosis atrodė tarsi negrabiai išdrožta kreivu peiliu. Kakta buvo 
aukšta ir plati - kaip sakė Aukso Balandė, iškalbingas ženklas, kad 
žmogus turi smegenų. Smakras buvo atstatytas kaip muštynėms 
paruoštas kumštis, skruostikauliai aštrūs kaip ašmenys. Akių rai- 
nelės neįprastai didelės, giliose tamsiose akiduobėse įstatytas 

akis supo tamsių blakstienų vėduoklė. Tačiau visi pripažino, kad 
ji kerinti - kur kas labiau negu taisyklingų bruožų, didelio grožio 
moterys. Viskas jos buvo nepakartojama - šypsena, kimiai melo- 
dingas balsas, gundantys tingūs judesiai. Ji žaižaravo. Ji švytėjo. Jei 
vyriškis gaudavo bent vieną veriančių jos akių žvilgsnį, likdavo pa- 
vergtas. Ne kartą tai mačiau. Ji kiekvienam vyrui sužadindavo pa- 
jautą, kad išskiria jį iš kitų. 

Jos nešiosena irgi buvo neprilygstama. Gudrūs apdarų mode- 
liai buvo sugalvoti jos pačios. Labiausiai mėgau alyvinę suknelę 
iš kone peršviečiamos šilko organzos, vilnijančios ant blyškiai 
rausvo laukinių šilkverpių šilko. Jai prie krūtinės iš vynmedžio ša- 
kelių stiepėsi du rožių pumpurai. Jei būtumėt manę, kad jie taip 
pat šilkiniai, būtumėt tik pusiau atspėję, nes vienas iš jų buvo gyva 
rožė, kurios žiedlapiai pernakt skleidė savo kvapą. 

Iš balkono stebėdavau, kaip ji skersai išilgai šluoja kambarį 
suknelės šleifu, keldama vyrų susižavėjimą. Matydavau, kad vie- 
naip pakreipia galvą kalbėdamasi su vyrais kinais, o paskui kitu 
kampu - kalbėdamasi su vakariečiais. Kiekvienas, kurį ji pagerb- 
davo savo dėmesiu, jautėsi privilegijuotas. Visi tie vyrai iš mano 
motinos norėjo vieno. Tai buvo, kaip sako kinai, jos guansi, arba, 
kaip pasakytų vakariečiai, įtakingi ryšiai. Tai buvo pažintys su dau- 
geliu galingiausių ir dalingiausių Šanchajaus, Kantono, Makao ir 
Honkongo vakariečių ir kinų. Tos pažintys buvo tokio lygio, kad ji 
išmanė jų verslo reikalus ir žinojo jų galimybes - ir turimas, ir ne. 
Jos traukos paslaptis buvo gebėjimas suvesti žmones ir suvienyti jų 
planus, kad iš to būtų pelno. 

Pavydžios kitų kurtizanių namų šeimininkės kalbėjo, kad 
mano motina pažįsta tuos vyrus ir žino jų paslaptis dėl to, kad su 
jais visais yra gulėjusi — šimtais įvairiausių odos atspalvių vyrų. 
Arba, kaip jos sakė, ji vyrus šantažuodavo sužinojusi, kokiais ne- 
teisėtais būdais jie susikrovę pinigus. Kas ten galėjo supaisyti, 

kokiomis priemonėmis iš tų vyrų buvo išgaunama tai, ką jai rei- 
kėjo žinoti? 

O iš tikrųjų jos verslo sėkmę labai daug lėmė Aukso Balandė. 
Motina daug kartų tai buvo sakiusi, bet tokiomis užuolankomis, 
jog pagaudavau tik menkas nuotrupas, o jų visuma atrodė perne- 
lyg fantastiška, kad būtų tiesa. Kiek galėjau numanyti, jos su Aukso 
Balande susipažino maždaug prieš dešimt metų, kai abi gyveno vie- 
nuose namuose Rytinėje Gėlių alėjoje. Iš pradžių Aukso Balandė 
laikė arbatinę, kurioje lankydavosi jūreiviai kinai. Paskui motina ati- 
darė alinę piratams. Tada Aukso Balandė įtaisė dar prašmatnesnę 
arbatinę jūrų kapitonams, o mano motina įkūrė uždarą laivų savi- 
ninkų klubą, ir jos tol viena su kita lenktyniavo, kol mano motina 
atidarė „Slaptąjį nefrito taką, - štai taip. Per tą laiką motina išmokė 
Aukso Balandę kalbėti angliškai, Aukso Balandė ją - kiniškai, ir 
abi kartu praktikavo ritualą, vadinamą momo, kuriuo vagys naudo- 
josi kaip priemone išvogti paslaptis. Aukso Balandė sakydavo, kad 
momo - tai ne kas kita kaip tylėjimas. Bet aš ja netikėjau. 

Kartais aš su Karlota nusileisdavau nuo savo laktos ir klaidžio- 
davau po aukštasienį tamsiai kostiumuotų vyrų labirintą. Nedaug 
kas į mane kreipė dėmesį. Sakytum, būčiau buvusi nematoma, ne- 
bent tarnams, kurie, kai man jau buvo septyneri, nebesibaimino 

Buvau per mažo ūgio, kad ką nors matyčiau pro vyrų spiečius, 
bet girdėdavau džiugų savo motinos balsą, tai priartėjantį, tai nu- 
tolstantį, sveikinantį kiekvieną lankytoją, tarsi jis būtų seniai maty- 
tas draugas. Ji švelniai papriekaištaudavo tiems, kurių ilgėliau buvo 
nemačiusi, ir jie apsalę manydavo, kad jų pasiilgo. Matydavau, kaip 
ji tuos vyrus pastūmėja pritarti viskam, ką ji sako. Jei du vyrai kam- 
baryje gynė priešingas nuomones, ji nepalaikė nė vienos pusės, 
bet kaip deivė pareikšdavo požiūrį tarsi iš viršaus ir su jos paska- 
tinimu skirtingos nuomonės susiliedavo į vieną. Ji neišversdavo 

išvirkščiai jų žodžių, tačiau pakreipdavo pokalbio toną geravalių 
ketinimų, abipusių interesų ir bendradarbiavimo linkme. 

Ji taip pat mokėjo užglaistyti netaktą - tokių nesusipratimų tarp 
skirtingų tautų žmonių neišvengiamai pasitaikydavo. Pamenu vieną 
vakarą, kai stovėjau šalia motinos ir stebėjau, kaip ji pristato britą 
gamyklos savininką poną Skotą bankininkui, vardu ponas Jangas. 
Ponas Skotas kaipmat ėmė girtis išloštais pinigais tos dienos žirgų 
lenktynėse. Deja, ponas Jangas nepriekaištingai mokėjo anglų kalbą, 
taigi mano motinai nebuvo kaip nukreipti kalbos kitur, kai ponas 
Skotas pakiliai pasakojo apie tos dienos savo statymus už žirgus. 

— Už tą žirgą buvo statoma vienas su dvylika. Paskutiniame my- 
lios ketvirtyje jo kojos ėmė tiesiog kapoti orą ir jis iki pat galo lėkė 
didindamas greitį. - Jis prisimerkė, tarsi vėl matydamas lenkty- 
nes. - Jis aplenkė antrąjį penkiais korpusais! Pone Jangai, mėgstate 
žirgų lenktynes? 

Ponas Jangas diplomatiškai, bet rimtai atsakė: 

— Nesu patyręs šio malonumo, pone Skotai, kaip ir kiti mano 
pažįstami kinai. 

Ponas Skotas daug negalvodamas pasiūlė: 

— Tad būtinai nueikim kartu. Gal rytoj? 

Paniuręs ponas Jangas į tai atsakė: 

— Pagal jūsiškius vakarietiškus Tarptautinės Nausėdijos įstaty- 
mus, jūs turėtumėt mane vestis kaip savo tarną. 

Pono Skoto šypsena išblėso. Jis buvo pamiršęs tą draudimą. 
Nervingai žvilgtelėjo į mano motiną ir ši juokaujamu tonu pasakė: 

— Pone Jangai, jūs galėtumėt pasiimti poną Skotą į kinų Miestą 
Tvirtovę kaip rikšos vežiką ir raginti jį greičiau bėgti vartų link 
kaip jis savo žirgą nugalėtoją. Akis už akį. 


* Kaulunas (buvęs karinis frontas) - Kinijos anklavas anuomet Didžiajai Britanijai priklausiusia- 
me Honkonge. (Čia ir toliau — vert. past.) 

Jiems smagiai pasijuokus ji tarė: 

— Ta kalba apie greitį ir skubą man priminė, kad turime išvien 
skubiai išsirūpinti laivybos maršruto per Jokohamą patvirtinimą. 
Kai ką pažįstu, kas šiuo reikalu galėtų padėti. Gal rytoj man duoti 
žinią? 

Kitą savaitę atėjo trys piniginės dovanos - viena nuo pono Jango, 
kita, didesnė, nuo pono Skoto, o trečioji - nuo valdininko, kuris pa- 
tepdavo, ką reikia, kai reikėjo patvirtinimo, ir šiuo atžvilgiu turėjo 
savų interesų. 

Mačiau, kaip ji užburia vyrus. Jie elgėsi tartum ją įsimylėję. Ta- 
čiau jie niekaip negalėjo išpažinti savo aistros, nesvarbu, kiek ji buvo 
tikra. Visi būdavo perspėti, kad į tokius išpažinimus ji žiūrės ne kaip 
į tikrų meilės jausmų pasireiškimą, o kaip į klastą siekiant naudos. Ji 
pažadėjo: jei kuris nors mėgintų sužadinti jai švelnius jausmus, bus 
išvytas iš „Slaptojo nefrito tako“. Su vienu vyru ji sulaužė šį pažadą. 


Iš BALKONŲ VEDĖ du koridoriai, o tarp jų buvo paprastas kam- 
barys, kuriame valgydavome. Kitapus apskritos arkinės galerijos 
buvo didesnė patalpa, ją vadinome šeimynine sale. Joje buvo trys 
arbatos staliukai su krėslų komplektais, stovėjo ir vakarietiškų 
baldų. Čia mano motina priimdavo siuvėją ar batsiuvį, mokes- 
čių rinkėją, bankininką ir kitus nuobodžius asmenis. Kartkartėm 
įvykdavo kurtizanės ir globėjo tariamos vedybos - globėjas pa- 
sirašydavo sutartį mažiausiai dviem sezonams. Kai tas kambarys 
būdavo laisvas (dažniausiai taip ir buvo), Debesų Gražuolės ger- 
davo arbatą ir valgydavo saldžias sėklas, vangiai apšnekėdamos nė 
vienos nenorimą gerbėją, naują madingų užsieninių valgių resto- 
raną arba kitų namų kurtizanės nuosmukį. Jos, šiuo trumpos savo 
karjeros laikotarpiu aplinkybių surištos su šiais namais, viena su 
kita elgėsi kaip seserys. Guodė viena kitą ir drąsino, o kartu rie- 

josi dėl smulkmenų, tokių kaip bendros išlaidos maistui. Viena 
kitai pavydėjo, bet skolindavo smeiges ir apyrankes. Ir dažnai pa- 
sakojosi vienodas istorijas, kaip buvo atskirtos nuo tėvų šeimos, 
o pasakojimui pasiekus kulminaciją pasigirsdavo ilgas daugiabal- 
sis šūksnis, reiškiantis tarpusavio supratimą. „Kas matė žiauresnį 
likimą!“ — tai buvo įprastas priedainis. „Šlykštus šuva, suknistas 
blusius!“ - toks buvo kitas. 

Iš koridoriaus patekdavai į vidinį kiemą, rėminamą dviejų di- 
delių rūmų sparnų, kurie buvo keturkampiai, kiekvienas su savu 
mažesniu vidiniu kiemu. Kairėje buvo pietvakarinis sparnas, jame 
gyveno Debesų Gražuolės. Iš visų keturių pusių jį supo galerija, 
per kurią kiekviena kurtizanė ir patekdavo į savo kambarį. Žemiau- 
sio rango kurtizanės kambarys buvo arčiausiai koridoriaus, tad 
mažiausiai ją slėpė nuo pašalinių, nes kitos kurtizanės, norėdamos 
patekti į savo kambarius, turėjo vaikščioti pro jos duris ir langą. 
Aukščiausio rango kurtizanė turėdavo toliausiai nuo koridoriaus 
esantį kambarį, šis geriausiai slėpė nuo pašalinių akių. Kiekvienas 
ilgas kambarys buvo padalytas į dvi dalis. Vienoje pusėje už aukš- 
tos grotelių pertvaros Debesų Gražuolė ir jos svečias galėjo vienu- 
moje pavakarieniauti. Kitapus pertvaros buvo jos buduaras. Jame 
buvo langas į vidinį kiemą, pro jį buvo idealu žiūrėti į mėnulį. Kuo 
populiaresnė gražuolė, tuo prabangiau įrengtas jos kambarys, daž- 
nai išpuoštas prašmatniomis jos gerbėjų ir globėjų dovanomis. Bu- 
duarų apystata buvo labiau kiniško stiliaus negu svetainės baldai. 
Nė vienas globėjas nenorėjo laužyti galvos, kuri sofa skirta prisėsti 
parūkyti, kuri — šiaip prigulti, o kuri - pavargus išsimiegoti arba 
prieš tai maloniai pasivarginti. 

Mano motina, Aukso Balandė ir aš gyvenome šiaurrytiniame 
sparne. Motina skirtingose pastato pusėse turėjo atskirus kamba- 
rius. Vienas buvo jos miegamasis, o kitas - kabinetas, kuriame ji su 
Aukso Balande susitikdavo aptarti to vakaro svečių. Aš visada pas 

ją ateidavau valgyti po vidurdienio ir pasilikdavau kartu, kol ji mie- 
gamajame ruošdavosi vakarui. Man tai buvo laimingiausias dienos 
metas. Per tą menką valandėlę ji manęs klausinėdavo, ko išmokau, 
ir dažnai pridurdavo įdomių dalykų. Klausinėdavo apie mano nu- 
sižengimus, apie kuriuos jai būdavo pranešta: kodėl viena kamba- 
rinė per mane vos nenusižudė, ar tikrai įžūliai elgiausi su Aukso 
Balande, kaip atsitiko, kad suplėšiau dar vieną suknelę. Aš pareikš- 
davau nuomonę apie naują kurtizanę, naujus motinos apdarus, pa- 
pasakodavau apie paskutines Karlotos išdaigas ir panašias smulk- 
menas, kurios man atrodė svarbios namų tvarkai. 

Motina turėjo dar ir kitą kambarį, sujungtą su jos kabinetu. 
Šiuos du kambarius skyrė stiklinės prancūziškos durys su storomis 
užuolaidomis, slepiančiomis nuo pašalinių akių. Tas kambarys 
buvo vadinamas Bulvaru, nes pro jo langus matėsi Nankino kelias, 
ir turėjo keleriopą paskirtį. Dieną čia vykdavo mano pamokos su 
mokytojais amerikiečiais. Tačiau jeigu motina ar Aukso Balandė 
turėdavo svečių iš toliau, jie buvo įkurdinami šiame kambaryje. 
Kartais kuri nors kurtizanė apsiskaičiuodavo planuodama laiką 
arba buvo tokia populiari, tad tą pačią naktį turėdavo priimti du 
klientus. Vieną klientą ji linksmindavo Bulvare, o kitą - savo bu- 
duare. Jei buvo apdairi, nei vienas, nei kitas klientas nenutuokdavo 
apie jos dviveidystę. 

Mano kambarys buvo šiaurinėje mūsų sparno pusėje, ir ka- 
dangi jis buvo arti pagrindinio koridoriaus, girdėdavau liežuvau- 
jant keturias tarnaites, kurios stovėdavo tiesiai už kampo greta 
mano lango, laukdamos nurodymų atnešti arbatos, vaisių, pašil- 
dytų drėgnų rankšluosčių ar dar ko nors. Jos aptarnaudavo kurti- 
zanes, taigi joms buvo žinoma, kaip kuriai sekasi su nauju gerbėju. 
Man buvo mįslė, kodėl kurtizanėms atrodo, kad tarnaitės kurčios. 

— Kad būtumėt mačiusios jos veidą, kai jis parodė vėrinį, nevertą nė 
pusės to, ko ji tikėjosi. Nė kiek nesistebiu. 

- Jos padėtis visai prasta. Nė mėnuo nepraeis, ir jos neliks. Ai-ja', 
vargšė mergaitė. Nenusipelnė tokio likimo. 

Vėlų vakarą bent viena iš Debesų Gražuolių vesdavosi savo glo- 
bėją į didįjį vidinį kiemą romantiškai pasikalbėti apie gamtos grožį. 
Stovėdavau galerijoje ir taip dažnai klausiausi to iš anksto surepe- 
tuoto kuždesio, kad būčiau galėjusi tiksliai jį atkartoti tokiu pat kaip 
kurtizanių ilgesingu balsu. Mėgstama jų tema buvo mėnulis. 

Mano meile, turėčiau džiaugtis žvelgdama į mėnulio pilnatį. Bet 
aš kenčiu, nes pilnatis primena, kad mano skolos auga, o tavo aistra 
gęsta. Kodėl man nieko nebedovanoji? Negi mano atsidavimas bus at- 
lygintas skurdu? 

Visiškai nesvarbu, ar globėjas buvo dosnus, ar šykštus. Gra- 
žuolė spirdavo jį duoti daugiau. Ir dažnai ilgai kentęs globėjas atsi- 
dusdavo ir savo kurtizanės prašydavo nebeverkti. Jis sutikdavo su 
bet kokia laimės formule, kad tik numaldytų merginos skundus. 

Tai buvo įprasta įvykių eiga. Bet vieną vakarą su piktdžiuga nu- 
klausiau vieną globėją sakant: 

- Jei kas duotų tau valią, kasdien būtų pilnatis. Kad daugiau ne- 
girdėčiau postringavimų apie tą mėnulį. 

Vieną rytą jau įdienojus išgirdau merginas vidiniame kieme 
kalbantis tarpusavyje: 

— Tas nagas apsimeta kurčias. 

— Jis sutiko nė nemirktelėjęs. Reikėjo jau prieš kelis mėnesius 
paprašyti. 

— Jo meilė tikra. Jis man sakė, kad aš kitokia negu kitos gėlių 
gražuolės. 

Dienai išaušus jos danguje matė kitus ženklus. Kokie nepasto- 
vūs buvo debesys — kaip ir likimas. Lengvų kuokštų draiskanos 


danguje joms regėjosi pikta lemiančios, nes rodė, kaip toli dangus. 


* Ai, oi (kinų k.) - jaustukas apgailestavimui, nusivylimui reikšti. 

Jas pradžiugindavo putlūs kaip mažų vaikų užpakaliukai debesys ir 
nugąsdindavo, kai tie vaikai apsivertę parodydavo juodą papilvę. 
Kiek Debesų Gražuolių iki jų regėjo, kaip per vieną dieną persi- 
maino likimas. Vyresniosios gėlių seserys jas perspėdavo, kad po- 
puliarumas toks pat neilgaamžis kaip madinga skrybėlaitė. Tačiau 
reputacijai kylant dauguma pamiršdavo tuos perspėjimus. Tikė- 
davo, kad jos bus išimtis. 

Šaltomis naktimis kiek praverdavau langą ir klausydavausi tar- 
naičių. Šiltomis naktimis visiškai jį atlapodavau ir tykiai stovėda- 
vau tamsoje už ažūrinių langinių. Man ant peties tupėdavo Karlota 
ir abi klausydavomės tarnaičių šnekos apie tai, kas dedasi kurtiza- 
nių kambariuose. Kartais jos kartodavo žodžius, kuriuos girdėjau 
tarpusavyje tariant Debesų Gražuoles: „verti siūlą į adatą, „įžengti 
į paviljoną, „kelti karžygį į kovą ir daug kitų posakių, kurie jas 
juokino. 

Kaip vaikui galėjo nesužadinti smalsumo tų juokų šaltinis? Aš 
patenkinau šį smalsumą tą vasarą, kai man buvo septyneri. Tokia 
proga atsirado trims kambarinėms ir vienai kurtizanei smarkiai 
sunegalavus nuo sugedusio maisto. Likusi sveika tarnaitė buvo iš- 
kviesta slaugyti bloguojančios kurtizanės. Mačiau, kaip Rausvasis 
Debesėlis su savo gerbėju pro mano langus nuėjo į savo buduarą. 
Po kelių minučių šmurkštelėjau į vakarinį sparną ir atsitūpiau po jos 
langu. Buvau per maža, kad pamatyčiau, kas darosi jos kambaryje, 
ir dauguma mano nugirstų žodžių buvo nuobodžios malonybės. 

Atrodai linksmas ir laimingas. Turbūt reikalai gerai klojasi. Įsi- 
vaizduoju, tavo žmona patenkinta čiulba kaip paukštelis. 

Ir kaip tik tada, kai jau ruošiausi grįžti į savo kambarį, išgirdau 
staigų aiktelėjimą tarsi nustebus, o paskui Rausvojo Debesėlio 
balsas virptelėjo padėkojus gerbėjui už dovaną. Netrukus išgirdau 
urzgimą ir vėl tokį pat aiktelėjimą iš nuostabos - tai kartojosi daug 
kartų. 

Kitą vakarą likau patenkinta sužinojusi, kad sunegalavusios dar 
nepasveiko. Sumaniau pasilypėti ant apverstos praustuvės ir slapta 
pažiūrėti į kambarį. Žibinto šviesoje už šilkinių lovos užuolaidų 
mačiau tamsius Rausvojo Debesėlio ir jos gerbėjo siluetus. Jie tan- 
kiai krutėjo kaip šešėlių teatro lėlės. Du mažyčių pėdų siluetai ro- 
dėsi išdygę iš vyriškio galvos, o paskui tos pėdos pasispardžiusios 
atskleidė užuolaidas. Vyriškis buvo nuogas ir taip įnirtingai ant jos 
šokčiojo, kad jie iškrito iš lovos. Niekaip negalėjau susivaldyti ir 
net suspigau iš juoko. 

Rytojaus dieną Rausvasis Debesėlis pasiskundė Aukso Balandei, 
kad dėl mano šnipinėjimo ji vos nepraradusi savo gerbėjo palan- 
kumo. Aukso Balandė pasakė motinai, o motina man labai ramiai 
paaiškino, jog turiu netrikdyti gražuolių vienumos ir negadinti joms 
reikalų. Įsidėjau į galvą, kad turiu būti atsargesnė ir kitą kartą likti 
nepastebėta. 

Pasitaikius kitai progai, ja pasinaudojau. Buvau tokio amžiaus, 
kad tai, ką mačiau, man nesukėlė seksualinio jaudulio. Jaudulį la- 
biau kėlė mintis, kad mano aukos susigėstų, jei žinotų, ką darau. 
Buvau nedorėlė kita prasme: šnipinėjau vyriškį, čiurškiantį į nak- 
tipuodį, išterliodavau mane apibarusios kurtizanės apdarus ir krė- 
čiau kitokias šelmystes. Kartą skardinius dvigulės lovos pakabu- 
čius pakeičiau sidabriniais varpeliais, ir vyriškiui tankiai šokčiojant 
ir lovai purtantis pora vietoj tylaus skimbčiojimo girdėjo skardų 
tilindžiavimą. Kaskart šitaip nusižengdama supratau, kad blogai 
elgiuosi, kita vertus, krėsdama tas niekšybes jaučiausi esanti drą- 
suolė ir tai man kėlė džiugų jaudulį. Be to, žinojau, ką iš tikrųjų De- 
besų Gražuolės jaučia savo gerbėjams ir globėjams. Tas žinojimas 
man teikė slaptos galios — iš jos nebuvo ypatingos naudos, bet vis 
tiek tai buvo galia, nė kiek ne mažiau verta nei bet kuris blizgutis 
mano brangenybių dėžutėje. 

Kad ir kokia buvau nenaudėlė, nejaučiau noro žiūrėti į mo- 

tiną su meilužiais. Man buvo atstumianti jau vien mintis, kad ji 
leidžiasi vyro apžiūrinėjama be prašmatniųjų savo drabužių. Dėl 
gėlių gražuolių taip nesvyravau. Žiūrėdavau į jas besirangančias 
ant sofos. Mačiau vyrus, spoksančius joms į tarpkojį. Mačiau kur- 
tizanes, vergiškai suklupusias priešais kliento penį. Vieną vakarą 
mačiau į Puriojo Debesėlio kambarį įžengiant kūningą vyriškį. Jis 
buvo vardu Klotingasis Jangas ir turėjo kelis fabrikus - vieni ga- 
mino siuvamąsias mašinas, o kituose tomis mašinomis dirbo mo- 
terys ir vaikai. Jis švelniai ją bučiavo, o ji virpėjo ir drovėjosi. Jis kal- 
bėjo švelnius žodžius, jos akys išsiplėtė ir jai neriantis iš drabužių 
pritvinko ašarų. Jis virstelėjo didžiuliu savo svoriu ir pakibo virš 
jos it tamsus debesis, o jos veide pasirodė baimė, tarsi jis ruoštųsi 
ją mirtinai sutraiškyti. Jis prisispaudė prie jos ir jų kūnai ėmė spur- 
dėti kaip trokštančių žuvų. Ji galynėjosi ir gaikčiojo tragišku balsu. 
Paskui jų rankos ir kojos susivijo kaip gyvatės. Jis leido šiurkščius 
gyvuliškus garsus. Ji kliegė kaip bejėgis paukštelis. Jis pašoko raitas 
ant jos iš užpakalio ir ėmė joti lyg ant risčia bėgančio ponio, paskui 
atkrito. Paliko gulėti ją leisgyvę ant šono. Pro langą švietė mėnuo, 
jos kūnas švytėjo baltumu ir pamaniau, kad ji mirusi. Žiūrėjau 
kone valandą, kol ji, buvusi netoli mirties, galiausiai atsipeikėjo, 
nusižiovavo ir ištiesė ranką. 

Tą rytą vidiniame kieme išgirdau Purųjį Debesėlį kitoms gėlių 
seserims giriantis, kad Klotingasis Jangas pasakė ją labai branginąs 
ir būsiąs jos globėju, o vieną dieną gal net paimsiąs į žmonas. 

Tai, ką mačiau, staiga tapo grėsminga ir grasu. Motina ir Aukso 
Balandė ne kartą buvo užsiminusios, kad ateis diena, kai ištekė- 
siu. Vedybas visada laikiau viena iš daugelio savo amerikietiškų 
privilegijų ir, priešingai negu kurtizanės, maniau, kad ji man tei- 
sėtai priklauso. Nė karto nebuvau pagalvojusi, kad santuokiniame 
gyvenime ant manęs bus daug ir dažnai šokinėjama, kaip regėjau 
darant Purųjį Debesėlį ir jos gerbėją. Nuo to laiko mane ėmė per- 

sekioti tie vaizdai. Kelias naktis sapnavau klaikius sapnus. Kaskart 
sapnuodavau save Puriojo Debesėlio vietoje ir kažko laukdama 
gulėdavau ant pilvo. Ant perregimų užuolaidų pasirodydavo tam- 
sus vyro šešėlis, po akimirkos jis - Klotingasis Jangas - įsiverždavo 
ir imdavo joti ant manęs kaip ant ponio, triuškindamas kaulelį po 
kaulelio. Jam baigus tysodavau nekrutėdama, šalta kaip marmuras. 
Laukdavau, kol vėl pajėgsiu krustelėti kaip Purusis Debesėlis. Bet 
atvirkščiai — vis labiau stingau, nes buvau mirusi. 
Po šito daugiau nebešnipinėjau Puriojo Debesėlio. 


Iš GĖLIŲ SESERŲ labiausiai mėgau Burtų Debesėlį. Dėl to tik kartą 
ir tešnipinėjau ją ir jos globėją. Ji mane juokindavo girdamasi ne- 
pakartojama savo kambario apystata, tekusia jai keisčiausiais ke- 
liais. Kaip sakė, medinė dvigulė lova esanti išdrožta iš vientiso 
kietmedžio kamieno, kurio storis buvęs sulig namu. Bet joje apti- 
kau sandūras. Aukso brokatas, kuriuo buvo trauktas opijaus rūky- 
tojų gultas, esąs vienos imperatoriaus sugulovės, kurios pusseserė 
ji skelbėsi esanti, dovana. Apsimetė įsižeidusi, kai pasakiau, jog 
netikiu. Dygsniuotos jos antklodės kamšalas esąs debesų šilkas ir 
pakylantis į orą nuo menkiausio atsidūsėjimo. Aš dūsavau ir dūsa- 
vau norėdama jai parodyti, kad antklodė nė krust. Dar ji turėjo pa- 
prastą Mingų laikų stalą, ant kurio buvo sudėtas mokyto žmogaus 
turtas - šviesuomenės atributai: jiems kiekvienas klientas rodė pa- 
garbą, net jei pats nepriklausė mokyčiausių luomui. Tie daikčiukai, 
kaip ji man sakė, buvo poeto vaiduoklio nuosavybė. Niekas prie jų 
nedrįso liestis. Aš netikėjau vaiduokliais, bet vis tiek pabūgau, jos 
prispirta apžiūrėti tuos mažmožius: tušo trintuvėlį iš purpurinio 
duano akmens, švelniausios avies vilnos teptukus ir tušo lazdeles 
su raižytiniais mokslavyrio namų sodo vaizdeliais. Kilnodama po- 
pieriaus ritinėlius ji sakė, kad į juos tušo įsigeria lygiai tiek, kiek rei- 

kia, ir jie atspindi lygiai tiek šviesos, kiek reikia. Mano paklausta, ar 
rašo eilėraščius, atsakė: 

- Žinoma! Kam dar laikyčiau šitą gerą? 

Žinojau, kad ji, kaip ir dauguma kurtizanių, menkai temokėjo 
skaityti ir rašyti. Aukso Balandė reikalavo, kad kurtizanės savo 
kambariuose laikytų mokytų žmonių reikmenis. Jie stiprino šių 
namų reputaciją, kėlė juos aukščiau už kitus. Burtų Debesėlis man 
sakė, kad poetas vaiduoklis ypač vertina jos mokslingąsias brange- 
nybes - labiau nei esančias kituose buduaruose. 

— Žinau, ką jis mėgsta, nes buvusiame gyvenime buvo mano 
vyras, - kalbėjo Burtų Debesėlis, - o aš buvau mylimiausia jo su- 
gulovė. Kai jis mirė, nusižudžiau, kad galėčiau būti kartu su juo. 
Tačiau žmonės net danguje mus išskyrė. Jo žmona neleido man 
su juo matytis ir pasistengė, kad jis persikūnytų anksčiau už mane. 

Netikėjau vaiduokliais, bet keistos Burtų Debesėlio kalbos man 
kėlė vis didesnį nerimą. 

— Kai čia atsikrausčiau, jis pas mane atėjo jau pirmąją naktį. 
Skruostu pajutusi šaltą alsavimą supratau, kad pasirodė poetas 
vaiduoklis. Anksčiau iš siaubo pamesdavau nuovoką ir puldavau 
bėgti kaip be galvos. Tačiau šįkart, užuot kaukšėjusi dantimis iš 
baimės, pajutau, kaip mano gyslomis srovena nuostabi šiluma. 
Tokios stiprios meilės dar niekam nebuvau dovanojusi ir iš nieko 
nebuvau gavusi. Tą naktį sapnavau buvusį mūsų gyvenimą ir atsi- 
budau laiminga kaip niekad. 

Poetas vaiduoklis, jos žodžiais, ją aplankydavo bent kartą per 
dieną. Pajusdavo jį nuėjusi į buvusią jo tapybos studiją arba sėdė- 
dama sode prie paminklinės plokštės. Kad ir koks būdavo apėmęs 
liūdesys, neviltis ar pyktis, čia jai tapdavo lengva ir gera. 

Sužinojusios apie meilužį vaiduoklį, kitos Debesų Gražuolės iš- 
sigando ir supyko, kam ji paleido vaiduoklį nuo grandinės. Tačiau 
negalėjo pernelyg jos koneveikti, juo labiau negalėjo koneveikti 

vaiduoklio meilužio, buvusio rūmų savininko, kad šis neatkeršytų 
piktžodžiautojams už mylimąją. 

— Ar tu jį matai? Ar užuodi? - klausinėdavo gėlių seserys, kai tik 
pamatydavo Burtų Debesėlį be regimos priežasties apsalusią iš laimės. 

- Šiandien vos pradėjus brėkšti, - atsakydavo ji, - mačiau jo še- 
šėlį ir jaučiau, kaip jis švelniai glusteli slinkdamas pro mane. 

Ji dviem pirštais perbraukė sau per ranką. 

Tadair aš pamačiau šešėlį ir oda pajutau, kaip glusteli kažkas šalta. 

— Ak, ir tu jį jauti, - pasakė Burtų Debesėlis. 

— Ne, nieko aš nepajutau. Netikiu vaiduokliais. 

— Tai ko tada bijai? 

— Nebijau. Ko man bijoti? Vaiduoklių nėra. 

Ir, tarsi prieštaraudama melagystei, vis didėjo mano baimė. Pri- 
simindavau, kaip motina sakydavo, kad vaiduokliai ir yra įsikūni- 
jusi žmonių baimė. Kitaip kodėl tie tariami vaiduokliai kamuoja 
tik kinus? Nepaisydama motinos logikos, tikėjau mūsų namuose 
ir dabar gyvenant poetą vaiduoklį. Umai kilusi baimė būdavo 
ženklas, kad jis pasirodė. Bet kodėl jis lankydavo kaip tik mane? 

Poetas vaiduoklis dalyvavo tariamose Puriojo Debesėlio ir Klo- 
tingojo Jango, pasirašiusio sutartį trims sezonams, vedybose. Suži- 
nojau, kad Puriajam Debesėliui šešiolika, o jam ar tik ne penkias- 
dešimt. Aukso Balandė ją ramino kalbėdama, kad jis turėtų būti 
gana dosnus, kokie paprastai būna senyvi vyrai. O Purusis Debe- 
sėlis pasakė, esą Klotingasis Jangas ją myli ir ji mananti, kad jai pa- 
sisekė. 

Mano motina garsėjo tuo, kad jos iškeltos vestuvės būdavo 
prašmatnesnės nei kituose kurtizanių namuose. Jos buvo vakarie- 
tiškos — tradicinių kiniškų jungtuvių su nekalta nuotaka priešybė, 
nes kurtizanės anaiptol nepriklausė šiai kategorijai. Kurtizanės 
nuotakos net vilkėdavo vakarietišką baltą vestuvinę suknelę — 
mano motina visokių jų turėjo Debesų Gražuolėms. Jos buvo gry- 

nai jankiško stiliaus - pažemintu korsažu, pūstu sijonu, gaubiamu 
žvilgančio raukto šilko, nėriniuotos, siuvinėtos, puoštos perliu- 
kais. Tų suknelių ir norėdamas nebūtum supainiojęs su kiniškais 
baltais pašukiniais gedulo apdarais. 

Vakarietiškos vestuvės, kaip jau buvau patyrusi per viešnagę 
kituose namuose kurtizanėms pritaikytoje kiniškų vestuvių versi- 
joje, turėjo tam tikrų privalumų. Pirmiausia į šią ceremoniją neįėjo 
protėvių pagarbinimas - jie tikrai būtų išsižadėję savo palikuonės 
kurtizanės. Taigi šiuo atveju nebuvo nuobodžių apeigų su priklau- 
pimais ir nesibaigiančiu lankstymusi. Ceremonija buvo trumpa. 
Maldas praleisdavo. Nuotaka ištardavo „sutinku“, jaunikis irgi iš- 
tardavo „sutinku“. Paskui ateidavo vaišių metas. Vakarietiškų ves- 
tuvių valgiai irgi buvo ne bet kokie - patiekalai atrodė vakarietiš- 
kai, bet jų skonis buvo kiniškas. 

Globėjai už įvairią kainą galėdavo pasirinkti norimo stiliaus 
muziką. Jankiška muzika, atliekama pučiamųjų orkestro, buvo 
brangiausia ir tinkama tik gražiu oru. Jankis smuikininkas buvo 
pigesnis pasirinkimas. Buvo galima rinktis ir kūrinius. Svarbiau- 
sia — neapsikvailinti renkantis dainą pagal pavadinimą. Viena 
kurtizanė paprašė smuikininko pagriežti „O, pažadėk man“ ma- 
nydama, kad ilga daina sutvirtins globėjo ištikimybę ir galbūt 
pailgins sutarties trukmę. Tačiau daina tęsėsi taip ilgai, kad sve- 
čiams pabodo ir dainai artėjant į pabaigą jie jau kalbėjosi apie 
kitus reikalus. Kaip vėliau aiškino toji gėlių sesuo, sutartis dėl to 
ir nebuvo pratęsta. Visiems patikdavo „Už mūsų jaunas dieneles“, 
ji virpino širdį atliekama dvistygiu kinišku muzikos instrumentu, 
primenančiu miniatiūrinę violončelę. Ši melodija skambėdavo 
liūdnomis progomis, pavyzdžiui, per laidotuves ar palydėtuves, 
bet vis tiek buvo mėgstama. Tereikėjo išmokti kelis angliškus žo- 
džius, ir visi mielai ją dainuodavo norėdami pasirodyti kalbantys 
angliškai. Mano motina pakeitė žodžius, kad jie atspindėtų vien- 

patystės pažadą. Jei kurtizanė šį pažadą sulaužydavo, sutartis nu- 
trūkdavo, taip pat ji užsitraukdavo blogą vardą, o jo buvo sunku 
atsikratyti. Tačiau jeigu šį pažadą sulaužydavo globėjas, kurtizanė 
jausdavosi pažeminta. Kodėl jis užtraukė jai nešlovę? Juk turi būti 
kokia nors priežastis. 

Klotingasis, vaizduodamasis esąs kinų Karuzas, su įkvėpimu 
traukė: 


Jaunystės meilių neminėk 
Su kvaituliu senu 

Ir neliūdėk, nesigailėk 
Prabėgusių dienų! 


Už mūsų naujas dieneles 
Pakelkime taures, 
Žvaliau išgerkime, brolau, 
Už naujas dieneles. 


Per dainos vidurį pamačiau, kaip Burtų Debesėlio akys krypsta 
į arkinį tarpdurį. Ji palytėjo sau ranką, pakėlė akis ir nusišypsojo. 
Po akimirkos savo ranka pajutau vėsų dvelksmą - jis perbėgo dar ir 
žemyn nugara. Nukrėtė drebulys, ir nuėjau pas motiną. 

Klotingasis išbaubė paskutinę natą, pernelyg ilgai klausėsi plo- 
jimų, paskui šūktelėjo atnešti dovanas Puriajam Debesėliui. Pir- 
miausia buvo atneštos tradicinės dovanos, kurias gaudavo kiek- 
viena kurtizanė, - sidabrinė apyrankė ir šilko rietimas: tostas! Sve- 
čiai pakėlė taures, atkragino galvas ir vienu gurkšniu išmaukė 
vyną. Paskui buvo atgabentas vakarietiškas minkštasuolis, trauk- 
tas rausvu atlasu: du tostai! Ir toliau buvo nešamos dovanos. Ga- 
liausiai Klotingasis Puriajam Debesėliui įteikė tai, ko ji labiausiai 
troško, - voką su pinigais, pirmąją mėnesio išmoką. Pamačiusi 

sumą aiktelėjo, neteko žado ir apsipylė ašaromis. Ilgai nežinojom, 
ar apsiašarojo gavusi daugiau, ar mažiau, negu tikėjosi. Buvo pa- 
skelbtas dar vienas tostas. Purusis Debesėlis gynėsi daugiau ne- 
begalinti gerti. Veidas buvo išmuštas raudonomis dėmėmis, lubos 
jai regėjosi svyrančios į vieną pusę, grindys - į kitą. Bet Klotin- 
gasis sugriebė ją už smakro ir privertė nugurkti vyną, o po tos 
taurės, kurstomas savo draugų, iškart suvertė kitą. Staiga Purusis 
Debesėlis sugargaliavo, apsivėmė ir krito ant grindų kaip negyva. 
Aukso Balandė mikliai mostelėjo muzikantams sugroti baigia- 
mąją melodiją, kad būtų galima išprašyti svečius, o su jais išėjo 
ir Klotingasis, nė nežvilgtelėjęs į Purųjį Debesėlį, tysančią ant 
grindų ir veblenančią atsiprašymus. Burtų Debesėlis bandė ją pa- 
sodinti, bet sąmonės netekusi mergina žnektelėjo aukštielninka 
kaip nugaišusi žuvis. 

— Niekšai, - pasakė Aukso Balandė. - Neškit ją į vonią ir žiūrė- 
kit, kad neprigertų. 

Mačiau daug vestuvių. Jaunesnės gražuolės vieną po kitos 
sudarydavo sutartis, dažnai nepraėjus nė savaitei. Bet joms įme- 
tėjus ir blankstant akių spindesiui vestuvių virtinė baigdavosi. 
Tada ateidavo diena, kai Aukso Balandė gražuolei liepdavo „už- 
sisakyti neštuvus', o tai buvo mandagus pasiūlymas išsinešdinti. 
Prisimenu dieną, kai tą blogą žinią išgirdo Rausvasis Debesėlis. 
Motina ir Aukso Balandė pasikvietė ją į kabinetą. Aš mokiausi 
Bulvare - kambaryje anapus stiklinių prancūziškų durų. Girdė- 
jau, kaip ėmė kilti Rausvojo Debesėlio balsas. Aukso Balandė 
vardijo pinigų sumas, mažėjančius užsakymus. Kodėl man taip 
aiškiai viskas buvo girdėti? Priėjusi prie durų pamačiau, kad jos 
nesandariai uždarytos. Buvo likęs pusės colio plyšelis. Girdėjau, 
kaip Rausvasis Debesėlis tyliai maldavo leisti dar pasilikti, esą, 
kažkoks gerbėjas jau kone apsisprendęs pasisiūlyti jai į globėjus. 
Tačiau jos buvo neperkalbamos ir nerodė jokios užuojautos. Pa- 

siūlė jai eiti į kitus namus. Rausvasis Debesėlis prakalbo garsiai ir 
piktai. Girdi, jos įžeidinėjančios ją, tartum ji būtų paprasta šliun- 
dra. Ir išbėgo iš kabineto. Po kelių minučių išgirdau ją staugiant 
lygiai kaip Karlotą, kai durys jai priverdavo letenėlę - sakytum, 
jos balsas ėjo iš pat vidurių ir sielos gelmių. Nuo to garso man net 
bloga pasidarė. 

Pasakiau Burtų Debesėliui, kas ištiko Rausvąjį Debesėlį. 

— Tai ištiks mus visas. Vieną dieną likimas mus čia atbloškia, — 
pasakė ji. - O kitą dieną išbloškia. Gal kitas jos gyvenimas bus ge- 
resnis. Daugiau atkentėsi dabar, mažiau kentėsi paskui. 

— Ji iš viso neturėtų kentėti, - atsakiau. 

Po trijų dienų į Rausvojo Debesėlio buveinę įsikėlė kurtizanė, 
vardu Pūkinis Debesėlis. Ji nieko nežinojo, kas vyko šiame kamba- 
ryje, - nei apie šokinėjimą, nei apie atodūsius, nei apie ašaras, nei 
apie kauksmą. 

Praėjo kelios savaitės ir vieną pavakarę sėdėjau Burtų Debesė- 
lio buduare. Motina buvo pernelyg užsiėmusi kartu su manimi val- 
gyti pavakarius. Jai reikėjo lėkti nežinia kur susitikti su nežinia kuo. 
Burtų Debesėlis pudravosi veidą ruošdamasi naktiniam darbyme- 
čiui - trims pobūviams, iš kurių vienas turėjo vykti „Slaptajame 
nefrito take“, o du kiti — skirtinguose namuose per kelis kvartalus 
nuo mūsų. 

Man knietėjo paklausti daugybės dalykų. „Ar tie perlai tikri? 
Kas tau juos dovanojo? Su kuo šįvakar susitiksi? Ar vesiesi jį į savo 
kambarį?“ 

Ji man pasakė, kad tie perlai - tai drakono dantys ir juos jai atne- 
šęs vienas kunigaikštis. Jis pagerbsiąs ją šiąnakt savo apsilankymu. 
Tadji, be abejo, nusivesianti jį į savo kambarį išgerti arbatos ir pasi- 
kalbėti. Aš susijuokiau ir ji apsimetė įsižeidusi, kad ja netikiu. 

Kitą rytą savo kambaryje jos nebuvo. Supratau, kad kažkas ne- 
gerai, nes buvo dingę brangieji jos rašto reikmenys ir daigstyta 

šilkinė antklodė. Įkišau nosį į jos drabužių spintą. Ji buvo tuščia. 
Motina, kaip ir kitos kurtizanės bei Aukso Balandė, dar miegojo. 
Tad nuėjau pas vartų sargą Kiužį Kiaušinį ir jis pasakė matęs ją išei- 
nant, bet nežinąs kur. Atsakymą sužinojau nugirdusi dviejų tarnai- 
čių pokalbį: 

- Ji buvo mažiausiai penkeriais ar šešeriais metais vyresnė, negu sa- 
kėsi esanti. Kokie namai priims pasenusią gėlę, į kurią įlindusi šmėkla? 

— Girdėjau, kaip Lulu Mimi globėjui sakė, kad tai tik kvaili prie- 
tarai. Jis pareiškė, esą jam nesvarbu, ar tai vaiduoklis, ar gyvasis, tai 
buvusi neištikimybė ir jis norintis atgauti už sutartį sumokėtus pinigus. 

Nubėgau į motinos kabinetą ir radau ją kalbantis su Aukso Ba- 
lande. 

— Žinau, ką ji padarė, ji gailisi. Leisk jai grįžti, - pasakiau. 

Motina atsakė, kad nieko nebepadarysi. Visos žino taisykles, 
ir jeigu ji padarytų išimtį Burtų Debesėliui, kitos gražuolės nu- 
spręstų, kad ir jos gali nebaudžiamos daryti tą patį. Tada ji leidosi 
toliau su Aukso Balande aptarinėti, kaip rengti artėjančią didelę 
puotą ir kiek reikės papildomai pasikviesti kurtizanių. 

— Mama, būk gera... - ėmiau maldauti. Ji manęs negirdėjo. Ap- 
sipyliau ašaromis ir sušukau: — Ji buvo vienintelė mano draugė! Jei 
jos nesugrąžinsi, nebeturėsiu nė vieno žmogaus, kuris mane mėgtų. 

Ji priėjo ir priglaudusi ėmė glostyti galvą. 

— Niekai. Tu turi daug draugių. Sniego Debesėlis... 

— Sniego Debesėlis neįsileidžia manęs į kambarį kaip Burtų De- 
besėlis. 

— Ponios Smulkės duktė... 

- Ji kvaila ir nuobodi. 

— Tu turi Karlotą. 

- Ji katė. Nesikalba su manim ir neatsakinėja, kai klausiu. 

Ji išvardijo daugiau savo draugių dukterų - pareiškiau, kad visų 
jų nemėgstu ir jos mane niekina, - iš dalies taip ir buvo. Ir toliau 

gyvenau be draugų, persekiojama grėsmės, kad amžinai liksiu ne- 
laiminga. O tada išgirdau šaltu nepalaužiamu tonu ją tariant: 

— Liaukis, Violeta. Nebūčiau jos pašalinusi dėl smulkmenų. Ji 
vos nesužlugdė mūsų verslo. Buvau priversta tai padaryti. 

— Ką ji padarė? 

— Galvodama tik apie save, mus išdavė. 

Nesupratau, ką reiškia žodis „išdavė“. Iš nevilties tėškiau: 

— Ir kam dėl to skauda galvą, kad ji mus išdavė? 

— Tavo tikrai motinai. 

— Tada aš tave visada išduosiu! - sušukau. 

Ji keistai į mane pažvelgė ir patikėjau, kad jau ruošiasi nusileisti. 
Tad vėl griebiausi bravūros. 

— Išduosiu tave, - pagrasinau. 

Jos veidas persikreipė. 

— Prašau liautis, Violeta. 

Bet aš negalėjau liautis, net suvokdama, kad šaukiuosi kažin 
kokio pavojaus. 

— Visada tave išduosiu, - vėl pakartojau ir pamačiau, kaip moti- 
nos veidą apniaukė šešėlis. 

Rankos jai ėmė drebėti ir veidas taip suakmenėjo, kad tapo it 
nebe to žmogaus. Nieko nepasakė. Kuo ilgiau tvyrojo tyla, tuo la- 
biau ji mane gąsdino. Būčiau atsiėmusi savo žodžius, jei būčiau ži- 
nojusi, ką sakyti ar daryti. Tad man liko tik laukti. 

Galiausiai ji nusisuko ir nueidama karčiai ištarė: 

— Jei mane išduosi, man tapsi niekas. Taip ir žinok. 


MOTINA TURĖJO POSAKĮ, kuriuo kreipdavosi į kiekvieną svečią — 
ir kiną, ir vakarietį. Atskubėjusi prie vyriškio jausmingai sukuždė- 
davo: „Kaip tik jus norėjau sutikti“ Tada palinkdavo jam prie au- 
sies ir patyliukais pasakydavo kokią nors paslaptį, ir ją išgirdęs vy- 

riškis imdavo uoliai linksėti galva. Kai kurie bučiuodavo jai ranką. 
Tas jos kartojamas posakis vertė mane krimstis. Pastebėjau, kaip 
dažnai ji būna pernelyg užsiėmusi, kad bent kiek dėmesio skirtų ir 
man. Nebežaisdavo su manimi spėlionių žaidimų ir nebesiųsdavo 
ieškoti lobio. Nebegulėdavom susirangiusios jos lovoje jai skaitant 
laikraščius. Mat ji buvo per daug pasinėrusi į reikalus. Linksmumą 
ir šypsenas ji dabar pasilaikydavo vyrams per savo rengiamus po- 
būvius. Tai juos ji norėjo sutikti. 

Vieną vakarą eidama per svetainę su Karlota ant rankų išgirdau 
motiną šūktelint: 

— Violeta! Štai kur tu. Kaip tik tave norėjau sutikti. 

Pagaliau! Štai ir man nusišypsojo laimė. Ji kelis kartus atsiprašė 
vyriškio, su kuriuo šnekučiavosi, tikindama, kad dukteriai neatidė- 
liotinai reikia jos dėmesio. Ar tikrai tai buvo taip neatidėliotina? 
Nesvarbu. Virpėdama laukiau, kada iš jos išgirsiu man saugotą pa- 
slaptį. 

— Eime ten, - pasakė motina, stumtelėdama mane į tamsią kam- 
bario kertę. 

Ji paėmė mane už rankos ir smukom šalin. Mano linksminama 
pasakojimu apie naujausias Karlotos išdaigas, paleido mano ranką 
ir pasakė: 

- Ačiū, mieloji. - Priėjusi prie kampe laukiančio vyriškio tarė: — 
Sveiki, mielasis Geras Vėjau. Atleiskite, kad užtrukau. 

Tamsiaplaukis jos meilužis iš prietemos žengė į šviesą ir ap- 
simestinai galantiškai pabučiavo jai ranką. Į tai ji atsakė šypsena 
su raukšlelėmis akių kampučiuose - šitaip niekada man nesišyp- 
sojo. 

Žado netekau pritrėkšta savo laimės netvarumo. Ji pasinaudojo 
manimi kaip priedanga! Ne, blogiau - ji tai padarė dėl Gero Vėjo, 
kartkartėm ją lankančio vyriškio, kurio niekada nemėgau. Anks- 


čiau tikėjau, kad esu jos gyvenime svarbiausia. Bet pastaraisiais 

mėnesiais supratau klydusi. Dingo išskirtinis mūsų artumas. Pie- 
taudama ji nuolat buvo per daug užsiėmusi ir neturėjo laiko su 
manim pasišnekučiuoti. Tą valandą verčiau praleisdavo su Aukso 
Balande aptardama vakaro planus. Retai manęs klausinėdavo, ko 
mokausi arba ką skaitau. Sakydavo man „mieloji“, bet lygiai taip 
kreipdavosi į daugybę vyrų. Rytais pabučiuodavo mane į skruostą, 
o vakarais - į kaktą. Bet bučiuodavosi su daugybe vyrų, su kai ku- 
riais - į lūpas. Sakydavo, kad mane myli, bet aš nemačiau kokių 
nors tai patvirtinančių ženklų. Širdyje nieko daugiau nejaučiau, tik 
kad praradau jos meilę. Ji sa manimi tapo kitokia, ir neabejojau, 
kad tai prasidėjo tą dieną, kai pagrasinau ją išduoti. Lašas po lašo 
jai dariausi niekas. 

Vieną dieną Aukso Balandė rado mane Bulvare verkiančią. 

— Mama manęs nebemyli. 

— Niekus kalbi. Mama tave nepaprastai myli. Dėl ko gi dar ne- 
baudžia tavęs už visas šunybes, kurias kreti? Štai anądien sugadinai 
laikrodį sukdama rodykles į priešingą pusę. Suplėšei jos kojines 
davusi Karlotai žaisti kaip su pele. 

— Tai ne meilė, - pasakiau. - Ji nepyksta, nes jai tie daiktai nieko 
nereiškia. Jei tikrai mane mylėtų, tai įrodytų. 

— Ką tu kalbi? - paklausė Aukso Balandė. - Ką čia įrodinėti? 

Mano sieloje kilo nebyli sumaištis. Nežinojau, kas yra meilė. 
Žinojau tik tiek, kad man trūks plyš reikia jos dėmesio ir nu- 
raminimo. Norėjau neabejoti, kad jos gyvenime nėra už mane 
svarbesnio žmogaus. Kuo daugiau apie tai galvojau, tuo aiškiau 
supratau, jog gražuolėms jos dėmesio tenka daugiau negu man. 
Ji daugiau būdavo su Aukso Balande negu su manimi. Apypiete 
atsikeldavo priešpiečiauti su draugėmis - krūtininga operos dai- 
nininke, keliaujančia našle ir prancūze šnipe. Daugiau už visus 
jos dėmesio gaudavo klientai. Kokia buvo ta meilė, kurios jie 
gaudavo, 0 aš - ne? 

Tą vakarą nugirdau koridoriuje vieną tarnaitę kitai sakant, kad 
esanti baisiai susirūpinusi dėl karščiuojančios trimetės dukrelės. 
Kitą vakarą ji laiminga pranešė, jog dukrelė sveiksta. Dar kitos die- 
nos pavakarę išgirdau vidiniame kieme aidint tos moters klyksmą. 
Giminaitė atėjo pasakyti, kad jos vaikelis numirė. Ji rypavo: 

- Negali būti! Laikiau ją šįryt ant rankų. Šukavau jai plaukučius. 

Kūkčiodama pasakojo, kokios didelės buvo jos dukrelės akys, 
kaip toji pakreipdavo galvytę jos klausydamasi, kokia buvo muzi- 
kali. Vapėjo, kaip taupiusi pinigus jos švarkučiui, kaip nupirkusi 
ropę išvirti sveiko muilo. Paskui ėmė vaitoti norinti mirti kartu 
su savo dukrele. Kam jai dar gyventi? Slapta verkiau klausydamasi 
sielvartingų jos aimanų. Jei mirčiau, ar mano motina jaustų tą patį? 
Ir dar graudžiau pravirkau suprasdama - ne. 

Praėjus savaitei nuo to karto, kai mane apmulkino, motina įėjo 
į kambarį, kuriame mokiausi su namų mokytoju. Buvo dar tik 
vienuolikta, visa valanda anksčiau, negu ji paprastai pakildavo iš 
lovos. Atsisukau susiraukusi. Paklausė, ar nenorėčiau su ja papie- 
tauti naujame prancūziškame Didžiojo Vakarų kelio restorane. 
Nepatikliai suklusau. Paklausiau, kas dar bus su mumis. 

— Tik mes abi, - atsakė ji. - Juk šiandien tavo gimtadienis. 

Buvau pamiršusi. Tuose namuose niekas nešvęsdavo gimtadie- 
nių. Kinams tai buvo svetimas paprotys, motina jo irgi nesilaikė. 
Mano gimtadienis paprastai sutapdavo su kinų Naujaisiais metais, 
juos su visais ir švęsdavome. Stengiausi per daug nesidžiaugti, bet 
vis tiek širdis netilpo krūtinėje. Nuėjau į savo kambarį apsivilkti 
dieninės suknelės - vienos iš tų, kurios dar nebuvo nukentėjusios 
nuo Karlotos nagų. Išsirinkau mėlyną paltuką ir tokios pat spalvos 
skrybėlaitę. Apsiaviau tokius kaip suaugusiųjų pasivaikščiojimo 
pusbačius iš blizgančios odos, suvarstomus iki gurnelių. Pažiūrė- 
jau į save aukštame ovaliame veidrodyje. Atrodžiau kitokia nei vi- 
sada, nervinga ir susirūpinusi. Man jau buvo aštuoneri - nebe ta 

patikli maža mergytė, pasikliaujanti savo nuojauta. Anksčiau lau- 
kiau laimės, tačiau pastaruoju metu sulaukiau vien nusivylimų. Ir 
dabar laukdama nusivylimo meldžiau, kad klysčiau. 

Nuėjusi į motinos kabinetą radau Aukso Balandę, vardijančią 
tos dienos užduotis. Motina su chalatu ir palaidais plaukais žings- 
niavo pirmyn atgal. 

— Šįvakar ateina senasis mokesčių rinkėjas, — pasakė ji. —- Žada 
už papildomai jam skirtą dėmesį ne taip dėmesingai nagrinėti 
mano mokesčių sąskaitą. Pažiūrėsim, ar šįkart senas šuva neme- 
luoja. 

— Nusiųsiu raštelį Tamsraudonei, - pasakė Aukso Balandė, — 
„Jaunatvės ramovės“ kurtizanei. Šiuo metu ji imsis bet kokios 
veiklos. Patarsiu jai vilkėti tamsių spalvų drabužius - tamsiai mė- 
lynus. Kai jaunystė toli praeity, rausva spalva neprideda gražumo. 
Ji pati turėtų suprasti. Taip pat liepsiu virėjui paruošti tavo mėgs- 
tamą žuvį, tik be amerikietiškų prieskonių. Žinau, jis nori tau įsi- 
teikti, bet tai niekada neišeina į gera ir visi nukenčiame. 

— Turi šio vakaro svečių sąrašą? — paklausė motina. - Daugiau 
nebenoriu, kad čia vaikščiotų „Smaito ir Diksono“ importuotojas. 
Visos jo žinios pasirodė nepatikimos. Jis visur šniukštinėja norė- 
damas ką nors gauti dykai. Duosim žinią Kiužiui Kiaušiniui, kad 
neįleistų jo pro vartus... 

Kai jos su Aukso Balande baigė kalbą, buvo jau beveik pirma. 
Motina išėjo iš kabineto persirengti į savo kambarį. Ėmiau klai- 
džioti po jos kabinetą, o Karlota sekiojo iš paskos ir vos man 
sustojus imdavo glaustytis apie kojas. Apskritas stalas lūžo nuo 
niekučių — kai kurių garbintojų, nežinančių, kad ji labiau vertina 
pinigus, suneštų dovanų. Niekučius, kurių ji nenorėjo, Aukso Ba- 
landė parduodavo. Aš vieną po kito kilnojau tuos daikčiukus, o 
Karlota užšoko ant stalo ir ėmė juos uostinėti. Gintarinis kiau- 
šinis su vabalu viduje - tas tikrai bus paleistas į prekybą. Ame- 

tistinį ir nefritinį paukštį ji galbūt pasilaikys. Stiklinis dėklas su 
įvairių kraštų drugeliais - šito ji turbūt negali pakęsti. Tapyta žalia 
papūga man patiko, bet vieninteliai paveikslai, kuriuos motina 
kabino ant sienų, buvo nuogi graikų dievai ir deivės. Perverčiau 
iliustruotos knygos „Jūros gelmių pasaulis“ puslapius ir paveiks- 
lėliuose pamačiau šlykščių gyvių. Paėmiau po ranka gulintį di- 
dinamąjį stiklą ir pro jį ėmiau skaityti knygų spintoje sustatytų 
knygų pavadinimus: „Indijos tikėjimai“, „Kelionės į Japoniją ir 
Kiniją“, „Kinijos konvulsijos“. Mano dėmesį patraukė knyga rau- 
donu viršeliu, kuriame buvo įspaustas juodo uniformuoto vai- 
kino, šaudančio iš šautuvo, siluetas. „Vėliavų sąjunga: pasakojimas 
apie boksininkus“ . Tarp lapų buvo įdėtas raštelis. Rašysena buvo 
mokiniškai stropi. 


Brangioji panele Mintern, 
jei jums kada prireiktų amerikiečio vaikino, kuris moka pa- 
klusti įsakymams, ar priimtumėte mane į savanorius? Mielai 
pasistengčiau būti naudingas, kiek tik pageidautumėt. 
Jūsų ištikimas tarnas 
Nedas Piveris 
Ar motina pasinaudojo šiuo ištikimo savo tarno pasiūlymu? Pa- 
siskaičiau puslapį, ties kuriuo buvo įdėtas raštelis. Aha! Ten buvo 
rašoma apie kareivį Nedą Piverį Boksininkų sukilimo metais. Per- 
bėgusi akimis puslapį padariau išvadą, kad Nedas buvo nuobodus, 
perdėtai mandagus bernelis, uoliai vykdęs įsakymus. Boksininkų 


* Prancūzų orientalisto Auguste'o Bartho (1834-1916) veikalas Les religions de VInde (1879, 
Paryžius), 1-asis leid. anglų k. The Religions of India - 1882 m. Londone. 

** JAV protestantų misionieriaus Arthuro Hendersono Smitho (1845-1932), 54 metus dirbu- 
sio Kinijoje, knyga China in Convulsion (1901) apie Boksininkų sukilimą (1899-1901) - 
Šiaurės rytų Kinijos gyventojų pasipriešinimą Vakarų valstybių įsigalėjimui. 

*** JAV jaunimo literatūros ir istorinių romanų rašytojo Elbridge'o S. Brookso (1846-1902) 
nuotykinė knyga Under the Allied Flags: A Boxer Story (1901). 

sukilimas manęs niekada nežavėjo. 1900 metais, per patį sukilimo 
įkarštį, man buvo dveji, ir paskui buvau įsitikinusi, kad galėjau per 
jį žūti. Skaičiau kažkokią knygą apie jaunuolius, davusius ištikimy- 
bės priesaiką Boksininkų brolijai tuo metu, kai milijonai valstiečių 
vidurinėje Kinijos dalyje vienais metais badavo dėl potvynių, o ki- 
tais — dėl sausros. Prisiklausę gandų, kad jų žemę ruošiamasi ati- 
duoti svetimšaliams, jie nužudė gal du šimtus baltųjų misionierių 
kartu su vaikais. Žinomas pasakojimas apie tikrą įvykį: viena maža 
mergytė mielu balsiuku dainavo jos tėvams žiūrint, kaip kardo 
kirtis ją pasiunčia į dangų. Kai tik vaizduotėje iškildavo šis vaiz- 
das, pasičiupinėdavau minkštą, pažeidžiamą gerklę ir nurydavau 
sprangų gumulą. 

Žvilgtelėjau į laikrodį. Vėl sutaisytos rodyklės bylojo, kad jau 
antra valanda. Nuo tada, kai pranešė, kad eisime kartu pietauti, 
man jos laukiant praėjo jau beveik trys valandos. Mano galvoje ir 
širdyje ūmai kažkas trūko. Suplėšiau Nedo Piverio laišką. Priėjau 
prie stalo su motinos laimikiais ir nusviedžiau ant grindų stiklinę 
drugelių dėžutę. Karlota spruko šalin. Tėškiau žemėn ametistinį 
paukštį, didinamąjį stiklą, gintarinį kiaušinį. Nuplėšiau „Jūros gel- 
mių pasaulio“ viršelį. Įbėgusi ir pamačiusi tą šiukšlyną Aukso Ba- 
landė pasibaisėjo. 

— Kodėl tu jai draskai širdį? - gailiai pasakė ji. — Iš kur toks bai- 
sus tavo būdas? 

- Jau antra valanda. Ji žadėjo vestis mane į restoraną švęsti gim- 
tadienio. O dabar neateina. Ji neprisimena. Ji visada pamiršta, kad 
aš išvis esu. —- Akis man užtemdė ašaros. - Ji manęs nemyli. Ji myli 
tuos vyrus. 

Aukso Balandė pakėlė gintarinį kiaušinį ir didinamąjį stiklą. 

— Tai turėjo būti dovanos tau. 

— Tai daiktai, kuriuos jai davė tie vyrai, o ji nenori jų. 

— Kaip tu gali taip galvoti? Ji kaip tik tau juos išrinko. 

— Kodėl ji negrįžta ir nesiveda manęs pietauti? 

— Ai-ja! Tu taip padarei dėl to, kad išalkai? Tereikėjo pasikviesti 
kambarinę ir paprašyti, kad atneštų valgyti. 

Neišmaniau, kaip jai paaiškinti, ką man reiškia ta išvyka į res- 
toraną. Išpoškinau visus savo skaudulius, suveldama juos į kratinį: 

— Tiems vyrams ji sako, kad juos ir tenori matyti. Man irgi 
taip pasakė, bet tai buvo apgavystė. Jai neberūpi, kad aš liūdna, 
vieniša ar... 

Aukso Balandė susiraukė. 

— Motina tave lepina, štai ir matom, kur tai veda. Nedėkingas 
vaike, nieko daugiau nemoki, tik aikštytis, jei kas nevykdo tavo už- 
gaidų. 

- Ji sulaužė pažadą ir už tai neatsiprašė. 

- Ji nusiminusi. Atėjo toks laiškas... 

— Ji gauna daug laiškų. 

Paspyriau suplėšyto Nedo raštelio konfeti. 
šyta apie tavo tėvą. Jis mirė. 

Ne iškart supratau, ką ji pasakė. Mano tėvas. Ką ji turi omenyje? 
Pirmąkart motinos paklausiau, kur mano tėvas, būdama penkerių. 
Kaip patyriau, kiekvienas turi tėvą, net kurtizanės, kurių tėvai jas 
pardavė. Motina man kalbėjo, kad aš neturiu tėvo. Prispirta pa- 
sakė, esą jis mirė iki man gimstant. Toliau visus trejus metus neat- 
stojau nuo motinos reikalaudama pasakyti, kas buvo mano tėvas. 

— Koks skirtumas? - atsakydavo ji. - Jis mirė, ir tai buvo taip 
seniai, kad pamiršau jo vardą ir veidą. 

Kaip ji galėjo pamiršti jo vardą? Negi ir mano vardą pamirštų, 
jei mirčiau? Nesilioviau kamavusi jos klausimais. Kai ji nutildavo ir 
susiraukdavo, pajusdavau, kad tęsti kalbą pavojinga. 

Tačiau dabar paaiškėjo tiesa. Jis buvo gyvas! Bent iki šiol. Su- 
gluminta ėmiau net drebėti iš pykčio. Visą tą laiką jis buvo gyvas, 

o motina man melavo. Gal jis mane mylėjo, ir man nesakydama, 
kad jis gyvas, atėmė jį iš manęs. O dabar jis tikrai miręs ir jau per 
vėlu. 

Nubėgau į motinos kabinetą klykdama: 

- Jis nebuvo miręs! Tu jį iš manęs atėmei! 

Išrėkiau visus kaltinimus, kokie tik atėjo į galvą. Ji nepasakiusi 
tiesos apie mane. Melavusi, kad kaip tik mane norėjusi matyti. 
Kad eisianti su manimi pietauti... Motina neištarė nė žodžio. 

Pro duris įsiveržė Aukso Balandė. 

- Ašjai pasakiau, kad gavai laišką su žinia apie jos tėvo mirtį. 

Motina įrėmė į ją sunkų žvilgsnį. Ar ji pyksta? Ar mus abi išmes 
kaip kitas, kurios jai neįtiko? Ji padėjo į šalį baisųjį laišką. Nusi- 
vedė mane prie sofos ir pasisodino šalia. O tada padarė tai, ko jau 
seniai nebuvo dariusi: ėmė glostyti man galvą ir raminti, ir dėl to 
dar graudžiau apsiverkiau. 

— Violeta, brangiausia mano, aš tikrai visus tuos metus maniau, 
kad jis miręs. Man buvo per skaudu apie jį galvoti, ką nors apie jį 
kalbėti. O dabar, kai gavau šį laišką... 

Jos akių kampučiai sublizgo, bet jausmai nepralaužė užtvankos. 

Atgavusi kvapą apibėriau ją klausimais — ji linksėdama į visus 
atsakinėjo „taip“. Ar jis buvo gražus? Ar buvo turtingas? Ar kitų 
mėgstamas? Ar buvo vyresnis už ją? Ar mane mylėjo? Ar bent 
kartą su manimi pažaidė? Ar vadino mane vardu? Motina toliau 
glostė man plaukus ir plekšnojo pečius. Buvo labai liūdna ir tik no- 
rėjau, kad nesiliautų mane guodusi. Toliau klausinėjau, kol galva 
ėmė nebeveikti. Pasidarė silpna jau ir iš alkio. Aukso Balandė liepė 
kambarinei atnešti man pietus į Bulvarą. 

— Mamai reikia pabūti vienai. 

Motina mane pabučiavo ir nuėjo į miegamąjį. 

Kai valgiau, Aukso Balandė papasakojo, kaip mano motinai 
buvo sunku be vyro grumtis dėl vietos gyvenime. 

— Ji stengėsi tik dėl tavęs, mažylės Violetos, - pasakė ji. - Būk 
savo mamai dėkinga, būk jai gera. 

Išeidama ji pareiškė viltį, kad aš gerai mokysiuosi, tapsiu pro- 
tinga ir šitaip mamai parodysiu, kokia ji man brangi. Tačiau, užuot 
mokiusis, atsiguliau ant lovos Bulvare ir pasinėriau į mintis apie ką 
tik mirusį savo tėvą. Pradėjau dėlioti jo paveikslą: jo plaukai buvo 
rudi, akys - žalios kaip ir mano. Netrukus užmigau. 

Kai išgirdau kažką barantis, dar buvau apsnūdusi, apsunkusia 
galva. Susivokiau, kad tebesu ne savo kambaryje, o Bulvare. Pa- 
žvelgiau pro langą, paskui mečiau akį į koridorių, mėgindama nu- 
statyti sąmyšio priežastį. Dangus buvo tamsiai pilkas, koks būna 
sustojus laikui priešaušriu. Koridoriai buvo tušti. Langai aplink 
vidinį kiemą tamsūs. Apsigręžiau ir pamačiau pro prancūziškas 
duris dengiančių užuolaidų plyšelį besiskverbiančią šiltą šviesos 
plyšelį pamačiau jos pakaušį. Ji buvo paleidusi plaukus ir sėdėjo 
ant sofos. Buvo grįžusi iš pobūvio. Ar kas nors dar buvo su ja kam- 
baryje? Priglaudžiau ausį prie stiklo. Ji plūdosi keistu žemu balsu, 
kuris skambėjo kaip gerklinis Karlotos urzgimas. 

- Bestuburis... Besivaipanti beždžionė... Garbė - kaip susmirdusio 
vagies... 

Numetė sulenktą popieriaus lapą. Jis nusklendė šalia užgesu- 
sio židinio. Ar tai ir buvo tas jos gautas laiškas? Ji priėjo prie rašo- 
mojo stalo, atsisėdo, čiupo švarų popieriaus lapą ir ėmė įnirtingai 
jį braižyti varvančia plunksna. Paskui suglamžė ir pusiau prirašytą 
numetė ant grindų. 

— Kaip norėčiau, kad tikrai būtum miręs! - šūktelėjo ji. 

Mano tėvas gyvas! Ji vėl man pamelavo! Jau buvau besiveržianti 
į jos kabinetą reikalaudama pasakyti, kur dabar mano tėvas. Bet 
tada ji pakėlė akis ir aš vos neriktelėjau iš išgąsčio. Tos akys buvo 
persimainiusios. Žalios rainelės sakytum išverstos išvirkščiai ir 

išvirkščioji jų pusė pilka kaip žemė. Tos akys buvo kaip mirusių 
elgetų, kuriuos buvau mačiusi gulinčius grioviuose. Staiga pašo- 
kusi ji išjungė šviesas ir nuėjo į miegamąjį. Turėjau pamatyti tą 
laišką. Atsargiai pravėriau stiklines duris. Buvo tamsu ir teko eiti 
apgraibomis, čiuopiant rankomis, kad neatsitrenkčiau į baldus. At- 
siklaupiau. Staiga kažkas prisilietė - gąstelėjau. Tai buvo Karlota. 
Ji murkdama ėmė trintis į mane snukučiu. Apčiuopiau židinio ply- 
teles. Patapšnojau ugniakurą. Nieko. Susiradau stalo kojas ir pa- 
lengva atsistojau. Akys jau buvo apsipratusios su tamsa, bet nema- 
čiau nieko, kas bent primintų laišką. Karčiai nusivylusi išspūdinau 
iš kambario. 

Rytojaus dieną motina buvo tokia pat kaip visada — žvaliai ir 
blaiviai visiems skirstė užduotis. Vakare kaip visada buvo kerinti, 
šneki ir šypsojosi svečiams. Kadangi abi su Aukso Balande buvo 
užsiėmusios pobūvyje, įsmukau į Bulvarą ir tiek pravėriau stik- 
lines duris, kad galėčiau pro užuolaidas įsmukti į motinos kabi- 
netą. Uždegiau dujinį šviestuvą. Ėmiau traukioti rašomojo stalo 
stalčius — vienas buvo pilnas laiškų su įvairių bendrovių pavadi- 
nimų antspaudais. Paieškojau po pagalve, spintelėje prie lovos. Pa- 
kėliau lovos kojūgalyje stovinčios skrynios dangtį. Iš jos padvelkė 
terpentinu. Tą kvapą skleidė du į volelius susukti paveikslai. Vieną 
išvyniojusi apstulbau pamačiusi motinos portretą, kai ji buvo jau- 
nutė mergaitė. Padėjau jį ant grindų ir išlyginau. Ji žiūrėjo tiesiai 
priešais, sakytum žvelgė man į akis. Buvo prisidengusi krūtinę kaš- 
toniniu audeklu. Blyškus kaklas spinduliavo vėsoka mėnesienos 
šiluma. Kas nutapė tą paveikslą? Kodėl ji taip menkai apsirengusi? 

Jau buvau beišvyniojanti kitą paveikslą, tik staiga krūptelėjau, 
išgirdusi vis garsesnį Pūkinio Debesėlio juoką. Prasivėrė Bulvaro 
durys. Liuoktelėjau į šoną, kur ji negalėtų manęs pamatyti. Bur- 
kavo su klientu jį drąsindama. Kiekvieną mielą naktį ji buvo itin 
populiari! Pūkinis Debesėlis užtrenkė stiklines duris. Paskubom 

sumečiau paveikslus į skrynią ir jau siekiau gesinti žiburio susiruo- 
šusi pasišalinti, bet čia į kabinetą įėjo Aukso Balandė. 

Abi kartu aiktelėjom iš išgąsčio. Jai nespėjus prasižioti pasa- 
kiau, kad ieškau Karlotos. Tarsi mane išgirdusi Karlota garsiai su- 
kniaukė už Bulvaro durų. Pūkinis Debesėlis keiktelėjo: 

— Palaikiau tą prakeiktą katę begalviu vaiduokliu! 

Priėjusi prie stiklinių durų atsargiai jas pravėriau ir Karlota 
šmurkštelėjo vidun. 

Su Karlota ant rankų nustraksėjau laiptais žemyn į pobūvį ma- 
nydama, kad nutykosiu tarp svečių besislapstantį savo tėvą. Bet 
paskui supratau - tėvas nebūtų drįsęs čia rodyti akių. Motina jas 
būtų iškabinusi. Žiūrinėdama svečius susigalvojau žaidimą - vieną 
vyriškį po kito įsivaizdavau esant savo tėvą. Rinkausi pagal man pa- 
tinkančius bruožus - tuos, kurie smagiai juokėsi, kuriems buvo ro- 
doma daugiausia pagarbos, kurie man mirktelėdavo. Paskui mano 
akį patraukė iškankinto nedraugiško veido vyriškis ir dar vienas, 
toks raudonas, kad, atrodė, čia pat sprogs. 

Kasnakt lovoje prieš užmigdama įsivaizduodavau skirtingas 
savo tėvo versijas: gražų arba bjaurų, visų gerbiamą arba visų ne- 
apkenčiamą. Įsivaizduodavau, kad jis mane labai myli. Įsivaizduo- 
davau, kad niekada nemylėjo. 


PO AŠTUNTOJO MANO gimtadienio praėjus mėnesiui kartą nuėjau 
į bendrąjį kambarį pusryčiauti su Debesų Gražuolėmis ir jų paly- 
dovėmis. Jau taikiausi sėsti į savo įprastą vietą prie stalo, bet čia ap- 
tikau, kad mano kėdę jau užsėdusi naujoji kurtizanė Miglos Debe- 
sėlis. Piktai į ją dėbtelėjau, bet ji atsakė abejingu žvilgsniu. Putlus 
apskritas jos veidas buvo smulkių bruožų - tokie vyrams kažkodėl 
atrodė patrauklūs. Mano akimis, tai buvo bjauriai kūdikiškas vei- 
delis, priklijuotas prie geltono mėnulio. 

— Čia mano kėdė, - pasakiau. 

— Ojo Tavo kėdė? - Ji apsimetė apžiūrinėjanti ranktūrius ir kė- 
dės kojas. - Nematau užrašo su tavo vardu. Visos kėdės čia vienodos. 

Smilkiniuose man ėmė kalti kūjai. 

— Tai mano kėdė. 

— Anh?" Dėl ko manai, kad tu viena gali čia sėdėti? 

— Lulu Mimi - mano motina, - paaiškinau, - ir aš amerikietė 
kaip ir ji. 

— Nuo kada mišrūnai amerikiečių mergvaikiai turi tas pačias 
teises? 

Buvau priblokšta. Iš gerklės man veržėsi įsiūtis. Dvi gražuolės 
delnais susiėmė už burnos. Sniego Debesėlis, kurią mėgau labiau 
už kitas, liepė mums ramintis. Pasiūlė pakaitomis sėdėti ant tos 
kėdės. O tikėjausi, kad stos į mano pusę. 

Miglos Debesėliui drėbiau: 

— Kirmėle tu nudvėsusios žuvies šiknoj. 

Tarnaitės pratrūko juoktis. 

- Vah!“" Nairnepraustaburnė mišrūnė! - rėžė Miglos Debesėlis. 
Ji peržvelgė sėdinčius aplink stalą. - Jei ji ne mišrūnė, kodėl tada 
atrodo kaip kinė? 

— Kaip tu drįsti taip kalbėti! — surikau. - Aš amerikietė. Aš 
nieko bendra neturiu su kinais. 

— Tai kodėl kalbi kiniškai? 

Iš pradžių negalėjau į tai atsakyti, nes būtų tekę vėl prabilti ki- 
niškai ir būtų buvęs jos viršus. Miglos Debesėlis plonomis aštrio- 
mis lazdelėmis suėmė aliejingą žemės riešutėlį. 

— Ar kuri žinot, kas jos tėvas? 

Ji įsimetė riešutėlį į burną. 


* Nieko sau! Čia tai bent! (Kinų k.) 
** Ką? (Kinų k.) 
*** Oho! Oi! Ak! Mat kaip! (Kinų k.) 

Man rankos drebėjo iš pykčio - siutau matydama, kaip ramiai 
ji valgo. 

— Mano motina tave nubaus už tokias kalbas. 

Ji mėgdžiodama pakartojo mano žodžius, tada įsimetė į bur- 
ną marinuotą ridikėlį ir ėmė triaukšti nesiteikdama prisidengti 
burnos. 

- Jei tu gryna baltoji, tada ir mes tokios pat. Ar ne taip, sesės? 

Kitos gražuolės su savo palydovėmis ėmė neryžtingai ją tildyti. 

- Šlykšti skyle! - mečiau. 

Ji susiraukė. 

— Kas tau, mergiūkšte? Negi tau taip gėda būti kinei, kad neat- 
pažįsti savęs veidrodyje? 

Kitos nudelbė akis. Dvi susižvalgė. Purusis Debesėlis palietė 
Miglos Debesėlio ranką maldaudama liautis. 

- Ji per maža to klausytis. 

Kodėl Purusis Debesėlis tarėsi daranti man didelę malonę? Ar 
tai reiškia, kad pritaria Miglos Debesėlio žodžiams? Virdama įnir- 
šiu nustūmiau Miglos Debesėlį nuo kėdės. Apstulbusi ji iš pradžių 
neįstengė krustelėti, paskui griebė mane už čiurnų ir pargriovė. 
Ėmiau kumščiais talžyti jai pečius. Ji čiupo mane už plaukų ir 
bloškė šalin. 

— Pusgalvė mišrūnė mergos išpera. Tu ne geresnė už mus visas! 

Mečiausi prie jos ir skiausčia ranka trenkiau per nosį. Iš šner- 
vės pasipylė kraujas, o ji, nusišluosčiusi ir pamačiusi kruvinus 
pirštus, vėl užgriuvo ant manęs ir ėmė krauju terlioti man veidą. 
Klykdama plūdau ją paskutiniais žodžiais ir įkandau į ranką. Ji taip 
sužvigo, kad akys, rodės, iššoks iš akiduobių. Sugriebusi už kaklo 
ėmė mane smaugti. Gaudydama orą ir paniškai stengdamasi iš- 
trūkti trinktelėjau jai į akį. Pašokusi ji sukliko iš siaubo. Užtaisiau 
jai vieną didžiausių nelaimių, galinčių ištikti merginą, - mėlynę po 
akimi. Kol neišnyks mėlynė, negalės rodytis pobūviuose. Miglos 

Debesėlis spiegdama šoko ant manęs ir trenkė į veidą dievažyda- 
masi užmušti. Kitos merginos ir palydovės mums šaukė liautis. 
Pribėgę tarnai mus išskyrė. 

Akimirksniu visi nuščiuvo, buvo girdėti tik Miglos Debesėlio 
prakeiksmai. Pasirodė mano motina ir Aukso Balandė. Maniau, 
motina atėjo manęs gelbėti. Bet paskui pamačiau - jos akys papil- 
kėjo it plieniniai peiliai. 

Miglos Debesėlis apsimetė verkianti: 

- Ji man pamušė akį... 

Susigriebiau už kaklo tartum iš skausmo. 

— Ji manęs vos nepasmaugė! 

— Sumokėkit man už akį! - šaukė Miglos Debesėlis. - Aš uždirb- 
davau jums daugiau negu kitos, sumokėkit, kiek būčiau uždirbusi. 

Motina įsmeigė į ją akis. 

— Kas, jei nesumokėsiu? 

- Išeisiu ir visiems pasakysiu, kad šita mergpalaikė mišrūnė. 

— Ką gi, negalim tau leisti nešioti pramanų vien iš piktumo. Vio- 
leta, atsiprašyk jos. 

Miglos Debesėlis pergalingai nusivaipė man į akis. 

— O kaip dėl mano pinigų? - paklausė ji motinos. 

Motina nusisuko ir išėjo nieko neatsakiusi. Nusekiau iš paskos 
sugluminta, kad ji manęs neužstojo. Kai įžengėm į jos kambarį, su- 
šukau: 

— Ji išvadino mane mišrūne mergvaike! 

Motina nusikeikė pro dantis. Paprastai ji juokdavosi, kai žmo- 
nės ją įžeidinėjo. Bet šįkart jos tylėjimas mane išgąsdino. Norėjau, 
kad išsklaidytų mano nuogąstavimus. 

— Ar tikrai taip yra? Ar aš pusiau kinė? Ar mano tėvas kinas? 

Ji žengė šalin ir grėsmingu balsu pasakė: 

— Tavo tėvas miręs. Jau sakiau. Niekada apie tai nebekalbėk - su 
niekuo. 

Man įvarė siaubą negyvas jos balsas ir širdyje pasėjo gausybę 
baimių. Kur tiesa? Kuri iš tų tiesų baisiausia? 

Kitą dieną Miglos Debesėlis dingo. Kitos kalbėjo, kad buvo iš- 
mesta. Dabar visiškai nesijaučiau nugalėtoja, tik iki šleikštulio su- 
vokiau pakenkusi labiau, negu norėjau. Supratau, dėl ko jos neliko. 
Nes ji išplepėjo tiesą. Ar dabar skleis šias kalbas visur, kur tik pa- 
sisukusi? 

Vartų sargo paklausiau, ar jis žino, kur išėjo Miglos Debesėlis. 

Kiužis Kiaušinis krapštė aprūdijusį skląstį. 

— Per daug įsijautusi plūdo tavo motiną, neturėjo kada duoti 
naujo savo adreso. Su pamušta akimi ji greičiausiai kol kas neturės 
kur eiti. 

- Girdėjai, ką ji man šaukė? 

Su nerimu laukiau atsakymo, iš kurio turėjau sužinoti, kiek toli 
pasklido jos pramanai. 

- Ai-ja. Neklausyk jos kalbų. Ji pati maišyto kraujo, - atsakė 
jis. - Būdama pusiau baltoji tariasi esanti ne blogesnė už tave. 

Pusiau baltoji? Miglos Debesėlis juodaakė ir juodaplaukė. Drą- 
siai sakytum, kad ji gryna kinė. 

— Kaip sakai, ar aš atrodau pusiau kinė? 

Pažiūrėjęs į mane jis nusijuokė. 

— Visai nepanaši. 

Jis vėl ėmė krapštyti skląstį. 

Man palengvėjo. 

Tada jis pasakė: 

— Tikrai ne pusiau maišyta. Gal ir bus keli lašai kiniško kraujo. 

Nukrėtė šaltis nuo galvos iki kojų. 

— Ei, tik pajuokavau. 

Pasakė švelniai, pernelyg stengdamasis nuraminti. 

— Jos motina buvo pusiau švedė, - vėliau girdėjau Kiužį Kiau- 
šinį pasakojant vienai palydovei, - ištekėjo už šanchajiečio, kuris 

netrukus mirė ir paliko ją vieną su vaiku. Vyro tėvai atsisakė ją pri- 
pažinti savo sūnaus našle, o kadangi pati neturėjo giminių, nebuvo 
kitos išeities, kaip eiti į gatvę. Kai pamatė, kad vyrai domisi dar tik 
vienuolikmete Miglos Debesėliu, pardavė ją į pirmarūšius kurti- 
zanių namus, kad dukters gyvenimas bent už jos būtų saldesnis. 
Tiek girdėjau iš „Li namų , kuriuose Miglos Debesėlis dirbo iki at- 
eidama pas mus, vartų sargo. Jei netūžtų ant tų namų ponios, ga- 
lėtų grįžti. 

Paskui savo kambaryje gal valandą sėdėjau pasidėjusi ant kelių 
veidrodį, neįstengdama jo pakelti prie veido. Galiausiai jame pa- 
mačiusi savo žalias akis ir rusvus plaukus atsidusau su palengvė- 
jimu. Nuleidau veidrodį. Netrukus vėl įsivogė nerimas. Suėmiau 
plaukus pakaušyje ir surišau kaspinu, kad galėčiau apžiūrėti visą 
veidą. Sulaikiusi kvapą pakėliau veidrodį. Ir vėl nepamačiau nieko 
kiniška. Nusišypsojau, ir kai tik putlūs skruostai kilstelėjo išorinius 
akių kampučius, akimirksniu įvyko permaina, dėl kurios širdis su- 
plastėjo nerimu. Per daug aiškiai įžvelgiau nepažįstamo savo tėvo 
pėdsakus: apvalainas nosies galiukas, įkypos šnervės, pabrinkę pa- 
akiai, tolygiai iškila kakta, putlūs skruostai ir lūpos. Motina neturi 
nė vieno iš šių bruožų. 

Kas man atsitiko? Norėjau sprukti nuo savo naujojo veido. 
Rankos ir kojos apsunko. Vis žiūrėjau į veidrodį tikėdamasi, kad 
veidas atvirs į tokį, kokį buvau įpratusi matyti. Tai štai kodėl mo- 
tina man nebe tokia meili. Kiniškoji prigimties dalis, gauta iš tėvo 
kino, išsiliejo mano veide kaip purvo dėmė. Jei ji taip jo nekenčia, 
kad nenori, jog jis egzistuotų, turbūt tą patį jaučia ir man. Vėl pa- 
leidau plaukus ir papurčiau galvą, kad uždengtų mano veidą kaip 
užuolaida. 

Per rankas pertraukė vėsus dvelksmas. Tai poetas vaiduoklis at- 
kako man pasakyti, jog seniai žinojęs mane esant kinę. 

ĖMIAU PRO ŽIŪRONĄ stebėti visus į „Slaptąjį nefrito taką“ atei- 
nančius vyrus kinus. Visi jie buvo išsilavinę, visi turtingi ir įtakingi 
miesto gyventojai. Ar kuris nors iš jų yra mano tėvas? Stebėjau no- 
rėdama pamatyti, ar motina kuriam nors rodo daugiau švelnumo 
ar pykčio. Tačiau kaip paprastai ji kiekvienu rūpinosi lygiai kaip 
ir kitais. Apdovanodavo juos ypatinga šypsena, intymiu juoku, su 
puikiai suvaidintu nuoširdumu ištartais ypatingais žodžiais, kurie 
buvo skirti visiems ir kiekvienam. 

Pažinojau vienintelį vyriškį kiną, su kuriuo ji iš tikrųjų elgėsi 
atvirai ir pagarbiai: Kiužį Kiaušinį. Kasdien su juo matydavosi ir 
net kartu išgerdavo arbatos žemutiniame aukšte. Jis žinojo naujau- 
sias paskalas apie vyrus iš svečių sąrašo. Visų namų vartų sargai 
viską matydavo ir girdėdavo ir tarpusavyje dalijosi tomis žiniomis. 
Motina dažnai Aukso Balandei kalbėdavo apie Kiužio Kiaušinio 
ištikimybę ir guvų protą. 

Neįsivaizdavau, kaip Kiužiui Kiaušiniui teko toks vardas. Ne- 
buvo koks išsižiojėlis. Kad ir ką jam motina nurodydavo, jis gerai 
įsidėdavo į galvą. Nemokėjo nei skaityti, nei rašyti, išskyrus kelis 
žodžius, bet mokėjo skaityti žmogaus mintis. Buvo akylas ir ge- 
bėjo atskirti, kuris svečias gali būti mielai laukiamas ir kokia jo vi- 
suomeninė padėtis. Jis atpažindavo jų sūnų, neryžtingai stoviniuo- 
jančių prie vartų, veidus, ir buvo jiems itin paslaugus, mat žinojo, 
kad tas apsilankymas jiems bus įvesdinimas į vyriškų malonumų 
pasaulį. Būdavo įsidėmėjęs mūsų namuose dar nesilankiusių tur- 
tingųjų ir galingųjų vardus. Iš vienokio ar kitokio nekantrumo, su 
kuriuo vyriškis prisistatydavo prie vartų, Kiužis Kiaušinis galėjo 
nustatyti, ką tas ketina veikti per naktį - prisikalbinti kurią nors 
Debesų Gražuolę ar verslo partnerį, ir paskui apie tai pranešdavo 
mano motinai. Pro jo akis neprasprūsdavo ir vyriškio išvaizdos 
detalės nuo šukuosenos iki batų pakulnių - jis matydavo, kaip su- 


kirpti drabužiai ir ar laisvai žmogus su jais jaučiasi. Jis žinojo visus 

ilgalaikio prestižo skiriamuosius požymius ir galėjo atskirti tokį 
prestižą seniai turintį asmenį nuo neseniai įgijusio. Retomis savo 
išeiginėmis dienomis Kiužis Kiaušinis vilkėdavo puikų kostiumą, 
paliktą vieno kliento. Stebėjimų metai išmokė jį pamėgdžioti kil- 
mingųjų elgseną ir net kalbėseną. Jis visada buvo nepriekaištin- 
gai tvarkingas; plaukai ką tik pakirpti, panagės švarios. Kai Kiužis 
Kiaušinis pasakė mane turint kelis kiniško kraujo lašus, nuspren- 
džiau, kad jis gal ir yra mano tėvas. Nors jis man patiko, man tai 
būtų buvę gėda. O jei tai tikra tiesa, gal ir motina pernelyg gėdi- 
josi, kad man apie tai pasakytų. Bet kaip ji galėjo jį prisileisti? Jis 
nebuvo toks kultūringas ir gražus kaip kiti jos meilužiai. Jo veidas 
buvo per ilgas, nosis pernelyg mėsinga, akys per toli viena nuo 
kitos. Jis buvo vyresnis už mano motiną, gal keturiasdešimties. 
Šalia jos atrodė per smulkus. Be to, savo laimei, niekuo nebuvau 
į jį panaši. 

O kas, jei jis vis dėlto mano tėvas? Jis gero būdo, o tai nemen- 
kas daiktas. Visada malonus. Tų vyrų prie vartų, kurie neatitiko 
jo kriterijų, atsiprašinėdavo, kad į didelį pobūvį netikėtai susirinkę 
per daug svečių. Studentams arba svetimšaliams jūreiviams tėviš- 
kai patardavo: „Pereikite Nukaršusio Šuns tiltą ir mėginkite užeiti 
į opijaus gėlių namus, vadinamus „Sidabro varpeliais“. Jus iškart 
įsileis šauni mergužėlė, vardu Plunksna, jei nupirksite kelias pilnas 
pypkes: 

Kiužis Kiaušinis puoselėjo išskirtinį palankumą Plunksnai, kuri 
kadaise dirbo „Slaptajame nefrito take“, kol persirpo. Pats saky- 
davo, kad ji jam kaip duktė. Globojo visas merginas ir jos dažnai 
rodė jam dėkingumą už pastangas jas apginti. Kiužis Kiaušinis dė- 
davosi negirdintis tų padėkų, ir tai viena, tai kita mergina kartkar- 
tėm šūkteldavo: „Negi ne tu pridėjai ranką?“ Jis į tai atsakydavo 
didžiausios nuostabos pilnu žvilgsniu. 

Jei mano tėvas tikrai kinas, būčiau norėjusi bent kiek panašaus 

į Kiužį Kiaušinį. Tačiau praėjus mėnesiui po triukšmingo Miglos 
Debesėlio išgujimo išgirdau Sniego Debesėlį kai ką pasakojant. 
Mes pusryčiavome bendrajame kambaryje. 

— Vakar prie vartų atėjo kažkoks girtuoklis, - pasakė ji. — Sė- 
dėjau sode priešais namus ir niekas manęs nematė. Iš pigių bliz- 
gančių drabužių galėjau spėti, kad jis — iš tų, kurie vieną dieną at- 
sibudo praturtėję. Jo kalba - sriuba be mėsos, vien riebalai plau- 
kioja ataušusiame virale. Jis nebuvo kviestinis svečias ir neturėjo 
nė kojos kelti per slenkstį. Betgi žinot, koks su visais mandagus 
Kiužis Kiaušinis. 

Tas žmogėnas paklausė: „Ei, ar jūsų mergšės miklios akroba- 
tės?“ Ir patapšnojo per storą piniginę. Kiužis Kiaušinis nutaisė ap- 
gailestaujantį veidą ir pasakė, kad „Slaptojo nefrito tako“ mergai- 
tės įjunkusios į vadinamąją negyvėlio techniką. Jis pavaizdavo, kad 
mūsų rankos ir kojos būna pastirusios kaip numirėlio, o burna per- 
kreipta grimasos. Ir už tai, kaip jis pasakė žmogėnui, jos imančios 
triskart tiek, kiek lanksčiakūnės Ramybės skersgatvio „Saldžiabal- 
sių kregždžių rūmų“ merginos. Taigi žmogėnas laimingas nutrep- 
sėjo į tą pigų viešnamį, kuriame, kiek girdėjau, neseniai kilo sifilio 
epidemija. 

Visos sutartinai prapliupo juoku. 

— Plunksna man sakė, kad jis buvo atėjęs aną savaitę ir išrūkė 
kelias pypkes, - pridūrė ji. - Prašęs nesigraudinti, nes ji ir dabar 
esanti labai miela. Ji verkė jo glėbyje. Jis visada su ja rūpestingas ir 
dosnus. Pasak jos, kaskart po sekso primygtinai įsiūlo dukart di- 
desnį užmokestį negu įprasta. 

Kaskart po sekso. Įsivaizdavau, kaip ant manęs užsikvempia Kiu- 
žis Kiaušinis ir prikiša ištįsusią marmūzę prie išsigandusio mano 
veido. 

PAPRAŠIAU MOTINOS KARTU su manimi apsilankyti maišyto 
kraujo pamestinukių prieglaudoje. Ji pritarė, kad tai geras suma- 
nymas. Man smilktelėjo širdį. Ji parinko senų mano suknelių ir 
žaislų. Prieglaudoje sunešėm lauktuves į didelę salę, kurioje būria- 
vosi įvairaus amžiaus mergaitės. Vienos atrodė grynakraujės kinės, 
kitos - grynos baltaodės, kol joms nusišypsojus akys nepakryp- 
davo įkypai. 

Kai motina pasidarė tokia užsiėmusi, jog nebeturėjo kada į 
mane nė akies krašteliu pažiūrėti, palaikiau tai įrodymu, kad ji nie- 
kada manęs nenorėjo. Buvau pusiau amerikietiškos, pusiau neken- 
čiamos padermės vaikas ir spėjau, kad dėl to man ir nesakė tiesos: 
antraip būtų turėjusi pripažinti, jog manęs nemyli. Ant liežuvio 
galo man nuolat sukosi klausimas apie tėvą, bet taip ir liko įstrigęs 
gerklėje. Sužinota naujiena privertė įtempti dėmesį. Kurtizanėms 
ir tarnams dirsčiojant į mane įžiūrėdavau pašaipą. Kai ties manimi 
ilgiau užkliūdavo lankytojų žvilgsnis, įtarinėjau, kad jie stebisi, 
kodėl atrodau pusiau kinė. Augdama mačiau vis ryškėjant šią savo 
pusę ir be paliovos drebėjau, kad galop niekas manęs nebelaikys 
amerikiete ir liksiu niekuo ne geresnė už kitas kinų mergaites. Tad 
pradėjau svarstyti, kaip atsikratyti visų požymių, iš kurių būtų ga- 
lima spėti mane esant maišyto kraujo. 

Lioviausi kalbėjusi kiniškai sau Debesų Gražuolėmis ir tarnais. 
Vartojau tik darkytą anglų kalbą. Jei jie mėgindavo mane kalbinti 
kiniškai, apsimesdavau, kad nesuprantu. Be paliovos kartojau 
esanti amerikietė. Norėjau priversti juos pripažinti mane esant ki- 
tokią negu jie. Norėjau, kad jie manęs nekęstų, nes tai būtų buvęs 
įrodymas, jog nesu viena iš jų. Ir vienas kitas tikrai ėmė manęs ne- 
kęsti. Tačiau Kiužis Kiaušinis iš manęs juokėsi ir tvirtino sutikęs ir 
kinų, ir svetimšalių, kurie jį laikę prastesniu už save. Jis ir toliau su 
manimi kalbėjo šanchajiečių tarme ir turėjau pripažinti jį supran- 
tanti, nes ne kas kitas kaip jis pranešdavo, kad grįžo motina arba 

kad ji nori su manimi pasikalbėti, ar užsakė karietą mums abiem 
važiuoti pietauti į naują restoraną. 

Kad ir ko griebiausi, vis tiek mane gąsdino tas į kraują man jau- 
gęs nepažįstamas tėvas. Negi pasireikš ir jo būdas ir aš pasidarysiu 
dar labiau kinė? Ir jeigu tai įvyks, kas aš tokia būsiu? Kas man bus 
galima ir kas ne? Ar kas nors mylės pusiau nekenčiamą mergaitę? 


II SKYRIUS 


NAUJOJI RESPUBLIKA 


Šanchajus 
1912 
Violeta 


Per keturioliktąjį mano gimtadienį, pusvalandis po pusiaudienio, prie- 
šais mūsų namus pasigirdo sveikinimo šūksniai ir vidiniame kieme su- 
pokšėjo fejerverkai. Karlota suskliaudė ausis ir spruko po mano lova. 

Neturėjome papročio triukšmingai švęsti gimtadienių, bet gal 
šis skaičius ypatingas? Nubėgau ieškoti motinos. Ji stovėjo Bulvare 
ir žiūrėjo į Nankino kelią. Kas kelias sekundes girdėjau tolumoje 
sproginėjant fejerverkus. Paskui pasigirdo orą skrodžiančių raketų 
švilpimas — įkandin jo man kaskart dunkstelėdavo krūtinėje. Va- 
liavimų crescendo tai krisdavo pasiekęs viršūnę, tai vėl kildavo. Va- 
dinasi, triukšmas visai ne dėl mano gimtadienio. Prisigretinau prie 
motinos, O ji, užuot mane pasveikinusi, pasakė: 

— Tik pažiūrėk į tuos kvailius! 

Nepasibeldęs įlėkė Kiužis Kiaušinis. 

- Štai ir sulaukėm, — pasakė kimiu balsu. - Po miestą sklando 
naujienos. Čingų dinastija nuversta. Juan Šikajus tuoj taps naujos 
Kinijos Respublikos prezidentu. 

Jo žvilgsnis buvo paklaikęs. 

Buvo 1912 metų vasario 12-oji, imperatorė Dovager Longju ką 
tik pasirašė atsisakanti sosto šešiamečio sūnėno, imperatoriaus Pu I, 
naudai, su sąlyga, kad jai bus leista pasilikti rūmuose ir išsaugoti 
nuosavybę. Baigėsi mandžiūrų valdymas. Šios dienos laukėme jau 
nuo spalio, kai Naujoji kariuomenė sukėlė maištą Učange. 

— Kodėl tu labiau pasikliauji Juan Šikajumi negu imperatoriaus 
draugais? - paklausė motina Kiužio Kiaušinio. - Kodėl prezidento 
vietoje nepaliko daktaro Suno? 

- Juan Šikajus privertė atsistatydinti Čingų valdžią, tad jis išsi- 
kovojo teisę į prezidento postą. 

- Jis buvo vyriausiasis Čingų kariuomenės vadas, - pasakė ji, — 
ir gali būti, kad jam iki šiol nesvetimi imperiniai užmojai. Iš kai 
kurių mūsų lankytojų girdėjau, kad ilgainiui jis turbūt ims elgtis 
kaip imperatorius. 

- Jei Juan Šikajus pages, pamokysim respublikonus šįkart ne- 
laukdami du tūkstančius metų. 


KELI MĖNESIAI PRIEŠ atsistatydinant imperatorei visi mūsų na- 
mai sujudo dėl artėjančio Čingų dinastijos nuvertimo. Motinos 
rengiamų pobūvių svečiai bent kelias dienas laikėsi atskirai. Vaka- 
riečiai liko savo klube, o kinai - kurtizanių namuose. Jie atskirai be 
paliovos aptarinėjo artėjančias permainas ir svarstė, ar patys per 
jas įgis pranašumų, ar atvirkščiai. Įtakingi jų draugai galėjo netekti 
įtakos. Galėjo prireikti užmegzti naujus ryšius. Reikėjo jau dabar 
kurti planus, jei būtų buvę įvesti nauji mokesčiai, jei užsienio pre- 
kybos sutartyse atsiradę jiems palankesnių sąlygų arba jos būtų 
pasikeitusios jų nenaudai. Motinai teko vėl juos suvesti viliojant 
pažadais, kad permainų suirutė atneš pelningų galimybių. 


Tarnai saviškai užsikrėtė permainų karštlige. It litanijos kreipi- 

nius jie vardijo valdant imperatoriams patirtas tragedijas: iš jų bu- 
vusi atimta žemė ir nelikę net kur laidoti mirusiųjų. Atėjusi bausmė 
už protėvių nuolankumą ir atpildas už Čingų sugedimą. Svetimša- 
liai pralobę iš opijaus prekybos. Opijus pavertęs mūsiškius gyvais 
lavonais. „Jie savo motiną parduotų už kvaišalų žiupsnį!“ - girdė- 
jau sakant Kiužį Kiaušinį. 

Kai kurios tarnaitės bijojo revoliucijos. Jos norėjo taikos ir dau- 
giau jokių permainų ir baimių. Jos netikėjo, kad karinė valdžia 
joms atneš tik geresnį gyvenimą. Patirtis joms sakė, kad permainos 
atneša kančias. Ištekėjus jų gyvenimas pasunkėjo. Mirus vyrams jis 
tapo dar sunkesnis. Permainos joms reiškė, kad namuose kažkas 
keisis, o dėl to kentėti teks tik joms. 

Praėjusį mėnesį, sausio pirmąją, perskaitėme, kad oficialiai pa- 
skelbta respublika ir laikinuoju prezidentu išrinktas gydytojas Sun 
Jatsenas. Lipšnusis motinos meilužis Geras Vėjas kaip visada atėjo 
iš anksto nepranešęs. Iš visų vyrų, kuriuos ji buvo priėmusi į savo 
lovą, jis vienintelis išliko jos gyvenime, neišnaikinamas kaip karpa. 
Kai motina manimi pasinaudojo kaip priedanga su juo susitikti, 
ėmiau dar labiau jo nekęsti. Geras Vėjas atsisėdo svetainėje į krėslą 
su viskio stiklu vienoje rankoje ir cigaru kitoje. Gurkšnodamas ir 
leisdamas dūmus skelbė ištarmes: 

— Tavo tarnų uolumas - kaip misionierių atverstų pagonių. Nu- 
sibodo! Daktaras Sunas gal ir krikščionis, bet negi tavo tarnai tiki, 
kad jis padarys dievišką stebuklą ir pakeis geltoną jų kailį į kitą? — 
Čia jis užmatė mane ir išsišiepė. - Ką tu pasakysi, Violeta? 

Motina, matyt, jam buvo sakiusi, kad mano tėvas kinas. Negalė- 
jau žiūrėti į tą kirminą ir kone apakusi iš piktumo išėjau pro duris. 
Nudrožiau Nankino keliu. Britų tramvajų vagonai kaip žvynais 
buvo apklijuoti plevėsuojančiais laikraščiais. Pastaraisiais metais į 
madą įėjo pilietinis nepaklusnumas - nutrūktgalviška patriotizmo 
atmaina, simbolinis antausis imperialistams. Sukilo kiniškas mano 

kraujas ir panūdau smogti Geram Vėjui į veidą. Gatvę buvo už- 
tvindę studentai, jie lakstė nuo kampo prie kampo ir klijavo ant 
viešų pastatų sienų laikraščius su naujausiomis žiniomis. Prie jų 
plūdo minios ir raštingieji garsiai skaitė laikraštyje apie naująjį pre- 
zidentą Sun Jatseną. Įkvėpta jo vizijų ir pažadų minia svaigo nuo 
optimizmo. 

- Jis naujosios respublikos tėvas, - išgirdau sakant vieną žmogų. 

Nužvelgiau sieną ieškodama to revoliucijos tėvo nuotraukos. 
Kartą Aukso Balandė man sakė, kad žmogaus būdą galima nusta- 
tyti įsižiūrėjus į jo veidą. Įsistebeilijusi į gydytojo Suno portretą 
pamačiau, kad jis garbingas ir malonus, ramus ir protingas. Buvau 
girdėjusi, kad jis, augęs Havajuose, taip pat nepriekaištingai kalba 
angliškai. Jei daktaras Sunas būtų mano tėvas, visiems išdidžiai sa- 
kyčiau, kad esu pusiau kiniško kraujo. Ši mintis mane pačią nuste- 
bino ir skubiai nugrūdau ją kuo giliau. 

Taip ir neišdrįsau motinai pasakyti, kaip jaučiuosi turėdama tėvą 
kiną. Abi neišdrįsom viena kitai pripažinti, kad aš tai žinau. O tomis 
dienomis ji laikė užgniaužusi savo jausmus. Kinijoje vyko revoliu- 
cija, ir ji laikėsi kaip lenktynių žiūrovas, pasiruošęs statyti už galimą 
nugalėtoją. Ji pareiškė esanti įsitikinusi, kad naujoji respublika nie- 
kaip nesusijusi su Tarptautine Nausėdija, kurioje gyvename. 

— Nausėdija - mūsų oazė, - pabrėždavo ji kalbėdamasi su klien- 
tais, — su savais įstatymais ir valdžia. 

Bet aš mačiau, kad išorinis jos nerūpestingumas buvo tik ne- 
rimą slepianti kaukė. Šiaip jau iš jos ir išmokau atskirti tikruosius 
žmonių jausmus pagal pastangas juos nuslėpti. Dažnai nugirsda- 
vau, ką jos su Aukso Balande mini stebėdamos klientus: narsini- 
mąsi, kuriuo mėginama pridengti baimę, mandagumo gestus, ku- 
riais dangstoma klasta, teisuolišką pasipiktinimą, kuris įrodo kaltę. 

Aš irgi iš visų jėgų stengiausi nuslėpti kiniškąją savo prigim- 
ties pusę ir nuolat saugojausi, kad neišsiduočiau. Tik pamanykit, 


74  Malonumų rūmai 


kaip lengvai pasidaviau įgimtai savo mąstysenai. Ką tik panorau, 
kad daktaras Sunas būtų mano tėvas. Mane sužavėjo studentų 
įkarštis. Buvo vis sunkiau laužyti savo jausmus ir mintis mėgi- 
nant pasirodyti tikra užsieniete. Dažnai žiūrėdama į save veid- 
rodyje mokiausi šypsotis įkypai rytietiškai nepakreipdama akių. 
Mėgdžiodavau tiesią motinos laikyseną, eigastį, tokią pat tvirtą 
kaip užsienietiškas jos pasitikėjimas dėl savo vietos šiame pasau- 
lyje. Kaip ir ji, pasitikdavau naujus žmones žiūrėdama tiesiai į 
akis ir tardavau: 

— Aš - Violeta Mintern, labai malonu jus matyti. 

Girdama tarnus už klusnumą ir spartumą, kalbėdavau su jais 
darkyta anglų kalba. Su gražuolėmis elgiausi maloniau negu bū- 
dama mažesnė, bet su jomis nekalbėjau kiniškai, nebent užsi- 
miršusi, o tai nutikdavo dažniau, nei norėjau. Tačiau prieš Aukso 
Balandę ir Kiužį Kiaušinį nesipūčiau. Nebuvau šalta ir su Sniego 
Debesėlio palydove Pagarbiąja, turėjusia dukterį Jūrą Jūružę, kurią 
mėgo Karlota. 

Po mano susikirtimo su Miglos Debesėliu praėjo šešeri metai ir 
niekas namuose nė karto nebuvo net užsiminęs apie mišrią mano 
kilmę. Kita vertus, kas gi būtų išdrįsęs užsiminti po to, kas ištiko 
Miglos Debesėlį. Tačiau kiekvieną akimirką jaučiau pavojų, kad 
kas nors gali mane įskaudinti baisia tiesa. Krūptelėdavau nuo kiek- 
vieno naujo pažįstamo pastabos apie mano žvilgsnį. 

Tai atsitiko ne per seniausiai - kai susipažinau su naująja moti- 
nos drauge brite sufražiste, kurią užbūrė „Malonumų rūmai“, kaip 
ji praminė „Slaptąjį nefrito taką“. Supažindinta su manimi ji pagyrė 
neįprastą mano akių spalvą. 

— Niekada nesu mačiusi tokio atspalvio žalumo, - pasakė ji. — 
Jis man primena kažką gyvatiška. Ta spalva keičiasi kartu su ap- 
švietimu. 


Ar ji pastebėjo ir mano akių prakirpimą? Stengiausi nesišyp- 

soti. Dar labiau sudirgau kiek vėliau išgirdusi ją motinai pasako- 
jant, kaip buvo įsirašiusi į savanores rinkti pinigų mišrios rasės 
mergaičių prieglaudai. 

— Niekas niekada jų neįdukrins, - pasakė ji. - Jei našlaičių prie- 
glaudos neparemtų tokios dosnios moterys kaip jūs, joms neliktų 
kitos išeities, kaip eiti į gatvę. 

Motina atvėrė piniginę ir įteikė tai moteriai auką. 


TĄ DIENĄ, KAI imperatorė atsisakė sosto, džiaugiausi tapusi viena 
iš nekenčiamų svetimšalių. Tegul kinai mane niekina! Išbėgau į ry- 
tinio namų sparno balkoną. Pamačiau fejerverkų kibirkštis ir ore 
sklandančius popierėlius. Jie buvo imperatoriškai geltoni, o ne 
šventiškai raudoni kaip įprastai, tarsi ženklas, kad iš Čingų dinas- 
tijos liko tik skutai. 

Minia didėjo kas sekundę - vilnijo jūra žmonių, nešinų perga- 
lės plakatais, keliančių kumščius, rodančių juodus rankų raiščius 
su šūkiais prieš svetimšalius. „Galas uostų sutartims!“ Šiuos žo- 
džius aidu atkartojo džiaugsmingų šūksnių choras. „Šalin tralialia 
bum !“ Minia suriaumojo juoku. „Myli svetimšalį - laūk!“ Pasipylė 
pašaipos. 

Ar mus dar kas nors myli? Aukso Balandė? Ar ji myli mus tiek, 
kad rizikuotų būti išvyta lauk iš Kinijos? 

Gatvėse buvo tokia spūstis, kad rikšos nebegalėjo prasibrauti 
su savo vežimėliais. Nuo savo laktos pamačiau vežimėlį su vaka- 
riečiu vyru ir moterimi, kurie įnirtingai mojo savo rikšai bėgti 
per kelią užtvenkusią žmonių minią. Rikša paleido ienas ir veži- 
mėlis staiga atsivožė, jame sėdinti pora vos nenubrazdėjo žemėn. 
Jis iškėlė kumščius ir tie žmonės iššoko iš vežimėlio. Nemačiau jų 


* Apie 1892 m. paplitusios amerikietiško vodevilio dainelės priedainis. 

veidų, bet supratau, kad trankomus ir stumdomus minios juos tu- 
rėjo imti siaubas. 

Atsisukau į motiną. 

— Ar mums gresia pavojus? 

— Aišku, ne, - nukirto ji. 

Tarp antakių jai buvo susimetusi raukšlė. Ji melavo. 

— Gobšuoliai nė nemirktelėję persidažys kailį, - pasakė Kiužis 
Kiaušinis. - Turgaus aikštėje juos ir tegirdi. Du buteliai naujosios 
respublikos vyno už vieno kainą! O paskui suskelia pokštą: Du bute- 
liai Čingų vyno už trijų kainą. - Jis žvilgtelėjo į mane. - Dabar tau 
nesaugu eiti į gatvę. Girdi, ką sakau, a? - Jis įteikė motinai pluoštą 
laiškų ir „North China Herald“. - Pavyko paimti iš pašto dar prieš 
spūstį gatvėje. Bet jei prasidės riaušės, galim bent kelias dienas 
nieko negauti. 

— Pasistenk parnešti laikraščių — ir angliškų, ir kiniškų. Grei- 
čiausiai per dieną jų bus primėtyta gatvėse kaip šiukšlių. Noriu 
pažiūrėti, kokias karikatūras ir straipsnius skelbia moskitų spauda. 
Šitaip susidarysim bent kokį vaizdą, kas mūsų laukia, kol nusisto- 
vės padėtis. 

Iššniukštinėjau namus, ar ir kiti taip pat sunerimę. Trys tarnai 
ir virėjas rūkė kieme iš gatvės pusės. Ant žemės mėtėsi geltono 
popieriaus skiautelės. Tai jie paleido fejerverkus ir dabar piktdžiu- 
giškai šaipėsi iš mažojo mandžiūrų imperatoriaus ir pasipūtusių jo 
eunuchų bejėgiškumo. Imperatorė su savo šunėkais pekinais jau 
nebejos ant badaujančių žmonių sprando! 

— Kai pusė mano dėdės šeimos išmirė iš bado, jis nuėjo su bok- 
sininkais, — pasakė vienas tarnas. - Tokio baisaus potvynio nebuvo 
šimtą metų, o gal ir du. Vanduo mus apsėmė akimirksniu kaip pelkių 
rūkas. Kitąmet stojo sausra. Nė lašo lietaus. Viena rykštė po kitos. 

Jie paeiliui tuo pačiu degtuku prisidegė pypkes. 


Čia įsiterpė virėjas: 

— Kai žmogus nebeturi ko prarasti, nebijo ir duoti grąžos. 

— Išmetėm lauk Čingus, - pasakė kitas, - dabar svetimšalių eilė. 

Virėjas ir tarnai iš aukšto į mane sušnairavo. Buvau priblokšta. 
Virėjas visada buvo draugiškas, būtinai paklausdavo, ar nenorėčiau 
amerikietiškų pietų ar vakarienės. O tarnai visada buvo su manimi 
mandagūs ar bent pakantūs, kai jiems trukdydavau. Kartą vaikys- 
tėje, kai atsitrenkiau į nešamus valgių padėklus, nepiktai mane su- 
barė. Motinai sakė - kur tu rasi neišdykusį vaiką. Niekada atvirai 
nesiskųsdavo. Bet sutemus esu girdėjusi juos skundžiantis korido- 
riuje po mano langu. 

Šiandien jie su manimi elgėsi kaip su svetima. Veidai bjauriai 
susukti, kažkokia keista išvaizda. Vienas nusisuko paimti vyno bu- 
telio. Jie nusikirpo kaseles! Tik vienas iš tarnų to nepadarė - An- 
čiukas, kuris pavakariais atidarydavo namų duris ir pranešdavo 
apie atvykusius svečius. Jo kaselė tebebuvo susukta ant pakaušio. 
Kadaise jo paprašiau parodyti, kokio ji ilgio. Išleidęs kuodą pasakė, 
esą ta kasa kaip kažin kuo didžiavosi jo motina. Ji sakydavusi, kad 
kaselės ilgis yra pagarbos imperatoriui matas. 

— Kai ji man taip kalbėjo, kasa buvo vos žemiau juosmens, - tarė 
jis. - Kai užaugo tokio ilgumo kaip dabar, motina jau buvo mirusi. 

Dabar jo kasa beveik siekė kelius. 

Virėjas atsisukęs į Ančiuką prunkštelėjo. 

— Tai, sakai, rodai ištikimybę imperatoriui? 

Kiti ėmė juoktis ir kurstyti jį nusikirpti plaukus. Vienas jam pa- 
davė peilį, kuriuo jie visi nusipjovė kaseles. 

Ančiukas įbedė akis į peilį, paskui - į išsiviepusius vyrus. Akys, 
sakytum, iš baimės išvirto ant kaktos. Tada metėsi prie sienos, kur 
stovėjo apleistas šulinys. Paleido kasą, įsistebeilijo į savo brangiąją 
paršiuko uodegėlę ir ją nurėžė. Vyrai ėmė šūkauti: 

— Po galais! 

— Čia tai bent! 

— Vah! O pasakytum, kad ką tik nusipjovė pautus ir liko eunuchas! 

Ančiuko veide buvo tokios kančios grimasa, lyg jis būtų nužu- 
dęs tikrą motiną. Atvožė šulinio dangtį ir iškėlė virš angos buvusį 
savo turtą. Jis taip baisiai drebėjo, kad paršiuko uodegėlė vizgėjo 
lyg besiraitanti gyvatė. Galiausiai ją paleido ir čia pat persisvėrė per 
rentinį žiūrėti, kaip ji skęsta. Akimirką pamaniau, kad pats įkandin 
jos šoks į šulinį. 

Į kiemą įbėgo Kiužis Kiaušinis. 

— Kas čia dedasi? Valgyt paruošta? Kodėl vanduo neužkaistas? 
Lulu Mimi reikia arbatos. 

Vyrai susėdo papsėdami pypkes. 

— Ei! Gal su kaselėmis nusirėžėt ir po smegenų gabalą? Kam jūs 
dirbat? Kur eisit, jei šitie namai bus uždaryti? Kuo būsit geresni už 
tą vienakojį elgetą prie sienos? 

Jie bambėdami atsistojo. 

Kas atsitiko? Kas bus toliau? Apėjau namus ir pamačiau ap- 
leistą virtuvę, nešildytą vandenį katiliuke, pusiau susmulkintas 
daržoves, skalbimo kubilus su pusiau pamerktu, pusiau lauk išvir- 
tusiu žlugtu, sakytum, sukritusius ir prigėrusius žmones. 

Bendrajame kambaryje radau Aukso Balandę sėdinčią su De- 
besų Gražuolėmis. Vasaros Debesėlis upeliais liejo ašaras dėl 
Čingų dinastijos galo, tartum būtų kas miręs iš jos artimųjų. 

— Girdėjau, pagal naujosios respublikos įstatymus mūsų namai 
bus uždaryti. 

- Politikai nori pasirodyti dorovingesni už Čingus ir užsieniečius. 

— Naujoji moralė... Pah! - purkštelėjo Aukso Balandė. - Tie 
patys, kurie pas mus vaikščiojo ir džiaugėsi, kad vakariečiai leidžia 
mums gyvuoti. 

— Ką dabar darysim? - tragišku balsu paklausė Vasaros Debesė- 


* Fe! (Kinų k.) 

rėsiu pati skalbtis drabužius kaip paprasta skalbėja. 

— Liaukis niekus tauškusi, - sudraudė Aukso Balandė. - Tarp- 
tautinėje Nausėdijoje respublikonai neturi jokios valdžios. Čingai 
irgi neturėjo, tad niekas nepasikeitė. 

— Iš kur žinai? — atšovė Vasaros Debesėlis. - Gal gyvenai tais 
laikais, kai buvo nuversta Mingų dinastija? 

Išgirdau, kad mane šaukia motina. 

- Violeta! Kur tu? - Ji atėjo pas mane. - Ak, štai kur. Eikš į mano 
kabinetą. Noriu, kad būtum šalia. 

- Gal mus ištiko bėda? 

- Jokiu būdu. Tiesiog nenoriu, kad bastytumeisi gatvėmis. Ten 
labai jau daug žmonių, gali tave užgauti. 

Jos kabineto grindys buvo apkreiktos laikraščiais. 

— Nebėra imperatoriaus, - pasakiau. - Ar mes nenukentėsim? 
Neuždarys mūsų namų? 

- Eikš pas mane. - Ji mane apkabino. - Baigėsi dinastijos val- 
džia. Mums tai beveik nieko nereiškia. Tačiau kinai įerzinti. Netru- 
kus jie nurims. 

Trečią dieną jau buvo galima be kliūčių vaikščioti gatvėmis, ir 
motina nusprendė aplankyti kai kuriuos klientus ir paskatinti juos 
sugrįžti. Kiužis Kiaušinis pasakė, kad svetimšalei moteriai pavo- 
jinga eiti iš namų. Gatvėmis šlaistėsi girti patriotai su žirklėmis ir 
karpė kaseles visiems iš eilės jas tebeturintiems vyrams. Vien dėl 
juoko jie buvo nukirpę plaukus ir kelioms baltosioms moterims. 
Mano motina nebuvo iš lengvai įbauginamų. Ji įsisupo į sunkius 
kailinius, išsikvietė karietą ir, apsiginklavusi kroketo plaktuku, 
taip pat apginklavo Aukso Balandę, kad abi turėtų kuo trinktelėti į 
galvą kokiam išsišiepusiam landūnui su avikirpėmis. 

Pirmąją savaitę po sosto atsisakymo nepasirodė nė vienas mūsų 
klientas. Ji išsiuntinėjo tarnus su laiškeliais, kuriuos buvo angliškai 

pasirašiusi SLAPTOJO NEFRITO TAKO vardu. Tačiau tie nesileido 
įkalbami. „Slaptojo nefrito tako“ pavadinimas buvo per daug žino- 
mas, kaip ir „Lulu Mimi namų“. Vakariečiai klientai nenorėjo čia 
rodyti savo veido. Kinai nenorėjo, kad kas nors sužinotų juos va- 
rant užsienio prekybą su vakariečiais. 

Sekmadienį, aštuonioliktą dieną, atėjo kinų Naujieji metai, 
kilo panašus siautulys kaip praėjusią savaitę, padvigubėjo 
triukšmo nuo fejerverkų, gongų, būgnų ir skanduočių kakofoni- 
jos. Sužvigus skriejančiai raketai motina nutildavo vidury žodžio, 
sukąsdavo dantis ir krūptelėdavo visu kūnu pasigirdus neišven- 
giamam sprogimo „bubumbt“. Kalbėdamasi prieš visus šiaušėsi, 
net prieš Aukso Balandę. Jai buvo pikta dėl paiko klientų baikš- 
tumo. Klientai grįžo pamažu, vieną vakarą atėjo penki, kitą - ke- 
liolika, ir daugiausia tai buvo kinai savo numylėtų kurtizanių ger- 
bėjai, gavę iš jų raginamus laiškelius. Tačiau nė vienas nebuvo 
nusiteikęs nerūpestingai. Svetainėse vakariečiai ir kinai būriavosi 
atskirais pulkeliais. Jie rūškanais veidais kalbėjo, kad protestai 
prieš svetimšalius pranašauja liūdną ateitį užsienio verslui. Vie- 
nas niurzgė: 

— Girdėjau, dauguma studentų vadeivų gavę išsimokslinimą 
Jungtinėse Valstijose. Čingų valdžia, trauk ją velniai, davė jiems 
kontribucines stipendijas", ir jie grįžo išmokę kelti revoliucijas. 

Motina plaukė per kambarį spinduliuodama pasitikėjimu sa- 
vimi, nors dar prieš valandą skaitydama laikraščius jo neturėjo nė 
lašo. Šypsojosi ir visus ramino. 

— Iš vieno aukšto šaltinio turiu visiškai patikimų žinių, kad 
naujoji respublika pasinaudos bruzdėjimu prieš užsieniečius kaip 
priemone suvienyti šalį. Patys pagalvokite - Čingams tarnavę pa- 
* Pagal 1901 m. Čingų rūmų pasirašytą taikos sutartį su Vakarų valstybėmis, dalį kontribucijos 


Boksininkų sukilimo nuostoliams atlyginti Kinija buvo įpareigota skirti savo jaunimo studi- 
joms JAV universitetuose. 

reigūnai ir respublikoje išsaugos postus. Tai jau viešai paskelbta. 
Tad mes ir dabar turime draugų. Be to, kam naujajai respublikai 
išstumti užsienio verslą? Kam jiems kirsti šaką, ant kurios sėdi, ir 
išleisti iš rankų aukso puodą, kuris jiems toks mielas? Viskas ne- 
trukus išsisklaidys. Kaip jau ne kartą yra buvę. Pažiūrėkite į tokių 
pervartų istoriją. Užsienio prekyba su Vakarais atsigaudavo ir jos 
mastas bei pelnas tapdavo net didesnis nei anksčiau. Neilgai tru- 
kus padėtis nusistovės. Tik iš pradžių teks prisitaikyti, reikės drą- 
sos ir kartu įžvalgumo. 

Keletas vyriškių pritariamai sumurmėjo. Bet dauguma atrodė 
nusiteikę skeptiškai. 

— Suskaičiuokite, kiek pinigų į Kiniją atneša užsienio verslas, — 
toliau kalbėjo ji. - Kaipgi naujoji valdžia gali būti mums priešiška? 
Matysite, iš pradžių sulaikę laivus su mūsų turtais jie ims laukti 
mūsų sugrįžtant ir nustatys net palankesnes sutartis bei tarifus. 
Jeigu ruošiasi pažaboti maištininkų vadus, tam jiems reikės pinigų. 
Mūsų pinigų. 

Pasigirdo garsesnis niurnėjimas. Motina nepasidavė ir toliau 
laikėsi pakiliai. 

— Tie, kurie pasiliks, rinks auksą gatvėse, numestą Tomų Ne- 
tikėlių. Jo bus kaip šieno, liks tik pakelti. Tai galimybių metas, ne 
laikas pasiduoti baimėms ir beprasmiams skrupulams. Ponai, kur- 
kime turtingesnės ateities planus. Naujas takas jau nutiestas. Tegy- 
vuoja naujoji respublika! 

Vis dėlto verslas ir toliau strigo. Auksas gatvėse mėtėsi tokiose 
vietose, kur niekas nedrįso jo pakelti. 

Rytojaus dieną motina staiga nutraukė pastangas gaivinti savo 
verslą. Prieš pat mūsų pietus restorane, kad ir pavėluotai nuspren- 
dus atšvęsti mano gimtadienį, atėjo kažkoks laiškas. Priėjusi prie 
kabineto durų išgirdau ją piktai kalbant. Apsidairiusi nieko nepa- 
mačiau. Ji kalbėjo su savimi. Būdama mažesnė išsigąsdavau girdė- 

dama jos murmėjimą panosėje. Tačiau tas jos subjurimas niekada 
nepranašaudavo nieko pikta. Tokie priepuoliai buvo it kilimų pur- 
tymas. Ji apsivalydavo ir vėl nurimdavo. 

— Velniop prakeiktą tavo širdį! - kalbėjo ji. - Bailys! 

Maniau, kad jos pyktį sukėlė įvykiai imperatoriaus rūmuose. 

— Mama, - tyliai pratariau. 

Ji krūptelėjo ir atsisuko į mane spausdama prie krūtinės kaž- 
kokį laišką. Jis buvo parašytas vakarietiškomis raidėmis, ne kiniš- 
kais rašmenimis. 

— Violeta, mieloji, negalėsim dabar kartu pietauti. Kad žino- 
tum, kas atsitiko. 

Ji neužsiminė apie laišką, bet supratau, kad jis ir yra pasikeitimo 
priežastis. Ji pasielgė lygiai kaip per aštuntąjį mano gimtadienį. Ta- 
čiau šįkart manęs nesuėmė pyktis, tik nerimas. Laiškas vėl buvo 
nuo mano tėvo - tuo neabejojau. Paskutinis, atėjęs prieš šešerius 
metus, pranešė apie jo mirtį - taip sužinojau, kad visus tuos metus, 
kai ji sakė, kad jo nebėra, jis buvo gyvas. Kai tik pakreipdavau kalbą 
apie tėvą, ji mane nutraukdavo tais pačiais žodžiais: 

— Jau sakiau - jis miręs ir klausinėdama nieko nepakeisi. 

Mano klausinėjimas visada išmušdavo ją iš pusiausvyros, bet 
negalėjau susitvardyti neklausinėjusi, nes atsakymas kartą jau 
buvo pasikeitęs. 

— Gal paskui galėsim papietauti? - atsakymą žinojau iš anksto, 
bet norėjau pažiūrėti, kiek atsargiai ji atsakydama rinksis žodžius. 

— Turiu su kai kuo susitikti, - pasakė ji. 

Nenorėjau jos taip lengvai paleisti. 

— Mes ruošėmės šiandien kartu papietauti švęsdamos mano 
gimtadienį, - padejavau. - Tu visada tokia užsiėmusi, kad neturi 
kada ištesėti, ką man pažadi. 

Buvo matyti, jog menkai save tesmerkia. 

— Labai atsiprašau, - pasakė. - Laukia skubus reikalas, tai tikrai 

svarbu. Rytoj abi prašmatniai papietausim - taip dar nebuvom 
šventusios. Išgersime šampano. 

— O aš nesvarbi? - paklausiau. 

Nuėjusi į savo kambarį galvoje perkračiau užgriuvusius įvykius. 
Laiškas. Atšaukti dar vieni gimtadienio pietūs. Kas jai svarbesnis 
už mane? 

Išgirdusi ją išeinant slapčiomis įsėlinau į Bulvarą ir pro stiklines 
duris įėjau į jos kambarį. Laiško nebuvo nei stalčiuje, nei po čiuži- 
niu, nei pagalvės užvalkale, nei skardinėse dėžutėse, kuriose ji laikė 
saldumynus. Jau buvau benumojanti ranka, tik pamačiau jį kyšant 
iš poezijos tomelio, padėto ant apskrito staliuko vidury kambario, 
prie kurio sėdėdavo Aukso Balandė joms aptariant dienos reika- 
lus. Vokas buvo standaus balto popieriaus, kiniškai adresuotas po- 
niai Lulu Mimi. Žemiau buvo tvarkingu sklandžiu braižu angliškai 
parašyta: „Lukrecijai Mintern“. Lukrecijai. Niekada nebuvau ma- 
čiusi tokio kreipinio į ją. Ar tai tikrai jos vardas? Laiške į ją buvo 
kreipiamasi dar kitu vardu, kuriuo taip pat niekada nebuvau girdė- 
jusi jos vadinant: 


Mano brangioji Liucija, 

jau esu laisvas nuo įsipareigojimų ir pagaliau galiu duoti tai, 
kas teisėtai tau priklauso. 

Greitai grįšiu į Šanchajų. Ar galėčiau tave aplankyti 23-iosios 
pusiaudienį? 

Tavo Lu Šingas 


Kas tas kinas, parašęs angliškai? Jis pavadino ją dviem skirtin- 
gais vardais - Lukrecija ir Liucija. Ką jis ruošiasi jai grąžinti? 

Man nespėjus įdėmiau išnagrinėti laiško pro duris įėjo Aukso 
Balandė. 

— Ką čia veiki? - paklausė. 

- Ieškau vienos knygos, - išbėriau. 

— Atiduok, - pasakė ji. Mestelėjusi akį pasakė: - Nesakyk mo- 
tinai, kad jį matei. Niekam nesakyk, arba tau teks gailėtis visą gy- 
venimą. 

Mano įtarimai pasitvirtino. Tai kažkaip susiję su mano tėvu. 
Suėmė baimė, kad dvidešimt trečiąją mano gyvenimas pakryps į 
bloga. 


DvIDEšIMT TREČIĄJĄ NAMUOSE kilo sujudimas pasklidus žiniai, 
kad pusiaudienį laukiama kažkokio lankytojo. Pasislėpiau vidi- 
niame balkone ir stebėjau apačioje prasidėjusį šurmulį. Visi manė, 
kad mokausi savo kambaryje, ne Bulvare, ir motina man buvo 
griežtai uždraudusi išeiti, kol nebus leista. Taip pat liepė apsivilkti 
žaliąją suknelę - tai buvo vienas puošniausių mano dieninių dra- 
bužių. Spėjau, jog tai reiškia, kad susitiksiu su tuo žmogumi. 

Atėjo ir praėjo pusiaudienis, minutė po minutės tirpo diena. 
Ištempusi ausis laukiau kvietimo. Niekas neatėjo. Įsėlinau į Bul- 
varą. Jei kas nors mane būtų čia aptikęs, būčiau sakiusi, kad ieškau 
vadovėlio. Dėl visa ko padėjau vieną po rašomuoju stalu. Kaip ir 
tikėjausi, motina buvo kabinete, čia pat už stiklinių durų. Su ja 
buvo Aukso Balandė. Motina kažką šiurkščiai burbėjo — tai buvo 
nieko gera nežadantis perkūnijos grumėjimas. Jos balse girdėjau 
grasinimą. Aukso Balandė jai atsakinėjo švelniu raminamu balsu. 
Žodžių nesigirdėjo, tik garsų marmalas. Rizikavau vien įeidama 
į šį kambarį. Praėjo dar valanda, kol pasiryžau prikišti akį prie 
stiklo. 

Jos kalbėjosi angliškai. Balsai dažnai prislopdavo, tad neišsky- 
riau žodžių. Staiga motinos balsas užkilo iš pykčio. 

- Šunsnukis! - šaukė ji. - Pareiga šeimai! 

- Jis bailys ir vagis, nemanau, kad galima tikėti nors vienu jo žo- 

džiu, - tarė Aukso Balandė. - Jeigu su juo susitiksi, jis vėl perplėš 
tau širdį. 

— Ar mes kur nors namuose turim pistoletą? Aš peršausiu jam 
kiaušus. Nesijuok. Aš nejuokauju. 

Šie nugirsti žodžiai dar labiau mane suglumino. 

Ėmė temti, išgirdau tarnų šūksnius, kad reikia karšto vandens. Į 
motinos duris pasibeldęs tarnas pranešė, jog svečias atvyko ir lau- 
kia vestibiulyje. Motina dešimt minučių nėjo iš kambario. Vos jai 
išėjus per colį pravėriau prancūziškas duris ir kiek praskleidžiau 
užuolaidų apačią. Tada nėriau į savo slėptuvę vidiniame balkone, 
iš kurios buvo matyti didžioji svetainė. 

Paėjusi dar kelis žingsnius motina sustojo ir linktelėjo Ančiu- 
kui, stovinčiam prie aksominių užuolaidų. 

Ančiukas atitraukęs užuolaidą šūktelėjo: 

- Ponas Lu Šingas atvyko susitikti su ponia Lulu Mimi. 

Tai buvo tas pats vardas kaip ir laišką parašiusio žmogaus. Sulai- 


tai tas žmogus, kurį manau esant. 

Iškart buvo matyti, kad tai tikras šiuolaikiškas džentelmenas: 
laikėsi kaip kilmingasis — tiesiai, bet laisvai. Vilkėjo gerai pasiūtą 
tamsų kostiumą ir avėjo taip nublizgintus batus, kad iš balkono ma- 
čiau, kaip jie spindi. Plaukai buvo tankūs, tvarkingai apkirpti, lygūs, 
jį esant vyresnį už motiną - nejauną, bet ir nelabai seną. Ant rankos 
jis laikė persimetęs žieminį apsiaustą, ant jo buvo uždėta skrybėlė — 
ir apsiaustą, ir skrybėlę paėmęs skubiai išnešė tarnas. 

Ponas Lu atsainiai nužvelgė salę, tačiau be tos daugeliui pirmą- 
kart motinos namuose apsilankiusių svečių būdingos nuostabos. 
Vakarietiškas stilius daugelyje aukštos klasės kurtizanių namų ir 
net solidžių turtuolių nuosavuose būstuose buvo tapęs norma. 
Tačiau pas mus buvo tokių dekoracijų, kokių niekur kitur negalė- 

jai pamatyti: šokiruojančių paveikslų, geidulingų sofų, aptrauktų 
tigro kailiais, natūralaus dydžio fenikso skulptūra po lubas siekian- 
čia milžiniška palme. Vyriškis puse lūpų šyptelėjo, tarsi niekas jo 
čia nenustebino. 

Prie manęs priėjo Pūkinis Debesėlis ir atsitūpė šalia. 

— Kasjis? - sukuždėjo ji. 

Liepiau jai nėšintis iš čia. Ji nė nekrustelėjo. Netrukus turėjau 
sužinoti, kas tas žmogus, ir nenorėjau tą minutę šalia turėti Pūki- 
nio Debesėlio. 

Motina žingsniavo žemyn laiptais. Šia proga buvo išsirinkusi 
keistą suknelę. Niekada jos nebuvau mačiusi. Turbūt nusipirko ją 
vakar. Toji suknelė neabejotinai buvo naujausios mados - kitokių 
motina nevilkėjo, tačiau jos sukirpimas netiko skrajoti po namus, 
kaip buvo įpratusi. Povo mėlynumo vilnonė suknelė buvo ap- 
tempta, išryškino pilną jos krūtinę ir klubus. Sijonas ties liemeniu, 
kaip ir ties keliais, buvo suimtas ir leido tik lėtai karališkai žings- 
niuoti. Vyriškis kantriai laukė ir nė akimirką nenuleido nuo jos 
akių. Priėjusi jo nepasveikino su tuo perdėtu lipšnumu, su kuriuo 
sutikdavo kitus vyrus. Gerai nenuklausiau, ką ji sako, tik girdėjau, 
kad balsas skamba griežtai, tačiau virpa. Jis nežymiai linktelėjo — 
nei kiniškai, nei vakarietiškai, palengva atsitiesęs didingai į ją pa- 
žvelgė, ir ji staiga nusigręžusi tarsi supančiotomis kojomis ėmė lipti 
laiptais aukštyn. Jis nusekė iš paskos. Net iš tokio atstumo galėjau 
numanyti, kad jos veido išraiška lygiai tokia, kokia jai sukeldavo pa- 
nieką, matant mūsų gražuolių veiduose. Smakras kiek pakeltas. Iš 
pasipūtimo. Akys primerktos, žvilgsnis nukreiptas sau į nosį. Nie- 
kinamai. Vyriškis elgėsi tarsi nė nenujausdamas, kad ji nelabai prie- 
lankiai nusiteikusi. O gal kaip tik to tikėjosi, buvo pasiruošęs. 

— Vah! - tarė Pūkinis Debesėlis. - Kultūringas. Ir dar pinigais 
aptekęs. 

Piktai sužaibavau į ją akimis, kad tylėtų, ir ji, būdama septyne- 

riais metais vyresnė, kaip visada į mano pamokymus apmaudžiai 
papūtė lūpas. 

kažkas man pažįstama, ir iš jaudulio vos nenualpau. Ar tas žmo- 
gus — mano tėvas? 

Jiems beveik užlipus laiptais nukūriau šalin. Nulėkiau į Bulvarą 
ir pasislėpiau po lova. Ten pagulėjau penkiolika minučių, kol prie- 
tema virto sutema ir pro užuolaidų plyšį manęs nebeturėjo maty- 
tis. Grindų plytelės buvo šaltos ir pasigailėjau, kad pirmiau nesusi- 
vyniojau į dygsniuotą lovatiesę. Išgirdau girgžtelint atsiveriančias 
kabineto duris ir netrukus - motinos ir Aukso Balandės balsus. 
Aukso Balandė motinos paklausė, ko atnešti užkąsti. Paprastai, 
nelygu svečias, būdavo atnešama arba įvairių vaisių, arba angliškų 
sviestinių sausainių ir arbatos. Motina atsakė - nieko nereikia. Nu- 
sistebėjau jos atšakumu. 

— Atsiprašau, kad vėluoju, - pasakė vyriškis. Jo tarsena buvo 
kaip anglo. - Palei senamiesčio sienas būriuojasi gaujos, keliai ne- 
išvažiuojami. Palikęs karietą atėjau pėsčias, nes žinojau, kad lauki. 
Kol pasiekiau Polio Briuna prospektą, praėjo trys valandos. 

Motina neįvertino jo pastangų. Jie pasitraukė į kambario galą. 
Net pro praviras prancūziškas duris per silpnai girdėjau jų žodžius, 
kad suprasčiau. Žemas jo balsas skambėjo lygiai ir sklandžiai. Mo- 
tina kalbėjo glaustai ir kapotai. Kartkartėm ji garsiai pareikšdavo: 
„Labai abejoju: „Aš jų negavau. „Jis negrąžino.“ Staiga ji netikėtai 
sušuko: 

— Kodėl dabar užsinorėjai ją pamatyti? Nuo kada ji tau parūpo? 
Iš tavęs nesulaukėm nė žodžio, nė grašio. Tau būtų buvę nei šilta, 
nei šalta, jei abi būtume mirusios badu. 

Supratau, kad ji kalba apie mane. Jis niekada apie mane nesi- 
teiravo, niekada manęs nemylėjo. Šunsnukis. Akimirksniu pajutau 
jam neapykantą. 

Jis kažką sumurmėjo greitakalbe - nesupratau ką. Paskui išgir- 
dau jį garsiai ir jau aiškiau sakant: 

— Aš graužiausi, kankinausi. Bet jie pasistengė, kad tai būtų ne- 
įmanoma. 

— Bailys! Niekingas bailys! - suriko motina. 

- Jis tarnavo užsienio reikalų ministerijoje... 

— Ak, taip, šeima, pareigos. Tradicijos. Paklusnumas. Protėviai 
ir deginamosios aukos. Stačiai pasigėrėtina. 

Jos balsas priartėjo prie durų. 

— Negi tiek metų pragyvenusi Kinijoje dar nesupranti, kokią 
galią kinams turi šeima? Tos galios svoris - kaip dešimt tūkstančių 
antkapių, ir mano tėvas ją panaudojo prieš mane. 

— Kuo puikiausiai suprantu. Esu sutikusi daug vyrų, ir jie, kaip 
galima nuspėti, yra tokios pat prigimties kaip tu. Aistra ir pareiga. 
Ir viena, ir kita išduota. Per tuos nuspėjamus vyrus dabar esu visko 
pertekusi. 

- Liucija, - liūdnai pasakė jis. 

— Nevadink manęs tuo vardu! 

— Labai prašau, išklausyk. 

Išgirdau atsiveriančias kabineto duris ir į vidų įsiveržė Aukso 
Balandės balsas. 

— Atleiskite, - kiniškai pasakė ji. - Neatidėliotinas reikalas. 

Lu Šingas žiojosi kiniškai prisistatyti, tačiau Aukso Balandė jį 
nutraukė. 

— Mes buvome susitikę, - mestelėjo ji. - Puikiai žinau, kas jūs 
toks ir ką padarėt. — Tada ji vėl kreipėsi į motiną jau ramesniu balsu. — 
Turim pasikalbėti. Apie Violetą. 

— Vadinasi, ji čia, - susijaudinęs pasakė vyriškis. - Prašau, leisk 
man ją pamatyti. 

— Pamatysi, kai būsi karste, - atsakė motina. 

Vis dar įtūžusi, nudžiugau, kad jis nori mane pamatyti. Jei būtų 

pas mane atėjęs, būčiau jį atstūmusi. Kambaryje jau buvo per tamsu 
eiti prie stiklinių durų. Norėjau pamatyti jo veido išraišką. Kai jau 
buvau pusiau išlindusi iš po lovos, išgirdau motiną ir Aukso Balandę 
uždarant duris ir einant į koridorių. Staiga atsidarė Bulvaro durys ir 
aš vėl įsispraudusi po lova prisiplojau prie sienos ir sulaikiau kvapą. 

— Tau per sunku vienai tai ištverti, - tyliai angliškai pasakė 
Aukso Balandė. - Reikėtų man ten būti. 

— Norėčiau išsiversti savo jėgomis. 

— Jei tau manęs reikės, paskambink arbatos varpeliu. Lauksiu 
Bulvare. 

Man širdis šoktelėjo iš baimės. Greitai pavirsiu į sustirusį la- 
voną. 

— Nėra reikalo, - pasakė motina. - Eik ir pavakarieniauk su 
kitais. 

— Bent jau liepčiau kambarinei atnešti tau arbatos. 

— Tikrai būtų ne pro šalį. Man gerklė baigia perdžiūti. 

Jos išėjo. Giliai atsidusau. 

Girdėjau, kaip atėjo tarnaitė, kartu pasigirdo arbatos puode- 
lių skimbčiojimas ir mandagūs žodžiai. Išsliuogiau iš po lovos ir 
sustojau drebėdama iš šalčio ir jaudulio. Pasitryniau delnus, nu- 
tempiau nuo lovos dygsniuotą lovatiesę ir ja apsisiaučiau. Kai lio- 
vėsi barškėti dantys, priėjau prie stiklinių durų ir pridėjau akį prie 
užuolaidų plyšio. 

Akimirksniu supratau, kad tas žmogus yra mano tėvas, nes jo 
bruožai buvo kaip mano: akys, burna, veido forma. Mane užliejo 
šleikšti nuolankaus susitaikymo banga. Aš pusiau kiniško kraujo. 
Jau seniai tai žinojau, tik buvau įsikibusi geresniosios savo dvily- 
pumo pusės. Už šių namų sienų aš niekur nepritapsiu. Ir dar vienas 
jausmas įsėlino man į širdį: keistas pergalės džiaugsmas paaiškė- 
jus, jog buvau teisi, kad motina man meluoja. Mano tėvas gyvas. 


Kankinantį klausimą mintyse pakeitė gąsdinantis atsakymas. Bet 


90 Malonumų rūmai 


kodėl motina jo taip nekenčia, kad visus tuos metus nenorėjo su- 
sitikti? Šiaip ar taip, kadaise jos paklausiau, ar jis mane mylėjo, ir ji 
tai patvirtino. O dabar pareiškė priešingai. 

Ponas Lu palietė motinos ranką - ji nubloškė jo ranką šauk- 
dama: 

— Kuris? Tik pasakyk ir eik iš čia! 

Kas tas jis? 

Vyriškis vėl pabandė prisiliesti prie jos rankos, o ji šėrė jam 
per veidą, paskui verkdama ėmė kumščiais daužyti pečius. Jis ne- 
sitraukė, stovėjo keistai ramus kaip medinis kareivis, leisdamasis 
daužomas. 

Ji atrodė labiau puolusi į neviltį negu įniršusi, ir tai mane išgąs- 
dino, nes niekada jos tokios nebuvau mačiusi. Kieno buvimo vieta 
jai taip rūpi? 

Galiausiai ji liovėsi ir gergždžiančiu balsu paklausė: 

— Kurjis? Ką jie padarė mano vaikeliui? Gal jis miręs? 

Griebiausi už burnos, kad jie neišgirstų mano kūktelėjimo. Ji 
turi sūnų ir taip jį myli, kad dėl jo verkia. 

— Gyvas ir sveikas. - Jis patylėjo. - Ir nieko nežino. 

— Nieko nežino apie mane, - bespalviu balsu atsiliepė motina. 

Nuėjusi į kambario galą ėmė raudoti trūkčiodama pečiais. Jis 
ėmė prie jos artintis, bet ji mostelėjo pasilikti, kur stovi. Niekada 
nebuvau mačiusi motinos šitaip raudant. Ji vaitojo, tarsi būtų už- 
griuvusi baisi netektis, nors iš tikrųjų ką tik sužinojo tos netekties 
išvengusi. 

- Jie atėmė jį iš manęs, - paaiškino jis. - Taip liepė mano tėvas. 
Man nesakė, kur jį padėjo. Jie paslėpė jį ir patikino, kad niekada jo 
nematysiu, jei bent mėginsiu pakenkti tėvo geram vardui. Ir kaip 
būčiau galėjęs pas tave ateiti? Juk būtum kovojusi. Kaip anksčiau 
kovojai — jie žinojo, kad nenusileisi. Jų akimis, tu nė per nago juo- 
dymą negerbei mūsų tradicijų. Nesupratai jų nuostatų, kas yra 

geras vardas. Negalėjau tau nė žodžio tarti, nes vien dėl to būčiau 
amžiams praradęs viltį pamatyti mūsų sūnų. Tu teisi. Aš buvau 
bailys. Nekovojau, kaip tu būtum kovojusi. O blogiausia, kad tave 
išdaviau ir radau pateisinimą, kodėl turėjau taip pasielgti. Pasakiau 
sau - jei paklusiu jų valiai, tau atsiras galimybė netrukus jį susi- 
grąžinti. Bet supratau, kad taip nebus. Atvirkščiai, žudžiau tavo 
širdies tyrumą ir patiklumą. Mane tai kankino. Kasdien atsibus- 
davau graužiamas minties, ką aš tau padariau. Galiu tau parodyti 
savo dienoraščius. Per šituos dvylika metų kiekvienos dienos įrašą 
pradėdavau sakiniu: Kad išsigelbėčiau, pražudžiau kitą, o tai pada- 
ręs, pražudžiau save. 

— Sakiniu... - bespalviu balsu tarė motina. - Aš rašiau kur kas 
daugiau. - Grįžusi prie sofos ji atsisėdo bejėgė, tuščiu žvilgsniu. — 
Kodėl galiausiai man pasakei? Kodėl dabar, ne anksčiau? 

— Mirė mano tėvas. 

Ji krūptelėjo. 

— Negaliu pasakyti, kad užjaučiu. 

— Jis susmuko kitą dieną po paskelbto sosto atsisakymo ir šešias 
dienas merdėjo. Pasijutau nusikratęs naštos. Bet noriu tave per- 
spėti: mano motina lygiai tokios pat tvirtos valios kaip tėvas. Jis 
savo valia naudojosi gauti tai, ko nori. Jos valia sutelkta apsaugoti 
šeimą. Mūsų sūnus yra ne šiaip jos anūkas, o ateinanti karta, ir visa 
tai perduodama palikuonims nuo mūsų giminės istorijos pradžios. 
Tu gali negerbti mūsų giminės tradicijų. Bet turi tiek jas suprasti, 
kad bijotum ir saugotumeisi. 

Lu Šingas padavė motinai kažkokį voką. 

— Parašiau tau tai, ką, manau, tikrai norėtum žinoti. 

Ji pridėjo prie voko užlanko laiškų peiliuką, bet jai taip drebėjo 
rankos, kad negalėjo atplėšti. Lu Šingas paėmė jai iš rankų voką 
ir atplėšė. Ji išėmė nuotrauką ir aš ištempusi sukiojau kaklą, norė- 
dama kaip nors ją pamatyti. 

— Kur aš jo veide? - paklausė motina. - Ar tikrai tai Tedis? Gal 
tu vėl mane apgaudinėji? Imsiu pistoletą ir tave nušausiu... 

Jis kažką sumurmėjo pirštu rodydamas į nuotrauką. Susirūpi- 
nusiame jos veide sušvito šypsena. 

— Koks rimtuolis... Negi aš tokia? Jis panašesnis į tave. Atrodo 
kaip kinų vaikas. 

- Dabar jam dvylika, - pasakė Lu Šingas. - Jis laimingas vaikas 
ir kiek palepintas. Jo senelė elgiasi su juo kaip su imperatoriumi. 

Jų balsai virto švelniu murmesiu. Jis prilietė jos ranką ir šįkart 
nebuvo atstumtas. Ji pažvelgė su skausminga išraiška. Jis paglos- 
tė jai veidą, ji puolė jam ant krūtinės ir jis apkabino ją kūkčio- 
jančią. 

Atsitraukiau nuo durų, šlumštelėjau ant grindų ir įsmeigiau 
akis į juodą tamsos tuštumą, į visų įmanomų pavidalų baimę. Vis- 
kas akimoju apvirto aukštyn kojom. Vadinasi, jie turi sūnų ir ji 
myli jį taip, kaip niekad manęs nemylėjo. Mintyse perkračiau jų 
pasakytus žodžius. Mane užgriuvo begalė vienas už kitą baisesnių 
klausimų, nuo jų sukosi galva. Jos sūnus taip pat maišyto kraujo, 
bet atrodo kaip grynas kinas. O tas žmogus, mano tėvas, iš kurio 
esu gavusi akis ir skruostus, nesiteikė manęs nusivesti į savo tėvų 
namus. Jis niekada manęs nemylėjo. 

Išgirdau motinos kabinete kažkokį sambrūzdį ir vėl grįžau jų 
stebėti pro užuolaidų plyšį. Motina jau buvo išjungusi šviesas. 
išgirdau atsidarant ir užsidarant jos miegamojo duris. Ar į tą kam- 
barį kartu su ja nukeliavo ir Lu Šingas bei Tedžio nuotrauka? Jau- 
čiausi apleista ir vienui viena su kankinančiais klausimais galvoje. 
Norėjau atsidurti savo kambaryje, ten galėčiau save apgailėti. Pra- 
radau vietą pasaulyje, kurią turėjau. Atstumta Lu Šingo, motinos 
akyse užleidau pirmenybę kitam. Bet dabar koridoriuje šmirinėjo 
tarnai, niekur negalėjau eiti. Jei Aukso Balandė būtų pamačiusi 

mane sprunkant iš kambario, būtų prispyrusi pasakyti, ką čia vei- 
kiau, o aš niekam nenorėjau prasitarti apie savo jausmus. Atsigu- 
liau ant lovos susisukusi į dygsniuotą lovatiesę. Reikėjo palaukti, 
kol prasidės pobūvis, tada visi nusileis į didžiąją svetainę. Tad čia 
pat vietoje mane ištiko savigailos priepuolis. 

Po kelių valandų pažadino tolimas atsiveriančių durų girgžtelė- 
jimas. Pripuolusi prie lango pažvelgiau pro pinučius. Dangų buvo 
užliejusi tamsi pilkuma. Netrukus ims aušti. Išgirdau atsidarant ir 
užsidarant kabineto duris ir priėjau prie stiklinių durų. Jis buvo at- 
sisukęs į mane nugara, mačiau jos veidą jam virš peties. Jis kažką 
švelniai murmėjo. Ji atsakinėjo aukštu mergišku balsu. Tai buvo 
dūris man į širdį. Ji turėjo tiek jausmų kitiems, liejo juos su tokiu 
švelnumu ir laime. Lu pasilenkė, ir ji palenkė galvą laukdama jo 
bučinio į kaktą. Jis suėmęs už smakro atlošė jos galvą ir vėl pasakė 
kažkokius švelnius žodžius, ji atsiliepė šypsena. Šitiek naujų veido 
išraiškų — dar niekada nebuvau jos mačiusi tokios įskaudintos, to- 
kios pašėlusios ir galiausiai tokios drovios. 

Jis laikė ją stipriai apkabinęs, o kai paleido, jos akyse sublizgo 
ašaros ir ji nusisuko. Jis tyliai išėjo pro duris. Nėriau atgal prie 
lango su pinučiais ir kaip tik spėjau pamatyti jį praeinantį paten- 
kintu veidu - tai mane įsiutino. Viskas jam susiklostė gerai. 

Išėjau susiruošusi grįžti į savo kambarį ir tuoj prie manęs at- 
žingsniavusi Karlota ėmė glaustytis apie kojas. Per pastaruosius 
septynerius metus ji nutuko ir pasidarė nerangi. Pakėliau ją ir pri- 
glaudžiau prie krūtinės. Ji viena mane pripažįsta. 


NEGALĖJAU UŽMIGTI, AR bent taip man atrodė, ir išgirdau motiną 
tarnui sakant atnešti jos lagaminą. Dar nebuvo dešimtos ryto. Ap- 
tikau ją savo miegamajame kraunančią į lagaminą sukneles. 


— O, Violeta, džiaugiuosi, kad atsikėlei, - pasakė ji lengvu paki- 

liu balsu. — Turėsi išsirinkti keturias sukneles — dvi vakarienėms, 
dvi dienines ir batelius, priderintus prie paltų. Pasiimk ir granatų 
vėrinį, auksinį medalioną, parkerius, vadovėlius ir sąsiuvinius. Pa- 
siimk dar ką nors vertinga. Negaliu visko išvardyti, turi pati pagal- 
voti. Jau liepiau į tavo kambarį nunešti lagaminą. 

— Mes bėgam? 

Ji užvertė galvą tartum išgirdusi kurio nors svečio pasiūlymą, 
kuris jai pasirodė neprotingas. Nusišypsojo. 

— Važiuojam į Ameriką, į San Fransiską, - pasakė. - Aplankysim 
tavo senelius. Senelis susirgo... gavau telegramą... gana rimtai. 

Koks kvailas melas! Jei jis tikrai sirgtų, argi ji ką tik būtų buvusi 
tokia laiminga? Ji nesiruošė man sakyti, kad iš tikrųjų važiuojame 
pas brangųjį jos sūnelį, ir užsispyriau išpešti tiesą. 

— Koks mano senelio vardas? 

— Džonas Minternas, - ramiai atsakė ji. Ir toliau ėmė dėlioti ant 
lovos sukneles. 

— O senelė irgi gyva? 

— Taip... žinoma. Ji ir atsiuntė telegramą. Harieta Mintern. 

- Greit išvažiuojam? 

— Ryt poryt. Arba po kokios savaitės. Šiom dienom viskas ap- 
virto aukštyn kojom, nieko negali tikrai žinoti net sumokėjęs vir- 
šaus. Tad gal ir nepakliūsim į artimiausią garlaivį. Daug kitų va- 
kariečių irgi ruošiasi išvykti. Gal kaip nors susisuksim ir spėsim į 
žvejybos laivą, kuris plaukia per Šiaurės ašigalį! 

— Kas tas žmogus, kuris vakar buvo pas tave atėjęs? 

— Kadaise su juo turėjau verslo reikalų. 

Netvirtu balsu pasakiau: 

- Žinau, jis mano tėvas. Mačiau jo veidą, kai jūs lipot aukštyn. 
Aš panaši į jį. Ir žinau, kodėl vykstam į San Fransiską, - nes tu turi 
sūnų, kuris ten gyvena. Girdėjau, kaip tarnai apie tai kalbėjo. 


Ji klausėsi it stabo ištikta, netardama nė žodžio. 

— Tik nesakyk, kad tai netiesa, - pridūriau. 

— Violeta, mieloji, atleisk, jei tau skaudu. Laikiau šią paslaptį tik 
dėl to, kad nesužinotum, jog mes buvom pamestos. Jis paėmė Tedį 
vos jam gimus ir nuo tada jo nemačiau. Dabar atsirado galimybė jį 
susigrąžinti, ir turiu tai padaryti, nes jis mano vaikas. Jei tave būtų 
iš manęs pagrobę, būčiau lygiai taip pat iš paskutiniųjų grūmusis, 
kad tik tave surasčiau. 

Ji būtų dėl manęs grūmusis? Abejojau. 

Bet tada priėjusi apsivijo mane rankomis. 

— Tu man brangesnė, nei gali įsivaizduoti. 

Jos akies kamputyje sužibo ašara ir šito spindulėlio, tvykstelė- 
jusio iš širdies, man užteko ja patikėti. Nurimau. 

Tačiau miegamajame susivokiau, kad ji nieko nepasakė apie 
Lu Šingo jausmus man. Aš jo nekenčiau. Niekada nepavadinsiu jo 
tėvu. 

Įdienojo ir artinosi pusiaudienis, o mes krovėmės lagaminus ir ji 
man pasakojo apie naujuosius mūsų namus San Fransiske. Iki šios 
dienos retai pagalvodavau apie jos praeitį. Ji gyveno San Fransiske. 
Tiek ir težinojau. Dabar jos šnekos klausiausi kaip stebuklingos 
pasakos ir pamažu mano pyktis virto pakiliu jauduliu. Vaizdavausi 
Ramųjį vandenyną - skaidrius žydrus jo vandenis, tarp bangų nar- 
dančias sidabrines žuvis, banginių švirkščiamus fontanus. Ji pasa- 
kojo, kad mano senelis buvo meno istorijos profesorius, ir vaiz- 
duotėje pamačiau žymų žilaplaukį džentelmeną, stovintį prie mol- 
berto. Ji sakė, kad jos motina - mokslininkė, tyrinėjanti vabzdžius, 
panašius į sustingusius tuose gintaro gabaluose, kuriuos aš norė- 
jusi sudaužyti. Įsivaizdavau kambarį, kuriame kyburiuoja prie lubų 
pririšti gintaro lašai, ir pro didinamąjį stiklą juos apžiūrinėjančią 
moterį. Jai pasakojant, dabar jau gana sklandžiai, mintyse regėjau 
San Fransiską, jo kalvas pakrantėje. Įsivaizdavau save kopiančią 
aukštyn ir žvelgiančią į įlankos tolius su salomis. Kopiau stačiai ky- 

lančiais šaligatviais, abipus kurių rikiavosi vakarietiški namai, pa- 
našiai kaip prancūzų koncesijoje, o aplink zujo visų luomų ir tautų 
atstovai. 

— Mama, o San Fransiske yra kinų? 

- Yra, ir nemažai. Bet dauguma jų tarnai ir visokie darbininkai — 
skalbėjai ir panašiai. 

Priėjusi prie spintos ji ėmė svarstyti, kurią iš vakarinių suknelių 
pasiimti. Išsirinko dvi, paskui pakabino atgal ir išsirinko kitas dvi. 
Prisitaikė balto tymo batelius, bet pastebėjusi nežymiai įbrėžtą pa- 
kulnę padėjo atgal. 

— O kurtizanės ten svetimšalės ar irgi kinės? 

Ji nusijuokė. 

— Žmonės ten nevadinami svetimšaliais, nebent kinai arba tam- 
siagymiai italai. 

Pasijutau pažeminta. Čia mes svetimšalės dėl savo išvaizdos. 
Man kraujas sustingo gyslose. Ar San Fransiske aš atrodysiu sve- 
timšalė kinė? Jei žmonės žinos, kad Tedis - mano brolis, jie supras 
mane esant kinę kaip ir jis. 

— Mama, o žmonės gerai su manim elgsis matydami, kad aš pu- 
siau kinė? 

— Niekas nemanys, kad tu pusiau kinė. 

— Bet jeigu sužinotų? 

— Niekas nesužinos. 

Man buvo neramu, kad ji tokia įsitikinusi tuo, kas nebūtinai 
taip ir bus. Man reikėtų tokio tvirtumo, su kokiu ji laikė paslaptį, 
kad turi dukterį pusiau kinę. Tik aš nuolat baiminčiausi, jog išaiš- 
kės, kas aš tokia. O ji liktų nepajudinama. 

— Mes gyvensim dailiuose namuose, - ir ji vėl ėmė pasakoti. 

Buvo tokia laiminga, kokios niekada nebuvau mačiusi, ir meili 
kaip niekada. Atrodė atjaunėjusi, visai kitas žmogus. Aukso Ba- 


Naujoji respublika 97 


landė buvo pasakojusi, esą kai moterį apsėda lapė , gali tai suprasti 
iš akių. Jos pernelyg spindi. Motinos akys spindėte spindėjo. Nuo 
tada, kai susitiko su ponu Lu, tapo kaip nesava. 

— Tuos namus prieš pat man gimstant pastatė mano senelis, — 
kalbėjo ji. - Jie ne tokie dideli kaip šitie mūsų namai, - kalbėjo 
toliau, - bet ir ne tokie šalti, kur kas tylesni. Jie mediniai ir tokie 
tvirti, kad net po labai stipraus žemės drebėjimo, parklupdžiusio 
visą miestą, liko stovėti kaip stovėję. Tenykštė architektūra visai 
kitokio stiliaus negu užsieniniai namai prancūzų ar britų konce- 
sijose. Pirmiausia jie atrodo daug svetingesni, be aukštų kaip tvir- 
tovės sienų ir vartų sargų. San Eransiske mums nereikės ginti savo 
šventos ramybės. Mes tiesiog ją turėsim. Nieko daugiau nereikės, 
priešais namus užteks gyvatvorės ir žemų geležinių vartelių, nors 
iš šonų ir užpakalio kiemas bus aptvertas tvora. Bet tik tam, kad 
neužklystų valkataujantys šunys ir būtų apie ką vyniotis žydin- 
tiems vijokliams. Mes turime pievelę, ji tarsi žolės kilimas driekiasi 
abipus tako. Palei tvorą auga rododendrų krūmai. O kitoje pusėje 
žydi agapantai, kvapios rožės, viendienės ir, žinoma, našlaitės. Aš 
pati jas sodinau, ir ne tik paprastas, bet ir kvapiąsias našlaites, jų 
toks malonus kvapas, kaip kvepalų, kuriais kadaise kvėpinausi 
gavusi iš Prancūzijos. Turėjau daug violetinių drabužių ir mėgau 
saldumynus iš kvapiųjų našlaičių. Tai mėgstamiausia mano gėlė 
ir spalva, kvapioji našlaitė — tavo bendravardė, Violeta. O mano 
mama vadindavo jas miškinėmis našlaitėmis. 

— Ji irgi jas mėgo labiausiai? 

- Ji peikė jas ir dejuodavo, esą tai įsiveisusios piktžolės. - Ji nu- 
sijuokė ir, regis, nepastebėjo mano nusivylimo. - Įžengęs į tuos 
namus patenki į vestibiulį. Vienoje jo pusėje - laiptai, kaip čia pas 


* Lapė tradiciniuose kinų tikėjimuose - dvasia, pasivertusi žmogumi. Lapė turi vilkolakio, vam- 
pyro bruožų. Dažnai lapės pasiverčia žavingomis vyrų gundytojomis moterimis, siurbiančio- 
mis jų energiją, kad pačios įgytų nemirtingumą. 

mus, tik kiek siauresni. O kitoje pusėje ant žalvarinio strypo paka- 
binta sunki rusva užuolaida, bet ne tokia plati kaip mūsiškė šiuose 
namuose. Praskleidi tą užuolaidą ir patenki į saloną. Baldai turbūt 
išėję iš mados, tie patys, kuriais kambarius apstatė mano močiutė. 
Pro plačias duris eini į valgomąjį... 

— Kur aš miegosiu? 

— Turėsi didelį dailų miegamąjį antrame aukšte saulėtomis gel- 
tonomis sienomis. Tai buvo mano kambarys. 

Jos kambarys! Pasijutau tokia laiminga, kad vos nešūktelėjau. 
Bet kuo mažiau rodžiau, ką jaučiu. 

— Po dideliais langais stovi aukšta lova. Pro vieną langą matosi 
senas ąžuolas ir atidariusi langą galėsi įsivaizduoti, kad kaip kėkštas 
šokinėji nuo šakos ant šakos, - prisimenu tuos patarškas, jie prišo- 
kuodavo visiškai arti čiupti riešuto. Ten yra daugybė ir kitų paukš- 
čių - garnių, vanagų, liepsnelių. Galėsi jų pasiieškoti mano motinos 
sukauptose ornitologijos knygose. Tavo senelės tėvas buvo botani- 
kas ir gamtos knygų iliustruotojas. Be to, aš turiu puikią lėlių kolek- 
ciją — ne tokių, kokias stumdei vežimėlyje kaip kūdikius. Jos dai- 
liai išpuoštos. Ir visos namų sienos nuo grindų iki lubų nustatytos 
pilnomis knygų lentynomis. Tau jų užtektų visam gyvenimui, net 
jei kasdien perskaitytum po dvi. Galėsi jas neštis skaityti į apskritą 
bokštelį. Kai buvau jauna, išpuošiau jį skraistėmis, pagalvėlėmis ir 
persiškais kilimais, kad būtų kaip seralis. Vadinau jį Pašos rūmais. 
Arba galėsi prie lango žiūrėti pro teleskopą į įlankos krantą arba 
salas - jų yra bent kelios - ir skaičiuoti škunas ir žvejų laivelius... 

Ji toliau čiauškėjo, vienam po kito skleidžiantis atsiminimams. 
Vaizduotės magiškajame žibinte mačiau tuos namus, jie prisipildė 
spalvų ir judesio. Mane svaigino mintis apie kambarį, kurio sienos 
nustatytos knygų lentynomis, apie miegamąjį, kurio langas atsive- 
ria į ąžuolo lapiją. 

Motina dabar buvo užsiėmusi savo brangenybių dėžučių kraus- 

tymu iš užrakintos spintelės. Pasiėmė bent po keliolika kaklo vė- 
rinių, apyrankių, segių, smeigių - bėgant metams gautų dovanų. 
Didžiąją dalį brangenybių buvo pardavusi ir pasiliko tik mėgsta- 
miausias bei vertingiausias. Visas dėžutes susidėjo į lagaminėlį. 
Argi nebegrįšim? 

- Kai rasim Tedį, ar jis su mumis grįš į Šanchajų? 

Vėl stojo nejauki tyla. 

- Nežinau. Negaliu išpranašauti, kas bus. Šanchajus pasikeitė. 

Mane nusmelkė baisi mintis. 

— Mama, ar Karlota važiuos su mumis? 

Ji iškart puolė raustis po skrybėlių dėžutes, tad atsakymas man 
tapo aiškus. 

— Aš be jos nevažiuosiu. 

— Tu nori pasilikti dėl katės? 

— Aš atsisakau važiuoti, jei negalėsiu jos pasiimti. 

— Paklausyk, Violeta. Negi dėl katės numosi ranka į ateitį? 

— Taip, numosiu. Aš beveik suaugusi ir pati galiu rinktis, - atsa- 
kiau daug negalvodama. 

Iš jos veido išnyko visas meilumas. 

— Gerai. Jei nori, pasilik. 

Tai mane išmušė iš vėžių. 

— Kaip tu gali versti mane rinktis? — pasakiau trūkčiojančiu 
balsu. - Karlota man kaip vaikas. Ji man yra tas pat, kas tau Tedis. 
Aš negaliu jos palikti. Negaliu jos išduoti. Ji manim pasitiki. 

- Aš neverčiu tavęs rinktis, Violeta. Čia iš viso nėra pasirinkimo. 
Mes turim išvykti, o Karlotos negalim imti. Negalim pakeisti laive 
galiojančių taisyklių. Verčiau jau pagalvok, kad mes išties galim 
grįžti. Kai atsidursim San Fransiske, geriau matysiu, ką daryti. Bet 
iki tol... 

Ji toliau ėmėsi aiškinti, bet mane jau buvo pervėręs sielvartas. 


Surakino gerklę. Negalėjau Karlotai paaiškinti, kodėl ją palieku. 

— Kol mūsų čia nebus, - išgirdau motinos balsą pro širdgėlos 
miglą, - ją galės prižiūrėti Aukso Balandė. 

— Aukso Balandė jos bijo. Niekas nemyli Karlotos. 

- Ją iš visos širdies myli Sniego Debesėlio palydovės duktė Jūra 
Jūružė. Ji bus laiminga gavusi ją globoti, ypač jei duosim bent kiek 
pinigų tam laikui, kai būsim išvykusios. 

Tai buvo tiesa. Bet mano nerimas neišnyko. O kas, jei Karlota 
tą mergytę pamils labiau negu mane? Ji gali mane užmiršti ir ne- 
bekreipti į mane dėmesio, jei kada nors sugrįšiu. Mano nuotaika 
tapo tragiška. 

Nors motina buvo apribojusi mano suknelių skaičių iki keturių, 
sau ji greitai pasiskyrė dosnesnę kvotą. Nusprendė, kad jos turi- 
mos dvi kelioninės dėžės nepakankamai talpios ir dėl suapvalintų 
dangčių negali būti dedamos į krūvą, tad šitaip sumažėja mūsų ga- 
benamų daiktų kiekis. Be to, jos buvo senos, pirktos dar San Fran- 
siske. Ji pakvietė Aukso Balandę ir liepė nupirkti keturias naujas ke- 
lionines dėžes. 

— Ponas Malakaras aną mėnesį sakė iš Prancūzijos į Bombėjų 
kontrabanda išgabenęs didelę Louis Vuitton keliondėžių siuntą. Jos 
plokščiu dangčiu, tokių ir noriu. Ir tegul nemano, kad neatpažin- 
siu, jei bandys prakišti klastotę... 

Išsirinktas sukneles ji sukrovė ant lovos. Tiek jų pasiėmė, kad 
įsivaizdavau, kaip įkėlusi koją į laivą kaipmat trauks į pokylį. Bet 
paskui pasikvietusi Aukso Balandę paprašė atvirai pasakyti, su ku- 
riomis suknelėmis ji atrodo gražesnė, kurios išryškina akių ir veido 
odos spalvą, raudonmedžio rudumo plaukus, kurių suknelių ame- 
rikietės pavydėtų, o su kuriomis ji atrodytų joms nepadori. 

Aukso Balandė atmetė visus jos pasirinktus variantus. 

— Tų suknelių fasonus tu sugalvojai norėdama priblokšti ir pri- 
sivilioti vyrus. Ir kažin ar bent viena amerikietė iš tų, kurias mačiau 
spoksant į tave parke, plotų iš susižavėjimo. 

Užuot rinkusis, motina pasiėmė kone visas vakarines bei kitas 
naujesnes sukneles, apsiaustus ir skrybėles. Iš keturių mano suk- 
nelių liko tik dvi, kurias turėjau vilkėti kelionėje. Ji pažadėjo, kad 
manęs laukia daug gražių suknelių, kur kas geresnių už tas, kurias 
dabar turiu. Nebuvo reikalo vežti ir mano mėgstamų knygų nei 
vadovėlių, nes juos bus galima pakeisti geresniais San Fransiske, 
ten aš turėsiu geresnius mokytojus negu čia, Šanchajuje. Tiesiog 
per kelionę galėsiu pasidžiaugti nedidelėmis atostogomis būdama 
laisva nuo mokslų. 

Į mano rankinį lagaminėlį ji įdėjo kaštoninę brangenybių dė- 
žutę, dar dvi kitas dėžutes, išimtas iš stalčiaus, du į šilką įvyniotus 
ritinius ir keletą kitų vertybių. Ant viršaus įkišo savo lapių kailių 
peleriną, spėjau, manydama, kad mums stovint ant denio ir žiūrint 
į tolstantį Šanchajų jai gali prireikti romantiško efekto. 

Galiausiai susiruošėm. Dabar motinai tereikėjo tarp savo rink- 
tinių įtakingų užsieniečių susirasti tokį, kuris būtų mums nupir- 
kęs kelionę į Ameriką. Ji Kiužiui Kiaušiniui įdavė išsiųsti keliolika 
laiškų. 

Praėjo diena, paskui savaitė. Dingo lapės apsėstosios žvilgsnis, 
grįžo senoji jos esybė — suirzusi ir priekabi. Kiužiui Kiaušiniui ji 
įdavė dar vieną pluoštą laiškų. Mums tereikia dviejų gultų. Pama- 
nyk - didelis keblumas! Visi iki vieno laiškai grįžo su ta pačia Žinia: 
jos tėvynainiai amerikiečiai lygiai taip pat veržiasi ištrūkti iš Šan- 
chajaus ir jie taip pat aptikę, kad kiti iki jų jau išgraibstę visus aliai 
vieno ateinantį mėnesį išplaukiančių laivų gultus. 

Kol laukėm, Jūrai Jūružei parodžiau, kaip Karlotai iš mano šil- 
kinių antklodžių susukti guolį. Jūružei buvo aštuoneri ir glosty- 
dama Karlotą ji kuždėjo: 

— Aš tau nuolankiai tarnausiu. 

Karlota murkdama atvirto ant nugaros. Skausmas man sura- 
kino krūtinę matant, kokia jau dabar ji laiminga. 

Po vienuolikos laukimo dienų pro mano motinos miegamojo 
duris iš anksto neperspėjęs įslinko Geras Vėjas. Jis turėjo gerų nau- 
jienų. 


SUPRANTU, KODĖL KADAISE mano motina mylėjo Gerą Vėją. Jis 
puikiai nusimanė, kokiais pokštais išsklaidyti prastą jos ūpą. Jis 
buvo juokingas — tikras vaistas nuo rūpesčių. Jis ją prajuokindavo 
ir su juo ji jautėsi žavinga. Jis sakė dievinantis visas neįprastas jos 
savybes ir manieras. Jis svaidė jai meilės pilnus žvilgsnius. Jis kal- 
bėjo apie jausmus, einančius iš pačios širdies, kurių sakėsi nepa- 
tyręs su jokia kita moterimi. Ir dar jis atjautė dėl visų ją apnikusių 
nelaimių. Padėdavo jos galvą sau ant peties ir liepdavo verkti, kol 
nebeliks širdį nuodijančio sielvarto. Jis kartu piktindavosi klien- 
tais, negarbingai panaudojusiais jos patikėtas žinias. 

Jie susibičiuliavo daugiau kaip prieš devynerius metus, ir jis 
davė viską, ko tik jai tada reikėjo. Jie prisimindavo tą metą jos gy- 
venime, kai ji kentėjo dėl išdavystės, žlugusio pasitikėjimo savimi, 
kai negalėjo būti rami dėl pinigų. Jis žinojo apie pirmąją jos sėkmę, 
apie mirtį žmogaus, priglaudusio ją, pirmąkart atvykusią į Šan- 
chajų. Guosdamas ją kartodavo - ar pameni, ar pameni, ar pameni. 

Negalėjau pakęsti, kad jis kaip niekur nieko familiariai elgiasi su 
mano motina. Vadindavo ją Lu, Liūne Lulu, Liūlialiū, Lutute. Kai 
ji širsdavo, praskaidrindavo jai nuotaiką suvaidinęs rykščių gavusį 
mokinuką ar klajojantį riterį. Kartodavo pabodusius kvailus juo- 
kus, o ji atsiliepdavo kvatojimu. Jis tyčia prie žmonių darydavo jai 
gėdą - saldžialiežuvaudamas arba šlykščiai maivydamasis. Prie va- 
karienės stalo matydavau jį čiaupantį lūpas ir makaluojantį burnoje 
liežuviu - vaizduojantį, kad kažkas prilipo prie gomurio. „Liaukis 
vaipytis kaip beždžionė, - sakydavo ji. Jis ilgai ir griausmingai kva- 


todavo, paskui atsistodavo ir atsisveikindavo komiškai mirktelėda- 

mas. Ir tada eidavo laukti į jos miegamąjį. Su juo ji tapdavo silpna, 
ją tartum kas pamainydavo. Dažnai paikiojo, padaugindavo išgerti, 
be saiko kvatodavo. Kaip ji galėjo būti tokia kvaiša? 

Visi „Slaptojo nefrito tako“ tarnai mėgo Gerą Vėją, nes jis šan- 
chajietiškai su jais sveikinosi ir dėkojo už menkiausią mažmojį. Jie 
buvo įpratę būti kitų laikomi arbatos padėklų priedėliu. Visi spė- 
liojo, iš kur Geras Vėjas išmoko jų gimtąją šnektą. Iš žindyvės? Iš 
kurios nors kurtizanės? Meilužės? Tik kinė galėjo įdėti jam į krū- 
tinę gerą kinišką širdį — ne kitaip. Tarp vyrų kinų jis pelnė „kiniškų 
manierų svetimšalio didžiūno“ vardą. Plačiai buvo žinomas jo ža- 
vesys, tačiau kitko apie jį nedaug buvo žinoma. Iš kokio Jungtinių 
Valstijų pašalio jis kilęs? Ar jis tikrai amerikietis? O gal amerikietis 
bėglys? Jie nežinojo tikro jo vardo. Jis juokaudavo taip ilgai nesi- 
vadinęs tikruoju vardu, kad jį pamiršęs. Jis tiesiog visur prisistaty- 
davo Gero Vėjo pravarde, kadaise duota studentiškos brolijos jam 
mokantis neįvardytame universitete, kurį jis minėdavo kaip „vieną 
iš mokslo šventovių. 

— Kadir kur pakeldavau bures, man pūtė geras vėjas, - sakydavo 
jis, — ir šiais žodžiais mane visur pasitikdavo mieli bičiuliai. 

Šanchajuje jis buvo kviečiamas į pobūvius visame mieste, iš jų 
išeidavo paskutinis, jei tik nelikdavo nakvoti. Tačiau, nors ir keista, 
niekas jam neprikišdavo nerengiant atsakomųjų pobūvių. 

Kaip sakė viena kurtizanė, šitokį jo populiarumą lėmė vienas 
mitrus žmogus, padirbinėjęs visų rūšių dokumentus. Tas gudruo- 
lis gamino vizas, gimimo liudijimus, santuokos liudijimus ir parū- 
pindavo tarnybiniu konsulo antspaudu pažymėtus vertingus po- 
pierius, kuriuose jis kiniškai ir angliškai surašydavo įvairias „kartu 
pridedamas“ pažymas, esą asmuo, kurio vardas įrašytas, palikęs 
Amerikos konsului įspūdį kaip „teigiama asmenybė . Geras Vėjas 
pardavinėjo tuos popierius, pasak jo, savo „išskirtiniams draugams 
kinams“ - tokiems išskirtiniams, kad nulupdavo iš jų penkiskart 

tiek, kiek pats mokėdavo vertėjui. Jie laimingi mokėjo jam tuos 
pinigus. Bet kuris kinas - verslininkas, kurtizanė ar viešųjų namų 
šeimininkė — bet kuriame Tarptautinės Nausėdijos teisme pamo- 
juodavo šiuo stebuklingu teigiamos asmenybės pažymėjimu, ir jo 
geras vardas gaudavo žvaigždžių ir dryžių apsaugą. Joks kinų val- 
dininkas nebūtų švaistęs laiko abejonėms Amerikos nuomone, 
nes tuose teismuose kinas visada būtų pralaimėjęs. Kadangi tas 
pažymėjimas galiodavo tik metus, Geras Vėjas pagal savo įplaukų 
reguliarumą ir pelningumą galėjo spręsti apie savo draugų išskir- 
tinumą. 

Aš buvau vienintelė, nepaveikta šleikščių jo kerų. Kiek prisi- 
kentėjau matydama, kad mano motinai jo draugija mielesnė už 
mano. Tos kančios atvėrė akis, koks jis apsimetėlis. Jis iš anksto 
išmoktais vis tais pačiais žodžiais reikšdavo rūpestį, vis tais pa- 
čiais žodžiais ir gestais siūlydavo džentelmenišką pagalbą. Žmo- 
nės jam tebuvo lengvai pametamas grobis. Tai supratau maty- 
dama, kad jis mėgino tais pačiais triukais apžavėti ir mane, net 
žinodamas, kad permatau jo suktybes. Jis saldžialiežuvavo api- 
berdamas mane apsimestinėmis pagyromis neklusniems plau- 
kams, prastai tarsenai, mano skaitomai vaikiškai knygai. Motina 
dažnai subardavo už atžarumą su juo. O jis tik juokdavosi. Veido 
išraiška ir šaltumu rodydavau, koks jis man įgrisęs. Dūsaudama 
vartydavau akis. Nerodydavau, kaip siuntu, nes tai būtų reiškę jo 
pergalę. Man jo atneštas dovanas palikdavau ant stalo motinos 
kabinete. Paskui grįždavau prie to stalo ir, žinoma, tos dovanos 
būdavo dingusios. 

Netrukus po Naujųjų metų Geras Vėjas ir mano motina susiki- 
virčijo. Ji iš Aukso Balandės sužinojo, kad iki jos ir jau suėjęs su ja jis 
dalijosi guoliu su Pūkiniu Debesėliu. Mano motina neturėjo jokių 
reikalavimų dėl vienpatystės. Juk ir ji pati kartkartėm įsitaisydavo 


naują meilužį. Tačiau Geras Vėjas buvo jos numylėtinis ir, jos ma- 

nymu, ją lankantiems meilužiams nederėjo savo smaigu baksnoti 
jos samdinių jos pačios namuose. Girdėjau, kaip Aukso Balandė 
pasakė motinai tiesą, prieš tai padariusi priekaištingą įžangą: 

— Sakiau tau prieš devynerius metus, kad tas žmogus tave kvai- 
lina. Geiduliai tave apakino, kai pametei protą lovoje. 

Aukso Balandė, iš savo kambarinės išgavusi tiesą, pasakė mo- 
tinai jos nepagailėsianti ir viską papasakosianti su visomis smulk- 
menomis, kad Geras Vėjas galiausiai būtų išspirtas iš lovos. 

— Pastaraisiais metais jis įvarydavo ją į tokią ekstazę, kad kam- 
barinės dėl jos riksmų kaltę vertė klientui sadistui. Visos juos 
girdėjo. Visi viską žino - visos kurtizanės, tarnaitės ir tarnai. Ma- 
tydavo jį slankiojantį koridoriais. Ir spėk, kaip Pūkiniam Debe- 
sėliui pavydavo iš jo uždirbti? Tai buvo tie pinigai, kuriuos jam 
duodavai smulkioms išlaidoms, kai sakydavosi vėluojantis gauti 
įplaukų. 

Klausydamasi tos pasibjaurėtinos tiesos, motina nė žodelio 
nepraleido pro ausis. Manau, patyrė tą patį, kas mane taip dažnai 
žeisdavo: tas, kurį ji mylėjo, iškeitė ją į kitą. Buvau patenkinta 
dėl jos kančių. Norėjau, kad ji žinotų, kiek pati sukėlė man šird- 
gėlos. Norėjau, kad man tektų ta meilė, kurią ji dovanodavo tam 
sukčiui. 

Geram Vėjui atvykus į savo egzekuciją jau buvau įsitaisiusi Bul- 
vare. Iš nekantrumo kuteno paširdžius. Motina buvo apsivilkusi 
aptemptą juodą suknelę tarsi gedėdama. Pasirodęs pas ją vidur- 
dienį - neabejotinai ką tik išlipęs iš Pūkinio Debesėlio lovos — 
Geras Vėjas nustebo radęs ją nemiegančią, sėdinčią kabinete, jo 
manymu, „nederamu“ drabužiu. Jis pasisiūlė padėti jai tučtuojau 
nusivilkti. 

— Pasilaikyk savo daiktą kelnėse, - išgirdau ją sakant. 

Mane užplūdo džiaugsmas, kad pagaliau ji išreiškė tokį pasidy- 
gėjimą, kokį jam visada jaučiau. Išvadino jį neišmanėliu vertelga. 

Ėmė menkinti kaip paprasčiausią išlaikytinį šunuodegiautoją. Pa- 
sakė, kad jis esąs parazitas, gyvenantis nesumokėtų skolų sąskaita. 
Pagaliau ji pamačiusi, kas jis toks - žmogėnas, kurio „pigūs apžavai 
trykšta iš gaisrininko žarnos į godžią Pūkinio Debesėlio burną. 

Jis savo ruožtu suvertė kaltę dėl savo nuodėmių su Pūkiniu De- 
besėliu pripratimui prie opijaus. Sakė, kad ji sugundžiusi jį savo 
pypke, ir niekuo daugiau. Ar būti su ja, ar išgerti drungnos arbatos 
puodelį - jam tas pat. Norėjau, kad tai būtų girdėjusi Pūkinis De- 
besėlis. Girdi, dabar, kai sužinojęs, kokia ji įskaudinta, bandysiąs 
išsigydyti nuo abiejų blogybių iškart - ir nuo opijaus, ir nuo Pū- 
kinio Debesėlio. Motina nieko nesakė. Aš džiūgavau. Jis pakeitė 
giesmelę ir priminė, kaip ją mylįs ir ji gerai žinanti, kad nėra išpaži- 
nęs meilės jokiai kitai moteriai. 

— Mes - dvi vienos širdies pusės, todėl neišskiriami. 

Jis ėmė raginti ją pažvelgti į savo pačios širdį, kurioje rasianti 
jį. Ji niurgztelėjo smarkiai tuo abejojanti, bet jau girdėjau, kad jos 
priešinimasis silpsta. 

Jis toliau murmėjo: 

— Mieloji, brangioji, brangiausioji mano Lu... 

Ar jis ją liečia? Norėjau surikti, kad jis vėl ją apgaudinėja. Vėl 
apdavė ją nuodingais savo kerais. Pasikeitė jos tonas - ėmė pasa- 
koti, kaip kenčianti. Ji niekada niekam neprisipažindavo kenčianti. 
Jis toliau kuždėjo meilybes. Staiga netikėtai pakėlė balsą. 

- Šalin rankas. Tu, šunsnuki, įsisukai man į širdį ir tempei gėry- 
bes mano pačios namų kurtizanei. Tu mane apkvailinai ir daugiau 
niekada nebesileisiu, kad tai pasikartotų. 

Jis dar karščiau ėmė prisiekinėti meilę, pasakė, kad ji esanti už 
jį išmintingesnė. Tik jo nuodėmės nesančios tokios pasalūniškos, 
kaip ji tvirtinanti. Tai buvęs tik bukaprotiškumas, o ne savinauda. 
Jis niekada nenorėjęs stumti jų meilės į pavojų dėl materialios nau- 
dos. Tačiau ji jam tiek daug duodavusi, o jis buvęs toks dėkingas ir 

kartu iš puikybės taip kankinęsis, kad negalįs atsidėkoti jai tokio- 
mis pat meilės dovanomis ar už jas atsilyginti. Dėl šios priežasties 
jis nesiruošiantis spausti jos duoti naują paskolą, kurią ji prieš ke- 
lias dienas pažadėjusi. 

Motina spjaudėsi ir keikėsi. Ji nežadėjusi paskolinti nė dešim- 
ties centų. Jis paprieštaravo, neva žadėjusi, ir savaip interpretuo- 
damas atpasakojo jųdviejų pokalbį, per kurį pasakęs, kad naujam 
klijų fabrikui, į kurį investavęs savo pinigus, reikia naujos gamybos 
įrangos. 

— Na, ar neprisimeni? - kalbėjo jis. - Paklausei, kiek man reikia, 
o aš pasakiau, kad dviejų tūkstančių dolerių, ir į tai tu atsakei: „Tik 
tiek? 

— Ir tokį pokalbį tu laikai pažadu? - pasakė ji. - Nė už ką ne- 
beskolinčiau klampiems tavo sumanymams, kaip tada kaučiuko 
plantacijai, o dabar klijų fabrikui. 

— Toji plantacija buvo pelninga, - nenusileido jis, - kol mūsų 
medžių neišvartė taifūnas. Šita klijų gamykla nebus tokia rizikinga. 
Jei būčiau žinojęs, kad nesiruoši man skolinti, nebūčiau kalbinęs 
investuotojų, tarp kurių, baisu ir sakyti, yra ir tavo klientų. Dabar 
mums visiems teks paskutinius marškinius nusivilkti ir viliuosi, 
kad jie per klaidą dėl šito nesuvers tau kaltės. 

Būčiau tikrai įsiveržusi pro stiklines duris, jei ji būtų sutikusi 
jam duoti pinigų. Tačiau išgirdau aiškiai ją sakant: 

- Ką gi, palikusi Šanchajų tų klientų aš nebematysiu. Nebema- 
tysiu ir tavęs, nebent prisiminimuose apie tavo apgavystes. 

Jis paleido keiksmų papliūpą, kurioje buvo tokių žodžių kombi- 
nacijų, kokių dar nebuvau girdėjusi. Nesitvėriau džiaugsmu. 

— Kad bent dulkintis būtum mokėjusi, - galiausiai jai drėbė. 

Trinktelėjo durys ir tebesiplūsdamas jis nudrožė koridoriumi. 

Pas motiną tučtuojau atėjo Aukso Balandė. Motina drebančiu 
balsu trumpai papasakojo, kas ką tik atsitiko. 

— Tu vis dar myli šitą žmogų? 

— Jei meilė yra kvailystė, tada taip. Kiek kartų buvai mane per- 
spėjusi. Kodėl nemačiau, koks jis iš tikrųjų? Turbūt mane užhip- 
notizavo, kad leidausi šitaip apvyniojama apie pirštą. Visi namai iš 
manęs patyliukais juokiasi, ir vis tiek, jei jis vėl įžengtų pro duris... 
nežinau, kas būtų. Šalia jo tiesiog praskystu. 

Koridoriuose kuždeikos skleidė apkalbas. Per naktį klausiausi 
jų pro savo langą. Tarnai ir tarnaitės apgailestavo, kad Geras Vėjas 
išėjo. Niekas nekaltino Pūkinio Debesėlio. Kodėl Lulu Mimi la- 
biau verta vyro už kitas? Be to, Geras Vėjas mylėjo Pūkinį Debe- 
sėlį ir buvo jai pasižadėjęs. Ji visiems rodė žiedą su antspaudu, ku- 
riame buvo jo giminės, turinčios Škotijos karaliaus kraujo, herbas. 
Vyriškoji tarnų pusė paskelbė savo nuosprendį: jokia moteris ne- 
gali versti vyro laikytis ištikimybės ar paminti prigimtinius vyriš- 
kus poreikius. Pūkinis Debesėlis išėjo iš mūsų namų, kol motina 
nespėjo jos išvyti. Išeidama pasiėmė kelias atsisveikinimo dova- 
nas - kai kuriuos savo kambario baldus ir šviestuvus, kurie jai ne- 
priklausė. 

Jau maniau, kad būsim atsikračiusios to sukčiaus širdžių ėdiko. 
Tačiau vos motinai nusprendus palikti Šanchajų jos kabinete vėl 
išdygo Geras Vėjas. Motina liepė man eiti mokytis į savo kambarį. 
Nuėjau į Bulvarą ir priplojau ausį prie durų stiklo. Trūkčiojančiu 
balsu Geras Vėjas pareiškė liūdintis dėl jos išvykimo iš Šanchajaus. 
Gedėsiąs jos netekęs — nepaprastos esybės, kurios negalėsianti 
atstoti jokia kita, gedėsiąs moters, kurią dievinęs ir skurde, ir jai 
pasenus. Jis nieko nenorįs, tik ištarti jai tiesos žodžius, kuriuos ji 
išsineštų ir prisimintų atėjus sunkiai valandai. Kad dar sustiprintų 
įspūdį, jis apsiverkė ir išėjo - be abejo, paveiktas savo prastos vai- 
dybos. 

Motina Aukso Balandei pasakė, kas nutiko. Jos balsas drebėjo. 

— Arjis tave gundė? - paklausė Aukso Balandė. 

— Jis prie manęs nė neprisilietė, jei apie tai klausi. 

— Bet ar tu pajutai pagundą? 

Tyla. 

— Kaijis ateis kitą kartą, - pasakė Aukso Balandė, - ketinu būti 
čia pat, šiame kambaryje. 

Joms neteko ilgai laukti. Jis vėl atėjo, su tamsiais ratilais po aki- 
mis, susitaršiusiais plaukais ir drabužiais. 

— Nuo ano karto, kai matėmės, nebegaliu užmigti. Neapsakoma 
kančia, Lu. Tavo žodžiai mane įskaudino, ir pelnytai, nes jaučiu, 
kad tai skausminga tiesa. Tu niekada nebuvai žiauri, bent to ne- 
norėjai. Tačiau tavo neapykanta man nepakeliama. Ji mane per- 
sekioja. Dieną ir naktį degina kaip žarijos, pjauna kaip peilis. Aš 
kaip niekas kitas supratau, kad tu, išduota Lu Šingo, nusipelnei ge- 
resnės dalios. Nusipelnei geresniosios mano pusės ir aš tau ją ati- 
daviau. Taip, buvau neištikimas kūnu, bet mano širdis ir siela liko 
tavo — iki galo ir nuolat. Lu, brangioji, nieko tavęs neprašau, vien 
tik suprasti ir pripažinti, kad tikrai myliu tave iš visos širdies. Būk 
gera, pasakyk, kad manim tiki. Jei nepasakysi, man gyvenimas bus 
nebemielas. 

Motiną net juokas suėmė iš jo žodžių. Jis išbėgo pro duris. Pas- 
kui ji Aukso Balandei pasakojo, kaip viskas buvo, ir džiaugėsi, kad 
jį atstatė be jos pagalbos. 

Jis pasirodė rytojaus dieną tvarkingai susišukavęs ir dailiai pa- 
sidabinęs. 

- Išvykstu iš Šanchajaus į Pietų Ameriką. Jei tavęs nebus, niekas 
čia manęs nelaiko. — Jo balsas buvo liūdnas, bet ramus. - Tiesiog 
atėjau pasakyti, kad daugiau tau neįkyrėsiu. Galima pabučiuoti tau 
ranką atsisveikinant? 

Jis atsiklaupė ant kelių. Atsidususi ji ištiesė ranką. Jis greit ją pa- 
bučiavo ir tada priglaudė jos delną sau prie skruosto. 

— Tai bus paskutinis kartas mano gyvenime. Žinai, turbūt ne- 


110 Malonumų rūmai 


paaiškinau, ką turėjau galvoje sakydamas, kad tu neįgudusi meilės 
reikaluose. Tu viena mane sviesdavai į tokias trūksmingas malo- 
numo aukštumas, kokių nė nenutuokiau esant. Mes juk patyrėm 
nuostabių valandėlių, ar ne? Turiu vilties, kad vieną dieną pamirši 
visą bjaurastį ir prisiminsi tas minutes, kai abu išsekę iš malonumo 
neįstengdavom žodžio pratarti. Ar pameni? Ak, brangi Lu, negi iš 
manęs išplėši tą saldybę? Ar galėtum mane palikdama išsinešti dar 
vieną prisiminimą? Juk neskaudės, ar ne? Nieko daugiau nebeno- 
riu, tik suteikti tau dar vieną laimės valandėlę. 

Jis žvelgė į ją klūpėdamas ant kelių, o ji nieko nesakė. Jis apka- 
bino jai kelius - ji ir dabar tylėjo. Jis kilstelėjo jos sijoną ir pabu- 
čiavo kelį. Žinojau, kas dabar bus. Mačiau iš jos akių. Jos vis labiau 
kvailėjo. Išėjau pro duris. 

Rytojaus dieną Aukso Balandė priekaištingai jai pasakė: 

— Matau - vėljis prie tavęs prisisiurbė, suleido čiuptuvus į kūną 
ir širdį. Akys švyti, lūpose šypsenėlė. Vis prisimeni, ką šiąnakt tau 
darė, ką? Tikrai kad stebukladarys, tūkstantį vyrų atstoja - užtat ir 
įpučia geidulius tau į tarpkojį ir išpučia smegenis iš smegeninės. 

— Man nesvarbu, kas buvo šiąnakt, - atsakė motina. - Duoklė 
senam knietuliui. Pasivoliojom ir viskas baigta. 

Po trijų savaičių Geras Vėjas kaip visada šimpanziškai išsišie- 
pęs įslinko į bendrąjį kambarį ir išskėtęs rankas pasuko prie mano 
motinos. 

— Nepasididžiuok ir mane pabučiuok, panelyt Mintern, nes ką 
tik užsakiau dvi kajutes laive, išplaukiančiame po dviejų dienų. Ir 
dar sakysi, kad tavęs nemyliu? 

Ji išpūtė akis, bet nepakilo iš vietos. Jis puolė jai pasakoti, kaip 
Šanchajaus verslo pasaulio gandai atnešę jos pagalbos šauksmą ir, 
nors ji ant jo pykstanti, kaip ir jis ant jos, pasijuto galįs atgauti 
jos pasitikėjimą ir ją susigrąžinti parūpindamas tai, ko jai mirtinai 
reikia. 


Naujoji respublika 111 


Jie išėjo iš bendrojo kambario ir pasuko į jos kabinetą. Greitai 
sukimšau pusryčius ir nukurnėjau į Bulvarą, ten ant stalo netvarkin- 
gai paskleidžiau knygas ir rašomąjį popierių, kad sukurčiau moky- 
mosi regimybę, o tada priglaudžiau ausį prie durų stiklo. Girdėjau 
šleikščias jo meilės kalbas apie širdies skausmą ir gyvenimo bepras- 
mybę, apie tai, kaip gyvenimas vėl įgijo prasmę, kai jis rado būdą 
jai padėti. Jis apipylė ją meiliais žodeliais kartu su įprastais pareiški- 
mais apie nepaliaujamas savo kančias. O tada pakeitė taktiką. 

— Lu, brangioji, juk tada taip smagiai praleidom naktį, ar ne? O 
Viešpatie! Dar nebuvau tavęs matęs taip įkaitusios. Vien apie tai 
pagalvojus man degina paslėpsnius - o tau? 

Stojo ilga tyla - vyliausi, kad tai nereiškia bučinio ar ko nors 
daugiau. 

— Atstok, - šiurkščiai pasakė ji. - Noriu daugiau išgirsti apie 
naująjį taikos pasiūlymą. 

Jis nusijuokė. 

— Na, gerai. Bet nepamiršk man atsilyginti. O kai išgirsi, ką tau 
įgijau, gal sulauksiu ir dvigubo atlygio. Jau klausai? Užsakytos dvi 
kajutės garlaivyje — tik trys stabtelėjimai: Honkonge, Haifonge ir 
Honolulu. Per dvidešimt keturias dienas - San Eransiske. Kajutės 
ne pirmos klasės. Aš dar ne visai Dievas, kad padaryčiau tokį ste- 
buklą. Bet jos padorios, prie kairiojo borto. Viskas, ko dar reikia, 
tai jūsų pasai. Nesijaudink. Vietos rezervuotos, bet iš manęs reika- 
lauja iki rytojaus parodyti pasus užsakymui patvirtinti. 

— Duosiu tau savo pasą. Bet vaikui keliaujant su motina paso 
nereikalaujama. 

— Garlaivio prekybos agentas man sakė, kad reikalaujama visų 
keleivių pasų — vyrų, moterų ir vaikų. Jei Violeta neturi paso, ga- 
lima Amerikos konsulate tiesiog pateikti jos gimimo liudijimą ir jai 
išduos pasą. Ji juk turi gimimo liudijimą, tiesa? 


- Žinoma. Turiu jį čia pat. 

Išgirdau girgžtelint kėdės kojas, brakštelint raktą, cyptelint iš- 
traukiamą stalčių. 

— Kurgi jis? - šūktelėjo motina. 

— Kada paskutinįkart tikrinai? 

— Nebuvo dėl ko tikrinti. Visi svarbiausi mano dokumentai čia 
užrakinti. 

Ji susikeikė, atitraukė daugiau stalčių ir su trenksmu įstūmė. 

— Nusiramink, - pasakė jis. - Konsulate gana lengva gauti nuo- 
rašą. 

Sunkiai galėjau girdėti, ką sako motina. Ji po nosimi sau bur- 
bėjo kažką apie griežtą tvarką savo kabinete... kad visada viskas 
būna savo vietose. 

— Nesikraustyk iš proto, Lulu, - pasakė Geras Vėjas. - Paklau- 
syk manęs. Galima lengvai ištaisyti padėtį. 

Ji vėl kažką suburbėjo ir tada nugirdau ją tariant „pavogtas“. 

— Lu, brangioji, pamąstyk blaiviai. Kam reikėtų vogti Violetos 
gimimo liudijimą? Jokios prasmės. Mesk iš galvos. Rytoj konsulate 
galiu jai gauti ir gimimo liudijimą, ir pasą. Kokią pavardę buvai įra- 
šiusi jos gimimo liudijime? Man tiek ir tereikia žinoti. 

Išgirdau ją sakant Tanerio pavardę, žodžius „sutuoktinis“ ir 
„amerikietis“. 

— Buvai ištekėjusi? — paklausė Geras Vėjas. - Žinojau, kad jį my- 
lėjai ir kartu gyvenot. Bet, kaip matau, Violetos labui nepabijojai 
kraštutinių priemonių. Ką gi, puiku. Tai rodo, kad ji amerikietė 
ir gimusi teisėtoje santuokoje, turinti pilietybę. Įsivaizduoji, kaip 
dabar būtų sunku, jei būtum įrašiusi tikrojo jos tėvo kino pavardę. 

Man tie jo žodžiai buvo kaip antausis. Kodėl tas niekingas žmo- 
gėnas tiek daug apie mane žino? 

Vakare Geras Vėjas grįžo nukabinęs nosį. Abu su motina nuėjo 
įjos kabinetą. Aš užsiėmiau pozicijas Bulvare. Tądien jau iš anksto 
buvau palikusi praviras duris ir praskleistas užuolaidas. 

- Jie neturi įrašų apie Violetos gimimą, - pasakė jis. 

— Negali būti. Tu tikrai teisingai pasakei pavardę? 

Ji karščiuodamasi brūkštelėjo ją ant popieriaus lapo ir pakišo jam. 

— Būtent šią pavardę ir pasakiau, tiksliai, kaip tu dabar parašei, 
padiktavau paraidžiui. Nėra jokių įrašų apie Violetą, išvis apie jo- 
kius Lulu Mintern vaikus. Tai irgi nuodugniai patikrinau. 

— Kokia aš kvaiša, - pasakė motina. - Ir mūsų santuokos liudi- 
jime, ir jos gimimo liudijime mes įrašėm mane Lukrecijos vardu. 
Duok, užrašysiu. 

— Lukrecija! Pripažinsiu, mano galva, šitas vardas nelabai tau 
tinka. Ką dar nuo manęs slepi? Dar vieną sutuoktinį? Kiek dar 
vardų turėčiau žinoti tolesniems tyrimams atlikti? 

— Kažkoks absurdas. Tučtuojau einu ir pati paimsiu tą nelemtą 
gimimo liudijimą. 

— Brangioji Lulu, nėra prasmės. Atrodo, jie pametė dėžę su įra- 
šais, ir jokia jėga neprivers jos iškasti iki to laiko, kai jums reikia 
išvykti iš Šanchajaus. 

— Jei negausim jos paso, - pasakė motina, - niekur nevyksim. 
Tiesiog turėsim palaukti. 

Ji manęs lauks. Ji mane myli. Tai buvo įrodymas, kokio dar ne- 
buvau gavusi. 

— Taip ir maniau, kad taip pasakysi, tad pačiu laiku savaran- 
kiškai priėmiau sprendimą. Susiradau vieną aukštai sėdintį Fui 
Kakos' antrininką ir jis sutiko padėti. Negaliu atskleisti jo asme- 
nybės — toks jis svarbus. Bet aš jam esu kadaise padaręs vieną 
paslaugą, kurią slėpiau daugelį metų, - ji susijusi su neatsargiu 
poelgiu žmogaus, kurio tėvo vardą tu gerai žinai: tai kinas, dau- 
gelio manymu, dangiškos kilmės. Taigi mes su Fui Kaka puikūs 


* Arthuro Sullivano (1842-1900) komiškos operos „Mikado“ (premjera įvyko 1885 m. Londo- 
ne) personažas - daug pareigų vienu metu einantis valdininkas. 

draugai. Jis mane nuramino, kad gausime reikalingą popierių, 
kuris leis Violetai išvykti į Jungtines Valstijas. Tiesiog turėsiu pa- 
siskelbti jos tėvu. 

Vos neriktelėjau iš pasidygėjimo. Motina nusijuokė. 

— Kokia laimė, kad tai netiesa. 

— Kam įžeidinėji savo dukters gelbėtoją? Kiek turėjau vargo no- 
rėdamas padėti. 

— O aš laukiu nesulaukiu, kol papasakosi, kaip tai padarysi ir ko 
norėsi mainais už savo ištrimituotą tėvystę. Neturiu iliuzijų, kad 
dar viena svaiginančios mūsų aistros naktis būtų pakankama kom- 
pensacija. 

— Dar vieno turo pakaks. Neimsiu jokio užmokesčio. Pinigų 
reikės tik būtinoms išlaidoms. 

— Beje, jei jau kalbam apie sąžiningumą, kokia tavo tikra pa- 
vardė, kurią siūlai suteikti Violetai? 

— Nori tikėk, nori ne, bet aš tikrai Geras Vėjas - Artūras Gera- 
vėjus. Užbėgdamas kitiems už akių, pats ėmiau pravardžiuoti. 

Apsišaukėlis tėvas išdėstė savo planus. Motina turės jam duoti 
pinigų sumokėti už dvi kajutes ir atlyginti Fui Kakos pastangas. Jis 
ryt rytą pristatys bilietus ir nudroš su manim į konsulatą. Vidur- 
kad mūsų kajučių neužimtų kokie atėjūnai. Geras Vėjas kalbėjo 
per daug nerūpestingai, per daug gudraudamas, kad tai būtų buvę 
tiesa. Jam reikėjo jos pinigų. 

— Abejoji, ar galiu? 

— Kodėl aš negalėčiau nueiti į konsulatą kaip jos motina? 

— Atleisk už atvirumą, brangioji Lulu, bet Amerikos valdžia 
nelinkusi Kinijos valdžiai pasirodyti reiškianti palankumą tiems, 
kurie laiko kūno malonumams tarnaujančias įstaigas. Dabar visi 
staiga pasidarė tyri kaip krištolas. Tu pernelyg žinoma, pelniusi 
pernelyg prastą šlovę. Nemanau, kad dėl tavęs mano bičiulis Fui 

Kaka viršytų savo įgaliojimus. Violeta bus įregistruota mano vardu 
ir galėsiu pasakyti, kad jos motina yra mano velionė žmona Ka- 
milė, - taip, aš turėjau žmoną, paskui papasakosiu. Kai jau būsim 
gavę Violetos gimimo liudijimą ir pasą, abu įsėsim į laivą kaip tė- 
velis ir mylima dukrelė, o ten laimingi sutiksim tave. Ko raukaisi? 
Žinoma, aš plaukiu su tavim, brangioji. Kam dar leisčiausi į šituos 
vargus? Negi dar netiki, kad aš tave myliu tikra meile ir amžiais 
noriu būti šalia tavęs? 

Čia stojo ilga tyla, įsivaizdavau, kad jie bučiuojasi. Kodėl ji pa- 
tikėjo juo nieko neklausinėdama? Nejaugi keli bučiniai taip greitai 
suminkštino jai smegenis? Nejaugi ruošiasi šitą sukčių pristatyti 
savo sūnui kaip „tavo sesutės tėvelį ? 

— Mes su Violeta įsikursime vienoje kajutėje, - galiausiai pasakė 
motina, - o tu turėsi atskirą - juk reikia paisyti tavo velionės žmo- 
nos ir, kaip pats sakei, prastos mano šlovės. 

— Nori, kad per visą kelionę į San Fransiską tave įkalbinėčiau? 

Vėl tyla. Buvau įsitikinusi, kad jie vėl bučiuojasi. 

— Sutvarkykim sandorį iki galo, - pasakė ji. —- Kiek aš tau sko- 
linga už tėviškos meilės spektaklį? 

— Na, ką - tiesiai šviesiai. Kajučių kaina, piniginė padėka Fui 
Kakai ir jo išpūsti kyšiai dar kažkam. Šios rūšies paslaugos nei 
pigios, nei teisėtos. Sužinojusi visą sumą pagalvosi, kad tie laivo 
gultai paauksuoti. Tai nemalonūs skaičiai, ir viską reikia sumokėti 
seno pavyzdžio meksikietiškais sidabro doleriais. Niekas nežino, 
kiek gyvuos dabartinė valiuta. 

Stojo dar ilgesnė tyla. Motina nusikeikė. Geras Vėjas vėl ėmė 
aiškinti su visomis smulkmenomis. Ji prisispyrusi reikalavo pasa- 
kyti, kokią dalį sudaro jo uždarbis, o jis užbaubė, kokia ji nedė- 
kinga, nors jis taip dėl jos stengiasi. Jis ne tik nieko neužsiprašąs 
už savo paslaugas, bet ir paliekąs Šanchajų plikas kaip tilvikas. Per 


ateinančias porą savaičių jam turėtų būti sumokėta didelė suma. 

Bet dėljos jis šitai paliekąs, kaip ir nepadengtas sąskaitas, vadinasi, 
kažin ar dar galės kada pasirodyti Šanchajuje. Tai esąs įrodymas, 
kaip stipriai ją mylintis. 

Vėl tyla. Nervinausi, kad ji pasiduos jo melagystėms. 

— Kai jau būsim laive, - galiausiai pasakė ji, - aš dosniai atsidė- 
kosiu. Bet jei tu man dumi akis, sužinosi, kad niekas nesustabdys 
mano keršto. 

Kitą rytą su ja susibariau dėl to netikusio plano. Motina jau 
buvo apsivilkusi pasirinktu kelionės kostiumu: rugiagėlių mėly- 
numo sijonas ir ilgas švarkelis. Skrybėlė, bateliai ir pirštinės buvo 
iš kreminio tymo. Ji atrodė tarsi susiruošusi į lenktynes. Aš pri- 
valėjau vilkėti juokingą jūreivišką palaidinukę ir sijonėlį, atsiųstą 
Gero Vėjo. Jis sakė, kad šitaip atrodysiu kaip jaunoji Amerikos pa- 
triotė - to karnavalo reikią išsklaidyti menkiausioms abejonėms ir 
patvirtinti mane esant baltą kaip sniegas. Buvau tikra, kad jis nori 
apvilkti mane tais pigiais drabužėliais siekdamas pažeminti. 

— Aš juo nepasitikiu, - pasakiau Aukso Balandei, kai jos pade- 
dama rengiausi tais drabužiais. 

Išdėsčiau savo argumentus. Kas nors buvo nuėjęs į konsulatą 
patikrinti, ar jis nemeluoja? Gal ten yra mano gimimo liudijimas. 
Ir kas tas jo pažįstamas įtakingas žmogus? Vienintelis dalykas, dėl 
ko jis tai daro, yra pinigai. Iš kur ji žino, kad jis nepaspruks su visais 
pinigais? 

— Negi manai, kad aš neuždaviau visų šitų klausimų ir dar pen- 
kiskart tiek? — Ji atrodė susierzinusi. Bet mačiau, kad jos akys 
laksto į šalis, dairydamosi tamsiose pakampėse tykančio pavojaus. 
Ji buvo išsigandusi. Ji turėjo abejonių. - Aš viską perkračiau, - to- 
liau bėrė greitakalbe, - iššniukštinėjau visas spragas, pro kurias jis 
galėjo prasmukti. 

Ji ėmė padrikai vapėti apie savo įtarimus. Kiužis Kiaušinis iš- 
siuntęs žmones patikrinti, ar bilietai tikri. Jie tikrai buvo užsakyti, 

už juos tikrai kažkas buvo sumokėjęs, tikėdamasis gauti antra 
tiek, - ne treja tiek, kaip buvo sakęs Geras Vėjas. Tai buvo įprastas 
jo godumas, ji galėjo to nepastebėti, kol negavo bilietų. Aukso Ba- 
landė patvirtino, kad tikrai reikalaujama pasų. Ir dar buvo nuėjusi 
į konsulatą patikrinti, ar išties nerasta mano gimimo liudijimo. 
Deja, tokia informacija teikiama tik vaiko tėvams amerikiečiams. 

— Dėl ko Geras Vėjas ėmėsi viso to vargo? - paklausė motina ir 
pati atsakė: - Naudotis savo ryšiais - jo mėgstamas žaidimas, kaip 
ir megzti vienus ryšius pasinaudojant kitais. Kaip manai, Aukso 
Balande? Ar galiu juo pasitikėti? 

— Tik jau ne jo meile, - atsakė ši. - Bet jei jis ateis su bilietais, tai 
bus ženklas, kad ketina išpildyti pažadą. Jei neatneš bilietų, Kiužis 
Kiaušinis atsiims pinigus ir nurėš jam nosį. 

— Kam mums tuojau pat išvykti? - šaukiau aš. - Jei palauktume, 
mums nereikėtų jo pagalbos. Viskas dėl Tedžio. Dėl Tedžio turiu 
apsimetinėti, kad Geras Vėjas mano tėvas. Dėl Tedžio turiu plyš- 
tančia širdim mesti Karlotą. 

— Violeta, neisterikuok. Viso to reikia dėl mūsų visų. - Ji ėmė 
timpčioti pirštines. Ji irgi nervinosi. - Jei negausim tavo dokumentų, 
atsakymas visiškai aiškus: niekur nevyksim, kol jų negausim. 

Iš vienos pirštinės ištrūko sagutė. Nusimovusi pirštines sviedė 
ant rašomojo stalo. 

— Bet kur dabar taip skubam? Tedis vis tiek bus San Fransiske. 

Ji nusisuko nuo manęs. 

- Šanchajus keičiasi. Čia mums gali nebelikti vietos. San Fran- 
siske viską pradėsim iš naujo. 

Meldžiausi, kad Geras Vėjas neateitų. Tegul dingsta su visais pi- 
nigais ir įrodo, kas jis per tipas. Bet jis pasirodė lygiai devintą, kai 
mes su Aukso Balande ir motina buvom jos kabinete. Jis atsisėdo 
ir įteikė motinai kažkokį voką. 

Ji susiraukė. 

— Tai bilietas tik vienai kajutei ir vienam gultui. 

— Lulu, brangioji, kaip tu gali šitaip manim netikėti. Jei turė- 
tum abiejų mūsų bilietus, kaip mes su tavo dukra Violeta vėliau 
įliptume į laivą? — Jis išėmė kitus bilietus iš kišenės prie krūtinės 
ir jai atkišo. — Tau tereikės pabelsti į mano kajutę, ir įsitikinsi, kad 
tavo duktė ir tavo nuolankus tarnas yra ten. - Jis atsistojo ir užsi- 
dėjo skrybėlę. - Mums su Violeta reikia paskubėti į konsulatą, arba 
visos pastangos nueis perniek. 

Viskas vyko pernelyg greitai. Įsmeigiau sunkų žvilgsnį į motiną. 
Ne, neleisk jam manęs išsivesti, - norėjau jos maldauti. Ji atsakė man 
su viskuo susitaikiusio žmogaus žvilgsniu. Man taip daužėsi šir- 
dis, kad apkvaitau. Suėmiau į glėbį Karlotą, kuri miegojo po rašo- 
muoju stalu, ir ėmiau kūkčioti šluostydamasi ašaras į jos kailiuką. 
Vienas iš tarnų kilstelėjo mano lagaminėlį. 

— O manęs neverksi? - paklausė Aukso Balandė. 

Net nepagalvojau, kad ji su mumis nevyksta. Tikrai ne. Ji su mano 
motina buvo kaip seserys. Man ji buvo kaip teta. Priėjusi apkabinau 
ją ir padėkojau, kad manim rūpinosi. Negalėjau įsivaizduoti, jog nuo 
šiandien jos nebematysiu - bent kurį laiką, o gal amžinai. 

— Ar atvažiuosi pas mane į San Fransiską? - paklausiau pro ašaras. 

- Neturiu noro ten vykti. Taigi tu turėsi grįžti pas mane į Šan- 
chajų. 

Aukso Balandė ir mes su motina nulipom laiptais. Taip spau- 
džiau prie savęs Karlotą, kad ji ėmė muistytis. Prie vartų mačiau 
jau susirinkusias kurtizanes ir jų palydoves su manim atsisveikinti. 
Padėkojau Kiužiui Kiaušiniui, kad mane saugojo. Jis šypsojosi, bet 
jo akys buvo liūdnos. Jūra Jūružė, kuri dievino Karlotą, atsistojo 
šalia. Panardinau veidą į Karlotos kailiuką: 

— Atleisk man, atleisk man! 

Pažadėjau, kad visada ją mylėsiu ir grįšiu pas ją. Jūra Jūružė iš- 
tiesė rankas ir Karlota nusirito jai į glėbį. Ji neparodė jokio nusimi- 

nimo, kad iškeliauju, ir man suspaudė širdį. Bet kai abi su motina 
ėjom pro vartus, išgirdau garsų Karlotos kniauksmą. Atsisukau ir 
pamačiau, kaip ji rangosi bandydama pas mane ištrūkti. Vartai at- 
sidarė ir gražuolių choras sušuko: 

— Grįžk pas mus! 

— Nepamiršk mūsų! 

— Tik nesustorėk! 

— Parvežk man laimės žvaigždę! 

— Ilgai neužtruksi, - suramino mane motina. Mačiau jos kak- 
toje susimetusią nerimo raukšlelę. Ji paglostė man veidą. - Papra- 
šiau Kiužio Kiaušinio palaukti prie konsulato ir atsiųsti man raš- 
telį, kai jau turėsi pasą. Negavusi to raštelio nelipsiu į laivą. Jūs su 
Geru Vėju atvažiuosit tiesiai į laivą, vieni kitus susirasim laivo gale 
ir jam išplaukiant būsim kartu. 

— Mama... —- mėginau priešintis. 

— Niekur nekeliausiu, kol neturėsiu tavęs prie šono, - tvirtai pa- 
sakė ji. - Pažadu. - Ji pabučiavo man kaktą. - Nesijaudink. 
ranka mojančią motiną. Pamačiau susimetusią raukšlelę jos kak- 
toje. 

— Penktą valandą laivo gale! - šūktelėjo ji. 

Vis labiau tolstant jos žodžiams girdėjau, kaip staugia Karlota. 

Išlipusi iš karietos pamačiau didelio pastato vartus su prikalta len- 
tele, kurioje kinų hieroglifais buvo parašyta: „Ramybės rūmai. 

— Čia ne ta vieta, - pasakiau Geram Vėjui. 

Jis atsakė man nustebusio žmogaus žvilgsniu ir paklausė vežiko, 
ar jis tikrai atvežė mus tuo adresu, o vežikas patvirtino, kad tuo. 
Geras Vėjas paprašė žmonių prie vartų padėti. Prie mūsų prisiar- 
tino dvi besišypsančios moterys. Viena man pasakė: 

— Tau per šalta stovėti lauke, sesute. Paskubėkim į vidų ir ten 
greit sušilsi. 

Man nespėjus nė mirktelėti, jos čiupo mane už parankių ir ėmė 
tempti pirmyn. Spyriojausi, sakiau, kad man reikia kitur, į konsu- 
latą, bet jos manęs nepaleido. Atsisukusi Geram Vėjui sakyti, kad 
vežtų mane iš čia, pamačiau tik parūkusias dulkes saulėje. Velnio iš- 
pera! Nė kiek nesuklydau. Tai buvo apgavystė. Nespėjau sugalvoti, 
ką daryti, o tos dvi moterys tvirtai įsikibusios ėmė tempti mane 
jėga. Priešinausi ir šaukiau visiems sutiktiems — gatvės praeiviams, 

vartų sargui, tarnams ir tarnaitėms, - grasinau, girdi, jei manęs ne- 
klausys, mano motina įmes juos į kalėjimą už vaiko pagrobimą. Jie į 
mane spoksojo bereikšmiais žvilgsniais. Kodėl jie turi manęs klau- 
syti? Kaip drįsta jiems grasinti toji svetimšalė? 

Pagrindiniame vestibiulyje pamačiau ant sienų iškabintas rau- 
donas vėliavas su šūkiais. „Sveika atvykusi, sesute Mimi“ Žodžio 
mimi rašmenys buvo tie patys, kuriais rašoma mano motinos pa- 
vardė, ir išvertus jie reiškė „slaptasis. Pribėgusi nuplėšiau vieną 
vėliavą. Širdis sudrebėjo, siaubas užsmaugė gerklę. 

— Aš užsienietė, - suspiegiau kiniškai. - Jums draudžiama taip 
su manim elgtis... 

Kurtizanės ir mažosios tarnaitės išpūtė į mane akis. 

— Kaip keista, kad ji kalba kiniškai, - sukuždėjo viena tarnaitė. 

— Prasmekit skradžiai! - ėmiau šaukti angliškai. 

Padrikos mintys vijo viena kitą, užtat rankos kojos sustabarėjo. 
Kas čia dedasi? Turiu motinai pasakyti, kur aš. Man reikia karietos. 
Turiu kuo greičiau kreiptis į policiją. Vienam iš tarnų pasakiau: 

— Duosiu tau penkis dolerius, jei nuveši mane į „Slaptąjį nefrito 
taką“. 

Čia pat supratau, kad neturiu pinigų. Dar labiau suglumau iš 
bejėgiškumo. Spėjau, kad jie mane čia laikys iki penktos valandos, 
kai išplauks laivas. 

Viena tarnaitė pašnibždėjo kitai maniusi, kad skaistuolė kurti- 
zanė iš aukštos klasės namų bus apsivilkusi gražiau negu bjauriu 
jankišku kostiumėliu. 

— Kokia aš jums skaistuolė kurtizanė! - atsakiau. 

Prie manęs atkrypavo drūta penkiasdešimtmetė moteriškė ir iš 
įteiklių veidų aplink supratau, kad tai šeimininkė. Ji buvo plataus, 
nesveikai blyškaus veido. Akys juodos kaip varnos, plaukai ties 
smilkiniais susukti į kietas sruogas, tempiančias odą - ištęstos akys 
buvo pasidariusios ovalios kaip katės. Belūpe burna ji pasisveikino: 

— Sveika atvykusi į „Ramybės rūmus"! 

Nusišaipiau išgirdusi, kaip išdidžiai ji ištarė tą pavadinimą. Ra- 
mybė! Mano motina kalbėdavo, kad tik antrarūšiai namai turi skam- 
bius pavadinimus kaip šis - sukelti apgaulingiems lūkesčiams. Kur 
jau čia toji ramybė? Visi atrodė persigandę. Blizgantys vakarietiški 
baldai buvo pigūs. Užuolaidos per trumpos. Visos puošmenos te- 
buvo imitacija to, kas jos niekada nebuvo. Neliko jokios abejonės: 
„Ramybės rūmai“ - ne kas kita kaip smunkančios reputacijos vieš- 
namis. 

— Mano motina - garsi amerikietė, - pasakiau šeimininkei. - Jei 
tučtuojau manęs nepaleisite, ji paduos jus į amerikietišką teismą ir 
jūsų namai visam laikui bus uždaryti. 

— Taip, žinom apie tavo motiną Lulu Mimi. Labai garsi moteris. 

Šeimininkė pamojo šešioms kurtizanėms pasitikti manęs. Jos 
vilkėjo ryškiai rausvų ir žalių atspalvių drabužiais, lyg dar būtų ne- 
pasibaigusi Pavasario šventė. Keturios iš jų atrodė kokių septynio- 
likos ar aštuoniolikos metų, o kitos dvi buvo gerokai vyresnės, ne 
mažiau kaip dvidešimt penkerių. Kambarinė, niekaip ne vyresnė 
nei dešimties, atnešė garuojančių rankšluosčių ir dubenį su rožių 
vandeniu. Galvos linktelėjimu parodžiau visoms pasitraukti ir tėš- 
kiau porcelianinį indą į plytelėmis grįstas grindis - linksmai su- 
skambo it tūkstantis smulkučių varpelių. Rinkdama šukes išsigan- 
dusi kambarinė atsiprašinėjo šeimininkės, o toji senė nieko nepa- 
sakė - nenuramino, kad ji nekalta. Vyresnė kambarinė padavė man 
puodelį kvepenių arbatos. Nors buvau ištroškusi, paėmiau puodelį 
ir sviedžiau į vėliavas su savo vardu. Sulieti rašmenys pasruvo juo- 
domis ašaromis. 

Šeimininkė atlaidžiai man nusišypsojo. 

— Ajo! Tai bent charakteris! 


* Osiaube! (Kinų k.) 

Ji mostelėjo kurtizanėms ir tos po vieną prieidamos su savo pa- 
lydovėmis mandagiai man dėkojo, kad atvykau į jų namus ir keliu 
jų prestižą. Neatrodė, kad nuoširdžiai mane sveikintų. Šeiminin- 
kės paimta už parankės nuvesti prie stalo, trūktelėjau ranką ir pa- 
slėpiau už nugaros. 

— Neliesk manęs. 

— Tss, - ramdė šeimininkė. - Netrukus apsiprasi. Vadink mane 
motule, o aš elgsiuosi su tavimi kaip su dukrele. 

— Pigi kekšė! 

Šypsena dingo ir ji sutelkė dėmesį į lėkštes su gardumynais, iš- 
dėliotas ant arbatos staliuko. 

— Mes tave maitinsime daugelį metų, - pasakė ji ir veidmainiš- 
kai gražbyliavo toliau. 

Pamačiusi bandeles su mėsa nusprendžiau užkąsti, kad visai 
nenusigaluočiau. Į taurelę įsipyliau vyno ir pastačiau ant stalo. Pa- 
ėmiau lazdeles ir jau siekiau bandelės. Šeimininkė savo lazdelėmis 
kaukštelėjo per manąsias ir papurtė galvą: 

— Prieš valgį turi išgerti. Toks paprotys. 

Paskubom nurijau šlykštaus gėralo ir vėl mėginau paimti ban- 
delę. Dukart pliaukštelėjusi rankomis ji be žodžių liepė nukraustyti 
stalą. Pamaniau, kad nori mane pavalgydinti kitame kambaryje. 

Ji atsigręžė į mane ir tebešypsodama pasakė: 

— Aš už tave paklojau gražią sumelę. Netinginiausi, kad ne vel- 
tui duoną valgytum? 

Iš padilbų į ją sušnairavau ir nespėjusi išvadinti bjauriausiais žo- 
džiais gavau kumščiu į ausį. Smūgis man vos galvos nenunešė. Ap- 
siašarojau, ausyse ėmė spengti. Manęs niekas dar nebuvo mušęs. 

Moteriškės persikreipusiu veidu šūksniai skambėjo dusliai, 
tarsi iš tolo. Ji apkurtino mane viena ausimi. Sušėrė per veidą ir 
akyse iš naujo pašoko peršinčios ašaros. 

— Supratai? — pasigirdo slopus jos balsas. 

Nespėjau susigaudyti, ką atsakyti, ir vėl pasipylė antausiai. Puo- 
liau ant jos ir ėmiau rankomis tvatinti veidą, kol mane atplėšė tarnai. 

Moteriškė keikdamasi toliau mane talžė. Sugriebusi už plaukų 
atlaužė galvą. 

- Šliundra tu, išmušiu iš tavęs tą pasiutimą, jei reikės — ir už- 
mušiu. 

Tada susiruošusi išeiti taip smarkiai mane stumtelėjo, kad su- 
sverdėjusi griuvau ant grindų ir pasijutau atsidūrusi aklinoje tam- 
soje. 


ATSIBUDAU KEISTOJE LOVOJE, apklota dygsniuota antklode. Pa- 
mačiau atkurnėjančią kažkokią moteriškę. Išsigandusi ją būsiant 
šeimininkę, užsidengiau galvą rankomis. 

- Atsibusk pagaliau, - pasakė ji. - Vivi, nepažįsti senos draugės? 

Iš kur ji žino mano vardą? Atitraukiau rankas nuo galvos ir at- 
simerkiau. Apskritas veidas, didelės akys ir klausiamai kilstelėtas 
antakis. 

— Burtų Debesėlis! - sušukau. 

Tai buvo toji Debesų Gražuolė, kuri vaikystėje kantriai kęsdavo 
mano kvailiojimą. Ji grįžo man padėti. 

— Dabar aš Burtų Moliūgėlis, - pasakė ji. - Aš šių namų kurtizanė. 

Veidas atrodė pavargęs, oda pavytusi. Per tuos septynerius me- 
tus ji smarkiai suseno. 

— Padėk man, - springdama puoliau prašyti. - Mama manęs 
laukia uoste. Laivas išplaukia penktą, ir jei ten laiku nepasirodysiu, 
išplauks be mūsų. 

Ji susiraukė. 

— O kur laimės šūksniai susitikus? Tu toks pat išlepintas vaikas, 
kaip ir buvai, tik rankos ir kojos ištįsusios. 

Rado kada pamokslauti. 

— Man tučtuojau reikia į uostą ir... 

— Laivas išplaukė, - pasakė ji. - Motulė Ma tau į vyną įmaišė 
migdomojo gėrimo. Tu pramiegojai beveik visą dieną. 

Suakmenėjau. Įsivaizdavau motiną su naujaisiais lagaminais, 
sukrautais prieplaukoje. Jos bilietai nuėjo perniek. Turėjo įtūžti 
supratusi, kaip gudriai ją apstatė Geras Vėjas šleikščiais meilės žo- 
deliais. Gavo, ko nusipelniusi, už skubėjimą stačia galva pas savo 
sūnelį į San Fransiską. 

- Eik į uostą, - pasakiau Burtų Moliūgėliui, - ir pasakyk mamai, 
kur aš. 

— Ojo! Aš tau ne tarnaitė. Šiaip ar taip, jos čia nebėra. Ji jau laive 
ir plaukia į San Fransiską. Laivas atgal negrįš. 

— Netiesa! Ji niekada nebūtų manęs palikusi. Ji pažadėjo. 

— Pasiuntinys jai pranešė, kad tu jau laive ir Geras Vėjas tavęs 
ieško. 

— Koks pasiuntinys? Kiužis Kiaušinis? Jis gi nematė manęs nei 
įeinant į konsulatą, nei išeinant. 

Į Burtų Moliūgėlio aiškinimus nemąstydama atsakinėjau: „Ji 
žadėjo. Ji nemelavo. Kuo dažniau kartojau, tuo mažiau tuo tikėjau. 

— Parvesi mane į „Slaptąjį nefrito taką ? 

— Mažoji Vivi, tai, kas atsitiko, baisiau, nei manai. Motulė Ma 
per daug meksikietiškų dolerių už tave sumokėjo Žaliajai gaujai, 
kad būtų palikusi bent menkiausią plyšelį pasprukti. O Žalioji 
gauja prigąsdino visą „Slaptąjį nefrito taką. Pagrasino Kiužiui 
Kiaušiniui perpjauti kojų raumenis ir numesti gatvėje, kad arkliai 
sutryptų. Aukso Balandei pasakė, kad susprogdins namus, o tu 
liksi be akių ir ausų. 

- Žalioji gauja? Kuo jie čia dėti? 

— Geras Vėjas su jais suėjo į sandėrį mainais į savo skolas, kurių 
prisidarė lošdamas. Jis atsikratė tavo motinos, kad jie galėtų užval- 
dyti jos namus be Amerikos konsulato įsikišimo. 

— Vesk mane į policiją. 

— Na, tu ir naivuolė. Šanchajaus policijos galva priklauso Žalia- 
jai gaujai. Jie žino tavo padėtį. Jie man po gyslą ištraukios, jei tave 
iš Čia išvesiu. 

— Man nesvarbu! - sušukau. - Turi man padėti. 

Burtų Moliūgėlis įsistebeilijo į mane išsižiojusi. 

— Tau nesvarbu, kad mane kankins ir nužudys? Na, ir į ką tu iš- 
augai? Kokia savimyla! 

Ji išėjo pro duris. 

Susigėdau. Kadaise ji buvo mano draugė. Nemokėjau jai paaiš- 
kinti, kad tiesiog esu išsigandusi. Niekada niekam nerodydavau 
savo baimės ar silpnumo. Buvau pripratusi manyti, kad motina 
mane ištrauks iš bet kokios kebeknės. Norėjau Burtų Moliūgėliui 
išlieti viską, ką jaučiau, - kad motina per mažai manimi rūpinosi, 
kad, užuot rūpinusis, pakvaišo ir patikėjo tuo apgaviku. Kaip vi- 
sada, nes jį mylėjo labiau už mane. Ar ji tame laive kartu su juo? Ar 
ji grįš? Ji žadėjo... 

Apžvelgiau savo kalėjimą. Kambarėlis buvo ankštas. Baldai 
netikę, nebepataisomai išklerę. Kas per vieni šitų namų lankyto- 
jai? Dėjausi į galvą visas to kambario baisybes, kad turėčiau ką 
motinai papasakoti apie savo kančias. Kilimėlis prie lovos buvo 
išskydęs ir susigumulavęs. Lovos užuolaidos išblukusios ir dėmė- 
tos. Arbatos staliukas šlubas viena koja, viršus išmargintas van- 
dens dėmėmis ir apdegęs - tinkamas nebent sukūrenti. Glazūros 
trūkiais dekoruota vaza buvo iš tikrųjų suskilusi. Nuo lubų gaba- 
lais atšokęs tinkas, kreivai kabėjo sienų šviestuvai. Oranžinės ir 
tamsiai mėlynos spalvos kilime buvo išausti įprasti mokyto val- 
dininko nuosavybę žymintys simboliai, pusė jų išdilę ir sugraužti 
kandžių. Vakarietiškos kėdės išklibusios, audeklas ties sėdynių 
briauna nubrizgęs. Gerkle man ėmė lipti gumulas. Ar ji tikrai 
laive? Ar labai sunerimusi? 

Tebevilkėjau nekenčiamą mėlyną baltą jūreivišką palaidinukę ir 
sijonėlį - amerikietiško patriotizmo įrodymą, kaip sakė Geras Vėjas. 
Tas niekšas užtraukė man šias kančias už tai, kad jo nekenčiau. 

Šniukštinėdama spintą radau giliai nukištas mažytes siuvi- 
nėtas kurpaites — tokias nudėvėtas, kad paišino pagrindo matėsi 
daugiau negu rausvais ir melsvais siūlais siuvinėtų raštų. Kurpai- 
čių užkulniai buvo taip nukleipti, jog visiškai susiplojo. Jas avėjusi 
mergaitė turbūt įsprausdavo tik pirštus ir vaikščiojo pasistiebusi, 
kad atrodytų tarsi rištomis pėdomis. Gal, kai niekas nežiūrėdavo, 
ji primindavo kurpaičių užkulnius? Kodėl ta mergaitė paliko kur- 
paites, užuot jas išmetusi? Jų nebepataisysi. Mėginau įsivaizduoti 
tą liūdno veido mergaitę didelėmis pėdomis, retučiais plaukais, 
papilkėjusiu veidu, nusmurgusią kaip tos kurpaitės ir galiausiai 
išmestą kaip bevertę šiukšlę. Mane supykino. Kurpaitės čia laukė 
kaip blogas ženklas. Aš virsiu ta mergaite. Šeimininkė niekada ne- 
leis man ištrūkti. Atidariau langą ir išmečiau jas į skersgatvį. Išgir- 
dau, kaip kažkas spygtelėjo, ir pažiūrėjau žemyn. Kažkokia driskė 
pasikasė galvą, paskui čiupo kurpaites ir prispaudė prie krūtinės. 
Dėbtelėjo į mane lyg nusikaltusi, paskui spruko iš akių kaip vagilė. 

Bandžiau prisiminti, ar motinos veide mums skiriantis buvo 
nusikaltusio žmogaus išraiška. Jei taip, tai būtų patvirtinimas, kad 
Geras Vėjas įvykdė savo planą su jos pritarimu. Kai pagrasinau lik- 
sianti Šanchajuje su Karlota, jai tai galėjo būti dingstis mane pa- 
mesti. Galbūt ji sau tarė, kad aš nusprendžiau niekur nevykti. Ban- 
džiau prisiminti kitas pokalbių nuotrupas, kitus savo grasinimus 
ir pažadus, priešgyniavimą, kai pasijutau jos nuvilta. Tose nuotru- 
pose slypėjo priežastis, kodėl esu čia. 

Pasirausiau savo lagaminėlyje, padėtame prie drabužių spintos. 
Tai, kas jame sudėta, atskleis jos ketinimus. Jei jame bus drabu- 
žių naujajam mano gyvenimui, bus aišku, kad ji mane paliko. Jei 
tai bus jos drabužiai, paaiškės, kad ji buvo apgauta. Nusikabinau 

nuo kaklo sidabrinę grandinėlę su lagaminėlio raktu. Užgniaužiau 
kvapą. Su dėkingumu atsikvėpiau pamačiusi brangiųjų motinos 
kvepalų - Himalajų rožių aliejaus buteliuką. Paglosčiau jos lapių 
peleriną. Po ja buvo jos mėgstama alyvinė suknelė, kuria vilkėjo 
Šanchajaus klube tuomet, kai akiplėšiškai įžengusi atsisėdo prie 
stalo priešais vyriškį, kuris buvo per daug turtingas ir įtakingas, 
kad kas nors jam būtų drįsęs priminti, jog moterims čia ne vieta. 
Pakabinau tą begėdišką suknelę ant spintos durų ir po ja pastačiau 
jos aukštakulnius batelius. Ir še tau nyki begalvės jos šmėklos regi- 
mybė. Apačioje buvo perlamutrinė dėžutė su mano papuošalais: 
dvi apyrankės su karuliais, auksinis medalionas, ametistų vėrinys 
ir žiedas. Atidariau dar vieną dėžutę, joje buvo keli gintaro gaba- 
lai - mano paniekinta aštuntojo gimtadienio dovana. Išėmiau du 
ritinius — vieną trumpą, kitą ilgą. Išvyniojau iš audeklo. Galiausiai 
paaiškėjo, kad tai ne susukti rankraščiai, o aliejiniai paveikslai. Iš- 
vyniojau didesnįjį ant grindų. 

Tai buvo motinos jaunystės portretas, kurį buvau radusi po savo 
aštuntojo gimtadienio, kai krėčiau jos kambarį norėdama rasti ką 
tik gautą ją labai nuliūdinusį laišką. Dabar atidžiai apžiūrinėdama 
šį paveikslą jaučiau keistą nejaukumą, tarsi išpūtusi akis žiūrėčiau 
į baisią jos paslaptį, kurią man pavojinga žinoti, - o gal tai su ma- 
nimi susijusi paslaptis. Motinos galva buvo atlošta, net šnervės ma- 
tėsi. Lūpos sučiauptos, nesišypsančios. Sakytum, kas būtų metęs 
jai iššūkį ir ji nedvejodama jį priėmė. Nors gali būti, kad tuo pat 
metu buvo išsigandusi ir bandė tai nuslėpti. Akys smarkiai išplės- 
tos, vyzdžiai tokie dideli, kad žalios rainelės pajuodusios. Pastėręs 
išgąsdintos katės žvilgsnis. Tai buvo paveikslas, kokia ji buvo, kol 
išmoko slėpti jausmus po savikliovos paviršiumi. Kas buvo tas ta- 
pytojas, mėgavęsis jos išgąsčio būsena? 

Šis tapybos darbas buvo to paties stiliaus kaip europietiški por- 
tretai, kuriuos kaip naujovę siųsdinosi Šanchajaus turtuoliai, pri- 

valėję apsirūpinti naujausia svetimšaliams miela prabanga, net jei 
tie prabangos dalykai buvo svetimų žmonių protėviai pudruotais 
perukais ir kaspinais išpuošti jų vaikai su spanieliais ir zuikiais. Tai 
buvo pamėgtos viešbučių salonų ir pirmarūšių gėlių namų puoš- 
menos. Motina tuos portretus pašiepdavo kaip nevykusias preten- 
zijas. „Portretas, - sakydavo ji, - turi būti tapant alsuojančio žmo- 
gaus atvaizdas. Jame turi būti pagautas jo alsavimas: 

Kai buvo tapomas šis portretas, ji buvo užgniaužusi kvapą. Kuo 


v-o- oo 


svo - eo 


kuri buvo pasireiškusi jau tada, kai ji buvo jauna mergaitė. Ir tada 
supratau, kas tai: puikybė, dėl kurios ji manė esanti geresnė, o kartu 
protingesnė už kitus. Ji buvo įtikėjusi, kad niekada neklysta. Kuo 
didesnis buvo kitų priešiškumas jai, tuo didesnis buvo jos priešiš- 
kumas kitiems. Vaikštinėdamos parke mes susidurdavom su viso- 
kio plauko ją smerkiančiais žmonėmis. Jie atpažindavo ją, „baltąją 
kurtizanių ponią . Motina iš lėto juos nužvelgdavo nuo galvos iki 
kojų, paskui niekinamai purkštelėdavo, ir tada aš vos susilaikyda- 
vau nesukikenusi, nes jos apžiūros ir paniekos taikinys likdavo tie- 
siog sutryptas ir nerasdamas, ką sakyti, pasišalindavo. 

Paprastai ji tučtuojau liaudavosi galvojusi apie ją įžeidusius 
žmones. Tačiau tą dieną, kai gavo laišką iš Lu Šingo, tiesiog užpu- 
tojo pykčiu. 

— Ar žinai, Violeta, kas yra moralė? Tai kitų įvestos taisyklės. 
Žinai, kas yra sąžinė? Tai laisvė naudotis savo protu sprendžiant, 
kas yra gera ir kas bloga. Tau duota toji laisvė, ir niekas negali jos iš 
tavęs atimti. Jei kiti tave smerkia, nepaisyk jų ir būk vienintelė savo 
sprendimų ir veiksmų teisėja... 

Sukusi apsukusi ji kartojo tą patį, sakytum, iš pūliuojančios 


senos žaizdos reikėtų išvalyti užkratą. 

Kas yra gera ir bloga, jai pasakinėjo savimeilė - ji taip elgėsi, kaip 
jai pačiai buvo geriau. 

„Vargšė Violeta, - įsivaizdavau ją sakant. - San Fransiske ji bus 
pajuokiama kaip abejotinos rasės vaikas. Kur kas geriau jai likti 
Šanchajuje, čia laimingai gyvens su Karlota“ Mane suėmė įniršis. 
Ji visada rasdavo kuo pateisinti savo sprendimus, net pačius blo- 
giausius. Kai kurtizanė būdavo priversta palikti „Slaptąjį nefrito 
taką, motina sakydavo, kad tai neišvengiama. Kai negalėdavo su 
manimi pavakarieniauti, versdavo kaltę būtinybei. Būti su Geru 
Vėju ją nuolat vertė būtinybė. 

Būtinybė. Šiuo žodžiu jai buvo patogu pridengti savo tikslus. Tai 
buvo jos savimeilės pateisinimas. Prisiminiau, kaip kartą man net 
bloga pasidarė, kad ji šitaip neturi sąžinės. Tai atsitiko prieš trejus 
metus, vieną įsimintiną dieną, mat ji daugeliu atžvilgių buvo keista. 
Kartu su Geru Vėju buvom nuvykusios į Šanchajaus žirgų lenkty- 
nių klubą pažiūrėti, kaip vienas prancūzas skris lėktuvu virš lenk- 
tynių trasos. Visos vietos buvo užimtos. Dar niekas nebuvo matęs 
skrendančio lėktuvo, nebent kiek atsiplėšusį nuo žemės, ir, kai jis 
pakilo į orą, minia suošė unisonu. Man tai atrodė tiesiog stebuklas. 
Kaip kitaip galėjai tai paaiškinti? Žiūrėjau, kaip lėktuvas sklendžia 
ore, tik staiga jis nėrė žemyn ir ėmė vartytis į šonus. Nukrito vie- 
nas sparnas, paskui kitas. Maniau, kad taip ir buvo sumanyta, bet 
lėktuvas nukrito vidury lenktynių tako ir sudužo. Parūko tamsūs 
dūmai, žmonės ėmė šaukti, paskui iš nuolaužų buvo ištrauktas su- 
maitotas lakūnas, keli vyrai ir moterys nualpo. Per tribūnas nuvil- 
nijo žodis negyvas, negyvas, negyvas. Skeveldros buvo išvilktos iš 
stadiono, kraujas užkastas žemėm. Netrukus į trasą įžengė žirgai ir 
prasidėjo lenktynės. Girdėjau išeinančius žmones piktai kalbant, 
kad amoralu tęsti lenktynes - gėda tiems, kurie jas žiūrės. Maniau, 
kad ir mes išeisim. Kaip galima pasilikti ką tik pamačius, kaip žuvo 

žmogus? Buvau apstulbinta, kad motina ir Geras Vėjas liko sėdėti 
savo vietose. Žirgams trypiant bėgimo taką motina su Geru Vėju 
džiaugsmingai šūkavo, o aš išpūtusi akis spoksojau į drėgną žemę, 
kuria buvo užpiltas kraujas. Motinai neatrodė nieko bloga žiūrėti 
lenktynes. Aš neturėjau kitos išeities, kaip būti kartu, bet jaučiausi 
kalta jiems nepasakiusi, ką galvoju. 

Pavakare mums grįžtant namo iš tamsaus tarpdurio išbėgo gal 
mano amžiaus maža mergaitė kinė ir keliais angliškais žodžiais, ku- 
riuos mokėjo, patikino Gerą Vėją esanti skaisti ir turinti tris sky- 
les - už kiekvieną po dolerį. Vergystėn patekusių mergaičių liki- 
mas buvo apverktinas. Jos turėdavo priimti mažiausiai po dvide- 
šimt vyrų per dieną, o jei ne, galėjo būti mirtinai sumuštos. Kuo 
dar, be gailesčio, galėjom joms padėti? Ir net pagailėti visų buvo 
neįmanoma, nes jų buvo tiek daug. Jos šmirinėjo aplink kaip bau- 
gūs viščiukai, tampydamos vyrus už apsiaustų, įkyriai kaulydamos 
dėmesio. Mes nė nežvilgtelėję paskubomis praeidavom pro šalį. 
Tą dieną mano motina reagavo kitaip. Jau mums prasilenkus su ta 
mergaite ji sumurmėjo po nosimi: 

— Tam išgamai, kuris ją pardavė, reikėtų nupjauti nusususį pimpį 
cigarų pjaustykle. 

Geras Vėjas nusijuokė. 

— Brangioji, tu pati perki mergaites iš tų, kurie jas parduoda. 

— Yra skirtumas, ar parduoti mergaitę, ar pirkti, - atsakė ji. 

— Pasekmės tos pačios, - pasakė Geras Vėjas. - Mergaitė tampa 
prostitute. Dėl pardavėjo ir pirkėjo sandėrio. 

— Kur kas geriau, kai aš nusipirkusi mergaitę pasiimu į namus, 
užuot palikusi ją, kaip štai šitą, vergiškai plūktis ir mirti penkio- 
likos. 

— Kiek sprendžiu iš tavo namų gėlių, tik gražios nusipelno būti 
išgelbėtos. 

Ji stabtelėjo. Ta pastaba akivaizdžiai ją suerzino. 

— Tai dar nerodo, kiek aš turiu sąžinės. Tai praktiškumas. Aš 
verslininkė, ne misionierė, laikanti našlaičių prieglaudą. Daryti 
tai, ką darau, verčia būtinybė, kylanti iš esamų aplinkybių. Ir tik aš 
žinau tas aplinkybes. 

Vėl tas žodis: būtinybė. Tai pasakiusi ji staigiai apsisuko ir pri- 
ėjo prie tarpdurio, kuriame sėdėjo mergaitės savininkė. Ji davė tai 
moteriai kažkiek pinigų, paskui paėmė mergaitę už rankos ir grįžo 
pas mus. Mergaitė nustėro. Ėmė dairytis atgal į buvusią savininkę. 

— Bent jau jos akys ne tokios negyvos kaip daugumos mažųjų 
vergių. 

— Taigi tu tiesiog nusipirkai jaunutę kurtizanę, - pasakė Geras 
Vėjas. - Dar viena, išgelbėta iš gatvės. Tu šaunuolė. 

Motina atrėžė: 

— Šita mergaitė nebus kurtizanė. Man jų netrūksta, o jei ir 
trūktų, šita netiktų. Ji jau sugadinta, tūkstantį kartų nuvainikuota. 
Ji su pribaigto žmogaus nuolankumu gulėtų ant nugaros, ir tiek. Aš 
ją paimsiu į kambarines. Viena mano kambarinė išteka ir kraustosi 
į vyro kaimą. 

Paskui sužinojau, kad iš mūsų neišeina jokia kambarinė. Kurį 
laiką maniau, jog mergaitę ji paėmė iš geros širdies. Bet paskui 
supratau, kad iš puikybės, iš noro pasirodyti prieš tą, kuris jai pa- 
prieštaravo. Dėl to ji pasiliko ir lenktynių klube. Ji nusipirko mer- 
gaitę dėl to, kad Geras Vėjas paerzino ją neturint sąžinės. 

Vėl įsižiūrėjau į kiekvieną paveikslo potėpį, kuriais buvo pa- 
vaizduotas jaunas jos veidas. Ar būdama mano amžiaus ji labiau 
atjautė žmones? Ar būtų ką nors jautusi žuvusiam lakūnui ar maža- 
jai vergei? Ji buvo prieštaringa asmenybė ir tai, ką vadino būtinybe, 
nieko nekeitė. Ji galėjo būti ištikima arba neištikima, galėjo būti tai 
gera motina, tai bloga. Galbūt kai kada mane mylėjo, bet jos meilė 
nebuvo pastovi. Kada paskutinį kartą įrodė, kad mane myli? Ma- 
niau, tada, kai žadėjo manęs nepalikti. 

Kitoje paveikslo pusėje buvo žodžiai: „Panelei Lukrecijai Min- 
tern 17-ojo gimtadienio proga“ Nežinojau nei savo motinos gi- 
mimo dienos, nei jos amžiaus. Mes niekada nešvęsdavom jos gimta- 
dienių ir nebuvo kaip šito sužinoti. Man buvo keturiolika, ir jeigu ji 
mane pagimdė septyniolikos, tai dabar galėtų būti trisdešimt vienų. 

Lukrecija. Tas vardas buvo ant Lu Šingo laiško voko. Žodžiai po 
dedikacija liko nežinomi, užbraukyti juodos pieštuko šerdies. At- 
verčiau paveikslą ir apatiniame dešiniajame kampe radau inicialus 
L. Š. Lu Šingas buvo tapytojas. Tuo neabejojau. 

Išvyniojau mažesnį paveikslą. Ir jo apačioje radau inicialus L. Š. 
Tai buvo peizažas - nuo uolos krašto žemai atsiveriantis slėnis. 
Abipus slėnio driekėsi dantyti kalnagūbriai, jų šešėlių siluetai gulė 
į slėnio dugną. Kybančių debesų spalva buvo kaip senos mėlynės 
ant kūno. Nuo viršaus iki pusės jie buvo rausvi, nutolusius į fono 
gilumą gaubė auksinė aureolė, o plyšys tarp dviejų kalnų slėnio to- 
lumoje spinduliavo tarsi rojaus prieangis. Rodos, tai buvo aušra. 
O gal saulėlydžio žara? Negalėjau suprasti, ar kaupiasi lietus, ar 
dangus giedrijasi, ar tai džiugus atėjimas, ar palengvėjimo lydimas 
atsisveikinimas. Ar paveiksle norėta pavaizduoti vilties pajautą, ar 
neviltį? Kokio jausmo apimtas turi stovėti ant uolos - kupinas drą- 
sos ar drebėdamas iš baimės, kas tavęs laukia? O gal paveiksle kal- 
bama apie kvailį, kuris vijosi svajonę ir dabar žiūri į nepasiekiamą 
nelabojo aukso puodą toje žėruojančioje angoje. Tas paveikslas 
priminė iliuziją, kuri išnyksta, kai apverti vaizdą aukštyn kojom 
arba pakreipi į šoną ir barzdotas vyras virsta medžiu. Į tą paveikslą 
negalėjai vienu metu žiūrėti abejopai. Turėjai pasirinkti vieną pir- 
minį sumanymą. Iš kur tau žinoti, koks tas pirminis sumanymas, 
jei ne pats tapei tą paveikslą? 

Jis man kėlė nesmagų jausmą. Tai buvo bloga lemiantis ženklas, 
kaip ir tos nutremptos šlepetės. Man buvo lemta jį rasti. Tai, kas to- 
liau įvyks, bus išsigelbėjimas arba pražūtis. Dabar jau tikrai pajutau, 

kad tas paveikslas reiškia žengimą į slėnį, o ne išėjimą iš jo. Artėja 
lietus. Leidžiasi saulė, temsta ir jau neberasi kelio atgal. 

Drebančiomis rankomis apverčiau paveikslą. Ten buvo para- 
šyta „Nuostabos slėnis“, o apačioje inicialai: „L. M. nuo L. Š“ Data 
buvo nusitrynusi. Kiek įžiūrėjau, tai galėjo būti 1897 arba 1899. 
Aš gimiau 1898 metais. Ar šį paveikslą motina gavo kartu su savo 
portretu? Ką ji veikė iki man gimstant? Ką veikė po metų? Jei Lu 
Šingas šį paveikslą nutapė 1899-aisiais, man esant metinukei, jis 
dar buvo kartu su mano motina. 

Nusviedžiau abu paveikslus skersai kambario. Po akimirkos 
suėmė baimė, kad šitaip gali būti išmesta ir sunaikinta ir tam tikra 
mano pačios dalis, o aš taip niekada ir nesužinosiu kokia. Motina 
nekentė Lu Šingo už tai, kad ją pametė, taigi turėjo būti labai svarbi 
priežastis, dėl kurios saugojo tuos paveikslus. Pripuolusi juos pa- 
kėliau. Verkdama suvyniojau ir įgrūdau į lagaminėlio dugną. 

Atėjo Burtų Moliūgėlis. Ji ant kėdės numetė dvi medvilnines 
pižamas - laisvus švarkelius su plačkelnėmis — žalias su rausvais 
apvadais: tai buvo mažų vaikų drabužiai. 

— Motulė Ma sumetė, kad šitos drapanos atbaidys tave nuo min- 
ties pabėgti. Pasakė, kad tuštybė tau neleis pasirodyti žmonėms 
apsirengusiai kaip kinei tarnaitei. Jei toliau elgsiesi kaip išpuikėlė 
vakarietė, gausi nuo jos dar smarkiau. Jei paisysi jos taisyklių, ma- 
žiau kentėsi. Taigi pati rinkis, kiek kentėti. 

— Mama ateis manęs pasiimti, - pareiškiau. - Ilgai čia neužsi- 
būsiu. 

- Jei ir ateis, tai negreit. Kelionė iš Šanchajaus į San Fransiską 
trunka mėnesį ir reikia dar mėnesio grįžti atgal. Jei būsi užsispy- 
rusi, dviejų mėnesių neišgyvensi. Paprasčiausiai daryk, ką lieps šei- 
mininkė. Apsimesk, kad visko mokaisi, ko tave moko. Dėl šito ne- 
mirsi. Ji tave nusipirko kaip skaistuolę kurtizanę ir dar mažiausiai 


metus nekaltybės neprarasi. O per tą laiką gali rasti būdą pabėgti. 

— Jokia aš skaistuolė kurtizanė. 

— Neišsikraustyk iš proto dėl puikybės, - pasakė ji. - Tau dar 
pasisekė, kad jau dabar nesi įkinkyta dirbti. 

Priėjusi prie mano lagaminėlio sukišo į jį rankas ir ištraukė kai- 
linę peleriną su kadaruojančiomis lapių kojytėmis. 

— Neliesk, čia mano. 

— Turim paskubėti, Violeta. Ponia ruošiasi atimti, ko užsinorė- 
jusi. Tave įsigydama ji sumokėjo už viską, ką turi. Jei ko pati neno- 
rės, parduos - įskaitant ir tave, jei nederamai elgsiesi. Paskubėk. 
Pasiimk tik tai, kas vertingiausia. Jei per daug imsi, supras. 

Nenorėjau nė piršto judinti. Štai kur nuvedė motinos savimeilė. 
Aš - skaistuolė kurtizanė. Kodėl turėčiau laikytis įsikabinusi jos 
daiktų? 

— Na, ką, jei nieko nenori, - pasakė Burtų Moliūgėlis, - tada aš 
šį bei tą pasiimsiu. 

Ji nutempė nuo pakabo spintoje alyvinę suknelę. Užsmaugiau 
gerklėje šūksnį. Sulanksčiusi suknelę užsikišo po švarkeliu. Ati- 
darė dėžutę su gintarais. 

— Šitie niekam tikę, grublėti. Ir dar viduje tos bjaurybės — 
ai-ja! - vabzdžiai. Kodėl ji juos saugojo? Keisti tie amerikiečiai. 

Ji išėmė dar vieną paketą, susuktą į popierių. Jame buvo mažas 
jūreiviškas kostiumėlis, mėlyna balta palaidinukė ir kelnaitės, taip 
pat kepuraitė, kokias nešioja Amerikos jūreiviai. Turbūt tuos rūbe- 
lius nupirko Tedžiui, kai jis buvo kūdikis, ir dabar ketino jam paro- 
dyti kaip nemarios savo meilės įrodymą. Burtų Moliūgėlis padėjo 
jūreivišką kostiumėlį atgal. Pasakė, kad šių namų ponia turinti 
anūką. Kilstelėjo lapių peleriną su kadaruojančiomis kojytėmis. 
Ilgesingai ją nužvelgusi vėl įmetė vidun. Iš brangenybių dėžutės 
išėmė tik vėrinį su auksiniu medalionu. Paėmusi jai iš rankų atida- 
riau medalioną ir iš abiejų pusių iškrapščiau mažytes nuotraukė- 
les - vieną motinos, kitą savo. 

Tada ji sukišo rankas giliau ir ištraukė tuos du paveikslus. Išvy- 
niojusi motinos portretą nusišaipė. 

— Begėdė! 

Tada išvyniojo apniukusį peizažą. 

— Koks tikroviškas. Dar nemačiau tokio žavingo saulėlydžio. 

Ji pasidėjo paveikslus į savo krūvą. 

Man rengiantis ji vardijo čionykščių kurtizanių vardus. Pavasa- 
rio Pumpurėlis, Pavasario Lapelis, Žiedlapė, Kamelija, Kinkanė. 

— Tau nereikia dabar įsiminti jų vardų. Vadink jas savo gėlių se- 
sėmis. Greitai jas imsi skirti pagal būdą. 

Ji čiauškėjo toliau. 

— Pavasario Lapelis ir Pavasario Pumpurėlis - seserys. Viena 
su galva, kita kvailutė. Abi širdyje geros, bet viena visada liūdna ir 
nemėgsta vyrų. Paliksiu tau pačiai atspėti, kuri yra kuri. Žiedlapė 
dedasi gerutė, bet ji klastūnė ir daro viską, kad įtiktų šeimininkei. 
Kamelija labai galvota. Moka skaityti ir rašyti. Ji kas mėnesį ski- 
ria trupučiuką pinigų kokiam romanui nusipirkti ir įsigyti popie- 
riaus naujiems savo eilėraščiams. Jos tušo teptukas įžūlokas. Aš ją 
mėgstu, nes ji labai sąžininga. Kinkanė - klasikinė persiko veido 
gražuolė. Lyg vaikas negalvodama čiumpa, ko nori. Prieš penke- 
rius metus, kai priklausė pirmarūšiams namams, įsitaisė meilužį ir 
jos pajamos virto į nieką. Mūsiškėms tai įprasta istorija. 

— Dėl to ir tu turėjai išeiti, ar ne? - paklausiau. - Turėjai meilužį? 

Ji pyktelėjo. 

- Ir tu girdėjai? 

Ji nutilo, žvilgsnis tapo svajingas. 

— Per tiek metų turėjau daug meilužių - kartais turėdama glo- 
bėją, kartais ne. Vienam atidaviau per daug pinigų. Bet paskutinis 
meilužis pinigų iš manęs netraukė. Jis nuoširdžiai mane mylėjo. — 
Ji pakėlė į mane akis. - Tu jį pažįsti. Poetas Panas. 

Odą man paglostė švelnus vėjelis ir perbėgo virpulys. 

— Mano globėją pasiekė gandai, kad sanguliavau su vaiduokliu 
ir jis į mane įlindo. Globėjas nebenorėjo prie manęs prisiliesti ir 
pareikalavo pagal sutartį jam sugrąžinti pinigus. Tuos gandus pa- 
leido Pūkinis Debesėlis. Širdyje ta mergina turi kažką pikta. Kiek- 
vienuose namuose yra tokių kaip ji. 

— Tikrai į tave buvo įlindęs poetas vaiduoklis? 

— Na ir kvailai klausi! Mes nesanguliavom. Kaip tai įmanoma? 
Juk jis vaiduoklis. Susiliejo tik mūsų sielos, ir to daugiau negu pa- 
kako. Dauguma šituo besiverčiančių merginų per visą gyvenimą 
nepatiria tikros meilės. Jos įsitaiso meilužius ir globėjus tikėdamosi 
tapti sugulovėmis, vadinamomis antrąja žmona, trečiąja ar net de- 
šimtąja žmona, jei nėra kitos vilties. Bet tai ne meilė. Tai sėkmės 
vaikymasis. Poetui Panui aš jaučiau vien tik meilę, kaip ir jis man. 
Mes nieko nenorėjom gauti vienas iš kito. Iš to abu ir supratom, 
kad tai tikra meilė. Kai išėjau iš „Slaptojo nefrito tako", jis turėjo 
pasilikti, nes jis tų namų dalis. Be jo man buvo nebe gyvenimas. 
Norėjau nusižudyti, kad su juo susitikčiau... Manai, aš pamišėlė? Iš 
akių matau. Hnh. Tai man mokyta amerikietė. Nieko tu neišmanai. 
Greičiau renkis. Jei pavėluosi, iš ponios gausi per kitą ausį. - Ji pa- 
kėlė pižamą. - Ponia nori, kad merginos vadintų ją Motule. Motule 
Ma. Tai tik žodžiai, tuščias garsas. Kartok, kol pasidarys nebespran- 
gūs. Motule Ma, Motule Ma. Už akių vadinam ją sena perekšle. 

Burtų Moliūgėlis pamėgdžiojo didelę kudakuojančią perekšlę, 
skėsčiojančią sparnais ir puldinėjančią prie savo ganomų paperėt- 
vaikių. Tada pranešė naujieną: 

— Motulei Ma nepatiko tavo vardas Vivi. Pasakė, kad jis bepras- 
mis. Jos ausiai tai tik du garsai. Pasiūliau tave pavadinti kinišku naš- 
laitės vardu. 

Žodį „našlaitė“ ji ištarė kaip „zizi;, panašiai į uodo zyzimą. 
Žzzzzz! Zzzzz! 

— Tai tik žodis, - pasakė ji. - Bus tik geriau, jei jos tave taip va- 

dins. Tu būsi kitas asmuo. Galėsi turėti slaptą vardą, kuris priklau- 
sys tau, - savo amerikietišką pravardę Vivi arba tą gėlės vardą, ku- 
riuo motina pavadino. Mano kurtizaniškas vardas yra Burtų Mo- 
liūgėlis, bet širdyje aš esu Aukso Lobis. Pati sau daviau šį vardą. 

Per pusryčius elgiausi taip, kaip patarė Burtų Moliūgėlis. 

— Labas rytas, Motule Ma. Labas rytas, gėlių sesės. 

Seną perekšlę maloniai nuteikė naujoji mano apranga. 

— Matai, pakeitus drabužius, pasikeičia ir likimas. 

Ji pirštais kaip replėmis pasuko mano veidą į dešinę, paskui į 
kairę. Pirštai buvo šalti ir papilkėję kaip lavono. 

— Pažinojau vieną merginą iš Harbino, kuri buvo tokio pat 
gymio, - pasakė ji. - Tokių pat akių. Turėjo mandžiūrų kraujo. 
Anais laikais mandžiūrai kaip šunys lipo ant visų mergaičių — 
rusių, japonių, korėjiečių, žaliaakių, rudakių, geltonplaukių ir rau- 
donplaukių, didelių ir mažų - kiek tik pagriebdavo šuoliuodami 
ant savo žemaūgių arklėkų. Nenustebčiau, jei ir tarp tų arklėkų 
būtų maišytų su mandžiūrais. - Ji vėl sužnybo man veidą. - Kad 
iš tavo žandikaulio ir ilgesnio mongoliško akių plyšio, taip pat iš 
gelsvos veido spalvos. Girdėjau, viena iš imperatoriaus Čianlongo 
sugulovių buvo žaliaakė. Klientams sakysim, kad esi jos palikuonė. 

Ant stalo buvo patiekta kvapnių, saldžių ir aštrių valgių - bam- 
bukų ūglių, meduje keptų lotoso šaknų, marinuotų ridikėlių, rū- 
kytos žuvies — šitiek skanėstų. Buvau alkana, bet valgiau saikingai, 
paisydama dailių manierų, kaip matydavau valgant „Slaptojo nef- 
rito tako“ kurtizanes. Norėjau jai parodyti, kad manęs nėra ko mo- 
kyti. Dramblio kaulo lazdelėmis paėmiau žemės riešutėlį, pakėliau 
prie lūpų ir padėjau ant liežuvio kaip perlą ant brokato pagalvėlės. 

— Matyti, kad esi išauklėta, - pasakė sena perekšlė. - Po metų 
bus tavo debiutas ir žavėsi vyrus iki beprotybės. Ką tu į tai? 

— Ačiū, Motule Ma. 

— Na, matot, - pasakė ji kitoms patenkinta šypsodamasi, — 
kokia klusni. 

Motulei Ma imant savo lazdeles galėjau iš arčiau apžiūrėti jos 
pirštus. Jie buvo kaip pūvantys bananai. Žiūrėjau, kaip ji kapnoja 
lėkštėje likusius trupinius. Atsistojo klastūnė kurtizanė Žiedlapė 
ir mikliai įdėjo šeimininkei dar bambukų ūglių ir žuvies, bet ne- 
palietė likusių meduje keptų lotoso šaknų. Palaukė, kol Pavasario 
Pumpurėlis įsidės paskutinį didelį gabalą, ir priekaištingai pasakė: 

— Atiduok Motulei. Juk žinai, kaip ji mėgsta saldumynus. 

Ir čia ji demonstratyviai suvertė lotoso šaknis iš savo lėkštės 
į Motulės Ma lėkštę. Šeimininkė pagyrė Žiedlapę, kad elgiasi su 
ja kaip su tikra motina. Pavasario Pumpurėlio veide nekrustelėjo 
nė raumenėlis - ji nė nepakėlė akių. Burtų Moliūgėlis sužvairavo į 
mane ir pakuždėjo: 

— Ji įtūžusi. 

Pakilusi nuo kėdės Motulė Ma susverdėjo ir Žiedlapė pašoko jos 
prilaikyti. Šeimininkė piktai atstumdama tėkštelėjo jai vėduokle. 

— Aš ne kokia išgverusi senė. Tik pėdos paskaudo. Bateliai per 
ankšti. Pakviesk batsiuvį. 

Ji pasikėlė sijoną. Čiurnos buvo papilkėjusios, ištinusios. Spė- 
jau, kad pėdos po aprišalais atrodo dar prasčiau. 

Šeimininkei nuėjus nuo stalo Kamelija perdėtai mandagiai pa- 
sakė Burtų Moliūgėliui: 

— Miela mano vienmete, negaliu nutylėti: tas persikų spalvos 
švarkelis skaistina tavo veidą. Naujas klientas palaikys tave bent 
dešimtmečiu jaunesne. 

Burtų Moliūgėlis ją išplūdo. Kamelija išsišiepė patenkinta ir 
nuėjo šalin. 

— Mes visos viena kitą šitaip erzinam, - pasakė Burtų Moliū- 
gėlis. - Aš giriu retučius jos plaukus. Ji giria mano veido spalvą. 


Juokiamės iš savo amžiaus, užuot verkusios. Metai bėga, nepavysi. 

Mane ėmė pagunda Burtų Moliūgėliui pasakyti, kad persiko 
spalva jos veidui nesuteikia jokio skaistumo. Vyresnė moteris, vil- 
kinti jaunesnėms moterims derančių spalvų apdarus, kaip tik ir at- 
rodo senstelėjusi, kokia apsimeta nesanti. 

Paisiau Burtų Moliūgėlio patarimo. Dariau tai, ko iš manęs no- 
rėjo šeimininkė. Pataikūniškai su ja sveikindavausi, mandagiai at- 
sakinėjau jos kalbinama. Laikiausi pagarbos gėlių seserims ritualo. 
Kaip lengva buvo veidmainiauti. Iš pradžių gavau kelis antausius 
už veido išraišką, kurią Motulė Ma laikė esant amerikietišką. Ne- 
supratau, kokia ji, kol nesulaukdavau smūgių ir jos grasinimų, kad 
iš manęs iškratys viską, kas svetimšališka. Kai plūstama spoksoda- 
vau įją išpūtusi akis, už tai irgi gaudavau ausų. Supratau - turiu jai 
rodyti pagarbą drebėdama iš baimės. 

Vieną rytą, kai „Ramybės rūmuose“ jau buvau praleidusi arti 
mėnesio, Burtų Moliūgėlis pasakė, kad po kelių dienų būsiu per- 
kelta į naują kambarį. Senasis turėjęs man įskiepyti nuolankumo. 
Tai buvęs senų baldų sandėlis. 

— Tu gausi mano buduarą, - pasakė ji. - Jis beveik toks pat gra- 
žus kaip tas, kurį turėjau „Slaptajame nefrito take“. O aš persikelsiu 
kitur. 

Supratau, ką tai reiškia. Ji išeis į prastesnę vietą. Jei tai įvyks, 
neteksiu sąjungininkės. 

— Mes galim kartu gyventi tame pačiame kambaryje, - pasakiau. 

— Kaip aš užsiimsiu vilionėmis, kai tu žaisi su lėlėmis? Ai, dėl 
manęs nesikrimsk. Turiu draugę japonų koncesijoje. Mes nuomo- 
jamės šikumeno dviaukštį ir įkursim opijaus gėlių namus - būsim 
dviese, be jokių šeimininkių, atimančių pelną ir išskaičiuojančių 
už kiekvieną valgio šaukštą... 


* Apie 1860 m. susiformavęs tradicinis Šanchajaus architektūros stilius - vakarietiškų ir kiniškų 
elementų derinys. 

Ji ruošiasi nusiristi iki paprastų prostitučių. Surūkiusi kelias pyp- 
kes, atsigulusi išsiskės prieš tokius vyrus kaip Kiužis Kiaušinis. 

Burtų Moliūgėlis susiraukė matydama, ką galvoju. 

— Nedrįsk manęs gailėti. Man ne gėda. Ko man gėdytis? 

— Tai japonų koncesija, - pasakiau. 

— O kas čia bloga? 

- Jie ten nekenčia kinų. 

— Kas tau sakė? 

— Mama. Dėl to ji neįsileisdavo japonų klientų. 

— Neįsileisdavo žinodama, kad jie paverš iš jos verslą. Jei žmo- 
nės ko nors nekenčia, tai dėl to, kad pavydi, kai kitiems sekasi. O 
aš kuo čia dėta? Mano draugė sakė, kad jie ne blogesni už kitus 
svetimšalius, be to, mirtinai bijo sifilio piktligės. Tikrina visas, net 
aukštos klasės kurtizanes. Gali įsivaizduoti? 

Po trijų dienų Burtų Moliūgėlis išėjo — bet tik trims valandoms. 
Grįžusi po kojų numetė man dovaną, ta nukrito pažįstamai dunks- 
telėdama. Tai buvo Karlota. Kaipmat apsiverkiau ir čiupusi ją į 
glėbį vos nesutraiškiau myluodama. 

— Ką? Tai man ir nepadėkosi? - paklausė Burtų Moliūgėlis. 

Atsiprašiau ir ėmiau ją šlovinti kaip tikrą draugę, kilniaširdę ne- 
matomą didvyrę. 

— Gana, gana. 

— Turiu kaip nors ją paslėpti, - pasakiau. 

— Cha! Kai ponia sužinos, kad ją čia atnešiau, nenustebsiu, jei 
virš durų pakabins raudonas vėliavas ir paleis šimtą fejerverkų 
sveikindama šitą karo deivę. Prieš dvi naktis į senos perekšlės 
kambarį įleidau dvi žiurkes. Girdėjai, kaip klykė? Vienas tarnas pa- 
manė, kad jos kambarys dega, ir išbėgo kviesti gaisrininkų. Apsi- 
mečiau pasibaisėjusi, kai sužinojau, dėl ko kilo klyksmas. Pasakiau 
jai: „Gaila, neturim katės. Violeta pirmiau turėjo katę — aršią me- 
džiotoją, bet moteris, kuri dabar šeimininkauja „Slaptajame nef- 

rito take“, jos neatiduos: Sena perekšlė kaipmat nusiuntė mane 
pranešti Aukso Balandei, kad ji sumokėjusi už viską, kas tau pri- 
klauso, įskaitant katę. 

Aukso Balandė, anot Burtų Moliūgėlio, buvo patenkinta atsikra- 
čiusi tos pabaisos, o Jūra Jūružė išliejo marias ašarų ir šitaip rodė, 
kad tikrai gražiai elgėsi su Karlota. Tačiau Burtų Moliūgėlis grįžo ne 
tik su Karlota. Ji atnešė žinių apie Gerą Vėją ir mano motiną. 

— Jis buvo įnikęs į lošimą, į opijų ir turėjo krūvą skolų. Nėra 
ko stebėtis. Imdavo iš žmonių pinigus, neva įdėti į savo bendro- 
ves, ir juos pralošdavo, tikėdamasis padengti ankstesnius verslo 
nuostolius. Skoloms augant pranešdavo savo dalininkams, kad 
gamykla nukentėjusi nuo taifūno ar gaisro arba jo gamyklas nu- 
savinęs maištininkų vadeiva. Jis visada turėdavo paruošęs tokių 
atsakymų ir kartais vienodai teisindavosi dėl skirtingų bendrovių 
nesėkmių. Nežinojo, kad į vieną iš tų bendrovių savo pinigus buvo 
įdėjęs Žaliosios gaujos narys, o kitos bendrovės dalininkas taip pat 
buvo iš Žaliosios gaujos. Jie ir pasidomėjo, kiek iš tikrųjų taifūnų 
buvo kilę praėjusiais metais. Vienas dalykas yra apmauti gangsterį, 
kitas — palikti jį kvailio vietoje. Jie jau ruošėsi pakabinti jį už kojų 
ir pamurdyti į žarijas. Bet jis pasakė jiems radęs būdą susimokėti 
skolą - išgyvendindamas „Slaptojo nefrito tako“ šeimininkę. 

— Ai-ja. Kaip tokia galvota moteris galėjo taip sukvailėti? Dau- 
gelis žmonių turi kokią nors silpnybę - net turtingiausi, galingiausi 
ir gerbiamiausi. Jie lenda į pavojų dėl kūno įgeidžių ir patiki esantys 
kitokie nei visi žmonės vien dėl to, kad jiems taip sako apgavikas. 

— Kai tik tavo motina išvyko, Žalioji gauja padirbo dokumentą, 
liudijantį, kad ji pardavė „Slaptąjį nefrito taką“ vienam gaujos nariui. 
Jie tą dokumentą įregistravo per Tarptautinės Nausėdijos valdžios 
žmogų, kuris taip pat priklauso gaujai. Ką galėjo padaryti Aukso 
Balandė? Ji negalėjo kreiptis į Amerikos konsulatą. Neturėjo jokio 
dokumento savo vardu, nes tavo motina ruošėsi jį išsiųsti paštu tik 

nuvykusi į San Fransiską. Viena kurtizanė Aukso Balandei pasakė 
girdėjusi Pūkinį Debesėlį giriantis, kad dabar ji ir Geras Vėjas esan- 
tys turtingi. Geras Vėjas garlaivio bilietus į San Fransiską iškeitė į 
du pirmos klasės bilietus į Honkongą. Jie ruošėsi ten prisistatyti 
kaip Šanchajaus aukštuomenės atstovai, atvykę investuoti Vakarų 
kino žvaigždžių vardu į naujas Honkongo bendroves! 

Kaip tūžo Aukso Balandė man tai pasakodama! Ojo! Akys jai 
virto iš orbitų, kol ištryško ašaromis. Pasakė, kad naujoji gauja 
kartu su triada nebepaiso aukštos klasės kurtizanių namams pri- 
valomų reikalavimų. Jų rankose sindikatas, kuriam priklauso ke- 
liolika kurtizanių namų, duodančių didelį pelną mažomis sąnau- 
domis. Niekas nebegaišta ilgai meilindamasis mūsų gražuolėms, 
nebepriimami jokie niekučiai, tik pinigas. Debesų Gražuolės jau 
buvo susiruošusios išeiti, bet gangsteriai papildomai mestelėjo 
joms išsvajotų šlamančiųjų, kad pasiliktų, ir dabar jos įkliuvusios 
į skolų spąstus. Gangsteriai Kiužį Kiaušinį pavertė paprastu tarnu, 
ir dabar ten lankosi tokie klientai kaip pasipūtę karininkėliai ir iš 
trečiarūšio verslo pralobę prasisiekėliai. Tie vyrai žino rėžiantys 
sparną apie tas pačias merginas, apie kurias anksčiau sukosi kur 
kas žymesni asmenys. Greičiausias būdas geriems namams pra- 
rasti vardą yra leisti pavaldiniams naudotis tomis pačiomis vagino- 
mis kaip ir viršininkams. Vanduo teka į žemiausią griovį. 

— Kokią jie turi teisę, - jau kelintą kartą pakartojau. 

— Amerikiečiai mano, kad jie vieni turi teises, - pasakė Burtų 
Moliūgėlis. - Iš kokių dangiškų aukštybių jums duota daugiau tei- 
sių ir tų teisių garantijų? Tai tik žodžiai popieriuje, surašyti žmo- 
nių, kurie juos parenka ir patvirtina. Vieną dieną tuos popierius 
paprasčiausiai gali nupūsti vėjas. 

Ji suėmė mane už rankų. 

— Violeta, turiu tau pasakyti apie popierius, kuriuos vėjas ne- 
šiojo pirmyn atgal tarp šių krantų ir San Fransisko. Kažkas tavo 

motinai nusiuntė laišką neva iš Amerikos konsulato. Jame buvo 
pranešta, kad tu žuvai per nelaimingą atsitikimą — bėgdama per 
kelią ar panašiai. Prie laiško buvo pridėtas ir antspauduotas mir- 
ties liudijimas. Jame buvo tikroji tavo pavardė, ne ta, kurią žadėjo 
suteikti Geras Vėjas. Motina Aukso Balandei atsiuntė telegramą 
klausdama, ar tai tiesa. Aukso Balandei reikėjo spręsti, ar tavo mo- 
tinai pasakyti, kad mirties liudijimas padirbtas, ar apsaugoti gra- 
žuoles, tave ir save pačią nuo kankinimų, suluošinimo ar net nužu- 
dymo. Iš tikrųjų ji neturėjo pasirinkimo. 

Burtų Moliūgėlis iš rankovės išsitraukė laišką, ir aš jį perskai- 
čiau sulaikiusi kvėpavimą. Jis buvo nuo mano motinos. Jame pa- 
drikai buvo išsakyti jos jausmai gavus laišką iš konsulato, netikė- 
jimas ta žinia ir kankinantis Aukso Balandės atsakymo laukimas. 


Mane kankina mintis, kad prieš mirdama Violeta galbūt pa- 
tikėjo, jog tyčia ją palikau. Tik pagalvok - šitokios liūdnos jos 
mintys galėjo būti paskutinės! 


Negalėjau tverti pykčiu. Ji susimanė patikėti, kad aš jau laive, 
nes nekantravo kuo greičiau išplaukti pasitikti naujo gyvenimo su 
Tedžiu ir Lu Šingu. Paprašiau Burtų Moliūgėlio popieriaus, keti- 
nau rašyti jai atsakymą. Būčiau motinai pasakiusi, kad ji man ne- 
apdums akių savo melagystėmis ir apsimestiniu sielvartu. Burtų 
Moliūgėlis pasakė, kad joks mano rašytas laiškas niekada neišeis iš 
Šanchajaus. Nenueis jokia telegrama. Tuo pasirūpins nusikaltėlių 
gauja. Štai kodėl laiške, kurį Aukso Balandė išsiuntė mano moti- 
nai, buvo netiesa, kurią jai buvo liepta rašyti. 


TAPAU NEBE TA mergaitė - pamesta, be motinos. Nei amerikietė, 
nei kinė. Nei Violeta, nei Vivi, nei Zizi. Apsigyvenau nematomoje 

buveinėje, kurią susikūriau iš slopstančio savo alsavimo, o kadangi 
niekas jos nematė, tai niekas negalėjo manęs iš ten išrauti. 

Ar ilgai mano motina stovėjo laivagalyje? Ar ant denio jai buvo 
šalta? Ar ji pasigedo lapių pelerinos, įdėtos į mano lagaminėlį? Ar 
stovėjo, kol oda pašiurpo, ir tik tada nuėjo vidun? Ar ilgai rinkosi 
suknelę pirmai vakarienei jūroje? Ar tai buvo toji tiulinė su nėri- 
niais? Ar ilgai laukė kajutėje, kol suprato, kad jau niekas nepasibels 
ir neįžengs pro duris? Ar ilgai gulėjo atviromis akimis žvelgdama į 
neperregimą tamsą? Ar joje matė mano veidą? Ar jai dingojosi tai, 
kas blogiausia? Ar sulaukė, kol patekėjo saulė, o gal nesikėlė ir po 
vidurdienio? Kiek dienų truko jos neviltis suvokiant, kad kiekviena 
banga neša ją tolyn nuo manęs? Per kiek laiko laivas nuplaukė į San 
Fransiską, jos gimtinę? Kiek trunka kelionė trumpiausiu marš- 
rutu? Kiek trunka ilgiausiu? Ar ilgai jai teko laukti, kol Tedis at- 
sidūrė jos glėbyje? Kiek naktų ji mane sapnavo miegodama savo 
kambaryje saulėtomis geltonomis sienomis? Ar jos lova tebestovi 
po langu, už kurio auga šakotas medis? Kiek paukščių suskaičiavo 
įsivaizduodama, kad aš juos būčiau pamačiusi? 

Kiek laiko prireikia grįžti laivui? Kiek trunka kelionė trumpiau- 
siu maršrutu ir ilgiausiu? 

Kaip lėtai slinko dienos, kol laukiau sužinosianti, kuriuo marš- 
rutu ji keliavo. Kaip prailgo laukti, kol atplaukė visi lėčiausi laivai 
ir visi išplaukė atgal. 


RYTOjJAUS DIENĄ PERSIKĖLIAU į Burtų Moliūgėlio buduarą. Jai 
kraunantis savo daiktus tvardžiausi, kad nepravirkčiau. Paėmusi 
mano motinos suknelę ir du susuktus paveikslus Burtų Moliūgėlis 
paklausė, ar leidžiu juos pasiimti. Linktelėjau. Ir ji išėjo. Viskas, kas 
man liko iš praeities, buvo Karlota. 

Po valandos pro duris įpuolė Burtų Moliūgėlis. 

- Štai ir nebeišeinu, — pareiškė ji, - ačiū juodiems senos perekš- 
lės pirštams. 

Ji dvi dienas rezgė planą ir su pasididžiavimu atskleidė, kaip jis 
suveikė. Prieš pat išeidama bendrajame kambaryje susitiko su Mo- 
tule Ma sutarti dėl savo skolų. Motulei Ma pradėjus stumdyti skai- 
tytuvų karoliukus, Burtų Moliūgėlis sukėlė triukšmą. 

- „Ai-ja! Kas jūsų pirštams? — pasakiau. - Žiūriu, dar labiau 
pajuodo. Kaip baisu. Už ką jums ta nelaimė, šitokia nesveikata..:“ 
Sena perekšlė kilstelėjo rankas ir pasakė, kad jos patamsėjusios dėl 
ką tik išgertų kepenų piliulių. Atsakiau, esą ji mane nuraminusi, 
nes jau maniau esant kitą priežastį ir ruošiausi jai pasiūlyti gydytis 
gyvsidabriu. Žinoma, ji, kaip ir kiekvienas, žino, kad gyvsidabriu 
gydomas sifilis. Tad pasakė: „Aš niekad nebuvau pasigavusi piktli- 
gės, tik neskleisk gandų.“ 

„Būkite rami, - pasakiau jai. - Be reikalo leptelėjau - tik dėl 
to, ką girdėjau apie Persimonę. Anksčiau ji dirbo „Ramybės rū- 
muose“. Dar iki manęs, maždaug prieš dvidešimt metų, bet jūs jau 
čia buvot. Vienas lankytojas jai užnešė piktligę, ji išsigydė opeles, 
bet paskui liga atsinaujino ir jai pajuodo pirštai lygiai kaip jums.“ 

Motulė Ma pasakė nepamenanti jokios „Ramybės rūmų“ kurti- 
zanės, vardu Persimonė. Ir negalėjo atsiminti. Aš ją išgalvojau. Rie- 
čiau, kad ji buvo ne kurtizanė, o kambarinė, taigi nieko keista, kad 
Motulė Ma nežinojusi jos vardo. Apibūdinau ją esant persimono 
veido, mažų akių, plačios nosies, smulkios burnos. Sena perekšlė 
nenusileido ir tvirtino turinti geresnę atmintį už mano. Bet pas- 
kui jai sukilo migloti prisiminimai. „Gal tai buvo tamsiagymė tukli 
mergina, kalbanti Fudziano tarme?“ 

„Taip, toji pati!“ — pasakiau ir toliau riečiau, kad kažkoks lankyto- 
jas ateidavo pro užpakalines duris pasinaudoti pigiomis jos paslau- 
gomis. Jai reikėjo pinigų, nes jos vyras be saiko dūmijo opijų ir vai- 
kai badmiriavo. Abi sa Motule Ma padantinėjom suktas tarnaites. 

Paskui pasakiau, kad Persimonės lankytojas taip pat buvo suktas. 
Jis, pasivadinęs Komisaru Li, buvo vienos kurtizanės slaptas mei- 
lužis. Tai išgirdusi sena perekšlė apmirė. Tarp senų kurtizanių buvo 
vieša paslaptis, jog sena perekšlė buvo įsitaisiusi meilužį komisarą. 

„Ak, jūs jį pamenate?“ - paklausiau. Bandė vaizduoti, kad jai 
neįdomu. „Tai buvo žinomas žmogus, - pasakė ji. - Visi jį paži- 
nojo.“ Tada bakstelėjau giliau. „Jis buvo pasivadinęs Komisaru, — 
pasakiau. - Bet kur iš tikrųjų jis dirbo?“ Tada ji atsakė: „Tai buvo 
kažkaip susiję su užsienio bankais ir jis gaudavo gerus pinigus kaip 
jų patarėjas.“ Tada tariau: „Kaip keista. Apie tai pasakė tik jums ir 
daugiau niekam. O ji: „Ne ne. Man nesakė. Girdėjau iš kitų.“ 

Nutaisiau veidą, lyg mažumą abejočiau, variau toliau: „Įdomu, 
kas jums pasakė. Pasak gandų, jis buvo per didelis žmogus, kad 
kas nors drįstų jo klausinėti. Viena iš senųjų kurtizanių man sakė — 
jeigu jis būtų pareiškęs esąs dešimties metrų ūgio, niekas iš baimės 
jam būtų neprieštaravęs. Jis sėdėdavo prie stalo plačiai išsiskėtęs — 
va šitaip — tokiu rūsčiu veidu, tartum būtų buvęs dangaus ir kalnų 
valdovas“ Šitaip sėdi visi aukšti vyrai, tad ji, žinoma, vaizduotėje 
išvydo būtent jį. 

Sena perekšlė tarė: „Dėl ko turėčiau tai prisiminti?“ Tada ir už- 
sitrenkė mano paspęsti spąstai: „Išeitų, kad jis buvo apsimetėlis, 
visai ne komisaras. 

„Vah! - ji pašoko nuo kėdės, paskui tučtuojau suvaidino, kad 
ta žinia jos visiškai nedomina. - Kažkoks vabalas įkando į koją, — 
pasakė. - Net pašokau iš netikėtumo. Kad melas atrodytų labiau 
įtikinamas, ėmė kasytis koją. 

Pasistengiau sukelti jai dar didesnį knietulį: „Jis niekad nekel- 
davo savo draugams puotų. Pamenate? Kiti turėdavo kviesti jį į 
savo puotas, jei tik jis teikdavosi apsilankyti. Šitokia garbė! Visi 
norėjo jam įtikti. Tiesą sakant, vienai kurtizanei tokį įspūdį padarė 
jo titulas, kad ji pamiršo savo naudą, tikėdamasi tapti ponia Komi- 

sariene. Priimdavo jį buduare nežinodama, kad prieš apsilankyda- 
mas pas ją jau būdavo įvaręs dyglį į Persimonę. 

Tai išgirdusi sena perekšlė išpūtė spanges. Man jos net pagailo, 
bet turėjau tęsti. „Bet tai dar ne blogiausia, - pasakiau. Ir papasa- 
kojau, ką buvau girdėjusi apie Komisarą Li - tai, ką ji tikrai turėjo 
gerai prisiminti. - Būdamas su ta kurtizane jis liepdavo jai nesivar- 
žyti ir į jo sąskaitą įrašyti visą trijų dolerių mokestį už apsilankymą 
pobūvyje, net jei ten neidavo. Sakė nenorįs, kad ji turėtų nuosto- 
lių tiek daug laiko būdama su juo, užuot priėmusi kitus gerbėjus. 
Kiekvienas būtų pamanęs, kad jis neįtikėtinai dosnus. Prieš Nau- 
juosius metus jis buvo skolingas beveik du šimtus dolerių. Kaip 
žinote, pagal paprotį visi namų klientai tą dieną padengia savo są- 
skaitas. Jis to nepadarė. Tik jis vienas. Ir niekada daugiau neberodė 
akių. Dviejų šimtų dolerių krušliava už dyką.“ 

Mačiau, kaip sena perekšlė suspaudė lūpas. Regis, vos susilaikė 
nenusikeikusi. Pasakiau, ką žinojau ją galvojant: „Kad tokiems 
kaip jis pimpalas nudžiūtų ir nukristų. Ji įnirtingai sulinksėjo. Tę- 
siau: „Žmonės kalba, kad ji gavo iš jo vienintelę dovaną - sifilio 
opas. Visi mano, kad tai jo dovana, mat toji kambarinė turėjo opą 
burnoje, ant skruosto, o kur dar tos kūno vietos, kurių nematom.“ 

Senos perekšlės veide neliko nė lašo kraujo. Ji pasakė: „Gal 
kambarinę sifiliu apkrėtė jos vyras?“ Nesitikėjau, kad jai tas top- 
telės, tad turėjau spėriai krutinti smegenis. „Visi žinojo, kad senas 
prasirūkėlis vos pajėgdavo persisverti per lovos kraštą nusičiurkšti. 
Buvo vieni kaulai ir oda. Bet koks skirtumas, kas pirmas apsi- 
krėtė, - ji ar jis? Galiausiai abu pasigavo užkratą ir visi sumetė, kad 
tai jis užkrėtė tą kurtizanę, o ji šito gal net nežinojo. Persimonė per 
dienas gėrė mahuango arbatą, bet veltui. Kai iš spenelių pradėjo 
varvėti pūliai, ėmė tepti juos gyvsidabriu ir smarkiai pasiligojo. 


* Efedrinas, kininės efedros preparatas. 

Opos užsitraukė ir ji pamanė pasveikusi. Prieš šešis mėnesius jai 
pajuodo rankos ir ji mirė.“ 

Senai perekšlei lyg puodas ant galvos būtų nukritęs. Man tikrai 
pasidarė jos gaila, bet turėjau būti negailestinga. Turėjau gelbėtis. 
Šiaip ar taip, nepasakiau jai, nors ir buvau ketinusi pasakyti, kad 
Komisaras Miglapūtys mirė ta pačia liga, nuo kurios juoduoja 
rankos. Pasakiau, kad dėl to ir sunerimau pamačiusi jos rankas. Ji 
suvebleno, girdi, jos pajuodusios visai ne nuo ligos, ir ėmė keikti 
kepenų piliules. Užjaučiamai į ją pažiūrėjusi pasakiau - jeigu jau 
iš tų piliulių nieko gero, reikėtų gydytojo paprašyti patikrinti jos 
či ir padėti atsikratyti tos negalios. Ir pridūriau: „Tikiuosi, niekas 
nemano, kad jūs užsikrėtusi gėdinga liga. Gandai plinta greitai, jų 
nepavysi. Ir jei žmonės pamatys, kaip liečiatės prie gražuolių pa- 
juodusiais pirštais, gali pasklisti kalbos, kad visi namai užkrėsti. 
O tada ateis sveikatos priežiūros valdininkai, imsis visas tikrinti ir 
namus reikės uždaryti, kol bus patikrinta, ar jie švarūs. Kam to rei- 
kia? Aš visai nenoriu būti tikrinama ir už dyką rodyti, ką turiu. Net 
jei jūs neužsikrėtusi, tie bjaurybės tokie kyšininkai — turėsit jiems 
sumokėti, kad nevilkintų ataskaitos.“ 

Palaukiau, kol ji permąstys šias naujienas, ir tik tada pasakiau, 
ką nuo pat pradžių norėjau pasakyti: „Motule Ma, ką tik pama- 
niau, kad galėčiau užkirsti kelią šioms paskaloms, kol jos dar ne- 
pasklido. Kol jums pasitaisys kepenys, leiskite man tarnauti kaip 
Violetos mokytojai ir palydovei. Aš ją išmokysiu visko, ką pati 
moku. Kaip pamenate, buvo metas, kai buvau išrinkta į didžiausių 
gražuolių dešimtuką.“ 

Sena perekšlė prarijo jauką. Ji neryžtingai linktelėjo. Priedo dar 
pridūriau: „Būkite rami, jei tai kekšytei reikės įkrėsti į kailį, man 


* Viena iš kertinių kinų filosofijos ir medicinos sąvokų, artima, pavyzdžiui, hinduistų pranos ar 
vakarietiškai gyvybinės energijos sampratai. 


150 Malonumų rūmai 


ranka nesudrebės. Kai tik girdėsite ją šaukiant pasigailėjimo, žino- 
kite, kad šitaip ji daro pažangą. 

Na, ką manai, Violeta? Nekvailai sugalvojau, a? Viskas, ko iš 
tavęs reikės, tai kartą kitą per dieną atsistojus prie durų šaukti pra- 
šant pasigailėjimo. 


NĖ AKIMIRKOS NEMANIAU, kad tapsiu kurtizane. Tiesiog mažiau 
tam priešinausi. Buvau tarsi kalėjime, kur manęs laukė mirties 
bausmė. Nebemėčiau ant žemės man duotų drabužių. Neprotes- 
tuodama juos vilkėjau. Gavusi lengvo šilko vasarinių švarkelių ir 
plačkelnių džiaugiausi jų teikiama malonia vėsa. Bet spalva ir sti- 
liumi nebuvau patenkinta. Pasaulis tapo pilkas ir rūškanas. Neži- 
nojau, kas darosi už namų sienų, ar gatvėse vis dar siaučia protes- 
tuotojai, ar išvyti jau visi svetimšaliai. Aš buvau pagrobta ameri- 
kietė mergaitė iš nuotykinio romano, kurio paskutiniai skyriai iš- 
plėšti. 

Vieną dieną, pilant lietui, Burtų Moliūgėlis man pasakė: 

— Violeta, dar neužaugusi tu vaidindavai kurtizanę. Elirtuoda- 
vai su lankytojais, viliodavai savo numylėtinius. O dabar sakai, kad 
neįsivaizduoji, kaip galėtum ja būti? 

— Aš amerikietė. Amerikietės merginos nebūna kurtizanės. 

— Tavo motina buvo aukštos klasės kurtizanių namų šeimininkė. 

- Ji nebuvo kurtizanė. 

— Iš kur žinai? Visos tokių namų šeimininkės kinės savo kelią 
pradeda kaip kurtizanės. Kaip kitaip jos galėtų perprasti šį verslą? 

Mane net sutąsė nuo šios minties. Ji galėjo būti kurtizanė ar dar 
blogiau - paprasta uosto prostitutė. Vargu ar buvo dorybinga. Vis 
įsitaisydavo meilužių. 

— Pati pasirinko, kaip jai gyventi, - galiausiai ištariau. - Niekas 
jos nevertė. 

— Iš kur žinai, kad savo noru pasirinko tokį gyvenimą? 

— Mamos niekas nebūtų privertęs ką nors daryti, - pasakiau, o 
paskui pagalvojau: Pažiūrėk, ką ji privertė tave daryti. 

— Niekini tuos, kurie neturi iš ko rinktis? 

— Man jų gaila, - atsakiau. 

Nė nemaniau savęs priskirti tai apgailėtinai padermei. Aš pa- 
bėgsiu. 

— O manęs tau gaila? Ar gali gerbti tą, kurio tau gaila? 

— Tu mane globoji ir aš tau dėkinga. 

— Tai ne pagarba. Ar manai, kad mes lygios? 

— Mes skirtingos... skirtingų rasių ir iš skirtingų šalių. Mes nega- 
lim iš gyvenimo laukti to paties. Taigi mes nesam lygios. 

— Nori pasakyti, kad man nėra ko tikėtis tiek, kiek tau? 

— Aš dėl to niekuo dėta. 

Staiga ji užsiplieskė raudoniu. 

— Aš jau nebe menkesnė už tave! Kaip tik pranašesnė. Galiu ti- 
kėtis daugiau. O tu — mažiau. Žinai, kaip nuo šiol žmonės į tave 
žiūrės? Pažvelk man į veidą ir įsivaizduok, kad jis tavo. Mes abi 
niekuo ne geresnės už aktorius, operos dainininkus ar akrobatus. 
Dabar tai tavo gyvenimas. Kadaise likimas skyrė tau būti ameri- 
kiete. Likimas tave ir išmetė iš amerikiečių. Dabar tu - ta iškekšinė 
pusė, gauta iš tėvo hano, mandžiūro, kantoniečio, - kas ten jį su- 
paisys. Dabar tu visuomenės dugne. 

— Aš amerikietė ir niekas negali to pakeisti, net mane uždaręs 
prieš mano valią. 

— Ojo! Kaip baisu, vargšė Violeta. Ji vienintelė, kurios gyvenimo 
aplinkybės pasikeitė prieš jos valią. 

Šniokštuodama ji atsisėdo ir ėmė su pasibjaurėjimu varstyti 
mane piktais žvilgsniais. 

— Pamanyk, prieš jos valią... Kurgi ne! Ojo! Kiek iškentėjai. Tu 
lygiai tokia kaip visos šiuose namuose, nes dabar tavo rūpesčiai tie 

patys. Nežinau, gal ir darysiu, ką žadėjau Motulei Ma, - kulsiu, kol 
suprasi savo vietą. 

Ji nutilo ir likau dėkinga, kad baigė savo tiradą. 

Bet tada ji vėl prabilo, šįkart švelniu ir liūdnu vaikišku balsu. 
Atsigręžė į praeitį ir ją užplūdo prisiminimai apie tai, kaip ne kartą 
keitėsi jos gyvenimo aplinkybės. 


Burtų Moliūgėlis 


Buvau tik penkerių - maža mergytė, kai dėdė mane paėmė iš tėvų 
namų ir pardavė vergauti pirklio žmonai. Dėdė man sakė padaręs 
tik tai, ką jam liepė mano tėvas ir motina. Ir dabar tuo netikiu. Jei 
patikėčiau, mano širdyje nieko daugiau neliktų, vien kartėlis ir šal- 
tis. Gal tėvas ir norėjo manęs atsikratyti. Bet motina turėjo vien 
karčiai sielvartauti sužinojusi, kad manęs nebėra. Neabejoju. Pri- 
simenu jos sielvartą. Nors iš kur galėjau žinoti, jei jos nebemačiau 
nuo tada, kai buvau pagrobta? Galvojau apie tai daugelį metų. Jei 
motina manęs nenorėjo, tai kodėl tas išgama mane paėmė vidur- 
naktį? Kodėl išsivedė slapčia? 

Verkiau visą kelią į turtuolio namus. Dėdė dėl manęs derėjosi 
ir pardavė kaip kokį paršelį, kurį nupenėjus bus gardžios mėsos. 
Pirklys turėjo tėvų parinktą žmoną ir dar tris suguloves. Vidurinė 
sugulovė buvo vadinama trečiąja žmona, bet jo širdyje ji buvo pir- 
moji. Ji ir paėmė mane į kambarines. Greitai pastebėjau, kad pirklys 
vis prasimano dingsčių jos kambaryje lankytis dažniau negu kitų. 
Kai tai prisimenu, man dabar keista, kaip ji turėjo jam tokią galią. 
Buvo vyresnė už kitas žmonas. Jos krūtys ir lūpos buvo per putlios, 
kad būtų laikomos idealiomis. Veidas nebuvo labai dailus. Bet kaž- 
kas joje užbūrė tą vyrą. Ji kalbėdavo švelniu melodingu balsu, kiek 
pakreipusi galvą į šoną. Žinojo, ką pasakyti, kad jį nuramintų ir 

įkvėptų. Nugirdau kitas suguloves kalbant, kad ji atėjusi iš kažku- 
rio Sudžou viešnamio, kad buvo apsivijusi kojomis šimtus vyrų ir 
išmokusi iščiulpti iš jų smegenis ir sveiką nuovoką. Jos pavydėjo 
mano šeimininkei, tad kas žino, ar tos jų apkalbos buvo teisybė. 

Kaip ir mano ponia, iš prigimties nebuvau didelė gražuolė. Gra- 
žiausias mano bruožas buvo didelės akys; bjauriausias - didelės 
pėdos. Jos iš pradžių man buvo įtvarstytos, o kai atsidūriau pirklio 
namuose, tvarsčiai trūko, o kadangi vaikščiojau ant pirštų galų, nie- 
kas nieko nežinojo, nors pėdų nebetvarsčiau. Priešingai nei kitos 
tarnaitės, ne tik buvau klusni, bet ir uoliai stengiausi įtikti savo po- 
niai. Didžiavausi, kad esu pirklio numylėtinės, labiausiai brangina- 
mos žmonos, kambarinė. Atnešdavau jai slyvų žiedų įpinti į plaukus. 
Būtinai pasistengdavau, kad jos arbata būtų karšta, kone deginanti. 
Per dieną jai nešiodavau virtus žemės riešutus ir kitus skanėstus. 

Kadangi buvau tokia dėmesinga, mano ponia nusprendė, jog 
vieną dieną tiksiu į suguloves vienam iš jos jaunesniųjų sūnų - jei 
ne kaip antroji, tai bent kaip trečioji žmona. Įsivaizduojate, mane 
būtų vadinę trečiąja žmona! Nuo tada ji ėmė su manimi malo- 
niau elgtis ir skaniau maitinti. Vilkėjau jau dailesnius drabužius, 
gražiau pasiūtus ilgesnius švarkelius ir plačkelnes. Norėdama man 
padėti, kad tikčiau į suguloves, negailėjo pamokymų dėl manierų 
ir kalbėsenos. Štai kuo būčiau tapusi, jei ne šeimininkas, šlykš- 
tus šuns pypas — vieną dieną jis man liepė nusirengti, kad galėtų 
pirmas mane pralaužti. Aš buvau devintoji. Negalėjau atsisakyti. 
Toks buvo mano gyvenimas - reikėjo paklusti šeimininkui, nes jo 
klausė mano šeimininkė. Kai viskas buvo baigta, labai kraujavau 
ir vos nenualpau iš skausmo. Jis man liepė paduoti rankšluosčių. 
Privertė jį apšluostyti - nutrinti visus savo pėdsakus. 

Kaijis lankydavo mano šeimininkę, stovėdavau už durų ir lauk- 
davau. Girdėdavau laibą kurstantį jos balselį, storą jo dudenimą: 
„Oi kaip gera, kaip gera. Tavo drėgnos rievės - baltasis lotosas. Jis 

visada kalbėdavo apie savo ir jos lyties organus. Jis urgzdavo, o ji 
tyliai spygčiodavo - kaip baikšti mergaitė iš palaimos. Jiems nuti- 
lus bėgdavau atnešti pašildytų drėgnų rankšluosčių, kad jos liepta 
tuoj pat galėčiau paduoti. 

Apsimesdavau nematanti šeimininko pro peršviečiamą lovos 
užuolaidą. Matydavau savo šeimininkės šešėlį, kai jį šluostydavo. 
Mesdavo suterštus rankšluosčius ant grindų ir puldavau jų paimti, 
žiaukčiodama nuo jųdviejų kvapų. Tada turėdavau grįžti ir laukti. 
Išėjus šeimininkei įeidavau, jis mane pasiguldydavo ant nugaros 
arba pilvo ir darydavo, ką norėjo, - kartais apalpdavau iš skausmo. 
Taip tad susiklostė mano gyvenimo aplinkybės - tekdavo išskėsti 
kojas, atnešti jam pašildytų drėgnų rankšluosčių, nušluostyti nuo 
jo savo kvapą, grįžti į savo kambarį ir nutrinti jo kvapą nuo savęs. 

Kai man suėjo vienuolika, tapau nėščia - štai taip mano ponia 
ir sužinojo, kad jos vyras mane jodo. Ji manęs nekaltino, nekaltino 
ir vyro. Daugelis vyrų taip elgiasi su tarnaitėmis. Ji tiesiog pasakė, 
kad aš nebetiksiu jos sūnui į suguloves. Kita tarnaitė atnešė kažko- 
kio nuoviro, supylė jį į ilgą stiklinį vamzdelį ir įsmeigė man į vidų. 
Neturėjau supratimo, ką ji daro, klykiau, o kitos tarnaitės mane 
laikė, kad neištrūkčiau. Paskui dvi dienas mane varstė klaikūs dieg- 
liai, tada iškrito kruvinas gumulas ir aš apalpau. Kai atsipeikėjau, 
krėtė karštis ir varstė šiurpūs skausmai. Man viduriai išvirto lauk 
ir buvo taip sutinę, jog maniau, kad vaikas neiškrito ir toliau auga. 
Paskui sužinojau - toji tarnaitė buvo užsiuvusi mane arklio ašutu, 
kad mane vėl būtų galima pralaužti kaip skaistuolę. Bet dabar ten, 
kur augo kūdikis, kaupėsi pūliai. 

Per dienas krečiama karštligės, negalėjau atsikelti iš lovos. Kar- 
tais girdėdavau žmones sakant, kad aš pažaliavusi ir tuoj mirsiu. 
Buvau mačiusi pažaliavusį lavoną ir įsivaizdavau pati taip atrodanti. 
Bijojau pati savęs. Tolydžio kartojau: „Žalia šmėkla, žalia šmėkla“ 
Buvo atėjęs šeimininkas manęs pažiūrėti, mačiau jį pro akių ply- 

šelius ir ėmiau klykti iš baimės. Pamaniau, kad vėl ruošiasi mane 
prievartauti. Atrodė susinervinęs ir bandė guosti, tikino visada 
manimi rūpinęsis ir aš neturinti pamiršti, kad jis niekada manęs 
nemušęs. Manė, būsiu tokia kvaiša ir pajutusi jam dėkingumą ne- 
grįšiu pas jį šmėklos pavidalu. Sau jau buvau pasakiusi — taip ir pa- 
darysiu. Atėjo gydytojas, surišo man rankas ir kojas ir tada sukišo 
kelis maišelius su vaistais - buvo toks jausmas, kad tai liepsnojan- 
tys akmenys. Maldavau verčiau leisti man mirti. Po savaitės karšt- 
ligė praėjo ir šeimininkė leido dar mėnesį pasilikti, kol nebekyšojo 
išlindę viduriai ir nebesimatė ašutinių siūlų dygsnių. O tada ji par- 
davė mane į viešuosius namus. Laimė, jie buvo pirmarūšiai, ten ji 
dirbo, kol pirklys paėmė į suguloves. Kurtizanių namų ponia ap- 
kinta, kad aš nepralaužta. 

Ten mane praminė Rasos Lašeliu. Visi kalbėjo mane esant labai 
protingą, nes sparčiai mokiausi dainuoti ir atmintinai sakyti eiles. 
Vyrai manimi žavėjosi, bet nelietė. Vadindavo mane brangenybe, 
trapia gėlele — sakė visas tas meilybes, dėl kurių pirmąkart gyve- 
nime pasijutau laiminga. Buvau išbadėjusi švelnumo, niekaip ne- 
galėjau juo pasisotinti. Kai man suėjo trylika, teisė mane nuvai- 
nikuoti buvo parduota turtingam mokytam valdininkui. Bijojau, 
kad jam paaiškės tiesa apie mano skaistumą. Kas, jei atspės, kad aš 
užsiūta? Įnirš ir mirtinai mane primuš, įtūš ir šeimininkė ir taip pat 
primuš. Bet ką man reikėjo daryti? 

Mokslo vyrui suėmus mane už šlaunų, mėšlungiškai suspau- 
džiau jas iš baimės, kad jis tuoj išsiaiškins tiesą. Mokslo vyrui ga- 
liausiai prasiveržus pro ašutinę giją skausmas buvo lygiai toks pat 
kaip pirmą kartą, aš nevaidindama klykiau ir plūdau tikromis aša- 
romis. Pasipylė kraujas. Paskui, apžiūrėdamas savo padarytą suža- 
lojimą, jis ištraukė kyšantį ašutą. 

— Aha, mes ir vėl susitikom, - pasakė. 

Taigi jis ne pirmąkart buvo apmulkintas. Drebėdama ir verk- 
dama jam papasakojau, kaip senųjų namų šeimininkas liepdavo 
atnešti pašildytų drėgnų rankšluosčių, kai buvau devynerių, kaip 
šeimininkė mane užsiuvo, kai iškrito vaikas. Vapėjau apie karštligę 
ir apie tai, kad vos nevirtau žalia šmėkla. 

Jis atsistojo ir apsirengė. Kambarinė atnešė pašildytų drėgnų 
rankšluosčių ir jis pasakė, kad apsišluostys pats. Atrodė liūdnas. 
Jam išėjus laukiau šeimininkės ir jos smūgių. Vaizdavausi, kad 
mane išmes iš tų namų. Tačiau, užuot primušusi, ji priėjo prie 

— Kiek daug! - šūktelėjo patenkinta. 

Davė man dolerį ir pasakė, kad mokslavyris jį man dovanojo 
viršaus. Jis buvo labai geras ir aš jo labai gailėjau išgirdusi, kad po 
kelerių metų mirė nuo karštligės. 

Tai štai ką reiškia būti pagrobtai ir paskui nublokštai į gyvenimo 
dugną. Tu ne viena tokia. Kai ateis ta diena, kai turėsi būti nuvai- 
nikuota šiuose namuose arba meilužio ar sutuoktinio glėbyje, gal 
tau vestuviniame guolyje ir nereikės arklio ašuto. 


PRAĖJUS MĖNESIUI NUO tada, kai Burtų Moliūgėlis Motulei Ma 
papasakojo apie piktligės užkrato nešiotojus, senoji ponia taip pa- 
siligojo, kad visi matė, jog ji gali nebesulaukti Pavasario šventės. 
Pajuodo ne tik rankų, bet ir kojų pirštai. Išgirdusi Burtų Moliū- 
gėlio pasakojimą, ji tikrai išsigando serganti piktlige. Nežinojom, 
ar išties ja sirgo. Gal buvo kaltos kepenų piliulės. O gal ir tikrai 
piktligė. 

Bet kartą į bendrąjį kambarį, kuriame pusryčiavom, atėjo senos 
perekšlės kambarinė. Ir papasakojo, kaip nešdama ponios nak- 
tipuodį kluptelėjo, kaip ant veido jai užtiško myžalų ir pateko į 
burną. Jie buvo salstelėję. Kita kambarinė jai sakiusi, kad buvusios 

jos šeimininkės šlapimas taip pat buvęs salsvas ir jai taip pat pa- 
juodusios rankos ir kojos. Tada ir supratom, kad ji serga cukralige. 

Atėjo daktaras ir nepaisydamas Motulės Ma pasipriešinimo nu- 
pjovė jos kojų aprišalus. Pajuodusios ir pažaliavusios pėdos var- 
vėjo pūliais. Ji atsisakė gultis į ligoninę. Tad gydytojas jai čia pat 
nupjovė pėdas. Ji nerėkė. Prarado sąmonę. 

Po trijų dienų pasikvietė mane pasėdėti šalia sode, buvo išstačiusi 
gryname ore bepėdes savo kojas. Buvau girdėjusi, kad stengiasi ati- 
taisyti tai, ką bloga buvo kam nors padariusi. Buvo įsitikinusi - jos 
liga nulemta karmos ir dar gali būti nevėlu pakreipti ją kita linkme. 

— Ak, Violeta, - saldžiai pragydo, - girdėjau, išmokai gražių 
manierų. Nevalgyk per riebiai. Kitaip prarasi veido skaistumą. - Ji 
švelniai patapšnojo man veidą. - Tu liūdna. Puoselėti apgaulingas 
viltis — tai pratęsti kančią. Imsi vis labiau nekęsti visų ir visko, o 
tada pamišimas neišvengiamas. Kadaise buvau tokia kaip tu. Aš, 
didžiai mokyto valdininko duktė, buvau pagrobta dvylikos metų 
ir paimta į aukštos klasės kurtizanių namus. Priešinausi, šaukiau 
ir grasinau nusižudyti išgėrusi žiurknuodžių. Bet paskui turėjau 
labai mielų klientų, švelnių globėjų. Buvau daugelio numylėtinė. 
Turėjau didelę laisvę. Kai buvau penkiolikos, mane susirado tėvai. 
Pasiėmė namo, o kadangi buvau jau sugadinta prekė, atidavė į su- 
guloves geram žmogui, tik jis turėjo pikčiurną motiną. Tai buvo 
baisiau negu vergystė! Pabėgau ir grįžau į kurtizanių namus. Kokia 
buvau laiminga ir dėkinga, kad vėl grįžo geras gyvenimas. Net 
mano vyras buvo laimingas dėl manęs. Jis tapo vienu geriausių 
mano lankytojų. Tai nuostabi pasaka, tokią vieną dieną gal ir tu 
galėsi papasakoti apie savo gyvenimą jaunai kurtizanei. 

Kur rasi merginą, kuriai toks gyvenimas atrodytų laimingas? Ir 
vis dėlto, jei būčiau buvusi kinė ir palyginusi tokį gyvenimą su vi- 
sais kitais galimais variantais, ir aš ilgainiui būčiau patikėjusi, kad 
man pasisekė čia atsidūrus. Bet aš buvau tik pusiau kinė, vis dar 

laikiausi įsikibusi amerikietiškosios savo tapatybės ir tikėjau, kad 
turiu ir kitokį pasirinkimą. 

Gydytojas vėl atėjo po kelių dienų. Nupjovė Motulei Ma vieną 
koją, o kitą dieną - kitą. Ji nebegalėjo pati judėti ir reikėjo ją ne- 
šioti palankinu. Po savaitės ji neteko savo pajuodusių rankų pirštų, 
paskui ir pačių rankų - gabalas po gabalo iš jos nieko neliko, tik lie- 
muo ir galva. Ji visiems sakė nesiruošianti mirti. Sakė norinti likti 
gyva, kad galėtų su mumis gražiau elgtis, kaip su tikromis dukte- 
rimis. Žadėjo mus lepinti. Silpdama darėsi vis malonesnė. Visus 
gyrė. Burtų Moliūgėliui pasakė, kad ši turinti muzikės talentą. 

Rytojaus dieną Motulė Ma nebeprisiminė, kas aš tokia. Nieko 
nebeprisiminė. Viskas ištirpo kaip žodžiai atodūsyje. Pro miegus ji 
šaukėsi Persimonės ir Komisaro Li dvasių, kad ateitų jos pasiimti 
į aną pasaulį. 

— Jie sakė, kad aš tokia pat pajuodusi kaip jie ir mes visi trys 
būsim kartu ir vieni kitus guosim. Aš pasiruošusi iškeliauti. 

Burtų Moliūgėlį labai graužė sąžinė, kad Motulė Ma iki pat pa- 
baigos tikėjo jos melagyste. 

— Tss, tss, - ramino ji. - Atnešiu jums viralo, nuo kurio jūsų oda 
vėl pabals. 

Tačiau rytą senoji ponia jau buvo mirusi. 

— Negandos gali sukietinti net geriausio žmogaus širdį, - pa- 
sakė Burtų Moliūgėlis. - Įsidėmėk tai, Violeta. Jei aš tokia pasida- 
rysiu, prisimink, ką gera tau esu padariusi, ir pamiršk nuoskaudas. 

Mazgodama Motulės Ma kūną prieš kelionę į aną pasaulį tarė: 

— Motule, niekada nepamiršiu, kaip pasakei, kad aš nuostabiai 
skambinu citra. 


SAVAITĖ PO MoTULĖS Ma mirties į mūsų namus atėjo Aukso Ba- 
landė. Buvau nemačiusi jos tik penkis mėnesius, bet buvo smarkiai 

pasenusi. Iš pradžių plykstelėjau pykčiu. Ji turėjo progą mano moti- 
nai pasakyti, kad aš tebegyva. Ji atėmė iš manęs galimybę išsigelbėti. 
Buvau besižiojanti reikalauti, kad ji dar kartą parašytų mano mo- 
tinai, bet susipratau užgaidaujanti kaip savimyla vaikas. Ji neturėjo 
jokių galimybių mane išgelbėti. Visi būtume nukentėję. Patekusi į 
„Ramybės rūmus“ sočiai prisiklausiau pasakojimų apie nužudytus 
žmones, stojusius skersai kelio Žaliajai gaujai. Puoliau Aukso Balan- 
dei į glėbį ir nieko nepasakiau. Ji žinojo, koks buvo mano gyvenimas 
su motina. Žinojo, kaip ir kiek buvau išpaikinta. Žinojo, kiek vaikys- 
tėje prisikentėjau dėl įsikalbėjimo, kad mama manęs nebemyli. 

Mums geriant arbatą ji papasakojo, kad jų namai prarado savo 
spindesį. Pakampės priskretusios, sietynai nukloti dulkių. Užteko 
kelių mėnesių, ir išklero baldai, o viskas, kas mano motinos na- 
muose atrodė savita ir drąsu, dabar buvo tiesiog keista. Įsivaizdavau 
savo kambarį, savo lovą, savo brangenybių skrynelę su plunksnomis 
ir plunksnakočiais, vadovėlių eiles lentynose. Mintyse mačiau savo 
pamokų kambarį, iš kurio pro stiklinių durų užuolaidų plyšį stebėjau 
savo motiną tyliai kalbantis su Lu Šingu ir svarstant, ką daryti. 

— Palieku Šanchajų, - pasakė Aukso Balandė. - Keliauju į Su- 
džou, ten senstantiems gyvenimas lengvesnis. Turiu šiek tiek pi- 
nigų. Gal atidarysiu kokią krautuvėlę. O gal nieko neveiksiu, tik 
gurkšnosiu arbatą su draugėmis ir visos žaisim madžongą kaip 
senos matronos. 

Viena buvo aišku: ji nesiruošia tapti kitų kurtizanių namų šei- 
mininke. 

- Šiais laikais šeimininkei reikia būti žiauriai ir negailestingai. 
Ji turi priversti kitus bijoti. Jei nebus kieta, jos namų durys taps 
atviros perėjūnams ir pabaldoms, ir tie čiups viską, ko užsigeidę. 


* Pietryčių Azijoje paplitęs tradicinis stalo žaidimas. Žaidžiama panašiais į domino kauliukais, 
laimėtoju tampama pagal surinktų taškų skaičių. 

Ji man atnešė žinių apie Gerą Vėją. Kurtizanės ir jų globėjai per 
pobūvius mėgo pakalbėti šia tema. Kai jis apmulkino mano mo- 
tiną, visi vienas per kitą liaupsino jo sumanumą ir žavumą. Nie- 
kam neatrodė, kad jis padarė ką labai bloga. Amerikietis apmovė 
kitą amerikietę. Man buvo skaudu girdėti, kad žmonės neužjaučia 
mano motinos. Niekada nežinojau, kad jie šitaip jos nemėgsta. 

Jis su Pūkiniu Debesėliu Honkonge apsigyveno viloje ant kalno 
šlaito. Dėl jo įpročio lošti ir Pūkinio Debesėlio įnikimo į opijų per 
mėnesį jiems baigėsi pinigai. Pūkinis Debesėlis grįžo į viešnamį, o 
Geras Vėjas dar kartą pabandė apdumti akis vienam verslininkui, 
taipanui , kuris priklausė kitai triadai. 

— Geram Vėjui nepavyko laimėti pinigų iš taipano. Užtat lai- 
mėjo jo dukters širdį ir nekaltybę. Visi vienu balsu tvirtina: Geras 
Vėjas buvo įgrūstas žemyn galva į ryžių maišą, tabaluojantis ore 
kojomis uoste įmestas vandenin, ten iškart ir paskendo. Buvo 
kraupoka, kai pabandžiau tai įsivaizduoti, bet kartu buvo nė kiek 
negaila, kad sulaukė tokio baisaus galo. 

Burtų Moliūgėliui išėjus užsakyti dar arbatos ir užkandžių, 
Aukso Balandė kreipėsi į mane angliškai, kad neduotų peno mė- 
gėjams slapčia pasiklausyti ir skleisti paskalas. 

— Pažįstu tave nuo gimimo. Daug kuo esi panaši į motiną. Daž- 
nai matai kur kas daugiau ir aiškiau nei kiti, bet kartais matai dau- 
giau, nei iš tikrųjų yra. O kartais matai mažiau už kitus. Tau niekad 
negana meilės, kurią gauni, ir ji tau vis atrodo ne tokia. Vis nori 
daugiau ir kenti, nes niekada negauni užtektinai. Gal ir yra dau- 
giau, bet tu nematai. Dabar baisiai kenti, nes negali pabėgti iš šito 
kalėjimo. Vieną dieną rasi kelią iš čia. Tai laikina kančių buveinė. 
Vis dėlto viliuosi, jog tavo širdis amžinai neliks taip sužeista, kad 
niekada neįsileistum meilės. Taip galėjo nutikti tavo motinai, bet 


* Vakariečių prekybos įmonės XIX a.-XX a. pradžios Kinijoje ar Honkonge galva. 

tu ją išgelbėjai, kai ji buvo išduota. Ji sugebėjo patirti meilę tik dėl 
to, kad gimei tu ir atvėrei užsklęstą jos širdį. Kai iš čia išeisi, aplan- 
kyk mane Sudžou. Aš tavęs lauksiu. 


— NUSIAUK, - ĮSAKĖ BURTŲ Moliūgėlis. - Ir kojines. - Ji susi- 
raukė. - Ištiesk pirštus. 

Atsidususi papurtė galvą ir vėl įsistebeilijo į mano kojų pirštus, 
tarsi norėdama juos pradanginti savo minties galia. 

Po poros dienų turėjo pasirodyti naujoji šių namų šeimininkė, 
ir Burtų Moliūgėlis nerimavo, ar man bus leista pasilikti, o kartu 
ir jai kaip mano palydovei. Ji užsakė kurpiui pasiūti porą standžių 
kurpaičių - su jomis buvau priversta stovėti ant pirštų. Dar parū- 
pino antkojus kulnams paslėpti ir apvyniojo man čiurnas raudo- 
nais kaspinais. Tos kurpaitės sukūrė rištų pėdų regimybę. 

— Pavaikščiok po kambarį, - liepė ji. 

Ėmiau stypčioti kaip balerina. Po penkių minučių jau smar- 
kiai šlubavau kaip bepirštė antis. Kritau į krėslą ir pareiškiau nebe- 
bandysianti. Burtų Moliūgėlis ėmė skaudžiai žnaibyti man ranką, 
versdama stotis. Vos žengusi žingsnį, nukritau ir nuverčiau gėlių 
vazą ir jos stovelį. 

— Tavo kančios - niekis, palyginti su tuo, ką aš turėjau kentėti. 
Niekas man neleisdavo atsisėsti. Griūdavau ir susimušdavau galvą 
ar ranką. Ir viskas nuėjo perniek. 

Ji pakėlė savo išklaipytą pėdą. Ta buvo beveik tokio pat dydžio 
kaip manosios, likusios natūralaus pavidalo. Keltis buvo išsišovusi 
tarsi kauburys. 

— Kai mane pardavė pirklio šeimai, niekas nesivargino perri- 
šinėti man pėdų ir kurį laiką buvau tuo patenkinta. O paskui su- 
pratau, kad mano pėdos dvigubai nevykusios — ir subjaurotos, ir 
per didelės. O anuomet, kai atėjau į šį verslą, lelijinės kojelės buvo 

labai vertinamos. Jei mano pėdos būtų buvusios mažesnės, galėjau 
būti išrinkta pirmąja Šanchajaus gražuole. Tačiau avėjau tokius ba- 
telius, kokiais apautos išlepusios tavo pėdos, ir tapau tik šeštąja. — 
Ji kiek patylėjo. - Žinoma, ir šeštąja būti ne taip blogai. 

Popiet ji man plaukus nudažė juodai, ištepė aliejumi ir kietai 
surišo, kad būtų lygutėliai. Taip darbuodamasi kalbėjo: 

— Niekas čia nesistengs tau įtikti. Nesitikėk to ir iš manęs. Tai 
tu čia esi tam, kad kitiems įtiktum. Turi nieko nesuerzinti - nei 
vyrų, kurie tave lankys, nei šeimininkės, nei savo gėlių seserų. 
Na, nebūtina įtikti nebent tarnams ir tarnaitėms. Bet nenuteik jų 
prieš save. Jei kitiems įtiksi, tavo gyvenimas bus lengvesnis. O jei 
darysi priešingai, tai ir bus priešingai. Turi naujajai poniai paro- 
dyti, kad tai supranti. Turi būti tokia mergina, kurią ji norėtų pa- 
silikti. Patikėk - jei būsi išsiųsta į kitus namus, gyvenimas supras- 
tės. Nekilsi aukštyn vis didesnio populiarumo ir ištaigos link, o 
tik leisiesi žemyn. Aukštyn žemyn - štai toks mūsų gyvenimas. 
Įžengi į sceną ir viską darai, kad vyrai tave mylėtų. Paskui jie pri- 
simins tas akimirkas su tavimi. Tačiau prisimins ne tave, o savo 
nemirtingumo jausmą, nes tu padarei juos dievais. Atmink tai, 
Violeta, žengdama į sceną - esi mylima ne už tai, kas esi. O kai 
nueisi nuo scenos, tavęs gal jau niekas nebemylės. - Ji pudravo 
man veidą, keldama baltų dulkių debesis. Pamėgino perskai- 
tyti mano mintis. - Žinau, netiki manim. — Teptuku pajuodino 
man antakius ir parausvino lūpas. - Man teks dar daug sykių tai 
kartoti. 

Ji klydo. Aš ja tikėjau. Žinojau, kad gyvenimas gali būti žiaurus. 
Mačiau žlungant daugelį kurtizanių. Tikėjau, kad ir mano motiną 
ištiko kažkokia žiauri nelaimė. Dėl to ji gyveno be meilės ir nieko 
nemokėjo iš tikrųjų mylėti, net manęs. Ji mylėjo tik save. Kad ir 
kas ateityje man nutiktų, netapsiu tokia kaip ji. 

Burtų Moliūgėlis atnešė apgalvį. 

— Nešiojau jį būdama tavo amžiaus. Tai tik smulkutės perlų 
smiltys, bet ateis laikas, ir pati tokį turėsi, gal net su tikrais perlais. 

Pridėjusi apgalvį man prie pakaušio, užsmaukė ant kaktos, 
timptelėdama palaidas sruogas. 

— Veržia, - pasiskundžiau. - Traukia akių kampučius. 

Ji pliaukštelėjo man per pakaušį. 

— Ojo! Net ir tokio skausmelio negali iškęsti? - Atsitraukusi įdė- 
viausia forma. Pažiūrėk į veidrodį. Akys migdoliškos, ties kampu- 
čiais pakeltos. Kad ir kiek įtempiu sau plaukus ties smilkiniais, ne- 
galiu išgauti fenikso akių. Tos akys tavo paveldėtos iš tėvo. 

Negalėjau liautis apžiūrinėjusi savęs veidrodyje - sukiojau gal- 
vą, žiojausi ir čiaupiausi. Veidas - kur mano veidas? Paliečiau sau 
skruostus. Kodėl jie tapo putlesni? Apgalvis ant kaktos buvo V 
raidės formos ir jo įrėmintas veidas įgavo ištęsto ovalo kontūrus. 
Antakiai irgi buvo ištempti smilkinių link. Ties viduriu padažy- 
tos lūpos tarsi sudėtos širdute, baltai nupudruotas veidas blyš- 
kus. Keli potėpiai, ir neliko vakarietiškos mano pusės. Sutapau 
su ta rase, kurią anksčiau laikiau žemesne už savo. Pakštelėjau 
lūpomis ir kilstelėjau antakius. Mano veidas buvo kaip kurtiza- 
nės. Ne gražuolės, ne pabaisos, bet svetimas. Vakare nusišveičiau 
mano plaukai. Tebeturėjau tikrąjį savo veidą, tokį, koks buvo vi- 
sada: su fenikso akimis. 

Rytojaus dieną Burtų Moliūgėlis išmokė mane pudruotis ir pa- 
sirausvinti skruostus. Vėl atsirado ta pati kiniška kaukė. Likau nu- 
stebinta, bet šįkart nesugluminta. Suvokiau, kad paruošusios vei- 
dus vakarui visos kurtizanės atrodo kitokios. Jos užsideda kaukę, ir 
visą dieną veidrodėlyje aš žiūrinėjausi savąją. Dar tirščiau pasipud- 
ravau ir kiečiau susiveržiau apgalvį, kad dar aukščiau ištempčiau 
akių kampučius. Niekas manęs nebūtų pažinęs - net motina. 

NAUJOJI ŠEIMININKĖ BUVO vardu Li ir su savimi atsivedė kurti- 
zanę, nusipirktą, kai ši buvo ketverių. Ponios Li auklėtinė Raudon- 
žiedė išaugo į garsią aukštos klasės kurtizanę - jai dabar buvo de- 
vyniolika. Ji buvo pelniusi švelnų savo šeimininkės prisirišimą ir 
jos vadinama dukrele. Jos atvyko iš Sudžou, ten ponia Li laikė pir- 
marūšius kurtizanių namus. Buvo plačiai paplitusi nuomonė, kad 
Sudžou kurtizanės yra geriausios. Taip manė visi, ne tik mūsiškiai. 
Sudžou merginos buvo dailių manierų, neskubrių judesių, jų bal- 
sai buvo malonūs ir švelnūs. Daugelis šanchajiečių gėlių skelbda- 
vosi esančios iš Sudžou. Tačiau šalia tos, kuri tikrai buvo tenykštė, 
kaipmat išaiškėdavo melas. Ponia Li tikėjosi, kad Šanchajuje, į kurį 
plaukė pinigai iš užjūrio, jai seksis dar geriau, ir, nusipirkusi „Ra- 
mybės rūmus“ bei sekdama papročiu aukštos klasės namus pava- 
dinti jų šeimininkės arba ryškiausios žvaigždės vardu, pervadino 
juos savo dukters garbei „Raudonžiedės namais“. Tai buvo dar ir 
gera reklama. Visos ankstesnės kurtizanės buvo išprašytos. Aš dar 
nebuvau tapusi kurtizane, tad man netrukdė antrarūšės kurtiza- 
nės reputacija, kurios būtų reikėję atsikratyti. Netilo susiruošusių 
kraustytis gėlių seserų ašaros ir keiksmai, ir dar buvo patikrinti jų 
lagaminai, ar nepasiėmė šiems namams priklausančių kailinių ir 
suknelių. Kurtizanė Žiedlapė dėbtelėjo į mane su neapykanta. 

— Kam ji tave pasilieka? Mišrūnės vieta gatvėse, o ne pirmarū- 
šiuose namuose. 

— O kurtizanė Švelnus Vėjelis? — paprieštaravau. 

Neseniai Burtų Moliūgėlis norėdama mane padrąsinti papasa- 
kojo apie Švelnų Vėjelį. Ji buvo pusiau kinė, pusiau amerikietė. 

— Nežinia, kiek kokio kraujo ten primaišyta, - pasakė Burtų 
Moliūgėlis. - Ir dar girdėjau paskalų, kad ji buvo ne tik kurtizanė, — 
iki tol dar ir paprasta prostitutė. Šiaip ar taip, ji savo pastangomis 
žingsnis po žingsnio kas kelis mėnesius kilo aukštyn, geresnės pa- 
dėties link. Kaip ir buvo planavusi, sužadino švelnius jausmus tur- 

tingam vakariečiui ir jis paėmė ją į žmonas. Dabar ji pernelyg įta- 
kinga, kad kas nors atvirai prabiltų apie jos praeitį. Taip ir tu turi 
elgtis. Žingsnis po žingsnio kilti vis aukščiau. 

Ponia Li pakvietė tris kurtizanes iš aukščiausio rango namų — 
jas suviliojo susitarimas, kad pirmus tris mėnesius galės pasilaikyti 
visus gautus pinigus, nesidalydamos su namų šeimininke. 

— Na ir sumani ta ponia Li, - pasakė man Burtų Moliūgėlis. — 
Tos merginos iš visų jėgų stengsis uždirbti iš sandorio ir „Raudon- 
žiedės namai “ staigiai iškils. 

Pigūs svetainės baldai ir puošmenos pačią pirmą dieną buvo pa- 
keistos naujausios mados apystata. O kurtizanių buduarai ištaigingai 
atnaujinti - juose atsirado šilko ir aksomo, spalvinto stiklo šviestuvų, 
kėdžių aukštomis drožinėtomis atkaltėmis ir apkraštuotų spurgais, 
nėrinių užuolaidų širmų, slepiančių nuo akių tualetą ir vonią. 

Mano kambarys liko toks pat. 

— Tu dar bent metus savo kambaryje nepriiminėsi svečių, - pa- 
sakė Burtų Moliūgėlis, - o mums vis dar reikės mokėti nuomą. 
Kam mums bristi į didesnę skolą? 

Pastebėjau, kad ji kalba apie „mūsų“ skolą, ir tapo aišku, jog turi 
galvoje ir „mūsų“ uždarbį. 

— Tai, ką turiu šiame kambaryje, - toliau kalbėjo ji, - kur kas 
gražiau, negu turėjo kitos merginos. Visa tai tebemadinga ir už 
viską sumokėta. 

Tie baldai buvo prasti ir nušiurę. 

Kitą dieną susėdom prie stalo kartu su ponia Li ir Raudonžiede. 
Burtų Moliūgėlis jau buvo mane prigrasinusi tylėti, jei ne - sužnai- 
bysianti man šlaunį, kad sveikos vietos neliks. 

— Ar žinote, kodėl ją palikau? - paklausė šeimininkė Burtų Mo- 
liūgėlio. 

— Parodėte gerą širdį šitam beglobiam vaikui ir pamatėte, kad ji 
teikia vilčių. Už tai mes labai dėkingos. 

— Gerą širdį? Pah! Laikau ją tik paprašyta savo senų laikų gėlių 
sesers Aukso Balandės. Nuo seno buvau jai skolinga, ir dabar prieš 
persikeldama į Sudžou ji atsiėmė iš manęs tą skolą. 

Dabar skolą Aukso Balandei perėmiau aš. Ponia Li įrėmė į 
mane sunkų žvilgsnį. 

- Elkis, kaip pridera. Nežadėjau tavęs laikyti amžinai. 

Burtų Moliūgėlis gražbyliaudama ėmė dėkoti. Žadėjo būti de- 
rama mano mokytoja ir palydovė. Tarškėjo apie savo kaip pirma- 
rūšės kurtizanės patirtį, apie tai, kaip buvo patekusi į didžiausių 
Šanchajaus gražuolių dešimtuką. 

Šeimininkė ją nutraukė. 

— Nebenoriu klausytis šitų pagyrų. Tai nepakeis fakto, jog ji 
maišytos rasės. Nenoriu, kad Violeta svečiams girtųsi esanti Lulu 
Mimi duktė. Visi juokiasi iš amerikietės ponios, kuri leidosi įvilio- 
jama į spąstus amerikiečio meilužio, kuris prieš atvykdamas į Šan- 
chajų buvo viso labo iš kalėjimo pabėgęs nusikaltėlis. 

Geras Vėjas sėdėjo kalėjime? 

— Iš kur jūs žinote... - jau žiojausi sakyti, bet Burtų Moliūgėlis 
įžnybo man į šlaunį ir šeimininkei paaiškino: 

— Kaip matote, ji niekuo nebeprimena vakarietės. Niekas jos 
neatpažins. Mes jai davėme Violetos vardą. 

Ponia Li susiraukė. 

— Bet ar galite perdažyti jai akis? Kaip šitai paaiškinsime? 

Burtų Moliūgėlis jau buvo paruošusi atsakymą. 

— Tai gali būti stačiai privalumas, - tarė ji perdėtai rafinuotu 
tonu. - Didysis tapytojas Luo Pingas', kaip manoma, buvo žalia- 
akis ir įžvelgdavo slapčiausias žmogaus sielos gelmes. 

Ponia Li purkštelėjo. 


* Luo Pingas (1733-1799) - Čingų laikų tapytojas, vienas iš aštuonių vadinamųjų Jangdžou 
ekscentrikų. 

— Jis matydavo dar ir dvasias iš ano pasaulio. - Ji patylėjo. - Ne- 
noriu, kad jos kambaryje kabėtų vampyrų paveikslai. Jie mirtinai 
išgąsdintų bet kurį vyrą. 

Čia įsikišo Raudonžiedė. 

— Mama, galėtume tiesiog sakyti, kad jos tėvas buvo man- 
džiūrų giminės, kilusios iš šiaurės. Pasienyje daug kas turi svetim- 
šalių kraujo ir šviesias akis. Dar galim pridurti, kad velionis jos 
tėvas buvo aukštas užsienio reikalų ministerijos valdininkas. Šiaip 
ar taip, tai būtų arti tiesos. 

Ponia Li įsistebeilijo į mane, tarsi norėdama įžiūrėti, kiek tos 
melagystės man tinka prie veido. 

— Nepamenu, kad Aukso Balandė būtų mums tai sakiusi, - tarė 
ponia Li. 

- Iš tikrųjų ji sakė, kad jos tėvo motina pusiau mandžiūrė, o 
aukštas valdininkas buvo jos senelis. O jos tėvas tiesiog labai nu- 
vylė šeimos lūkesčius. Visa tiesa nebūtų naudinga. 

Mandžiūrų kraujas! Nuvylė šeimos lūkesčius! Buvau priblokšta, 
kad Aukso Balandė joms papasakojo apie mano tėvą. Man ji nie- 
kada neminėjo tokių dalykų. 

— Nesakykim, kad jis dirbo užsienio reikalų ministerijoje, - pa- 
siūlė ponia Li. - Žmonės gali laidyti juokus, esą ta mergaitė - už- 
sienio reikalų vaisius. Ar ji minėjo tau jo vardą? 

— Niekaip negalėjau iš jos išpešti, - atsakė Raudonžiedė. - Ta- 
čiau vien to, ką žinom, pakanka Aukso Balandei grąžintą skolą 
paversti privalumu. Kai kurie mūsų lankytojai iki šiol prijaučia 

kilmę. Ir kadangi mandžiūrėms netvarstomos kojos, bus lengva 
paaiškinti, kodėl jos pėdos nėra mažos. 

- Bet mes dar neturim jos motinos istorijos, - pasakė ponia 
Li, - jei paaiškėtų, kad iki šiol niekas negirdėjo tiesos. 

— Galėtume ją irgi padaryti pusiau mandžiūre, - pasakė Rau- 
donžiedė. 

— Galim sakyti, kad ji nusižudė po vyro mirties, - pasakė Burtų 
Moliūgėlis. - Garbi našlė, našlaite likusi nekalta mergaitė. 

Raudonžiedė jos nesiklausė. 

— Tiks įprasta istorija. Po tėvo mirties jaunesnysis jo brolis pra- 
lošė šeimos turtą ir paliko skurde našlę su dukterimi likimo valiai. 

Ponia Li paplekšnojo jai ranką. 

— Žinau, iki šiol dėl to jauti kartėlį. Bet aš džiaugiuosi, kad mo- 
tina man tave pardavė. - Ponia Li atsigręžė į mane. - Girdėjai, ką 
kalbėjom apie tavo tėvą ir motiną? Įsidėjai į galvą? 

Burtų Moliūgėlis kaipmat suterškė: 

- Galiu tuoj pat ją išegzaminuoti ir matysite, kad ji įsiminė viską 
aliai smulkmenos ir be klaidų. 

— Per mėnesį ji turi pasiruošti savo pirmajam pokyliui. Per jį 
nebus oficialiai pranešta, kad ji yra mūsiškė skaistuolė kurtizanė, 
tai bus tik prisistatymas, kad pasklistų žinia. 

Pasijutau, tarsi iš jos išgirdusi, kad greitai mirsiu. 

— Nesirūpinkite, - tarė Burtų Moliūgėlis. - Ji gera mergaitė, iš- 
mušiu jos atžagarumo likučius. 

Ponia Li sunkiai nužvelgė mus abi pagret, bet paskui atlyžo. 

— Galite vadinti mane Motule Li. 

Jai išėjus Burtų Moliūgėlis įžnybo man į ranką. 

— Nieko nėra svarbiau nei gera pradžia. Nori gerai gyventi? Nori 
būti pirmarūšė? Rytoj pat imsiu tave mokyti ir vieną dieną, kai 
tapsi populiari ir spindėsi brangenybėmis, man pasakysi: „Burtų 
Moliūgėli, tiesą sakei, ačiū tau už laimingą gyvenimą.“ 

Burtų Moliūgėlis moko jaunąją Violetą, kaip 
tapti populiaria kurtizane, saugantis šykštuolių, 

Nori, kad jau šešiolikos tavo slėpsnos būtų nuengtos? Žinoma, ne. 
Tada gerai įsidėk į galvą šias pamokas. 

Kol tebesi skaistuolė kurtizanė, turi išmokti gundymo meno, 
o tavo lūkestį turi atsverti slapumas. Tu nebūsi nuvainikuota be 
Naujųjų metų, kai tau sueis penkiolika, ir tikiuosi, kad iki to laiko, 
kai šeimininkė susiruoš parduoti tavo pumpurą, jau turėsi daug 
karštų gerbėjų. 

Gal manai sau: „Ką mano palydovė, senasis Burtų Moliūgė- 
lis, išmano apie romantiškus jausmus?“ Būdama devyniolikos aš 
buvau patekusi į didžiausių Šanchajaus gražuolių dešimtuką. Ir ne 
tiek daug kurtizanių išsilaiko šiame versle iki trisdešimt dvejų. Tad 
pati supranti, aš apie tai nusimanau geriau už daugelį kitų. 

Niekada nepamiršk, mažoji Violeta, kad tu - romantikos ir iliuzijų 
kūrėja. Kai skambini citra, ji turi būti sielvartinga arba džiūgau- 
janti tavo dainuojamos poezijos palydovė. Dainuok savo gerbėjui 
taip, tarsi šalia būtų tik jis ir tarsi pats likimas šią akimirką būtų jus 
suvedęs. Negalima tiesiog brązginti šilko stygomis arba žiopčioti 
atmintinai išmoktų žodžių. Tada geriau išvis nemuzikuoti, o sėdus 
į palankiną traukti tiesiai į viešnamį, kur niekas negaišta laiko iliu- 
zijoms ir įžangoms. 

Dauguma gražuolių per visą savo karjerą išmoksta vos dešimt 
dainų. Tu neturi būti kaip dauguma. Turi būti nepaprasta. Per atei- 
nančius metus išmoksi tris melodijas apie vienumą kalnuose, tris 
kaimo balades apie kalnuose susitinkančius mergeles ir bernelius, 
tris klasikinius dainuojamuosius eilėraščius apie grįžimą iš karo 
ir grumtynes su tigrais, dainelę su šnekamaisiais intarpais sve- 
čiams prajuokinti, vieną iš mėgstamų linksmų šventinių dainų ir 
atsisveikinimo giesmę apie du pakeleivius, kuriems netrukus teks 
išsiskirti, — tokia sušildo pobūvio pabaigą ir pratęsia kvietimą vėl 
susitikti prie taurės. 

Tu mokyta mergaitė, tad, žinau, greitai viską išmoksi, jei tik ne- 
tinginiausi. Jei nori patekti į didžiausių Šanchajaus gražuolių de- 
šimtuką, tavo repertuaras turi būti pakankamai platus, kad kiek- 
vienam gerbėjui, kuris tavo garbei kelia kviestinę vakarienę, galė- 
tum parinkti atskirą dainą. Kai jam dainuosi tą dainą, jis užmirš 
visas kitas moteris. Kai ateis metas visų aukštos klasės namų lan- 
kytojams rinkti gražuolių dešimtuką, spėk, kuri surinks daugiau- 
sia balsų? Kas mėnesį išmoksi po naują dainą ir kiekvieną turi at- 
likti natūraliai ir nuoširdžiai, tarsi ji plauktų iš pačios širdies. Aš tol 
tave mokysiu akompanuodama citra, kol tavo trelės nebeprimins 
dviejų kačių kniauksmo prie papjautos pelės. 

Gerai pagalvosim, kokius dainuojamuosius eilėraščius tau pa- 
rinkti. Nė nemėgink imtis eilėraščių apie žiemą kalnuose, jie visi 
šalti ir nykūs. O tie, kuriuose minimas pavasario atlydys, puikiai 
tinka, nes juose kalbama apie atsinaujinimą ir gausą, mirties ir 
vienatvės priešingybę. Pageidautinos dainos apie rudenėjančią 
gamtą, ypač jei jose ragaujami tavo gerbėjo mėgstami vaisiai. Liz- 
dus kraunančių kregždžių balsai skamba kaip pažadas, bet venk 
tokių dainų, kuriose atskrenda šarkos arba išskrenda feniksai, nes 
jos pranašauja blogas naujienas ir pasitraukimą iš gyvenimo. 

Vėliau, kai jau bus priartėjęs tavo nuvainikavimas, išmoksi 
kelis dainuojamuosius eilėraščius apie gražios mergaitės mirtį. Su- 
prantu, keista rinktis liūdnas dainas, tačiau tragedija atveria sugil- 
dytą širdį ir sustiprina ilgesį ir pašėlusią aistrą. Vyriškis viską pa- 
darys, kad mylima būtybė nebegailautų ir kad vėl pajustų ją savo 
glėbyje. Net jei niekada nėra praradęs tos, kurią tikrai mylėjo, jis 
norės įsivaizduoti, kad taip buvo, ir suguls susijungti su plevenan- 
čia tavo siela ir vėl pasiekti aistros viršūnę. Po tragiškų dainų paly- 
dovės ir kambarinės sulaukia itin dosnių arbatpinigių, ką jau kal- 
bėti apie dovanas, kurios bus padėtos prie dieviškų tavo kojų. 

Ilgainiui į tavo repertuarą įtrauksime dainuojamųjų eilėraščių, 
kurie derės prie kiekvieno vyro minčių apie savo svarbą. Gal jis 
valdininkas intelektualas, verslininkas arba politikas? Tas dainas 
tu ir atliksi pokylio šeimininkui jo draugų akivaizdoje, ir kuo dau- 
giau dainų mokėsi, tuo daugiau galėsi giedoti ditirambus ne šiaip 
mokslavyriui, bet ir universiteto rektoriui, ne šiaip verslininkui, bet 
ir „Žendzi“ generaliniam direktoriui. Pas mus lankosi daug pramo- 
nės magnatų; tau reikia nusimanyti apie jų pramonės šakas. Kar- 
tais tau gali tekti linksminti šventyklos dvasininką. Su juo lengva: 
jis mėgsta dainas apie dievus. Jei daina bus kaip intymus kuždesys, 
jo krūtinė ims kilnotis žinant, kad šalia dar kas nors girdi tas atviras 
liaupses. Poveikis toks pat kaip ir visiems vyrams: jis pasijus galin- 

gesnis, vyriškesnis, karingesnis ir dosnesnis, ypač jei išgers daug 
vyno. Nepamiršk pripildyti nugertą jo taurę. 

Šeimininkė sakė, kad po mėnesio turėsi pirmąkart pasirodyti 
per kviestinę vakarienę. Tai nėra oficialus tavo pristatymas. Ponia 
nori, kad žinia apie tave pasiektų moskitų spaudą. Tame vakarė- 
lyje apsilankiusių vyrų paleistas gandas sužadins kitiems norą 
diena po dienos kelti kviestines vakarienes debiutantės garbei. Bet 
nieko nedaryk, kas galėtų sukelti kandžias apkalbas. Kaip manai, 
kodėl moskitų spauda gavo tokį pavadinimą? Po kiekvieno pobū- 
vio „Aukštuomenės Šanchajuje“ pasirodys vis naujų straipsnių. 
Tavo elgesys ateinantį mėnesį nulems tavo karjeros eigą. Nenoriu, 
kad elgtumeisi nei kaip maža mergaitė, nei kaip šelmė viliokė. Ir 
nekišk savo puikiojo vakarietiško išsilavinimo arba gudragalviškų 
nuomonių. Jei juoksiesi, tai užsičiaupusi. Niekada to nepamiršk. 
Jei pagyvenęs vyras ims pernelyg įžūliai kibti, imk vadinti jį sene- 
liu. Kai kurie seniai bandys jėga pasisodinti tave ant kelių. Šunka- 
ros. Jei taip atsitiks, tuoj pat prie tavęs prieisiu ir pasakysiu: „Ponas 
Vu laukia mūsų Rytiniame Gerovės kelyje: Kai norėsiu ištraukti 
tave iš keblios padėties, visada sakysiu tuos žodžius. Nebūk paika 
ir neklausk manęs, kas tas ponas Vu. 

Pirmąjį pobūvį surengs didžiai svarbus žmogus, vardu Ištiki- 
masis Fangas. Didžiai svarbus reiškia „didelis turčius“. Jis iškels di- 
delę puotą ir nori, kad aštuoniems jo svečiams tektų po dvi kurti- 
zanes. Iš to irgi gali suprasti, koks jis svarbus. Gerai, kad pradedi 
nuo turtuolio pobūvio. Pamatysi, kaip įnirtingai kartais rungiasi 
varžovės. Ten bus visos mūsų namų gražuolės ir dar dvylika iš 
kitų namų. Jis klausė, ar mūsų namai turi skaistuolę kurtizanę, ir 
šeimininkė buvo laiminga galėdama atsakyti turinti naujokę, nai- 
vią ir nepatyrusią. Jis nudžiugo ir pasakė, kad dėl įdomumo jam 
patiktų amžiaus įvairovė. Galbūt jis ypač akį padėjęs ant nekaltų 
mergelių. Jei ir taip, nebandyk jo sužavėti - šeimininkė padėjusi 

ant jo akį kaip ant būsimo Raudonžiedės vyro. Jei pirmąkart kiek 
suklysi pažeisdama etiketą, visi tau atleis. Gali būti, kad tai bus 
palaikyta tavo tyrumo ir nekaltumo įrodymu. Bet jei esi nerangi, 
kietakaktė ar pasipūtėlė, pamiršk svajones apie prašmatnų gyve- 
nimą. Tau dar pasiseks, jei šeimininkė pasiliks tave kaip kamba- 
rinę skolai sumokėti. 

Gali būti, kad tau nieko ypatinga nebus liepta daryti, bet tai ne- 
reiškia, kad galėsi nieko neveikti. Pirmiausia turi stebėti ir mokytis 
suprasti ženklus, kuriuos tau duosiu. Pasveikink svečius, paklausk 
lankytojo, už kurio stovi, ar jis nenorėtų dar arbatos ar kokio patie- 
kalo, o tada pasakyk man. Aš atnešiu, ko jis bus užsakęs. Abejoju, 
ar pokylio šeimininkas prašys tavęs palinksminti svečius, nes bus 
keletas patyrusių gražuolių, populiarių pasakotojų, - kadaise man 
teko būti netikėtai pakviestai, ir nesėkmingai. Tad dėl visa ko pa- 
ruošiu pasakojimą, kurį galėsi išmokti per kitą savaitę. Tu pasakosi, 
o aš akompanuosiu tau citra. 

Tai pasakojimas apie amžiną jaunystę. Jei tinkamai papasakosi, 
kiekvienas tai girdėjęs vyras panorės, kad jį pabrūžintum savo jau- 
nyste. Žinoma, iki tavo nuvainikavimo tikro brūžinimo nebus. 
Tuo pasakojimu tu duosi ateities pažadą. Nemirtingumo pažadą. 
Tas pasakojimas žada nemirtingumą tūkstančiui metų. Jis vadinasi 
„Žydinčių persikų pavasaris“ - net vaikas gali atmintinai pakartoti 
tam tikrą to pasakojimo variantą. 

Kadangi tai ne kartą girdėta pasaka, ją sekdama turi parodyti iš- 
skirtinį vaidybos talentą. Reikia labai išraiškingai perteikti liūdesį, 
smalsumą, nuostabą, nuoširdų gailestį ir taip toliau. Čia nutyli, čia 
meti žvilgsnį į tolį, čia suskersakiuoji, kad sužadintum dar didesnį 
susidomėjimą. Kai buvau jaunesnė, daugybė vyrų sakė niekada 
taip nepriartėję prie nemirtingumo, kaip klausydamiesi manęs. 
Net kitos kurtizanės taip sakydavo, o jos paskutinės pagirs kitą gra- 
žuolę, nebent veidmainiaudamos. 

Mano pasakojimo versija buvo maždaug tokia: vargšas žvejys, 
užmigęs valtyje, jos nunešamas į slaptą grotą. Priplaukęs krantą at- 
siduria rojuje, ten žmonės vilki praėjusių laikų drabužiais ir kalba 
senoviška kalba. Tie žmonės nepažįsta karų ir rūpesčių, neapy- 
kantos ir pavydo, ligų ir senatvės. Ten yra vienas metų laikas - pa- 
vasaris. Mergelės amžinai nekaltos, vynas tik saldus, bijūnai nie- 
kad nevysta. Ant kiekvieno kalno šlaito augančių persikų medžių 
šakos lūžta nuo viliojančių vaisių. 

„Kur aš esu?“ - klausia žvejys vienos mergelės, o ji atsako: „ Žy- 
dinčių persikų pavasario šalyje“, o tada pamalonina jį tokiais bū- 
dais, kokių nė neįmanoma įsivaizduoti. (Tu turi naiviai pridurti: 
„Vynu ir dainomis“ Visi ims kvatoti visa gerkle.) Šiame žemiškame 
rojuje laikas sustojęs. Jis nuolat savaime atsinaujina, kaip ir malo- 
numų troškulys. Galiausiai žvejys atsitokėja ir suvokia, kad namiš- 
kiai turėtų būti smarkiai sunerimę, kur jis dingęs. Jis pasuka namų 
link valtį, prikrautą gardžių mėsiškų valgių ir vaisių — lauktuvių 
motinai, tėvui ir žmonai. Grįžęs pakvies draugus plaukti kartu į 
savo Utopiją. Priplaukus gimtinę jo valtis prakiūra ir sutręšta. Pusė 
kaimo sudegę, pagoda sugriuvusi, visi kas gyvas išgąstingai žiūri į 
ilgą susivėlusią jo barzdą ir plaukus. Jis sužino, kad nuo tada, kai 
išplaukė, praėjo du šimtai metų, buvo pralaimėti trys vidaus karai, 
o jo šeima ir draugai seniai mirę. Nuliūdęs jis grįžta į savo valtį ir 
leidžiasi atgal į tą grotą. Praeina daugybė metų, o jis vis plaukia, 
negalėdamas rasti Žydinčių persikų pavasario šalies. 

Štai toks visiems žinomas pasakojimas, bet aš mėgstu pridėti 
laimingą pabaigą. O ji štai kokia: žvejys, jau pasiryžęs nusiskan- 
dinti, ant upės kranto pamato tą pačią gražuolę mergelę, valgan- 
čią neregėto dydžio persiką, - tik suėmusi abiem rankomis pakelia 
prie raudonų kaip vyšnios lūpų. Ji moja jam ir jie kartu plaukia į 
Žydinčių persikų pavasario grotą. Niekas nepasikeitę. Nei merge- 
lės. Nei persikų medžiai. Nei oras. Nei amžina palaima. Žvejys vėl 

jaunas ir gražus - ir, žinoma, labai panašus į pokylio šeimininką. O 
mergelė panaši į tave. 

Pasakodama šią pabaigą vardydavau erotinius malonumus, ku- 
riais mėgausis tas laimingasis. Tuos malonumus visi žino. Plau- 
kiojimas su auksine žuvele, Arbūzo ragavimas, Kopimas į per- 
siko medį. Dažnai tai būdavo tokie malonumai, kuriuos žinojau 
mėgstant šeimininką. Bet, žinoma, kol esi skaistuolė kurtizanė, tau 
nevertėtų įtraukti tokių detalių. Galbūt kitąmet. Aš pritarsiu tau 
citra, mano skambinimas padės prisiminti, kas bus toliau: trum- 
pas glissando rodys netikėtą atvykimą, tremolo — kylančią aistrą, 
brūkštelėjimas per visas dvidešimt ir vieną šilko stygą - grįžimą 
į praeitį. Per ateinančias kelias savaites išmokysiu tave kiekvieną 
žodį tarti kartu su tiksliai nušlifuotais mimikos ir kūno judesiais, 
liekant natūraliai ir spontaniškai, tarsi istorija kaip tik šią akimirką 
vertųsi tau prieš akis, o visi išgyvenimai būtų nuoširdūs ir neti- 
kėti. Tu išmoksi kalbėti melodingu nekaltos mergaitės balsu - tai 
tarsi paukštuko čirenimas, neryžtinga dvejonė arba vis smarkesne 
banga užliejantis džiaugsmingas palengvėjimas. 

Neprilygstamai vaidybai būdingas dar vienas ypatumas. Kai ku- 
rios merginos pasikliauja vien mokėjimu ir nerodo jokių jausmų. 
Jos gali būti meistriškai įvaldžiusios techniką, bet būna susirauku- 
sios iš įtampos. Šį stilių aš vadinu „matyti strėlę, bet ne taikinį“. Vi- 
siška nuobodybė. Po trijų minučių vyrai tik ir laukia, kada baigsis 
pasakojimas ir jie galės grįžti prie audringesnių vakaro malonumų. 

Kitą stilių vadinu „kalbinti savo širdies stygas“. Šios rūšies gra- 
žuolė užsimerkia ir atsiduria kitame pasaulyje. Jos veidas spindu- 
liuoja iš malonumo, kartais ji kilsteli antakius arba pati sau šypsosi 
norėdama parodyti, kokia yra patenkinta savo muzikavimu. Koks 
maivymasis. 

Trečiąjį stilių vadinu „pleventi dviese ant žavesio sparnų“. Šito 
tu ir mokysiesi. Mąstyk apie tą istoriją man pasakojant, ką daryti. 

Pradedi pusiau praviromis akimis — tavo vokai dar apsunkę nuo 
sapnų, palengva apžvelgdama akiratį, susitinki su pokylio šeimi- 
ninko akimis. Pamėgink. Ne, ne - peržvelk iš lėto. Jei akys lakstys 
greitai, atrodysi įtari. Paskui plačiai atsimerkusi ilgesingai įsižiūrėk 
į jį. O tada vėl pusiau nuleisk vokus - taip žemai, kad atrodytų, jog 
užmigai. Žvilgtelėk lyg norėdama parodyti, kad dviese įžengėte į 
rojų. Papūsk lūpas ir kiek praverk - ne tiek daug. Neatitrauk nuo 
jo akių, o tuo tarpu tegul tavo veidą užlieja nevaržoma palaima. 
Staiga aiktelėk - tyliai, iš malonumo, o ne iš baimės — ir išreikšk 
abejonę - ne, ne susiraukdama - klausiamu žvilgsniu, kuriam per- 
simainius atsiskleidžia atsidavimas savo likimui. Tu lieki pakerėta, 
su svaja apie jį akyse. Tu nekalta mergaitė - kiek išsigandusi, nes 
nežinai, kur eini. Užsimerk, imk tankiai alsuoti, nevalingai ulbauti 
kartu su citros tremolo. Tada užsimerk ir ištark „ak!“ lyg ištikta jaus- 
mus siaubiančios ekstazės. Tai yra nutaisai kiek skausmingą veido 
išraišką, tarsi mirdama, bet tai nedidelė kančia, laikina mirtis, taigi 
keletą sekundžių lieki sustingusi. Negriežk dantimis. Tai skaus- 
mas, kurį jauti širdimi. Galiausiai tegul tavo veidas atsileidžia, ir 
kai svajingos tavo akys sutiks jo akis, jis netvers nekantrumu kuo 
greičiau atrišti pinigų kapšą, kupinas vilčių tapti tuo, kuris tave nu- 
vainikuos. 

Suprask, tas pasakojimas apie žydinčių persikų pavasarį yra ne 
vien apie nemirtingumo troškimą. Jis kartu ir apie slaptą vyriškio 
praeities akimirką, kuri jam dabar nepasiekiama, - akimirką, kai jis 
gyveno kvėpuodamas pilna krūtine. Galvodamas apie tą akimirką 
jis mato, kad jo gyvenimas buvo tuščias ir vienišas. Jis sugrudęs 
apgaili prabėgusius metus, mato juos kaip ant delno. 

Tą ilgesį jam gali žadinti koks nors įsirėžęs jaunystės epizodas. 
Tai būdingi atvejai. Gal romantiškus jausmus jam sukėlė ištekėjusi 
pusseserė? O gal jį sugundė vyresnė mergina? Ką jis pamatė pasei- 
lintu pirštu pradūręs popierinį jaunos savo tetos langą? Ar ji buvo 

su jo dėde, jo tėvu ar jo amžiaus berniuku? Gal ji nubaudė jį? Gal 
ta bausmė jam sužadino malonumą? Koks erotinis prisiminimas 
dabar jam padeda pasiekti viršūnę? 

Taip pat įsidėmėk, kad suaugęs vyras gali ilgėtis idealaus savęs. 
Iš jo buvo tikimasi, kad po savęs paliks didžiadvasio žmogaus at- 
minimą ir jo palikuonys galės jį garbinti už pelnytą šlovę. Tik ne- 
daugeliui vyrų pavyksta išsaugoti idealų savo „aš“. Jeigu jis intelek- 
tualas, kokius filosofinius principus paaukojo dėl garbėtroškos? Jei 
bankininkas, kokias jo garbės priesaikas suteršė naudos siekis? Jei 
politikas, kokią jo pilietinę poziciją sugriovė kyšiai? Turi sužadinti 
jam sentimentus dvasinėms pergalėms ir padėti jam puoselėti savą 
legendą apie tai, kas jis buvo. Kai to pasieksi, jis neįstengs tavęs pa- 
likti bent vieną du sezonus. 

Tu dar per jauna suprasti, ką iš tikro reiškia praeities ilgesys. Sen- 
timentams sužadinti reikia laiko. Bet dėl būsimos savo sėkmės turi 
greitai mokytis. Kai paliesi vyro praeities ilgesio stygas, jis bus tavo. 


Globėjai ir šykštuoliai 


Kurtizanė turi darbuotis dėl Keturių reikmių: papuošalų, baldų, 
sezono sutarties ir pelnyto poilsio be rūpesčių. Pamiršk meilę. Jos 
gausi daug, bet ji niekada nebus patvari. Ja soti nebūsi, net jei iš- 
tekėsi. Ir jeigu netapsi įžymi, netapsi niekuo daugiau nei viena iš 
daugelio sugulovių - ir ne antrąja žmona, o kokia ketvirtąja, penk- 
tąja, šeštąja ar dar blogiau. Turėsi valgyti tai, ką parinks pirmoji 
vyro žmona. Galvodama apie pelnytą poilsį pasvarstyk, kas galėtų 
tau teikti bent truputį laisvės, kuria dabar mėgaujiesi. Gali būti, 
kad tau neliks nieko kita, tik tapti kurtizanių namų šeimininke 
kaip tavo motinai. Gal dabar jos nekenti, bet tai niekis, palyginti su 
laisve ir patogumais vėlesniame amžiuje. 

Kad patenkintum Keturias reikmes, turi pelnyti populiarumą, 
būti geidžiama daugelio gerbėjų, kurie tau neš brangias dovanas. 
Turi būti blaivaus proto, tvirta, apsukri ir sumati kaip verteiva. Ne- 
siderėk, ir visada gausi, kiek esi verta. Pirmaisiais metais po tavo 
nuvainikavimo šito pamokysiu. Jei nepaisysi mano patarimų, nusi- 
piginsi ir net mano pastangų gali nebeužtekti vėl pakelti tavo vertę. 

Mano užduotis yra sukurstyti gerbėjus rungtis tarpusavyje, 
kuris iš jų galės džiaugtis garbe tave nuvainikuoti. Aš su tavim 
būsiu visuose pobūviuose, kartu eisiu į viešnages kituose na- 
muose. Tavo gerbėjams leisiu suprasti, kad kiti varžosi dėl tavo pa- 
lankumo, ir paminėsiu dovaną, kuria esi pasipuošusi - deimantinę 
plaukų smeigę, Šveinfurto žalumos nefrito žiedą. Kas savaitę puo- 
šiesi bent truputį vertingesniais papuošalais nei pirmiau. Visa tai 
aš tau paskolinsiu. Galiu sakyti, kad tavo mėgstama spalva žalia, 
taigi mėgstamiausi tavo brangakmeniai — nefritas ir smaragdas. 
Neprieštarauk man ir nesakyk, kad mėgsti rausvą spalvą. Tokia 
teisybė yra gryna minkštaprotystė ir gali baigtis tuo, kad vietoj 
dovanų gausi gėlių. Kai kuriuos gerbėjus reikia pritraukti po tru- 
putį, nesvarbu, kokie jie turtingi. Net turtingiausias žmogus gali 
būti pradėjęs nuo kuklių išteklių. Įpročiai gajūs. Kai jis bus atnešęs 
pakankamai dovanų, kad įrodytų savo ketinimų nuoširdumą, pa- 
ruošiu buduarą ir jam užsiminsiu, jog po vakarėlio tu su juo mielai 
išgertum arbatos. Galima kviesti tik rimtus gerbėjus, ir tik išgerti 
arbatos, galbūt pasiklausyti tavo dainos. Čia jie ras užuominą apie 
vidinius kambarius, kuriuose jie galėtų pamesti protą. 

Mes tarpusavyje išmoksim susikalbėti akimis, antakiais, nežy- 
miais vėduoklės judesiais ar apykaklės timptelėjimu. Tu mokėsi 
subtiliai tai padaryti, kad man būtų aišku. Kai paminiu pono Vu 
pobūvį, aš tave išsivedu. Kai užsiminsiu apie poną Lu Akmenų ke- 
lyje, suprasi, kad tave akimis ryjantis vyriškis yra Raudonžiedės 
gerbėjas. Parinksiu tau dosnių vyrų. Kuo stipriau vyras tavęs gei- 

džia, tuo brangesnės jo dovanos. Kuo brangesnės dovanos, tuo di- 
desnė tavo vertė, o pakilus tavo vertei įgyjamas šeimininkės palan- 
kumas. Atsivesk turtingą globėją, ir ji ims vadinti tave dukra. Jei 
neturėsi nei globėjų, nei gerbėjų, nei šiaip svečių, ji išvadins tave 
veltėde ir pagrasins išmesti lauk. 

Šito tave mokau tam, kad vėliau išvengtum kančių dėl skau- 
džios tiesos. Mūsų pasaulį valdo trumpalaikiai pažadai ir apgaulė. 
Tai neišvengiama. Mes nesam blogos; tiesiog kitaip neišgyven- 
tume. Sėkmę nuo žlugimo skiria tik keli žingsniai. Jei tai suprasi, 
tau neteks taip dažnai kaip man kentėti dėl prarastų iliuzijų. 

Tarp savo pumpuro gerbėjų turėsi numylėtinių — žavių ir gra- 
žių. Bandysiu jų nepaleisti. Bet ne aš, o šeimininkė išrinks tą, kuris 
jai atrodys tinkamiausias tau nuvainikuoti, - tą, kuris daugiausia 
pasiūlys. Jei tai bus vyriškis, kuris tau atrodys atstumiantis, papra- 
šysiu ponios leisti tau kitą kartą nedidelę pramogą. Šitaip priprasi 
prie minties, kad po atkaraus vyriškio laukia mielesnis. 

Gerai įsidėmėk - pelningiausia yra pirmoji savaitė. Po jos tu jau 
nebe skaistuolė. Susidomėjimas tavimi blėsta, dovanų mažėja. Jau- 
nutėms gražuolėms taip visada nutinka. Joms pardavus savo nepa- 
tyrimą, likę nepatyrimo požymiai niekam nebereikalingi. Bet tu 
visus nustebinsi. Štai ko tave išmokysiu: įkinkyti į darbą smegenis 
ne mažiau negu strėnas ir burną. 

„Raudonžiedės namuose“ visi pobūvių ir kviestinių vakarienių 
šeimininkai bus turtingi, lygiai kaip ir „Slaptajame nefrito take“. O 
jų svečiai — vieni bus turtingi, kiti ne. Čia padės mano įgūdžiai. Aš 
greitai išsiaiškinsiu. Kadangi priklausome naujiems gėlių namams, 
pirmiausia turime remtis Raudonžiedės šlove ir paskui susikurti 
nuosavą aukštos klasės kurtizanių reputaciją. Taigi niekada nevi- 
liok jos globėjų, arba gausi iš manęs šilkinę virvelę pasikarti. Nau- 
jienos apie „Raudonžiedės namus“ moskitų spaudoje jau paskleis- 


tos ir mūsų šeimininkė pasirūpins, kad jų būtų dar daugiau. Bul- 

variniai laikraštukai mėgsta vaizduotę kutenančius gandus, o juo 
labiau skandalus. Juose visada rasi straipsnelį apie kokį nors kaimo 
stuobrį, apiplėštą begėdės kurtizanės. Manau, dauguma tų kaltin- 
tojų yra paprasti šykštuoliai - išmetę dolerį laukia, kad jiems pa- 
glostytų pagaliuką kaip opijaus gėlių namuose pas pigią šliundrą. 
Arba mano, kad kurtizanės meilė yra tikra, ir paskui skelbiasi buvę 
išduoti. Tačiau kai kurios kurtizanės išties yra vagilės. Jei tokią 
pagauna už rankos, galas jos karjerai Šanchajuje. Jai teks keliauti 
į kitą provinciją vilioti patiklių klientų. Aš niekinu šitą veislę. Per 
jas vyrai ima galvoti, kad visos gėlės iš prigimties ilgapirštės. Tokių 
kurtizanių šiuose namuose nerasi, tad pati netapk tokia. 

Aš pasistengsiu, kad bulvarinėje spaudoje apie tave greitai pa- 
sklistų palankūs gandai. Vieno populiariausių moskitų dienraščių 
redaktorius yra buvęs mano meilužis, o kadangi iš jo nieko neė- 
miau už daugybę mūsų pasimatymų, galiu paprašyti palankaus 
žodžio. Galbūt pradžioje mums reikės ko nors prikurti. „Žino- 
mas laivybos magnatas pasakė, kad verta pamatyti „Raudonžiedės 
namų“ skaistuolę kurtizanę iki oficialaus jos pristatymo.“ Tai su- 
teiks papildomai intrigos ir kartu aiškiai parodys, kad tu priklau- 
sai aukštos klasės namams, ne tokiems, kurie ima dolerį už tą, du 
dolerius - už aną. Taip darė sena perekšlė, dėl to mes nusiritom iki 
antrarūšių namų lygio, o lankytojai gavo akstiną derėtis dėl sekso 
kainos. Dabar mes netrypčiojam dėl kainos. Trys doleriai už po- 
būvį, jodinėjimas ant linksmakočio neįskaitytas. Jokių diskusijų. 

Papildomos paslaugos „Raudonžiedės namuose“ bus kiek 
brangesnės negu daugelyje kitų tokių vietų. Tavo motina laikėsi 
tos pačios strategijos, ir tai buvo gerai. Jei kainos aukštesnės ir gra- 
žuolės aukštesnės klasės, vyras jaučiasi labiau privilegijuotas. Rau- 
donžiedė papildė savo atsargas prancūzišku vynu ir specialiais vy- 
riškumą stiprinančiais grybais. Geras puotos šeimininkas niekada 
neatsisakys pavaišinti savo svečių vynu, ką tik pasiūlytu kurtiza- 

nės. Tačiau ji jokiu būdu nevers jo pateisinti savo gerą vardą tokia 
aukšta kaina, kad vyras nuspręstų eiti kur nors kitur rodyti savo 
dosnumo. Vienas vyriškis spaudoje iškoneveikė gobšius namus, ir 
tų namų verslas sužlugo, savininkai buvo priversti juos uždaryti ir 
pradėti verslą iš naujo, kitu pavadinimu. Vėliau sudegė to vyriškio 
gamykla ir, atgimusių kurtizanių namų laimei, niekas negalėjo įro- 
dyti, kad toji neganda buvo susijusi su kažkieno pagieža. 

Per pobūvį, kuris įvyks po mėnesio, prie kiekvieno svečio stovės 
po dvi gražuoles. Čia nurodymus duos pobūvio šeimininkas arba 
mūsų ponia. Kad ir kokiam vyrui būsi paskirta, įsidėk į galvą - jis 
į tave neturi jokių išskirtinių teisių. Jei mėgins čiuptelėti už kojos, 
atsitrauk ir atsiprašyk, kad per daug prisiartinai. Tačiau vis tiek pri- 
valai būti dėmesinga jo poreikiams - siūlyti dar vyno, arbatos. Jie 
tikisi būti lepinami, o ir kiti vyrai pastebės, jei tingėsi tai daryti. 

Jei su kitais vyrais žaisdamas pirštų spėlionę jis pralaimės, gali 
liepti kuriai nors gražuolei išgerti taurę, jam skirtą už bausmę. 
Žinau, taip dažnai atsitikdavo tavo motinos namuose. Bet ar žinai, 
kodėl? Kodėl tas vyras pats nesivaišina? Nori likti blaivia galva 
lošdamas? Ne, jam smagu, kad moteris prisiima jo bausmę. Šiaip 
ar taip, nedidelė taurė vyno - tai ne mušimas. Tačiau nuo vyno 
gražuolė ima kvaisti, apgirtusi pameta skaičių, ypač buduare. Bent 
taip jie svarsto. Tačiau nežino, kokios mes gudrios. Kai gražuolė 
gauna taurę, šalia jos esanti kita gražuolė pakeičia ją tuščia, o vyną 
išpila į vazą. Ar kada pamąstei, kodėl čia tiek daug vazų ir spjaudy- 
klių? Ar dabar matai, kodėl neprotinga tapti priešėms su kitomis 
namų gražuolėmis? Turi nuolat lavinti rankų miklumą. Nenoriu, 
kad pasigertum ir subloguotum. Kiti ilgai tai prisimena. 

Norėdama suvilioti vyrą akimis, palauk, kol jis įrems į tave 
įdėmų žvilgsnį. Žvilgtelėk prasilenkdama su jo akimis, paskui 
trumputę akimirką žvilgsniu grįžk prie jų. Artėjant nakčiai vis il- 
giau žvilgsniu užsibūk jo akyse, vis atviriau šypsokis, o kartu su 

tavo šypsena didės ir jo pasitikėjimas savimi. Pamiršk apsimesti- 
nio kuklinimosi metodą - nuleistas akis ir suvaidintą nuoraudį. Jei 
tai ir padėdavo, tai gal prieš dešimt metų. Šiandien dirbtinis kuk- 
lumas vyrą tik sutrikdo. Nereikia būti begėdei, bet aiškiai parodyti, 
ką turi mintyje. Kai kurie mano klientai pasiekia viršūnę vien nuo 
žvilgsnio. Manai, tai pergalė? Cha. Vos kotas susitraukia, vyrui 
nieko nebereikia. Jis patenkintas eina namo. 

Saugokis šykštuolių. Jų gali būti tarp vakaro šeimininko svečių. 
Pusbrolis iš kaimo, mokyklos laikų draugas — tai tie, kurie įpratę 
prie antrarūšių namų ar dar blogiau. Juos gali atskirti iš to, kad jie 
neišmano taisyklių. Rėžia sparną apie kurtizanes, kurios jau turi 
globėjus. Mano, kad gali pasiguldyti gražuolę jau pirmą naktį. Ne- 
sivargina duoti arbatpinigių palydovėms ar kambarinėms. Šitie 
patys blogiausi. Aš mikliai tave išsivesiu iš tokių vakarėlių prane- 
šusi, jog gavai raštelį ir esi kviečiama į išganingojo pono Vu ren- 
giamą pobūvį Rytiniame Gerovės kelyje. Tačiau kai kurie šykš- 
tuoliai gali būti ką tik praturtėję. Tiems aš turiu brošiūrėlę, kuria 
naudojasi daugelis gražuolių, - Li Šangino' „Patarimai vyrams, be- 
silankantiems gėlių namuose“. Išbandyta per šimtus metų. Vyrui 
nedera girtis savo linksmakočio dydžiu. Nedera švaistytis netikrais 
pažadais. Nedera šlapintis kurtizanės akivaizdoje. Ir taip toliau. Dar 
pridurčiau — vyras turėtų negailėti arbatpinigių kambarinėms ir 
palydovėms. Kodėl gi ne? Tai daug kam sutaupytų laiko ir išgel- 
bėtų nuo nesusipratimų. 

Svečiai, kurių reikia iš tikrųjų saugotis, - tai gerą vardą praradę 
prisiplakėliai. Kai kurie turi aukštakilmių manieras, bet yra pralošę 
šeimos turtą. Arba paleidę opijaus dūmais. Arba neša papuošalus, 
pavogtus iš motinos ar žmonos. (Kai išseks šis šaltinis, iš jų dau- 


* Li Šanginas (813-858) - Tangų dinastijos laikotarpio, kada klestėjo kinų literatūra, poetas, 
garsėjęs jausmingais, giliamintiškais, aliuzijų prisodrintais eilėraščiais be pavadinimo. 

giau nieko nesulauksi.) Blogiausi yra vagys, gvelbiantys papuoša- 
lus iš melagystėmis suviliotų gražuolių buduarų. Vogtas apyran- 
kes ir žiedus jie nešioja iš vienų namų į kitus. Viena mano draugė 
per tokį vagį prarado visas santaupas, atidėtas pelnytam poilsiui. 
Visos kaip viena sutarėm, kad jam reikėtų nupjauti kotą ir sušerti 
šunims, mums pritarė ir tų namų šeimininkė. Ji pasamdė gangste- 
rius jį pasekti - sakykim, jie šunis pašėrė ne tik jo kotu. Aš visada 
budriai stebėsiu, kad kelyje nepasipintų koks niekšas ir vagis. Jei 
atitrauksiu tave nuo kokio vyro, gali būti, kad kaip tik dėl to. Nie- 
kad neklausinėk, ką darau, arba tave parklupdys galvažudžiai ir jų 
sėbrai, privers susimokėti už pagalbą, kurios tau nereikia. 

Yra labai gundančių jaunų vyriškių - turtingų, gražių, bet išle- 
pintų ir beširdžių. Jie nori pasirodyti prieš draugus. Jie švaistosi do- 
vanomis — vienai gėlei neša brangakmeniais puoštas plaukų smei- 
ges, kitai - apyrankes. Jie aistringai merginasi, ir gražuolės rungiasi, 
pas kurią toks pasiliks pernakt. Jos svajoja padaryti juos savo globė- 
jais. Jos visiškai jiems atsiduoda tą pačią naktį, bet kitą dieną tie jau- 
nuoliai sukasi apie kitą. Jie siekia vienintelio dalyko - sumindžioti 
kuo daugiau gėlių. Jie vienas su kitu lenktyniauja ir giriasi, per kokį 
trumpą laiką jiems tai pavyko. Jie pasakoja, kaip atrodo kurios nors 
gėdinga vieta, norėdami įrodyti, jog įėjo pro jos vartus. Štai dėl ko 
aš reikalauju ne mažiau kaip mėnesio merginimo. Per tą laiką gali 
turėti vos tris keturis artimus gerbėjus, ir tik tokius, kurie gali tapti 
globėjais. Su tais trimis ar keturiais tau bus užtektinai ką veikti. 

Yra dar vienos rūšies gerbėjai, tokių tau padėsiu išvengti. Jie 
kaip eržilai ir, regis, niekada nepailsta. Vos pabaigę jau būna vėl 
pasiruošę ant tavęs lipti. Būdama su jais neturi sveikatos laiku at- 
sikelti ir pavaišinti arbata pirmąkart atėjusių svečių, kurie gali su- 
teikti naujų galimybių. Važinėdamasi karieta nebeatrodai geriau- 
sios formos. Ir žinai, ką apie tai pasakys moskitų spauda? Gėlė Vio- 
leta vysta ir tuoj nužydės. 

Kai kurie vyrai gali būti nepriekaištingų manierų, bet tik kol at- 
sigula į tavo lovą. Šita padermė mano, kad gali užsisakyti kokio tik 
užsimanę sekso kaip patiekalų iš valgiaraščio. Jie atsineša savo prie- 
galvio knygą ir užsiprašo keisčiausių pozų, nusipieštų knygos gale. 
Vienas dalykas - pririšti gražuolės rankas prie lovūgalio, kitas - pa- 
kabinti ją žemyn galva ant sietyno kaip beždžionę. Jiems nerūpi, 
kad sietynas gali nukristi arba gražuolė gali išsisukti ranką. Pažįstu 
vieną merginą, kuri nukrito ant galvos, o tada apsivilko drabužius 
nugara į priekį ir jau niekada nebesurezgė dviejų protingų žodžių. 
Kurtizanių namai nebegalėjo jos laikyti ir nežinau, kur ji pasidėjo. 

Pats pavojingiausias - kraują stingdančių riksmų mėgėjas. To- 
kiam visiškai tas pat, ar baksnoti kiaulę, ar tavo motiną. Dauguma 
jų eina pas gatvės merginas. Bet pinigingi gali sau leisti kankinti ir 
įžymią gražuolę. Toks mėgaujasi sukeldamas moteriai skausmą — 
ir ne tik kelis kartus pliaukštelėdamas per sėdmenis. Labiausiai 
mėgsta išpuikėles. Jos iš pradžių jį atstumia, paskui susigundo pi- 
nigais. Nekaltos pralaužiamos iškart. Jis pasitenkinimą pasiekia tik 
matydamas išsprogusias gražuolės akis, kai ji be kvapo negali net 
pasišaukti pagalbos. Prieš kelerius metus taip nutiko vienai „Gy- 
vybės versmės namų“ kurtizanei. Ji buvo jauna ir naivi kaip ir tu, 
tik septyniolikos. Tarėsi viską žinanti ir nesiklausė niekieno pa- 
mokymų. Tas demonas kurstė jos pasipūtimą. Prašė leisti jam būti 
nuolankiu jos tarnu. Ateidavo ratuotas dovanomis, iškėlė jos gar- 
bei pokylį. Palydovė pakvietė jį į gražuolės buduarą. Rytą palydovė 
rado ją negyvą ir išėjo iš proto. Nepasakosiu, ką padarė tas pabaisa. 
Matau, ir taip išgąsdinau. 

Gerbėjai, kurių tau surasiu, su tavimi elgsis kaip su baltojo nef- 
rito lelija. Bus tokių, kurie perdėtu mandagumu net įkyrės, kaskart 
atsiklausdami, ar leidi pažvelgti ar prisiliesti. Vieni geriausių ger- 
bėjų ir globėjų yra turtingi seniai. Jie patyrę, dosnūs ir žino, kiek 
reikia arbatpinigių. Juos džiugina gyrius, bet jų nereikia visą naktį 

liaupsinti. Juos pažinsi iš to, kaip šiltai juos priimsiu. „Prašom pri- 
sėsti, - sakysiu kuriam nors, - savo mėgstamoje vietoje prie lango. 
Prašom pasivaišinti — tai jūsų mėgstamas patiekalas. Prašom šio 
vyno - jis prideda jums dar daugiau smarkumo. Violeta padainuos 
jūsų mėgstamą dainą.“ Buduare jie į tave kreipsis kaip į gailestin- 
gumo deivę šventykloje. Jie kraus tau ant pilvo aukas, kad pratęs- 
tum jų linksmakočio gyvybingumą. Tau gali prireikti tam tikrų 
žolelių jų lazdelei prikelti ir man žinomų gėrimų, kurie visada pa- 
deda. Dažnai toks lankytojas tiesiog užmiega ir sapnuoja tai, ko 
negalėjo padaryti. Papasakok jam, ką darė tavo sapne. Seniai turi 
dar vieną gerą savybę: jie ištikimi. Jie nelaksto paskui gėlių sijonus. 
Jie nenori naujai merginai išsiduoti, ko nebegali. Vienintelė bėda 
su seniais - tai, kad jie miršta, kartais staiga. Gali turėti vieną kaip 
savo globėją, kuris tau moka dailią algą. Liūdna toji diena, kai su- 
žinai, kad jo sūnūs jau degina jo atminimui smilkalus šeimos šven- 
tykloje. Gali neabejoti —- jo žmona neatbidzens pas tave nešina 
tavo užmokesčiu. 

Visa tai turėdama omenyje, parinksiu tau pačius geriausius ger- 
bėjus ir globėjus, ir jie galvą pames iš laimės, kad tave turi. Esu nu- 
mačiusi tavo įsiskolinimą šeimininkei padengti per trejus metus ar 
mažiau. Ji už tave sumokėjo krūvą pinigų, Violeta. Negana to, kai 
kurie tavo baldai ir drabužiai įsigyti šių namų, o tai padidina skolą 
dar šimtu penkiasdešimt dolerių - sidabrinių meksikietiškų dole- 
rių, ne naujųjų respublikos pinigų. Ir nepamiršk, taip pat turėsi kas 
mėnesį susimokėti nuomą - nė neminiu tavo daliai skirtų maisto 
išlaidų ir naudojimosi palankinu. Taigi matai, kodėl mes turime at- 
sargiai elgtis su pinigais. Kai kurios merginos be atodairos leidžia 
pinigus, o jų skolos auga. Atėjus metui išeiti jos nieko neturi užgy- 
venusios, tik ašaras. Kai nebeturi skolos, gali elgtis kaip tinkama, 
jei tik susimoki nuomą ir atiduodi šeimininkei sutartą uždarbio 
dalį. Kai sukaupsim nemažai santaupų, galėsim pačios išsinuomoti 

Norėčiau, kad už savo nuvainikavimą uždirbtum visą papuo- 
šalų komplektą. Dauguma gražuolių pasitenkina įprasta pora apy- 
rankių ir šilko rietimu. Jei man pavyks, tu gausi kur kas daugiau. 
Gali pakakti ir brangaus žiedo ar vėrinio, bet jam atėjus į tavo kam- 
barį pasiūlysiu atšvęsti šį įvykį - padovanoti tau trūkstamą komp- 
lekto dalį. Po tavo nuvainikavimo turėsime uoliai darbuotis, ir su- 
sirinksime daugiau komplektų. Galbūt nuomosim brangenybes 
savo amato įsikibusioms vyresnėms kurtizanėms, pritrūkusioms 
pinigų. Visi tie vėriniai ir apyrankės būsimiems globėjams rodys, 
kokio populiarumo jau esi sulaukusi. Kai tik vyras taps tavo glo- 
bėju, visada puoškis tik brangiausiais papuošalais. Negailėk jam 
pagyrų, bet ir truputį papeik. Pasakyk jam, kad tamsūs rubinai ne- 
paryškina tavo veido skaistumo. Užsimink, neva toks stilius tokiai 
jaunai mergaitei kaip tu kiek senamadiškas. Pasakyk, neva mačiusi 
vieną gražuolę su madingesniais papuošalais, kurie rodo, koks 
geras jos globėjo skonis. Šitaip jis gaus progą pasiūlyti tavo akiai 
mielesnių brangenybių. Jei nieko į tai neatsakys, tai bus paskutinis 
vakaras, kai jis buvo įleistas į tavo buduarą, kol deramu būdu nepa- 
reikš savo susižavėjimo. 

Jei jis pasiūlys tau kartu eiti į juvelyrikos parduotuvę, užsimink, 
kad geriausias pasirinkimas - „Aštuonios vertybės“ Laimės skers- 
gatvyje, be to, ten prekiautojai labai sąžiningi ir niekada paauksuoto 
sidabro nekiš už gryną auksą, kaip „Aštuonių brangenybių sodas“ 
Ketvirtajame aveniu. Pažįstu „Aštuonių vertybių“ savininką poną 
Gao, iš anksto paprašysiu atidėti porą komplektų - vieną gana 
brangų, kitą kiek mažiau kainuojantį, bet irgi labai gražų. Kai at- 
vyksime, ponas Gao tavo gerbėjo paklaus, ko jis pageidautų. Jeigu 
šis pats nepaprašys kokio nors papuošalo, ponas Gao atneš bran- 
gųjį komplektą - apyrankę, vėrinį, žiedą ir plaukų puošmeną. Tu 

sumurmėsi, esą, jei turėtum tokį komplektą, nebereikėtų nešioti 
tų papuošalų, su kuriais dabar atėjai. Jei gerbėjas pasiūlys tau pri- 
sitinkinti, nusiimk brangenybes, kuriomis esi pasipuošusi, padėk 
ant prekystalio ir liepk ponui Gao atiduoti jas dorybingų našlių 
paramos fondui. Nesirūpink, ponas Gao vėliau atvyks į namus ir 
grąžins tau papuošalus. Jei jau atidavei anuos papuošalus, kas lieka 
tavo gerbėjui? Jis turi nupirkti tau šitaip patikusį komplektą, no- 
rėdamas parodyti, kad tave vertina labiau nei kiti, o kadangi tu šį 
komplektą vertini labiau už kitus, jūsų jausmai abipusiai. Mažų 
mažiausiai jis turi nupirkti bent truputį brangesnį komplektą nei 
tas, kurį paaukojai pamaldžiosioms našlėms. Už mažiau nė į kalbas 
nesileisk. 

Tačiau, prisigerindama būsimam globėjui, nepasirodyk ir per 
gobši. Kita vertus, aš su ponu Gao galiu pasiderėti tavo gerbėjo 
naudai. Liepsiu tau paduoti man vėrinį, kad galėčiau apžiūrėti. At- 
kreipsiu dėmesį į vieno brangakmenio trūkumą - nedidelį drums- 
tumą. Ponas Gao žvilgtelės, nusivylęs pripažins, kad taip ir yra, ir 
tuoj pat pasiūlys mažesnę kainą. Gali sakyti, kad tau vis tiek pa- 
tinka tas papuošalų rinkinys, bet nesi apsisprendusi, ar jo nori. 
Tada turi savo gerbėjo paklausti, ką jis mano. Ar verta pirkti kad ir 
už mažesnę kainą? Atkreipk dėmesį, kaip pateikiamas klausimas. 
Tu neprašai jo nupirkti; tu klausi, ar už tą pirkinį verta tiek mokėti. 
Jei jis tuoj pat neatsako, ponas Gao dar nuleis kainą sakydamas ne- 
norintis sukelti kalbų, esą jo prekės turinčios trūkumų. Ir pridurs 
sutinkantis už tokią mažą sumą parduoti šiuos papuošalus, nes tau 
jie patikę labiau už visus turimus. Vadinasi, tu ir kitiems taip sakysi, 
kai pamatys tave su šiuo komplektu. O jie manys, kad tu mokėjusi 
visą kainą. Taigi visi laimės. Čia tavo lankytojas turėtų nupirkti pa- 
puošalus. Šiaip ar taip, jis nusiderėjo net nesileidęs į derybas. 

Kita vertus, jis gali atsisakyti pirkti tą papuošalų rinkinį, ir gali 
tai padaryti nepamindamas savo orumo. Papuošalai turi trūkumų. 

Tu pati taip sakei. Paklausk pono Gao, ar turi panašaus stiliaus 
brangenybių be trūkumų. Ponas Gao atneš kitą mano parinktą 
komplektą. Jis bus ne toks brangus kaip pirmasis, bet be nuolai- 
dos. Tu gali šūktelėti negalėdama patikėti tokia didele kaina. Jei 
tavo lankytojas čia pat nepasakys - perku, ką tai reikš? Kad ir ką tai 
reikštų, tu pasistengsi, kad nenukentėtų ir tavo orumas, - dar kartą 
apžiūrėsi papuošalus ir dar ką nors rasi, kas tau nepatinka ir ko iš 
pradžių buvai nepastebėjusi. Paklausiu pono Gao, ar kitą savaitę jis 
gausiąs naujų komplektų. Jis atsakys teigiamai ir aš pasiūlysiu vėl 
čia ateiti. Tada žiūrėsim, kaip bus. Gali būti, kad liksi nustebinta. 

Viena gražuolė man pasakojo kartą patekusi į panašią žemi- 
nančią padėtį. Eidama durų link paskutinįkart pabandė išprašyti 
dovaną, sustojusi pasigėrėti apgalviu. Jis buvo puoštas smulkiais 
perliukais ir, kaip apgalvis, gana brangus, bet ne per daug. Gerbė- 
jas pasakė, kad tas daiktas jai neatiteks. Nusiminusi ji jau ruošėsi 
eiti tuščiomis rankomis, o tada vyriškis liepė ponui Gao atnešti 
anksčiau jo matytą apgalvį. Šį pamačiusi ji apsiverkė. Jis buvo in- 
krustuotas perlais ir deimantais ir brangesnis už visą iš pradžių ap- 
žiūrėtą papuošalų rinkinį. Ponas Gao iš anksto žinojo apie tą gud- 
rybę. Gerbėjas žinojo, kaip kurtizanės žaidžia tokius žaidimus, bet 
iš tikrųjų mylėjo tą gražuolę ir jai parodė, kad jo širdį ji laimėjo ne 
savo triukais. Tapęs jos globėju, davė tiek pinigų, kad jai pakako 
susimokėti skolas ir atidaryti nuosavus namus. Ji buvo jam taip at- 
sidavusi, jog, kai jis mirė, nusižudė, kad galėtų būti kartu su juo. Nė 
viena jo žmona taip nepasielgė. 

Kaip matai, globėjo jausmų patvirtinimui gauti reikia kruopš- 
čiai parengtos strategijos. Tu juk nenori per dažnai grįžti namo 
tuščiomis rankomis. Štai dėl ko visada kartu vyksiu į papuošalų 
parduotuvę. O kol pati gausi aukščiausios rūšies apgalvį, įsižiūrėk 
į tą, kurį turi Raudonžiedė. Jis beveik toks pat puikus kaip tas, apie 
kurį pasakojau, apsodintas perlais ir deimantais ir išlenktas taip, 

kad pabrėžtų jos kaktos iškilumą ir fenikso akis. Atvirai žavėkis 
jos apgalviu. Garsiai pasakyk, koks jis brangus. Išgirk jį nupirkusį 
globėją. Ją pamalonins tavo pagyros, nes kitiems vyrams bus pa- 
rodyta, kokia ji vertinama ir kad būsimų gerbėjų dovanos turi pri- 
lygti šiam apgalviui. Jos globėjas taip pat bus paskatintas įteikti jai 
dar vieną puikią dovaną. Vieną dieną Raudonžiedė tau atsilygins 
tuo pačiu. Jos pagyros taip pat gerbėjams pakiš mintį, kokia do- 
vana padėtų laimėti tavo širdį. Jei tapsi vis populiaresnė, galiausiai 
gausi tokį apgalvį, kuris bus dešimt kartų brangesnis už tą, kurį tau 
daviau. 

Vienintelis mano trūkumas - tai, kad pasitenkinau mažu. Tau 
pasisekė - galėsi pasimokyti iš mano klaidų. 


Iliuzijos 


Romantiškos iliuzijos priklauso nuo vyriškio noro jomis tikėti, o 
tas noras kyla iš neišsipildžiusių troškimų. Visos tavo kuriamos 
iliuzijos turi būti nukreiptos į viena: priversti jį tave įsimylėti. Jei 
taip įvyks, būnant su tavimi jam sustos laikas. Jis pasijus nemirtin- 
gas ir mielai tau aukos visas savo žemiškas gėrybes. 

Kai kurie vyrai trokšta savotiškų iliuzijų. Vieną iš jų vadinu Tra- 
giškos meilės iliuzija. Pameni, kokias dainas liepiau tau išmokti? 
Tą, kurioje dainuojama apie mirusias jaunutes mergeles. Tu galė- 
tum imtis merginos, kuriai jis buvo slapta pasižadėjęs ir dabar jos 
gedi, vaidmens. Galėtum virsti ta mergina ir leisti jam arba įvyk- 
dyti pažadą, arba nuo jo atleisti. Jis gali net paprašyti suvaidinti 
pusseserę, kuri miršta romane „Sapnas raudonajame paviljone“, 


* 1791 m. išleistas Cao Siuečino kūrinys - jausminga meilės istorija, laikoma vienu geriausių 
Čingų dinastijos laikotarpio (1644—1911) romanų. 

ar mokslavyrio mylimąją iš operos „Legenda apie baltąją gyvatę“. 
Gryna ašaronė. Jos kostiumas bus laisvai krintantys drabužiai, vai- 
duokliškam įspūdžiui sukurti reikės daugiau baltos. Turėsi atmin- 
tinai išmokti kai kurias romano scenas ir veido išraiška perteikti 
išdavystės sukeltą skausmą ir atleidimą. Tai sunkiau, negu manai. 
Nenoriu, kad atrodytum kraugeriškai ar kvailai. Tačiau įvaldžiusi 
tragišką laikyseną gali užgyventi turtus. Jei iš tikrųjų esi ko nors 
netekusi kaip aš, tau nereikės apsimetinėti. Užteks prisiminti. 
Vieną dieną viską tau apie jį papasakosiu. Negaliu apie jį kalbėti 
neapsipylusi ašaromis, kuriomis man plūsta širdis. 

Vienas dažniausių gerbėjų pageidavimų — Kilmingos mergelės 
iliuzija. Vyras nori tave matyti persikūnijusią į didžiūno dukterį, 
kurią jis norėtų sugundyti išvengdamas patarškos uošvės įsikišimo. 
Kilmingos mergelės vaidmeniui sukurti apsivelki prabangiais tea- 
trališkais drabužiais, rafinuotais ir mažumėlę nekukliais. Tarkim, 
po viršutiniais rūbais pasivelki trumpokus valiūkiškai raudonus. 

Kai kurios kurtizanės sulaukia prašymų suvaidinti tai, ką mes 
vadiname Naktinio mokslo šviesulio iliuzija. Kiek pajuodinti ant- 
akiai, Mingų laikų filosofo skrybėlė, ilgas apsiaustas. Jei jis nori 
matyti karžygį, plaukai sutepami aliejumi, per vidurį perskiriami 
sklastymu, sušukuojami aukštyn nuo kaktos ir kietai susukami į 
mazgą pakaušyje. Naktinio mokslo šviesulio iliuzija šiandien gana 
plačiai pamėgta net pirmarūšiuose namuose. Nežinau, ar mūsiš- 
kės kurtizanės tai moka. O anksčiau tai galėdavai pamatyti tik 
antrarūšiuose namuose. „Ramybės rūmuose“ senoji perekšlė tai 
leisdavo. Lankytojas jos paprašydavo Naktinio mokslo šviesulio, 
ir ji pakviesdavo kurtizanę, kurią žinojo daugmaž entuziastingai 
vaidinant šį vaidmenį. Entuziazmas jį atlikti smarkiai padidėdavo 


“ Viena žinomiausių kinų pasakų - romantiška istorija, tapusi daugelio literatūros, scenos ir ekra- 
no kūrinių pagrindu. 

įmetėjus - tai būdavo paskutinė proga neblogai uždirbti. Per kelias 
dienas lankytojai sunešdavo krūvas dovanų, ir tada atsiverdavo ro- 
jaus vartai. Sulaukusi trisdešimties, tapau labiausiai pageidaujamu 
Naktiniu mokslo šviesuliu, nors ir neatrodžiau kaip vyras. Jokia 
gėda tai daryti savo buduare. Pasakojimų salėse tuo nesigirdavau. 

Senoji perekšlė turėjo dar vieną ypatingą pasiūlymą, kad geriau 
suktųsi verslas, - Du mokslo šviesulius. Vieną iš jų vaidindavau aš, 
o antrą - kuri nors kita, mažiau užsiėmusi. Lankytojai meilindavosi 
kaip visada, tik dviem gražuolėms vienu metu. Viena iš mūsų skųs- 
davosi: „Ei, viską darau aš viena. Už ką ji gauna tiek pat?“ O tada 
dėl to paties imdavo skystis kita. Šitaip išvien veikdamos išpešda- 
vom daugiau pinigų. Bet už juos tam vyriškiui atidirbdavom. Įėjęs 
į buduarą jis vos nesprogdavo bekvatodamas, ten aptikęs du griež- 
tus Konfucijaus mokslo sekėjus. Aš laikydavau pasiruošusi virves, 
o porininkė juosėdavo diržą su pritaisytu dramblio kaulo linksma- 
kočiu. Aš jam įduodavau apsivilkti šilkinius apatinius ir imdavau jį 
plūsti vadindama paleistuve, lyg jis būtų mano žmona. Kol jis reng- 
davosi, mes sėdėdavom prie arbatos stalelio ir rūkydavom vakarie- 
tiškus cigarus. Liepdavom jam užsidėti apgalvį, nusipudruoti veidą 
ir pasirausvinti lūpas. Ojo! Na ir baisi iš jo išeidavo kurtizanė. Bet vis 
tiek liaupsindavom jo gražumą ir jaunumą, vadindavom Rausvuoju 
Lotosiuku. Jis turėdavo mus vadinti garbiaisiais mokslo vyrais, o aš 
pririšdavau jį prie kėdės ant ranktūrių užkeltomis kojomis - įprasta 
sėdėsena, nieko labai ypatinga. Jis rėkdavo ir maldaudavo, bet vel- 
tui, o kita gražuolė peržengdavo slenkstį su dramblio kaulo links- 
makočiu. Klausi - kokį slenkstį? Negi tikrai esi tokia kvaila? Kur dar 
galima vyrui įkišti kotą? Ogi į jo rausvąjį lotosiuką! 

Itin dosniems lankytojams leisdavom kiek pailsėti, o tada at- 
sinešdavom kitą kotą, ir dabar lankytojas turėdavo mus vadinti 
Tamstomis Mokytojais. Dabar jau aš prisijuosdavau linksmakotį. 
Patiems dosniausiems tekdavo susipažinti ir su trečiu linksmako- 

čiu, paprastai vadinamu dėdule arba broleliu. Toks būdavo pagei- 
davimas. Šeimos ryšiai visada laukdavo pabaigoje, ir tai buvo jau- 
dulingiausia. 

Kai kurie vyrai tiesiog mėgo truputį įvairovės. Kiti buvo ho- 
moseksualūs, apsimetantys, kad tokie nėra, nuo kitų verslininkų 
slėpdami tikrąją savo prigimtį. Jie nesuvokdavo, jog kai kurie iš 
tų verslininkų turi tokią pat paslaptį. Mes labai taktiškai ją saugo- 
jome. Žinojom, kas krečia rasą su dailučiais operos dainininkais, 
nes kai kurie iš tų dainininkų buvo mūsų meilužiai. Jiems nepatiko 
tas amatas, užtat gaudavo už jį gerus pinigus. Kai dar buvau „Ra- 
mybės rūmų“ kurtizanė, turėjau vieną senį, kuris mėgo dramblio 
kaulo ragą naudoti abiem būdais. Tokius klientus įsileidžia antra- 
rūšių namų šeimininkės. Aš turėdavau apsivilkti Naktinio mokslo 
šviesulio drabužiais ir Dangiško lietaus pavilgu prikelti nuknebusį 
senio karžygį. O kadangi šis greitai ištrykšdavo, senis norėdavo 
pratęsti reikalą išbandydamas dramblio kaulo ragą su manim. Duo- 
davo man už tai papildomai dovanų, bet vis tiek to nemėgau. Tie 
dirbtiniai linksmakočiai niekad nesuminkštėja. Per daug darbo. 

Visa tai pasakoju tik tam, kad būtum pasiruošusi, jei vyras pa- 
prašytų tokių dalykų. Žinodama, ko jie nori, nesusigundysi papil- 
domais pinigais jiems atsidūrus tavo buduare. Nenoriu, kad vai- 
dintum vyrą. Tu pirmarūšė. Kol kas turi jaunos gražuolės reputa- 
ciją. Gal Pūkinis Debesėlis tai ir darė. Cha. Gal ji pati buvo dėl šito 
pasimaišiusi. Bet jeigu vyras užsimintų norintis, kad apsivilktum 
vyrišką chalatą, arba atsineštų diržą su kauliniu ragu, išeik už šir- 
mos ir paskambink man vėjo varpeliais. Tie lankytojai žino, kad 
tokius pageidavimus iš anksto turėtų pareikšti palydovėms. Aš 
jam mandagiai pasakysiu, kad Naktinis mokslo šviesulys negali at- 
vykti, bet pamoką gali duoti jo mokytojas. Jei jam labai knietės, 
priims mano pasiūlymą. Aš ne prieš kartkartėm to imtis. Daugybė 
palydovėmis tapusių buvusių kurtizanių pildo ypatingus pagei- 

davimus, kurių niekas daugiau nenori imtis. Lagamine tebeturiu 
diržą su įvairaus dydžio linksmakočiais. Kuo didesni arbatpinigiai, 
tuo didesnis ragas - tokia tvarka. Gaila, kad niekada nebuvau labai 
gabi vaidinti Mokslo šviesulį. Nejaučiau tikro entuziazmo. 

Kartais sulaukiame klientų, kuriuos reikia mokyti. Dažniausiai 
nepatyrusių. Buvusių pamaldžių vienuolių, jaunų berniukų, kurių 
tėvai yra mūsų klientai, arba lankytojų, norinčių geriau išmanyti 
meilės meną, kad suviliotų kito vyro žmoną. Jei teks susidurti su 
tokiais vyrais, pranešk man. Tiesą sakant, jaunų berniukų įvesdi- 
nimas į vyrus buvo mano specializacija, nes tėvai, atvesdavę savo 
sūnus, atsimindavo, kaip mokėjau juos padrąsinti, kai patys buvo 
jauni. Susijaudinu iki ašarų, kai tie berniukai ateina jau kaip su- 
augę vyrai ir sako: „Tavo dėka mano žmona ir sugulovės yra pa- 
tenkintos.: Dažnai prašosi ko nors pamokomi tiesiog prisiminę 
senus gerus laikus. Turėsi leisti man pasirūpinti tokiais klientais. 
Jie nėra labai išrankūs kurtizanės amžiui. Jiems svarbiausia įgyti 
žinių visam gyvenimui. 

Kad ir ko reikalautų bet koks vyras, niekada jo nežemink dėl jo 
troškimų ir niekada nesileisk pati žeminama. Jei jis girtas ir ant tavęs 
šlapinasi, paskambink vėjo varpeliais ir aš atėjusi išvesiu jį iš tavo 
kambario. Neimk papildomo užmokesčio už leidimą daryti tokius 
dalykus. Žinai, kas atsitinka moteriai, kuri leidžiasi žeminama:? Ji 
galiausiai susideda su sąvadautoju ir kasdien gulasi ant grindų užei- 
goje, kurioje mėsiško užsimanę rikšos ir juodadarbiai vienas po kito 
brūžina ją iki kaulo po šimtą per dieną. Jai nėra kada suglausti kojų 
arba užsičiaupti, galiausiai ji virsta žalios mėsos gabalu ir miršta. Vi- 
sada stebėjausi, kaip tos moterys nepasidaro galo. Gal mano, kad tai 
jų likimas, ir jeigu atkentės, kas skirta, kitas gyvenimas bus geresnis. 


Aš jau verčiau nusižudyčiau ir atgimčiau muse. 

Stenkis per daug nesuliesėti. Joks vyras nemėgsta įsidurti į bark- 
šančius kaulus. Prasti popieriai, jei lankytojas netyčia sulaužo mer- 
ginai šonkaulius. Taip vienai ir atsitiko prieš pat tau ateinant į „Ra- 
mybės rūmus“. Ji klykė kaip pjaunama, tad į kambarį atbėgo šeimi- 
ninkė, palydovė ir du tarnai. Tarnai išmetė nuogą vyriškį į gatvę. 
Sena perekšlė paskui sužinojo, kad tai buvo valdininkas, nustatan- 
tis mokestį už verslo liudijimą. Tai niekam nesibaigia geruoju. 

Riebi kurtizanė irgi nieko nežavi. Storulė negalėtų išgauti kai 
kurių pozų neperlauždama vyro lazdelės perpus. Dabar tu kaip tik 
geros formos. Spėju, krūtys gali užaugti kiek didesnės negu ide- 
alios. Kai pradėjau karjerą, didelės krūtys buvo laikomos nepa- 
traukliomis ir turinčios tokias krūtis susiverždavo. Bet šiais laikais 
jaunesni vyrai didesnes krūtis laiko gundančiomis ir kaitinančio- 
mis aistras. Tai vakarietiškų pornografinių atvirukų įtaka. Nieko 
tyčia nedaryk, kad jos labiau augtų. 

Jei kalbėsime apie drabužius, viskas, ką vilkėsi, turi rodyti tave 
esant aukšto rango kurtizanę. Ištaigingiausi drabužiai vilkimi vie- 
šumoje — važinėjantis karieta, lankantis restorane, teatre. Švarkelis 
turi būti toks aptemptas, kad visi matytų tavo gražų sudėjimą. Sijo- 
nas turi gerai gulti, kad nereikėtų daug vaizduotės norint pamatyti 
tavo sėdimosios linkius. Tam yra iškalbingų vakarietiškų detalių: 
sagos vietoj sąsagų, raukiniai ir klostės. Gali vilkėti arba vyriškas 
kelnes, arba vakarietišką sijoną. Čia jau turi pasitelkti savo išradin- 
gumą. Važinėdamasi karieta su savo gerbėju įsivaizduok, kad esi 
scenoje tartum aktorė. Visų akys nukreiptos į tave. Tavo gerbėjai ir 
globėjai išdidžiai su tavimi rodosi. Tai glosto jų savimeilę. Jie mė- 
gaujasi matydami, kad kiti vyrai jiems pavydi. 

Kartais tau teks važinėtis karieta su kita kurtizane ir aš viską pa- 
darysiu, kad nebūtum suporuota su tokia gražuole, kuri atitrauktų 

nuo tavęs dėmesį. Tu nesi dailiausia iš visų gėlių, bent kol kas, ir 
nežinia, ar būsi. O per pasivažinėjimus karieta visų akį trauks dai- 
lumas ir madingi drabužiai, ne slaptas kerėjimo menas. Taigi, no- 
rint viešumoje patraukti dėmesį, reikia kitų priemonių. 

Turiu keletą minčių, kuriomis pasinaudosime per ateinančius 
mėnesius. Tegul jos lieka paslaptis, kad nenušvilptų kitos gražuo- 
lės. Pirmiausia baigiu prisikalbinti siuvėją pasiūti imperatoriško- 
sios šeimos spalvų kostiumą. Ir anksčiau vilkėdavome auksaspal- 
vius drabužius, bet tik apatinius, ir daugeliui vyrų vien šito užtek- 
davo, kad susitvenktų debesys ir kiltų liūtis. O dabar, kai impera- 
torių nebėra, kas mums uždraus vilkėti kokią tik norime spalvą ir 
kur tik mums patinka? Įsivaizduok, kokį įspūdį padarys gerbėjui ir 
kiekvienam ištikimam valdiniui imperatoriškai geltonas švarkelis 
ir tulžio plunksnų mėlynumo plačkelnės, su kuriomis pasirodysi 
viešumoje. Pasiūdinsime tau karališkai violetinių - būtent tokio 
atspalvio - kostiumų. Moskitų spaudai bus apie ką kalbėti: kurti- 
zanė Violeta vilki violetinius drabužius! 

Jau sukau galvą, kaip gauti tau europietišką skrybėlę. Mačiau 
vieną gana įsidėmėtiną. Ji buvo sulig kėdės pagalvėle, viršuje 
puošta violetine spalva dažytomis stručiuko plunksnomis. Su ja 
būtum matoma per kelis kvartalus, o dar ta pati spalva, kaip ir tavo 
vardas, - tai būtų nuolatinė bulvarinių laikraščių tema, kai tik su 
ja pasirodytum. Ta skrybėlė brangi, tad pažiūrėsiu, gal galima ją 
nusikopijuoti. Kita vertus, jei delsim, yra rizikos, kad ją pirmiau 
nusipirks kita kurtizanė, o neturi atrodyti, kad tu mėgdžioji kitą 
kurtizanę. Apie tai irgi būtų pranešta bulvarinėje spaudoje. 

Kokius drabužius vilkėti per kviestines vakarienes, priklauso 
nuo pobūvio šeimininko ir į jį kviestų kurtizanių. Kaip jau sakiau, 
tau negalima užtemdyti Raudonžiedės. Tačiau jei pokylis rengia- 
mas tavo garbei, gali apsivilkti gražiausiais vakariniais drabužiais. 
Audinių raštai tampa mados dalykas. Į madą įeina tokie raštai, ku- 

riuos gali išgauti tik patyrę meistrai. Turėsime kiek palaukti, kol 
rodo tarsi sudėliotas iš žiedlapių. Iš tokių audinių pasiūti drabu- 
žiai gali atsieiti mažų mažiausia viso mėnesio uždarbį. Per pobūvį 
jokiu būdu nieko nevalgyk. Riebalų dėmė sugadins rūbą ir raju- 
mas brangiai kainuos. Kai kurios gražuolės dėmes ant drabužių pa- 
slepia siuvinėtais raštais, bet visi žino, kodėl staiga ant krūtų joms 
išdygo žydinti slyvos šakelė. 

Žiemą reikia storo, perlų žvilgesio šilko. Apykaklė geriausiai at- 
rodo apmušta kirptu rusiškos baltosios lapės arba šinšilų kailiu. Bet 
pirmaisiais metais tiks ir triušio. Vasarą viršutiniai šilkai turi būti 
smulkaus rašto, plono pluošto, lygūs, švelnūs, bet gurgždantys. Tu 
nenori atrodyti pavytusi. Kiekviena smulkmena turi būti neprie- 
kaištinga — nuo sąsagos po kaklu iki sijono palankų karbinių. 

Moterys gatvėse pavydės ir žavėsis tavo drabužiais dėl suma- 
niai apgalvotų jų detalių. Tai tave džiugins. Daugeliui mergaičių 
vogčia į tave mestas žvilgsnis paliks nepamirštamą įspūdį. Jos apie 
tave pasakos iki karsto lentos. Turtingos merginos tave įsidėmės, 
kai važiuosim pro šalį karieta, ir nubėgusios pas siuvėjus, kurių pa- 
slaugomis naudojamės, prašys pasiūti lygiai tokius drabužius kaip 
įžymiosios kurtizanės Violetos. Apmaudu, kad turtingos mergi- 
nos mus mėgdžioja, bet kartu tai ir pagyrimas. Jei daugelis turčių 
dukterų mėgdžioja mūsų drabužių modelius, tai pakelia mūsų sta- 
tusą. Ne vien vyrai lemia populiarumą. Pažiūrėk, kas sudaro kas- 
met renkamą didžiausių gražuolių dešimtuką. Ar tai tos, kurios iš 
tikro gražiausios? Ne. Tai tos, kurios yra perpratusios žmogaus pri- 
gimtį — ir vyrų, ir moterų. Jos žino, kaip patraukti dėmesį, sukelti 
pavydą ir paversti tai savo privalumu. 

Nesistebėk, jei vieno kito vyro žmona dosniai sumokės už ap- 
silankymą tavo buduare - apžiūrėti tavo drabužių spintos, veido 
dažų ir net pasimokyti neįprastų pozų, kuriomis mėgaujasi jų 

vyrai. Parodyk joms visa tai. Jos mano, kad viską lemia sangulia- 
vimas, nors daug ką lemia ilgas merginimasis ir godžiai ragaujama 
slapto pasimatymo palaima. Jų niekas nebemergina. Ko vyrai rei- 
kalauja, tą jos ir daro. Tad tau neverta rūpintis, kad išduosi savo pa- 
slaptis ir žmonos taip patenkins tavo globėjus, jog baigsis jų vizitai 
pas tave. Tik, žiūrėk, nenusipigink - imk iš tų žmonų ne mažiau 
kaip po penkis dolerius. 

Atsimink, viena didžiausių žmonijos ydų yra pavydas. Tas, 
kuris pavyduliauja, ima elgtis neapgalvotai, o tas, kuris turi tave 
prie šono, ima tave savintis. Tu gali vienu lankytoju pasinaudoti, 
kad sustiprintum kito įkarštį. Tačiau saugokis šitaip pasielgti su 
broliais ar draugais, kurie yra kaip broliai. Jei jie susipyks, žmonės 
kalbės, kad tu tokia pasiutusi ariama karvė, jog brolius gali išskirti. 

Pabuvusi keliuose vakarėliuose mūsų ir kituose namuose, dau- 
giau suprasi, koks gali būti kurtizanių tarpusavio pavydas. Gal jau 
ir matei savo motinos namuose. Jausi, kaip jis gelia. Pavydas - tai 
apie koją apsivijusi nuodinga gyvatė. Galbūt imsi nekęsti savo var- 
žovės arba gerbėjo. Galbūt norėsi sunaikinti ją, jį ir save. Valdyk 
šiuos jausmus. Tą patį tau gali jausti kita kurtizanė, ir ji viską pa- 
darys, kad tave sužlugdytų. Bet jei sužadini pavydą visiems, atsi- 
tinka keistas dalykas. Tas pavydas galiausiai virsta pagarba, tavo 
viršenybės pripažinimu. Bet nesipuikuok savo pergalėmis. Būna, 
kad vieną dieną varžovės tau pavydi, o kitą jau džiūgauja dėl tavo 
nuosmukio. 

Tai man priminė, kad turime padaryti tavo nuotrauką, kurią ga- 
lėsi dalyti atminimui, ir praminti tokiu vardu, kuris tave išskirtų iš 
kitų. 

Jei pati nepasirinksi slapyvardžio, kiti nesiklausdami kaip nors 
pramins. Jau girdėjau, kaip viena kurtizanė tave pavadino Baltąja 
Lelija. Šiuo meiliu vardu vadinama daugybė skaistuolių. Bet tu ne- 
norėtum visam laikui pasilikti su šiuo vardu, antraip taptum pa- 


198 Malonumų rūmai 


šaipų taikiniu — „nebe tokia ir balta“ ir panašiai. Slapyvardis turi 
būti negirdėtas. Pažįstu gražuolių, save lyginančių su paukščiais. 
Žvirbliabalsė... Viena mergina pasirinko tokį vardą, nors buvo 
kimaus balso. Be to, žvirbliai tokie kasdieniški ir įkyrūs su savo 
triukšmingu kasrytiniu „čik čirik“. Kita save apibūdino Gluosnio 
Svyruoklio slapyvardžiu. Manau, jai bus į akį kritusi fotoateljė 
nuotraukų dekoracija su nutapytu gluosniu prie ežero. Na ir kas 
čia ypatinga? Gluosnis Svyruoklis — gal ji medinė ir dar užverkto- 
mis raudonomis akimis, išbrinkusiomis kaip kiaušiniai? Tai ne tos 
savybės, kurias vyrai vertina. Svarstau, gal tau pasivadinti Versmės 
Svaja. Gražiai skamba. Vyras gali vaizduotėje piešti tokį paveikslą: 
jį nusineša, nušluoja meilės banga, siautulingas meilės srautas. 
Maždaug taip. Prie tikrosios prasmės grįšime vėliau, kai nuspręsiu, 
kas tu esi iš tikrųjų. 

Tu jauna ir nepatyrusi, Violeta. Šiandien tau dar niekas nieko 
nepavydės. Kitos gražuolės už tave daug žavesnės ir gudresnės. 
Tad nemėgink su jomis varžytis. Tik stebėk. Tokių patarimų, ko- 
kius tau duodu, gauna nedaugelis mergaičių. Jos viso to išmoksta 
vėliau - per skausmingas klaidas, kaip ir aš. Jos mano, kad grožis, 
poetiškumas ir skambus balsas amžinas. Jos priklausomos nuo šių 
savybių. Nesupranta, kad svarbiausia yra strateginio mąstymo, 
apsukrumo, sąžiningumo ir kantrybės derinys bei pasiruošimas 
griebti kiekvieną pasitaikiusią progą. Negana to, mergina visada 
turi noriai daryti tai, kas būtina. 


Netikėtumai 
Drabužiai — tarsi teatro uždanga. Kai kurios kurtizanės laiko šią 


uždangą nuleistą, kol nepakelia lovos uždangos. Jos vadovaujasi 
senomis taisyklėmis. Nesileidžia nė pirštu paliečiamos. Viskas 

taip padoru, tarsi jos būtų dorybingos nuotakos. Kokia nuobo- 
dybė. Vyras lygiai taip pat galėtų būti su savo žmona. Tarkim, prieš 
daugelį metų toks kuklumas buvo paplitęs paprotys, betgi dabar 
nauji laikai. Jei leisi vyriškiui užmesti akį į tai, kas jo laukia, nenu- 
sipiginsi. Tu vis tiek laikai vadeles. Tiesą sakant, kuo daugiau leidi 
žvilgtelėti, tuo labiau jie nori to, ką laikai užspaudusi. Užtenka tik 
prisiminti, kad viena yra leisti vyrui trumpai žvilgtelėti, o kita — 
leisti su visomis smulkmenomis apžiūrėti prekę. 

Viena geriausių progų žvilgtelėti - įvairūs netikėtumai vaikšti- 
nėjant po sodą. Jie turi atrodyti visiškai nekalti. Pavyzdžiui, galėtų 
būti taip: tu apsivilkusi aptemptu švarkeliu ir kelnėmis, kurių siūlė 
įsirėžusi į gėdingą vietą. Jūs vaikštote po alpinariumą ir palei tven- 
kinį, įsitraukę į gyvą pašnekesį. Staiga tu šūkteli apsimesdama, kad 
užlipai ant aštraus akmens, kurį aš būsiu iš anksto slapčia padėjusi. 
Tuoj atsisėdi ant sodo kėdutės ir sukryžiavusi kojas mėgini apžiū- 
rėti įsivaizduojamą žaizdą. Skausmas priverčia tave pamiršti šios 
pozos nepadorumą. Sugavusi vyro žvilgsnį, įremtą tau į tarpkojį, 
iš pradžių suvaidink sutrikusią, paskui - susidrovėjusią. Jis suvai- 
dins galantiško riterio vaidmenį, primygtinai siūlydamasis apžiū- 
rėti žaizdą, kad tu neapšlubtum visam gyvenimui. Šita gudrybė 
anksčiau buvo pravarti tik toms merginoms, kurių rištos pėdos 
buvo trijų colių strampeliai. Bet šiandien net mokytų valdininkų 
dukterims kojos neberišamos. Taigi nėra nieko gėdinga, jei tavo 
pėdos nerištos. Žinoma, kai kurie vyrai nusivils, ypač vyresni. Jei 
iš anksto pastebėsi, kad vyrui sužadina geidulius mažulytės „aukso 
lelijos“, geriau nesivarginti vaidinti padurto pado spektaklį. 

Kita gudrybė - paprašyti gerbėjo nuskinti gėlę tau įsismeigti į 
plaukus. Nusisuk nuo jo bandydama įsmeigti ją ties smilkiniu prie 
ausies. Tada leisk jai nukristi. Skubėdama pakelti gėlės žiedą tu pa- 
silenki ir švarkelis, vos dengiantis tau klubus, pakyla kaip rūkas, 
slepiantis mėnulį. Pasistenk, kad tavo paskuigalis bent tris sekun- 

des atsivertų jo akims. Kai atsistojusi pamatysi, koks jo veidas, 
prisidenk burną gėle ir susijuok. Mesk linksmą šelmišką žvilgsnį, 
lyg būtumėt abu susimokę. Kai jis atsistos greta, bakstelėk pirštu 
į gėlės viduriuką ir atkreipk jo dėmesį į tamsesnę, raudonesnę jo 
spalvą, sodresnį kvapą. Čia jis bus privarytas kone iki beprotybės, 
jei tik nukritusi gėlė nebus nubarsčiusi žiedlapių ir virtusi skurdžia 
liekana. 

Sode galima išmėginti ir daugiau paprastų pozų. Atsistok prie 
medžio, tarsi gėrėdamasi jo senumu ir tvirtumu, ir kiek prasižer- 
gusi prie jo prisiglausk. Šiam tikslui tinka ir kolonos. 

Po nuvainikavimo duosiu tau panešioti tam tyčia skirtus savo 
sijonus. Vienas kaip tik tavo spalvos - karališkai sodriai violetinis. 
Tamsus sijonas geriausiai pabrėžia odos baltumą. Ties jo viduriu 
yra klostėje užslėptas praskiepas - kaip plyšys tarp dviejų užuo- 
laidų. Tą praskiepą galima užsegti varlikėmis. Ar prasegti iki kelių, 
iki šlaunų vidurio arba iki gėdingos vietos. Šis sijonas skirtas tik 
išrinktiesiems lankytojams ir globėjams, kuriems smagu su tavimi 
pasirodyti viešumoje. Niekada nenusipigink iki rodymo, kas yra 
po tavo sijonu, jei gerbėjas to reikalauja. Visi atsitikimai su tuo si- 
jonu turi būti tau pavaldus netikėtumas. Gali juo užkliūti už pasa- 
gos pavidalo krėslo ranktūrio. Praskiepas prasiskleidžia, suboluoja 
tavo oda ir droviu, nustebimo pilnu žvilgsniu tu porą sekundžių 
pakuteni savo globėjo vaizduotę. Vienas iš galimų variantų - taip 
atlaisvinti kilpas, kad sąsagos savaime iš jų išsprūstų. 

Netikėtumų su sijonu gali patirti ir teatre. Globėjai ypač tai 
mėgsta, jei sėdite ložėje su užuolaidomis. Jam pastebėjus praskiepą, 
gali leistis glostoma per visą vaidinimą, bet tik tuo atveju, jei tą va- 
karą tau ką nors yra padovanojęs. Lipimas į karietą ir išlipimas iš 
jos taip pat puiki proga gerbėjams, kuriuos tereikia lengvai kumš- 
telėti, kad jie taptų globėjais. Savų privalumų turi vėjuotos dienos. 
Tegul tavo pirštai padeda vėjo gūsiams pakelti sijoną. Jei vyriškis 

jau tapęs tavo globėju, gali jam suteikti kitų privilegijų. Per tavo 
garbei surengtą pokylį leisk jo rankai po stalu tyrinėti uždraustą 
slaptavietę tarp tavo kojų svečių draugijoje. Žvaliai šnekučiuokis, 
bet kartkartėm stabtelėk ir pademonstruok tą pusiau nuleistų akių 
žvilgsnį, kurio išmokai savo dainoms atlikti. Visi kuo puikiausiai 
supras, kas vyksta. Niekas nieko tiesiai nepasakys, bet visi viską 
žinos. Visada laikykis išorinio padorumo. Šitaip sukurstysi savo 
globėjui ir jo svečiams stačiai kankinantį geismą. Pažadu - pobū- 
vis baigsis anksčiau negu paprastai. 


Kaip paruošti buduarą 


Apstačiau tavo kambarį taip, kad tai būtų meilės scena su visais 
patogumais. Matei, jau pastūmiau lovą arčiau kambario vidurio, 
kad galėčiau patraukti širmą, slepiančią tualetą ir vonią. Anksčiau 
ji buvo baisiai ankšta ir nepatogi. Ir kaip gali jaustis švari, jei tavo 
vonia primena seną pėrimo lovį? Naktipuodis buvo toks žemas, 
kad seniams išklypusiomis kojomis būdavo sunku atsisėsti, o pas- 
kui atsistoti. Nežinau, kodėl apie tai nepagalvojau, kai tai buvo 
mano buduaras. Dabar su savo gerbėju galėsi apsišvarinti kur kas 
erdvesnėje kertėje. Naujas naktipuodis pastatytas po drožinėta 
kėde su ranktūriais. Jis dabar porcelianinis, jaučio kraujo spalvos, 
tad lengvai išplaunamas. Užsakiau naują vonią - vakarietišką, va- 
rinę, su liūtų kojelėmis. Labai madinga. Jau atvežta, tik be kitos 
savaitės kol kas negaliu pastatyti tavo kambaryje. Raudonžiedė 
vės vakarietiška drabužių kabykla tavo chalatams, minkštasuolis 
ir staliukas tepalams, kvepalams ir uostomiesiems buteliukams, 
pripildytiems energiją žadinančių miltelių. Kai norėsi pakviesti 
tarnaites sutvarkyti kambario, pakaks užgauti keturis mano nu- 

pirktų vėjo varpelių strypelius. Tai tas pats instrumentas, kuriuo 
prabangiausiose geležinkelio linijose pranešama apie patiektą va- 
karienę. 

Mąsčiau apie dar daugiau puošmenų ir patogumų. Visais jais 
ketinau naudotis su savo gerbėjais. Kartą išpuošusi savo kambarį, 
daugiau nė karto nekeičiau jo apystatos. Aš senėjau, o mano kam- 
barys vis labiau atsiliko nuo mados. Dabar tai galiu pripažinti. Vis 
dėlto baldai tebėra geros kokybės ir esu tikra, kad galiu juos neblo- 
gai parduoti. Tačiau tam, kad galėtume nusipirkti reikalingų naujų 
baldų, turime gauti piniginių dovanų. Pati matai, kaip svarbu nuo 
pat pradžių tau gerai pasirodyti per pobūvius. Mes negalime be 
galo skolintis iš šeimininkės, antraip visą gyvenimą liksime jos 
vergės. Bent jau iš naujo apmušiu kėdes ir sofą, ir dar turiu nau- 
jas lovos užuolaidas. Šilkinio batisto, karališkai auksines, siuvinė- 
tas ilgaamžiškumą reiškiančiais mėlynais rašmenimis. Nupirkau 
geltonų ir raudonų kaspinų bei keliasdešimt mažyčių varpelių. Jie 
bus pririšti prie lovos kampų ir žavingai tilindžiuos sulig kiekvienu 
tavo klubų krustelėjimu, ir šitaip vyras jaus, kad artėja prie dangiš- 
kos ekstazės. Vykęs sumanymas. Retkarčiais net sutikčiau priimti 
klientą — vien tam, kad išgirsčiau tų varpelių tilindžiavimą. 


Keturi būdai susigadinti karjerą 


Karjerą galima susigadinti keturiais būdais, ir ji gali būti sugadinta 
trumpam, ilgam ir amžiams. 

Pirmas būdas yra mėnesinis kraujotekis. Kažin ar norėtum per 
pobūvį pakilusi nuo prašmatnaus krėslo aptikti į brokatą įspaustą 
raudoną Čongmingo salos žemėlapį, kuris atitiktų dėmę ant tavo 
sijono užpakalio. Duosiu tau specialių jūrinių pinčių, kurias galėsi 
įsidėti į vidų. Jei kraujotekis gausus, gali prie gėdingos vietos vartų 

pridėti ir samanomis kimštą šilkinį maišelį. Tuo laikotarpiu nie- 
kada nesileisk su gerbėju į intymius santykius. Per pobūvius flir- 
tuok, bet būk kukli. Susitik su naujais gerbėjais per popiečio arba- 
tėlę. Vis dėlto globėjas yra kas kita. Kai kuriems gali patikti pana- 
šumas į nuvainikavimą, kai teka kraujas. Tokiais atvejais pasiprašy- 
sim nedidelės nuvainikavimo dovanėlės, kad vaizduotės žaismas 
atrodytų dar tikroviškesnis. 

Jei globėjo nedomina tariamas nuvainikavimas, jis gali tavęs 
prašyti pamaloninti jį burna bei daugelio kitų dalykų, apie kuriuos 
dabar neverta kalbėti. Tai tave tik išgąsdins. Jei globėjas pageidaus 
ko nors neįprasta, galėsiu tau patarti, ką daryti, ko nedaryti, dėl ko 
papildomai susitarti. 

Kitas būdas pragaišinti verslą yra pagimdyti vaiką. Šito gali iš- 
vengti, jei kaskart sueidama su vyru stropiai laikysiesi mano nuro- 
dymų. Prieš tau įsileidžiant į buduarą vyriškį atnešiu išgerti šilto 
muskuso ir dongčiuai nuoviro. Priminsiu įsikišti mažytį šilkinį 
maišelį su mano slaptuoju žolių rinkiniu. Jame nėra nieko, nuo ko 
tau susiraukšlėtų gėdinga vieta arba vyrui susitrauktų ar imtų per- 
šėti linksmakotis. Kiek girdėjau, šitokį poveikį — staigų ar po kiek 
laiko - yra padarę kituose namuose vartojami gydalai. Ir šiukštu 
neklausyk tos kurtizanės, kuri tau patars dėti persimonų skilteles. 
Tai senas pokštas, kuriuo kurtizanės mulkina viena kitą. Persimo- 
nas išdžiovins gėdingą vietą ir vyrui bus neįmanoma į ją įeiti. Kai 
tik tavo gerbėjas pasitenkins, mikliai eik už širmos ir apsiplauk gė- 
dingą vietą šafrano vandeniu. Jei pamirštum pasinaudoti maišeliu 
su slaptaisiais mano ingredientais, duosiu stipraus dongčiuai nuo- 
viro — jis sukels spazmus ir tada išeis viskas, kas galėjo būti pra- 
dėta. Jei praeis bent du mėnesiai be kraujotekio, pakviesiu moterį, 
kuri pasirūpins šia problema. Ji gana įgudusi, nors kelioms mergi- 

noms vis dėlto buvo kilusi pūlinga karštligė ir ne visoms pasisekė 
išvengti mirties kaip man. 

Trečias būdas pragaišinti verslą yra apsirgti pūlinga karštlige ir 
numirti. Taigi nepastok. Yra daugybė ir kitų ligų. Nemanyk, kad 
mirtinai sergantys vyrai niekur neina iš namų. Kai kurie, žinodami 
nebeilgai viešėsią šiame pasaulyje, nori paskutinį kartą išspausti iš 
gyvenimo malonumo. Štai koks stiprus tas instinktas. Jei lankytojas 
neatgaudamas kvapo kosėja ir spjaudosi, negerk iš tos pačios taurės 
vyno, kad ir kaip jis verstų. Jis gali sirgti džiova. Jei lankytojui parau- 
dusios akys ir jis vemia, gali būti, kad yra ne girtas, o serga vidurių 
šiltine. Turi ypač saugotis lytinių ligų, tarkim, sifilio. Lovoje grei- 
tai apžiūrėk kiekvieną vyrą, ar jis neturi opelių. Grožėkis jo ragu, 
girk jį, tuo metu atidžiai apžiūrėdama. Net maža opelė yra pavo- 
jinga. Jeigu tokią pamatai, suvaidink, kad tau staiga susvaigo galva 
arba supykino, ir tada šaukis manęs. Tai bjauri liga. Bėgant laikui 
opos išsiskleis kaip žydintys raudoni bijūnai. O tada tos nuodingos 
gėlės išgrauš tau mėsas ir supūdys smegenis. Gatvėse esi mačiusi el- 
getų, kurie serga tuo, apie ką dabar pasakoju. Jei pasigausi piktligę, 
neklausyk tų, kurie liepia gydytis gyvsidabriu ar žiurknuodžiais. 
Daug merginų, išgėrusios per didelį jų kiekį, mirė baisiose lėtose 
kančiose. Žinau geresnių vaistų, kurie kartais padeda. Nenoriu tau 
sakyti, kas tai, nes nenoriu, kad būtum nerūpestinga ir manytum, 
jog Burtų Moliūgėlis tave lengvai išgelbės nuo piktligės skaudulių. 
Ir paskutinis dalykas: niekada nesiliesk prie svetimšalio. Jie atnešė į 
Kiniją piktligę ir esu tikra, kad daugelis ja serga. 

Ketvirtas būdas pragaišinti savo verslą yra netekti proto. Neį- 
junk į opijų. Negalėsi pasirūpinti savo lankytoju, jei nuolat snausi. 
Niekada nepasigerk. Antraip gali susigundyti pajuokti vyro ydas. 
Be paliovos neliek ašarų kitiems matant. Visi turim dėl ko liūdėti. 
Jei nuolat verkšlensi, atrodys, tarsi sakytum, kad tavo liūdesys di- 
desnis už kitų liūdesį. Iš kur tu žinai? Jei verksi prie gerbėjų, jie 

matys, kad laimėję tavo palankumą ateityje gali turėti bėdos. Ke- 
lios ašarėlės globėjo akivaizdoje - jau kas kita. Jos gali jį paskatinti 
būti geresnį ir dosnesnį. Tačiau ašaros bus veiksmingos tik tada, jei 
verksi retai. Be to, ašaras gali sukelti ir nuoširdūs jausmai, o globė- 
jui labiausiai patiks tavo laimės ašaros. 


Kaip paruošti gėdingą vietą 


Rytoj ateis Raudonžiedės kambarinė ir siūlais pašalins visus plau- 
kus nuo tavo gėdingos vietos, pažastų ir viršutinės lūpos. Skais- 
tuolė turi būti balta kaip sniegas. O dabar tu plaukuota kaip vyras. 
Garbanoti kaip jūržolės gėdos plaukai atstumiantys, neturi jokio 
švelnumo. Mes tiesiog kartą per savaitę kviesimės Raudonžiedės 
kambarinę, kad tavo kalvelė būtų kaip baltoji tigrė. Nesusigundyk 
kitų kurtizanių siūlomais tepalais ir šutekliais, neva visam laikui 
nunaikinančiais plaukus. Nuo jų moters gėdinga vieta gali surukti 
kaip senės išlauža. Vieni vadinamieji vaistai taip nugraužė jaunai 
mergaitei odą, kad ji liko žalios mėsos spalvos. Tai patarusios kur- 
tizanės dievagojosi nežinojusios gresiant tokią žalą, bet visi žino — 
jos tai padarė iš keršto. Tad jei tik kuri atneš tau kokių stebuklingų 
vaistų — plaukams naikinti, tavo ar gerbėjo geismui paskatinti, 
tučtuojau eik pas mane, papasakok, ką ji sakė, ir parodyk, ką davė. 
Aš pagrasinsiu pilti jai tą mišinį ant galvos, kol prisipažins, kad tai 
šlykšti apgaulė. 

Per ateinančius metus tu kas mėnesį išmoksi keliolika pozų. 
Jokiu būdu neprisirišk prie vienos pozos. Jas reikia įvairiai derinti, 
kad vyras būtų nustebintas, ir nuolat kaitalioti. Tu gali pateikti neti- 
kėtumų net savo nuvainikavimo naktį. Tyrumas ir sumišimas grei- 
tai pabosta. Negalima būti tingiai ir bejėgei - nesitikėk, kad pirma- 
sis meilužis tave aptarnaus, nebent šito pats pageidautų. Kai vyras 

nusiperka nuvainikavimą, jis nori tavo tyrumo, trupučio dvejonių 
ir riksmų iš skausmo - kaip įrodymo, kad jis yra pirmas. Drauge 
jis nenori nepatyrusios mergaitės negrabumo ir riksmų visą naktį. 
Kas gi norės kas kelias minutes plėšti sukryžiuotas mergaitės ran- 
kas ir kojas ir nėmaž nepasistūmėti į priekį? Vyrai yra romantikai. 
Tai, ką jie laiko idealu, moterims savaime neišeina. Per ateinančius 
metus mes susipažinsime su visomis meilės meno subtilybėmis, 
kad tavo pirmasis gerbėjas pamatytų, jog esi verta savo kainos. 
Viešnamiuose paplitęs toks pašmaikštavimas. Du vyrai klausinėja 
trečiojo, ką tik nuvainikavusio skaistuolę: „Kaip praėjo mūšis dėl 
paviljono vartų atvėrimo? Ar jis buvo svaigus kaip dešimt vyno 
taurių?“ Trečiasis atsako: „Pro vartus įėjau gana lengvai, bet viduje 
tebuvo pusė taurės“ Pusė taurės. Štai ką sako kai kurie vyrai, kai 
brangiai susimoka už nusivylimą. 

Žinau, tau ne naujiena, kaip atrodo vyras visame gražume. Kai 
dirbau „Slaptajame nefrito take“, matydavau tave slapčia žiūrint 
pro lango groteles. Prisiplodavai prie lango kaip naktinis drugys, 
o aš negalėdavau ant tavęs užrikti, kad neatšaldyčiau vyro įsiaistri- 
nimo. Žinau, metų metus landžiojai po langais, ir štai dabar galėsi 
pati išmėginti tai, kas tave taip domino. Nusamdžiau vieną jauną 
vyriškį iš operos trupės. Jis talentingas aktorius ir darys viską, ką 
jam liepsiu - išmokys visų pozų, visų vaidmenų ir iliuzijų kūrimo 
meno, ir visa tai padarys nenuraškęs tavo pumpuro. Nėra jokio pa- 
vojaus, kad net bandys. Jis homoseksualus ir moters kūnas nekelia 
jam malonumo - jį gauna tik iš aktorystės meno. Tą aktorių va- 
dinsi vardais, pritinkančiais prie pamokos: Viešpačiu Jangu, Atsis- 
kyrėliu, Išminčiumi, Markizu ir kitais, kurių prigalvosiu. Jis tave 
vadins Panele Palaima, Valdove Li, Našle Li, Didžiūne Li, Pasakų 
Mergele, Mergele Verge ir taip toliau. 

Nesijaudink: abu būsit apsivilkę laisvomis pižamomis, nors 
kartais liepsiu jam būti vien apsivyniojus raiščiais savo kotą ir kap- 


Buduaro gražuolių etiketas 207 


šiuką ir apsijuosti diržu su dirbtiniu kotu, kad įsidėmėtum, kur yra 
kas. Žinoma, jis tavęs nelies, tik nukreips reikiama linkme. Jis ne- 
gali susijaudinti tave pamatęs, tad paprašysiu jį save paglostinėti, 
kad galėtum pamatyti visus jo veido spalvos, alsavimo pokyčius, jo 
vyzdžius, įsitempiančias ir atsileidžiančias rankas ir kojas. Raiščiai 
bus standžiai apvynioti, tad nebus jokio pavojaus, kad kas nors iš 
jų išsprūs. 

Pradžioje tu išmoksi Ketverių pradmenų: apsikabinimo, atsi- 
vėrimo, įsmeigimo ir ritinėjimosi. Jie gali atrodyti savaime aiškūs, 
bet kiekvieną įvaldyti yra menas, kiekvienam būdingas savas ritmas 
ir grakštumas. Tų pačių kantrybės ir grakštumo įgūdžių reikia ir 
visoms pozoms. Mes tave mokysime visų judesių meno - kokiu 
tempu judinti galūnes, kada išriesti nugarą. Kiekviena kurtizanė 
moka šimtą būdų. Ant nugaros, ant pilvo, sėdomis, stačiomis, pėdos 
įremtos jam į pilvą, kojos iškeltos į orą, Besispardantis eržilas, Siū- 
ruojantys bambuko ūgliai, Tigrės susirėmimas su drakonu, Austrės 
vėžlio kiaute - begalė būdų buvo išrasta per penkis tūkstančius su- 
eičių, jaudulio ir dykinėjimo metų. Mokytis reikia visą gyvenimą. 
Kad tavo vardas dar labiau išgarsėtų, išrasime keletą savų būdų. 

Tas aktorius tau duos įtikinamos saviraiškos pamokas, kad iš- 
moktum perteikti Devynis potroškius - dūsaudama, dejuodama, 
maldaudama ir taip toliau, tik pirmą naktį ne visus. Bet jau antrąją 
naktį turėsi parodyti iki aštuonių, kaip įrodymą, kad jis pažadino 
mergelę oloje. Aktorius pamėgdžios Du atsakus, kurių sulauksi iš 
vyro: geismingą urzgimą ir riaumojimą iš pasitenkinimo. Trečiasis 
turėtų būti padėka, o ketvirtasis - dovana. 

Ketinu pasiūti piršto pavidalo maišelių — siauresnių ir plates- 
nių — ir į juos priberti nevirtų ryžių. Jis galės su jais tau parodyti, 
kaip pamaloninti vyrą, kuriam sunkiai pakyla stiebelis. Kartais jis 
užmiega. Kad suteiktum jam pasitikėjimo savimi, jo linksmakotį 
vadink tik karžygiu ir drakono galva. Vyrus lengva pradžiuginti 

šiais žodžiais. Tau gali tekti susieiti su vyru, kuris per pobūvį atrodo 
visai vyriškas, bet paskui susigėsta, kad jo karžygys yra veikiau pės- 
tininkas. Abiem šiems atvejams tasai aktorius parodys, kaip nau- 
doti žiedus ir gnybtukus - matysi, kaip ryžiai sustumiami aukštyn 
ir stiebelis tampa stačias ir storas. Daugelis mūsų lankytojų taip 
pat mėgdavo mūsų auksinius ir tulžio plunksnų mėlynumo kas- 
pinus. Pasidabinę imperatoriškomis spalvomis jie tapdavo kur kas 
valdingesni. Žinoma, dabar, kai imperatorius atsistatydinęs, tos 
spalvos gali jau nebedaryti tokio poveikio. Į tavo kambarį atnešiu 
ir geidulius žadinančių antpilų. Vartok tik juos, neliesk nieko, ką 
bus atnešusi kita kurtizanė. Juose gali būti visko — nuo acto iki ai- 
triųjų paprikų aliejaus. Džiaugsmas paviljone paliudys šių gėrimų 
kokybę, o tavo gerbėjas nešokinės iš skausmo užsidegus linksma- 
kočiui. Taip yra atsitikę nuo kitų rūšių gėrimų. Vyrai mano, kad 
kuo daugiau išgers antpilų, tuo labiau jiems padidės. Bet šitaip ga- 
lima tik apsivemti arba visą naktį lakstyti paleistais viduriais. Taigi 
žiūrėk išgeriamo kiekio. 

Noriu, kad kasnakt atsigulusi į lovą stengtumeisi sužadinti sau 
geidulius. Duosiu tau perlų blizgiklį ir pavilgo, vadinamo „Vartai, 
atsiverkit“. Kai nebegalėsi sustoti, suprasi, apie ką kalbu. Jei tos 
priemonės nenuskraidins tavęs į viršūnę, paprašysiu aktoriaus pa- 
dėti tau nutaisyti reikiamą veido išraišką. Jis labai profesionalus. 
Kai vyras moters veide mato geismą, jam tai tas pat kaip meilė. 
Taip pat galėtum įprasti naudotis perlų blizgikliu. Daugelis ger- 
bėjų patys atsineša žaislų maišelį, ir perlų blizgiklius itin mėgsta 
tie, kuriems patinka žiūrėti, kaip gražuolė spurda ir žiopčioja it 
žuvis ant kranto. Paskui sužinosi, apie ką kalbu. Bėgant metams 
esu gavusi dovanų nemažai tų perlų blizgiklių. Jei atvirai, mieliau- 
siai rinkčiausi šilko stūmoklį. 

Iš pradžių gali mažai tejausti malonumo. Daugeliui naujų gra- 
žuolių seksas nepatinka. Taip gali atsitikti, jei pirmieji gerbėjai 

šiurkščiai elgiasi, jei globėjas senas arba neįgudęs. Arba gali būti 
išpaikintas ir kelti juokingus reikalavimus, tad jausiesi labiau kaip 
aikštingo vaiko auklė. Būk kantri. Ne visi jie pabaisos. Pasakoju tau 
apie bloguosius, kad nenustebtum, jeigu tokį sutiktum. Jei su šiuo 
darbu nesiesi romantiškų minčių, nebūsi sugniuždyta. 

Ką gali žinoti, gal po pirmojo globėjo tave nustebins antrasis, 
kuris elgsis su tavimi taip švelniai, kad šis amatas tau atrodys nebe 
darbas, o žaidimas. Vis dėlto su pirmuoju tai atsitinka retai. Jie 
perka teisę į mūsų nuvainikavimą ir ne švelnumas stumia juos 
žengti pro vartus. Jei rėki, jie nesustoja tavęs nuraminti. Jie neat- 
siprašinėja. 

Tačiau vėliau gali apsilankyti tokių, kurie elgsis kaip tikri įsimy- 
lėjėliai ir gal net nuoširdžiai norės suteikti tau malonumą. Tokiam 
vyrui patinka stebėti, kaip moteris pasiekia nemirtingas aukštu- 
mas. Jis pasijunta įgavęs galios, kai suvilioja kurtizanę tomis pačio- 
mis gudrybėmis, kaip ir ji buvo jį suviliojusi. Jusi pagundą patikėti, 
kad su tuo žmogumi tu jau nebe kurtizanė. Atsiduosi laisva valia, 
nesitikėdama pinigų, ir iš visos širdies tikėsi, kad ši laimė truks am- 
žinai. To vyro kūno kvapas privers tave pamiršti viską, ko tave mo- 
kiau. Tai atsitiks daug kartų su daugeliu vyrų. 


O aš nuolat būsiu greta, kad atvesčiau tave į protą. 


V SKYRIUS 


GEISMO ATMINTIS 


Šanchajus 
1912-ųjų rugpjūtis 
Violeta 


Per Ištikimojo Fango surengtą kviestinę vakarienę abi su Burtų 
Moliūgėliu stovėjome prie sienos, ties ilgo stalo galu, kur spietėsi 
ūžautojų minia. Ponia Li pasakė, kad aš tame vakarėlyje nebūsiu 
kokia nors išskirtinė, o „tik nedidelė puošmena“ ir kad turėsiu tie- 
siog būti maloni ir šypsotis. 

— Ir nieko daugiau, - perspėjo blykstelėdama akimis, tarsi įsa- 
kydama paklusti. 

Ji nervinosi, nes pobūvis išėjo didesnis, nei tikėtasi, svetainė 
buvo per maža, o dviejų iš atvykusių papildomų kurtizanių drabu- 
žiai ir manieros neatitiko aukštos klasės reikalavimų. Ji susierzino, 
kad jas atlydėjo palydovės, ir pranešė, esą čia joms ne vieta regzti 
naujus sandorius, tad jos turėjo pasilikti už svetainės durų. 

Nuo mano pagrobimo buvo jau praėję maždaug šeši mėnesiai, 
ir per tą pusmetį mano viltys sukalkėjo - virto bejausmiu susitai- 
kymu su viskuo, išskyrus motinos nesugebėjimą grįžti. Dėl pra- 
garu virtusio savo gyvenimo kaltinau jos lengvatikystę ir nerūpes- 


Geismo atmintis 211 


tingumą. Per tuos pirmus mėnesius saiksčiausi likti nepalenkiama 
ir toliau būti tokia, kokia esu, - nepriklausomai mąstanti asme- 
nybė, einanti Pažinimo keliu, amerikietė mergaitė, kurios suma- 
numas leis rasti išeitį iš bet kokios padėties. Kaip greitai pasitraukė 
ankstesnis mano „aš“! Burtų Moliūgėlis buvo teisi: mano tvirta 
valia buvo ne kas kita kaip išpuikimas, ir kai buvo atimtos mano 
laisvės, nebeprilygau net kurtizanėms. Šį vakarą buvau patenkinta 
būdama nedidele puošmena. Nebus jokių lūkesčių ir jokių kritiškų 
nuotaikų. Paprasčiausiai praleisiu vakarą tarsi teatre - tartum vėl ta 

pati septynmetė, iš vidinio balkono slapčia stebinti „Slaptojo nef- 

aptarė, koks jų verslas, ar jie vedę ir turi sugulovių, kokias pagyras 
norėtų girdėti. Perspektyviausias atrodė Ištikimasis Fangas — va- 
karo šeimininkas. Poniai Li nereikėjo kitoms apie jį pasakoti. Jis 
buvo žinomas nuolatinis kurtizanių namų lankytojas. Burtų Mo- 
liūgėlio paklausiau, kodėl visos taip suklego paskelbus, kad jis ren- 
gia pobūvį. 

— Jis ne tik turtingas, - pradėjo ji, — bet ir išsilavinęs, kilęs iš 
šviesuolių šeimos, šiuolaikiškai suprantančios verslą. Jis dvidešimt 
ketverių metų ir dar neturi žmonos nei vaikų, dėl to jo motina 
labai sielojasi. Žinoma, kiekviena kurtizanė mielai palengvintų jo 
motinos rūpesčius ir pratęstų jų giminę. 

— Kaip jis atrodo? 

— Nėra tipiškas gražuolis. Bet, kai įeina pro duris, pamatai jį 
gaubiančią žmogaus iš elitinės šeimos aurą. Kultūringų manierų, 
bet ne snobas. Laisvai laikosi bet kokioje situacijoje. Iškart skiriasi 
nuo pernakt praturtėjusių išsičiustijusių prasisiekėlių. Goslios 
akys ir lūpos - ne forma, o susižavėjimo ir seksualinės fantazijos 
išraiška. Taip visos sako. Man neteko patikrinti, ar lovoje jis toks 
pat, koks atrodo iš pažiūros. Bet iš kitų ne kartą girdėjau - nuo 

vieno jo žvilgsnio jos kaipmat įsivaizduoja save po juo. Šį vakarą 
pamatysi, kaip jis veikia moteris. 

Ponia Li išdėstė mus pozicijose kaip kariuomenės vadas savo 
pulkus. Kiekvienam iš aštuonių prie stalo sėdinčių vyrų už nugaros 
turėjo stovėti po dvi kurtizanes. Savo dukterį Raudonžiedę ponia 
Li pastatė skersai stalą priešais Ištikimojo Fango vietą. Šitaip jis 
galėjo matyti visą jos gražumą ir grakštumą - nuo šypsenos veide 
iki grakščiai siūbuojančių klubų. Ir dar ji turėjo progą patraukti jo 
dėmesį savo švelniu, ausį glostančiu balsu, kurį tobulai valdė kaip 
Sudžou stiliaus meistrė. Šalia Raudonžiedės ponia Li pastatė nė 
iš tolo jai žavesiu neprilygstančią kurtizanę iš kitų namų. Kitos 
trys kurtizanės - Mažasis Feniksas, Žalioji Slyvaitė ir Pavasario 
Žolelė - stovėjo priešais kitus perspektyviausius svečius: Iškilnųjį 
Tangą, Santaikųjį Paną ir Įžvalgųjį Lu. 

Mano postas turėjo tą privalumą, kad leido laisvai žvalgytis 
po visą sceną. Buvau mačiusi daug žavių vyrų „Slaptajame nefrito 
take“ - vakariečių ir kinų, jaunų ir senų, apsimetančių dideliais vei- 
kėjais ir iš tikro didelių. Į svetainę įėjus Ištikimajam Fangui viskas 
aplink tartum sušilo ir nušvito. Mėginau įsižiūrėti į smulkiausius 
jo veido bruožus, tyrinėdama, kur slypi garsusis jo žavesys. Pagal 
drabužį atrodė vakarietiškai ir šiuolaikiškai. Tačiau taip buvo apsi- 
rengę daugelis svečių. Plaukai buvo apkirpti ir sutepti pomada tuo 
stiliumi, kurį buvau mačiusi mados žurnaluose. Irgi nieko ypatinga. 
Veidas pailgas ir, mano akimis, niekuo neišsiskiriančių bruožų. Ta- 
čiau po kelių minučių ėmė atrodyti kitaip. Negalėjau pirštu durti, 
kur yra skirtumas, nes jo bruožai kas akimirką mainėsi: klausyda- 
masis, ką kalba draugai, dėmesingai kilstelėdavo antakius. Šypsan- 
tis akių kampučiuose susimesdavo raukšlelės. Rimtai kalbant akys 
buvo didelės ir tamsios. Dar jį patyrinėjusi nusprendžiau, kad jis 
atrodo kaip didikas iš paveikslo. Mačiau, kaip jo žvilgsnis krypsta 
į moteris ir jas patraukia. Kaskart pažvelgus į kurią nors moterį jo 

antakiai vos įžiūrimai krustelėdavo aukštyn, tarsi pirmąkart išvy- 
dus jos grožį, o įkandin sušvisdavusi šypsena buvo šelmiška, pa- 
slaptinga ir kažką žadanti. Įdėmus žvilgsnis būdavo skirtas tik jai, 
nors trukdavo tik kelias sekundes. Tačiau per tas kelias sekundes 
matei, kaip kurtizanę užplūsta geismo banga. Net tos kurtizanės, 
kurių seksualiai netraukė vyrai, buvo pamalonintos, kad patraukė 
jo dėmesį. O tada pastebėjau, kad jis paeiliui akimis smaigsto ir į 
palydoves, kurios jaunesnėmis dienomis pačios buvo kurtizanės 
ir jau seniai netraukė niekieno ilgo žvilgsnio. Jos atgijo nuo jo dė- 
mesio. 

Jo elgesys su vyrais buvo toks pat charizmatiškas, tik labiau 
pasireiškė linksmai geraširdiška maniera, kuri kiekvienam vyrui 
leido pasijusti patikimiausiu jo paslapčių klausytoju. Jis įtraukė į 
pokalbį visus užstalės draugus - nė vienas nebuvo paliktas nuo- 
šaly. Jis kėlė klausimus, atidžiai klausėsi, skatino nusimesti dro- 
vumą ir vardijo teigiamas jų savybes, nenusileisdamas iki pigaus 
gražbyliavimo. Žiūrėjau kaip pakerėta ir tikėjau, kad jis tikrai toks, 
koks rodosi. 

Mačiau, kuri iš moterų labiausiai patraukė jo dėmesį, ties ku- 
rios veidu ilgiausiai užsibuvo žvilgsnis ir kuri buvo apdovanota pa- 
slaptingesne šypsena negu kitos. Kaip ir buvo tikėtasi, kol kas tai 
buvo Raudonžiedė. 

— Man teko būti šimtuose pokylių, - pasakė Raudonžiedė, — 
bet dar niekada neteko ragauti tokių puikių valgių. Dėkojame už 
dosnumą mūsų pokylio šeimininkui. 

Ištikimasis savo ruožtu padėkojo poniai Li už surengtą pokylį. 
Man buvo įdomu, ar jis suprato, kad Raudonžiedės pagyrimai ne- 
nuoširdūs. Ji nė kąsnelio neparagavo. Mums buvo neleidžiama val- 
gyti. Jei pasiseks, galėsiu paragauti to, kas liks po vaišių. 

Man šūktelėjo vienas girtas svečias. 


— Ei, gėlele! Valgyk! Neliūdėk! 

Jis lazdelėmis suėmė žvilgantį šukučių minkštimą ir pakėlė man 
prie lūpų. Kaip galėjau tam vyriškiui neleisti būti geram? Glustelė- 
jęs prie pravirų mano lūpų, moliuskas išsprūdo iš vyriškio laikomų 
lazdelių ir nusliuogė nauju mano švarkeliu nuo krūtinės iki kelių. 
Vyriškis kažką suvapėjo atsiprašydamas ir vesdama jį pasodinti 
ponia Li ramino, esą jis nekaltas, vien tik toji nevėkšla. Burtų Mo- 
liūgėlis net išsižiojo. Ant švarkelio liko riebi šliūžė. 

— Mėnesio uždarbis, - sudejavo ji. 

Užsispyriau neatrodyti nusipelniusi priekaištų. Buvau niekuo 
dėta. 

Netrukus išgirdau kažkokį erzelį. Susiriejo dvi kurtizanės - tos, 
kurias pamačiusi ponia Li neapsidžiaugė. Visa užstalė susikuždėjo 
lyg pūstelėjus vėjo šuorui - sužinojau, kad jos varžovės ir tas sto- 
tingas vyriškis, kuriam abi stovėjo už nugaros, pastaruosius porą 
metų vaikščiojo tai pas vieną, tai pas kitą iš jų. Ponia Li greitai iš- 
prašė įsiutusias moteris pro duris. Stotingasis vyriškis joms išėjus 
atsigręžė ir suvaidino suglumusį, tarsi būtų paskutinis sužinojęs, 
kas vyksta. Grįžusi ponia Li priėjo prie Burtų Moliūgėlio: 

— Tučtuojau užimkit jų vietas - eikit abi. 

Burtų Moliūgėlis stumtelėjo mane pirmyn. Atsistojau stotin- 
gajam ponui iš dešinės, o Burtų Moliūgėlis — iš kairės. Įžengiau į 
sceną ir dabar jau turėjau nepadaryti klaidų, o geriausias būdas jų 
nepadaryti buvo nieko nedaryti. 

Nutaisiau mulkės šypseną ir buvau visai patenkinta savo vai- 
dyba, kol Burtų Moliūgėlis man neįžnybo. Ji padavė man butelį 
ryžių vyno. 


— Mikliai įpilk jam dar. 

Paskui vėl žnybtelėjo. 

— Mikliai pasiūlyk jam dar žuvies. 
Paskui vėl įžnybo. 


— Išrink ašakas. 

Ji vis žnaibė mane skubindama daryti tai šį, tai tą, bet galiau- 
siai atsilyginau pati skaudžiai jai įžnybdama. Ji spygtelėjo. Girdė- 
jau, kaip visa gerkle užsikvatojo vyrai ir smagiai suūžė kurtizanės. 
Burtų Moliūgėlis paaiškino, kad užlipau jai ant kojos. Raudon- 
žiedė ir ponia Li sėdėjo suspaudusios lūpas tarsi vos tvardydamos 
pyktį. Man kaito veidai, bet gręžiantis Burtų Moliūgėlio žvilgsnis 
sukurstė apsispręsti, kad neturiu ko gėdytis. Tada ir pamačiau į 
mane atkreiptas švytinčias Ištikimojo Fango akis. 

— Tai bent charakteris! - pasakė nenuleisdamas nuo manęs akių. 

Bene pašiepia? 

Ponia Li suskubo atsiprašyti: 

— Mūsų skaistuolei kurtizanei reikia dar daug mokytis. Kaip 
matote, Violeta dar labai jauna. 

— Ar ji moka pasakoti istorijas ir deklamuoti eilėraščius? - pa- 
klausė jis. 

- Ji visko mokosi. 

— Tad leiskime jai šiek tiek parodyti, ką moka. Gal kokį pasako- 
jimą, dainą ar eilėraštį. Ji gali pasirinkti. 

Ponia Li dirbtinai susikuklino. Kartą buvo girdėjusi mane at- 
mintinai deklamuojant ir supeikusi Burtų Moliūgėlį už prastus 
mano įgūdžius. 

— Ji dar nepasiruošusi, - pasakė ponia Li, - ne tiek, kad būtų 
malonu jūsų ausiai. Palaukite dar kelis mėnesius. Šįvakar jums gali 
paskambinti citra kuri nors kita mūsų gražuolė. 

Ji linksmai pažvelgė į Raudonžiedę ir nežymiai linktelėjusi davė 
ženklą, kad tai didžioji jos proga. 

Tačiau Ištikimasis Fangas, sakytum, jos negirdėjo ir mostelėjo 
man eiti ten, kur laukė Raudonžiedės citra. 

— Neskubėkite, kiek reikės, tiek ruoškitės, - šūktelėjo pavymui. 

Ir pats uždainavo baladę apie jaunystę ir tigrus, skatindamas 
vyrus prisidėti. Priėjo Burtų Moliūgėlis ir sėdo prie citros. Pažiū- 

rėjo į mane tokiomis akimis, tarsi abi būtume užlipusios ant eša- 
foto. 

— Papasakosim apie žydinčių persikų pavasarį. 

Ėmiau gintis, kad negaliu. Didžiosios pasakojimo dalies nepri- 
siminiau. 

— Klausykis, ką skambinsiu citra, - pasakė ji. - Išgirdusi tremolo 
sudrebėk, su glissando susvyruok, kylant gaidoms užversk akis. 
Nepamiršk, kad turi vaidinti natūraliai. Ir nepadaryk man gėdos, - 
pasakė ji, - arba per tave šiandien abi nakvosim gatvėje. Šįvakar 
turi progą įgyti reputaciją - gerą ar prastą, priklausys nuo tavęs. 

Kambarys nuščiuvo. Visų akys nukrypo į mane. Ištikimasis 
Fangas plačiai nusišypsojo, tarsi iš anksto didžiuodamasis savo at- 
rastu nauju talentu. Burtų Moliūgėlis perbraukė per citros stygas 
ir suskambėjo pirmosios gaidos. Užsimerkiau ir pravėriau lūpas 
pirmam sakiniui ištarti. Iš burnos nepasigirdo nė garso. Žodžiai 
įstrigo gerklėje. Kelias minutes bandžiau pradėti, o Burtų Moliū- 
gėlis braukė per citros stygas, keletą sykių pakartojo pasakojimo 
įžangos gaidas. Galiausiai užsmaugta gerkle išspaudžiau kažkokį 
garsą ir išdrebinau žodžius: 

— Ar esate girdėję pasakojimą apie žydinčių persikų pavasarį? 

Žinoma, visi buvo girdėję. Jį buvo girdėjęs ir trimetis vaikas. 

— Papasakosiu jį taip, kaip dar niekas nėra pasakojęs, - tariau. 

Ištikimasis Fangas plačiai nusišypsojo, o į jį sužiurę svečiai pa- 
gyrė jo pasirinktą publikos linksmintoją: 

— Tiesiog nepaprasta. 

- Puikus pasirinkimas. 

Pradėjau springdama berti žodžių kratinį, o priėjusi tą vietą, 
kur žvejo valtis palengva pasroviui plaukia į rojų, sukėliau tokią 
žodžių audrą, kad, rodės, valtis tuoj apvirs. Burtų Moliūgėlis mos- 
telėjo man sulėtinti pasakojimą ir sekti citros garsais. Įsitempusi 
stengiausi, bet per vėlai arba per anksti įstodavau ir vargiai susigau- 

džiau, ar mano veido išraiška atitinka pasakojimo turinį. Priėjusi 
prie žvejo pasirodymo Žydinčių persikų pavasario šalyje, karštli- 
giškai bandžiau prisiminti, kokį veidą turiu nutaisyti - ar pusiau 
nuleisti vokus, ar praverti lūpas, ar alpiai pakreipti galvą. Visa tai 
padariau paeiliui ir žvilgtelėjusi į Burtų Moliūgėlį pamačiau iš 
siaubo išplėstas akis, pirštams vis tęsiant tremolo. Tą akimirką taip 
suglumau, kad žodžių, kuriuos dar prisiminiau, kratinys mintyse 
sušoko į gumulą ir galvoje liko visiškai tuščia. Kaip persigandęs 
bėglys apgraibomis nusikapsčiau į rojų. 

— Po dviejų šimtų metų žvejys randa dar gyvą savo žmoną... 
nors visi kiti mirę... ir visas kaimas sudegęs iki pamatų. Jie lipa į 
valtį ir kartu grįžta į rojų, ten jį pasitinka nekaltos mergelės ir čia 
pat pamalonina... 

Vyrai griausmingai užsikvatojo. 

— Čia pat pamalonina? Vah! 

— Va į tokį rojų ir aš noriu! 

— Nė mergintis nereikia. 

Sumekenau, kad jis buvo pamalonintas gardžiomis vaišėmis — 
persikais ir vynu - ir kad žvejys jomis pasidalijo su žmona. Tai su- 
kėlė dar griausmingesnį juoką. Burtų Moliūgėlis klaptelėjo akimis, 
jos burna taip ir liko išsižiojusi tartum nuo begarsio šauksmo. Rau- 
donžiedė ir šeimininkė stovėjo akmeniniais veidais. Kitų namų 
kurtizanės vos tvardė džiaugsmą — matė, kad iš manęs nebus var- 
žovės. 

Grįžau į kambario galą užimti savosios „nedidelės puošmenos“ 
vietos. Šalia atsistojo Burtų Moliūgėlis ir sau po nosimi suburbėjo: 
— Ji man užtraukė gėdą. Paliko kvailės vietoje. Kas man bus? 

Tai mane įsiutino. Kokia jai dar gėda? Argi kas nors iš jos juokėsi? 

Patarnautoja man atnešė vyno taurę. Ką tai reiškia? Vyno ne- 
gavo jokia kita moteris. Ištikimasis Fangas stovėdamas kilstelėjo 
savo taurę. 

— Viena gėlė ir spiečius bičių, tik vienas kirtis - šimtai mirčių. 

Jis pamėgdžiojo klasikinį šimtametį sąmojį. 

- Šįvakar, mažoji Violeta, - toliau kalbėjo jis, - vienintele daina 
tu pervėrei mūsų širdis ir visi žūtbūtinai susiremsim, kad tave lai- 
mėtume. 

Vyrai griausmingai jam pritarė ir išlenkė savo taures. Burtų Mo- 
liūgėlis man kumštelėjo jais pasekti. Kaip žiauru versti mane kelti 
taurę už savo pačios fiasko. Lydima džiaugsmingų šūksnių, vienu 
ilgu mauku ištuštinau savo pažeminimo taurę. Baigta! Nusišypso- 
jau. Man vis vien, ką jie mano. 

— O dabar, gėlele, - pasakė Ištikimasis, - sėsk šalia manęs. 

Ką tai reiškia? Dirstelėjau į ponią Li. Susiraukusi ji paragino 
tarną pastatyti kėdę šalia puotos šeimininko. Raudonžiedė buvo 
įsitraukusi į pokalbį su vyriškiu, už kurio nugaros stovėjo. Būdama 
puiki aktorė, ji mokėjo suvaidinti nematanti, kas vyksta. Žvilgtelė- 
jau į stalo galą - ten tebestovėjo Burtų Moliūgėlis. Ji nusišypsojo 
man puse lūpų. Ji irgi laužė galvą, kas čia darosi. Man padėjo at- 
sisėsti. Mačiau, kaip įžūliai varstydamos mane žvilgsniais kuždasi 
dvi gražuolės kitoje stalo pusėje. Ištikimasis pakvietė kurią nors 
kurtizanę sudainuoti linksmą baladę, ir ponia Li išrinko vieną iš 
naujųjų namų merginų, pagarsėjusią dainų atlikėją. Visi dėjosi be- 
siklausantys, bet jaučiau, kad visas dėmesys krypsta į mane. Žino- 
jau, ką visi galvoja: kaip keista, kad jis išsirinko tokią kvaišelę ir 
pasisodino šalia. Puotautojai vis garsiau klegėjo. Per kiekvieną ba- 
ladės priedainį vyrai kilnojo taures skelbdami tostus. Ištikimasis 
Fangas drąsino mane dar gurkštelėti vyno, bet nereikalavo išlenkti 
taurės iki dugno. Man buvo padėta lėkštė su valgiais. Ištikimasis 
Fangas mostu paragino valgyti. Sušnairavau į ponią Li, ji linkte- 
lėjo. Paragavau vieno valgio, paskui kito. Žuvis buvo sultinga, kre- 
vetės — salsvos. 

Pajutau prie pat palinkusį Ištikimąjį Fangą. 

— Prieš septynerius metus atėjau į „Slaptąjį nefrito taką. Man 
buvo septyniolika ir įsivaizdavau, kad žengiu į svajonių šalį. Ame- 
rikietė šeimininkė. Niekada nebuvau matęs svetimšalių. Tada iš- 
girdau šaukiant išdykėlę mergaitę, o man pro kojas šmurkštelėjo 
katė. Ji nėrė po sofa. Atsimeni? 


lijo į mane. 

— Bet girdėjau, kad jūs miręs! 

— Kokia baisi žinia. Kaip čia atsitiko, kad aš ją išgirdau paskutinis? 

Susivaržęs berniukas išaugo į šitą juslingą, savimi pasitikintį 
vyrą. 

Dabar prisiminiau ir tolesnius tos dienos nuotykius. Karlota 
įkando jam į plaštaką ir nagais perrėžė visą ranką, palikdama ilgus 
kruvinus rėžius. Jis mėgino apsimesti, kad tų baisių žaizdų ne- 
skauda, bet po kelių akimirkų pabalo, kietai sukando dantis, už- 
vertė akis ir suklupęs parkrito kniūbsčias. Aplink susirinko būrys 
žmonių, kažkas pakvietė jo tėvą, kad tučtuojau jį išvežtų. Netrukus 
nukeipusį kūną išnešė du vyrai. Kitą dieną viena kurtizanė pasakė 
jį mirus. Bijojau, kad Karlota bus apšaukta žudike, o aš - jos bend- 
rininke! 

— Prisimeni, ko tavęs paklausiau tą vakarą prieš pat savo mirtį? — 
klausė jis. - Ne? Savo prasta anglų kalba paklausiau, ar tu užsie- 
nietė. Ir ką tu atsakei? Pameni? 

Neprisiminiau to pokalbio, bet vienintelis atsakymas, kurį jis 
galėjo iš manęs išgirsti, turėjo būti „taip“. 

Jis kalbėjo toliau: 

— Tu kiniškai pasakei, kad nesupranti, ką sakau. O tada pasilen- 
kei ieškoti savo katės. Pamačiau iš po sofos kyštelėjusią uodegą ir 
čiupau, norėdamas ištraukti. Štai tos klaidos atminimas. 

Ištikimasis Fangas atsmaukė rankovę. 

- Violeta Mintern, — netvirtai prakalbo angliškai. - Žiūrėk, ką 
man padarei. 

Suvirpėjau pamačiusi balkšvus randus. Jis vėl prakalbo, šįkart 
žavinga kinų kalba: 

- Ilgai laukiau tavo atsiprašymo, Violeta. O dabar man su kaupu 
atlyginta už patirtą skausmą. 

Taigi jis tikrai norėjo mane pažeminti. 

— Atsiprašau jūsų už visa, ką jums padarė mano katė, ir už tai, 
kad šįvakar blogai papasakojau istoriją, - atšakiai pasakiau. 

— Turėjau omenyje ne tokį atsiprašymą. Man bus miela prisi- 
minti, kaip pasakojai tą legendą. Žinau, tau tai buvo pirmas pasiro- 
dymas. Ir jis buvo surengtas man. Tu buvai tikrai žavi. 

Netikėjau juo. 

Jo veidas surimtėjo. 

— Kai buvau septyniolikos, tėvas mane pasiėmė į „Slaptąjį nef- 
rito taką“ įvesdinti į gėlių pasaulį. Man tai atrodė tarsi išsvajotas 
pasakų mergelių ir dievų kraštas. Jis sakė - jeigu man seksis verslas, 
galėsiu ten lankytis kada panorėjęs. Vien buvimas tarp tų sienų ža- 
dino kankinantį romantikos troškulį ir aš pykau ant tėvo, kad paro- 
dęs tuos džiaugsmus nedavė jų patirti. Pasiryžau tapti turtingesnis 
už jį ir suvilioti visas savo trokštamas tos svajonių šalies gražuoles. 
Atsidėjau vien šiam tikslui. Kelerius metus sėkmingai variau verslą, 
ir visos gražiosios gėlės, kurių tik norėjau, tapo mano. Tačiau pertą 
laiką pamiršau svajonių šalį, kuri mane įkvėpė šito siekti. Pamiršau 
grįžti ir išpildyti septyniolikmečio berniuko troškimus. Nusirami- 
nau, bet nebuvau patenkintas. Buvau per daug užsiėmęs ir tiesiog 
nepastebėjau, kad kažko trūksta. 

Pastaruosius dvejus metus pamažu ėmiau nuobodžiauti ir justi 
keistą nepasitenkinimą. Ir toliau džiaugiausi gyvenimu, bet jutau, 
kad stoviu vietoj. Nebuvo kur veržtis. Nusprendžiau - turiu išsiju- 
dinti, atgyti, pramankštinti sustingusius raumenis, protą ir dvasią. 

Tačiau kaip? Kol nesugalvojau, jaučiau, kad tas slegiantis sunku- 
mas kamuos kaip įsisenėjęs danties maudimas. 

Prieš kelis mėnesius svečiavausi seno mokyklos draugo Iškil- 
niojo Tango surengtame vakarėlyje - jis čia sėdi galustalėje. Iškil- 
nusis man pasakojo, kad beveik visą šį verslą užvaldė arba japonai, 
arba Žalioji gauja. Vienas iš pavyzdžių - „Slaptasis nefrito takas“. 
Vos jam ištarus tą pavadinimą prisiminiau savo svajonę ir pasiža- 
dėjau ten sugrįžti. Lėkiau genamas septynerius metus manyje sly- 
pėjusio lūkesčio. Tačiau svajonių šalis buvo dingusi. Namai buvo 
nebe tie. 

Pasakiau Iškilniajam apie savo nusivylimą ir paklausiau, kur 
dingo amerikietė savininkė. Jis papasakojo man viską, kaip buvo. 
Man iš tikrųjų gaila, Violeta. Nepaprastai žavėjausi tavo motina 
ir jos sukurtu savitu pasauliu. Tačiau turiu atvirai prisipažinti — 
kai išgirdau tave esant Raudonžiedės namuose, mano vaizduotėje 
pažiro fejerverkų salvės, skelbiančios apie svajonės sugrįžimą. 
Žinau, čia atsidūrei ne savo noru, ir būk tikra — neturėjau apie 
tave geidulingų minčių. Šiaip ar taip, mano vaizduotėje tebebuvai 
septynmetė mergaičiukė. O dėl svajonių šalies supratau vieną da- 
lyką - jos poveikio galią lėmė tai, kad ji paprasčiausiai nuo manęs 
nutolo. Tai sužadino troškimą, kartu atsirado ir tikslas. Tam tiks- 
lui pasiekti prireikė geriausių mano savybių: darbštumo, proto, 
mokėjimo suprasti save ir kitus. Turėjau gerai pasverti galimybes 
ir moralę, ambicijas ir garbę. Ankstyvą mano pasiryžimą pagauti 
sėkmę ir tapti nepriklausomam sužadino geismo alkis, ir jis iki 
šiol nepasotintas. 

Kaip ir tikėjausi, vos tave išvydus sugrįžo geismo atmintis, at- 
gimė troškimo galia, nuvilnijo jaudulio virpulys ir supratau, kad 
vėl kažkas ves į priekį - dar nežinau kur. Būdamas su tavim jaučiu 
dilgsint naują troškimą. Tas troškimas - tai nepagaunama svajonė, 
įkvėpsianti mane siekti naujo tikslo. Be tikslo nematau savo atei- 

ties. Esu įklimpęs į dabartį, skaičiuoju nueinančias dienas ir jaučiu 
įremtą mirtingumo žvilgsnį. 

Širdis man spurdėjo iš pasididžiavimo ir džiugaus jaudulio, 
bet kartu buvau sumišusi. Nenorėjau suklysti išpildydama jo sva- 
jonę - tiksliau, jos neišpildydama. 

- Jūs norite įsivaizduoti, kad aš — iš kitos tikrovės? Ar taip su- 
pratau? 

— O, ne, tu visiškai tikra. Bet tu esi iš svajonės, kuri man buvo 
ir vis dar gali būti visa ko matas. Neprieštarausi, jei apie tave taip 
galvosiu? Kaip apie tą, kurios visada trokšiu prisiminęs jaunystę? 

— Žinoma, padėčiau šiai jūsų svajonei neišblėsti. Ką man rei- 
kėtų daryti, kad atsitolinčiau nuo jūsų? Nekreipti į jus dėmesio? 

— Jokiu būdu! Būk tokia pat žavi, kokia esi. Iš tikrųjų turėtum 
kaip įmanydama kurstyti mano geismą. Aš įtempsiu visą valią ir 
kiek įstengdamas laikysiuosi nuo tavęs atokiai. Stenkis visomis iš- 
galėmis. Kuo stipresnis bus mano geismas, tuo tvirtesnė valia, tuo 
tvirtesnis gyvenimo tikslas. Štai ko man reikia - atsikratyti to ny- 
kaus pasitenkinimo. 

Jis norėjo neišsipildymo romantikos. Mažumą nusivyliau. Įsi- 
vaizdavau tai, ko jis atsižadės - susiglaudusių mūsų kūnų, susipy- 
nusių rankų ir kojų, švelnių mūsų šūksnių, trumpo snaudulio po 
visko. Tą akimirką aistringai jo.troškau ir tada nusmelkė dar viena 
mintis. Mano geidžiamasis yra kinas ir iki pat šios akimirkos ne- 
pagalvojau, kad jis išvis priklauso kokiai nors rasei. Kaip keista! 
Mokiausi gundymo meno tikėdamasi, kad niekada juo čia nepasi- 
naudosiu. Nenorėjau tuo tikėti, niekada negeidžiau nė vieno iš šių 
namų svečių - negalėjau to įsivaizduoti. Norėjau romantikos, no- 
rėjau jį pažinti ir kad mūsų kūnai būtų kartu. Pasijutau išlaisvinta, 
išsivadavusi ir laiminga, ištrūkusi iš pančių. Iki šiol metų metus 
mane baidė mintis, kad kiniškoji mano dalis gali tapti sava. Mane ji 
piktino. Bet nuo šiol lioviausi blaškiusis tarp dviejų skirtingų savo 

pusių. Peržengiau slenkstį, skiriantį mane amerikietiškąją nuo ki- 
niškosios, ir šitaip supratau, kad ta skiriamoji riba buvo tik mano 
vaizduotės kūrinys. Aš likau ta pati, niekuo ne kitokia, ir man ne- 
bereikėjo išsiginti savęs tokios, kokia esu. Jis troško visos manęs — 
ne pusės. Ir aš troškau jo viso. Kokia tragedija mums abiem! Mes 
vienas kitam buvom vienuolis ir vienuolė. Kankinami geismo, mes 
padėjom vienas kitam - kaip jis pasakė? — atgyti radus tikslą? Man 
dar reikėjo jį rasti. Tačiau bent tą naktį Ištikimasis Fangas buvo 
mano, ir visi iki vieno tai matė. 

Pilna pasitikėjimo savimi sėdėjau šalia jam šnekučiuojantis su 
draugais. Žavėjausi neskubria jo kalbėsena, būdinga kilusiems iš 
šviesuomenės, idealia tarsena be menkiausių tarmės priemaišų, pa- 
puošta vienu kitu senoviniu posakiu. Tai buvo vyras, kuris manęs 
aistringai troško. Retkarčiais jis juokais įpindavo romanų karžygių 
ir mergelių vardus. Kalbėjo apie savo darbą konsorciume atėjus į 
valdžią naujai Jungtinių Valstijų vyriausybei. Paklausė savo svečių 
nuomonės apie naująjį prezidentą ir kiekvieno iš jų atsakymą per- 
pasakojo tokiu būdu, kad jie atrodė geriau informuoti, negu buvo 
iš tikrųjų. Tas žmogus, kuris su šitokiu išmanymu kalbėjo apie 
gumos fabrikų bankroto priežastis, nė sekundės nesiliovė manęs 
geidęs. Jis kreipėsi į savo draugus, bet tolydžio žvilgčiojo į mane ir 
šypsojosi. Aš buvau jo svajonė. 

— Mažoji Violeta, -— staiga tarė jis, - pasakyk mums, ką manai. 
Ar man investuoti kapitalą į naują įrangą įsigijusias japonų įmones, 
kaip pataria bankininkai? Ar turėčiau pirkti žlungančias kinų įmo- 
nes ir parūpinti joms naujų mašinų ir naujų vadovų? Kuris pasirin- 
kimas man duos pakankamai lėšų sumokėti už šį prabangų pokylį? 

Burtų Moliūgėlis buvo mane mokiusi į visus teiravimusis, kokia 
mano nuomonė, atsakyti remiantis geresniu vyro išmanymu. Pri- 
tarti jam. Bet koks kitas atsakymas jam bus ženklas, kad esu be- 
smegenė, laikanti save išmanesne už jį, ir kad lovoje įkyrėsianti 

plepalais. Tačiau po dviejų taurių vyno mane buvo apsvaiginusi 
bravūriška drąsa, kurstoma ką tik išgirsto jo prisipažinimo. Buvau 
prisiklausiusi savo motinos ir jos klientų įnirtingų diskusijų už- 
sienio investicijų tema. Tie pokalbiai man visada varė nuobodulį. 
Svečiai klausinėdavo vis to paties. Motina kartojo tuos pačius atsa- 
kymus, prikimštus faktų ir skaičių, prognozių ir planų. Tuos atsa- 
kymus ji repetuodavo su Aukso Balande, o Aukso Balandė patar- 
davo, kaip gestikuliuoti. Klausydavausi pro Bulvaro duris ir paskui 
kartodavau tas prakalbas Karlotai, o ji klausydavosi palaimingai 
murkdama. 

Taigi dar kartą ėmiausi mėgdžioti motiną. Pakilau nuo kėdės, 
tiesiai atsistojau ir gestikuliuodama atkartojau įsimintus posa- 
kius — tai man sekėsi kur kas lengviau negu apgailėtinas bandymas 
atpasakoti „Žydinčių persikų pavasarį“. Vaizduodamasi, kad esu 
ji - pasitikinti savimi, tiesi, teatrališkai valdingu jos balsu optimis- 
tiškai prabilau: 

— Patarčiau ieškant atsakymo žvelgti toliau. Kam bus naudos, jei 
jūsų bendrovė prisidės prie Japonijos ekspansijos per savo verslą, 
statybas ir pelną? Ar tai nepakenks dar neapsiplunksnavusiai mūsų 
respublikai? Žinoma, verslininkas negali priimti sprendimų vado- 
vaudamasis vien patriotiniais jausmais. Tačiau aš tikiu, kad naujoji 
respublika teikia iki šiol nematytų galimybių. Pradžioje perpirkite 
smunkančius kinų medvilnės fabrikus, pasinaudodami naująja res- 
publikos politika, užmegzkite partnerystės ryšius su Amerikos ka- 
pitalo bendrovėmis. Tas medvilnės gamyklas galite pertvarkyti įsi- 
giję naujos įrangos, pasamdę gabesnius vadovus ir gausite didesnę 
pelno dalį, nei gautumėte investavę į Japonijos įmonę. Japonijos 
verslo augimas — tai Japonijos galios augimas, tad turime žvelgti į 
ateitį ir būti budrūs. Taigi galėtumėte sukurti pavyzdinį naujosios 
respublikos komercijos modelį: pažangi kinų valdoma įmonė, pa- 
laikanti respublikai naudingą užsienio prekybos politiką. 

Atsisėdau. 

Ištikimasis Fangas iškilmingai linktelėjo. Vyrai prie stalo ap- 
stulbę nuščiuvo. Nė vienas nei pritarė, nei prieštaravo. Kurtizanės 
buvo priblokštos - mačiau, ką jos galvoja: ar tas puikavimasis savo 
nuomone išeis į gera, ar pakenks? 

Ištikimasis nusišypsojo. 

— Ketinau daryti lygiai taip, kaip dabar pasakei. Aš apstulbintas 
tavo žinių, o dar labiau - tavo dvasios gyvumo: kokia tu valiūkiška, 
pilna netikėtumų! 

Vakaro pabaigoje Ištikimasis Fangas gausiai davė arbatpinigių 
Burtų Moliūgėliui. Atsiprašė už pasigėrusio savo jaunesniojo bro- 
lio elgesį - už tai, kad jis išterliojo mano švarkelį šukutės kąsniu. 
Pridėjo tokią sumą, kurios būtų pakakę trims naujiems švarke- 
liams vietoj sugadintojo. 

— Ežero vandens žalumas, - tarė jis. - Ta spalva derėtų tau prie 
akių. 

O tada poniai Li pasakė norėsiąs būti pirmasis skaistuolės kur- 
tizanės Violetos garbei iškeltos puotos šeimininkas. 

— Tikiuosi, pernelyg neišlaidausite, - paerzinau jį, - juk niekada 
manęs neturėsite. 

— Kodėl gi neturėsiu? 

— Sakėte, norėtumėt amžinai manęs trokšti ir kad tas sapnas 
niekada neišsipildytų. 

— A! Visiškai teisingai. Sapnas toks ir turėtų būti. Bet mes ne- 
sapnuojame ir galime valdyti savo gyvenimą. Galiu tavęs trokšti, 
galiu tau mergintis ir galiausiai tau leidus išpildyti savo troškimą 
tavo lovoje - nebent tebeturi tą katę. 

Mums grįžus į savo kambarį Burtų Moliūgėlis nesitvėrė 
džiaugsmu dėl mūsų sėkmės. 

- Žinoma, pasakojimą apie žydinčių persikų pavasarį reikia nu- 
šlifuoti. Bet dabar mums nebereikia slėpti tavo pusiau vakarietiš- 

kos kilmės. Apie tavo eurazijinį kraują visi kalba kaip apie priva- 
lumą. 

Iki tol nebuvau iš jos girdėjusi žodžio „eurazijinis'. 

— Girdėjau, kaip šiuo žodžiu kalbėdamiesi tave apibūdino Ištiki- 
masis ir kitas vyriškis. Tą žodį jie tarė be paniekos. Greičiau dar la- 
biau pabrėždami tavo vertę. Jie kalbėjo, kad esi eurazijietė, bet pui- 
kiai kalbi kiniškai. O dabar jis dar ir kels pokylį tavo prisistatymo 
proga! Tai turėtų reikšti, kad jis nusipirks tavo nuvainikavimą. 

Nesakiau jai, ką kalbėjo Ištikimasis. Ji būtų saviškai išvertusi 
tuos žodžius iškreipdama jų prasmę. 

Pakėliau Karlotą. Ji murkė, o aš jai priminiau berniuką, kurio ji 
vos nepražudė. Ji buvo laiminga kaip ir aš, kad jis sugrįžo. 

Po to pirmojo pobūvio pasklidę gandai pateko į bulvarinius lai- 
kraščius. „Ji eurazijietė ir puikiai kalba abiem kalbomis: „Jos pasa- 
kojimas buvo žavus ir natūralus, nesurepetuotas:“ „Ji lengvai ir lais- 
vai palaikė pokalbį su įtakingais vyrais įvairiomis temomis, be kita 
ko, ir apie užsienio verslo įtaką. Laikraščiuose mirgėjo įžymiųjų ir 
galingųjų pavardės: Iškilniojo Tango, kuris su keliais bankais - savo 
partneriais — finansavo kelių pastatų palei krantinę statybą. Įžval- 
giojo Lu, kurio tėvas buvo susitikęs su Jungtinių Valstijų generali- 
niu konsulu aptarti užsienio paskolų. Vienas vyriškis susitikinėjo su 
garsia aktore. Kitas turėjo pavydėtiną retų tapybos ritinių kolekciją. 

Dauguma gandų buvo susiję su vakaro šeimininku Ištikimuoju 
Fangu. Moskitų spaudos paskalų skiltyse buvo minimos jam pri- 
klausančios laivybos bendrovės, pageidaujami prekybos maršrutai, 
kuriuos jam pavyko išsiderėti. Buvo vardijami jo porceliano fabri- 
kai Honkonge ir Makao. Iššniukštinėta, kad jis kilęs iš vienos žy- 
miausių Šanchajaus šviesuomenės šeimų, svariai prisidėjusios ku- 
riant naująją respubliką. Ir visi bulvariniai leidiniai paminėjo, kad 
skaistuolė kurtizanė Violeta turinti kinės veidą ir žalias vakarietės 
akis, paveldėtas iš garsiosios amerikietės kurtizanių namų savinin- 

kės Lulu Mimi. „Kaip pasisekė „Raudonžiedės namams“, kad gavo 
tokią nepaprastą gėlę. Kokių dovanų jis atneš jai kitą kartą? Gal tai 
bus puodeliai su lėkštutėmis arba didelės sriubinės su svetimšalių 
giminių herbais? Kokios giminės herbas puikuosis ant jos daiktų? 
Galjos motinos amerikietės? 

Eurazijietiška išvaizda tapo ne mano trūkumu, o privalumu. Be 
Ištikimojo, prisistatymo pokylius mano garbei iškėlė dar vienuo- 
lika vyrų. Ponia Li gyrėsi tuo skaičiumi sakydama, kad po antrojo 
pokylio būtų kiek perdėta kitus vadinti prisistatymu. Nė vienas 
nebuvo toks prašmatnus kaip pirmasis pokylis, kurio šeimininkas 
buvo Ištikimasis. Aš sėdėjau prie stalo šalia jo. Kurtizanės susėdo 
už vyrų, kurie buvo Ištikimojo svečiai. Tų vaišių valgiai buvo dar 
retesni negu ankstesnio pokylio - tokių niekas nebuvo ragavęs, tai 
buvo tikras dievų maistas. Jis nusamdė muzikantus ir mano garbei 
buvo pakviestas net amerikietis, skambinantis bandža - šio instru- 
mento niekada nebuvau girdėjusi ir jis man skambėjo kaip citra 
išprotėjusio muzikanto rankose. 

Tikėjausi, kad Ištikimasis vaikščios pas mane kasdien ir apibers 
dovanomis, norėdamas stipriau pajusti trokštamo mano nuvaini- 
kavimo lūkestį. Tačiau jis ateidavo kas penkias šešias dienas ir ne- 
atsiųsdavo net atviruko, kad būtų lengviau ištverti tą laiką. Burtų 
Moliūgėlis jam į namus įvairiais pretekstais siuntinėjo raštelius: 
„Violeta šį vakarą dainuos naują dainą.“ „Violeta vilkės naują švar- 
kelį, kurį įsigijo per jūsų dosnumą.“ Visada ateidavo tas pats atsa- 
kymas: „Jis išvykęs iš Šanchajaus“ 

Jis neperspėjęs pasirodydavo pavakare, kai namuose būdavo 
tylu. Visada atnešdavo kokią neįprastą dovaną. Viena jų buvo auk- 
sinė žuvelė dideliame inde, ant kurio sienelių buvo išpieštos sep- 
tynios auksinės žuvelės. 

— Ta žuvytė - tai laiminga aštuntoji. Su gausybe nupieštų drau- 
gių ji nesijaus vieniša. 

Po to apsilankymo nieko apie jį negirdėjau dešimt dienų. Kai 
atsirado — kaip visada netikėtai, - turėjau slėpti kylantį susierzi- 
nimą. Neleidau sau manyti galinti ko nors reikalauti. Romantišką 
mūsų ryšį temdė komercija. Jis dėl manęs išlaidavo, Burtų Moliū- 
gėlis iš jo gaudavo arbatpinigių, aš - dovanų. Tuo tarpu ponia Li 
ir Burtų Moliūgėlis kartu skaičiavo, kiek jis dar būtų linkęs išleisti. 

— Nesitikėkime, kad tos sumos prilygtų gaunamoms Raudon- 
žiedės, - pasakė ponia Li. 

Grįžusi į mano kambarį Burtų Moliūgėlis tarė: 

— Tu pelnysi daugiau negu Raudonžiedė. Poniai Li dar parody- 
sim, ko esam vertos. 

Likus pusantro mėnesio iki sutartos mano nuvainikavimo 
dienos atvykęs Ištikimasis pabuvo tik valandą. Mums su Burtų 
Moliūgėliu pasakė išvykstantis verslo reikalais į Jungtines Vals- 
tijas. Atsainiai mestelėjo, ir tiek. Žinojau, kad vien nuvykti į San 
Fransiską reikia mėnesio! Jei jis išvyks, gali ir negrįžti pasiūlyti 
kainos už mano nuvainikavimą. Gal jis niekada nebegrįš, kaip ir 
motina. 

Aš per daug apsižiojau. Jis norėjo neišsipildžiusio romantiško 
ryšio. Buvau naivuolė. Nesupratau arba jo, arba apskritai kinų 
vyrų, arba seksualinių paslaugų pirkimo dėsnių. 

- Jūsų ilgai nebus, - pasakiau, - gali taip susiklostyti, kad pralei- 
site mano penkioliktąjį gimtadienį vasario dvyliktą. 

Jis susiraukė. 

— Grįžęs aš išsipirksiu puikia gimtadienio dovana. 

- Ponia Li tikisi, kad tuo metu įvyks mano nuvainikavimas. 

Jis vėl susiraukė. 

— Aš to nesupratau... Nepataikiau apskaičiuoti laiko. Suprantu, 
kad nuvyliau. 

Jis suėmė mano ranką, bet nepažadėjo atšaukti kelionės. Nusi- 
vylusi nieko neatsakiau. 

Burtų Moliūgėlis bandė Ištikimąjį nuo kelionės atkalbėti. Pri- 
minė pastaruoju metu nuskendusį „Titaniką. Nelabai seniai dug- 
nan nuėjusį japonų laivą. Tais metais ledkalniai ir taifūnai buvo 
labai grėsmingi. 

Po mėnesio ponia Li pasakė, kad vienuolika vyrų, kėlusių mano 
garbei puotas, mielai nusipirktų teisę mane nuvainikuoti. Ištiki- 
mojo tarp jų nebuvo. Ji paplekšnojo man ranką. 

— Skambinau jam. Paprašiau sekretorės išsiųsti jam telegramą, 
raginančią pagalvoti. Sekretorė sakė, kad jį sunkiai pasiekia net te- 
legramos. Tačiau žadėjo pamėginti. 

Ponia Li išvardijo vyrus, norinčius dalyvauti aukcione. Pirmą- 
kart susidūriau su faktu, kad vienas iš tų vienuolikos vyrų įgis teisę 
mane pralaužti ir paleisti verstis savo amatu. Tarp jų nebuvo nė 
vieno, kuris nebūtų kėlęs pasidygėjimo. Ar tai bus tas pagyrūnas, 
ar tas senis, tinkantis man į senelius, ar tas, kuris net šalčiausiomis 
dienomis blizga riebiu prakaitu? O gal tas juokingas savo nuomonę 
vis kišantis kvėša? Vienas vyriškis mane gąsdino - liesas, mažomis 
skvarbiomis akutėmis. Niekada nesišypsantis. Laikiau jį gangste- 
riu. Buvo keletas tokių, kurių kitos kurtizanės būtų neatsisakiu- 
sios. Jų nebūtų atgrasęs tų vyrų lėkštumas, svarbu, kad jie turėjo 
pinigų. Jie nesidomėjo mano nuomone. Nesitikėjo, kad suprasiu 
jų pokalbius su draugais. Negirdavo mano dvasios polėkio. Aš jų 
nedominau, tik mano tarpkojo kaina. Per savo surengtas kviesti- 
nes vakarienes jie manęs prašydavo tik papasakoti apie žydinčių 
persikų pavasarį. Nes bulvariniuose laikraščiuose buvo skaitę, kad 
neblogai pasakoju šią istoriją. 

Buvo paskelbta mano nuvainikavimo data: 1913 metų vasario 
12-oji, penkioliktasis mano gimtadienis ir imperatoriaus atsistaty- 
dinimo metinės. Dukart palanki diena švęsti. Mintyse greitai atli- 
kau skaičiavimus. Liko penkios savaitės. Ar Ištikimasis jau pakeliui 
į namus? 

Mano garbei buvo iškelta daugiau pokylių. Bet ponia Li sakė jų 
metu mane buvus tokią vangią, kad ji turėjusi kiekvienam vyriš- 
kiui teisintis, esą mane kamuoja galvos skausmai. 

Varžovai buvo įleisti į mano buduarą išgerti arbatos. Burtų 
Moliūgėlis visada būdavo šalia, kad kuris nors vyras pirma laiko 
iš manęs nepaimtų mėginio. Nebegalėjau išvengti minčių apie tai, 
kas neišvengiama. Kiekvieną vyrą įsivaizdavau liečiant neliestą 
mano kūną. Visi jie buvo atgrasūs įsibrovėliai. 

Dienos bėgo nesulaikomu greičiu. Puikiai suvokiau, kad ponia 
Li netrukus priims sprendimą remdamasi gautomis dovanomis. 
Maldavau jos pagalvoti apie mano jausmus ir palaukti, kol grįš Iš- 
tikimasis Fangas. Aiškinau, kad nepajėgsiu nuslėpti pasidygėjimo 
nė vienu iš galimų kandidatų ir jie pasijus apgauti. Jei vyras bus 
šiurkštus, gal niekada neatsikratysiu pirmo karto siaubo. Prarasiu 
gebėjimą atsiliepti į būsimų lankytojų meilinimąsi. Kartą man pa- 
sirodė, kad ji bent kiek mane atjaučia. 

— Panašiai ir aš jaučiausi prieš nuvainikavimą, - pasakė ponia 
Li. - Tikėjausi vieno gerbėjo, bet laimėjo kitas, tinkamas man į se- 
nelius. Maniau, kad nusižudysiu. Atėjus metui stipriai užsimerkiau 
ir vietoj to vyro įsivaizdavau kitą. Įsivaizdavau, kad ir aš esu kita. Aš 
ir buvau kita. Kai jis įsilaužė pro mano vartus, iš skausmo tiesio- 
gine prasme praradau nuovoką. Supratau - skausmas būtų buvęs 
toks pat, kad ir kas būtų į mane įsiveržęs. Tas vyriškis paskui man 
pasakojo, kad jam stumiantis pirmyn klykiau prašydama atsiimti 
pinigus. O paskui nualpau. Vyras liko tuo patenkintas. Pasakė, esą 
tai įrodymas, jog tikrai buvau nekalta. Gali apsimesti apalpusi. Bet 
tai gali atsitikti ir neapsimetinėjant. 

Ponios Li žodžiai buvo menka paguoda. 

Vieną dieną, likus mažiau negu dviem savaitėms iki paskirtos 
nuvainikavimo datos, ponia Li ėmė be paliovos linksniuoti vieną 
gerbėją, kuriam priklausė septynios gamyklos, gaminančios įvai- 

rias detales: automobilių priekinius žibintus, porcelianinių klo- 
zetų grandinėles vandeniui nuleisti ir panašiai. Kasmet jo turtas 
patrigubėdavo. Jis nebuvo iš pačios garbingiausios šeimos, bet šių 
dienų Šanchajuje prestižą buvo galima nusipirkti ir niekas nesuko 
galvos dėl tavo kilmės. Jo pasiūlymas taip smarkiai pranoko visų 
kitų, kad būtų buvę kvaila jo atsisakyti. Iki tol ji nesakė, kieno pa- 
siūlyta kaina aukščiausia. Tai man neturėjo rūpėti. Tačiau dabar 
aukščiausios kainos siūlytojas ėmė nekantrauti. Esą jis palauksiąs 
dar tris dienas, o paskui jo pasiūlymas gali išgaruoti. Jei taip atsi- 
tiktų ir apie tai pasklistų žinia, ir kiti gali atsiimti savo pasiūlymus. 
Tada aukcionas prasidėtų iš naujo, nuo mažesnių siūlomų kainų, 
nes vyrai žinotų - liko per mažai laiko ištaisyti lankytojo atsime- 
timo pasekmes. Ji su atsiprašymo išraiška veide pasakė, kad mano 
nuvainikavimą greičiausiai nusipirks tas niekada nesišypsantis lie- 
sas vyriškis. 

— Tai ne tragedija. Jei suteiksi jam palaimą, jo veido išraišką 
gali pakeisti šypsena, - pasakė ji. - Tada jis nebeatrodys toks at- 
grasus. 

Dvi dienas negalėjau nei miegoti, nei valgyti. Gailėjau savęs. 
Antrąją dieną tapau pati sau atstumianti. Trečiosios dienos rytą 
prisiminiau, ką ponia Li kalbėjo apie užmerktas akis ir įsivaizda- 
vimą, kad esi kita. Nenorėjau būti be nuovokos. Nenorėjau būti 
besmegenis gyvas lavonas. Niekada nesiruošiau stoviniuoti kaip 
puošmena ar visą naktį gulėti išsišiepusi kaip kvaiša. Nenorėjau, 
kad didžiausia mano laimė būtų palengvėjimas viskam pasibaigus. 

Prisiminiau, kaip nekenčiau savo motinos priežodžio „ver- 
čiama būtinybės“. Kadaise maniau, kad ji šitaip dangsto savanau- 
diškus įgeidžius. Dabar man dingtelėjo, kad priimdama tokį po- 
žiūrį ji bandė susitaikyti su prasta situacija, stengdamasi negalvoti 
apie save. Ji darė tai, kas buvo būtina. „Kiekviena sunki padėtis turi 
savas aplinkybes, - sakydavo ji, - ir tik tu jas žinai. Tik tu gali nu- 

spręsti, kas būtina, kad viskas baigtųsi kuo geriau: Mąsčiau apie 
aplinkybes, į kurias buvau patekusi. Nežinojau, kokia baigtis ga- 
lėtų būti geriausia. Nežinojau, kokio sprendimo reikėjo jai pa- 
siekti. Bet nusprendžiau nesižudyti ir neprarasti galvos. Įsikibusi 
šios minties daugiau savęs nebegailėjau, nebesijaučiau pati sau at- 
stumianti. Nebesijaučiau bejėgė. Tik negalėjau atsikratyti pasidy- 
gėjimo tuo džiūsna. 

Tą dieną, prieš pat poniai Li duodant atsakymą kaulėtajam vy- 
riškiui, nuo Ištikimojo atėjo telegrama, pranešanti poniai Li, kad 
jis atvyks tą pačią dieną. „Kalbėsime apie teisę nuvainikuoti Vio- 
letą. Atleiskite, kad vėluoju pateikti pasiūlymą. Asmeniškai paaiš- 
kinsiu, kodėl sugaišau.“ 

Dvi valandas žingsniavau iš kampo į kampą svarstydama, ar pa- 
kaks jo pasiūlytos sumos. Telegramą ponia Li nusinešė į kitą kam- 
barį. Po minutės išdygo tarpduryje ir linktelėjo plačiai šypsoda- 
masi. 

— Gausi, ko norėjai, - pasakė ji. 

Turėjau džiūgauti. Bet nusmelkė baimė. Mes pradėjome nuo 
romantiškų ryšių, kurių esmė - visada vienas kito trokšti ir nie- 
kada nesulaukti troškimo išsipildymo. Tai, ką gausiu, gali būti ne 
tai, ko norėjau. Kodėl taip ilgai nieko iš jo negirdėjau? Atsiguliau į 
lovą nuo visų pasislėpusi pagalvoti apie tai, ko norėčiau. Man top- 
telėjo išblaivinanti mintis: aš žengiu - laisva valia - į kurtizanės 
gyvenimą. Iki tol neturėjau iš ko rinktis, tik ja tapti. O dabar ren- 
kuosi būti su Ištikimuoju. Toks gyvenimas buvo viskas, ko norė- 
jau. Bet kartu žinojau, kas laukia: tapsiu kurtizane, ir tai nulems 
mano ateitį. Net jei vieną dieną išeisiu iš kurtizanių pasaulio, ne- 
įstengsiu visiškai nusimesti kurtizanės praeities - nei savo pačios, 
nei kitų akyse. 

Likus dviem dienoms iki nuvainikavimo grįžo Ištikimasis. 
Meldė atleisti, kad tiek prisikankinau. Sakė jau seniai paruošęs pa- 

siūlymą ir liepęs savo sekretorei jį išsiųsti. Ji šito taip ir nepadarė. 
Pasiūlymas buvo rastas jos stalčiuje po kitu laišku, kurį buvo para- 
šiusi jam. Jis parodė man tą laišką: 


Aš dora moteris ir stropi darbuotoja. Trejus metus nepriešta- 
raudama, nė karto neapsirikdama dariau viską, ką liepdavote. 
Tai tik mano nelaimė ir kaltė, kad širdyje puoselėjau meilę jums, 
ir tai buvo juo sunkiau pakeliama, nes jūs šito niekada nepa- 
stebėjote. Galėjau ir toliau gyventi nepastebėta. Bet negalėjau 
žiūrėti, kaip save atiduodate padarui be jokios moralės, kuriam 
nereikia nieko, ką savyje turite gera, vien tik jūsų pinigų. Atsi- 
prašau, kad neįvykdžiau to, ką liepėte. Tai vienintelis kartas, 
kai jums nepaklusau. 


— Kai visi išėjo iš darbo, ji pasikorė mano kabinete, - pasakė 
jis. - Tada ir sužinojau, kad mano laiškas tau nebuvo išsiųstas. 

Pasibaisėjau. Įsivaizdavau jos kančias. Aš irgi puoselėjau meilę 
Ištikimajam. Būčiau nepajėgusi jos slėpti trejus metus. Bet nebū- 
čiau nusižudžiusi. 


PER MANO NUVAINIKAVIMO ceremoniją ponia Li, įkalbėta Burtų 
Moliūgėlio, iškėlė tariamas vakarietiškas vestuves. Į Ištikimojo pa- 
siūlymą įėjo ir sutartis vienus metus būti mano globėju. Leidau 
sau patikėti, kad būsiu ne šiaip nuotaka, bet ir žmona. Jau troškau 
tapti ja iš tikrųjų. 

Vestuvių išvakarėse buvo atsiųsta suknelė - Ištikimojo dovana. 
Tai buvo amerikietiška vestuvinė suknelė iš dramblio kaulo spal- 
vos šilko, su smulkiais perlais, kurie vientisu srautu liejosi nuo 
krūtinės iki gurnelių, apguldami mano kūno linkius. Prie suknelės 
jis pridėjo ir atlasinius aukštakulnius batelius, o pagal jo raštiškus 

nurodymus turėjau būti palaidais plaukais, vien su perlais puoštu 
savęs. Nebebuvau naivi jaunutė mergaitė. Atrodžiau išprususi ir 
šiuolaikiška, elegantiška ir išlaki. Kryptelėjau klubus vienaip, pas- 
kui kitaip. Šydas kilstelėjo aukštyn ir aiktelėjau pamačiusi kitokį 
veidą. Tada jis dingo. Pasigręžiau į šoną ir vėl pamačiau pasikeitusį 
veidą. Šįkart savyje atpažinau motinos bruožus. Dar niekada taip 
aiškiai nebuvau jų mačiusi. Vilkėjau tokio pat stiliaus suknelę kaip 
ji. Kryptelėjau klubus kaip ji. Tokia pat išraiška veide, su kokia ji 
laukė, kad vienas kinas - mano tėvas - netrukus ją pasiguldytų. 

Ištikimasis liko patenkintas pamatęs mane su vestuviniais dra- 
bužiais. Jis vilkėjo pagal užsakymą pasiūtą anglišką kostiumą. Pa- 
linkusi į jį sukuždėjau, kad šiąnakt būsiu jo pasakų mergelė, kokią 
jis norėjo suvilioti „Slaptajame nefrito take“. Po dvylikos patiekalų 
pokylio buvo išneštos Ištikimojo vestuvinės dovanos - jos turėjo 
pakeisti mano buduaro apystatą: naujausios Vakarų mados pietų 
stalas su kėdėmis, krėslas, sofa, šezlongas, trys gėlių stoveliai, ra- 
šomasis stalas, knygų spinta, krūva angliškų romanų, komoda, dvi 
drabužių spintos, vakarietiška lova su baldakimu, persiškas kili- 
mas, trys Tifanio šviestuvai ir stalinis gramofonas Victrola. Cere- 
monijos pabaigoje jis man užmovė nefrito ir deimantų žiedą. Ant 
vieno gėlių stovelio diskretiškai padėjo raudono šilko voką su pi- 
nigais — jį, mačiau, paėmė ponia Li. 

Jis padėkojo vestuvių svečiams ir pirmas pasuko į buduarą. 
Sekdama paskui Burtų Moliūgėlį sulaukiau drąsinamo jos linkte- 
lėjimo, bet veide buvo susimetusios rūpesčio raukšlelės. O gal tai 
buvo užuojauta žinant, kas manęs laukia? 

Durų stakta buvo nukabinėta raudonomis vėliavėlėmis, tarp- 
duris kone užkimštas gėlių vazomis. Kambarį apšvietė du švies- 
tuvai, dvelkė rožėmis ir jazminais. Vestuvinė lova buvo uždengta 
auksinėmis šilkinio batisto užuolaidomis. 

Burtų Moliūgėlis įėjo nešina pašildytais drėgnais rankšluos- 
čiais ir arbata. Padavė degtukus didžiosioms žvakėms įžiebti. 

— Nėra reikalo sekti tais atgyvenusiais papročiais, - pasakė Iš- 
tikimasis. 

Mane tai nuvylė. Mėgau tariamų vestuvių apeigas, kurias ma- 
tydavau vaikystėje. Jis davė Burtų Moliūgėliui arbatpinigių - tai 
rodė, kad ji gali išeiti. Durys užsidarė ir mes pirmąkart likom 
vieni. 

— Mažoji mano belaisvė, - pasakė jis ir nužvelgė nuo galvos iki 
kojų. 

Pabučiavo mane. Burtų Moliūgėlis aktoriui to neleisdavo. Per- 
braukė rankomis man per nugarą, per šonus ir pabučiavo kaklą — 
man akyse sutavaravo nuo tų pojūčių. Grįžo prie mano lūpų. Jau- 
čiau — tai meilė. Atsagstė suknelę. Viskas vyko taip greitai - nepri- 
siminiau, ką turėčiau daryti. Buvau patenkinta, kad neprašė manęs 
dainuoti. Užkėlė apatinį sijoną ir išlaisvindamas iš likusių drabužių 
bučiavo kiekvieną naujai atidengtą mano kūno dalį. Nevaržomai 
mane tyrinėjo, glostė krūtis. Tai buvo meilė. 

Mostelėjo man eiti į lovą. Šmurkštelėjau už užuolaidų ir kiek 
įstengdama grakščiau įsitaisiau ant šono. Pro auksinę uždangą žiū- 
rėjau į jo šešėlį jam neskubriai nusirengiant. Jam praskleidus už- 
dangą pamačiau, kad jau įsiaistrinęs. Tikėjausi tai įvyksiant bent 
kiek vėliau. Staiga pabūgau. Žinojau, kas artinasi - arbūzo perskė- 
limas, liepsnojantys akmenys, almantis žydinčių persikų pavasario 
kraujas. Jis atsigulė šalia ir ėmė apžiūrinėti mano veidą, glostyti 
skruostų, smakro, nosies ir kaktos nuokalnes. Kai palietė virpan- 
čias lūpas, jos nejučia prasivėrė. 

- Būk užsičiaupusi. Nepraverk lūpų, kad ir ką daryčiau. Šiukštu, 
nė garso. 

Jis vėl ėmė pirštais vedžioti per mano veido išlinkius ir įlin- 
kius ir aš užsimerkiau. Staiga pajutau, kad jo plaštaka suėmė mano 

gėdingą vietą. Išgąstingai aiktelėjau, paskui sumurmėjau atsipra- 
šymą. 

Jis nusijuokė. 

- Ak, viskas gerai, čia ne vaidyba. Čia tikrai tu. 

Priminė likti užsičiaupusiai. Švelniai spustelėjo man gėdingą 
vietą, tarsi tikrindamas persiko sirpumą. 

— Štai jis, tas perlas, tavo vidurys, - pasakė jis. - Kaip žavingai 
blyškiai rausvas. Pataikiau tau parinkti perlų vėrinio spalvą. 

Jis parodė vėrinį ir tada stumtelėjo perlus man į plyšį tarp kojų. 

— Antai, - pasakė jis, - perlas tarp perlų. 

Jis staiga truktelėjo vėrinį aukštyn ir man kvapą užgniaužė nuo 
mėšlungiško netikėtumo. 

— Būk užsičiaupusi, - griežtai įsakė. 

Buvau juo benusivilianti. Tvirtai suspaudžiau lūpas, bet, nors 
labai stengiausi, jos vis prasiverdavo. Jis po klubais man pakišo pa- 
galvių, kad gėdinga vieta pakiltų aukščiau. Mane vis labiau ėmė 
panika. Ar tai bus Kopimas į kalną? Jis sulenkė man kojas ir spus- 
telėjo, kad plačiai išsiskėsčiau. Paukštis dvigubais sparnais? Žu- 
vėdros sparnai ant uolos krašto? Jis atsiklaupė man tarp kelių. Jau- 
čiau, kaip jo stiebas baksnoja mano angą, jis iš lėto įstūmė galiuką 
ir aš jau pasiruošiau skausmui. Bet dabar mes ėmėm suptis nuo 
šono ant šono. Žemyn smingančių erelių pora. Nusišypsojau jam 
manydama, kad jau įėjo į mane. Jis atitraukė nuo manęs klubus. 
Nusprendžiau, kad jis iš tų vyrų, kurie greitai baigia. Nieko. Nu- 
vainikavimas praėjo sėkmingai. Pasakysiu Burtų Moliūgėliui, kad 
netiesą kalbėjo. Anoks čia skausmas. 

Staiga jo smaigas stipriai bedėsi į mane - šįkart pasistūmėjo gi- 
liau, perskrodė kiaurai. Kad ir kaip prigrasinta Burtų Moliūgėlio, 
ėmiau klykti ir stumti jį nuo savęs. Jis prispaudė mano rankas prie 
patalo ir įsistebeilijo į burną. 

— Dabar gali išsižioti. Kita tavo burna jau irgi atverta. 

Niekas manęs tam neparuošė. Nei Burtų Moliūgėlio nurody- 
mai, nei jos perspėjimai, nei jo ilgesys, nei mano geiduliai, nei ak- 
toriaus duotos pamokos, nei mūsų troškimai - neišsipildę ir išsi- 
pildę, - viskas išnyko ir aš maldavau jį liautis. 

Bet kodėl jis turėjo liautis? Tai nebuvo nei romantiškas ryšys, 
nei ilgesingas troškimas. Jis sumokėjo už mano skausmą. Tai buvo 
verslas. 


TROŠKIMAI GRĮŽTA NEIŠSIPILDĘ. Tai, ko troškau, virto iliuzija tą 
akimirką, kai jis mane nuvainikavo ir jo veide pamačiau pergalingą 
žvilgsnį. Jis akimirksniu pasiekė savo, septyniolikmečio berniuko, 
svajonę - gauti kurią nors gėlę iš geidžiamojo „Slaptojo nefrito 
tako“. Maniau, kad mūsų romanas - meilė, bet tai buvo komerci- 
nis romanas, kuris mus suvedė ir tęsis jo, kaip globėjo, sutarties 
galiojimo laiką. 

Gulėjau susirietusi iš skausmo, o jis murmėjo: 

— Tu brangiai man kainavai, Violeta, beveik dukart tiek, kiek 
kita populiari kurtizanė. 

Turbūt tikėjosi, kad mane pamalonins tokios rūšies pagyros. 
Tačiau aš akimirksniu pasijutau virtusi į kekšę. Jis meilinosi man 
kaip bet kuris kitas globėjas savo numylėtinei. Jis norėjo mane 
gaudyti bėgančią nuo jo, norėjo savimaršos ir protarpiais - suvai- 
dinto skausmo. Mano skausmas buvo tikras. 

Burtų Moliūgėlis atnešė tam tikrų žolių nuoviro ir pasakė, kad 
nuo jo atlėgs skausmas ir bus lengviau užmigti. Tik tada Ištikima- 
sis nustebęs paklausė, ar man tikrai skaudėjo. Nepagalvojo, kad 
su juo nepatyriau tos pačios ekstazės. Padėjo man atsistoti ir nu- 
nešė ant sofos. Nuo kiekvieno jo žingsnio skausmas varstė sužeistą 


mano kūną. Burtų Moliūgėlis nuklojo sukruvintą paklodę ir ant- 

— Nesitikėjau, kad bus tiek daug kraujo. 

Kitą rytą pabudusi pasijutau tarsi bangų blaškomoje valtyje. 
Burtų Moliūgėlis buvo šalia. 

— Daviau tau per daug nuoviro. 

Deginantį skausmą pakeitė bukas maudimas. Ištikimasis buvo 
išėjęs į verslo susitikimą, ir Burtų Moliūgėlis buvo liepusi jam grį- 
žus atnešti vakarienę į mano kambarį. Ant lovos buvo patiesta per- 
siška pižama ir chalatas. 

— Pagulėk, - pasakė ji. - Kaip man tavęs gaila, kad taip smar- 
kiai skaudėjo. Kai kurioms mergaitėms tik trupučiuką skausteli ir 
viskas tuo baigiasi. Kitos — tokios kaip tu ir aš. Tavo vartai buvo 
užsklęsti dviem skląsčiais. Kuo sunkiau įeiti, tuo stipriau skauda. 
Ryt jau pasijusi geriau. 

Negalėjau patikėti. 

— Šiąnakt man vėl reikės tai kentėti? 

— Pakalbėsiu su juo. Jūs turite visus metus, kuriuos praleisite 
kartu. Pasiūlysiu jam verčiau išmėginti tavo burną. O gal jis bus 
toks malonus, kad tiesiog leis tau pailsėti. 

Tą vakarą jis buvo malonus. Daug klausinėjo apie mano 
skausmą. Ar jis buvo duriantis, ar tvilkinantis, ar tvinkčiojantis... 
Atrodė, kone didžiuojasi mane sužalojęs. Atsigulė ant lovos atsi- 
gręžęs į mane. Nebebuvo reikalo flirtuoti ir dėtis paslaptingai. Iki 
šiol taip pasireikšdavo mūsų ryšio artumas ir dabar nežinojau, kuo 
tai pakeisti. Jau nebuvau nekalta ir nežinojau, ką dabar vaizduoti. 
Jo veidas atrodė stambesnis, bruožai kiek pasikeitę, tarsi jis būtų 
buvęs brolis žmogaus, kuris kadaise kankinamai manęs ilgėjosi. 

— Ar tai dėl mano laisvos dvasios nusprendei, kad aš verta dau- 
giau už kitas kurtizanes? 

Jis nusijuokė. 

— Tavo dvasia visada man įkvepia jėgų - nė pats nepajuntu. 

Jo penis stovėjo tiesus kaip kareivis. 

— Kuri gi mano dvasios dalis tau labiausiai patiko? - striukai 
paklausiau. - Gal toji, kuri tau davė patarimų dėl verslo reikalų? 
Jei būtum iš mano patarimo uždirbęs, ar būtum daugiau mokėjęs? 

Jis nieko neatsakė, paskui atsuko į save mano veidą. 

— Violeta, aš dėl tavęs suklydau. Tu nebuvai pasiruošusi šiam 
gyvenimui ir dabar jis tau atrodo žeminantis. Bet nežemink manęs, 
tartum būčiau bejausmis klientas. 

— Tu mokėjai už mano pumpurą, ne už dvasią. 

— Aš visada sakiau ir sakau tiesą. Tu - gyva mano svajonė. Suti- 
kau tave būdamas negrabus berniukas - tas berniukas tapo klestin- 
čiu vyru, ir štai jis šalia tavęs. Tu sugrąžinai mane į praeitį, paskui — 
atgal į dabartį, o kai esu su tavimi, jaučiu, kad mane supranti, - ar 
bent supratai iki tol, kol tapau tavo globėju ir priverčiau tave gailė- 
tis dėl šios permainos. 

— Prašau, paimk mane iš čia. 

— Kaip man tai padaryti? Kur tu iš čia eisi? 

— Į tavo namus. 

— Prašai to, kas neįmanoma. 

Jis pasakė, kad aš nepriklausau jo sluoksniui. Jis niekada neims 
manęs į žmonas, o kadangi neturi žmonos, negali imti net į sugu- 
loves. Kuria aš ir taip atsisakyčiau būti. 

— Mes turime metus ir praleisime juos kartu, Violeta. Pasižadė- 
jome būti vienas kitam ištikimi. Čia mes įsimylėjėliai, kartu patekę 
į Žydinčių persikų pavasario šalį. Mes galime laisvai mėgautis ro- 
mantika ir įvairiais malonumais. Tu metus būsi laisva nuo rūpes- 
čių. Būkim laimingi. 

— Laisvė nuo rūpesčių yra laimė? O kas bus pasibaigus metams? 

— Kai baigsis sutartis, - atsargiai pasakė jis, - švelnūs mano jaus- 
mai tau liks. Lūkesčiai bus kiti. Bet aš ir toliau tave lankysiu, jei leisi. 

— Ar rodysi švelnius jausmus kitai ir ją taip pat lankysi? 

— Šita kalba darosi absurdiška! Tu beveik visą gyvenimą pralei- 

dai kurtizanių namuose. Matei, kokie to pasaulio dėsniai. Bet vis 
dar negali suprasti, kad tu su juo galbūt susijusi. Jankių privilegijos. 
Ašjų tau nesugrąžinsiu. Ir nebenoriu daugiau apie tai kalbėti. 

— Draudi man kalbėti? Nejaugi tariesi nusipirkęs ir mano min- 
tis bei žodžius? 

Jis apsirengė, paskui stabtelėjo tarpduryje ir netikėtai švelniai 
pasakė: 

— Tu per daug sudirgusi ir mano buvimas tik dar labiau tave 
erzina. Tad palieku tave pagalvoti, ką kalbėjau per tuos mėnesius 
nuo pirmo mūsų susitikimo. Paklausk savęs, ar aš kada elgiausi ne- 
garbingai. Ar tave suvedžiojau? Dėl ko aš čia esu? Užkariavau tavo 
širdį, nes tu užkariavai mano širdį. 

Bijojau, kad jis paliks mane amžinai ir nuėjęs pas šeimininkę 
atšauks sutartį. 

Bet tada jis pasakė: 

— Rytoj būsi labiau pailsėjusi ir blaiviau mąstysi. Turiu tau nedi- 
delę dovanėlę, bet norėčiau palaukti rytojaus. 

Kitą vakarą apsimečiau nusiraminusi. Atsiprašiau. Pritariau 
jam, kad man tikrai sunku susitaikyti su nauju savo būviu. Jis do- 
vanojo man iš aukso grandinėlių pintą apyrankę. Šįkart jam įėjus į 
mane beveik nebeskaudėjo ir jis murmėjo meilius žodelius, kurie 
ramino širdį, slopino neramias mintis: „Tu mano nemari svajonė... 
Mūsų sielos susilieję į viena', - jautriai ir švelniai dėkojo už tai, kad 
iškenčiau skausmą ir jo neišmanymą apie mano kančias. Pasakė, 
kad aš visada būsiu nemari jo svajonė. 

Per tuos metus mes dažnai kivirčijomės. Kai jis kas mėnesį 
mokėdavo dosnią algą, užuot pajutusi dėkingumą, priimdavau tai 
kaip priminimą, kad esu perkama. Ateidavo ne kasdien. Kartais jo 
nematydavau visą savaitę. „Turiu verslo reikalų Sudžou“, - saky- 
davo. Sudžou - geidžiamiausių saldžiabalsių kurtizanių miestas. 
Šanchajaus kurtizanės meluodavo ir sakydavo esančios iš Sudžou. 

Ojis ten važinėjo verslo reikalais! Norėdavau, kad pasiimtų mane 
kartu. Ponia Li leisdavo man su juo važiuoti karieta į gamtą, bū- 
dama įsitikinusi, kad aš netrokštu pabėgti iš jos namų. Tačiau iš 
tikrųjų norėjau pabėgti — į jo namus, jei tik būtų mane priėmęs. 
Nepamečiau vilties, kad persigalvos. Žinoma, buvau ištikima, bet 
netikėjau, kad jis ištikimas. Per pobūvius matydavau masinančius 
jo žvilgsnius į kitas moteris - net palydoves. Gindavosi, girdi, nesą 
jokio „hipnotizuojančio žvilgsnio, dėl kurio jam priekaištauda- 
vau. „Turiu lygiai tokias pat dvi akis kaip visi kiti.“ 

Mintis apie būsimus palaimingus jo džiaugsmus su kitomis mo- 
terimis man buvo nepakeliama kančia. Kita moteris su juo patirs 
tokį pat malonumą. Jai atiteks masinantis jo žvilgsnis, tik jai vienai 
sakomi žodžiai, jo burna, liežuvis, kotas, jos esybės supratimas, jo 
meilė. Ji tikins jį negalinti be jo gyventi - ji, gryna kinė, visuome- 
nės viršūnių akyse nesutepta lengvabūdiško veisimosi dėme. Įkan- 
din beribio džiaugsmo bangos kaskart atsirisdavo baimės banga. 
Gal ir ši jo meilė laikina, teverta vieno sezono. 

— Tai pavydas, dėl kurio tave tiek kartų perspėjau, - pasakė 
Burtų Moliūgėlis. - Tai liga. Jis viską sugriaus. Tuoj pati pamatysi, 
jei nesugebėsi liautis. 

Ji kasdien kartojo šiuos perspėjimus, o mano ausyse jie tebuvo 
uodo zyzimas. 

Zvimbti galvoje man nustojo vasarą. Sakytum, pranašaudama 
bendrą mūsų ateitį, Karlota glaustėsi jam apie kojas ir leisdavosi 
paimama ant rankų. Mums abiem tai buvo ramybės metas, atokvė- 
pis nuo rūpesčių. Jis lankė mane kone kasnakt. Per pasilinksmini- 
mus jo žvilgsnis krypdavo vien į mane. Mes juokdavomės ir nesiki- 
virčijom. Stengiausi jam rodyti neišsenkamą džiaugsmą, kuris mus 
galėtų lydėti visą gyvenimą trunkantį žydinčių persikų pavasarį. Jis 
man rodė daugiau dėmesio, o aš nekreipiau dėmesio į įsivaizduo- 
jamus jo trūkumus. 

Karštomis dienomis neapsikloję gulėdavom nuogi ir pakaito- 
mis vienas kitą vėduodavom. Kartu tysodami vonioje pildavom 
vienas kitam ant sprando šaltą vandenį. Vieną vakarą aš jį kurs- 
tydavau ir gundydavau, kitą naktį jis gundydavo mane, o aš pasi- 
duodavau pagundai. Kalbėdavomės apie praeitį, apie savo vai- 
kystę. Dažnai vienas kitam pasakojom apie mūsų susitikimą „Slap- 
tajame nefrito take“. Rytojaus dieną apkaišydavom tą pasakojimą 
naujomis smulkmenomis. Jis vaizduodavosi, kokių palaimingų 
džiaugsmų būtų patyręs, jei Karlota nebūtų jo sužalojusi. Kad ir 
kokios buvo jo fantazijos, aš jas įkūnydavau. Arba savo ruožtu pa- 
sakodavau jam apie savo vienatvę, apie tai, kaip jaučiausi apleista 
ir tėvo, ir motinos. Užtekdavo pradėti pasakoti, ir mano vienatvė 
išnykdavo. Jis juokdavosi man vardijant išdaigas, kurias paaugusi 
krėsdavau kurtizanėms. Klausinėjo apie amerikietiškus mano gy- 
venimo ypatumus - kokia buvo garsioji Lulu Mimi? 

- Jos variklis buvo sėkmė, - pasakiau. - Kaip ir tavo. 

Jis uždegdavo smilkalų riestes uodams atbaidyti ir aš priimda- 
vau šiuos mažus meilės gestus. Dažnai sakydavo žodžius, kuriuos 
norėjau girdėti: „Aš ištirpstu tavyje. „Trokštu tavęs. „Dievinu 
tave. „Myliu tave. „Tu man brangiausia gyvenime. Dar niekada 
nebuvau jutusi tokios meilės platybės. 

O tada vėl grįžo baimės - kai per vakarėlį pamačiau jį kalbantis 
su buvusia numylėtine kurtizane. Ji flirtavo, o jis, rodos, tuo mėga- 
vosi. Tą vakarą susikivirčijom ir aš nesilioviau spyrusi jo palyginti 
savo jausmus man su jausmais kitoms, o jis neatsakinėjo į mano 
klausimus, nes, kaip sakė, tai būtų buvęs bandymas mėtant akme- 
nėlius užversti gilų šulinį. Jis žinojo, kaip smarkiai galiu įniršti, ir 
tai buvo dalis mano būdo pažinimo, kurį jis išsineš mane palikęs su 
mano išpažintomis vaikystės, vienatvės ir nenaudėliškų pokštų pa- 
slaptimis. Jis žinojo mano reikmes, ir vis tiek man nekilo abejonių, 
kad raičiosis ir rangysis lovoje su kita moterimi, kai tapsiu buvusia 

numylėtine nenutrūkstamoje jo kovų su varžovais ir duoklių išlai- 
kytinėms virtinėje. 

— Violeta, man tikra kančia, - pasakė jis, - kad per mane esi 
tokia nelaiminga, nors buvo metas, kai žadinau tau priešingą bū- 
seną. 

Likus dviem mėnesiams iki sutarties pabaigos kartą kaip visada 
vėlai vakare gėrėm arbatą, užkandžiavom ir kaip visada kivirčijo- 
mės, ir tada jis pasakė daugiau nebenorintis klausytis nesibaigian- 
čio mano niurzgimo. 

— Mane pakerėjo laisva tavo dvasia, bet ją nužudė pavydas. Tu 
gyveni baimės ir įtarumo kalėjime. Iš tiesų tau taip pataikavau, kaip 
jokiai kitai nepataikavo joks kitas globėjas. Sakai, mano žodžiai 
nebuvo nuoširdūs. Iš globėjo nereikalaujama nuoširdumo, bet aš 
buvau nuoširdus. Žinau, niekada nebaigsi šių postringavimų, kol 
tau nepasipiršiu, bet to niekada nebus. Net jei visuomenė tam pri- 
tartų, nenorėčiau susirišti su žmona, priekaištaujančia, esą slepiu 
įsivaizduojamą, o iš tikrųjų nesamą dalį savęs. Kadangi abu esame 
nelaimingi, manau, geriausia man pas tave nebesilankyti. Per tuos 
du mėnesius turėtum pasiruošti tikram kurtizanės gyvenimui. Pa- 
matysi, koks tai skirtumas, ir, tikiuosi, ilgainiui atsigręžusi atgal 
įvertinsi mano jausmus tau. - Jis pasiėmė paltą ir skrybėlę. - Pri- 
imk meilę, Violeta, kai tau ją duoda. Atsilygink meile, ne įtarimais. 
Tada gausi daugiau. 

Jis ir toliau man kas mėnesį mokėjo atlyginimą. Laukiau, kada 
atslūgs jo pyktis ir jis pas mane sugrįš, nes taip būdavo visada. Lau- 
kiau du mėnesius. Jis buvo toks malonus, kad palaukė, kol oficialiai 
pasibaigs sutartis, ir tik tada nusipirko kažkokią populiarią kurti- 
zanę. Išgirdusi šią naujieną sau pasakiau: plaukų nuo galvos nesi- 
rausiu. Sakiau sau tai kasdien. 

PRAĖJUS TRIMS MĖNESIAMS po sutarties pabaigos buvau pa- 
kviesta į Ištikimojo draugo Iškilniojo Tango surengtą pobūvį. Jis 
sakė manimi susidomėjęs Ištikimojo iškeltoje puotoje, bet nega- 
lėjęs apie tai prasitarti matydamas, kaip Ištikimasis pametęs dėl 
manęs galvą. 

Burtų Moliūgėlis negaišuodama pareiškė, kad Iškilnusis Tangas 
yra perspektyvus klientas. Priminė, jog jis - vienas iš tų, kurie susi- 
krovė turtus iš statybų krantinėje. Šanchajui augant neišvengiamai 
turi augti ir jo turtai. Kaip ji ir tikėjosi, Iškilnusis tapo vienu karš- 
čiausių mano gerbėjų. Taip pat jis buvo mano pirmasis klientas, o 
ne mylimas ar geidžiamas vyriškis. Kai vaizduodavausi jo liečiama, 
nei būgštavau, nei svaigau. 

— Gal tau regėjimas nusilpo? - paklausė Burtų Moliūgėlis. - Tas 
vyriškis toks išvaizdus, kad į jį gali visą dieną žiūrėti nemirksė- 
dama. Jei būtum buvusi tiek ilgai parklupdyta kiek aš, pultum ant 
žemės dėkodama dievams, kad pagaliau turi klientą, neverčiantį 
vaidinti, jog tau jis yra kai kas daugiau. 

Jam buvo trisdešimt dveji ir kiekvienąkart jį sutikusi pastebė- 
davau, kad avi vis kitos rūšies odos batus - ėriuko, veršiuko, gy- 
vačiuko, aligatoriuko, stručiuko... Kiek kartų dar turėsiu su juo su- 
sitikti, kol baigsis ta jauniklių odos įvairovė? Matydama jo batus 
nusprendžiau, kad jis ekscentrikas. Vyliausi, jog nepriklauso Ža- 
liajai gaujai. Jei taip, negalėsiu pakęsti jo prisilietimų. Susitaikiau 
su gyvenimu gėlių pasaulyje, bet niekada nesusitaikysiu su tuo, ką 
padarė gangsteriai, kad čia atsidurčiau. 

- Jei atstumsi kiekvieną vyriškį, turintį reikalų su Žaliąja gauja, — 
pasakė Burtų Moliūgėlis, - liksi be pusės savo lankytojų. Jai pri- 
klauso nemaža dalis valdžios ir verslo žmonių. Net kai kurios po- 
licijos galvos jai priklauso. Ne visi jie pabaisos. Kiekvienoje dides- 
nėje bendruomenėje yra ir gerų, ir blogų žmonių. 

Ji ėmė kelti gerąsias Iškilniojo Tango savybes: girdi, jis - vie- 

nas mėgstamiausių daugelio Šanchajaus kurtizanių namų lanky- 
tojų ir yra turėjęs garsiausias gražuoles. Jei išsirūpinsiu jo globą, 
mano statusas smarkiai pakils. Man tai neatrodė geriausia reko- 
mendacija. 

- Jis nuobodus, - pasakiau. 

— Ojo! Ne jo reikalas tave linksminti. Pati pasistenk būti nenuo- 
bodi. Tai tavo užduotis sužadinti jiems jaudulį, ir dar tokiais bū- 
dais, kurių jie nežino. Čia tau ne tas pat, kas būti su Ištikimuoju 
Fangu. Jis buvo kitoks. Jūs buvote meilužiai. Šitaip nedažnai atsi- 
tinka. 

Ji leido Iškilniajam apsilankyti mano kambaryje ir išgerti ar- 
batos. Buduaras buvo už dvylikos sąvarų širmos ir Burtų Moliū- 
gėlis tą širmą pastatė taip, kad matytųsi dalis lovos. Ji buvo nu- 
šviesta žibinto. Išgalvota dingstimi pasišalino leisdama suprasti 
grįšianti po dešimties minučių. Tai turėjo jį atbaidyti nuo minties 
imtis mano globos dar nepasirašius sutarties. Iškilnusis puolė pa- 
sakoti, kaip aš užvaldžiusi visas jo mintis. Jis iki šiol negalįs pa- 
miršti mano verslo patarimo Ištikimajam, pernai duoto per po- 
būvį. Prisipažino, kad tas prisiminimas kaskart iš naujo sukelia 
jam susižavėjimą. Kaip tik tokiais žodžiais Ištikimasis juokauda- 
mas pranešdavo apie savo erekciją. Tačiau Iškilnusis Tangas tuos 
žodžius ištarė taip rimtai, kad supratau jį kalbant vien apie susiža- 
vėjimą, ir juoktis čia netiko. 

Jis kviesdavo mane į pobūvius, jo draugų rengiamus kituose 
namuose. Su visais elgėsi dalykiškai, išskyrus mane. Kai akimis 
mane susirasdavo, išsišiepdavo visa burna kaip vaikas. Burtų Mo- 
liūgėlis paaiškino, esą kiekvienas gerbėjas, kuriam galvą apsuka 
kurtizanė, grįžta į vaikystę, į tą metą, kai seksualiniai potroškiai 
dar buvo kažkas nepatirta. Kai gerbėjas tampa kaip vaikas, pasi- 
daro toks beginklis ir pažeidžiamas, kad nebegali atsispirti dos- 
numo priepuoliui. 

Iškilnusis Tangas pastarąjį mėnesį nešė man prašmatnias bran- 
gias dovanas, tarp jų žiedą su reto Šveinfurto žalumos nefrito 
akimi ir deimantais. Leisdavau jam lankytis savo buduare dukart 
dažniau — tačiau tik pasivaišinti arbata ir užkandžiais. Jis prisipa- 
žindavo, kad yra mano apsvaigintas kone iki beprotybės ir nieko 
daugiau nenori, tik suteikti man malonumą, o aš suprasdavau, ką 
jis nori tuo pasakyti: suteikti man malonumą lovoje. Varginantis 
mandagumas. Burtų Moliūgėlis patarė, kai kitąkart susitiksime jo 
surengtame vakarėlyje, pakviesti jį kartu praleisti naktį. 

— Pasakyk tai subtiliai, kaip ir jis kreipiasi į tave. Balsu žavėda- 
masi vaišėmis pasakyk, kad būtum laiminga gavusi paragauti jo 
mėgstamiausių motinos gamintų šanchajietiškų valgių. Ši tema 
vyrui labai miela. Tokie pokalbiai visada juos labai šiltai nuteikia. 
Kai paklaus, kada galėtų vėl tave pamatyti, tiesiog pasakyk: „Šįva- 
kar, jei pašnekesiai jūsų labai nenuvargino.' 

Kaip Burtų Moliūgėlis ir buvo išpranašavusi, mamos valgiai jį 
nuteikė romantiškai. Pobūvis tą vakarą baigėsi anksti. 

Burtų Moliūgėlis jau buvo iš anksto paruošusi mano kam- 
barį, jam matomose vietose išdėliojusi kitų vyrų dovanas. Smilko 
uodus baidančios riestės, kad galėtume gulėti nuogi ir nereikėtų 
pliaukšėti ir kasytis. 

— Šią pirmą naktį suteiksime jam intymias paslaugas, o tada 
jis turės tris naktis palaukti. Paskui galės gauti dar vieną naktį. Jei 
kas, leisime apsilankyti ir trečiąkart. Bet jei prisileisi, neduok jam 
visko, ko užsigeis. Kai ką atidėk vėlesniam laikui, bet ne prikiša- 
mai. Pažadėk kitąkart duoti daugiau, bet leisk suprasti, kad atei- 
nantį vakarą susitiksi su kitu gerbėju. Daugiau nei tikėtina, jog jis 
pasisiūlys būti tavo globėju, kad daugiau niekas nesulauktų tavo 
dėmesio. 

— O galjis po vienos nakties nustos manimi žavėjęsis ir jam bus 
vis vien, ar ko nors liksiu nedavusi, - pasakiau. 

Buvau tikra, kad nesugebėsiu apsimesti patirianti tokį pat karštą 
jausmą ar potraukį kaip su Ištikimuoju. Jis man bus tik paprastas lan- 
kytojas. 

Stojus vakarui ir likus valandai iki pobūvio pradžios, Burtų Mo- 
liūgėlis pasakė, kad jame bus ir Ištikimasis. 

— Šiaip ar taip, jis Iškilniojo Tango draugas. 

— Jis turėtų žinoti, kad ir aš ten būsiu. Visi žino Iškilnųjį Tangą 
man meilinantis. 

Ji tyliai pasakė, kad jis atsives savo numylėtinę kurtizanę. 

— Kas man darbo, kokią kvakną jis atsives. 

Supykau, kad Burtų Moliūgėlis man tai pasakė, o paskui mė- 
gino paguosti. Jis —- buvęs klientas. Viskas tuo pasakyta. Tada 
buvau nepatyrusi ir per daug tikėjausi. 

— Ponia Li blogai padarė, kad leido tau metams sudaryti sutartį 
su Ištikimuoju. Buvo matyti, kad akys tau blizga kaip mergaitei, 
kuri tikisi ištekėti. Būdamas su tavim pernelyg geras, Ištikimasis 
leido tau taip manyti. Žinoma, supainiojai tai su meile. Jei Iškil- 
nusis Tangas taps tavo globėju, elkis kaip tikra kurtizanė, kad jis 
su tavimi jaustųsi laisvas nuo rūpesčių ir toks laimingas, jog nieko 
daugiau, be pagyrų, apie tave nekalbėtų gandonešiams. 

Iškilnusis Tangas pasveikino mane kaip iš meilės apsvaigęs 
berniukas. Užuot palikęs stovėti, pakvietė sėstis šalia. Ragino val- 
gyti savo užsakytus ypatingus patiekalus. Jau buvau besiruošianti 
kviesti jį kartu praleisti naktį, bet pamačiau įeinantį Ištikimąjį su 
savo numylėtine. Jis pasuko į mano pusę. Tačiau tik tam, kad man- 
dagiai pasisveikintų su vakaro šeimininku — Iškilniuoju Tangu. 
Tada šiltai pasisveikino su manimi, laikydamasis mandagaus ats- 
tumo. Pagyrė mano švarkelį — vieną iš tų trijų, kuriuos įsigijau už 
pinigus, jo duotus už sugadintą brolio. Pasigailėjau jį apsivilkusi, 
bet padėkojau už komplimentą. 

— Ši spalva tau tinka, — pasakė jis. 

Man neteko galvoti, ką atsakyti. Prie jo prisistatė papūstžandė 
didžiaakė kurtizanė ir džiugiai pranešė, kad po Iškilniojo su- 
rengto vakarėlio jos namuose vyks žaidimai su išgertuvėmis. Jis 
galėsiantis žaisti iki nukritimo ir ten praleisti naktį. Ji aiškiai pa- 
rodė - jis greičiausiai taps jos globėju. Jis ruošėsi eiti į išgertuves. 
Aš ruošiausi pradėti pokalbį apie Iškilniojo motinos valgius. Išti- 
kimasis pasakė keletą įprastų mandagybių, kokias galėjo pasakyti 
bet kam, o tada jį išsitempė jo numylėtinė. Kiek kitos kurtizanės 
suprato, koks man tai buvo pažeminimas - matyti meilužį su kita 
kurtizane? Po kelių minučių pasikviečiau Iškilnųjį Tangą į savo 
kambarį sulošti amerikietiško kortų lošimo. Jis tučtuojau priėmė 
kvietimą. 

Kaip ir buvo sakęs, jis nieko daugiau nenorėjo, tik suteikti man 
malonumą. Buvo mandagus ir klausinėjo, ar galima paliesti man 
veidą, ranką, koją, krūtį, gėdingą vietą. Nuobodžiavau, bet kartu 
buvau patenkinta, kad žinau, ką jis toliau darys. Kai nusivilkau, jis 
veikiau pajuto dėkingumą, o ne pritvinko geidulių nuo abipusės 
pagundos, kokia suimdavo mus su Ištikimuoju. Nenuleidau akių 
nuo Iškilniojo veido, kad iš atminties išdiltų Ištikimasis. Jis buvo 
malonus, švelnus ir mandagus. Jis negalėjo būti gangsteris. Užsi- 
merkiau ir kaskart atsimerkusi stengiausi dar geriau įsižiūrėti į jo 
veidą. Jis buvo patrauklus, tik nejaučiau jokio potraukio. Apsime- 
čiau palengva bundančia skaistuole. Mano akys plėtėsi iš suvai- 
dinto netikrumo, kai įsileidau jį į vidų. Nuspėjami ritmiški jo po- 
stūmiai mane nuramino ir tada pravirkau. 

Rytą prieš jam pabundant jau buvau nusimaudžiusi ir įsisupusi 
į laisvą chalatą. Jis atrodė kaip miegantis vaikas. Net jo kūnas buvo 
jaunatviškai liaunas. Jau buvau bepaliepianti nešti pusryčius, bet 
jis mane prisitraukė ir pradėjo iš naujo. Uoliai stengiausi laikytis 
nuoseklumo: buvau jau nebe bundanti skaistuolė, bet naujai pa- 
žadintoji. Prisiminiau „Slaptojo nefrito tako“ kurtizanes, kurios 

žinojo, kas labiausiai tinka jų klientams. Mėgdžiojau jų žodžius, 
kuriuos jos kartojo kiekvienam gerbėjui. Man neatrodė, kad že- 
minuosi. Didžiavausi savo gebėjimais ir jau žinojau - Iškilnusis 
Tangas nori jaustis įveikęs mano slapumą, o aš gundžiau jį taip 
galvoti. 

Tą dieną Iškilnusis Tangas susitiko su ponia Li ir pasiūlė jai su- 
daryti sutartį dviem sezonams. Nemaloniai nustebau, kad buvau 
nuvertinta vos iki vasaros ir rudens laikotarpio. Burtų Moliūgėlis 
mane nuramino, girdi, tai geras pasiūlymas ir tokios sąlygos ge- 
resnės nei ilgesnė sutartis. Jei globėjo draugija pasirodys nepake- 
liama, nebūsiu per ilgai su juo susaistyta. 

— Turbūt manai, kad dabar jį lengva patenkinti. Tačiau sudaręs 
sutartį jis norės kur kas daugiau. Daryk, ką gali, kad jis per tuos du 
sezonus kuo ilgiau nuo tavęs svaigtų. Vadinasi, neturi persistengti. 
Praeis du sezonai, ir neliks svaigulio. Jis ims ieškoti kitos, dėl ku- 
rios vėl pamestų galvą. 

— Ar kada pažinojai vyrą, kurio meilė būtų buvusi tikra ir tru- 
kusi ilgiau nei du sezonus? 

— Kiekviena gėlė norėtų rasti tokį vyrą, - pasakė ji. - Ilgainiui iš- 
mokstame to nebenorėti. Tačiau mano viltys išsipildė net du kar- 
tus. Kadaise tai įvyko su poetu vaiduokliu. Tu apie jį žinai. Kitas 
buvo iš gyvųjų pasaulio. Nebuvo turtingas kaip daugelis kitų. Tu- 
rėjo popieriaus fabrikėlį. Ir jau turėjo žmoną ir dvi suguloves. Bet 
prisipažino mylintis tik mane. Sakė tai daug kartų ir aiškino, dėl ko. 
Priežastis buvo ne mano talentai, meilikavimas ar nusimanymas 
apie įvairius malonumus. Jis mylėjo mane už tiesų būdą, atvirą 
širdį, paprastą geraširdišką prigimtį. Išleidau krūvą savo santaupų, 
kad nupirkčiau jam auksinį laikrodį. Sakė kas pusvalandį traukian- 
tis jį iš kišenės patikrinti, ar darbininkai neatsilieka nuo grafiko. 
Vieną dieną du fabriko darbininkai jį nužudė. Prieš vykdant mir- 
ties bausmę jie pasakė nužudę jį ir dėl laikrodžio, ir dėl nežmo- 

niško elgesio su jais. Mano mylimojo našlė pasiliko tą laikrodį. Aš 
ir taip jo nenorėjau. Nes tas laikrodis jį ir pražudė. Vis dėlto tai 
buvo tikra meilė. Būna ir taip. 


1915 


Per kelerius tolesnius metus išsiaiškinau, kad vyrai daugeliu atžvil- 
gių panašūs. Jie mėgsta liaupses savo būdui ir gebėjimams lovoje. 
Juos reikia liaupsinti už gebėjimą vadovauti. Už atsidavimą dar- 
bui. Už dosnumą. Už ištvermę ir uolumą. Už viršenybę. Daugeliui 
reikia nenutrūkstamo liaupsių srauto iš daugelio moterų. Aš tai 
supratau. Taip pat nuo pat pradžių pagal sutarties terminą žino- 
davau, kiek truks globėjo susidomėjimas. Tai manęs nebestebino, 
taigi ir nebetrikdė, nors vienu kitu atveju buvau nudžiuginta, kad 
sutartis pratęsta dar vienam sezonui. 

Kiekvienas vyras turėjo savų erotinių fantazijų, nors iš pavir- 
šiaus jos atrodė panašios. Pavyzdžiui, tai galėjo būti nugaros glos- 
tymas, o ją glostyti buvo galima rankos pirštu, kojos pirštu, krū- 
timi, liežuviu, plunksnine dulkių šluotele, musmušiu arba rimbu. 
Kuo daugiau turėjau įgūdžių atpažinti tuos subtilius poreikių 
skirtumus, tuo geriau numaniau, kas dar galėtų gerbėjui patikti, ir 
daug laimėdavau iš to nuovokumo. Parodžiusi supratingumą, ro- 
dydavau ir kitą kartą, paskui susilaikydavau, paskui vėl staiga tap- 
davau supratinga —- be priežasties arba sulaukusi iš jo dar vienos 
dovanos. Vienas vyras mėgdavo plauti man gėdingą vietą. Antras 
pageidaudavo, kad nusirengdama nusisukusi dainuočiau kalnų 
mergelės dainą. Kitam patikdavo pasislėpus už širmos žiūrėti, kaip 
pati save sužadinu jo duotu perlų blizgikliu. Burtų Moliūgėliui pa- 
sakodavau, kas patinka kokiam vyrui, manydama, kad apie tai ji nė 
negirdėjusi. Ji visada atsakydavo: 

- Ir man taip pasitaikė. 

Pasijutau išdidžiai, galų gale papasakojusi jai apie tokį fetišą, 
su kuriuo ji nebuvo susidūrusi ir negalėjo susidurti. Tai buvo pa- 
geidavimas, kad apsivilkčiau oficialiais vakarietiškais drabužiais ir 
angliškai sakyčiau nesuprantanti vyro kiniškai kartojamų seksuali- 
nių reikalavimų. Tada jis mane pargriaudavo - mieliau sutikdavau 
griūti ne ant grindų, o ant lovos - ir tol šuoliuodavo pasispardy- 
damas, kol kiniškai pasakydavau, kad dabar jau kuo puikiausiai jį 
suprantu, nes drąsuolis jo karžygys, įžengęs pro mano vartus, su- 
jungė ne tik mūsų kūnus, bet ir mintis. 


PRAĖJUS BEVEIK TREJIEMS metams nuo mano nuvainikavimo 
Ištikimasis Fangas atsiuntė raštelį prašydamas pasimatymo. Mąs- 
čiau, ar verta sutikti. 

Jau nebuvau pasipūtėlė naivuolė, karštakošė kvailutė. Nebeleis- 
davau įsisiūbuoti jausmams ir įsivaizduoti, kad romantika už pini- 
gus yra meilė. Buvau populiari kurtizanė ir jaučiau pasitenkinimą, 
kad kiekvienam vyrui sukuriu įtikimiausią meilės romano regi- 
mybę, ir tai man pavykdavo per bet kokį ribotą laiką - nesvarbu, 
per sezoną ar du. Niekada nesudarydavau ilgesnės sutarties. Būtų 
buvę neišmintinga ilgiau iškristi iš apyvartos. Pelniau vardą kurti- 
zanės, kuri neapgaus kliento. Ir jei gerbėjas duodavo man pažadą, 
aš juo netikėjau, tačiau be cinizmo priimdavau jo susižavėjimą. 
Visa tai sau priminiau svarstydama apie Ištikimojo pageidavimą 
pasimatyti. Tačiau vis tiek širdis man nerimo. 

Kartais matydavau Ištikimąjį per pobūvius - su kurtizanėmis 
ir be jų. Jis visada būdavo mandagus ir kaskart su juo jaučiausi 
laisviau, o ilgainiui pamačiau, kad galiu su juo pasisveikinti su 
drungnu buvusios draugystės švelnumu. Galiausiai tapau pasiruo- 
šusi su juo susitikti be kartėlio ir pažeminimo gėdos. Kaip Ištiki- 

masis ir išpranašavo, vieną dieną pamačiau, kad jis, kaip globėjas, 
su manimi elgėsi geriau už daugelį. 

Apie prašymą pasakiau Burtų Moliūgėliui. Ji dėl juoko susuko 
lūpas ir ėmė trūkčioti antakiais. 

— Negali būti, negi jis nori tave merginti? 

Įsileidau jį į savo kambarį. Apsisprendžiau neteikti jokių malo- 
nių seniems laikams prisiminti. 

— Stebėjau tave beveik trejus metus, - pasakė jis, - ir negaliu 
gintis, jog nenorėjau, kad ir toliau būtume džiaugęsi vienas kitu. 
Tačiau bijojau, kad grįš senos kančios. 

— Buvau jauna ir naivi, - pasakiau. 

— Tu taip greitai visko išmokai ir, nujaučiu, išmanai daugiau nei 
kitos. Matau, grįžo nepriklausoma tavo dvasia. Klausiau savęs, ar 
tikrai man atleidai. Kaip būtų buvę gerai, jei tik dabar būtume pir- 
mąkart susitikę. Tu gebėtum žiūrėti į mane vien kaip į globėją ir 
galėtume mėgautis būdami kartu neslegiami didesnių lūkesčių. 

— Nėra už ką tau atleisti. Tu man nepadarei nieko bloga. Tai aš 
turėčiau prašyti man atleisti. Aš juk buvau nepakenčiama, ar ne? 
Prisimenu viską, kas buvo, ir stebiuosi, kodėl taip ilgai pasilikai su 
manimi. 

— Tau buvo penkiolika. - Jis įbedė į mane pažįstamą žvilgsnį. — 
Violeta, norėčiau vieną sezoną būti tavo globėjas. Ar tau tai būtų 
pakeliama prisiminus buvusį apmaudą? 

Nieko neatsakiau. Paprastai turėdavau iš anksto paruoštą atsa- 
kymą į kiekvieną vyro prašymą, kokį tik jis galėjo sugalvoti. Bet šis 
prašymas kliudė kadaise sužeistą mano širdį. Aš rūpestingai išsigy- 
džiau tas žaizdas. Buvau jau kita. Taip stipriai jo geidžiau, kad galė- 
jau lengvai pamesti galvą. O kitą akimirką pamaniau: kodėl vieną 
sezoną nepasidžiaugus nesant reikalo vaizduoti tariamos ekstazės 
kaip su kitais vyrais? Užuot dirbusi, turėsiu atostogų. Kad ir kas at- 
sitiktų, net jei grįžtų širdperša, noriu patekti į senąją meilės nelaisvę. 

— Kol neatsakei, turiu dar kai ką tau pasakyti, -— tarė jis. — Aš 
turiu žmoną. 

Akimirksniu grįžo senasis skausmas. 

— Mes susituokėm ne iš meilės, - pasakė jis. - Trys mūsų gimi- 
nių kartos pažįsta vieni kitus, mes su ja kartu augom kaip brolis 
ir sesuo. Nuo penkerių metų mums buvo lemta susituokti. Ji kiek 
įmanoma ilgiau atidėliojo vestuves, ir tave nudžiugins, kai suži- 
nosi priežastį. Ji nejaučia potraukio vyrams. Mūsų abiejų tėvai 
įsitikinę, neva joje atgimusi vienuolės dvasia, ir iš pradžių vylėsi, 
kad man pavyks atpratinti ją nuo religinių polinkių. Tačiau tik- 
roji tiesa yra tokia, kad ji myli moterį, mano pusseserę, kurią taip 
pat pažįsta nuo kūdikystės. Kai mano žmona pagimdė sūnų, visi 
liko laimingi, ir tos dvi persikūnijusios vienuolės persikėlė kartu 
gyventi į kitą namų dalį. Nepaisant nieko, ji tebėra mano žmona. 
Sakau tau tai, Violeta, kad negalvotum, jog kita kurtizanė tyko 
progos tapti mano žmona. Aš turiu žmoną ir nenoriu sugulovių 
keliamo sąmyšio. 

Kaip buvo sutarta, jis vieną sezoną buvo mano globėjas. Šįkart 
man nereikėjo nieko vaidinti. Tiesiog atsidaviau meilei ir malonu- 
mui, stengdamasi negalvoti apie tai, ką gerai suvokiau, - kad pas- 
kui būsiu sugniuždyta. 

Sezonui pasibaigus Ištikimasis pasiūlė man naują susitarimą. 

— Visada būsiu ištikimas tavo draugas. Jei kada pateksi į bėdą, 
visada gali į mane kreiptis. 

— Net kai būsiu sena ir raukšlėta? 

— Net tada. 

Jis tiesiog pažadėjo draugystę iki mirties. Pasižadėjo būti išti- 
kimas, pateisindamas savo vardą. Jis visada man padėsiąs. Ar tai 
ne tas pat, kas meilė? Ar tai neatstoja viso gyvenimo sezonų? Kas 
kelias savaites jis aplankydavo mane nakčiai ar dviem. Kaskart jį 
pamačiusi tikėdavausi dar vienos sutarties. Delsdavau duoti atsa- 

kymą gerbėjams, primygtinai besisiūlantiems į globėjus, kad lik- 
čiau jam prieinama. Galiausiai švelniai jį paerzinau: 

— Kam tau skaičiuoti, kada turėsiu vieną ar kitą laisvą naktį būti 
su tavim, - ar nebūtų geriau sudaryti sutartį, ir turėtum mane vos 
pirštu pamojęs. 

- Violeta, mano meile, kiek kartų tau sakiau, kad tu geriausiai iš 
visų mane pažįsti. Aš neturiu veidrodžio, bet tu tikrai mane matai 
tokį, koks esu. Būdamas su tavimi, jaučiu tą patį troškulį kaip anks- 
čiau, sukyla mano gyvybinės jėgos, bet jeigu nesipriešinčiau, už- 
pildyčiau tuštumą ir nebeliktų dėl ko stengtis. O tada pajusčiau, 
kaip bėga laikas, ir kartu imtų siaubas, kad mane aplenkė kažkas 
svarbaus, vertesnis gyvenimo tikslas, kurio nerasiu iki pat mirties. 
Imčiau jausti, kaip dienos eina pro šalį ir vis labiau artėja baigtinė 
gyvenimo riba. Man nieko daugiau nereikia sakyti. Tu mane pa- 
Žįsti geriau nei aš pats save. 

— Žinau tik tiek, kad šitos tavo kalbos - tik smirdžiaus šuns bez- 
dalai. Jei taip gerai tave pažinočiau, kaip sakai, priversčiau daryti 
tai, ko noriu. 

Jis nusijuokė. 

Į kiekvieną mano klausimą jis davė geresnį atsakymą, negu ti- 
kėjausi, tačiau kiekvienas iš tų atsakymų buvo įvilktas į blogesnį — 
mįslę, kiek galiu turėti vilčių. Jis pasižadėjo visą gyvenimą būti 
mano, bet nenorėjo kada nors manimi iki galo pasisotinti, taigi tu- 
rėjome likti skyrium. Kokį, jo manymu, alkį turėjau pasotinti? Argi 
negalėjo taip atsitikti, kad man tiesiog būtų nepavykę jo pasotinti? 
O kaip mano troškimai? Jaučiausi tarsi bėgdama per labirintą ir 
kažką gaudydama, ko nesu mačiusi, tik žinodama, kad tai labai 
svarbu. Rodėsi, tas kažkas ranka pasiekiamas, o paskui jis pasuks 
už kampo ir aš pasiklysiu. Turėjau spręsti, ką toliau daryti, kur eiti 
ir ko reikia, kad ištrūkčiau iš tos klaidynės. Jei liausiuosi bėgusi ir 
sustosiu, pripažinsiu, kad tai, ką turiu, ir yra viskas, nieko daugiau 

nebeturėsiu. Ir tada žinosiu - jau niekada nepasiklysiu, nes nebe- 
turėsiu kur eiti. 

Bėgant laikui man paaiškėjo, kad nepažįstama esybė, kurią vi- 
jausi, - laimingesnė mano esybės dalis, kurią buvo išgujęs nerimas 
ir nepasitenkinimas. Palikau savo troškimus už nugaros ir ėjau to- 
liau, kliaudamasi aštresniu protu ir akylesniu žvilgsniu, pasiruošusi 


priimti tai, kas laukė priešaky. 


VI SKYRIUS 


ŽVIRBLIS ČIULBUONĖLIS 


Šanchajus 
1918-ųjų kovas 
Violeta 


Atėjo ir praėjo Pavasario šventė, ir Burtų Moliūgėlis virkavo, kad 
man nepavyko patekti į didžiausių Šanchajaus gražuolių dešim- 
tuką. Mat aš nesukėlusi nė vieno palankaus gando, verto moskitų 
spaudos dėmesio. Vilkėjusi ne tų spalvų drabužius. Nesugebėjusi 
palaikyti ryšių su įtakingesniais klientais. 

— Kaip manai, ar tos merginos, kurios buvo išrinktos, už tave 
gražesnės ar gabesnės? Nė kiek! Bet jos negulinėja triaukšdamos 
arbūzų sėklas ir manydamos, kad populiarumas tik kyla ir niekada 
nekrinta. 

Populiarumo konkursas buvo suklastotas, bet ji nenorėjo tuo 
tikėti. Jį laimėjusios kurtizanės buvo iš Žaliosios gaujos valdomų 
namų ir už jas atiduotų balsų skaičius dešimteriopai viršijo varžo- 
vių surinktus balsus. 

— Net jei konkursas būtų vykęs be sukčiavimo, - pasakiau, — 
man jau dvidešimt, aš pernokęs persikas, anokia naujiena ir in- 
triga. O būti gėle eurazijiete jau nebe privalumas. 

Ji purkštelėjo - suprask, niekus kalbi. 

- Jei jau dabar šitaip mąstai, tada geriau pagalvok, kaip atkreipti 
į save daugiau dėmesio, arba suvysi išėjusi į tokios pat nedėkingos 
mergiotės kaip tu palydoves. 

Gėlių pasaulis buvo pilnas eurazijietiškų augalų - pusiau ame- 
rikiečių, pusiau anglių, pusiau vokiečių, pusiau prancūzių, kurios 
sudarė 50 procentų iš šimto atmainų. Ir daugiau jų buvo antra- 
rūšiuose namuose, o dar daugiau - opijaus gėlių namuose. Visos 
mes, pirmarūšių namų gyventojos, piktinomės naujokėmis — ir 
laikinai užklydusiomis, ir suleidusiomis šaknis bei ieškančiomis 
galimybių. Jos keitė Šanchajų, atnešdamos į jį beribį godumą. Vis 
daugiau verslo įmonių, viešų ir privačių pastatų iš kinų perėmė ja- 
ponai. Jiems priklausė mažos krautuvėlės ir didelės universalinės 
parduotuvės. Jų geišų statusas buvo aukštesnis negu mūsiškių pir- 
marūšių kurtizanių, nors jos siūlė tik muziką, skambančią kaip lie- 
taus lašai, ir jokio sekso. Kodėl tai buvo taip populiaru? Jei tai būtų 
buvę viskas, ką būtų siūliusios mūsų gėlės, joms būtų telikę muzi- 
kuoti barškinant žalvarinį elgetos dubenėlį. 

Praėjusią savaitę nustebom išgirdusios, kad treji iš geriausių 
aukštos klasės namų ėmė priiminėti klientus užsieniečius. Į „Slap- 
tąjį nefrito taką“ užsieniečių ateidavo kas vakarą, bet jie nebuvo 
įleidžiami į kurtizanių namus, nebent kaip klientų kinų svečiai. Ta- 
čiau ir tuo atveju jie galėjo tik žiūrėti ir jokiu būdu nesiliesti. Girdė- 
jome gandus, kad pirmarūšiuose namuose besilankantys vakarie- 
čiai nesilaiko papročių ir elgesio taisyklių. Jie neturėjo kantrybės 
mėnesį meilintis gražuolei. Jie nekonkuruodavo su kitais vyrais. 
Jie flirtavo, lošė, gėrė, valgė ir klausėsi gražuolių dainavimo. Atka- 
kliausi ir dosniausi būdavo įsileidžiami į buduarą tą pačią naktį. 
Mūsų nuomone, tie pirmarūšiai namai smuko žemiau už antrarū- 
šius. Kita vertus, vakariečiai palikdavo puikių dovanų, paprastai 
sidabriniais doleriais. Tų namų pelningumas pastaraisiais metais 

buvo sumažėjęs. Nieko keista, kad jie ėmė daryti išimtis. Kinų lan- 
kytojų nešami papuošalai buvo gal ir vertingesni negu tie doleriai, 
bet kai kurtizanės juos parduodavo juvelyrams ar lombardų savi- 
ninkams, gaudavo mažiau, negu jie buvo verti, ir joms buvo mo- 
kama juaniais. Daug kas baiminosi, kad ši valiuta nuvertės kilus 
menkiausiam maištininkų vadeivų ir respublikonų nesutarimui, 
bet garsiai taip kalbėti buvo nepatriotiška. 

Kas laukė mūsų namų? Ką dar pasiūlyti, jei neįsileisime užsie- 
niečių? Mieste buvo daugiau kaip pusantro tūkstančio aukštos 
klasės kurtizanių namų ir daugelis jų madingiau apstatyti, kiek- 
viename kambaryje buvo galima lošti kortomis, stovėjo radijas ir 
fonografas, taip pat įrengti šiuolaikiški tualetai, kuriuose nešvaru- 
mai nuplaunami vandeniu truktelėjus grandinėlę. Ponia Li pasakė 
negalinti sau leisti keisti baldų ir vidaus puošmenų vos pūstelėjus 
naujiems vėjams. 

Mažesniuose namuose ir gatvėse buvo neįsivaizduojamai ne- 
švankaus sekso pasirinkimas. Neliko nieko šventa ar brangaus, 
ko nebūtų buvę galima suteršti. Kai kurios prostitutės, kaip pa- 
čios sakėsi, aukštakilmių vyrų našlės, leisdavo vyrams nusimesti 
visas padorumo kaukes. Ištekėjusios moterys, kurios save vadino 
„pusiau laisvomis“, vyrų nesant namie priimdavo lankytojus nuo 
ryto iki vakaro. Viena senstelėjusi moteriškė apsiskelbė esanti 
garsi dainininkė. Ji nukabinėjo savo kambario sienas plakatais iš 
tų dienų, kai buvo šlovės viršūnėje. Netikėjome, kad ji kaip dai- 
nininkė kada nors galėjo kelti susižavėjimą, tačiau nuėję pas ją į 
svečius tuo įsitikinome. Užsieniečiams čia buvo siūlomos eura- 
zijietės merginos, kurios prisistatydavo kaip diplomatų dukterys, 
sniego baltumo mergaitės, besiskelbiančios misionierių dukteri- 
mis, daug skaistuolių dvynių porų ir dailučių kurtizanių, kurios 
iš tikrųjų buvo dailučiai berniukai. Tačiau tos apgavystės vis dar 
traukė užsieniečius - jie buvo arba tokie žiopli, kad nesusivok- 

davo esą mulkinami, arba tokie sutrikę, kad paskui apie tai nepa- 
sakodavo. Kaip įsivaizdavome, tie patys svetimšaliai galėjo įžengti 
ir pro mūsų namų duris. 

Raudonžiedei buvo beveik dvidešimt penkeri - pats žydėjimas 
ir spindesys jau praėjęs. Ji nenorėjo šito pripažinti. Su savo reputa- 
cija ji toli nuėjo ir tebetraukė senamadžius gerbėjus, šie rengė po- 
kylius ir pageidaudavo, kad ji skambintų citra ir dainuotų. Tačiau 
dabar gerbėjams nebereikėdavo kelias savaites laukti, kad juos pri- 
sileistų. Ir ne visi tie gerbėjai buvo iš pačių galingiausių ir turtin- 
giausių, nors, laimė, dalis nuolatinių mūsų lankytojų išliko. 

Mačiau, kaip akys jai išsiplėtė iš siaubo, kai vieną dieną ponia Li 
užsiminė, esą gali tekti priimti užsieniečius - ramindama, kad tai 
turėtų būti gerbiami, turtingi lankytojai, ne kokie jūreiviūkščiai ar 
valdininkėliai. 

— Taijau tampa nebe tik priimtina, bet ir madinga, - pasakė jai 
motina. - Mes ir toliau kruopščiai rinksimės klientūrą. Užsienietį 
svečią turės pristatyti ilgalaikis mūsų namų lankytojas, galintis lai- 
duoti dėl užsieniečio gero vardo. 

Raudonžiedė sužaibavo akimis. 

- Jie storžieviai, - pasakė ji, - ir platina gonorėją, sifilį ir parazi- 
tus, kuriais apsikrėtus visą kūną išberia raudonais niežtinčiais gu- 
zais. Negi nori, kad aš, tavo mylima duktė, per naktį pasidaryčiau 
užkrečiama šliundra? 

Ponios Li akys susiaurėjo. 

— Jei nori paveldėti šiuos namus, - pasakė ji, - geriau nuo šiol 
imk sau į globėjus gangsterius. 


KITĄ SAVAITĘ IŠTIKIMASIS Fangas poniai Li pasakė būsiąs laimin- 
gas galėdamas pristatyti vieną žmogų. Mūsų užsienio svečias esąs 
garsios Amerikos giminės sūnus, jo šeimai priklausanti laivybos 

bendrovė daugiau kaip penkiasdešimt metų plėtojanti verslą Ki- 
nijoje. Ištikimasis sakė esąs daugiau negu patenkintas jų paslau- 
gomis - jie gabena porcelianą į Europą ir Ameriką. Ši rekomenda- 
cija liudijo tėvo, o kartu, matyt, ir sūnaus gerą būdą. 

— Jis Kinijoje išbuvo kone metus, - pasakė jis man geriant ar- 
batą. - Labai nuoširdus, bet perdėm vakarietiško mąstymo. Man 
sakė savarankiškai mokęsis kinų kalbos, nors turiu pasakyti -— ta 
kinų kalba, kuria bando kalbėti, tokia klaiki, kad jos neįmanoma 
suprasti. Aš griebiausi anglų kalbos, kad su juo susišnekėčiau, o 
kadangi esu ją primiršęs, mūsų pokalbiai iki šiol sukosi tik apie orą, 
šalį, kurioje gyvena jo šeima, jų sveikatą, žinią, kad mirė jo senelis, 
maistą, kurį jis valgė Šanchajuje, ir ar čia galima paragauti kokių 
nors patiekalų, kurie jam atrodytų keisti, bet gardūs. Lengvas po- 
kalbis su juo — tikras vargas. Kad jį kur, kas penkias minutes turiu 
vartyti tavo duotą kinų-anglų kalbų žodyną. Žinau, kaip angliškai 
pasakyti „daržovės“, „mėsa“, „vaisiai. O kaip „kopūstas“, „kiau- 
liena', „kinkanas“? Bet vis tiek po tų pokalbių galiu tau drąsiai sa- 
kyti: jis mandagus, nuolaidus ir drovus - cha, nedažnai rasi tokį 
amerikietį, kaip sakai? Kai pastarąjį kartą kalbėjomės, sakė norin- 
tis sutikti pakenčiamai angliškai mokančią kinę, kad galėtų įdo- 
miai pasikalbėti. Žinoma, pagalvojau apie tave. 

— Vadinasi, aš jau nebesu tavo gražuoliukė eurazijietė, - pasa- 
kiau. - Tavo draugui tapau kine? 

— Na jau, gal gėdijiesi būti kinė? Ne? Tai ko taip purkštauji? 
Kai susitikom, tu buvai manoji Lulu Mimi princesė eurazijietė. 
Tada tave mačiau tokią. Visi matė tave esant tokią. Bet nuo tada 
nebegalvoju, ar tu grynos rasės, ar maišytos. Tiesiog esi tokia, o 
ne kitokia - karštakošė pikčiurna, kuri man neatleis, o už ką, ne- 
aiškins. 

— Nesuprantu, kodėl išvis aušinu su tavimi burną, - pasakiau. 

— Violeta, būk gera, nesiginčykim. Netrukus, po pusvalandžio, 

esu sutaręs su kai kuo susitikti. Kad ir kaip būtų, tas žmogus sakė 
norintis įdomiai pasikalbėti. Tikiuosi, su juo kitaip kalbėsiesi negu 
su manim. 

Dabar, kai dėl Ištikimojo jau nesikrausčiau iš proto, aiškiai ma- 
čiau jo ydas, užgaulų elgesį ir pasipūtimą, o blogiausia - nesiskai- 
tymą su ankstesniais mano jausmais. Jis pasitikdavo mane per po- 
būvius iškalbingu žvilgsniu, bet nereikšdavo pageidavimo susitikti 
kitame jo pobūvyje. Per pastarąjį vakarėlį mes su pasimėgavimu 
flirtavom prisimindami mano nuvainikavimą. Palaikiau tai ženklu, 
kad jis nori praleisti tą naktį kartu. Kai tiesiai pakviečiau jį atgai- 
vinti praeitį, ėmė atsiprašinėti, girdi, esąs pavargęs, mat ką tik grį- 
žęs iš Sudžou. Pasijutau pažeminta. 

— Ak, Sudžou, gražuolių kurtizanių kraštas, - pasakiau. - Nesi- 
stebiu, kad tave ten nuvargino. 

Jis atsikirto, jog aš neįvertinanti, kad jis pasistengė dalyvauti va- 
karėlyje, kuriame tikėjosi mane sutikti. Kai kitą kartą parodė norą 
kartu praleisti naktį, pasakiau esanti per daug pavargusi priimti 
lankytojus, ir jis užpyko. Žinojo, kodėl jam taip pasakiau. Mes rie- 
jomės beveik dvejus metus ir vis tiek negalėjom vienas kito atsi- 
kratyti — iki pat šios dienos. Įtariau jo jausmus man taip sumenkus, 
kad metas jam nekliudė pradėti su manimi kalbos apie tą ameri- 
kietį, puikiai žinant, kad tas užsigeis mane išdulkinti vos išmokęs 
kelis pravarčius kiniškus posakius. 

Pavakare tarnas pranešė atvykus minėtąjį užsienietį. Jo buvo lau- 
kiama, bet jis valandą vėlavo, ir dėl to pajutom, kad su mumis neke- 
ant komodos ir su apsimestine nuostaba angliškai pasakiau: 

— Še tau, jau keturios? Tikiuosi, nepriverčiau jūsų laukti. Manėm, 
kad ateisit trečią. 


»-vyL- 


lavimo. 

— Nieko baisaus, neatsiprašinėkite. Ištikimasis Fangas sakė man 
ateiti ketvirtą. 

Kad jį kur velniai, tą Ištikimąjį su jo nusmurgusia anglų kalba. 
Amerikietis stebeilijo į mane akivaizdžiai nusivylęs, kad nesu eg- 
zotiška gėlė, kokios jis tikėjosi. 

— Aš pusiau kinė, - tiesmukai pasakiau. 

Ponia Li ir Burtų Moliūgėlis jau buvo atsisėdusios. Raudonžiedė 
nedalyvavo, kaip ir buvo žadėjusi. Netrukus įėjo Spindulingoji ir 
Romioji. Jos buvo seserys, šių namų naujokės, anksčiau dirbusios 
kituose aukštos klasės namuose, kurie po šeimininkės mirties grei- 
tai ėmė ristis į pakalnę. Ponios manymu, joms vertėjo pasižiūrėti, 
kaip elgiasi vakariečiai. Turėjau pagundą apsirengti kaip vakarietė, 
bet nusprendžiau nepasiduoti susierzinimui dėl Ištikimojo. Mano 
plaukai buvo ant pakaušio suimti į šinjoną, o suknelė kiniška, bet 
šiuolaikiška — ilga, siaura, aukštu kaklu. Jis sėdėjo krėsle ir aš atsi- 
sėdau priešais. Iš kitų kurtizanių suspaustų lūpų mačiau, kad joms 
neramu dėl pirmojo svetimšalio šiuose namuose. Jo apsilankymas 
pakeitė mūsų namų statusą. Jis neturėjo tų mano motinos priimi- 
nėtų rafinuotų amerikiečių auros ar turtingų verslininkų manierų. 

Jis buvo vardu Bosonas Edvardas Aivoris III. Ištikimasis man 
sakė, kad jam kokie dvidešimt penkeri, bet atrodė vyresnis. Buvo 
menko sudėjimo, anglosaksams būdingų kaulėtų veido bruožų. 
Galva buvo kaip ropė - platus viršugalvis ir kakta, smailėjantis vei- 
das, užsibaigiantis ilgu smakru. Akys šviesiai rudos, gelsvai rusvi 
plaukai garbanoti, susitaršę, kaip ir ūsai - šis vyrų atributas man 
priminė šluotelę maisto trupiniams rinkti. Jo drabužiai buvo gerai 
pasiūti, gurgždantys, iškrakmolyti, bet irgi susiglamžę. Netvar- 
kinga išvaizda visada yra nepagarbos ženklas, nebent būtum ba- 
daujantis elgeta. 

— Vadinkite mane Edvardu, - pasakė jis ir kiekvienai kurtizanei 
komiškai riteriškai pabučiavo ranką. 

— Edvardas kinams - sunkiai ištariamas vardas, - pasakiau. — 
Bosonas kur kas lengvesnis. 

— Bosonai buvo velioniai mano protėviai, šį vardą slegia šlo- 
vės, kurią pelnė sėkmė ir darbštumas, našta, o man nebūdinga nei 
viena, nei kita. 

Supratau, kad jis juokauja, bet išverčiau taip, tarsi būtų pasakęs 
rimtai. 

- Jis pernelyg atviras, - tarė Burtų Moliūgėlis. 

- Žinoma, jei joms taip lengviau, - pasakė svetimšalis, - mielai 
leisiuosi vadinamas Bosonu. 

Ištariau joms kiniškai bo-sen: bo reiškia „ridikėlis“, o sen - „mil- 
žinas“. Ridikėlis milžinas! Jas pralinksmino mano pokštas. 

Arbata buvo patiekta kartu su ąsotėliu pieno, lėkšte sviestinių 
sausainių ir uogiene. Ponia Li pasakė turėjusi eiti į svetimšalių 
turgų ieškoti pieno arbatai sugadinti. 

Mes su juo šnektelėjom apie jo gyvenimą Kinijoje ir apie tai, 
ką jis matė. Sakė atvykęs prieš metus, bet pamatęs mažiau, negu 
būtų norėjęs, tačiau planuojantis pasilikti ilgiau, gal net keleriems 
metams. Jis išsiskėtęs atsidrėbė ant sofos, lyg vidury saliūno. Neat- 
rodė drovus, kaip jį pavaizdavo Ištikimasis. Tiesą sakant, pernelyg 
jau laisvai jautėsi. 

— Man patinka lankytis tokiose vietose, kur paprastai kiti nesi- 
lanko, - tarė jis. - Dauguma amerikiečių nelinkę leistis į nuotykius 
tarp svetimšalių. 

— Kinijoje svetimšalis esate jūs. 

— Cha! Norit, kad jau po metų susigaudyčiau, kas čia yra kas. 
Gal po kokių penkerių ir pagausiu kampą. 

— Penkeri metai svečiui - ilgas laikas. O gal ketinate čia apsigy- 
venti? 

— Atvykau be jokio išankstinio plano. Žinau tik tiek, kad greitai 
neišvyksiu. 

- Arjums jauku ten, kur esate įsikūręs? Per ilgalaikę viešnagę tai 
visada svarbu. Kitaip apie Šanchajų negalėsit gero žodžio pasakyti, 
o būtų gaila, nes jame lengva rasti dangiško žavesio. 

— Aš čia visokeriopai lepinamas. Gyvenu netoli nuo čia, sve- 
čių namuose prie Almančios Verdenės kelio. Jie priklauso senam 
mano tėvo studijų laikų draugui kinui, ponui Šingui. Studijuoda- 
mas užsienyje jis gyveno mūsų namuose Niujorko valstijos šiau- 
rėje. Buvau per mažas, vargiai jį prisimenu, bet jis darė įspūdį kaip 
Senojo Pasaulio atstovas, - nors tada buvo jaunas, atrodė paslap- 
tingas, o kartu draugiškas. Manau, tik per jį man jau seniai buvo 
smalsu, kas ta Kinija. 

Tolesnes jo kalbas versdama gražuolėms kuo toliau, tuo labiau 
trumpinau. Jo šeimai priklauso laivybos bendrovė, kurią prieš aš- 
tuoniasdešimt metų įkūrė jo prosenelis. 

— Apgailestauju, bet turiu pripažinti, kad Aivorių šeima su- 
sikrovė turtą iš opijaus. Šiandien mes gabename manufaktūros 
prekes, tokias kaip Ištikimojo Fango arbatos puodeliai ir lėkš- 
telės. 

Šeima išsiuntusi jį į Šanchajų susipažinti su verslu, nes vieną 
dieną jam teks jį paveldėti. Išverčiau tai gražuolėms ir šįkart jos 
parodė daugiau susidomėjimo. 

— Tai viena, ką jis pats pasakoja, - pridūriau, - o amerikiečiai 
moka bet ką pavaizduoti, kaip reikia, kai šalia nėra žinančių tikrąją 
padėtį. 

— Turiu prisipažinti, apie mūsų verslą nieko nesužinojau, - pa- 
sakė jis. - Bėgau nuo pareigų, tad greičiau esu klajūnas, neturintis 
aiškių planų. Norėčiau savaime atrasti Kiniją, ne pagal šventyklų ir 
pagodų lankymo grafiką. Nenoriu skaityti turistų vadovų ir dėtis į 
galvą, ką ten pamatysiu ir kaip persikelsiu į žilą senovę, kai valdė pir- 
mieji imperatoriai. 

Jis iš palto kišenės išsitraukė odinę užrašų knygelę. 

— Užsirašinėju kelionių įspūdžius - tai pavieniai vaizdeliai, 
iliustruoti eskiziškais piešiniais. 

— Galjuos išspausdinsite? - mandagiai paklausiau. 

— Taip, jeigu tėvas įsigis leidybos bendrovę. 

To žmogaus galvoje vėjai pučia. 

— Rašau sau, - pasakė jis. - Nebruksiu mėgėjiškų savo istorijė- 
lių kitiems. Tai būtų žmonių kankinimas. 

— Ar knygos, kurias rašote tik sau, turi pavadinimus? 

— „Į tolimiausius Tolimuosius Rytus“. Sugalvojau prieš savaitę. 
Jūs pirmos išgirdote. Žinoma, buvau sugalvojęs dar keliolika, o 
paskui turbūt susižavėsiu vėl kokiu nors kitu. Bėda, kai neturi nei 
tikslų, nei uždavinių, nei skaitytojų. 

— Ar toli esate nukeliavęs į rytus? 

— Kad net ne į rytus. Tik už pietinių Šanchajaus ribų. Nors 
žodis „tolimiausi“ reiškia ne tiek atstumą, kiek dvasinę būseną. 
Girdėjote apie Volto Vitmeno „Žolės lapus“? 

— Šanchajuje turime visko iš viso pasaulio, bet, deja, mus pasie- 
kia ne visos angliškos knygos, kokios yra išleistos. 

— Ponu Vitmenu visi žavisi. Man jo eilėraščiai yra, taip sakant, 
kelionių vadovas - tarkim, šis: 


Nei aš, nei kas kitas už jus šito kelio nueiti negali, 

Jūs privalot nueiti jį pats. 

Kelias tasai netoli, jis čia pat, 

Galbūt prieš užgimdami buvote čia, tik nežinojote to. 
Galbūt šitas kelias visur - ant vandens ir ant žemės. 


Nebuvau skaičiusi šio eilėraščio, bet buvau patyrusi tais žo- 
džiais išsakytą vienatvės sielvartą kelyje, vedančiame nežinia kur, 


* Walt Whitman, „Daina apie save“, 46, žr.: V. Vitmenas, Žolės lapai, vertė Antanas Miškinis, 
V., Valstybinė grožinės literatūros leidykla, 1959. 

atsidūrus jame dėl nesuvokiamų priežasčių. Tarsi tame nutapy- 
tame slėnyje tarp dviejų kalnų, virš kurių plaukia tamsūs debesys 
šviesiais rožiniais pakraščiais, o prieš akis švyti arba rojus, arba 
ugnies ežeras. 

— Iš jūsų veido neatrodo, kad eilėraštis būtų patikęs, - pasakė 
Edvardas Aivoris. 

— Kaip tik atvirkščiai. Norėčiau kada nors daugiau paskaityti. 

Čia įsiterpė Burtų Moliūgėlis: 

— Paklausk, ar jis ketina parduoti pasakojimą apie savo apsilan- 
kymą šiuose kurtizanių namuose. 

Jis atsakė tiesiogiai į ją kreipdamasis, tartum ji būtų supratusi 
angliškai: 

- Jei apie jus parašysiu, vien dėl to parduosiu daugiau knygos 
egzempliorių. 

Man išvertus Burtų Moliūgėlis mestelėjo: 

— Pasakyk tam melagiui, kad pavaizduotų mane jauną ir gražią. 

Edvardas Aivoris nusijuokė. Spindulingoji ir Romioji nusišyp- 
sojo, nors nesuprato, kas kalbama. 

— Mielos mergaitės, — tarė jis. - Toji iš kairės atrodo beveik vai- 
kas. Tokia jauna, o buvo priversta šitaip pulti. 

Man užspaudė gerklę. Kas jis toks, kad mūsų gailėtų. 

— Aš savęs nelaikau puolusia moterimi, - pasakiau. 

Jis užspringo sausainiu. 

- Išsprūdo nevykęs žodis. Žinoma, aš ne jus turėjau omenyje. 
Jūs ne iš tų. 

— Kaip tik aš esu iš ty, kaip teikėtės pasakyti. Tačiau nereikia 
mūsų gailėti. Kaip matote, mes visai neblogai gyvenam. Esam lais- 
vos, kitaip nei amerikietės, kurios niekur negali eiti be savo vyrų ar 
senmergių tetulyčių. 

Jo veidas iškart surimtėjo. 

— Atleiskite. Man vis sekasi netyčia įžeisti žmones. 

Nusprendžiau baigti šį nesėkmingą pažindinimąsi. 

— Manyčiau, šiandien jau pakankamai prisikalbėjome - kaip 
jums atrodo? 

Atsistojau - jis taip pat buvo priverstas atsistoti — ir ėmiau 
laukti, kada jis padėkos ir atsisveikins. 

Jis nustebęs pažvelgė į mane, paskui įkišo ranką į liemenės ki- 
šenę ir įteikė man iš jos išimtą voką. Jame buvo dvidešimt sidab- 
rinių amerikietiškų dolerių. 

Kad jį kur, tą Ištikimąjį! 

— Pone Aivori, rodos, ponas Fangas pamiršo jums paaiškinti, 
kad tai kurtizanių namai, o ne viešnamis, kurio kekšes galite pa- 
siguldyti, vos įėjęs pro duris žvangindamas keliomis monetomis 
kišenėje. 

Tada išbėriau sidabrinius ant stalo, keli pažiro ant kilimo. 

Ponia Li ir Burtų Moliūgėlis susikeikė. Gražuolės sušuko, kad 
Raudonžiedė buvusi teisi dėl svetimšalių, užsikrėtusių ir kūno, ir 
dvasios ligomis. Jos akimirksniu išėjo pro duris. 

Edvardas suglumo. 

— Ką, negana? 

— Dvidešimt dolerių kainuoja jūsiškės jankių kekšės margaspal- 
viuose uosto laivuose. Dėkoju, kad mus įvertinote ta pačia suma. 
Tačiau šiandien mūsų darbo laikas baigėsi. 


TĄ VAKARĄ Į mūsų namus atėjo Ištikimasis, ir Burtų Moliūgėlis 
atvedė jį į mano kambarį, nenorėdama, kad kitos klausytųsi mano 
tiradų. Nelaukdama, kol užsidarys durys, ėmiau šaukti: 

— Tas velnio neštas tavo užsienietis palaikė mane jūreivių kekše! 
Ką, skleidi kalbas, kad mes pigus viešnamis? 

Jo veide pasirodė nerimas. 

— Kaltas esu, Violeta, turbūt lengvai tuo patikėsi. Kita vertus, 

yra ne visai taip, kaip galvoji. Mes su tuo žmogum angliškai kalbė- 
jome apie tai, kad jis norėtų susirasti pašnekovą, su kuriuo galėtų 
pabendrauti angliškai. Pasakiau jam, kad pažįstu vieną nepaprastą 
moterį, ir apibūdinau tave nė trupučio nenusižengdamas tiesai — 
kad tu puikiai kalbi angliškai, esi graži, kultūringa, protinga, išsi- 
lavinusi... 

— Užteks liaupsių, - nutraukiau. 

— O tada pasakiau, kad tu kurtizanė, ir paklausiau, ar jis žino, 
kas yra pirmarūšiai kurtizanių namai. Man atrodė, pasakiau bū- 
tent taip. Jis atsakė teigiamai. Paklausiau, ar jis išmano tenykščius 
papročius. Dabar man aišku, ką angliškai pasakiau vietoj pirma- 
rūšių kurtizanių namų, — pavartęs tavo duotą anglų kalbos žodyną 
tuos žodžius išverčiau kaip „paleistuvių namai numeris pirmas“. 
Paskui Edvardas nuėjo į amerikiečių barą ir ten vieno vyro, jau 
daug metų gyvenančio Šanchajuje, paklausė, kokie gi tie Šancha- 
jaus paleistuvių namai. Tas žmogus Edvardui pasakė, kad ma- 
žumą šnektelėjus ir už paprastą vizitą davus dolerį ar du bus iš- 
pildytos karščiausios svajonės, o už dešimt - dar ir slapčiausios. 
Kai Edvardas paskui tam žmogui papasakojo apie savo fiasko, tas 
ėmė juoktis ir apsakė, kas yra kurtizanių namai ir kodėl į savo ap- 
lankytus namus Edvardas nė kojos nebegalėsiąs įkelti. Edvardas 
tuoj pat man paskambino ir viską papasakojo. Violeta, kai pasa- 
kei, kad metas baigti kalbas, jis pamanė, kad tu jau pasiruošusi 
pildyti karščiausias jo svajones. Negali beatodairiškai kaltinti 
nei Edvardo, nei manęs. Kažkas ten negerai tavo duotame kinų- 
anglų kalbų žodyne. Tai ne pirmas kartas, kai per jį patiriu nesusi- 
pratimų. Jei netiki, galiu tau parodyti, dėl ko šiomis dienomis ne 
kartą taip buvo. Na, kaip, taika? 

Ištikimasis ant stalo padėjo dvi dailiai suvyniotas dėžutes. 

— Edvardas manęs prašė tau perduoti šias dovanas ir paprašyti 
atleidimo. Jam neramu, kad supykdė tave ir su manimi. Aš jam pa- 

sakiau: „Dėl to būk ramus. Ji ant manęs jau daug metų niršta“ Ei, 
Violeta, ar gali bent kartą tiesiog pasijuokti. 

Didesniojoje dėžutėje buvo knyga žalios odos viršeliais ir aukso 
raidėmis įspaustu pavadinimu: „Žolės lapai“. Iš pavadinimo išdygę 
vijokliai ir virkščios driekėsi iki kraštų. Atvertusi radau neišpjaus- 
tytus lapus ir įrašą - ištrauką, kuri man pasirodė girdėta. 

Mažesniojoje dėžutėje buvo auksinė apyrankė su rubinais ir 
deimantais - prašmatni dovana nuo žmogaus, kuris galbūt nie- 
kada nebepasimatys su jos gavėja. Perskaičiau raštelį. 


Mieloji panele Mintern, man nepaprastai gėda, kad nety- 
čia taip šiurkščiai su jumis pasielgiau. Nesitikiu jūsų atleidimo, 
bet viliuosi, kad patikėsite mano atsiprašymo nuoširdumu. Jūsų 
B. Edvardas Aivoris III 


Burtų Moliūgėlis su ponia Li nuėjo į pono Gao juvelyrikos par- 
duotuvę ir ten sužinojo, kad Edvardas sumokėjo du tūkstančius 
juanių. Ponas Gao pasakė - būtų nuleidęs kainą perpus, jei tas už- 
sienietis būtų norėjęs derėtis. Nepaisydamos to, Edvardo Aivorio 
pagarbos išraišką prilyginome aukštesnei piniginei vertei. 

— Ta apyrankė verta atleidimo, - pasakė Burtų Moliūgėlis, — 
ypač turint omenyje, kad pirmiausia kaltas Ištikimasis. Čia mano 
ir ponios Li nuomonės sutampa. 

Ir pridūrė: 

— Tam svetimšaliui nereikėtų nieko daugiau tikėtis - žinoma, 
nebent tu pati norėtum, o tuo atveju ši apyrankė būtų gera pradžia. 

Ištikimasis paskambino po dviejų dienų ir paklausė, ar galėtų 
surengti nedidelę kviestinę vakarienę ir, be kitų svečių, pasikviesti 
Edvardą. 

— Atvirai pasakysiu, Violeta, jis pats prašėsi. Gavo tavo atlei- 
dimo raštelį, bet vis dar baisiai jaučiasi. Nei miega, nei valgo. Pliur- 

pia nesąmones, kad neva įžeidžia kiekvieną sutiktąjį. Sakiau — tai 
aš kaltas, ne jis. Tai jo nenuramino. Gal visi melancholijos ištikti 
amerikiečiai pasidaro kaip be galvos? Iš tikrųjų pamaniau - jis gali 
nusiskandinti, ir nė už ką nenoriu būti lankomas jo šmėklos, ragi- 
nančios atgailauti. 

Jo samprotavimai visada buvo erzinantys. 

— Taigi išeitų, kad verti mane prisiimti atsakomybę, jei tas pa- 
mišėlis nusižudytų? Kam man tai sakai? Kelk savo vakarėlį. Būsiu 
ten ir priimsiu jo asmeninį atsiprašymą. Jei ir po to jis nusiskan- 
dins, aš būsiu nekalta. O dėl tavęs — tai galėjai iš manęs imti anglų 
kalbos pamokas, kai turėjai tokią progą. 

Ištikimasis atsivedė Edvardą ir dar keturis svečius - triukšmin- 
gam vakarėliui su gėrimais ir žaidimais pakako. Edvardas buvo 
tylus ir iš pradžių su manimi nieko nekalbėjo, išskyrus „ačiū“, „pra- 
šau“ ir „jūs labai maloni“. Jis laikėsi saugaus atstumo, tarsi aš būčiau 
skorpionas. Bet jaučiau, kad mane stebi. Buvo atidus namų šeimi- 
ninkei, Raudonžiedei ir Burtų Moliūgėliui ir labai mandagus su ki- 
tomis gražuolėmis. Jos šypsojosi, lyg būtų supratusios jo angliškus 
žodžius. Vakaro pabaigoje apdalijo dosniais arbatpinigiais Burtų 
Moliūgėlį ir kambarines, o tada padėjo priešais mane atskirą do- 
vaną, suvyniotą į šilką. Žemai nusilenkė ir išėjo. Dovaną išvynio- 
jau viena, pasislėpusi nuo smalsių Burtų Moliūgėlio akių. Šįkart 
tai buvo smaragdų ir deimantų apyrankė. Kortelėje buvo parašyta: 


Brangi panele Mintern, esu dėkingas, kad vėl leidote būti 
jūsų draugijoje. Jūsų B. Edvardas Aivoris III 


Jau beveik dvejus metus nebuvau gavusi šitokių prašmatnių do- 
vanų. Kitą vakarą buvau pasipuošusi tomis apyrankėmis trijuose 
kviestiniuose vakarėliuose. Popiet išvažiavusi pasivažinėti karieta 
su Spindulingąja ir Romiąja, rodžiau ranka į žavingus paukščius 

ir debesis, kad šaligatviais traukiantys praeiviai matytų ant mano 
riešo briliantinius trofėjus. 


KITĄ RYTĄ PONIA pranešė, kad man telefonu skambina tas ame- 
rikietis. Edvardas atsiprašė už sutrukdymą, taip pat už lūkestį, jog 
atsiliepsiu. Jo šeimininkas ponas Šingas sakęs, kad reikia išsiųsti 
rašytinius kvietimus jau prieš savaitę. Bet jis tikisi mane suprasiant 
jo skubą. Laivybos bendrovės valdytojas užsisakęs dvi vietas savo 
bokse Šanchajaus žirgų lenktynių klube, bet susirgęs gripu ir ne- 
galįs eiti. Pasiūlęs tas vietas Edvardui. Taip sutapo, kad lenktynes 
žiūrės ir Honkongo gubernatorius seras Frensis Mėjus, jis sėdės už 
dviejų boksų. 

— Pamaniau, gal išmėginti laimę ir man pavyktų jus įkalbėti... 

Proga pamatyti gubernatorių! Iškart ėmiau gailėtis dėl savo 
smulkmeniškumo anądien su Edvardu. 

— Man irgi būtų malonu vėl jus pamatyti, - pasakiau, - kad ga- 
lėčiau asmeniškai padėkoti už mielas dovanas. 

Kadangi kinai nebuvo leidžiami į žirgų klubą, Burtų Moliūgė- 
lis pasakė, kad reikia iš anksto pasirūpinti, jog nekiltų jokių abe- 
jonių dėl mano teisės ten eiti. Ji išėmė iš spintos alyvinę suknelę, 
kurią mano motina vilkėjo Šanchajaus klube. Toji suknelė vis dar 
atrodė nauja ir madinga. Mintyse atkūriau motinos paveikslą, kai ji 
paskutinį kartą vilkėjo šią suknelę. Senasis slogutis niekur nebuvo 
dingęs ir greitai galėjo virsti pykčiu. Pasakiau Burtų Moliūgėliui, 
kad dabar per šalta. Išsirinkau kitą drabužį, kurį sėkmingai vilkė- 
jau vakarietiškame restorane, - žydro aksomo iškylų kostiumą. 
Jis buvo su pelerina, siauro sijono užpakalyje krito provokuojanti 
klosčių kaskada. Mėginau prisitinkinti skrybėlaitę su graižu, kuk- 
liai puoštą keletu plunksnų. Tačiau pagalvojusi, kad sėdėsiu tarp 
užsieniečių, besivaržančių dėl gubernatoriaus dėmesio, kuklumą 

iškeičiau į pliumažą, kuris turėjo sustiprinti mano pasitikėjimą sa- 
vimi. Laisvai susirišau plaukus perlų vėriniu, kurį Ištikimasis pa- 
dovanojo mano nuvainikavimo naktį. Po valandos Edvardas atva- 
žiavo ilganosiu automobiliu - jis labai smarkiai skyrėsi nuo striukų 
bukų čiaudėjančių ir burzgiančių mašinėlių. Kone atsiprašydamas 
pasiaiškino, kad tėvas savo laivu šį miestišką Pierce-Arrow auto- 
mobilį atsiuntęs jam kaip dvidešimt ketvirtojo gimtadienio do- 
vaną. Jam dvidešimt ketveri - ketveriais metais daugiau negu man. 
Mums važiuojant į žirgų klubą supratau, jog vis tiek būčiau sukė- 
lusi pavydą ir be jokių pastangų atkreipusi visų dėmesį. Pamatę tą 
mašiną Žmonės gatvėse sustodavo kaip įkasti ir vėpsojo mums va- 
žiuojant pro šalį. 

Atvykus Honkongo gubernatoriui visi suklego ir sukruto sekti 
iš savo vietų, o gubernatorius atsisukęs į mane linktelėjo ir nusi- 
šypsojo. 

— Kaip malonu jus matyti, panele Mintern. 

Visi suūžė vieni kitų klausinėdami: „Kas ji?, „Ar ji slapta jo 
meilužė? Buvau sugluminta, kad jis žino mano pavardę, ir man iš- 
kart apsisuko galva iš laimės - tarp užsieniečių sulaukiau trumpu- 
tės šlovės. Edvardui tai irgi padarė įspūdį ir jis man stiklas po stiklo 
pylė puikų šaltą vyną - pakankamai, kad viskas aplink įgautų ne- 
paprasto žavesio: žirgų raumenys, skaisti dangaus žydrynė, skry- 
bėlių jūra, kurioje manoji buvo dailiausia. Įsiūbuota pakilaus kvai- 
tulio, mėšlo dvoką galėjau palaikyti kvepalais. Po trečiojo bėgimo 
gubernatorius atsistojo, vėl apsidairęs akimis susirado mane, nusi- 
šypsojo ir kilstelėjo skrybėlę. 

— Gražaus vakaro, panele Mintern. 

Šįkart jį atpažinau. Tai buvo mano motinos vienas mėgstamiau- 
sių klientų, malonus žmogus, kuris visada mane šiltai pasveikin- 
davo žioplinėjančią per pobūvius. Vėliau motina man pasakė, kad 

jis turėjo dukterį, kuri mirė būdama mano amžiaus. Man nebuvo 
malonu tai girdėti. Tačiau vertėjo tada iškęsti tą nemalonų jausmą, 
dėl kurio kritau jam į akį, kad dabar sulaukčiau pripažinimo žirgų 
klube. Pakilau iki svarbių asmenų rango. Edvardas keliems šalia 
esantiems žmonėms šelmiškai paleido užuominą, esą jis girdėjęs, 
kad gubernatorius buvęs mano šeimos draugas. 

— Ji to nepatvirtintų. Bet visiškai tikiu, kad iki sero Mėjaus 
buvęs gubernatorius yra jos tėvas. 

Edvardas tą dieną paklausė, ar galėtume tapti draugais. Sakė, 
mielai palaikytų man draugiją ir palydėtų amerikietę merginą į vie- 
tas, kurias ji norėtų pamatyti, bet negalėtų ten eiti be senmergės 
tetos palydos. Padariau išvadą, kad jis nori būti mano globėjas. Jei 
taip, jis būtų pirmasis mano užsienietis. 


NETRUKUS SUVOKIAU, KAD Edvardo siūlymasis man į draugiją bū- 
tent tai ir reiškė, ir nieko daugiau. Pirmąją savaitę mes vaikščiojom 
po miesto parką, vakarieniavom restorane ir dairėmės po ameri- 
kietiškus knygynus. Mačiau, kad jam patinku, bet jis nė karto ne- 
užsiminė norintis būti daugiau negu draugas. Spėliojau — gal bijo 
mane spausti, prisimindamas pragaištingą mūsų pažinties pradžią. 
O gal žinojo, kad turiu daugiau gerbėjų, ir manė, kad jam nedera 
su jais varžytis. Gal manė, kad vienas iš tų gerbėjų yra Ištikimasis. 

Antrąją savaitę pasiėmė mane apžiūrėti vienos šventyklos, bet 
vos mums atvažiavus jam ėmė nežmoniškai skelti galvą ir teko ne- 
gaištant grįžti namo. Pasakė, kad nuo vaikystės jį kankinanti mig- 
rena. Tačiau aš sunerimau, kad nebūtų susirgęs ispaniškuoju gripu. 
Aivorių laivybos bendrovė nuslėpė, kad jos laivais iš Jungtinių Vals- 
tijų atplaukė trys sergantys žmonės. Beveik tuoj pat apsirgo bend- 
rovės atstovybės Šanchajuje viršininkas. Visi jie pasveiko ir niekas 
tiksliai nežinojo, ar tikrai tai buvo mirtinas gripas, bet išsigandusi 

Aivorių laivybos bendrovė visiems savo darbuotojams liepė laiky- 
tis karantino - visiems, išskyrus Edvardą, kuris, griežtai kalbant, 
nebuvo darbuotojas. Jei Edvardas tikrai apsikrėtė, nuo jo galėjau 
apsikrėsti ir aš, o tada būtų kilęs pavojus visiems „Raudonžiedės 
namams“ ir tekę kuriam laikui juos uždaryti. Kasdien skaitydavom 
šiurpius pranešimus apie mirusių žmonių skaičių kitose šalyse. 
Net Ispanijos karalius vos nenumirė. Kasdien laukėm į Šanchajų 
atsiritančios mirtinos bangos. Iki šiol, kiek žinojom, buvo susirgę 
nedaug žmonių, neskaitant vargingų miesto rajonų. Mūsų namai 
ąsočiais gėrė karčiųjų žolių nuovirus ir visi stebėjome, ar kuris nors 
svečias nėra išraudęs ar apkvaitęs - šiuos simptomus buvo lengva 
supainioti su girtumu. Jei kuris vyriškis sukosėdavo, ponia Li tuč- 
tuojau pridėdavo jam prie burnos nosinę ir paprašydavo apsilan- 
kyti kitą kartą. Išprašytieji neužsigaudavo. Tramvajai kasnakt buvo 
plaunami kalkių skiediniu, šios apsisaugojimo priemonės ėmėsi ir 
ponia Li, tad tarnai kas rytą plovė priekinio namų kiemo grindinį. 
Edvardui migrena praėjo, bet po kelių dienų vėl užpuolė. Sakė, 
kad per priepuolius taip jaučiasi, lyg į smegenis būtų prileista 
nuodų. Viskas prasidėdavo nuo akies dilgsėjimo, lyg kas badytų 
smeigtuku. Paskui nuodai įsiskverbdavo po kaukole ir sukeldavo 
ten gaisrą. Prieš priepuolį jam visada sugesdavo nuotaika - iš to 
buvo galima nuspėti, kas gresia. Kelias dienas iš jo nieko nebū- 
davo girdėti, o paskui grįždavo puikiai nusiteikęs. Sakydavo man, 
kad buvo priverstas užsidaryti pritemdytame kambaryje. Beveik 
nieko negalėjo veikti, net galvoti. Bet pajutęs, kad jau gali atsisėsti, 
suprasdavo, kad ima taisytis. Tą laiką panaudodavo savo kelionių 
įspūdžiams rašyti, ir ši veikla palengvindavo negalavimą, sakytum, 
užrašyti žodžiai iš smegenų išvarytų paskutinius nuodų likučius. 
Kai pasiūlydavo leistis į ilgą išvyką automobiliu, teiraudavausi, 
ar tai būtų išmintinga. Jei jį ištiktų priepuolis, kaip jis grįžtų? Tada 


jis ir nusprendė išmokyti mane vairuoti. 

Per pirmąją savo pamoką vairavau lėtai ir jis man sakė esąs lai- 
mingas, kad gali ramiai žiūrėti į slenkantį pro šalį gamtovaizdį. 
Man jis atrodė monotoniškas. Nė lopelio lygumos, kuris nebūtų 
buvęs grįstas arba apsodintas. Edvardas kiekvienoje kryžkelėje 
mokė mane daryti posūkius. Mesdavo monetą, ir jei iškrisdavo 
herbas, sukdavau į dešinę, o jei skaičius - į kairę. Edvardas perim- 
davo vairą, kai reikėjo važiuoti atbulomis kelią pastojus buivolių 
bandai ar krūvai akmenų, kuriuos ūkininkai užrisdavo ant kelio 
dėl keisčiausių priežasčių. Kad ir kur važiuodavom, patraukdavom 
laukuose palinkusių valstiečių dėmesį. Edvardas signalizuodavo 
ir mojuodavo. Jie atsitraukdavo nuo darbo, atsitiesdavo ir paniurę 
spoksodavo į mus, niekada jam nepamojuodami atgal. Šen bei ten 
matėm kalkėmis baltintas namų sienas. Pravažiuodami kaimus 
matėm vyrus, iš rąstų tašančius karstus. Žiūrėdavom į baltai vilkin- 
čių žmonių voras, vinguriuojančias siaurais takais tarp ryžių laukų, 
vedančiais į kapines ant kalvos. Kai tapau labiau patyrusi vairuo- 
toja, važiuodavau greičiau. Kartą atsivertus jo knygos lapams ne- 
spėjom pagauti išplasnojusio laiško. Paklausiau, gal apsukti auto- 
mobilį, bet jis pasakė, kad nėra reikalo to laiško gelbėti. Jis ir taip 
žinąs jo turinį. Laiškas buvo nuo jo žmonos, jame buvo rašoma, 
esą jo tėvo sveikata nekokia. 

Nusivyliau sužinojusi, kad jis vedęs. Tačiau labai nenustebau. 
Daugelis mano gerbėjų turėjo žmonas, bent po vieną, ir kai tik 
vyras paminėdavo šį faktą, tai primindavo tikrąją mano padėtį: esu 
tik laikina pramoga, dabartinis laisvalaikio malonumas, nebūtinai 
liksiantis ateityje. Daugeliui vyrų buvau moteris, kuri jiems egzis- 
tuoja tik tam tikroje vietoje, tarsi žvirblis čiulbuonėlis narvelyje. 

— Ar tėvas sunkiai serga? - paklausiau. 

— Minerva nuolat stengiasi, kad taip galvočiau. Tėvo sveikata 
ji dangstosi norėdama prisivilioti mane namo, o aš nemėgstu būti 
gaudomas jauku. Suprantu, tai skamba beširdiškai. Tačiau žinau, 

prie ko gali prieiti Minerva. Mūsų santuoka niekada nebuvo lai- 
minga. Tai buvo klaida, ir pasakysiu kodėl. 

Jis kalbėjo atvirai. Daugelis vyrų kalbėdavo atvirai žinodami, 
kad niekuo nepašiurpins kurtizanių, turėdami omenyje, kuo jos 
užsiima. Tačiau aš jaučiau, kad jis išsikalbėjo man ir kaip draugei, 
tikėdamasis būti suprastas. Pasakojo, kaip būdamas aštuoniolikos 
kartą vaikščiojo palei arklių ganyklos aptvarą. Pamojusi jam iš ga- 
nyklos ranka, pribėgo šviesiaplaukė mergaitė. Keista, žinojo, koks 
jo vardas ir kas jo tėvai. 

— Tai buvo Minerva, - pasakė jis, - o jos tėvas buvo veterina- 
ras - gydė arklius. Ji dukart su juo buvo lankiusis mūsų namuose. 

Edvardas ją pakvietė šokti per tvorą ir nusivedė į miškelį, nela- 
bai numanydamas, ką jiems ten veikti. Pasikėlusi sijonus ji pasakė, 
kad žinanti, kaip tai daroma. Negaišdami laiko kalboms, jie ėmė 
santykiauti. Jis nutraukė sueitį, kad ji nepastotų, o ji liepė tęsti, 
nes paskui išsiskalausianti. Dėdė ją taip pamokęs. Ji taip guviai tai 
pasakė, tartum tai būtų visiškai įprasta. Miškelyje jie susitikinėjo 
dvejus metus. Ji atsinešdavo vamzdelį ir ąsotį su chinino tirpalu, 
kuriuo jos tėvas gydė arklius nuo sukatos. Vos jiems baigus ji te- 
begulėdama susipildavo į vaginą tą skystį, o tada atsistojusi pusę 
minutės šokinėdavo, kad išsipiltų jo sėkla. Ji nematė ko drovėtis, 
bet paprastai jis nusisukdavo. Jie beveik nesikalbėdavo, nebent su- 
sitardavo, kada vėl susitiks. 

Vieną dieną veterinaras su žmona, atsivedę Minervą ir susėdę 
Aivorių svetainėje, pareikalavo, kad Edvardas vestų nėščią jų duk- 
terį. Edvardas nustėro, mat Minerva visada išsiskalaudavo chininu. 
Ponas Aivoris pareiškė, esą jo sūnus negali būti šio kūdikio tėvas. 
Jis ėmė kibti prie Minervos, kad ši prisipažintų ištvirkavusi su ki- 
tais. Vien norėdamas paprieštarauti tėvui, o ne apginti Minervą, 
Edvardas pasakė - tai tikrai jo vaikas. Tada tėvas veterinaro šeimai 


pasiūlė didelius pinigus, kad jų atsikratytų, ir tai Edvardą pastū- 

mėjo pasakyti: jis vesiąs Minervą. Mergina šūktelėjo negalėdama 
patikėti, kaip ir Edvardo motina, o Edvardas išdidžiai pasijuto sto- 
jęs prieš tėvą — šis jausmas tvėrė iki pirmosios vestuvių nakties, 
kuri atėjo po savaitės. Jis kažko pabūgo, pamatęs dievinamą mer- 
giną gulinčią aukštielninką ne miškelyje, o savo paties lovoje, kai 
jau nebereikėjo chinino. Netrukus po vestuvių Minerva savo mo- 
tinai pasakė nesanti nėščia ir bijanti, ką pasakys Edvardas, kad nėra 
vaiko. Motina jai patarė dar mėnesį palaukti ir jam pasakyti, jog 
persileidusi. Taip ji ir padarė liedama ašaras, o jis guodė ją ir pri- 
sivertė išspausti žodį „myliu“, kad apmaldytų jos sielvartą. Ji klai- 
dingai nusprendė, jog galiausiai jo širdyje viršų paėmė meilė. Tada 
jam prisipažino nebuvusi nėščia, mat manė, kad jis apsidžiaugs 
buvęs pergudrautas. Jis paklausė, ar dar kas nors tai žino, ir ji at- 
sakė — tik motina. 

— Maniau, ją vesdamas pasielgiau, kaip reikalauja padorumas, - 
pasakė jis, — ir už savo gerumą buvau nubaustas. Pasakiau Miner- 
vai, kad niekada jos nemylėjau. Į tai ji atsakė - jeigu mėginsiu su 
ja išsiskirti, ji nusižudysianti, ir norėdama įrodyti savo grasinimų 
tikrumą naktį spaudžiant šalčiui išlėkė į lauką vienais naktiniais. 
Paskui, jai sušilus, pasakiau - išeinu ir ji galinti išsiskirti remdamasi 
tuo, kad yra pamesta, o jei to nepadarys, nugyvens dienas kaip nie- 
kam nereikalinga bevaikė našlė. Išėjau iš namų ir buvau grįžęs tik 
kartą kitą — gavęs iš jos laišką, kad sunkiai serga mano tėvas arba 
motina. Mes daugiau nė karto nesusitikome vedybiniame guolyje. 
Tai buvo prieš šešerius metus. Mano motina prie jos nuoširdžiai 
prisirišo. Ragina grįžti, kad ir kur mane būtų nubloškę naujausi 
nuotykiai, ir iš naujo pamėginti tapti tėvu. Liūdna padėtis, ir visi 
prie to prisidėjome. 

— Įskaitant jos dėdę, - pasakiau. 

Atėjus metui grįžti kaip gyva neprisiminiau atgalinio maršruto, 
kuriuo tarsi žaidžiant „klases“ reikėjo paršokinėti į pradžią. Kaip 

patyriau, Edvardas turėjo neišdildomą geografinę atmintį. Jis buvo 
tarsi gyvasis kompasas žemėlapyje. Atsiminė visus posūkius, aplink- 
kelius, kelio duobes ir menkiausias gaires - medį su įranta, didelį rie- 
dulį, kiekvieno kaimo baltintų trobų skaičių. Bet sakė, kad puikioji 
jo atmintis nesuima to, ką perskaito. Išliejo daug prakaito atmintinai 
mokydamasis „Žolės lapų“ eilėraščius. Vis dėlto kartą išmokęs ga- 
lėjo pacituoti bet kurią ištrauką pagal savo mintį ar nuotaiką. 

Man jis vis labiau patiko. Jis manimi pasikliovė ir aš su didžiau- 
draugę. O kartu nerimavau, kad vieną dieną jis gali panorėti tapti 
mano globėju, o tada jau būtume nebe draugai, o kurtizanė ir jos 
klientas, turintis kitų lūkesčių. Šios rūšies suartėjimas nesutvir- 
tintų draugystės. 

Dažnai kalbėdavom apie karą. Du tris kartus per dieną Alman- 
čios Verdenės keliu eidavome į kavinę ar barą paklausyti naujausių 
žinių. Jis žavėjosi Kinijos Respublikos vadovais Sun Jatsenu ir Ve- 
lingtonu Ku. O dar didesnį susižavėjimą jam kėlė Vudras Vilso- 
nas. Jo nuomone, šis trejetas turėjo visas savybes, dėl kurių Kinijai 
galiausiai turėjo būti sugrąžinta Vokiečių koncesija ir Šandongo 
provincija. Jis tikėjosi užsirašyti į kariuomenę. Jei, girdi, nerastų 
karinio jūrų laivyno verbavimo punkto Šanchajuje, sėsiantis į pa- 
keleivingą laivą, plukdantį kinų darbininkus į Prancūziją. 

— Kodėl neišėjai į kariuomenę dar būdamas Niujorke? - pa- 
klausiau. 

— Bandžiau. Bet tėvas ir motina nenorėjo, kad būčiau pašauk- 
tas, mat jiems būtų grėsę netekti vienturčio sūnaus. Tėvas išsiuntė 
laišką vienam aukštam karo vadui. Tame laiške, pasirašytame gar- 
saus gydytojo, buvo pranešta, kad man yra sunkaus laipsnio širdies 
ūžesys. Manęs nepriėmė. 


* Woodrow Wilson (1856-1924), JAV prezidentas (1913-1921). 

— Tau tikrai yra širdies ūžesys? 

— Labai abejoju. Mano tėvas moka paversti melą pripažinta 
tiesa. Net jei mano širdžiai nėra nieko baisaus, gydytojas to nepa- 
sakys, jei pasiteirausiu. 

Vieną dieną lydėdamas mane namo jis paklausė, ar šiomis die- 
nomis turiu kokį laisvą vakarą. Tai, ką pamačiau jo akyse, buvo 
ženklas. Atėjo metas ir nuliūdau, kad netrukus draugystę iškeisime 
į pinigus. Jis žinojo - mano vakarai skirti pobūviams ir turiu ger- 
bėjų, kuriuos kviečiuosi į buduarą. Jo dovanų tikrai pakako, kad 
būtų pamalonintas. 

— Galiu pasilikti laisvą kurį tik nori vakarą, - pasakiau. 

— Puiku! - pasakė jis. - Noriu tave nusivesti į vaidinimą ameri- 
kiečių klube. 


Pasijutau keistai nusivylusi. 


PIRMĄJĄ ŠILTĄ PAVASARIO dieną, praėjus dviem mėnesiams nuo 
mūsų pažinties, nuvažiavome prie Dangaus Žirgo kalno pietvaka- 
riniame Šanchajaus krašte. Tas kalnas buvo neaukštas, bet plačiai 
išsidriekęs kaip sijonas, žaliuojantis medžiais, krūmais ir marguo- 
jantis lauko gėlėmis. Edvardas pasakė, kad kopsim į vieną vietą, 
kur yra urvas, kaip tunelis vedantis į kitą kalno pusę. Kartą jis jau 
ten buvęs. Ėmus kopti prisiminiau per pirmą mūsų susitikimą jo 
cituotą eilėraštį. 


Nei aš, nei kas kitas už jus šito kelio nueiti negali, 

Jūs privalot nueiti jį pats. 

Kelias tasai netoli, jis čia pat, 

Galbūt prieš užgimdami buvote čia, tik nežinojote to. 
Galbūt šitas kelias visur - ant vandens ir ant žemės. 

Šįkart nesijutau persekiojama vienatvės. Turėjau šalia draugą, 
su kuriuo man buvo ramu. Ėjom greta per bambukų, baltųjų 
ąžuolų ir lakmedžių giraitę. Ji buvo tirštai prižėlusi krūmų, stipriai 
kvepėjo jazminaičiais. Takui susiaurėjus ėmiau sekti jam iš paskos. 
Jis nešėsi kuprinę, iš jos kyšojo odinė jo užrašų knygelė. Žiūrė- 
jau, kaip palinkęs pėstina plačiais žingsniais aukštyn. Takas tapo 
akmenuotas ir statesnis. Pasivaikščiojimas darėsi sunkesnis, negu 
maniau iš pradžių. Mano palaidinukė jau buvo sudrėkusi nuo pra- 
kaito. Sijonas apsunko ir ėmė smukti. Kai galiausiai užkopėm iki 
urvo, pasiūliau pavalgyti priešpiečių ir abu susėdom ant riedulių. 
Ėmėm kramtyti saumuštinius. Pamačiau jo kelionių užrašus, padė- 
tus šalia kuprinės, ir ištiesiau į juos ranką. 

— Galima? 

Iš pradžių jis lyg ir sudvejojo, paskui linktelėjo. Atverčiau ties 
tuo puslapiu, kur buvo įkištas pieštukas. Jo rašysena buvo daili ir 
lygi, matėsi, kad rašyta tvirta ranka, be pertrūkių, tarsi jis nė karto 
nebūtų stabtelėjęs rinkdamasis žodžius. 


Patvinus ryžių laukams, keliai virto lėtai dumblą nešančiomis 
upėmis, mūsų nešuliniai gyvuliai - ir žmonės, ir mulai - įklimpo 
ir nebepaėjo. Vežikai ėmė keiktis. Tebesėdėdamas vežime pama- 
čiau, kad jam grimztant atitrūko viena šoninė lenta. Ji buvo maž- 
daug penkių pėdų ilgio. Akimirksniu surezgiau planą. Patiesiau 
lentą purvyne. Nueisiu nuo vieno jos galo iki kito, tada apsuksiu 
kaip laikrodžio rodyklę, vėl nueisiu iki galo ir vėl apsuksiu. Priėjęs 
mului iš priešakio, padėsiu priešais jį lentą ir raginsiu ant jos lipti, 
o ištraukęs iš klampynės vieną koją jis turės atramą ištraukti kitą. 

Man užsilipus ant lentos vienas vežikas ėmė mojuoti, kad 
liaučiausi. Aš jo nepaisiau. Visi itin skeptiškai sužiuro. Vienas 
kitam kažką marmaliavo ir vaipėsi. Nereikėjo mokėti kinų kal- 
bos, kad suprastum, kaip jie niekina mano pastangas. 

Žengiau antrą žingsnį, paskui trečią. Mano planas aiškiai 
buvo vykęs. Koks aš gudruolis! Jankis su galva. Skaitytojau, ne- 
abejoju, esi už mane supratingesnis ir numanai, kas netrukus 
atsitiko. Pasilenkęs apsukti lentą ir traukdamas ją iš klampy- 
nės išgirdau garsiai žliugsint. Tarsi atsidūręs ant vaikų supimosi 
lentos, tėškiausi veidu į purvą ir dar gavau pamokomąjį smūgį į 
pakaušį, kad ateityje labiau paisyčiau kinų patarimų. 


Skaitydama be paliovos juokiausi ir mačiau, kaip jis apsi- 
džiaugė, kad man patiko. 

— Bukaprotystę reikia vaizduoti subtiliai, - pasakė. 

Ėmiau versti lapus atgal, norėdama daugiau paskaityti, bet jis 
stvėrė užrašus man iš rankų. 

— Mielai tau vėliau paskaitysiu balsu, kai apsilankysim tose vie- 
tose, kurios įkvėpė šiuos žodžius. 

Buvau patenkinta, kad jis kalba apie būsimus mūsų nuotykius. 
Liko skaityti dar daug puslapių. Greitai pavalgėm. Mums įžengus 
į tamsų urvą jis paėmė mane už rankos. Į drėgnus mano drabužius 
įsismelkė urvo vėsa. Pusiaukelėje jau nebeįžiūrėjau pirma manęs 
einančio Edvardo. Jis turbūt pajuto mano baiminimąsi. Spuste- 
lėjo man ranką. Ėjo lėtai ir buvau patenkinta, kad galiu juo pasi- 
kliauti. Tai buvo tas saugumo ir pasitikėjimo jausmas, kurio skau- 
džiai pasigesdavau. Norėjau sustoti toje tamsoje ir tiesiog stovėti su 
Edvardu, paėmusiu mane už rankos. Bet mes ėjom pirmyn ir netru- 
kus pamačiau iš už kampo sklindančią blausią šviesą. Mes įžengėm 
į nuostabią bambukų giraitę, užlietą žalios ir geltonos šviesos. Tai 
buvo kitas pasaulis, kupinas ramybės ir taikos, mielesnis už sekso 
nualintą žydinčių persikų pavasarį. Žengėm pirmyn slidžiu taku. 
Jis tvirčiau sunėrė mudviejų pirštus. Jo ranka buvo šilta. Sudrėkus 
palaidinukei, su kuria pirmiau buvo nepakenčiamai karšta, dabar 
drebėjau iš šalčio. „Atsargiai“, — kartojo jis kas žingsnis ir tvirčiau 

spaudė man ranką. Miško paklotė buvo apžėlusi tankia augmenija. 
Neliko atsekamo tako. Neabejojau - Edvardas žinos, kaip saugiai 
sugrįžti. Tą minutę visa esybe pajutau jam trauką. Ji nebuvo lytinė. 
Norėjau fiziškai pajusti ramybę apkabinta. Norėjau jaustis ginama 
ir saugoma. Atiduoti savo kūną man buvo vienintelis būdas išreikšti 
tai, ko man reikėjo. Ir vis dėlto kadaise, kai taip padariau, vyro su- 
teiktą akimirksnio saugumą ir ramybę pakeitė paprasčiausias nykus 
seksualinių poreikių tenkinimas, kuris mane paliko dar labiau ap- 
sikvailinusią ir vienišą. Aukso Balandė juk perspėjo neleisti kar- 
tėliui užverti širdies. Ištikimasis man buvo sakęs priimti dovano- 
jamą meilę ir gerumą. Ar man kada nors buvo dovanota meilė? Jis 
tvirtino — taip. Argi sutartis buvo meilė? Argi nepastovumas buvo 
meilė? Gal tokios meilės, kuri suteiktų man ramybę, išvis nėra? Gal 
aš iš meilės per daug tikiuosi ir nėra tokio žmogaus, kuris galėtų 
patenkinti tą nenutrūkstamą, bedugnį mano meilės poreikį. Ir jau 
tikrai šito nerasiu su klajūnu, kuris už nieką nenori būti atsakingas. 
Bet vis tiek norėjau, kad jo rankos mane apkabintų. 

— Šalta pavėsyje, — pasakiau ir sudrebėjau. 

Tai nebuvo apgavystė. 

— Sušalai? - paklausė. 

— Gali mane apkabinti, kad sušilčiau? 

Jo rankos nedvejodamos mane apsivijo. Prigludau veidu jam 
prie krūtinės. Tyliai stovėjom žalioje šviesoje ir nejudėjom. Girdė- 
jau, kaip tankiai tvaksi jo širdis. Sprandu jaučiau šiltą jo alsavimą. Į 
mane įsirėmė kietas jo penis. 

— Violeta, - pasakė jis, - ar žinai, koks aš su tavim laimingas? 

- Žinau. Ir aš laiminga. 

— Visada norėjau būti tavo draugas. - Jis patylėjo. Jaučiau, kad 
širdis plaka tankiau. — Violeta, tvardžiausi kai ko nepasakęs, nes 
nenoriu, kad mano kaip draugo jausmai tau pasirodytų netikri. Bet 
dabar, kai leidai tave apkabinti, turiu pasakyti: aš geidžiu tavęs. 

Man susvaigo galva numanant, kas tuoj pat bus. Nekrustelėjau. 
Jis pakėlė už smakro mano veidą ir jame turbūt nepamatė to, ką 
tikėjosi pamatyti. 

— Atleisk. Aš per daug sau leidau. 

Papurčiau galvą ir žengiau žingsnį atgal. Mačiau, kaip sutrikimą 
jo veide keičia dėkingumas, kai ėmiau sagstytis palaidinukę ir lie- 
menę, apnuoginau krūtis. Jis pabučiavo vieną krūtį, paskui kitą, 
tada lūpas ir akis. Vėl mane apkabino. 

— Koks aš su tavim laimingas, - pasakė. 

Žengėm giliau į miško tankmę ir pamatę pasvirusį storaka- 
mienį medį nėrėm jo link. Jis švelniai atšliejo mane į kamieną ir 
pakėlė sijonus. 

Mylėjomės paprastai ir neišvengiamai trumpai - dėl to buvo 
kaltas pasviras šakotas guolis, kuriuo dalijomės su skruzdėlėmis. 
Nepamečiau galvos iš beprotiško geismo, kokį patirdavau su Ištiki- 
muoju. Buvo džiugu, kad mūsų abiejų tokia branginama draugystė 
saugiai peržengė intymumo slenkstį. Abiem stigo to paties. Abu 
džiaugėmės, kad nebeliko vienatvės. Buvom laimingi, kad galim 
padaryti vienas kitą laimingą. 

Grįždami namo visą kelią vienas per kitą linksmai kalbėjomės 
apie vietas, kurias norėtume aplankyti, apie savo nuotaikas brėkš- 
tant ir temstant — lūkesčius auštant naujai dienai ir svajingumą lei- 
džiantis sutemoms. Bet grįžę namo pasijutome nejaukiai. Artėjo 
vakaras, turėjau ruoštis pobūviams. Vėl turėjau tapti kurtizane ger- 
bėjams, laukiantiems mano dėmesio ir malonių lovoje. Tučtuojau 
nusprendžiau, kad šįvakar nebus jokių gerbėjų. 

— Gali ateiti į mano kambarį? - paprašiau. - Turiu nueiti į kelis 
pobūvius, bet grįšiu viena. 

Tą naktį jis dėjosi į atmintį mano kūno geografiją: kintamą 
mano galūnių perimetrą, atstumą tarp dviejų mylimų taškų, 
ertmes, įdubas ir įlinkius, vienos į kitą įsispaudusių mūsų širdžių 

gylį. Tai susijungdavom, tai atsiskirdavom, kad galėtume palai- 
mingai atsižiūrėti vienas kitam į akis, paskui vėl kristi vienas į kitą. 
Užmigau įsikniaubusi į jį, jis apsivijo mane rankomis ir pirmąkart 
gyvenime jaučiausi iš tikrųjų mylima. 

Vidury nakties pajutau krūptelėjimą, po jo dar tris — silpnes- 
nius. Atsisukau. Jis kūkčiojo. 

— Mane ima siaubas, kad galiu tave prarasti, - pasakė jis. 

— Kodėl dabar to bijai? - paglosčiau ir pabučiavau jam kaktą. 

— Noriu, kad taip stipriai mylėtume vienas kitą, jog būtume 
sklidini meilės iki skausmo. 

Jis prakalbo apie tokią meilę, kokios, kaip jau buvau save bejti- 
kinanti, nėra, kokia pažįstama tik mano dvynei sielai. 

Jis nurimo, paskui giliai įkvėpęs išsliuogė iš lovos ir ėmė rengtis. 

- Išeini? 

— Ruošiuosi, kada liepsi man išeiti. 

Jis atsisėdo kietame krėsle ir panardino veidą tarp delnų. Tada 

— Violeta, aš sužalotas. Mano siela sužalota, ir jei mūsų sielos 
susijungtų, sužaločiau ir tave. Yra kai kas, ko apie mane nežinai. 
Niekada niekam apie tai nepasakojau, bet jei nuo tavęs nuslėpsiu, 
jausiuosi niekšas, kad priėmiau tavo meilę. Jei paskui sužinotum, 
ką slėpiau, tai apnuodytų tau sielą. Negaliu to leisti. Per daug tave 
myliu. 

Iškart apsitvėriau senaisiais gynybiniais pylimais, kurie kaip 
skydas saugojo mano širdį, ir ėmiau laukti. Vis dar norėjau tikėti — 
kad ir ką jis pasakytų, tai negali būti taip siaubinga, kaip jam at- 
rodo. 

Jis pakėlė į mane veidą. 

— Sakiau, kad mano šeima turtinga. Aš turėjau visas privilegi- 
jas, buvau išlepintas. Iš tėvų ir senelių gaudavau visko, ko užsino- 
rėdavau. Neturėjau jokių pareigų. Jie elgėsi taip, tartum niekada 

nieko bloga nebūčiau padaręs. Nekaltinu jų dėl to, ką padariau. 
Dvylikos metų jau buvau sąmoningas. Galėjau rinktis, ar elgtis 
gerai, ar blogai. 

Tai nutiko vieną gražią vasaros dieną. Mes su tėvais išėjom pa- 
sivaikščioti į kalnus - leidomės į vadinamąjį Įkvėpimo kyšulį, nuo 
kurio matyti gražus Heinso krioklio vaizdas. Atėję pamatėm, kad 
mus aplenkė kita šeima ir išsidėliojo vaišes ant žolės. Išgirdau, 
kaip tėvas patylomis susikeikė. Jie buvo įsikūrę kaip tik toje vie- 
toje, iš kurios mano tėvas norėjo atsistojęs grožėtis kriokliu. Tai 
buvo plokščia uolos iškiluma saugiu maždaug dvidešimties pėdų 
atstumu nuo skardžio atbrailos. Vyras ir moteris su mumis pasi- 
sveikino. Jie turėjo maždaug mano amžiaus sūnų ir kokių šešerių 
ar septynerių dukterį. Mergaitė šalia buvo pasisodinusi didelę por- 
celianinę lėlę, kuri buvo tokia pat kaip ji - tokia pat žydra suknele, 
garbanotais šviesiais plaukais. 

Buvau išdykęs ir mėgau kitus gąsdinti. Mėgaudavausi kitų kan- 
čia. Tąkart griebiau mergaitės lėlę ir sviedžiau į orą. Kaip ir tikė- 
jausi, mergaitė sukliko, o aš spėjau lėlę pagauti. Nieko jai neatsi- 
tiko. Ji lengviau atsikvėpė ir priėjusi bandė atimti savo lėlę. Aš vėl 
sviedžiau ją aukštyn. Ji vėl suspigo ir ėmė maldauti: „Neduok jai 
nukristi! Ji suduš!“ Ji ėmė verkti, ir jau ruošiausi liautis, bet tada 
pribėgo berniukas ir ėmė man rėkti: „Mikliai atiduodi jai lėlę!“ 
Dar niekas man nebuvo įsakinėjęs. Pasakiau jam: „O kas, jei ne- 
duosiu? Jis atsakė: „Gausi į akį ir į liūlį“ Mergaitė klykė: „Ati- 
duok!" Jų tėvas perspėjamai kažką pasakė. Kilus erzeliui ir visiems 
įsiaudrinus užsispyriau toliau daryti, ką daręs. Pakilę jų motina ir 
tėvas ėmė prie manęs artintis. Sušukau: „Jei kas žengsit prie manęs 
dar žingsnį, numesiu tą lėlę nuo skardžio.“ Jie sustingo. Prisimenu 
tą savo galios pojūtį, kai žiūrėjau į juos, sunerimusius ir bejėgius. Ir 
toliau svaidžiau gražiąją lėlę į orą. Tuo tarpu mano tėvas nužings- 
niavo į tą vietą, kurią atlaisvino toji šeima, ir iš ten pro žiūroną ėmė 

žiūrėti į krioklį. Berniukas žingtelėjo į priekį ir aš, pagriebęs lėlę už 
rankos, bandžiau dar aukščiau pamėtėti. Bet lėlės ranka nutrūko 
ir tai mane nustebino. Spoksojau į tą keistą rankytę ir nekreipiau 
dėmesio į oran išlėkusią lėlę, paskui pamačiau, kaip berniukas už- 
vertęs galvą, iškėlęs rankas pasileido pro mane gaudyti lėlės. 

Net dabar iki menkiausių smulkmenų matau, kas paskui nu- 
tiko: lėlė ėmė kristi žemyn galva. Mergaitė stovėjo išsižiojusi iš 
siaubo. Berniuko veide buvo nuožmi didvyrio išraiška. Iškart pa- 
mačiau, kad lėlė krinta ne ten, kur pirmiau ją pagavau. Turbūt nu- 
trūkus rankai ji nuskrido į šalį, uolos krašto pusėn. Mačiau, kaip 
lėlė sminga žemiau uolos atbrailos. Berniukui pavyko sustoti ties 
atbraila ir jo rankos suplasnojo kaip vištos sparnai. Norėjau, kad jis 
parvirstų atgalias, ten, kur saugu. Bet ne: jis virstelėjo priekin ir su- 
dejavo - pasigirdo baisus, iš vidurių einantis garsas, o tada nutilo 
ir prieš akis nieko nebebuvo, tik žydras dangus. Mano plaučiuose 
neliko oro. Negali būti, pasakiau sau. 

Išgirdau, kaip berniuko tėvas šiurkščiai tarė: „Tomai!“ - tartum 
liepdamas sūnui grįžti. Motina šūktelėjo: „Tomai?.. — tarsi klaus- 
dama, arjis neužsigavo. Mergytė klykė: „Tomi! Tomi! Tomi!“ Dau- 
gybę kartų išgirdau jo vardą. Jo motina ir tėvas priėjo prie skardžio 
krašto. Nežinau, ar tuo metu jis tebekrito ir ar jie tai matė. Jie toliau 
kartojo jo vardą - garsiau ir spigiau. Mane krėtė drebulys. Vyliausi, 
kad žemiau yra kita iškyša, kad jis dar gyvas. Iš lėto ėmiau pėdinti 
atbrailos link. Bet tėvas stvėrė mane už rankos ir nusivedė šalin, o 
motina kaipmat nusekė iš paskos. Pamatęs mus pasišalinant tas vy- 
riškis šūktelėjo: „Stokit! Sakau, sustokit! Taip paprastai nepabėg- 
sit!“ Mano tėvas neatsigręžė. Tik šūktelėjo: „Jis nieko nepadarė!“ 
Ir niuktelėjo mane paskubėti. Motina pasakė: „Tai buvo nelaimin- 
gas atsitikimas: Tėvas pridūrė: „Kas per vaikas - bėga prie uolos 
krašto nesidairydamas.“ Tada išgirdau tą moterį kliegiant: „Mano 
vaikelis! Mano vaikelis! Jo nebėra! Nebegyvas!“ Tada jau ir pats 

susiprotėjau. Tėvui nebereikėjo manęs kumšėti. Bėgau kiek kojos 
įkerta. 

Namie jie nė žodžio nepasakė apie tai, kas atsitiko. Viskas liko 
kaip buvę. Nuėjau į savo kambarį ir apsivėmiau. Ėmė siaubas, nes 
prieš akis vis stovėjo vaizdas, kaip tas berniukas virsteli į priekį. 
Ausyse skambėjo, kaip mergaitė jį šaukia: „Tomi! Tomi!“ - ir jis 
tuo pat metu buvo ir gyvas, ir miręs. Jis buvo miręs, o aš buvau 
gyvas, bet blogas. Po dviejų dienų pamačiau, kaip tėvas išplėšė 
laikraščio lapą, suglamžė į gniužulą ir sviedė į židinį. Tas ėmė 
degti ugnyje, bet tėvas nesivargino žiūrėti, kaip dega. Pasitraukė 
į šalį, lygiai kaip tada mes pasitraukėm nuo tos šeimos ir nuo to, 
ką aš padariau. Man tapo aišku - tada jis stovėjo ten, iš kur gerai 
matėsi krintantis berniukas. Kaip jis galėjo likti toks abejingas po 
to, ką pamatė? Bet jis nieko nepasakė ir aš nepasakiau. Nekenčiau 
savęs, kad nedrįstu kalbėti. Jis mane išgelbėjo nuo kaltinimų, o aš 
buvau bailys ir jam tai leidau. Niekam dar nesu prisipažinęs, ką 
padariau. 

Su tuo gyvenu jau trylika metų, ir nesvarbu, kur atsidurčiau, 
mane atsiveja prisiminimas apie tai, kas įvyko. Sakytum, tas ber- 
niukas būtų neatskiriamas mano palydovas. Vaizduotėje jis į mane 
žiūri ir tyliai laukia, kol prisipažinsiu jį nužudęs. Mintyse sakau 
jam — tikrai esu kaltas, buvau žiaurus. Kiekvieną mielą dieną kur 
tik apsidairau, viskas man tai primena - giedra dangaus žydrynė, 
maža mergaitė, laikraštis ant stalo, šitie paveikslai, kuriuose nuta- 
pyti kriokliai: manau, tai nebuvo paprastas nelaimingas atsitiki- 
mas. Tai reiškia, kad buvau žiaurus. Tai atsitiko per mane ir aš to 
niekada niekam neprisipažinau. 

Jo akyse, rodos, neliko gyvybės. Jam baigiant pasakoti stovėjau 
kitame kambario gale. 

Be paliovos mintyse piešiau to berniuko paveikslą. Virtau ta 
mergyte, žiūrinčia, kaip iš akių dingsta jos lėlė ir brolis. Man pasi- 

darė bloga nuo jo išpažinties. Leidau sau juo pasitikėti, ir tas pasi- 
tikėjimas virto nuodais, išsiliejusiais man į smegenis. 

— Pasmerk mane, - pasakė jis. 

— Neužkrauk man šitos naštos, - atsakiau. Ėmiau drebėti - 
staiga pasidarė šalta. - Ta mergaitė tavo teisėja. Eik ir ją susirask. 

— Bandžiau. Ieškojau to straipsnio laikraštyje. Klausinėjau te- 
nykščių žmonių. 

Edvardas apsivilko paltą ir susirinko daiktus. Aš jo nebepama- 
tysiu. Jis mane palieka su savo išpažintimi. Jis patikėjo man savo 
paslaptį, ir norėjau, kad niekada nebūčiau jos išgirdusi. Jis tik 
žiauriai pasielgė su mergaite, bet vis tiek buvo kaltas dėl berniuko 
mirties. Jo ketinimai vis tiek buvo labai blogi - jis pataikavo savo 
savimeilei nesiskaitydamas su kitais. Mano motina ketino vykti į 
San Fransiską susirasti sūnaus. Gal ji neketino manęs pamesti. O 
gal ir ketino. Rezultatas vis tiek buvo tas pats, ir ji turėjo jaustis dėl 
viso to kalta, ir nesvarbu, kokių turėjo pasiteisinimų, kaip buvo 
apgauta, tai vis tiek nemažino jos kaltės. Pažiūrėkim į mano gy- 
venimą. Lygiai kaip ta mergaitė su lėle aš nebegalėjau grįžti atgal 
ir tapti tokia, kokia buvau. Visada jausiuosi išduota. Edvardas ne- 
šiosis kaltę, nes taip ir turi būti. Mes tai supratom —- vienas kaip 
auka, kitas kaip kaltininkas. Abu kentėm dėl tuštumos sieloje, ir 
tik tokie sužaloti žmonės galėjo suprasti, ką tai reiškia, ir kartu 
kęsti tą tuštumą. 

Jis paklausė, ar jam išeiti. Papurčiau galvą. 

— Ak, Edvardai, - pasakiau. 

— Kas dabar bus? 

Leidausi jo apkabinama. Jaučiau, kaip kilnojasi ir purtosi jo 
krūtinė. Jis norėjo tokios didžios meilės, kad taptume jos sklidini 
iki skausmo. Iki skausmo žinojau, kad jos bus mažiau. 

KELIAS ATEINANČIAS DIENAS su Edvardu kalbėjomės apie savo 
skaudulius. 

— Mane ištinka įniršio priepuoliai, - pasakiau jam, - kai užeina, 
apie nieką nebegaliu galvoti, visą kūną užlieja nuodai. Kodėl meilė 
taip greitai baigiasi, o neapykanta tveria be galo? 

— Gal kada nors išmoksi nekęsti taip smarkiai neįsiskaudin- 
dama? - pasakė jis. - Negi neateis palengvėjimas? Gal nepaliau- 
jama mano meilė pripildytų tave kitokių minčių, kad įniršiui ne- 
liktų vietos? 

Edvardas paklausė, ar galėčiau juo taip pasitikėti, kad palikčiau 
kurtizanių pasaulį ir išeičiau gyventi su juo. Jis paklausė manęs to, 
ko taip seniai troškau. Tačiau nebuvau pasiruošusi vieną netik- 
rumo pilną gyvenimą keisti į kitą. Kartą jis neatsargiai pasielgė su 
kitų širdimi ir gyvenimu. Užuot patikėjusi, kad su juo būsiu saugi, 
jaučiausi pažeidžiama, nes man jo reikėjo. Norėjau, kad su manimi 
būtų sąžiningai elgiamasi, tačiau bijojau išgirsti galbūt dar vieną jo 
išpažintį. Norėjau visiškai juo pasitikėti, bet negalėjau atsikratyti 
abejonių. Užuot jį nevaržomai mylėjusi, pati save supančiojau ir 
neleidau sau žingsnio žengti. 

Slinko savaitės, pamažu paklusau lūkesiui ir atsidaviau meilei. 
Edvardas išpažino savo paklydimus, kokius tik galėjo prisiminti, 
norėdamas įrodyti, kad nieko nuo manęs neslepia. Jis laikė savyje 
niekingą savo poelgį ir jį tolydžio ištikdavo pašėlusios audros, kaip 
ir mane, tačiau jam audras sukeldavo tokie žiaurūs sąžinės prie- 
kaištai, kad manė išeisiantis iš proto. Kai tėvai samdydavo mo- 
kytojus už jį rašyti mokyklinius rašinius, jis nesipriešino. Sutikęs 
Minervą, santykiavo su ja lauke, mažai ką jai tejausdamas. Buvo 
metas, kai smarkiai gėrė. Masturbavosi. Iš šito mane suėmė juokas. 
Aš jam išpažinau savo vaikystės vienišumą ir klaikią baimę, kad 
galbūt esu pusiau kinė. Papasakojau jam, kaip mano tėvas įpūtė 
motinai neregėtą jausmų laužą, kaip buvau priblokšta sužinojusi, 

kad ji turi sūnų, kuris jai tiek reiškė, kiek aš niekada nereiškiau. 
Kalbėjau, kaip beširdiškai ji atidavė mane į savo meilužio rankas, 
nors tuo žmogumi net ji nepasitikėjo, o galiausiai paaiškėjo, kad 
tai toks žvėris, kad savo motiną suėstų. Trumpai papasakojau apie 
tas dienas, kai dar tikėjau, kad motina grįš, apie tai, kaip blaškiausi 
tarp vilties ir neapykantos, o paskui pasidaviau ir nieko daugiau 
neliko, tik neapykanta. 

Jis mane guodė. Norėjo suprasti mano sielvartą ir pyktį. Bet 
argi kas nors gali iš tikrųjų suprasti kito kančias, jei pats nėra taip 
pat sužeistas ir neišgyvenęs tos akimirkos, kai miršta pasitikėji- 
mas? Jis negalėjo grįžti į praėjusį laiką ir įlįsti į mano vaikiškas 
mintis, į nekaltą širdį ir patirti netikrumo mėšlungį, tąsantį diena 
po dienos, naktis po nakties. Argi jis kada galėjo iš tiesų suprasti, 
ką reiškia žiūrėti, kaip meilė išskrenda tarsi migruojantys paukš- 
čiai, palikdama tave su siaubu, kad niekada nebuvai ir niekada ne- 
būsi mylima? Jis jautė tik mano sielvartą, kuris atėjo paskui. To 
būtų pakakę, jei nebūčiau išklausiusi jo išpažinties. Dabar mane 
visada grauš abejonės ir niekada nebus visiško pasitikėjimo. Savo 
meilės jau nebesustiprinsime, dar daugiau padovanodami savęs. 
Mūsų meilė bus paguoda, bičiulystė ir rūpestingas žaizdų gydy- 
masis. 


Aš IR TOLIAU vaikščiojau į pobūvius ir žavėjau vyrus, kurie galėjo 
tapti mano gerbėjais. Įstrigusi tarp meilės ir būtinybės, mokėjau 
būti gera aktorė. Retkarčiais grįždavo Ištikimasis ir mėgindavo su- 
sigrąžinti, jo žodžiais, senas geras dienas. 

— Gal man jau gailėtis, kad supažindinau tave su tuo amerikiečiu? 

Prasidėjo drėgmės pritvinkę birželio karščiai, jaučiausi apsun- 
kusi ir vangi. Nusikabinau vieną iš lengvų suknelių. Ji buvo per 
daug nudėvėta eiti į pobūvius, bet tiko popietės laisvalaikiui. Įsi- 

spraudžiau į suknelę. Kaip keista —- negalėjau užsisegti korsažo. 
Negi tiek priaugau svorio? O gal tikrai kalti tie sūdyti ir marinuoti 
gardumynai, kuriuos pamėgau? Apsižiūrėjau krūtis. Speneliai 
buvo padidėję. Pamažu atsėlino dar viena mintis. Pasiskaičiavau, 
prieš kiek laiko buvo mėnesinės: prieš septynias savaites, prieš di- 
dįjį pokylį. O gal prieš aštuonias? Pastaruoju metu virėjui vis pa- 
dejuodavau, kad jam nenusisekę pagaminti to ar ano, dėl to aš su- 
negalavusi. 

Aš nėščia. Burtų Moliūgėlis sakydavo, kad nėštumas - kaip ly- 
tinė liga, kuria užsikreti nuo vyrų. Tai buvo Edvardo vaikas, mano 
vaikas, ir aš tam vaikui atiduosiu visą meilę, jis visada galės manimi 
pasitikėti, nes jam būsiu visiškai atsidavusi. Tą akimirką, kai apie 
tai galvojau, žinojau, kad tai bus mergaitė. Aš ją tiesiog mačiau — 
mačiau, kaip ji pirmąkart gyvenime atsimerkia. Jos akys žalios — 
atspalvis maždaug per vidurį tarp mano akių žalumo ir Edvardo 
riešutinio rusvumo. Vaizdavausi ją keturmetę, vaikštinėjančią su 
manimi parke, rodančią pirštuku į paukščius ir gėles ir klausinėjan- 
čią, kaip jie vadinami. Paskui mačiau ją šešerių, garsiai skaitančią 
mano sklaidomus knygos lapus. Būdama dvylikos ji mokosi isto- 
rijos ir iškalbos meno, o ne vyrų gundymo gudrybių. Įsivaizdavau 
ją dvidešimties, dabartinio savo amžiaus, su vyrais, kurie stengiasi 
pelnyti jos palankumą, - ne tam, kad nuvainikuotų buduare, o no- 
rėdami pasipiršti. O gal ji neištekės nei sulaukusi dvidešimties, nei 
kada nors vėliau. Ji vadovaus Aivorių šeimos verslui. Bus vienin- 
telė Edvardo įpėdinė. Ta mažutė mergytė turės neišmatuojamas 
galimybes. Ji bus tokia, kokia aš, visų manymu, turėjau būti. 

Kai Burtų Moliūgėliui pasakiau, kad esu nėščia, ji sudejavo ir 
pribėgusi įsistebeilijo man į pilvą. 

- Ai-ja! Gal neįsikišai žolių maišelio? Gal neišgėrei nuoviro? O 
gal tyčia taip padarei? Kiek savaičių? Sakyk, kaip yra iš tikrųjų. Jei 


mažiau nei šešios, dar galiu prikimšti tave žolių. 

— Aš noriu šito vaiko. 

— Ką? Nori, kad pilvas tau išsipūstų, lyg jame būtų užaugęs ar- 
būzas, o krūtys pavirstų į du išpampusius melionus? Greitai tave 
taip išneš, kad net vyras su arklišku kotu neprieis prie brangiųjų 
tavo vartų. Vaiko! Koks vyras jodys žindyvę su varvančiais pa- 
pais, nuo kurių visoj lovoj šlapia? Prarasi gerbėjus, pinigus, pa- 
dėtį šituose namuose, būsi išmesta lauk ir neapsižiūrėsi, kaip virsi 
į kekšę... 

— „„išsiskėtusią prišnerkštoj lūšnoj, kur ant manęs lips visi šunys 
ir rikšos. Gali nebepasakoti. 

— Gerai. Tu jau ateini į protą. Pakviesiu moteriškę, kuri iš šitos 
bėdos yra ištraukusi daug lengvapėdžių mergaičių. Ir neklausyk tų 
kaimiečių kambarinių, kurios lieps gerti buožgalvių nuovirą. Tai 
receptas susilaukti dvynukų. 

— Tai Edvardo vaikas. Aš noriu jį išnešioti. 

— Vah! Mat kaip, Edvardo. Koks skirtumas, kieno? Tu jį pažįsti 
vos keturis mėnesius, o jau nori susigadinti figūrą ir gyvenimą dėl 
išlepinto amerikiečio, palikusio žmoną likimo valiai. 

Kiek kartų matei, kad vyro ištikimybė truktų ilgiau nei porą se- 
zonų? Pažiūrėk į Ištikimąjį. Jis sakė, kad negali be tavęs gyventi. 
Sakė, kad tu jį pažįsti geriau negu jis pats save. Buvo tavo globėjas 
keturis sezonus, o tada prasidėjo — vieną naktį šen, dvi ten, paskui 
pasiėmė dar sezoną su tavimi, paskui ir vėl vieną naktį šen, vieną 
ten, o dabar jau — sveika, kaip laikaisi ir kada nors pasimatysim. Tu 
jį mylėjai, Violeta. Kiek truko laiko, kol išsilaižei žaizdas. O dabar 
myli Edvardą, kuris sulaužė ištikimybę žmonai. 

Pasigailėjau papasakojusi šią jo išpažinties dalį. Tenorėjau jai 
parodyti, kad jis tada nebuvo pasiruošęs vedyboms. 

— Ar Edvardas bus tau ištikimas dar metus - arba dar penkerius, 
kai jau nebesiieškosi gerbėjų? Ir iš kur žinai, kad tai jo vaikas? O 
kas, jei iš tavęs iššoks juodaplaukis mažius, kiniškai knerkiantis vah 

vah? Negi tas tavo Edvardas toks skystaprotis, kad manosi vienas 
tave apsėjęs? 

— Niekas kitas negali būti vaiko tėvas, - pasakiau. 

— Nesąmonė. Aną mėnesį tebesusitikinėjai su Dalinguoju Lian- 
gu. Turbūt ir su juo patingėjai naudotis žolių maišeliais. O gal likę 
dviese tik deklamavot eiles ir žiūrėjot į mėnulį? 

— Darėm ką kita. Visiškai neįmanoma, kad jis būtų vaiko tėvas. 

— Nair kas gi rūpinsis tavo bliaunančiu amerikiečio iškekšiniu? 
Tik jau nesitikėk, kad būsiu jo auklė. 

— Nusisamdysiu auklę. Gyvensiu su Edvardu. Jis jau seniai šito 
manęs prašė, kol dar nebuvau pastojusi. 

— Tai jau jam sakei? 

— Šįvakar pasakysiu. 

Burtų Moliūgėlis ėmė slampinėti po kambarį pati sau kalbė- 
dama: 

— Ai-ja! Violyt, kaip manai, dėl ko taip jaudinuosi? Žinoma, 
jis nori su tavim gyventi. Kam jam mokėti, jei gali tave turėti už 
dyką? Negalima pasikliauti vyrų pastovumu. Tapusi priklausoma 
nuo vyro, tampi priklausoma ir nuo nelaimių. Visas Edvardo gyve- 
nimas - kaip siūruojančios jūržolės. Jis neturi jokių planų. Gali bet 
kada patraukti į Ameriką. Išėjusi iš šių namų, Violeta, gal nebega- 
lėsi sugrįžti atgal, kai suprasi klydusi. Tau dvidešimt. Kai esi tokio 
amžiaus, kiekvieni metai prabėga greičiau už pernykščius. O vyrai, 
kurie tavęs dar gali norėti, kai būsi vyresnė, dažnai yra žiaurūs ir 
šykštūs. 

Kambarinė pranešė, kad man jau paruošta vonia. Nuėjau už 
širmos ir iškart pasinėriau. Pati spręsiu, ką man daryti gyvenime, 
o ne Burtų Moliūgėlis. O aš jau nusprendžiau — noriu turėti šitą 
vaiką. Bet vos sau tai pasakiusi pasijutau aplieta šaltu baimės dušu. 
Prieš akis stojo Burtų Moliūgėlio nuogąstavimai. Edvardas sakė, 
kad mane myli. Bet ji buvo teisi. Mes vienas kitą pažįstame vos 

keturis mėnesius. Vaikystėje jis buvo žiaurus ir lengvabūdis. Gal 
jis toks gimė, ir niekur tai nedingo. Gal jis turi ir kitų paslapčių, 
kurių dar nepasakė. Ir labai daug jis dar nežino apie mane - kiek 
vyrų perėjo per mano lovą ir ką aš su jais dariau. Gal vieną naktį 
jis atsisės lovoje ir paklaus: „Ei, kur šito išmokai? Ką džiuginai ši- 
tais savo talentais? O ką dar moki?“ Jei pasakysiu tiesą, jis gali pa- 
šiurpti ir pasišlykštėti. Nuo tokio sukrėtimo gali grįžti įgimtas jo 
žiaurumas. Arba jis gali pulti į perdėtą pamaldumą. Taip yra atsi- 
tikę daugybei amerikiečių, užkluptų širdies skausmo ir sunkumų. 
Arba kaip sūnus palaidūnas gali sugrįžti į šeimą, su kuria buvo nu- 
traukęs ryšius. Jie prisivilios jį pinigais, o jis susitaikys su žmona ir 
šįkart ji tikrai pagimdys jam vaiką. Jis atsidurs tarp saviškių, taps 
subrendusiu vyru, įsilies į savo luomą. Ir tuomet taps laimingesnis 
nei dabar su manimi. 

Tas gąsdinančias mintis nustūmiau į šalį. Prieš akis iškilo ki- 
tokia ateitis. Laivas. Jis mane nuplukdys ten, kur turėjau atsidurti 
prieš šešerius metus. Edvardas galėtų gauti man vizą. Geras Vėjas 
melavo. Greičiausiai mano gimimo liudijimas visą laiką buvo kon- 
sulate. Jei spėtume apsisukti, vaikas net galėtų gimti Amerikoje, 
o Amerikoje jau niekas, išskyrus mano motiną, nežinos, ką aš 
veikiau praeityje. Ji jokiu būdu neturėtų žinoti, kad aš atvykstu. 
Tegul ir toliau mano, kad miriau Šanchajuje. Tačiau kur aš gyven- 
siu Amerikoje? Jo šeima manęs nepriims. 

Vaizduotėje prieš akis išdygo savim patenkintas Burtų Moliū- 
gėlio veidas. „Na va, pati matai. Tu nepritapsi prie jo aplinkos. Nie- 
kada gyvenime.“ Ji irgi nepritaps. O kas, jei netyčia prasižios apie 
tai, kaip puikiai mane išmokė kurtizanių gudrybių? Tarp žmonių 
manęs laukia viena pragaištis. Edvardas iš pradžių mane gins, bet 
kiek jam užteks tvirtybės? Būtų pavojinga kartu vežtis Burtų Mo- 
liūgėlį. Šiaip ar taip, nėra tokių kyšių, už kuriuos būtų galima nu- 
pirkti jai popierius vykti į Ameriką. Ir net jei gautume jai vizą, ji 

nekeltų kojos iš Šanchajaus ir nesibelstų ten, kur turėtų gyventi 
tarp svetimšalių. Amžinai skundžiasi, kai Edvardas su manimi 
kalbasi angliškai. Vadinasi, nutarta. Ji liks Šanchajuje, o aš duosiu 
jai pinigų, kad galėtų pradėti savo verslą. Gal ji norės išsinuomoti 
kelis kambarius nedideliuose namuose ir imsis mokyti imlią skais- 
tuolę kurtizanę. Pasistengčiau, kad ji nematytų vargo. Buvau tikra, 
Edvardas prie to prisidės. Nuraminusi sąžinę, galėjau laisvai sau 
vaizduotis gyvenimą be Burtų Moliūgėlio, visur kaišiojančios nosį: 
be jos priekaištų, neprašytų patarimų ir dar daugiau priekaištų už 
tų patarimų nepaisymą. Nebereikės žiūrėti į pergalingą jos veido 
išraišką užgriuvus bėdoms, dėl kurių ji bus perspėjusi. Kad ir kaip 
baisu sakyti, iš jos išsilaisvinusi lengviau gyvensiu. 

Lyg išgirdusi mano mintis, Burtų Moliūgėlis tarė: 

- Žinau, tau niekad nepatinka, ką sakau. — Jos balsas buvo pa- 
vargęs ir liūdnas. - Manai, kad vaikas, kuris tavyje auga, užpildys 
tą tuštumą, paliktą tavo motinos. Bet paklausyk, Violeta. Tu per- 
duosi tam vaikui nelemtą savo dalią ir tada jau abu kentėsit dėl tos 
pačios tuštumos. Žinau, nenori apie tai girdėti. Bet aš vienintelė 
tau sakau, ką galvoju, kas gi dar pasakys tau tiesą? 

Nieko neatsakiau. 

— Jei nusprendei turėti vaiką ir gyventi su Edvardu, nieko tau 
nebesakysiu. Neapsidžiaugsiu, bet visada tau padėsiu, kai pateksi į 
bėdą, jei tik pati dar nebūsiu gavusi galo gatvėje. 


KITĄ RYTĄ TIESIAI, be užuolankų pasakiau Edvardui, kad laukiuosi. 
— Tai ne tavo našta, - pasakiau, - ir čia nėra ko spręsti, nes ašjau 
nusprendžiau. 
- Ir ką nusprendei? 
— Gimdysiu vaiką ir pati auginsiu. 
Mačiau, kaip ištįsusiame jo veide nuostabą keičia džiūgavimas. 

— Violeta, tu neįsivaizduoji, koks aš laimingas dėl to, ką pasa- 
kei. Jei galėčiau, šokinėčiau iki lubų. - Jis apglėbė mane ir ėmė sū- 
puoti. - Nekaltas kūdikėlis, gimęs iš mūsų meilės. Ji bus mūsų dalis, 
geroji mūsų dalis — taigi ji bus daugiau negu tu ir aš. Bet aš savin- 
siuosi viską, ką galėsiu - nykščiuką, kojyčių pirščiukus, šypseną... 

Jis pasakė ji. 

— Iš kur žinai, kad tai mergytė? 

Jis patylėjo, akivaizdžiai nustebintas to, kas savaime išsprūdo. 

- Iškart ją pamačiau mintyse, kai tu... Gal taip atsitiko dėl to, kad 
šiandien neapsakomai panorau išvien su tavim pradėti gyvenimą iš 
naujo. Ir kad būčiau tave pažinojęs visą tavo ir savo gyvenimą. 

Kuo būtų tapęs Edvardas, jei nebūtų vaikystėje kartą žiauriai 
pasielgęs? Jis nebūtų sutikęs manęs Kinijoje. Būtų pasilikęs tėvų 
namuose, vedęs mylimą moterį, dabar turėtų su savo žmona vaiką 
ir niekada nebūtų jos palikęs. Jam nebūtų reikėję niekieno drau- 
gijos iš šalies. Jis nebūtų atėjęs į „Raudonžiedės namus“ ir nebūtų 
paklojęs dvidešimt sidabrinių dolerių ant stalo. Mes niekada nebū- 
tume susitikę. Bet susitikom. Mus suvedė abiejų likimas ir ydinga, 
pažeista mūsų prigimtis. 

Edvardas paėmė mano rankas ir ėmė bučiuoti. 

— Violeta, žinau, tu neketinai pastoti. Aš tau iš širdies gelmių 
dėkingas, kad nusprendei gimdyti kūdikį. Mes viską pradėsim nuo 
nieko, be senos graužaties. Ji bus mūsų ateitis. Mes be galo my- 
lėsim savo vaikelį ir gal sugebėsim lygiai taip pat be ribų mylėti 
vienas kitą. Ar galėtume gyventi visi trys kartu? Ar tau tai būtų iš- 
tveriama? Žinau, niekaip negaliu tau patvirtinti, kad neabejodama 
manimi pasitikėtum. Bet, jei leisi, patvirtinsiu tai kasdien. 

Rytojaus rytą Edvardas grįžo su geromis naujienomis. Jo šeimi- 
ninkas ponas Šingas greitai išvyksta. 

— Pasakiau, kad tuokiamės. Tai ne melas. Manau, mūsų są- 
junga kur kas tikresnė negu mano ir teisėtos žmonos. Šanchajuje 

niekas nežino, kad aš buvau vedęs. Ruošiuosi griežčiau pareika- 
lauti skyrybų. O tuo tarpu tu esi mano ponia Aivori ir mes turė- 
sim žavingą pastogę auginti mūsų vaikeliui. Ponas Šingas malo- 
niai pasiūlė savo namus - ne svečių namus, o stačiai rūmus. Jo 
tik paprašiau patarimo, kur ieškotis namų išsinuomoti. Jis vos ne 
jėga mane privertė persikelti į jo namus. Pasakė greitai išvykstan- 
tis į Honkongą ir negrįšiantis mažiausiai dvejus metus. Jei norė- 
tume jo namuose gyventi ir jam sugrįžus, jis įsikurtų savo svečių 
namuose, nes ten jam ir šiaip labiau patinka. Sakė, kad pagrin- 
diniai rūmai per dideli žmogui, gyvenančiam Šanchajuje kelias 
savaites per metus. 

Kažko sunerimau. Šitoks dosnumas nekėlė pasitikėjimo. Ponas 
Šingas gali būti gangsteris, kuris paskui ims iš Edvardo lupti skolas. 

— Ar ponas Šingas žino, ką vedi? Ar žino, kad aš kurtizanė? 

- Iš pat pradžių jam apie tai pasakiau, po mūsų nevykusio su- 
sipažinimo. Tąkart jam kalbėjau, kad tu eurazijietė, tačiau ne vie- 
nas tave palaikytų italų grafiene. Ponui Šingui pasirodė įdomu, 
kad įsimylėjau kurtizanę. Esą tuo nesunku patikėti, nes kurtizanės 
paprastai kur kas įdomesnės už daugelį moterų, gyvenančių sau- 
giame šeimos prieglobstyje ir darančių tik tai, ko reikia padorioje 
draugijoje. Klausinėjo apie tave — to, kas dera. Tavo vardo, am- 
žiaus, įprastų smulkmenų. Savo ruožtu jis buvo girdėjęs apie tavo 
motiną. Patvirtino, kad ji buvo gerai žinoma, bet sakė nežinantis, 
kas ištiko jos dukterį. 

Edvardas priklaupė ant kelio. 

— O dabar, kai jau yra slenkstis, per kurį galėsiu tave parsivesti, 
būčiau laimingas, jei suteiktum man garbę tapti tavo vyru. 

Jis išėmė iš kišenės žiedą. Tai buvo didelis ovalus deimantas, 
apsodintas smulkesniais deimantėliais. 

— Violeta... - pradėjo, bet užsikirto ir pravirko. 

Man pasidarė gėda, kad apskritai abejojau Edvardu. Nebuvau 


298 Malonumų rūmai 


pratusi prie tokios didžios meilės. Paveikta Burtų Moliūgėlio, neti- 
kėjau jokiais vyrų žodžiais, galinčiais suvirpinti širdį. 

Kaip tyčia pro duris įžengė Burtų Moliūgėlis. 

— Kas čia dedasi? 

— Edvardas paprašė manęs gyventi kartu su juo, - pasakiau. - Ir 
dovanojo žiedą. 

Iškėlusi jį parodžiau. Deimanto dydis bylojo apie dovanos 
prasmę. 

Jos veidas sustingo. 

— Labai džiaugiuosi, kad įtikinai mane klydus. 

Ir išėjo pro duris. 

Po pusvalandžio sugrįžo paraudusiomis akimis ir kietai su- 
kandusi dantis. Tai buvo stipriausia jos jausmų išraiška: žinojau — 
jeigu būtų galėjusi, ir tiek būtų neparodžiusi. Išdėliojo ant lovos 
mano papuošalus, kuriuos buvo paėmusi saugoti. Paskui sumetė 
ant minkštasuolio dovanas, iš manęs gautas per visus tuos metus: 
švarkelį, skrybėlaitę, batelius, karolius, apyrankę, veidrodėlį, laga- 
minėlį su mano motinos suknele ir du paveikslus. 

— Peržiūrėk ir pasakyk, ar ko netrūksta. Nenoriu, kad paskui 
mane vagintum. 

— Liaukis niekus kalbėjusi, - pasakiau. 

— Neilgai jų klausysies. 

— Kas jai pasidarė? — paklausė Edvardas. - Ko ji pyksta? Ma- 
niau, apsidžiaugs. 

Angliškai atsakiau: 

— Priekaištauja man, kad ją palieku. 

— Ką gi, tai lengvai pataisoma. Tie namai tikrai erdvūs. Jeigu ji 
nori, gali pasiimti visą sparną. 

Apstulbau. Iki šiol nebuvo kada Edvardui pasakoti, ką buvau 
sumaniusi dėl Burtų Moliūgėlio. Ji stovėjo priešais mus. Turbūt 
susigaudys, ką pasakysiu, ir pamatys Edvardo sumišimą, man at- 


Žvirblis čiulbuonėlis 299 


metus jo pasiūlymą. Kita vertus, turėjau jai išversti, ką sakė Edvar- 
das. Ji kadaise kalbėjo, kad nesutiktų gyventi kartu su svetimšaliu. 

— Sakai, jis turi laisvų kambarių? — atšovė Burtų Moliūgėlis. — 
Užtat tu neturi širdies! Mačiau iš tavo niekšingo snukelio, kaip ke- 
tini manęs atsikratyti. Bet nesijaudink. Aš ir taip negyvenčiau su 
dviem svetimšaliais, net jei maldautumėt atsiklaupę. 

Jei nemaldausiu, viskas taip ir pasiliks. Ji pati taip nusprendė, 
mano sąžinė bus rami. Edvardas pasiūlė. Aš išverčiau. Bet staiga 
mane suėmė klaikas. Jeigu aš jos nepaprašysiu, tai bus tas pat, kas 
ją nužudyti. Ji nusipelnė mano dėkingumo. Daugiau negu dėkin- 
gumo, kur kas daugiau. 

Galų gale pamačiau, kas ji man visada buvo. Ji buvo daugiau 
nei palydovė, daugiau nei draugė, daugiau nei sesuo. Ji man buvo 
motina. Ji manimi rūpinosi, stengėsi saugoti nuo pavojų, rodė ge- 
riausią kelią. Rūpinosi mano ateitimi, žiūrėjo, kokius žmones man 
verta įsileisti į savo gyvenimą. Tad savo gyvenimą ji paskyrė rūpin- 
tis manimi, ne kas kitas, o aš teikiau jos gyvenimui prasmę. Visą tą 
laiką iš jos gavau vien meilę. Tai suvokusi susigraudinau iki ašarų. 

— Kaip tu gali pasitraukti iš mano gyvenimo? - pasakiau jai. — 
Jei neisi su manimi, aš žūsiu. Niekas manim taip nesirūpins kaip 
tu. Niekas manęs geriau nepažįsta, niekas geriau nežino mano 
praeities ir niekas geriau už tave nesupranta, ką man reiškia šitas 
naujas gyvenimas. Turėjau tau seniai tai pasakyti. - Akys man pri- 
tvinko ašarų. Ji nepravėrė lūpų, bet smakras virpėjo. - Visą gyve- 
nimą tu buvai vienintelis man atsidavęs žmogus, vienintelė, kuria 
galiu pasitikėti. 

Jos skruostais pabiro ašaros. 

— Dabar supratai. Aš visada buvau vienintelė. 

— Mes mylim viena kitą, - pasakiau tyliai susijuokusi. - Nepai- 
sydama visų bėdų, kurių per mane turėjai, nepalikai manęs. Vadi- 
nasi, mylėjai mane kaip motina. 

— Vah! Motina? Aš ne tokia sena, kad būčiau tau motina. 

Ji verkė ir juokėsi. Iš audringų jos prieštaravimų supratau, kad 
kaip tik tai ir norėjo išgirsti. 

— Aš tik dvylika metų už tave vyresnė. Kaip galiu būti tau mo- 
tina? Gal geriau sakyk - buvau tau kaip sesuo. 

Šįkart ji pasijaunino dar labiau negu paprastai, nusukdama sau 
metų. 

— Tu man buvai kaip motina, - pakartojau. 

— Negali būti. Ne ne, aš per jauna tau į motinas. 

Turėjau ir trečiąkart tai pakartoti, kad galiausiai ji patikėtų 
mano nuoširdumu. 

— Niekas, be mamos, manęs labiau nemylėjo. 

— Net Edvardas? 

— Niekas. Tik mama ir tu. 


ABI su BURTŲ Moliūgėliu turėjom nedelsdamos nuspręsti, ką pa- 
siimsim, o ko ne. Pardavėm baldus, taip pat ir Ištikimojo man do- 
vanotus už nuvainikavimą. Burtų Moliūgėlis kelis mažmožius pa- 
siliko. Mėgstamiausių mūsų kostiumų niekur kitur nebuvo galima 
vilkėti, tik kurtizanių namuose. Juos surūšiavau į vertingesnius ir 
prastesnius. Iš pradžių rūšiuoti buvo paprasta. Surinkau dėmėtus 
ir įplyšusius kostiumus. Tuos atidaviau kambarinėms - susiadys 
ir išsiskalbs, kiek bus įmanoma. Burtų Moliūgėlis buvo juos nu- 
nešusi į lombardą, bet ten jai juokingai mažai pasiūlė. Negalėjom 
gaišti savaitę lakstydamos pirmyn atgal ir derėdamosi. Tad atida- 
vėm kambarinėms, ir jos tuos rūbus pasitaisė. Maniau, susigrau- 
dins iš dėkingumo, bet paėmė drabužius nusivylusiais veidais. Nu- 
raminau, kad gaus ir įprastų arbatpinigių, - tada jau ėmė žavėtis 
drabužiais ir girti mane, kad pasirodžiau dosnesnė už kurtizanes, 
išėjusias į turtuolių suguloves. 

Spindulingajai daviau labai gražų žieminį kostiumą. Jis buvo 
dailiai pasiūtas, iš gero šilko, pūstos jo rankovės priminė lelijas. 
Romioji iš manęs gavo kitą rūbą. Tai buvo įspūdingas iškylų kos- 
tiumas aukšta kailine apykakle pasivažinėjimams karieta - nieko 
jam negalėjai prikišti, nebent dedešvų spalvą, kuri netiko man prie 
veido. Jis buvo neva sodriai raudono jaučio kraujo atspalvio, bet 
galiausiai man ėmė labiau priminti kruviną kiaulieną. Kai tik jį ap- 
sivilkdavau, nepasisekdavo su gerbėjais - tie nesusimokėdavo arba 
mane paniekindavo Ištikimasis. Tačiau su tuo drabužiu blyški Ro- 
miosios oda atrodė skaistesnė, taigi jis galėjo atnešti sėkmę. Ji ne- 
sitvėrė džiaugsmu gavusi iš manęs tą kostiumą. Kalbėjo, kokia aš 
gera, - kaip man atrodė, iš širdies. 

Šeimininkei atidaviau kailinę peleriną, o Raudonžiedei — ilgą 
vakarinį apsiaustą. Su šeimininke jau buvau atsiteisusi dėl skolų — 
į jas įėjo pinigai, kuriuos ji už mane sumokėjo, palūkanos ir kitos 
išlaidos, kurių nežinojau ją turėjus, be to, įmokos už „apsaugą, tei- 
kiamą Žaliosios gaujos, ir tam tikri mokesčiai, paskirti Tarptauti- 
nės Nausėdijos administracijos. Mano santaupos, kurias buvau su- 
sikrovusi senatvei, susitraukė ketvirčiu, palyginti su tuo, ką maniau 
turinti. Keletą kostiumų perpardaviau siuvėjui - beveik nesimatė, 
kad jie vilkėti, taigi siuvėjas nutarė siūlyti kaip naujus. Sutarėm 
pelną pasidalyti perpus. Žinojau, nuo mano pusės uždarbio nu- 
suks bent ketvirtį, tad išpešiau nuolaidą naujiems vakarietiškiems 
drabužiams įsigyti. Atėjusi jų siūdintis priminiau, kaip mažai gavau 
už jo parduotus drabužius, tad dar nuleido kainą. 

Su viena suknele niekaip negalėjau atsisveikinti — tai buvo lai- 
mingas apdaras, atnešęs man daug gerbėjų ir du globėjus, taip 
pat antrąją sutartį su Ištikimuoju. Ji buvo iš žalio muaro, viršu- 
tinė dalis - kiniško stiliaus, su perlais vietoj sąsagų ir auksuotais 
šilkiniais siūlais apsiūta apykaklės prakarpa ir rankogaliais. Kiek 
platėjanti aukšta kiniška apykaklė leido akies krašteliu įžiūrėti va- 

karietiškų nėrinių pamušalą. Liemuo buvo standžiai aptemptas. 
Žemiau juosmens korsažas platėjo, virsdamas laisvu vakarietišku 
sijonu stambiai plisuotomis klostėmis. Netikras jo palankas bai- 
gėsi ties keliais, žemiau trimis sluoksniais krito smaragdinis šilkas 
dantukų apvadais. Ta suknelė priminė kylančios teatro uždangos 
klostes. 

Tai buvo didžiausias mano kaip rūbų modeliuotojos laimėji- 
mas - be Burtų Moliūgėlio įsikišimo sukurtas modelis, kurio sėk- 
mės atgarsiai nuvilnijo per visus kurtizanių namus, tad baigiantis 
savaitei nuo tada, kai pirmąkart apsivilkau tą suknelę, kai kurios 
kurtizanės jau buvo atkartojusios jos detales - nėrinius, netikrą 
palanką, dantukus, platėjantį apykaklės siluetą. Bet, kaip ir buvau 
numačiusi, joms nepavyko pamėgdžioti brangių perlų sąsagų ar 
subtilių auksinių apsiuvų, kuriems reikėjo kelių savaičių darbo. 
Taigi kitų kurtizanių suknelės atrodė kaip pigūs padirbiniai, nes 
tokios jos ir buvo. 

Tas apdaras man ne tik nešė sėkmę, bet ir teikė pasitikėjimo 
savimi ir ramybės, kuri leido man būti savimi. Bijojau likti be tos 
suknelės. Tačiau ją laikydama būčiau jautusis tarsi varu varoma 
grįžti į senąjį gyvenimą. Manyje glūdėjo baimė, kad dėl įvairiausių 
priežasčių, kurias šimtus kartų buvau perkračiusi galvoje, gali tekti 
grįžti. Galiausiai nusprendžiau tą suknelę pasilikti. Sugebėsiu šį tą 
pataisyti, kad ji labiau tiktų gyvenimui be gerbėjų. 

Suirzusi svarsčiau, kuo apsirengsiu vykdama į naujuosius namus. 
Reikėtų vilkėti vakarietiškai. Kiti kinai su vakariečiais elgiasi pagar- 
biai ar bent prisibijo. Bet tie drabužiai neturėtų būti pernelyg puoš- 
nūs, kad neatrodytų, jog per daug stengiuosi kompensuoti savo 
padėtį visuomenėje. Galiausiai išsirinkau tamsiai mėlyną pasivaikš- 
čiojimų kostiumą. 

Ant slenksčio pasirodžius Burtų Moliūgėliui vos susilaikiau 
nesusijuokusi. Ji buvo apsivilkusi murzinai ruda vakarietiška suk- 

nele laisva viršutine dalimi, slepiančia krūtis ir liemenį. Ji pasakė, 
kad tas rūbas šlykštus, bet tinka prie naujo gyvenimo. Nors Burtų 
Moliūgėlis jau šešerius metus buvo išėjusi iš kurtizanių, iki šiol pa- 
brėždavo gražiausius savo bruožus ir lygutėlę odą, buvo išlaikiusi 
grakščią eigastį siūbuojant klubais. Šviesdama mane, skaistuolę 
kurtizanę, mokė ir šios subtiliai gašlios eigasties, bet aš niekaip ne- 
sugebėjau jos atkartoti. Matydavau, kaip vyrai neatplėšia akių nuo 
karjerą baigusios kurtizanės, - jei ne tie gundantys judesiai, jie ne- 
būtų jos pastebėję. 

— Aš per sena gražiai rengtis. Man jau trisdešimt penkeri. 

Šįkart ji kiek pridėjo sau metų. O iš tikrųjų, mano spėjimu, tu- 
rėjo būti arti keturiasdešimt penkerių. Bėgant laikui ji vis sparčiau 
seno. Dabar jau mačiau, kiek jai reikėjo sugebėjimų taip ilgai tęsti 
karjerą. 

Ji padėjo lagaminėlį ant sofos. Į jo kišenes buvo sudėti pa- 
puošalai - ir jos, ir mano. Buvo atidėjusi dirbinius, kuriuos, jos 
manymu, verta parduoti: per daug rėžiančius akį arba menkes- 
nės vertės. Pakėlė žiedą, kurį man kadaise dovanojo Ištikimasis 
Fangas. Įrėmė į mane akis. Abi žinojom, kad šitaip paaiškės, ką aš 
jam iki šiol jaučiu. Jei pasiliksiu žiedą, jausiuosi esanti neištikima 
Edvardui. 

— Parduok, - pasakiau. 

Buvo ir daugiau brangenybių, kurios jai atrodė per daug vertin- 
gos dėti į didžiuosius lagaminus: nefrito statulėlė, pora porceliani- 
nių šunų, nedidukas židinio laikrodis. Prie tų vertybių pamačiau 
ir du į audeklą suvyniotus ritinius. Tada supratau, kad tai ne šiaip 
ritiniai, o tie prakeikti paveikslai, nutapyti Lu Šingo ir priklausę 
mano motinai. 

— Maniau, juos išmečiau, - pasakiau. 

— Juk tada sakiau, kad pasilaikysiu. Man patinka jų stilius ir ne- 


svarbu, kas juos tapė. 

— Tai pasistenk pakabinti tokioje vietoje, kur jų nematyčiau. 

Burtų Moliūgėlis susiraukė. 

— Tu turi gerą, bet kartu kietą širdį. Dabar, kai turi Edvardą ir 
pradedi naują gyvenimą, gali bent kiek suminkštinti savo širdį, at- 
sileisti. Tau nereikia būti tokiai kaip aš. 


ATVAŽIAVO AUTOMOBILIS IŠVEŽTI mūsų į naujuosius namus. 
Edvardas buvo pirmas nuvažiavęs pažiūrėti, ar viskas savo vie- 
tose. Man šokinėjo širdis ir jaučiausi tarsi turinti spartinti žingsnį, 
kad įtaikyčiau į jos ritmą. Pagaliau atsisveikinau su kurtizanės gy- 
venimu, - bet visur mačiau blogus ženklus, pranašaujančius, kad 
darau klaidą: klyktelėjo paukštis, įplėšiau sijono kraštą, staiga pūs- 
telėjo vėjas. Kad ir kaip iki šiol stengiausi išvengti nelaimių, jos vis 
tiek užgriūdavo. Kad ir kaip stengdavausi nematyti blogų ženklų, 
baigtis būdavo ta pati. 


PRO VARTUS ĮVAŽIAVOME į kiemą. Tai buvo aukštas pastatas — 
kaip „Slaptasis nefrito takas“, tik dėl akmeninio mūro sienų atrodė 
kaip tvirtovė. 

Edvardas pribėgo prie automobilio ir atplėšė dureles. Pirmiau- 
sia padėjo išlipti Burtų Moliūgėliui. 

— Kaip manot, ar jums čia patiks? 

Buvo išsišiepęs kaip berniūkštis. 

Mečiau akį į didžiuosius rūmus ir priešais juos stovinčius nedi- 
delius svečių namus. Iš kairės plynas kiemas tęsėsi iki sodo ir kelių 
mažesnių pastatų. Atrodė, tarsi kas būtų nulaužęs rūmams sparnus 
ir tie nuskrido. Abipus tako, vedančio į rūmus, augo rožių kerai. 
Po jais žydėjo našlaitės violetinių ir geltonų žiedlapių galvelėmis. 
Nedažnai matydavau šias gėles, taigi nusprendžiau, kad tai geras 

ženklas, ir lioviausi viską, kas neįprasta, aiškinusis kaip artėjančios 
nelemties ženklą. 

— Ponas Šingas namie? Reikėtų jam padėkoti. 

- Jau išvažiavo, - pasakė Edvardas. - Galime parašyti jam laišką. 
Viduje pamatysi - už daug ką yra jam dėkoti. 

Įžengėm pro dvivėres duris, dukart aukštesnes už mus, ir pate- 
kom į vėsų vestibiulį. Tyliai įžengė tarnas ir nunešė pakabinti ilgus 
mūsų apsiaustus. Burtų Moliūgėlis neleido jam paimti lagaminėlio 
su brangenybėmis. Šaltis ėmė smelktis man į kaulus ir jau buvau 
bekviečianti tarną grąžinti palto, bet Edvardas pro kitas dvivėres 
duris įsivedė į didelę, maloniai prikūrentą kvadratinę salę. Kam- 
bario gale buvo židinys, virš jo kybojo milžiniškas veidrodis kaip 
viešbučio fojė. Priėjau arčiau ir pamačiau savo veidą. Negi tikrai 
taip atrodau —- baikšti ir sutrikusi? Mėginau sau įpūsti savikliovos, 
kurios man niekada netrūko kaip populiariai gražuolei. Bet nie- 
kaip negalėjau nusipurtyti jausmo, kad aš čia svetima ir niekada 
nebuvau sava. Tuose namuose buvo mažoka baldų, bet kiekvienas 
krėslas, sofa, stalas neabejotinai brangūs ir skoningi. Nebuvo ma- 
tyti nė vienos spjaudyklės, ant grindų nekrito aksominių užuo- 
laidų klosčių kaskados. Oras atrodė aitrus ir išretėjęs. Burtų Mo- 
liūgėlis atsargiai apėjo salę, tarsi nuo jos žingsnių būtų galėjusios 
įlūžti plytelėmis klotos grindys. 

Perbraukiau ranka židinio atbrailą. Suapvalinti jos kampai ir 
šonai atrodė kaip švelniomis bangelėmis sustingęs vaškas. Aukštai 
šokinėjo skaisčiai degančios liepsnos, ir vis labiau sušildama jau- 
čiausi laisviau. 

— Žiūrėk, kaip tas tarnas į mane spokso, - sušnypštė Burtų Mo- 
liūgėlis, - lyg norėtų pasakyti, kad aš už jį menkesnė. - Ji pasižiū- 
rėjo į save veidrodyje. - Ta suknia dar bjauresnė, negu maniau. 
Atrodo pigi. 

Edvardas davė ženklą tarnui atstumti sulankstomąją širmą - už 

jos atsivėrė valgomasis su auksaspalvio medžio baldais. Jų kojelės 
buvo išdrožinėtos tais pačiais vaško verpetų raštais kaip židinio 
atbraila. Valgomojo gale buvo kiniškas baseinėlis ir miniatiūrinis 
akmenų sodelis. Burtų Moliūgėliui prisiartinus prie baseinėlio, į 
mus tarsi kąsnio kaulijantys šunys metėsi visas guotas auksinių žu- 
velių išžiotais žabtais. 

- Jos nori mus gyvus suryti! - šūktelėjo Burtų Moliūgėlis. Nu- 
žingsniavusi prie krėslo, sunkiai į jį plumptelėjo. - Nusikamavau 
nuo viso to sujudimo. Man reikia nusivilkti šitas drapanas. Kur 
mano kambarys? 

Edvardas pakvietė kambarinę, o toji šūktelėjo: 

— Mice! 

Atbėgusi gal dešimtmetė mergaitė pasisiūlė paimti Burtų Mo- 
liūgėlio lagaminėlį, o kai Burtų Moliūgėlis nedavė, moteriškė su- 
barė mergaitę, kad nepadeda tetai. 

— Ta moterėlė pavadino mane teta, - pasakė Burtų Moliūgėlis, — 
tartum pati būtų už mane jaunesnė. Manau, jai pasakysiu, kad esu 
ponia Vang, garbi našlė, ir mano vyras buvo turtingas, mokytas, be 
to... labai gražus. Kam man įsivaizduojamas vyras, jeigu jis senas ir 
bjaurus? 

Edvardas plačiais laiptais nusivedė mane į biblioteką, jos visos 
sienos buvo nustatytos knygų lentynomis. Viename gale stovėjo 
biliardo stalas lenkta papilve, su žalių bei raudonų kutų apvadais, 
kitame — dvi viena prieš kitą sustatytos sofos, krėslai, knygomis 
nukrauti kvadratiniai stalai ir skaitymo šviestuvai. 

Skersai salę nužingsniavom į kitą galą, kuriame buvo uždaros 
durys. Jis atidarė duris ir čia aptikome nedidelį kambarį, jame sto- 
vėjo tik nedidelis stalas. Suglumau, bet jis nuvedė mane toliau, 
prie dar vienų durų. Edvardas iš lėto jas atidarė. Prieš akis atsi- 
vėrė didelis kambarys, pritemdytas žaliomis užuolaidomis. "Tai 
buvo didinga erdvė, be jokių nereikalingų puošmenų, alsuojanti 

šių namų savininko galia. Priešais duris stūksojo milžiniška lova 
drožinėtu galvūgaliu ir kojūgaliu. Pagal fengšui tokia lovos padėtis 
buvo bloga, galėjo sukelti disharmoniją ir nubaidyti mūsų sėkmę... 
Liepiau sau liautis. Reikia vyti tokias mintis. Greitai nukreipiau 
dėmesį kitur: į žaliu šilku apmuštas sienas, storą persišką kilimą, 
rausvojo marmuro židinį, staliukus, tulpių formos sienines žva- 
kides. Sugavau Edvardo žvilgsnį. 

— Patinka? 

- Žinoma. Tik jaučiuosi kaip įsibrovėlė. Turės praeiti laiko, kol 
Čia įsigyvensiu. 

Jis pro duris įvedė mane į didelį persirengimo kambarį su raus- 
vai trauktu minkštasuoliu ir dailučiais baldais palei dvi sienas. Už 
šio kambario buvo vonia su baltojo marmuro grindimis bei sie- 
nomis, prie jų pritaisyti sidabru spindintys čiaupai priminė pisto- 
letų kolekciją. Kriauklė ant stovo atrodė tarsi paukščių fontanas, 
ir tikrai iš abiejų pusių tupėjo po marmurinį balandį. Vonios gale 
buvo dar vienos durys. Atidariusi jas įžengiau į kitą miegamąjį, 
puoštą rožinių atspalvių apdaila. 

- Čia kūdikiui? 

- Kūdikio kambarys yra toliau paėjus koridoriumi. Čia tavo as- 
meninis miegamasis. 

— Kam man asmeninis miegamasis atskirai nuo tavo? 

— Tai juokingas amerikietiškas didžturčių paprotys. Kuo dau- 
giau turi pinigų, tuo daugiau tau reikia atskiros erdvės. Aišku, ga- 
lėsi čia nemiegoti. Bet galėsi susidėti savo daiktus - sukneles ir 
kitką. Aš turiu panašias patalpas iš kitos miegamojo pusės. 

— Pažiūrėk į tą nežmoniško dydžio šviestuvą ir komodą. Viskas 
taip, kaip dera, bet kartu atrodo, kad čia niekada nebūtų miegojęs 
gyvas žmogus iš kūno ir kraujo. 

Mano žvilgsnis nuklydo prie paveikslo, pakabinto ant sienos 
greta lovos. Jis man pasirodė pažįstamas: šešėliuose skendinti že- 

muma, dantyta kalnų virtinė, apgaulingas gyvybės blyksnis, kuris 
tuoj išblės. Priėjau ir perskaičiau dailininko pavardę: Lu Šingas. 
Širdis ėmė daužytis. Kitame kampe buvo parašyta „Nuostabos 
slėnis“. Kažkas išėmė jį iš Burtų Moliūgėlio lagaminėlio. Bet kaip 
galėjo taip greitai įrėminti? Tam nebuvo jokio reikalo. Kažkas iš 
manęs šaiposi, rodydamas blogus ženklus. 

Edvardas priėjo prie manęs ir atsistojo už nugaros. 

— Pono Šingo kūryba ne tokia jau prasta, kaip jis tvirtina. 

Sudrebėjau visu kūnu. 

— Ponas Šingas? Lu Šingas - šitų namų savininkas? 

- Jis pats. Mane irgi apstulbino šis paveikslas. Panašų mes tu- 
rėjom namuose, tik daug didesnį. Jis nutapė jį pas mus svečiuoda- 
masis. Tai pietvakarinė dalis slėnio, kuris atsiveria pro mūsų namų 
langus. Turbūt šitą mažesnį jis nutapė kaip didesnio eskizą. 

Man tankiai kilnojosi krūtinė, sunkiai gaudžiau orą. Kaip dau- 
guma vakariečių, Edvardas klaidingai palaikė Lu Šingo vardu pir- 
mąjį žodį, o pavarde — antrąjį. „Poną Šingą“ iš tiesų reikėjo vadinti 
ponu Lu. 

Kodėl Edvardas gyvena jo namuose? Ar tai koks nors slaptas 
sumanymas? 

Čia pro duris įžengė Burtų Moliūgėlis. 

- Lova minkšta kaip krūva rudens lapų. Židinys dar nepakur- 
tas, o jau karšta kaip orkaitėje. 

Ji įsmeigė į mane akis. 

— Ai-ja! Kas nutiko? Apsirgai? Vėl pykina ar peršalai? 

Paėmusi už rankos nuvedė mane prie lovos, o tada ir ji pamatė 
tą paveikslą. 

— Ką? Kaip jis čia atsirado? Gal kas nukniaukė iš mano krepšio? 

- Šitie namai yra Lu Šingo, - pasakiau. - Jis ir yra tas Edvardo 
šeimininkas, kurį jis vadino ponu Šingu. 

Ji išpūtė akis. 

— Ar gali būti? Nieko nepainioji — tai tas pats žmogus? 
vardo ir pavardės. 

Edvardas nesuprato, apie ką mes kalbam. 

— Matau, ir jai patinka. 

Paprašiau Burtų Moliūgėlio trumpam mus palikti. Ji skubiai pa- 
sišalino, sužaibavusi į Edvardą akimis. 

- Nežinau, kokių planų turėjo Lu Šingas arba dėlko leido mums 
čia apsistoti, bet aš negaliu gyventi šiuose namuose. 

— Kas nutiko? Violeta, tu drebi. Gal sergi? 

Jis mane pasodino ant lovos. 

— Dosnusis tavo šeimininkas ponas Šingas, kaip tu jį vadini, iš 
tikrųjų yra mano tėvas, ponas Lu, palikęs motiną su manim, kai 
buvau kūdikis, o paskui sukurstęs motiną keliauti iš Šanchajaus į 
Ameriką ieškoti kadaise prarasto sūnaus. Dėl jo aš atsidūriau kur- 
tizanių namuose. 

Edvardas be žado, nieko nesuprantančiu žvilgsniu stebeilijo į 
paveikslą. Keliskart bandė prabilti, bet jam nepavyko. 

- Arjis kaip nors prisidėjo prie mūsų pažinties? - paklausiau. — 
Gal jūs kartu surezgėt šitą planą? 

— Ne, ne. Violeta, kaip gali taip manyti? Jei Lu Šingas ir turėjo 
kokį planą, nieko apie tai nežinojau. Man baisu pagalvoti, kad jis 
žinojo, kas tu esi, ir apgaule privertė tave čia atvesti. Negi jis manė, 
kad to neišsiaiškinsim? — Edvardas atsistojo. - Žinoma, turim 
palikti šiuos namus. Pakviesiu tarnus ir liepsiu tučtuojau išnešti 
mūsų daiktus. 

Mes taip ir būtume padarę, jei Burtų Moliūgėlis nebūtų atgu- 
lusi pakirsta ispaniškojo gripo. 


VII SKYRIUS 


MĖLYNOJI LIGA 


Šanchajus 
1918-ųjų birželis 
Violeta 


Dar niekada nebuvau mačiusi Burtų Moliūgėlio tokios bejėgės. Ji 
vaitojo norinti grįžti namo, o ne mirti svetimšalio namuose. Prasi- 
dėjus dusulio priepuoliui stebeilijo į mane blizgančiomis išspro- 
gusiomis akimis. 

Edvardas iš amerikiečių ligoninės iškvietė gydytoją ir pas mus 
atvyko visažinis kūningas barzdyla, užsirišęs baltą kaukę. Daktaro 
Olbio vardas buvo nelaimingas, nes jo skambesys priminė kiniš- 
kus žodžius „amžinos kančios“. Burtų Moliūgėlis jam pasakė: 

— O, Pragaro Valdove, aš kinė. Nenusinešk manęs į ugnies 
duobę, kur amžinai dega svetimšaliai. 

Paskui ėmė riesti esanti krikščionė ir nusipelniusi eiti į rojų. 
Vardijo gerus savo darbus, tarp kurių pirmiausia buvo paminėta 
kova su mano pasipūtimu, pasiaukojamas mokymas ir kantrybė, 
kai neklausydavau jos patarimų. Mane baisiai graužė sąžinė, kad 
ji gali palikti šį pasaulį laikydama mane nedėkinga auklėtine. Dar 


labiau suspaudė širdį jai ėmus kalbėti, kad aš esanti jos mylimoji 

mažoji sesutė ir jai neramu, kas man bus, kai ji numirsianti. Dėl to 
ėmė maldauti svečio leisti jai dar pasilikti šiame pasaulyje, kol aš 
būsiu išrinkta į Šanchajaus gražuolių dešimtuką. 

Daktaras Olbis pasakė, girdi, nelabai čia ką tepaveiksi, tik pa- 
tarė ją skatinti daugiau gerti ir kiek įmanoma lengvinti kančias. 
Liepė visiems namų gyventojams ryšėti kaukes ir atsisveikinda- 
mas pranešė, kad dvi savaites būsime laikomi karantine. Niekam 
iš namiškių niekur nebus leidžiama eiti. Tik tada prisiminiau no- 
rėjusi palikti tuos namus, kai tik sužinojau, kad jie priklauso Lu 
Šingui. Dabar tai nieko nebereiškė. Vis smarkiau karščiuodama, 
Burtų Moliūgėlis ėmė mane painioti su savo motina. Jos veidas nu- 
švito ir ji paaiškino motinai, kodėl anksčiau negrįžo pas ją į kaimą. 
Pasakiau jai, kad esu laiminga jos sulaukusi. Verkdama klausiausi, 
kai ji su šiurpiomis smulkmenomis pasakojo, kaip ją skriaudė šei- 
mininkės vyras. 

Kai atvyko gydytojas kinas, paprašiau jo prisistatyti Burtų Mo- 
liūgėliui kinišku vardu, kuris reikštų gerą sveikatą ar panašiai. Jis 
davė jai išgerti kartaus nuoviro ir ant krūtinės uždėjo kamparo 
trauklapį. Netrukus ji ėmė lengviau kvėpuoti. Atsistojusi šalia jos 
pasakiau: 

- Čia aš, mama. Turėsi pasitaisyti ir dar pabūti šioje žemėje, kad 
galėtum manim pasirūpinti senatvėje. 

Pavarčiusi akis ji pažiūrėjo į mane ir susiraukė. 

— Gal iš galvos išėjai? Tu man ne mama. Pažiūrėk į veidrodį. 
Tu Violeta. Ir kam man tavim rūpintis? Tai tu turėsi manim pasi- 
rūpinti atsilygindama už visas negandas, kurių per tave patyriau. 

Tada ir supratau, kad ji pasveiks. 

Kinas daktaras liepė tarnams kasdien kruopščiai plauti grindis 
kalkių skiediniu, kad ir mes visi nesusirgtume. Bet tą patį vakarą 
mane ėmė vienu metu krėsti šaltis ir karštis. Kaulus laužyte laužė. 
Kambarį, sakytum, užtvindė vanduo, Edvardas susitraukė iki lėlės 

dydžio. Atsipeikėjusi pamačiau prie lovos snūduriuojančią kaž- 
kokią merginą. Iš pradžių nepažinau kambario ir pamaniau, kad 
mane vėl pagrobė Geras Vėjas ir įmetė į kitus kurtizanių namus. 
Šįkart jie bent jau buvo pirmarūšiai. Paskui pamačiau Lu Šingo pa- 
veikslą ir prisiminiau, kur esu, o tada ūmai suėmė išgąstis. 

— Kur Edvardas? 

Pakirdusi iš snaudulio, mergina atsisėdo kaip nudiegta, paskui 
kažkur išbėgo. Po kelių akimirkų atėjo Edvardas ir ėmė glostyti 
man kaktą, tyliai kalbėdamas meilius žodžius, o man ant veido 
krito jo ašaros. Pasakiau, kad prie manęs mažiau liestųsi, nes galiu jį 
užkrėsti, bet jis mane nuramino - aš jau nebeužkrečiama. Daugiau 
niekas namuose neapsirgo. Visi dieną naktį gėrė kartųjį nuovirą. 

— Kad žinotum, kokia tai bjaurastis, - Burtų Moliūgėlis privertė 
ir mane kasdien gerti to gėralo. Nusprendžiau - jei nemirsiu nuo 
to šlykštumo, tai nemirsiu ir nuo gripo. 

Kai tiek pasitaisiau, kad galėjau atsisėsti, Edvardas nunešė mane 
į sodą, ten medžio pavėsyje buvo pastatytas šezlongas. 

- Jau išsiunčiau Lu Šingui laišką — iškoneveikiau jį, kam tave 
paliko ir mane apgavo nepasisakydamas, kas yra iš tikrųjų. Leidau 
jam suprasti, jog kai tik visiškai pasveiksi, mes išsikraustysim. Jis 
atsiuntė atsakymą. 

Paprašiau Edvardo garsiai jį perskaityti ir atsišliejau krėsle vis- 
kam pasiruošusi. 

— „Brangioji mano Violeta, - pradėjo skaityti Edvardas. - Netu- 
riu kuo pasiteisinti, kad atpirkčiau savo nedorumą. Nesitikiu atlei- 
dimo. Niekada nebegalėsiu iki galo atitaisyti skriaudos. Galiu tik 
mėginti kiek palengvinti tavo gyvenimą..:“ 

Jis rašė, kad galiu pasilikti šiuose namuose, kiek tik norėsiu. Jis 
visiškai padengs gyvenimo išlaidas ir mokės tarnams. Norėtų už- 
rašyti man šiuos namus kaip palikimą, bet tam reikėtų pripažinti, 
kad jis mano tėvas. Jei noriu, jis sutvarkysiąs dokumentus testa- 

mentui surašyti. Čia pat pridūrė: jei tik aš norėsianti su juo susi- 
tikti, jis visada atvyksiąs, net jei ketinčiau vien išlieti savo pyktį. 
Bet jei nepareikšiu tokio noro, jis nesirodys šiuose namuose, kad 
dar labiau manęs neskaudintų. Vokas rodė laišką atėjus iš Hon- 
kongo. Jis buvo pasirašytas: „Tavo Lu Šingas“ 

— Kaip liepsi, taip ir padarysiu, - pasakė Edvardas. 

- Šunsnukis. Apie motiną - nieko. Ir nė šnipšt apie tai, ar katras 
iš jųdviejų tuos metus žinojo mane esant gyvą. 

Netrukus suėmė silpnumas ir Edvardas įnešė mane vidun pa- 
miegoti. Kitą rytą jis pasakė parašęs Lu Šingui laišką, reikalauda- 
mas atsakyti į mano klausimus. Jis dažnai rasdavo būdų parodyti, 
kaip mane myli ir stengiasi apsaugoti — visiškai taip, kaip ir buvo 
žadėjęs. Apsivijau jį rankomis ir prisispaudžiau kaip vaikas. 

- Iš tikrųjų tai net nenoriu žinoti tų atsakymų, - pasakiau. - Jau 
pergalvojau visas įmanomas priežastis ir aplinkybes, kodėl motina 
negrįžo manęs gelbėti, ir neradau nieko, kas galėtų įtikinamai tai 
paaiškinti, nebent motina būtų mirusi prieš iškeldama koją ant 
Amerikos žemės. Net jei jis man tai pasakytų, nežinau, ar patikė- 
čiau. Mane pernelyg ilgai graužė kančia. Nebenoriu, kad ji vėl su- 
leistų į mane dantis. Jei paskui apsigalvosiu, paprašysiu, kad man 
paskaitytum, ką sako tas bailys. 

Atėjus antrajam Lu Šingo laiškui, Edvardas padėjo jį į šalį, pil- 
dydamas mano norą. 

Manyje užvirė kova, ką daryti su šitais namais. Pirmas postū- 
mis buvo iš jų išeiti ir atsisakyti palikimo. Stengiausi negalvoti apie 
ištaigą, kurioje atsidūrėme. Žinoma, pirmiausia, ką padariau, tai 
nukabinau grasųjį paveikslą nuo savo miegamojo sienos. Verčiami 
būtinybės pasilikome, kol visiškai pasveiksiu. Be to, rytais mane 
kasdien pykino ir kraustymosi suirutė galėjo pakenkti kūdikiui. 
Jau buvau pradėjusi jaudintis, kad mano liga galėjo atsiliepti jo 
sveikatai. Galiausiai baimė privertė susitaikyti su tuo, kad liksime 

čia gyventi: jei Edvardo tėvai kada nors vėl mėgintų atimti iš jo 
pragyvenimo šaltinį, kaip jau yra buvę, atsidurtume skurde ir be 
stogo virš galvos. Pasakiau Edvardui, jog pasiliekam. 

Vėliau jis pripažino, kad jam tada palengvėjo, nes buvo neramu 
dėl būsimo mūsų kūdikio. Jei kas nors atsitiktų, - jei jis susirgtų ar 
nebūtų šalia, - kur aš gaučiau pastogę su kūdikiu? Buvom nuėję pas 
Aivorių laivybos bendrovės advokatą paprašyti bendro pobūdžio 
patarimo. Tai buvo keistokos išvaizdos žmogus tankiais gaurais ir 
lygiai tokia pat gauruota barzda ir antakiais, vešliais kaip voverių 
uodegos. Edvardas mane pristatė kaip savo žmoną, „ponią Aivori', 
ir paaiškino, kad aš Sudžou turiu keistuolį dėdulę amerikietį, kuris 
laiške pareiškęs norą palikti man savo namus. 

— Mes nenorim pasirodyti gobšūs ir reikalauti, kad jis surašytų 
testamentą, - pasakė Edvardas. - Ar šio laiško pakaks, kai įvyks tai, 
kas neišvengiama? 

Advokatas patikino, kad geriausia vis dėlto būtų testamentas, 
bet pasakė, kad gali pakakti ir laiško, jeigu jis datuotas, rašytas 
ranka ir jeigu nėra kitų paveldėtojų, tarkim, kokio dykūno sūnelio. 
Grįžę namo aptikom abu Lu Šingo laiškus išties esant datuotus, ir 
Edvardas padėjo juos į saugią vietą, kad daugiau niekas nežinotų, 
tik jis. 

Gyvenom savo mažame pasaulėlyje, pasinėrę į jaukų vedybi- 
nio gyvenimo intymumą. Atėjus šaltiems orams tykiai gulėdavom 
priešais židinį vienas kito glėbyje, žinodami, ką kitas galvoja - apie 
dabartinę ir ateityje laukiančią laimę ir apie tai, kaip mums pasi- 
sekė, kad radom vienas kitą. Bibliotekoje balsu skaitydavom vie- 
nas kitam laikraštį, romaną ar eilėraščius iš Edvardo mėgstamiau- 
sios poezijos knygos. Lietingomis dienomis paleisdavom Victrolą 
ir šokdavom, o Burtų Moliūgėlis žiūrėdavo. Edvardas visada ges- 
tais kviesdavo ją kartu sušokti kelis sukinius. Savo ruožtu ji visada 
atsisakydavo pirmojo kvietimo ir tik tada, kai Edvardas imdavo 

gestais į mane rodyti, neva pilvas man neleidžia šokti pagal tokią 
greitą melodiją, su džiaugsmu jam nusileisdavo. Man būdavo tikra 
pramoga žiūrėti, kaip jie mėgina atspėti, ką kitas sako gestais ir mi- 
mika, ir iš to dažnai išeina nesusipratimų. Kartą Edvardas surengė 
pantomimą vaizduodamas, kaip laižo ir kanda ledus ant pagaliuko 
ir kaip einam į mūsų gatvėje atidarytą naują parduotuvę pirkti sal- 
dumynų. Burtų Moliūgėlis pamanė, kad valkataujantis šuo suėdė 
maistą iš Edvardo lėkštės ir jį pamatęs pabėgo. Galiausiai man visa 
tai teko išversti. Susiradom dėžių su įvairiausiais žaidimais ir lais- 
valaikio pramogų reikmenimis, tarp jų stalo teniso įrangą. Paaiš- 
kėjo, kad Burtų Moliūgėlis žvitri ir vikri, o Edvardas - stebėtinai 
nerangus ir lėtapėdis. Jis nekreipė dėmesio, kad į jį žiūrėdamos abi 
dažnai plyšom juokais. Paskui sužinojau iš tikrųjų jį buvus gana 
įgudusį žaidėją, bet jam baisiai patikdavo, kad suteikia mums tiek 
džiaugsmo. Dukart per dieną eidavom pasivaikščioti, prisėsdavom 
kokioje nors kavinėje, kur lankytojai aptardavo naujausias žinias 
apie karą. Pergalė buvo jau arti ir nekantriai laukėm karo pabaigos. 
Lovoje vienas kitam pasakodavomės apie savo vaikystę, stengda- 
miesi kuo daugiau prisiminti, kad jaustumės tarsi visą gyvenimą 
pažįstami - pažįstantys vienas kitą kaip niekas. Svarstydavom, kas 
mus suvedė - kiniškas Likimas ar amerikietiška Lemtis. Juk nega- 
lėjom atsitiktinai susitikti kaip du vėjo nuplėšti medžių lapai. 

Vienintelė dėmė tobulame mūsų gyvenime buvo Lu Šingas. 
Mane iš vidaus degino įtūžis ant motinos ir jo. Jie niekada neat- 
pirks savo kaltės. Argi jie gali grąžinti man tą gyvenimą, kurį bū- 
čiau galėjusi turėti? Bet dabar mano gyvenimas buvo toks, kokio 
visada norėjau. Niekada neatleisiu Lu Šingui. Tačiau palaimingai 
gyvendama jo namuose mintyse nebenaršiau niekingų jo poelgių, 
pakeitusių mano gyvenimą. 

EPIDEMIJA BAIGĖSI 1918 metų vasarą. Ir kai lapkritį baigėsi karas, 
turėjom dar vieną progą švęsti. Nors Tarptautinė Nausėdija per 
karą laikėsi neutralumo, dabar skaisčiomis spalvomis suplevėsavo 
įvairių tautų vėliavos - ženklas, kad pasaulyje stojo taika. Vakarie- 
čiai šaudė iš atsargų ištrauktų prancūziško šampano butelių kamš- 
čius, žmonės gatvėse bučiavosi su nepažįstamais. Šitaip jie vieni 
kitus apdalijo dar ir mikrobais, ir tiems bučiniams buvo suversta 
kaltė dėl kilusio naujo gripo protrūkio, dar pavojingesnio už praė- 
jusį. Šanchajus nebuvo taip apimtas epidemijos kaip kiti pasaulio 
kraštai. Tokį pranešimą perskaitėme laikraštyje - jame buvo taip 
pat paminėta, kad, kaip ir praėjusi epidemija, ši grėsmingiausia 
jauniems vyrams ir moterims. Kad ir kaip keista, didžiausias pavo- 
jus susirgti buvo fiziškai stipriausiems. 

Mes su Burtų Moliūgėliu jau buvom persirgusios gripu ir mums 
nebegrėsė pavojus užsikrėsti. Tačiau Edvardas buvo išvengęs pir- 
mojo raundo. Aš jau buvau daugiau nei septintą mėnesį nėščia ir 
visi namuose laikėmės griežčiausios higienos. Jei su Edvardu eida- 
vom iš namų, jis ryšėdavo kaukę ir vengdavom lankytis kavinėse ir 
restoranuose. Nors griebėmės visų atsargumo priemonių, Edvar- 
das susirgo ir dabar aš ėmiausi veiksmų, jau būdama pasiruošusi 
viskam, ko reikia ligoniui slaugyti. Į verdantį vandenį įlašinda- 
vome kamparo ir eukaliptų aliejaus. Girdėm Edvardą karšta ar- 
bata ir karčių kiniškų žolių nuoviru. Turėdavom pasiruošę drėgnų 
rankšluosčių karščiui malšinti, nors Edvardas nuo daugelio šių 
priemonių atsikalbinėjo sakydamas, kad jo ligos simptomai tokie 
silpni, jog sprendžiant iš jų jį reikėtų priskirti prie nupiepėlių, o ne 
prie fiziškai stipriausių, kuriems gresia didžiausias pavojus. Lovoje 
gulėjo tik vieną dieną ir paskui ėmė girtis, kad tas gripas buvęs ne 
ką baisesnis už paprastą peršalimą. Jis greitai sveiko ir mums pasi- 
darė ramiau. Ne tik dėl to, kad dabar jau ir jis buvo apsaugotas nuo 
užsikrėtimo gripu, - galėjom nebebijoti apkrėsti savo kūdikio. 

Šaltą giedrą sausio dieną gimė mūsų dukrytė. Tą pačią dieną 
prasidėjo Paryžiaus taikos konferencija, ir mes tai palaikėm ženklu, 
kad ji bus ramus kūdikis. Pasirodė, neklydom. Ji buvo šviesaus 
gymio ir panašesnė į Edvardą negu į mane. Akutės riešutinio at- 
spalvio, plaukučių kuokšteliai - šviesiai rusvi. Pareiškiau, kad ver- 
petas jos pakaušyje yra mano, kaip ir melsva įgimta dėmė ant už- 
pakaliuko, kurią turi dauguma kinų kūdikių. Gležnų kaip lapeliai 
jos ausyčių grioveliai ir lezgeliai sutapo su Edvardo. Aš pareiškiau 
teises į apskritą jos smakriuką. Edvardas pasakė, kad miegodama 
ji susiraukia taip pat kaip aš, kai būnu susirūpinusi. O aš pasakiau, 
kad ji išpučia šnerves kaip jis, laukdamas valgio ant stalo. Edvar- 
das paskelbė ją esant visų laikų „tobuliausios moters kopija“. Po šių 
meilės sklidinų žodžių paprašiau jo išrinkti kūdikiui vardą. Jis gal- 
vojo dvi dienas. Pasakė jos vardą tapsiant naujuoju mūsų šeimos 
paveldu. Ji nebus savo pirmtakų Bosonų bendravardė. 

— Jos vardas bus Flora, - galiausiai tarė jis. - Violeta ir mažylė 
Flora. - Jis paėmė ją ant rankų ir veidu palinko prie miegančio kū- 
dikio veiduko. - Mano mažylė Flora. 

Patyliukais suglumau. Kurtizanių namuose mus vadino gėlė- 
mis — floros pasaulio gyventojomis. Mane visą gyvenimą perse- 
kiojo dvilypis jausmas, kurį kėlė mano vardas. Violetinės gėle- 
lės - našlaitės - buvo mano motinos mėgstamiausios: skurdžios, 
lengvai sutrypiamos, nereikalaujančios daug priežiūros. Bėgant 
metams kaitaliojau savo vardą - tai Violeta, tai Vivi, tai Zizi, o be 
to, dar buvo daug slapyvardžių. Dabar man vėl grįžo Violetos var- 
das. Tai buvo tarsi likimas. Neišėjo visiems laikams jo pakeisti. 
Kažkurią dieną bibliotekoje klausiausi vienos operos arijos - gra- 
žiausios iš visų. Pasiskaičiau į plokštelės voką įdėtą lankstinuką. Tą 
ariją dainavo operos herojė Violeta - kaip buvo rašoma lanksti- 
nuke, kurtizanė, sulaukusi tos gyvenimo valandos, „...kai svyra it 
šalnos pakąstas gėlės žiedas. 


318 Malonumų rūmai 


Edvardas meiliai traukė savo tenoru: 

— Flora! Meili mažyle Flora! Rasos lašeli ankstų rytą... Vidur- 
dienio rožės pumpure... Pažiūrėk į jos akutes! — pasakė man. - Žiū- 
rėk, kaip ji suklūsta, kai sakau jos vardą. Ji jau jį žino. Flora, mažyle 
Flora! 

Argi galėjau jo prašyti išrinkti kitą vardą? 

Niekaip negalėjom paleisti mažosios Eloros iš akių ir nu- 
sprendėm, kad ji liks sa mumis, o ne vaikų kambaryje su aukle. 
Vidury nakties atsikėliau jai virkčiojant ir knerkiant tyliu balsiuku, 
pasiėmiau iš lovytės, pasiguldžiau šalia ir daviau krūtį. Tyliai jai su- 
dainavau: 

- Flora, meili mažyle Flora, rasos lašeli ankstų rytą, vidurdienio 
rožės pumpure. 

Ji nurimo, akutės paklaidžiojusios sutiko mano akis ir ties jomis 
sustojo. Ta trumpa atpažinimo akimirka man buvo didžiausia, 


kokia tik gali būti, palaima. 


1919-ųjų kovas 


Kovą vėl įsisiautėjo ispaniškasis gripas. 

— Karas baigėsi, ir šita bėda turi baigtis, - pasakė Burtų Moliū- 
gėlis. 

Visi kalbėjo, kad šis antkrytis dar baisesnis. Apsikrėtusių buvo 
mažiau, bet tie, kurie tapo ligos aukomis, labiau kankinosi ir grei- 
čiau mirdavo. 

Edvardas, Burtų Moliūgėlis ir aš jau buvom persirgę gripu, tad 
džiaugėmės, jog mums tai negresia. Tačiau mažylė Flora, kuriai 
buvo vos du mėnesiai, gyvenime niekuo nebuvo sirgusi, tad lai- 
kėmės kuo didžiausio atsargumo. Visų šeimynykščių reikalavom 
išeinant iš namų užsirišti marlės kaukę. Prieš įžengdami į namus jie 

turėdavo naudotą kaukę mesti į puodą prie durų, kuriame paskui 
kaukės buvo išvirinamos ir pamirkomos vandenyje su kamparu, o 
tada vėl padedamos dėvėti. Eidami su mažyle Flora pasivaikščioti, 
uždengdavome jos vežimėlį kamparo skiediniu suvilgyta marle. 
Vengdavome minios. Visur buvo iškabinėti dideli įspėjamieji 
ženklai, viešosiose patalpose ar tramvajuose sučiupti krenkščian- 
tys, kosėjantys ar čiaudėjantys gaudavo dideles baudas. Dėl ligos 
protrūkio moksleivių bendrabučiuose buvo uždarytos dvi ber- 
niukų ir viena mergaičių mokykla. Vaikščiodami Almančios Ver- 
denės keliu eidavom pro krautuvėles ir prekystalius, nukrautus gy- 
dalais, saugančiais arba padedančiais nuo gripo. Sužinojome, kad 
geriausia priemonė išvengti ligos - aštuoniskart per dieną gerti 
daktaro Ču eliksyro arba skalauti gerklę pono Parkerio mikstūrą, 
arba maudytis karštoje česnakų vonioje. Susirgus reikia gulėti ir 
gerti alkoholį - veiksmingiausias esąs geras viskis. 

Po dviejų savaičių sužinojome, kad Tarptautinėje Nausėdijoje 
mirė gal tik šimtas užsieniečių, iš jų mažiausiai pusė japonų. Vėl 
buvo atidarytos mokyklos. Ant šaligatvių riogsojo ne krūvos la- 
vonų, o krūvos neparduotų marlės kaukių. Liovėmės rūpinęsi ir 
saugojęsi. 

Kai po kelių dienų Edvardas ėmė šniurkščioti nosimi, jis pir- 
mas pasakė, kad nebesiartins prie mažylės Floros. Neturėjo ape- 
tito ir nesėdo su mumis vakarieniauti. | 

Kadangi mane greitai griebdavo peršalimo ligos, tą naktį su 
Edvardu miegojom atskiruose miegamuosiuose. Jo tarnas Bu- 
riukas ant naktinio stalelio padėjo stiklą viskio. Rytą nuėjusi pas 
Edvardą persigandau pamačiusi krauju pasruvusias jo akis, išblyš- 
kusį, prakaito išpiltą veidą. Pasakė esąs sukaitęs, nes vakare buvo 
drėgna. Bet iš tikrųjų buvo šalta. Ėmė kosėti lyg dusdamas ir paaiš- 
kino, kad virš Nankino kelio kyla dulkių debesys nuo griaunamų 
pastatų. Nuo tąsančio kosulio jam skaudėjo galvą. 

— Tai kiniška liga, - pajuokavo. 

Amerikiečiai ir britai kiekvieną negalavimą vadino kiniška liga — 
nuo pilvo skausmo iki neaiškių negalių, ypač jei jos baigdavosi mir- 

Popiet nuėjusi į Edvardo pusę pasibaisėjau radusi jį dar smar- 
kiau karščiuojantį. Taip baisiai kosėjo, kad vos gaudė kvapą ir ne- 
pastovėjo ant kojų. 

- Sakiau gi. Tai Šanchajaus drugys, - mėgino juokauti. - Būk 
gera, nesijaudink. Einu, pagulėsiu šaltoje vonioje. 

Po valandos paprašė pakviesti gydytoją iš amerikiečių ligoni- 
nės, bet tik tam, kad paskirtų vaistų nuo kosulio. Paprašė pakviesti 
du tarnus padėti jam išlipti iš vonios ir grįžti į lovą. 

Atvyko daktaras Olbis. Burtų Moliūgėlis jį atpažino. Pavadino 
Pragaro Valdovu. Pasakė iškviesianti ir kiną daktarą, kuris mus 
gydė, kai sirgome. Jis greičiausiai turintis geresnių vaistų negu 
šitas, kurio žodžiais, nieko čia daug nepaveiksi, gali nebent bar- 
benti pirštais ir grąžyti rankas. 

Aš jį patikinau, kad Edvardas jau persirgo gripu per antrąjį pro- 
trūkį, tad čia turėtų būti kokia nors kita liga. Šiltinė? Jis apžiūrėjo 
Edvardo burną, dar patikrino nosį ir ausis, paskui autoritetingai tarė: 

— Pacientas serga adenoidų uždegimu. 

Iš didesnio buteliuko į mažesnį jis įpylė opijaus tinktūros. Davė 
Edvardui išgerti vieną kamštelį kosuliui palengvinti ir aspirino nuo 
karščio. Vietoj gydymo paskyrė dažnai keisti lovos skalbinius, nes 
švarūs skalbiniai vietoj negalios teikią galios pojūtį, o tai padėsią 
atgauti sveikatą. Kad Edvardui būtų lengviau kvėpuoti, nusprendė 
gumine kriauše ištraukti dalį gleivių. Ruošdamas instrumentus 
Edvardui pasakė, esą praėjus uždegimui reikės pašalinti ramybės 
neduodančius adenoidus. 

- Be jų pagerės sveikata, galva taps šviesesnė, - žvaliai tarė jis. — 


Pašalinus adenoidus gali išnykti tokie sutrikimai kaip nevalingas 

šlapinimasis, prastas apetitas, protinis atsilikimas. Visiems juos 
reikėtų šalinti. Jei jūs su žmona norėsite išsioperuoti adenoidus, 
niekas tos operacijos neatliks geriau už mane. Aš juos pašalinau 
šimtams pacientų. 

traukė, daktaras visiškai suglumo. Gleivės buvo tirštos ir su kraujo 
priemaišomis. Jis mane nuramino, kad tai nieko rimta. Edvardas 
atsikosėjo. Skrepliuose taip pat buvo kraujo siūlelių. 

Edvardui klaikiai kosėjant ir gaudant orą gydytojas nesiliovė to- 
liau vapėti. 

— Tai būdingos kraujingos išskyros, - profesionalo tonu pa- 
reiškė daktaras Olbis. - Sudirginti audiniai pradeda kraujuoti. 

Jis liepė gausiai jį girdyti arbata ir neduoti pieno. Apsidžiaugiau, 
kai tas linksmuolis daktarėlis pagaliau išsinešdino. 

Atsisėdau prie Edvardo lovos ir ėmiau garsiai skaityti laikraštį. 
Po valandos Edvardui iš šnervių pasirodė kruvinos putos. 

— Prakeikti adenoidai! - surikau. - Prakeiktas daktariūkštis! 

Čia įlėkė Burtų Moliūgėlis ir įsispitrijo į Edvardą. 

— Kas jam pasidarė? 

Krečiama baisaus drebulio, vos galėjau žodį ištarti gaudydama 
kvapą. 

— Edvardas mums rudenį kalbėjo, kaip lengvai persirgo gripu. 
Sakė, kad tas gripas niekuo nesiskiria nuo paprasto peršalimo. 
Manau, tai ir buvo peršalimas, ne gripas. Jis nebuvo įgijęs jam at- 
sparumo. 

Norėjau iš Burtų Moliūgėlio išgirsti, kad vakare jam bus geriau. 
Tačiau, užuot tai išgirdusi, pamačiau, kaip akys jai išsiplėtė iš bai- 
mės. 

— Ispaniškasis gripas, sunkios formos. - Ir pridūrė: - Mes turė- 
jom daugiau atvejų, negu matė jūsų gydytojai amerikiečiai, - gal 

pusantro tūkstančio. Iš jų šimtus mačiau savo akimis. Nėra abejo- 
nių - gripas. 

Jis tarnui liepė nuvilkti Edvardui pižamą, kuri buvo sudrėkusi 
karščiuojant. Liepė kambarinei atnešti švarių audinio atraižų - di- 
delių, kokių dvidešimt. Atsigręžęs į mane daktaras pasakė: 

— Galim pamėginti. 

Pamėginti? Ką jis norėjo pasakyti tuo netvirtu „pamėginti? 

- Jeigu ryt rytą jam pagerės, vadinasi, yra vilties. 

Jis sudėjo vaistus į paketėlius, juos turėjom valandą virinti. 

Gydytojas Edvardo kūną prismaigstė plonų kaip plaukas aku- 
punktūros adatų. Neilgai trukus sukaustytas Edvardo veidas at- 
sileido ir atrodė, kad jis nesąmoningai pasidavė. Ėmė lygiai kvė- 
puoti - lėtai ir giliai. Atsimerkė, nusišypsojo ir kimiai sušnibždėjo: 

— Kur kas geriau. Ačiū, meile mano. 

Apsiverkiau iš palengvėjimo. Atėjo nauja diena, pasikeitė visas 
pasaulis. Paėmiau jo ranką ir ėmiau bučiuoti drėgną kaktą. Krizė 


praėjo. 
— Išgąsdinai mane, - švelniai papriekaištavau. 
Edvardas patrynė sau gerklę. 
- Čia užstrigo, - sukuždėjo. 
Paglosčiau jam ranką. 
— Kas gi? 
— Mėsos gabalas. 


— Mielasis, tu nieko nevalgei. Gerklėje tau nieko nėra. 

Gydytojas kiniškai pasakė: 

— Tai pojūtis, kad gerklėje kažkas įstrigę, - daug kas tuo skun- 
džiasi. 

— O ką galime padaryti, kad ištrauktume jam tai iš gerklės? 

— Tai simptomas. 


v-- oo 


- Jis čia, - dabar jau žiopčiodamas pasakė Edvardas ir parodė 

sau į kaklą. Pažiūrėjo į gydytoją ir angliškai pridūrė: - Daktare, bū- 
kite toks malonus. Labai prašau, duokite man kokių nors vaistų, 
kad galėčiau nuryti. 

Daktaras kiniškai atsakė: 

- Jūs ilgai nesikankinsite. Pakentėkite. 

Prieš išeidamas gydytojas pasakė: jeigu kūnas pamėlynuos, tai 
bus labai blogas ženklas. 

Nuo karščiavimo Edvardo plaukai buvo tokie šlapi, lyg kas ki- 
birą vandens būtų užpylęs ant galvos. Kūnas nebedegė - jam buvo 
šalta. Akių vokai užkrito, vienos akies vokas labiau negu kitos. 

— Edvardai, - sukuždėjau. - Nepalik manęs. 

Jis kiek pakreipė galvą, bet nematė mano veido. Įdėjau savo 
plaštaką jam į saują. Jo pirštai sukrutėjo. Nejudindamas lūpų kažką 
vapėjo. Man atrodė, kad sako: „Brangiausia mano meile“ Apdėjom 
jo kūną pavilgais, karštomis taurėmis traukėm iš plaučių nuodingą 
orą. Jis išgėrė šimtą smulkučių piliulių, tos nuslinko žemyn liežu- 
viu. Ir iškart jas iškosėjo su kruvinais skrepliais. Ėmė tankiai, negi- 
liai kvėpuoti, o iškvepiant atrodė, kad krūtinėje jam blerbia popie- 
riaus lapas. Pasodinom, ėmėm plekšnoti nugarą, paskui pliaukšė- 
jom stipriau, trankėm kumščiais, kad išmuštume skreplius ir gripo 
demoną. Slaugiau jį pamiršusi save, nieko daugiau nematydama ir 
negirdėdama, tik Edvardą, trokšdama, kad jis liktų gyvas. Įkalbi- 
nėjau jį įkvėpti oro - dar gurkšnį, dar. Negalėjau nė akimirkos ati- 
traukti nuo jo dėmesio. Jis nuo manęs priklausė. Nepajudinama, 
tvirta sėdėjau šalia jo, girdama jį, kai pakildavo krūtinė. Protarpiais 
jis atsipeikėdavo, atsimerkdavo ir žiūrėdavo į mane nustebęs, kad 
tebesu šalia. Girdėjau jį murmant: 

— Kokia tu bebaimė mergaitė... - O paskui: - Myliu, myliu... 

Bet vėl netekdavo sąmonės. 

Vakarėjant Edvardo veidą išmušė melsvos dėmės, kurių pasiro- 
dymo ir baiminomės. Lūpos buvo šaltos, akys sausos. Burtų Mo- 

liūgėlis ištraukė paklodę, norėdama patiesti švarią. Jo kojos buvo 
išmargintos pilkais lopais. Nuo pėdų aukštyn plito dar tamsesnės 
kraujosruvos. Pašaukiau jį ir pasakiau, kad iki ryto pasveiks. 

— Tiki manim? 

Sulaikiusi kvapą klausiausi, kaip jis švokščia traukdamas orą. 
Vos galėjau kvėpuoti. Smaugė gerklę. Bet neleidau sau verkti — tai 
būtų rodę, kad pasiduodu. Balsu suminėjau jam visas nuostabias 
akimirkas, kurios mus siejo. Nepaliaudama pasakojau, kad nenu- 
trūktų mus siejanti gija. 

— Prisimeni tą dieną, kai išėjom iš urvo į žalią rojų? Aš tave tada 
jau mylėjau. Ar supratai? Edvardai, ar prisimeni? 

Suvokiau, kad rėkiu. Kambaryje buvo tylu ir šiurpiai aiškiai gir- 
dėjau gargaliavimą ir švokštimą, klausiausi, kaip tylutėliai burbu- 
liuoja ir pukši kruvina puta, besiveržianti jam iš šnervių, burnos, 
ausų. Vakare, vos saulei nusileidus, kai jo veidas tapo pilkas kaip 
vakaro šešėliai, jis dar kartą sugargaliavo ir užduso. 

Buvau prie jo visą naktį. Iš pradžių negalėjau paleisti rankos. Jo 
gyslose dar galėjo būti gyvybinės jėgos ir aš dar galėjau ją išspausti. 
Tačiau be oro jo kūnas suzmeko, įdubo skruostai. Įkrito akys, pas- 
kui subliūško jis visas. Ranka atšalo. Nebepajėgiau į ją įtrėkšti savo 
šilumos. 

— Kaip galėjai numirti? Kaip galėjai numirti? - suurzgiau. Tada 
subliuvau: - Kaip galėjai numirti? 

Veide tebebuvo įsispaudusi agonijos kančia ir aš įtūžau. Kur 
romus pasitraukimas mirties valandą, apie kurį kalbama? Pratrū- 
kau pykčio ašaromis iš nevilties ir sielvarto. Užklojau jo veidą ir 
verkiau, įsivaizduodama jį tokį, koks buvo gyvas - nesustingusį, 
nenurimusį. 

Prasivėrė durys ir pro plyšį įsiskverbė šviesa. Burtų Moliūgėlis 
atrodė kaip stabo ištikta. Kaip galėjau pamiršti mažylę Florą! 

- Ji irgi serga? — suklikau. - Ir ji mane paliko? 

— Ji kitame sparne su aukle ir visiškai sveika. Bet tau nega- 
lima prie jos eiti, kol visa nenusimaudysi. Reikia sudeginti tavo ir 
Edvardo drabužius ir patalynę, ir rankšluosčius - viską, net batus. 

Linktelėjau. 

— Žiūrėk, kad tarnai nepasiliktų drabužių. 

— Beveik visi tarnai išėjo. - Ji taip paprastai tai pasakė - iš pra- 
džių net nesupratau jos žodžių. — Išsilakstė po Edvardo mirties. 
Liko tik trys: auklė, tarnai Gudruolis ir Buriukas ir dar vairuotojas 
Guvusis. Jie persirgo gripu, kai jis pirmąkart buvo išplitęs, tad ne- 
bijo. Pakviesiu vyrus numazgoti kūno. 

Kūno. Koks bejausmis žodis. 

— Mazgokit šiltu vandeniu, - pasakiau ir išslinkau maudytis į 
savo vienišą vonią. 

Į vandenį biro mano ašaros. Išlipusi iš vonios susverdėjau ir 
atsisėdau ant lovos. Tvardytis neverkus akstino viena mintis: pas 
mažylę Florą turiu eiti rami. Užsimerkiau norėdama surinkti min- 
tis į krūvą. Ji turi žinoti esanti visada saugi ir ginama. 

Pabudau po šešių valandų, jau į pavakarę. Edvardo miegama- 
jame nebebuvo. Dabar jis kalbėjo tylos balsu. Nuslinkau laiptais 
žemyn. 

Iš valgomojo, kur dabar gulėjo Edvardas, išniro Burtų Moliūgė- 
lis. Nusivedė mane į svetainę. 

— "Turi atsisveikinti nieko nelaukdama. Gudruolis sakė, kad 
kinų senamiestyje krauna kūnus į krūvą ir laidoja dideliame ben- 
drame kape. Žmonėms neleidžiama mirusių savo šeimos narių 
laidoti protėvių gimtinėje kaime. Įsivaizduok, koks kilo klyksmas 
jiems tai išgirdus. Nežinom, kas daroma su užsieniečių kūnais, bet 
turim neleisti kitiems spręsti už mus. 

Teko pernelyg greitai atsisveikinti su Edvardu. Būčiau atidėlio- 
jusi kiek įmanoma, jei vadovauti būtų ėmęsis kas kitas, o ne Burtų 
Moliūgėlis. Ji mylėjo Edvardą ir žinojau - viską sutvarkys rūpes- 

tingai ir išmintingai. Buvau jai dėkinga, kad man nereikia galvoti, 
ką daryti. Gudruolis ir Buriukas iš didelės indaujos buvo sumeis- 
travę karstą. Žvakės vašku iš visų pusių užantspaudavo dangtį. Jau 
buvo išleidę iš baseinėlio vandenį ir paruošę kapo duobę. Čia mes 
su Edvardu mėgdavom sėdėti šiltomis dienomis po guoba, balsu 
vienas kitam skaityti ir mataruodami kojomis taškyti vienas kitą 
vandeniu. 

— Buvo atėjęs Pragaro Valdovas pažiūrėti Edvardo, - pasakė 
Burtų Moliūgėlis. - Va, mirties liudijimas. Nemoku perskaityti, ką 
parašė tas pirdūnas. 

Plaučių uždegimas, gripo komplikacija. Jis pripažino savo 
klaidą. Turbūt pranešė apie Edvardo mirtį Amerikos konsulatui ir 
Tarptautinės Nausėdijos valdžiai. Auklė man padavė mažylę Florą. 
žvelgė į mane. Dar kartą įsižiūrėjau į veidelį, ausytes, kaktytę, plau- 
kučius, akutes, paveldėtas iš Edvardo. 

Burtų Moliūgėlis palydėjo mane į valgomąjį, kaip sakė, pasiruo- 
šusi sugauti kūdikį, jei aš nualpčiau. Didysis stalas buvo išneštas, jo 
vietoje stovėjo karstas. Edvardo oda tebebuvo blyškiai pilka. Ap- 
vilktas kostiumu, kurį vilkėdavo, kai eidavom pasivaikščioti. Pa- 
glosčiau jo veidą. 

— Tau šalta, - pasakiau, - atleisk. 

Atsiprašiau jo už menkiausią savo abejonę dėl jo gerumo, kil- 
numo, meilės. Pasakiau kadaise netikėjusi, kad galiu dovanoti jam 
meilę, nes nežinojau, kas tai yra, tik man pačiai jos reikėjo. Jis man 
parodė, kaip paprasta ją priimti ir kaip paprasta dovanoti. Man 
tiesiog plyšta širdis, vadinasi, mes iš visos širdies mylėjom vienas 
kitą. Atgręžiau Florą veideliu į jį. 

— Mūsų dukrelė, didžiausias mūsų džiaugsmas, parodė, kad 
galiu dar stipriau mylėti. Papasakosiu jai, kaip kasdien jai dainuo- 
davai nešiodamas ant rankų. 

Mėlynveidis žmogus nieko neatsakė. Tai buvo ne Edvardas. 
Nenorėjau, kad paskutinės dvi dienos taptų ryškiausiu mano prisi- 
minimu apie jį. Padaviau Burtų Moliūgėliui kūdikį ir užlipau laip- 
tais į biblioteką. 

Atsisėdau ant sofos priešais jos dvynę ir prisiminiau mūsų po- 
kalbius - jo išmintį, rimtumą, linksmus pokštus ir net niūrią nuo- 
taiką, į kurią jis pasinerdavo kalbėdamas apie tai, ką vadino savo 
siela ir dvasiniu „aš . Kas yra atpirkimas? Kur jis išėjo mus palikęs? 
Pašniukštinėjau, ką jis rašė naujame dienoraštyje, kurį buvo pra- 
dėjęs prieš savaitę, ir priglaudžiau jį prie krūtinės. Tai buvo jis. Ir 
kartu ne jis. Aplankė liūdnas ir kartu nuostabus suvokimas, kad 
žmogaus niekur kitur nerasi, tik jo dvasioje. Ji niekam kitam negali 
priklausyti. 

Dar nepriėjusi laiptų išgirdau duslius balsus ir vaiko riksmą. 
Nubildėjau žemyn. Vestibiulyje stovėjo du kinų policininkai. Abu 
laikė pačiupę už rankų mano kambarinės dukterį Micę. Pergąsdin- 
tai mergaitei buvo apie dešimt metų, ji krūpčiodavo nuo kiekvieno 
staigesnio garso ar judesio. Mes su Burtų Moliūgėliu jau seniai įta- 
rėm, kad motina ją nuolat muša. Vienas iš policininkų ją papurtė. 
Jos akys subaltavo. 

— Mama man liepė nunešti tą daiktą į parduotuvę, - pasakė ji 
kalendama dantimis. - Sakė, užmuš mane, jei nenunešiu. 

Vieno policininko žodžiais, mergaitė į ponui Gao priklausančią 
juvelyrikos parduotuvę atnešė brangų vėrinį. Parduotuvės savinin- 
kas pranešė tuoj pat kažką įtaręs, kai pamatęs tą vėrinį. Jis žinojęs, 
kam jis priklauso. Nunešęs brangenybę į policijos nuovadą, kad 
pats nebūtų apkaltintas vagyste. Nors atrodė, kad jis sako tiesą, 
buvo sulaikytas nuovadoje, kol bus patikrinti jo parodymai. 

— Labai prašau, - verkė Micė, - neleiskit jiems manęs užmušti! 

— Kas nors iš namiškių turi apibūdinti trūkstamą vėrinį, - pa- 
sakė rūstesnis policininkas. 

puošalo trūksta. 

Grįžo atgal. 

— Tai smulkių smaragdų vėrinys. Per vidurį didesnis smaragdas 
raitytais aptaisais, prie jo iš šonų pritaisyti du mažesni... 

Policininkas atidavė vėrinį. Burtų Moliūgėlis apžiūrėjo, ar nesu- 
gadintas. Paskui subarė verkiančią mergaitę. 

- Ji iš prigimties nedidelio protelio, - skubiai paaiškinau poli- 
cininkams. - Mąsto kaip vaikas, sveikos nuovokos nė už skatiką. 
Mes atgavom vėrinį, tad niekas nenukentėjo. Dabar akyliau prižiū- 
rėsim mergaitę ir brangenybes. Ir galiu jus patikinti — jau daugelį 
metų pažįstame poną Gao kaip žmogų, kuriuo galima visiškai pa- 
sikliauti. 

— Mergaitė mums pasakė, kad čia kažkoks užsienietis numirė 
nuo mėlynosios ligos, - niūriai tarė vienas iš tų vyriškių. - Mes 
netvarkom su užsieniečiais susijusių reikalų. Bet jeigu tai buvo gri- 
pas, kūną turėtų apžiūrėti gydytojas amerikietis, nustatyti mirties 
priežastį ir pranešti Amerikos konsulatui. 

— Mes jau turime mirties liudijimą, pasirašytą daktaro Olbio iš 
amerikiečių ligoninės. Jis gydė poną Aivorį. 

Vyrai paprašė parodyti Edvardą, norėdami patikrinti, ar tikrai 
jis buvo užsienietis, o ne Kinijos pilietis. Nepriėję prie Edvardo 
abu sustojo. 

— Ai! Mėlynas veidas, - sumurmėjo vienas iš jų. 

Po valandos pas mus atvyko seklys iš britų policijos nuovados, 
lydimas Amerikos konsulato pareigūno. Jie keliais žodžiais pa- 
reiškė užuojautą ir atsiprašė už įsibrovimą. 

— Kas buvo ligonis? - paklausė amerikietis. 

— Bosonas Edvardas Aivoris III. 

Tie žodžiai nuaidėjo kaip laidotuvių varpas. Padaviau jiems 
mirties liudijimą. Jie apžiūrėjo Edvardą ir paprašė jo paso. Nuė- 

jau prie Edvardo rašomojo stalo ir prieš atiduodama jiems pasą 
žvilgtelėjau į nuotrauką. Koks liūdnas, koks jaunas. O tada po jo 
pavarde išvydau įrašytą žodį „vedęs“. Po žodžiais „žmonos vardas 
ir pavardė buvo parašyta: „Minerva Lamp-Aivori“. Tą akimirką 
vienu šuoliu peršokau į naują gyvenimą. 

— Ašjo žmona, Minerva Lamp-Aivori. 

Jie užsirašė. 

— Galėtume patikrinti jūsų pasą? 

Susvyravau. 

— Tai tik formalumas. 

Atsiprašiau ir nuėjau į miegamąjį neva paimti paso. Traukio- 
dama tuščius stalčius, mintyse ieškojau įtikimų pasiteisinimų. 

Grįžau pas juos susinervinusi. 

— Nerandu savo paso. Apieškojau įprastas vietas - dingęs. Tur- 
būt pavogė kuris nors iš tarnų. 

— Prašom nesirūpinti. Kaip sakiau, tai tik formalumas. Jei ne- 
berandate, galime padėti gauti dublikatą. Ar pageidautumėte, kad 
praneštume apie jo mirtį tėvams? 

Pamėginau greitai sumesti, ką sakyti. 

— Būtų geriau, jei praneščiau aš pati. Jo tėvui ir motinai bus di- 
džiulis smūgis. Turėsiu kruopščiai apgalvoti, kokiais žodžiais jį su- 
švelninti ir jiems paaiškinti, kad jis smarkiai nesikankino, - labai 
norėčiau, kad taip ir būtų buvę. Taip pat žinau, kad jie prašys grą- 
žinti Edvardo kūną namo į Niujorką. 

— Apgailestauju, bet turiu pranešti, kad tai neįmanoma, - pa- 
sakė konsulato pareigūnas. - Mirusiųjų nuo gripo negalima ga- 
benti už miesto ribų. 

— Mes jau apie tai girdėjome, dėl to sutvarkiau šį reikalą savo 
nuožiūra. Turėsiu labai atsargiai jo tėvams pasakyti, kad palaido- 
sime jį čia, prie namų. Jo kūnas liks šiapus šio sodo sienų. 

— Jums pasisekė, kad turite žemės kapavietei. Mirė jau pusantro 
tūkstančio kinų ir jie palaidoti masiniame kape. Kai kurie kinai 
meta lavonus į upę. Esame sunerimę, kad ir geriamasis vanduo gali 
būti su gripo užkratu. Būtinai virinkite vandenį. Ir dar patarčiau 
nevalgyti žuvies. 

Mažylė Flora ėmė spurdėti ir verksnoti. Patikrinau jos kaktytę. 
Nuolat baiminausi, kad ji gali susirgti. 

Britų seklys juokdariškai išsišiepė ir ėmė vartyti akis, norėda- 
mas ją prajuokinti. Bet ji dar garsiau pravirko. 

— Kaip gaila, kad tokia mažytė liko be tėvo, - pasakė jis. 

Jiems išėjus po valandos palaidojom Edvardą sode po dideliu 
medžiu. Prie Edvardo kapo Buriukas ir Gudruolis tarė padėkos 
žodžius. Burtų Moliūgėlis atnešė vaisių dubenį ir uždegė smilkalų 
lazdeles. Du vyrai užkasė kapą tamsiomis drėgnomis žemėmis. 
Jiems išėjus iškasiau prie namų tako žydinčias violetines našlaites 
ir apsodinau jomis kapo kauburį. 

Atsiverčiau pažįstamą „Žolės lapų“ puslapį ir perskaičiau tvirtu 


balsu: 


Nei aš, nei kas kitas už jus šito kelio nueiti negali, 

Jūs privalot nueiti jį pats. 

Kelias tasai netoli, jis čia pat, 

Galbūt prieš užgimdami buvote čia, tik nežinojote to. 
Galbūt šitas kelias visur - ant vandens ir ant žemės. 


VIII SKYRIUS 


DVI PONIOS AIVORI 


Šanchajus 
1919-ųjų kovas 
Violeta 


Po Edvardo mirties kasdien sėdėdavau ant akmeninio suolo ar 
smėlio, ką nors skaitydavau mažylei Florai ir pasakodavau, kaip 
tėtis ją mylėjo, ir ji susikaupusi stebeilydavo į mane, tarsi supras- 
dama, ką sakau. Ketvirtąją dieną išgirdau kažką daužant vartus. 
Padėjau knygą ir atidariusi vartus išvydau rimto veido vyriškį, pa- 
našų į laidojimo biuro savininką. 

Jis kilstelėjo skrybėlę ir prisistatė esąs ponas Daglasas iš „Masio 
ir Masio advokatų kontoros, atstovaujančios Aivorių laivybos 
bendrovei. 

— Reiškiu jums gilią užuojautą, - pasakė jis. - Labai liūdna, kad 
šįkart susitinkame tokiomis tragiškomis aplinkybėmis. 

Pasirausiau atmintyje. Turėjau šį advokatą sutikti tada, kai su 
Edvardu buvom nuėję aiškintis, ar Lu Šingo laiško, kuriame jis 
siūlė man šiuos namus, vėliau pakaktų kaip dokumento mums pa- 
reiškus teises į šį turtą. Tačiau tas žmogus, su kuriuo tada buvome 
susitikę, atrodė kitaip. 

— Turėjau ateiti anksčiau, - pasakė svečias. - Bet prireikė laiko 
sutvarkyti dokumentus. Kaip žinote, ponas Aivoris davė nurody- 
mus dėl judviejų dukters ir jūsų finansų. 

Sužinojau, kad Edvardas buvo savo advokatams parašęs laišką, 
kurį nunešė Buriukas. Laiškas buvo rašytas prieš šešias dienas, 
pirmą dieną, kai jis pasijuto nesveikuojantis — sakė, kad neturi ape- 
tito. Jau tada suprato, kad mirs. 

Advokatas paskleidė dokumentus man prieš akis. Edvardas 
nurodė, kad jo mirties atveju visi pinigai iš jo sąskaitų Šanchajaus 
banke būtų tučtuojau pervesti į jo dukters Eloros Aivori sąskaitą. 
Jo žmonai, dukters motinai, tenka visi įgaliojimai tvarkyti tą są- 
skaitą. Tie įgaliojimai jai suteikiami ir visoms kitoms palikimu ati- 
tekusioms sumoms. 

Ponas Daglasas pasilenkė prie mažylės Floros. 

— Kokia graži mergytė. Kokia panaši į jus ir velionį poną Ai- 
vorį. 

Jis įteikė man spausdintą popieriaus lakštą, kuriame ranka buvo 
įrašyti vardai, pavardės ir 53 765 dolerių suma. 

— Jums tereikia pasirašyti, kad sutinkate. 

Netekau žado išvydusi sumą, kurios būtų užtekę visam gyveni- 
mui. Kaip išmintingai Edvardas padarė, kad užrašė pinigus Floros 
vardu. Ji jo įpėdinė ir niekas negalės atimti iš jos pinigų. Išpūčiau 
akis pamačiusi apačioje vardą ir pavardę: Minerva Lamp-Aivori. 

— Tikiuosi, jūsų pavardė parašyta teisingai, - tarė advokatas. — 
Tokius duomenis radome savo kontoros įrašuose. Mums reikia tik 
sutikslinti juos su jūsų pasu. 

Edvardas niekada nebūtų pavadinęs Minervos savo vaiko mo- 
tina. Tai būtų jį papiktinę, kaip ir mane. Norėjau pasakyti tiesą, bet 
supratau, kad tai pavojinga. 

— Pavardė parašyta teisingai, pone Daglasai. Bet aš neturiu paso 
tam patvirtinti. Ji pavogė buvęs mūsų tarnas. Konsulato parei- 

gūnui minėjau, jog netrukus ateisiu prašyti dublikato, bet... man 
buvo sunku. 

Apsipyliau tikromis ašaromis. Nebegalėjau kalbėti. 

— Gal mes galėtume padėti ir paimti pasą vietoj jūsų? - pasakė 
ponas Daglasas. - Nenuostabu - ką tik likusi našle moteris niekur 
neina iš namų. Konsulate nesunkiai rasime jūsų paso duomenis ir 
vizą. Nieko daugiau nereikia, tik jūsų nuotraukos. 

— Malonu iš jūsų tai girdėti. Deja, turiu pasakyti, kad mano 
pasas nebuvo registruotas konsulate. Išlipusi iš laivo, nekantravau 
kuo greičiau pamatyti vyrą ir nusiminiau, pamačiusi ilgiausias eiles 
prie muitinės. Pasakiau apsaugininkui, neva man skubiai reikia į 
tualetą, nes sublogavau. Taip, negerai padariau. Bet man atrodė - 
nieko baisaus, jei vėliau pranešiu apie savo atvykimą. Mes su 
Edvardu ketinome tai atitaisyti registruodami mažylę Florą kaip 
Amerikos pilietę. Tada ir aptikau, kad stalčiuje nebėra mano paso. 
Įtariu, jį pavogė prieš mėnesį iš mūsų išėjusi tarnaitė. 

— Su tokia problema susiduriame nebe pirmą kartą. Už ameri- 
kietišką pasą galima gauti didelius pinigus. Galime gauti naują su 
vieno pažįstamo konsulato tarnautojo pagalba. Jis žino - mano 
žodžiu galima pasitikėti. Aš asmeniškai laiduosiu, kad tikrai esate 
Minerva Lamp-Aivori. Juk savo ausimis girdėjau, kaip ponas Ai- 
voris pristatė jus kaip savo žmoną ponią Aivori. Beje, ar nieko 
daugiau nenuveikėte dėl savo dėdės ketinimų palikti jums šiuos 
namus? 

Tik tada susivokiau, kad mes tikrai buvome susitikę su ponu 
Daglasu. Po ano mūsų susitikimo jis buvo nušienavęs savo vešliuo- 
sius plaukus ir nusiskutęs barzdą. 

— Tuo pačiu žygiu parūpinsime ir gimimo liudijimą, - pasakė 
bebarzdis ponas Daglasas. - Koks kūdikio vardas ir pavardė? 

— Flora Violeta Aivori, - pasakiau nesvyruodama. — Vardą jai 
išrinko mano vyras. 

— Labai gražus vardas. Mielas ir švelnus. Man reikia tik jūsų fo- 
tografijos. Gal netyčia turite? 

Nuėjusi į miegamąjį susiradau atminimo nuotrauką, kurią duo- 
davau gerbėjams ir globėjams. Ten buvau pasidabinusi aptempta 
suknele ir gundančia poza atsirėmusi į ateljė pakylą. Kruopščiai iš- 
kirpau galvą ir grįžau su kur kas padoresne nuotrauka, vaizduojan- 
čia patobulintą Minervą Lamp-Aivori. 

Svečiui išėjus klestelėjau ant akmeninio suolo - griebusis ap- 
gaulės galva sukosi iš įtampos. Buvau visai nebloga aktorė, kai pri- 
reikdavo imtis vyliaus kurtizanių namuose, bet ne tada, kai apsi- 
gaubiau gedulu ir turėjau rūpintis savo vaiko ateitimi. Buriukas 
atnešė man arbatos. Paklausiau, ar matė, kaip Edvardas rašė tą 
laišką. 

Jis linktelėjo. 

— Liepė jums apie tai nesakyti. Pasakė, kad tai jus labai nuliū- 
dintų. Nežinojau, ką rašė tame laiške. 

— Ar rašydamas smarkiai nesveikavo? 

— Karščiavo, skaudėjo galvą. Paprašė atnešti aspirino. Bet jo 
protas buvo šviesus. 

Tą naktį mane aplankė palaimingas regėjimas, kaip Edvardas 
rašo laišką. Iš pradžių jo pavidalas švytėjo, o kai rašydamas pri- 
artėjo prie puslapio pabaigos, pradėjo tirpti ir galiausiai susiliejo 
su šešėliais. Staiga vėl pasirodė spindulingas pavidalas. Šįkart jam 
ištirpus likau apimta ramybės - jos, matyt, ir šaukiausi. Taip, ga- 
lėjo būti, kad buvau užmigusi ir tas regėjimas buvo tik sapnas. Ne- 
svarbu. Tai, ką jaučiau, buvo tikra. 

O, kad Edvardas būtų galėjęs padėti man parašyti laišką Ai- 
voriams ir pranešti žinią apie jo mirtį. Jie dievino vienturtį sūnų. 
Kokią kaukę man užsidėti? Kieno balsu kalbėti? Nevykėlio dak- 
taro Olbio? Pareigūno, nustatančio taisykles ir potvarkius, ką da- 
ryti su numirėliais? 

Burtų Moliūgėlis atnešė man laišką. 

— Nuo Lu Šingo. Jei nori, išmesiu. 

— Manęs nereikia saugoti nuo nieko, ką galėtų pasakyti Lu Šin- 
gas. Blogiausia jau įvyko. Palyginti su tuo, visa kita atrodo ne di- 
desnė nelaimė už darganą lauke. 


Miela ponia Aivori, 

mane didžiai nuliūdino žinia apie jūsų vyro ir mano 
draugų, su kuriais esu pažįstamas daugiau kaip dvidešimt 
muose. Viskas sutvarkyta, kad jūs ir toliau turėtumėte visus pa- 
togumus. Jei jums reikėtų bet kokios pagalbos - ir smulkesniais, 
ir svarbesniais klausimais, prašom nesivaržyti ir tiesiogiai man 
pranešti. 

Jūsų 

Lu Šingas 


Jis pavadino mane ponia Aivori. Pripažino ir atstumą tarp 
mūsų, ir naująjį mano, kaip Edvardo žmonos, statusą. Nusiun- 
čiau atsakymą prašydama jį parašyti laišką Aivorių šeimai — savo 
geriems draugams, su kuriais yra pažįstamas daugiau kaip dvide- 
šimt metų, — ir pranešti apie Edvardo mirtį: kad mylimą jų sūnų 
Edvardą pakirto gripas — staigiai ir be kančių. Liepiau Lu Šingui 
laiške neminėti nei Floros, nei manęs. 

Kadaise persiėmiau neapykanta jam už nenorą pripažinti mane 
iš viso esant. Dabar pati prašiau, kad ir toliau nepripažintų. 

Mano pasas atėjo kitą dieną kartu su mažylės Floros gimimo 

apatinėje dalyje. 

Flora Violeta Aivori, g. 1919 m. sausio 18 d. Šanchajuje, 
Kinijoje 

"Tėvas: Bosonas Edvardas Aivoris III, verslininkas 
Amžius: 26 m. Rasė: Baltasis. Gimimo vieta: Krotonas 
prie Hadsono, Niujorkas 

Motina: Minerva Lamp-Aivori, namų šeimininkė 
Amžius: 23 m. Rasė: Baltoji. Gimimo vieta: Olbanis, 
Niujorkas 


PASIAUKOJAU DĖL MAŽYLĖS Floros ateities. Ji niekada nesužinos 
apie mano praeitį, niekada nesužinos savo gimimo aplinkybių. Pa- 
siverčiau teisėta Edvardo žmona ir našle Minerva Lamp-Aivori. 
Kad niekam nesukeldama įtarimo į ją įsikūnytų, naujoji ponia Ai- 
vori prie svetimų visiškai nekalbėjo kiniškai. Jos ir šukuosena buvo 
kitokia negu mano, su sklastymu priešingoje pusėje, negu iš prigim- 
ties gulė mano plaukai. Jos plaukai buvo trumpai kirpti ir sugarba- 
noti. Drabužiai nepriekaištingai pasiūti, konservatyvaus modelio ir, 
pagal mano matą, nemadingi. Ir dar ji įstojo į amerikiečių klubą, ten 
lankėsi nuobodžiuose moterų priėmimuose, klausydavosi paskaitų 
apie porceliano pirkimą, su kitomis savanorėmis rengė pokylį Rusi- 
jos pabėgėliams paremti ir su neapsimestiniu skausmu kartojo, kad 
jos vyras mirė nuo gripo, 0 ji gyvenanti viena su vieninteliu jo ir 
savo vaiku namuose prie Almančios Verdenės kelio. Gatvės pavadi- 
nimas sakė, kad ponia Aivori gerai apsirūpinusi. 

Dienomis mes su mažyle Flora vaikščiodavome po parką, ei- 
davome į užsieniečių kino teatrą ir važinėdavomės automobiliu 
palei krantinę, prasukdavom ir pro Aivorių laivybos bendrovę. Im- 
damasi ponios Minervos Aivori vaidmens, iš pradžių kiek baimi- 
nausi. Į viena susiliejusioje minioje vis išnirdavo kokia nors įdė- 
miai į mane žvelgianti moteris. Nepalankiai dėbsantis veidas bū- 

davo vis kitas, bet visi jie buvo užsieniečių ir, rodos, sakė žinantys, 
kas aš tokia. Prisiminiau, kaip motina patarė nepaisyti tų, kurie 
man priešiški. Tada buvau laisva galvoti apie save, ką noriu. Bet 
dabar tos laisvės neturėjau. Privalėjau galvoti apie mažylę Florą. 

Be Burtų Moliūgėlio, daugiau neturėjau tikrų draugų. Nuo 
tada, kai mirė Edvardas, jos elgesys suminkštėjo ir iš jos sulauk- 
davau daugiau rūpinimosi, o ne priekaištų. Kadaise ji buvo atsisa- 
kiusi būti mažylės Floros aukle. Bet dabar įtikėjo, kad mūsų auklės 
klausa silpsta. Šaukdavo jai „į kitą musę“, kai auklė pasukdavo į kitą 
pusę, ir nieko jai į tai neatsakydavo. Kas bus, jei mažylė Flora par- 
kris ir šauksis pagalbos? Ji primygtinai prašėsi lydėti mus su Flora 
per pasivaikščiojimus. 

— Jei tu gali apsimesti moterimi, kuria nenori būti, - kalbėjo 
ji, - tai ir aš galiu apsimesti aukle. 

Parduotuvėse ji auklei pirkdavo geros arbatos ir ryškiaspalvių 
siūlų. Regis, auklė dieną naktį mezgė mažylei Elorai suknytes, ba- 
tukus, kepuraites, paltukus, apklotėlius ir kumštines pirštinėles. 
Kai mažylė Flora visa tai išaugdavo, jau būdavo gatavas naujas 
komplektas. Senuosius jos drabužėlius atiduodavom amerikiečių 
klubui, šis pagal sąrašą juos dovanodavo vargšams. Sužinojau, kad 
vienas iš gavėjų buvo mišrios kilmės mergaičių prieglauda, ir likau 
patenkinta. 

— Ar tas mergaites būtų galima palaikyti baltosiomis? - paklau- 
siau už labdarą atsakingos moters. 

— Esu mačiusi tokių, kurios iš pirmo žvilgsnio atrodo tokios pat 
baltosios kaip jūs ir aš, - atsakė ji. - Bet geriau įsižiūrėjus matyti, 
kad akys kiek įkypos, lūpos plačios, oda gelsvo atspalvio. 

Iš jos atsakymo supratau, kad, jos manymu, kiniško kraujo tu- 
rinčios mergaitės yra žemesnės rūšies. Dėl to be paliovos baimi- 
nausi išsiduoti esanti kinų kilmės. Kiek vaikystėje prisikentėjau 
gėdydamasi arba įtarinėdama, kad mane įžeidinėja. Nei amerikie- 

čių, nei kinų akimis, aš nepriklausiau gerbiamai draugijai. Mažylės 
Floros niekada nekankins abejonės dėl savo kilmės. 

Vieną dieną grįžusi namo išgirdau Florą krykštaujant ir kva- 
tojant bibliotekoje. Jos su Burtų Moliūgėliu buvo atsiklaupusios 
priešais žemą staliuką su Edvardo nuotrauka, smilkalinėmis, vaisių 
ir saldumynų lėkštėmis. Nuo smilkalų lazdelių Burtų Moliūgėlio 
rankose rangėsi dūmai. 

— O, kad Edvardas būtų gyvas ir išgirstų mano padėkas, - pa- 
sakė ji man. - Kad ir kur jis būtų, bent jau galiu išsakyti, kaip juo 
žavėjausi. 

Edvardui tai būtų pasirodžiusi nuostabi dovana. Pagalvojau, ar 
ateis toks metas, kai mažylei Florai kinų vėlių užkalbėjimai atrodys 
tamsuolių prietarai. 


1922-ųjų rugsėjis 


Po Edvardo mirties praėjo pusketvirtų metų. 

Nuo manęs vis tolo gyvasis Edvardo pavidalas. Kai buvo praė- 
jęs mėnuo po jo išėjimo, man atrodė, kad jo nebėra jau labai seniai, 
o kartu - kad praėjo tik akimirka. Slenkančius mėnesius matavau 
naujais drabužėliais, kuriuos auklė mezgė mažylei Florai: žalius ir 
geltonus - balandį, geltonus ir mėlynus - liepą, šviesiai violetinius 
ir rožinius — rugsėjį. Įsidėmėdavau savaitę, kai pražysdavo kokios 
nors gėlės arba medžiai numesdavo lapus ar šakelės sukraudavo 
žalius pumpurus. Skaičiuodavau, kiek kartų Flora prašėsi pai- 
mama ant rankų, arba atsukdavau jos galvelę į save, kad man nusi- 
šypsotų, — visa tai tapo nebesuskaitoma, kaip ir dienos nuo tada, 
kai neliko Edvardo. 

Susiradau dienoraštį, kurį Edvardas buvo pradėjęs rašyti prieš 
pat mirtį. Kaip liūdna, kad jam nebuvo duota laiko prirašyti dar 

šimtą dienynų. Tame dienoraštyje užrašinėjau naujus mažylės Flo- 
ros žodžius, juokingus pasakymus ir nevaikiškai protingas mintis. 
Greitai pradėjau nebespėti. Būčiau turėjusi tam skirti visą dieną, 
jei būčiau aprašiusi viską, kuo ji buvo ypatinga. Kartu su ja paeiliui 
mylėjau besikeičiančius mylimiausius jos žaislus: skudurinę lėlę, 
rutulius, kuriems pagal dydį buvo pritaikytos duobutės medinėje 
lentoje, o kai jai suėjo treji — piešimo sąsiuvinį ir spalvotus pieštu- 
kus, kuriais ji kraigliojo dėmes ir raizgias linijas. 

Laikiausi Edvardo įpročio skaityti laikraščius. Buriukas man 
kasdien pirkdavo du laikraščius - vieną kinišką, kitą vakarietišką. 
Be Burtų Moliūgėlio, daugiau neturėjau su kuo pasikalbėti apie 
dienos įvykius. Iš pradžių ji nerodė jokio susidomėjimo. Bet pas- 
kui pasklido kalbos apie nužudytą vakariečių kūdikį ir Tarptauti- 
nėje Nausėdijoje kilusį užsieniečių pasipiktinimą. Ji pareiškė, girdi, 
niekam būtų nė motais, jei būtų nužudyta kad ir tūkstantis kinių 
mergaičių. Aš jai pritariau, bet kartu bijojau, kad vis dar nesurastas 
žudikas gali nusitaikyti į mažylę Elorą. Nuo to karto, kai tik skaity- 
davau Burtų Moliūgėliui naujienas, ji apie viską turėjo nuomonę. 

Šanchajus už mūsų prieglobsčio sienų vis labiau keitėsi. Čia 
visko radosi daugiau - daugiau šiuolaikiškumo, madingumo, pra- 
bangos, keistenybių, daugiau įdomumo. Vasarnamiai tapo didesni, 
padaugėjo automobilių, kurie buvo turto ženklas. Ir dar atsirado 
kino žvaigždžių. Viskas, ką jos darė, staiga tapdavo populiaru. Mes 
su Burtų Moliūgėliu matėm tris filmus, kuriuose buvo rodomos 
jaunos nekaltos mergaitės, susiviliojusios didmiesčiu ir prievarta 
įtrauktos į prostituciją. Visą pirmąjį filmą Burtų Moliūgėlis prarau- 
dojo šnibždėdama: „Tai mano istorija, - bet pabaigoje numykė: — 
Tokių laimingų pabaigų nebūna.“ Pasibaigus kitam filmui pasakė: 
„Daug mergaičių nusižudo dėl to paties. 

Motinos akimis stebėjau, kas dedasi Šanchajuje. Kad apsaugo- 
čiau mažylę Elorą, turėjau žinoti, kur slypi pavojai. Šanchajus buvo 

plėšomas ir plečiamas, įkaitęs iki raudonumo nuo šalia gyvenančių 
svetimšalių ir kinų tarpusavio trinties - jie visais įmanomais būdais 
nesiskaitė vieni su kitais. Būdavo dienų, kai atrodė - vėl sprogs ore 
tvyranti įtampa. Universiteto studentai rasdavo daugiau priežasčių 
protestuoti dėl užsieniečiams suteiktų teisių arba neteisingo elge- 
sio su darbininkais kinais. Naujausias vajus buvo antikrikščioniška 
kampanija, ir jau dairėmės ženklų, ar tik negresia jai išplitus virsti 
į didesnius neramumus, kaip buvo atsitikę per Boksininkų suki- 
limą. Gąsdinausi, kad gali kilti smurto banga, įstumsianti mažylę 
Elorą į pavojų. Kai buvo nuverstas imperatorius, pasikeitė visas 
mano gyvenimas. Revoliucijoje dalyvavo ne tik didvyriai ir prie- 
šai, bet ir plėšikai, kurie, kitiems įsitraukus į kovą, griebdavo viską, 
kas pasitaikė po ranka. Kol kas protestai peraugdavo į streikus, bet 
ne į smurtą. Ilgiausias streikas prasidėjo iškart po Paryžiaus taikos 
sutarties pasirašymo. 

- Jei būčiau mokyta, - pasakė Burtų Moliūgėlis, - gal ir aš tap- 
čiau revoliucioniere. 

Man buvo įdomu, ką dabar Edvardas būtų manęs apie Vudrą 
Vilsoną." Užuot grąžinusi Kinijai Šandongo provinciją, Santarvė 
nusprendė, kad geriausia būtų palikti ją okupuotą ir valdomą ja- 
ponų. Jungtinės Valstijos ir Europa šventė Taikos sutartį. Šancha- 
juje studentai ragino streikuoti, ir susivienijus universitetams, dar- 
bininkams ir prekybininkams viskas sustojo. Streikai nesiliovė jau 
keturis mėnesius ir Burtų Moliūgėlis juokaudama pasakė, esą ir 
jai reikėtų eiti į streiką. Nieko nebegalėjom nusipirkti, vaikščioti į 
kiną. Nebuvo benzino automobiliui. Mane glumino kalbos, kurias 
girdėdavau per amerikiečių klubo damų rengiamus priėmimus. 
Jos nematė nieko bloga, kad Japonijai lieka Šandongo provincija. 


* JAV prezidentas Woodrow Wilsonas dalyvavo Paryžiaus taikos konferencijoje ir pasirašė Ver- 
salio sutartį. 

Šiaip ar taip, Japonija anksčiau negu Kinija įsitraukė į karą su Vo- 
kietija, be to, japonai labai gerai tvarkosi. Joms buvo mįslė, kaip 
Kinijos valdžia galėjo būti įsitikinusi beveik garantuotu provinci- 
jos sugrąžinimu. 

Didžiausią galvosūkį uždavė mano pačios reakcija. Kad ir kokia 
buvau ar norėjau būti amerikietė, širdyje Kinija buvo mano tėvynė. 
Mano nuomone, Santarvė blogai pasielgė su Kinija. Tai rodė, kad 
nesu Amerikos patriotė. Bjaurėjausi tuo, ką padarė Vudras Vilsonas. 

Ką apie tai būtų manęs Edvardas? Nebegalėjau atspėti. Kadaise 
mes atspėdavom, ką galvoja kitas. Dabar, kai po jo mirties buvo 
praėję daugiau laiko, negu mes su juo buvom pažįstami, pajutau, 
kad mažai jį tepažinojau. Kuo toliau, tuo mažiau apie jį žinojau, 
nes tai, ką būčiau norėjusi žinoti, darėsi nebeaprėpiama. Jis visada 
liks iš visos širdies mylimas romantikas, išgelbėjęs man gyvybę, 
geriausiai iš visų mane pažinojęs ir išsklaidęs visas abejones dėl sa- 
vosios meilės tikrumo. 

Jis pas mane grįždavo per mažylę Florą. Galvodavau apie jį 
tomis akimirkomis, kai pagaudavo nuostaba, - man tai būdavo tar- 
tum akimirkos su juo. Šįryt ant mažylės Floros skrudintos duonos 
riekutės nutūpė musė. Ji paklausė, kodėl sakau, kad musė nešvari, 
jeigu anoji prausiasi rankas. Nuobodžią kasdienybę ji pavertė 
Edvardo lygio sąmoju, suteikė stebuklingo naujumo. Kiek kartų 
Edvardas būtų kvatojęs tokiomis akimirkomis. Tiesiog mačiau 
prieš akis. 

Iš išvaizdos ir manierų mažylė Flora buvo Edvardo vaikas. Glot- 
nūs jos plaukučiai, kaip ir tėvo, buvo prinokusių kviečių gelto- 
numo su visais atspalviais - nuo kviečių lauko saulėje iki kviečių 
lauko šešėlyje. Jie plaikstėsi jai lakstant tvirtomis kojytėmis. Tu- 
rėjo giliai įsodintas rusvas akutes. Ir gležnas jo ausis, kone perre- 
gimo rausvumo. Jis mane juokais erzindavo, kad jos veidelyje at- 
sikartoja mano mimika: kai būnu susirūpinusi — veidas vienaip 

surauktas, kai nepatenkinta - kitaip, šypsena tarsi nenoromis, val- 
dingai atstatytas smakras, iš nuostabos išžiota burna. 

Vieną dieną pamačiau, kaip sode nusiskynusi apvalų it kamuo- 
lys hortenzijos žiedyną ji ėmė apžiūrinėti šimtus jo žiedelių. Maigė 
žiedų kekę delnukais, prisikišusi mėgino pažiūrėti, kas yra viduje, 
o paskui iškėlė aukštyn tarsi atradusi gyvybės paslaptį. Tokiu pat 
žvilgsniu Edvardas tyrinėdavo mano veidą. 

Norėjau jai perduoti geriausius savo bruožus - garbingumą, iš- 
tvermę ir smalsų protą. Nenorėjau, kad iš manęs paimtų tai, kas 
blogiausia: nesąžiningumą, polinkį į neviltį, skepticizmą. Nenorė- 
jau, kad ji kaip aš blaškytųsi tarp tikrosios savęs, kokią save įsivaiz- 
duoja, ir savęs tokios, kokią kiti mano ją turint būti. Ji nebus kaip ta 
belaisvė iš portreto, kuriame nutapyta mano motina. 

Dar prieš jai gimstant buvau įsitikinusi, kad tai bus mergaitė — 
tokia, kokia aš turėjau būti. Bet ji buvo kitokia. Ji turėjo tik jai bū- 
dingą savastį. Kaip man pasisekė. 


VIENĄ DIENĄ, KURI niekuo nesiskyrė nuo kitų, mus aplankė trys 
netikėti svečiai. 

Tai atsitiko karštą rugsėjo 16-osios popietę. Buvome sode, slė- 
pėmės guobos šešėlyje. Žemę aplink šį medį Buriukas buvo už- 
sėjęs veja. Našlaitės, kuriomis prieš pusketvirtų metų apsodinau 
Edvardo kapą, sulaukėjo ir savaime išsisėjo po akmeniniu suolu, 
pievelėje ir palei taką, vedantį į namus. Išnešėm į lauką sofą ir du 
pintus krėslus, kelis staliukus ir paklotą. Buvom pabaigę lauko vai- 
šes ir sėdėdama ant sofos skaičiau laikraštį. Mažylė Flora snaudė 
pasidėjusi galvelę man ant kelių. Jos plaukučiai buvo surišti žydrai 
violetiniais kaspinais. Burtų Moliūgėlis įnirtingai mojavo vėduokle. 
Auklė buvo užsnūdusi su virbalais rankose, ką tik pradėjusi megzti 
mažylei Florai naują suknytę. Pro vasarišką vabzdžių dūzgimą pa- 

sigirdo, kaip sugurgždėjo žvyras nuo čiaužiančių padangų, paskui 
trinktelėjo durys, suklego žmonių balsai. Kažką šūktelėjęs Buriukas 
pasileido bėgti pas mus. Spėjo pasakyti tik tiek, kad kažkokia trijulė 
įsiveržė pro vartus ir pareikalavo, kad tučtuojau ateičiau. 

Tada ir pamačiau stovinčius tris vakariečius karštą dieną netin- 
kamais rūbais: aukštą akiniuotą ir ūsuotą vyriškį, moterį vyrišku 
žandikauliu ir aukšta iškilia kakta bei jaunesnę šviesiaplaukę nejį- 
domaus veido moterį. Jos akys nervingai lakstė kliūdamos už Flo- 
ros ir manęs. Nepakviečiau jų į šešėlį. Pakėliau Florą ir pasisodinau 
ant kelių. Ji atsibudo ir sukniurzėjo nepatenkinta, kad buvo paža- 
dinta iš miegų. 

- Arjūs esate Minerva Lamp-Aivori? - paklausė vyriškis. 

Kai patvirtinau, kad tai aš, moteris kampuotu žandikauliu tarė: 

— Tai melas. Štai Minerva Lamp-Aivori. 

Edvardas teisingai buvo apibūdinęs Minervą. Joje nieko ne- 
buvo, kas galėjo jį su ja sieti. Jos akyse nebuvo nė menkiausios 
proto kibirkštėlės, jokios kitos išraiškos, be sutrikimo ir nejau- 
kumo. Jos lūpos buvo kietai suspaustos kaip vaiko, kuriam liepta 
tylėti. Atrodė kokių trisdešimt penkerių, nors žinojau, kad yra jau- 
nesnė, o apsirengusi buvo kaip mokinukė — balta palaidinuke ir 
pilku plisuotu sijonuku. Ant kaktos krito nuo prakaito sulipę švie- 
sūs karčiukai. 

Vyriškis prisistatė kaip amerikietis advokatas ponas Tilmanas 
iš Šanchajaus. Jis man įteikė smulkių juodų žodžių prirašytą doku- 
mentą ir bejausmiu balsu ištarė kaltinimus man: 


APSIMETIMAS BOsONO EDVARDO AIVORIO ŽMONA MINERVA 
LAMP-AIVORI, TURTO PASISAVINIMAS, SUKČIAVIMAS IR 
VAGYSTĖ, NETEISĖTAS FLOROS VIOLETOS AIVORI, BOsONO 
EDVARDO AIVORIO III 1R MINERvOSs LAMP-AIVORI 
DUKTERS, PAĖMIMAS. 

Sukaupusi visą nuovoką, pasistengiau nepasirodyti sukrėsta. 
Laukiau šios dienos, įsivaizdavau ją įvairiausiais pavidalais. 

— Niekas jūsų nekvietė ir turite iš čia išeiti, - pasakiau. - Jei no- 
rite ką nors aptarti, galime susitikti jūsų advokatų kontoroje. 

Mostelėjusi ranka vartų pusėn, keliais žodžiais Burtų Moliū- 
gėliui paaiškinau, kas vyksta, ir paprašiau kuo greičiau nuėjus į 
namus liepti Buriukui ir Gudruoliui užrakinti duris. Susiruošiau 
eiti, bet Tilmanas man pastojo kelią ir angliškai įsakmiai pareiškė, 
kad man negalima pasiimti vaiko. Burtų Moliūgėlis išsitempė visu 
ūgiu, tarsi norėdama su juo susilyginti. 

— Krušk savo močią ir savo kalę, - pasakė kiniškai. 

Mažylė Flora kiniškai pasakė Burtų Moliūgėliui, esą ji negražiai 
kalbanti. Burtų Moliūgėlis parodė į tą trijulę ir tarė: 

- Jie blogi, pasakyk, kad nešdintųsi. 

Flora atsigręžusi pakartojo Burtų Moliūgėlio žodžius. Moterys 
krūptelėjo. Vėl nuo jų nusisukusi Flora apsikabino man kaklą ir su- 
kniurkė, kad saulėje karšta. Pakuždėjau — tuoj tie žmonės išeis ir 
eisim pirkti ledų. 

Elora į juos atsigręžė ir pasakė: 

— Eikit iš čia. 

Moterys vėl sustingo apstulbusios. Mažylė Flora turėjo pasakų 
nykštuko galią. Vyresnioji moteris kumštelėjo jaunesniąją. 

- Flora... - neryžtingai tarė Minerva ir žengė žingsnį mūsų link. 

Mažylė įtariai įsisegė į ją akutėmis. 

— Nedrįskit artintis prie mano vaiko, - pasakiau. - Jūs ją gąs- 
dinat. 

— Mes turime įrodymą, kad jūs nesate šio vaiko motina, - pa- 
sakė advokatas beaistriu balsu. Jis išsitraukė du popieriaus lapus. 

— Tai Minervos Lamp-Aivori gimimo liudijimas. 

Jis man jį įteikė ir aš paleidau jį kristi ant žemės. 

— O čia Minerva Lamp-Aivori. 

Jis mostelėjo į tuščiomis akimis žvelgiančią Minervą ir pasiėmė 
nukritusį popierių. 

Čia įsiterpė vyresnioji moteris: 

— Čia perskaitysit parašyta, kad aš Minervos motina. Mildreda 
Rasin-Lamp. - Ji nusišypsojo. - Negali būti nė kalbos, kad aš jūsų 
motina. 

— Malonu tai girdėti, ponia Lamp. 

Sulaukiau reakcijos, kokios tikėjausi. 

Ponas Tilmanas ištraukė kitą popieriaus lapą. 

— Čia - Floros Violetos Aivori gimimo liudijimas. - Nesiėmiau 
jo žiūrėti. - Tėvas - Bosonas Aivoris Edvardas III. Motina įrašyta 
Minerva Lamp-Aivori. Manau, esate mačiusi šį dokumentą. Jį ga- 
vome iš Amerikos konsulato. 

Kreipiausi tiesiai į Minervą. Tai buvo silpna būtybė. 

— Tvirtinate, kad pagimdėte mano dukterį būdama Niujorko 
valstijoje? Nejaugi ji atėjo į pasaulį iš jūsų įsčių? Per kokį ste- 
buklą? 

Minerva ėmė kažką kalbėti, bet motina ją pertarė - girdi, turi 
kalbėti advokatas. 

— Mes remiamės teisiniais dokumentais, o ne biologija, - pa- 
sakė Tilmanas. - Norite užginčyti, kad šiuose dokumentuose įra- 
šytos ne tos pavardės? Jei taip, šį pareiškimą turėsite įrodyti Šan- 
chajaus amerikietiškame teisme. 

— Užtat jūs ką tik pareiškėte ketinimą pagrobti mano vaiką. — 
Pamačiau, kad ponia Lamp po kaklu ant grandinėlės pasikabinusi 
sidabrinį kryželį. - Tai blogis, už kurį Dievas smerkia. 

— Kas jūs tokia, kad prikaišiotumėt mums dėl blogio? — pa- 
sakė ponia Lamp. - Jūs prisidengėte Minervos vardu, norėdama 
pavogti Edvardo pinigus. Minerva Aivori įrašyta Edvardo pase, 
gimimo liudijime ir banko sąskaitoje. Minerva Aivori, Bosono 
Edvardo Aivorio III žmona. Mes turime santuokos liudijimą. Jūs 

buvote jo meilužė pusiau kinė - moteris, sugundžiusi jį padaryti 
jus savo sugulove. Toks žodis vartojamas šiuose kraštuose, tiesa? 

— Nesantuokiniai ryšiai, - pasakė Tilmanas, - nesuteikia teisių į 
pinigus. Visas teises turi asmuo, įrašytas dokumentuose. 

Atsakiau jam netvirtu balsu: 

— Edvardas rašė apie tai laiške. Jis rašytas ranka ir jame sakoma, 
kad pagal paskutinę jo valią pinigai paliekami jo dukteriai Florai 
Aivori ir juos turi valdyti jo vaiko motina. Aš esu šio vaiko motina. 
Šito nepakeisite jokiais teisiniais triukais. 

Vėl pajutau žemę po kojomis. 

— Mes ištyrėme laišką, saugomą „Masio ir Masio“ kontoroje. 
Ponas Daglasas jį parodė, kai paaiškėjo, kad jis, pats to nežinoda- 
mas, buvo įveltas į apgavystę. Tame laiške nėra jokių kitų vardų, 
išskyrus Eloros. 

— Jūs gana prašmatniai gyvenote iš Edvardo ir Minervos pi- 
nigų, - pasakė ponia Lamp. - Ištaigingi namai. - Ji nubrėžė ranka 
ore lanką. - Tarnai, brangus automobilis, kuris priklausė Edvardui 
Aivoriui, o dabar yra jo našlės, tikrosios Minervos Aivori, nuosa- 
vybė. 

- Šie namai priklauso mano tėvui Lu Šingui. 

— Mes nieko negirdėjome apie jokį Lu Šingą. 

- Jūs pažinojote jį kaip Šing Lu. Apverstu vardu. 

Tilmanas nežymiai linktelėjo poniai Lamp ir Minervai. 

— Kinų papročiu pirmiausia nurodoma pavardė, paskui vardas. 

Jos nusivylė paaiškėjus, kad esu teisi. 

Galiausiai gavau nors kokią atramą. 

- Jis leido gyventi mums šiuose namuose, kiek tik norėsime, — 
kalbėjau toliau. - Be to, aš paveldėsiu šiuos namus. Turiu raštišką 
įrodymą. 

Tas laiškas - kur jis? Edvardas padėjo du Lu Šingo laiškus ten, 
kur tik jis vienas galėjo rasti. Kur? 

— Kinijoje sugulovių dukterys kinės neįtraukiamos į turto pa- 
veldėtojų eilę, - pasakė Tilmanas. - Turto paveldėtojų eilėje pir- 
menybė tenka vyriškos lyties palikuonims. 

— Mes turime ir juridines teises, ir moralinę pareigą, - pasakė 
ponia Lamp. - Flora nusipelno augti oriai, tarp gerbiamų, teisėtai 
ją globojančių žmonių, įgyti išsilavinimą, - ne tokį, kokį gali su- 
teikti prostitutės. Jei jūs ją mylite, kaip galite būti tokia savimyla ir 
ją pasilikti? 

Tilmanas ją pertraukė: 

— Pirmiausia turime užbaigti kitus reikalus. 

Rankos gestu jis parodė esant kitų reikalų. Jis nuosekliai spendė 
teisinius spąstus. 

- Jei yra pono Lu Šingo rašytas laiškas, parodykite jį. Ar jis pri- 
pažįsta, kad esate jo duktė, teisėta ar neteisėta? Įrašų apie jūsų gi- 
mimą neradome nei Amerikos konsulate, nei kokiose kiniškose 
teisinių įrašų įstaigose. Jums bus sunku reikšti teisines pretenzijas, 
jei net neturite įrodymo apie savo egzistavimą, - nusijuokė ponia 
Lamp. 

Įtūžau. Tikrai turėjau gimimo liudijimą — tą, kurį, kaip sakė 
mano motina, kažkas pavogė iš jos rašomojo stalo. Jame buvo 
mane įrašiusi pavarde kažkokio žmogaus, už kurio buvo ištekė- 
jusi, kai aš gimiau, -— toji pavardė buvo Taner ar panašiai. Klau- 
santis iš Bulvaro buvo sunku tiksliai išgirsti. O kas parašyta Lu 
Šingo laiške?.. Karštligiškai stengiausi prisiminti, kaip ten buvo 
iš tikrųjų parašyta. Mano įrodymai buvo išsibarstę prisiminimų 
nuotrupose. 

— Ir dar vienas dalykas, į kurį atsižvelgs teismas: ne kas kitas, 
o Edvardas Aivoris anksčiau palaikė tvirtus draugystės ryšius su 
ponu Lu Šingu. Jis Aivorių šeimą pažinojo daugiau kaip dvidešimt 
metų. Nemažai metų pas juos gyveno kaip jų protežė. Jie buvo 
draugai ir susirašinėjo. Šiuo pagrindu ponas Lu Šingas pasiūlė 

pono Aivorio sūnui Edvardui Šanchajuje pas jį gyventi. Yra išlikę 
ir tai liudijančių laiškų. 

Jūs galite paklausti paties pono Lu Šingo, - pasakiau. - Pakalbė- 
kite su juo. Aš turiu jo bendrovės biuro telefono numerį. 

Tikėjausi, kad padėtį išgelbės Lu Šingą graužianti sąžinė. 

— Mes susisiekėme su pono Lu bendrovės biuru, - pasakė Til- 
manas. — Ponas Lu Šingas nebėra tos bendrovės savininkas. Prieš 
du mėnesius ją perėmė japonų verslovė. Ponas Lu Šingas bank- 
rutavo ir išvyko iš šalies. Paskutinį kartą su buvusiu savo įmonės 
valdytoju jis buvo susisiekęs iš Jungtinių Valstijų. 

— Pasakykite jai, kad mes žinom, iš ko ji gyveno, - pasakė ponia 
Lamp. 

— Mes sužinojome jūsų pragyvenimo šaltinį buvus kurtizanės 
amatą. Kaip žinote, Tarptautinėje Nausėdijoje tai nėra nelegalu. 
Dėl to mes neturime teisinių pretenzijų. Tačiau jeigu bylinėsitės 
dėl globos teisių, mes galime iškelti klausimą, ar jūsų moralė tinka 
auginti vaiką, lygiai kaip ir aplinka, kurioje būtų priversta gyventi 
Flora. 

Burtų Moliūgėlis ėmė šaukti, kad aš galiu iškviesti policiją, o ši 
išspirtų įsibrovėlius keliu į užsienietiškus jų užpakalius. 

— Pamąstykite blaiviai, panele Mintern, - pasakė Tilmanas. Jis 
netgi žinojo mano pavardę. - Aivorių šeima nori pateikti jums 
dosnų pasiūlymą. Jei šiandien atsisakysite Floros, jie nekels jokių 
kaltinimų ir nereikalaus grąžinti iš banko sąskaitos jūsų paimtų pi- 
nigų. Greitai jūs neturėsite nei namų, nei pinigų. Neturite jokių 
teisinių argumentų tiems kaltinimams atremti. Jūs pralaimėsite 
bylą ir sėsite į kalėjimą už vagystę. Tuo metu Flora bus atiduota 
Aivorių šeimai. Jei mėginsite su ja bėgti, būsite apkaltinta vaiko, 
teisėtai priklausančio Aivorių šeimai, pagrobimu. Policijos parei- 
gūnai jau laukia už vartų. Tačiau jeigu šiandien jos atsisakysite, pa- 
darysite geriausia, ką galite jai padaryti. Ji gyvens Amerikoje tarp 

privilegijuotų žmonių. Ji bus teisėtas vaikas, deramai gyvens gar- 
bingoje šeimoje. 

Burtų Moliūgėlis toliau vapėjo apie įsibrovėlių išspyrimą lauk. 
Ji dar nesuvokė, kokia siaubinga nelaimė laukia mažylės Floros ir 
manęs. 

- Širdyje galėčiau susitaikyti su mintimi, kad tai, ką siūlote, yra 
geriausia. Bet aš savęs klausiu: kaip galiu atiduoti savo vaiką kaip 
tik tiems žmonėms, kuriuos Edvardas niekino? Jis atvyko čia, į Ki- 
niją, kad pabėgtų nuo jūsų beširdiškumo. Jūs, Minerva, apgaule 
privertėte Edvardą jus vesti, pareiškusi, kad esate nėščia, - ir visa 
tai padarėte dėl jo pinigų ir Aivorių šeimos prestižo. Jūsų motina 
liepė jums suvaidinti persileidimą. Jūs abi prieš jį susimokiusios 
apgaule ir melu pastūmėjote Edvardą pasielgti taip, kaip jam at- 
rodė teisinga elgtis su jumis ir būsimu vaiku. Jis norėjo būti garbin- 
gas ir geras, ir kai jam papasakojote, kaip buvote viską surezgusi, 
pasityčiojote iš jo gerumo. Jis visais atžvilgiais jumis pasišlykštėjo. 
Jis niekada prie jūsų nebeprisilietė. 

Ponas Tilmanas sušnairavo į abi moteriškes. Minerva buvo pri- 
blokšta. Ponia Lamp greitakalbe išbėrė, sakytum, skubėdama kuo 
greičiau sutrypti tiesą: 

— Tai melas ir mes nesiruošiame jo klausytis. Minerva, neklau- 
syk jos. Pasiimk Florą, ir galėsim eiti. 

Minerva stovėjo sustingusi, apatinė jos lūpa drebėjo. 

— Jūs žinote, kad kalbu tiesą. Jis paliko jus, savo motiną ir tėvą, 
nes buvo nusivylęs jūsų savinauda ir apgaule. Jūs norite iš manęs 
pavogti Florą, ir tai įrodo, kad iš tikrųjų esate tokia, dėl to jis jūsų 
nekentė. Turite tuos savo dokumentus ir liudijimus su savo vardu, 
pavarde ir grasiais faktais. Bet tai tik žodžiai, o visa kita - klastotė. 
Edvardas niekada nebūtų norėjęs, kad jo duktė gyventų su žmo- 
nėmis, kurie jam buvo atstumiantys ir kuriuos jis paliko. Jūs norite 
užmesti ant jos savo voratinklį ir apraizgyti ją melu, kol uždusin- 

site jos sielą. Aš jos neatiduosiu. Galite mane suimti ir įmesti į ka- 
lėjimą. Bet gera valia jums jos neatiduosiu. 

Nepajėgiau į juos žiūrėti žinodama juos greitai turėsiant mažylę 
Elorą. Stipriau priglaudžiau Florą, jausdama visą jos kūnelio svorį. 
Ji įsikniaubė veiduku man į petį. O tada leidausi bėgti. Burtų Mo- 
liūgėlis puolė man iš paskos. Išgirdau šaukiant ponią Lamp. Tilma- 
nas pasakė: 

— Tegul bėga. Policininkai ją pagaus. 

Mažylė Flora unkštė: 

— Aš bijau. 

Trūkčiojančiu balsu atsakiau: 

— Nebijok. Nebijok. 

Pasileidau bėgti užpakalinių vartų link ir tuo metu išgirdau 
kažką šaukiant, kad siųstų vyrus į tą pusę. Kur man eiti? Kur slėp- 
tis? Tačiau turiu grumtis už ją kiek išgaliu. 

Pribėgusi vartus nėriau į gatvę. Du policininkai sikhai sugriebė 
mane už pečių, mažylė Flora sukliko, jos rankutės atsiplėšė man 
nuo kaklo, kūnelis išslydo iš mano rankų. Jos akys buvo įsmeigtos 
į mano akis. 

Ją atėmęs policininkas spėriai spruko šalin, o kitas laikė mane 

— Ne! Paleiskit mane! Mama! Mama! 

Aš atsiliepiau: 

— Mažyle Flora! Mažyle Flora! - ir dar ilgai šaukiau jos vardą, 
nors ji jau buvo dingusi. 

Nežinau, kiek laiko stovėjau, kol leidausi nuvedama Burtų Mo- 
liūgėlio. Buvau be nuovokos ir vienintelė mintis tebuvo laukti. Ji 
nuvedė mane į namus, nuėjau į mažylės Floros kambarį. Turėjau 
beprotišką viltį, kad Buriukas ją išgelbės ir saugiai atiduos man į 
glėbį. Kambaryje be jos buvo tylu ir trošku. Įėjo Burtų Moliūgėlis 
besikilnojančia krūtine. Buriukas jai pasakė matęs, kaip ponia Lamp 

su Minerva įsėdo į juodą automobilį ir nuvažiavo Nankino keliu. 
Saugoti Edvardo automobilio buvo pastatytas policininkas. Tad jie 
bėgo paskui juodąjį automobilį, kol jis dingo iš akių. Kramtydama 
lūpas ir verkdama Burtų Moliūgėlis suko ratus po mažylės Floros 
kambarį. Susirado sidabrinę apyrankę, kurią buvo dovanojusi nau- 
jagimei Florai. Toji apyrankė turėjo sutvirtinti jos saitus su žeme. 

— Reikėjo man ją įkalbėti, kad nešiotų. 

Vos prieš valandėlę mažylė Flora gulėjo pasidėjusi galvelę man 
ant kelių ir aš glosčiau jai plaukučius. Ponia Lamp ir Minerva nie- 
kada nežiūrės į ją motinišku žvilgsniu. Joms mažylė Flora bus ne 
daugiau negu teisinis dokumentas. Buvau per naivi, anksčiau ne- 
suvokiau pavojaus. Ji buvo vienturtė Edvardo duktė. O Edvardas 
buvo mylimas Aivorių vienturtis, kuris esą negalėjo padaryti nieko 
bloga. Mažylė Flora dabar buvo teisėta Edvardo ir Minervos duktė 
ir Aivorių turto paveldėtoja, ir Minerva padės jai išleisti tą turtą. 
Mažylė Flora užims vietą ant Aivorių giminės medžio šakos, o 
kartu ir netikra jos motina. 

Nuėjau į Edvardo kambarį ir užsidariau. Ėmiau plūsti Ameri- 
kos įstatymus, kurčią Dievą, aklą likimą ir žmonių žiaurumą. Pra- 
šiau Edvardo man pasakyti, kad tos pabaisos nesužeis mažylės Flo- 
ros širdies. Sukau ratus po kambarį melsdama jo malonės, tartum 
jis būtų visa žinantis Dievas, galintis ką nors pažadėti ir pareikšti 
savo valią. Išsaugok mažylės Floros proto guvumą. Neleisk Miner- 
vai jos atbukinti. Nutrenk ponią Lamp. Kuo greičiau grąžink man 
mažylę Florą. Padėk man ją surasti. Parodyk, kur ji. 

Perbraukiau ranka švelnius skutimosi šepetuko šerius, kurie ka- 
daise kasdien sukdavo ratus ant Edvardo skruosto. Mėgdavau į jį 
žiūrėti. Kaip gali būti, kad jo nebėra, o jo šepetukas liko? Pakilno- 
jau Edvardo auksinį kišeninį laikrodį su stambia grandinėle. Radau 
į liemenės kišenę sudėtas rankogalių sąsagas. Jis tuo pat metu buvo 
ir tvarkinguolis, ir išsiblaškėlis. 

Susimąsčiau, kokius mano įpročius būtų perėmusi mažylė 
Elora, jei būtų likusi su manimi. Pro kokį stebuklingą kaleidoskopą 
ji būtų žiūrėjusi į pasaulį? Ar ji paveldėjo Edvardo sąžinę, kuklumą 
ir sąmojį — tai, kuo reiškėsi jo meilės gylis ir plotis? Iki skausmo 
troškau žinoti, kokia ji bus po dešimties metų. Tegul būna smal- 
saus proto ir tvirtos valios. Jei galėčiau duoti jai tai, ką ji išsaugotų, 
tegul tai būna žinojimas, kad yra mylima, nes tada ji pati sugebės 
mylėti. 

Pastačiau jos nuotrauką šalia Edvardo ir įsižiūrėjau į jos veidą. 
Tada pamačiau, kad nuotraukoje ji su širdies formos medalionu, 
kurį mes su Edvardu nupirkom jai gimus. Jame buvo mažytės 
mano ir Edvardo nuotraukos. Medaliono sąvaras buvau užlitavusi, 
kad mažylei Elorai jį nešiojant mūsų visų trijų širdys būtų neišski- 
riamos. Mažylė Flora mėgo tą medalioną ir klykdavo, jei kas norė- 
davo jį nukabinti. Vyliausi, kad klykdama priešinsis ir savo netikrai 
motinai. 

Pabučiavau nuotraukoje Edvardo veidą ir padėkojau jam už 
meilę ir mažylę Florą. Pabučiavau nuotraukoje mažylės Floros 
veidelį ir padėkojau jai, kad man parodė, kaip stipriai ir be jokių 
kliūčių galiu mylėti. Padeklamavau jai Vitmeno žodžius, kuriuos 
mėgo cituoti Edvardas, - priesaką, kuris suteikė jam postūmį pa- 
likti šeimą ir rasti save: „Priešinkitės smarkiai, pakluskite retai.“ 


PO KELIŲ DIENŲ gavome įspėjamąjį laišką išsikraustyti - be abejo, 
jį paskubino nuodugniai parengtas Aivorių planas išrauti mane kaip 
piktžolę. Aivorių laivybos bendrovės atstovas konfiskavo automo- 
bilį. Kažkas iš japonų bendrovės sudarė namuose esančių daiktų 
sąrašus. Jiems pabandžius nusavinti Lu Šingo paveikslus, kuriuos 
norėjo pasilikti Burtų Moliūgėlis, ji parodė įrašus abiejų paveikslų 
kitoje pusėje, įrodančius, kad jie dovanoti mano motinai. 

Padedama vienos malonios moters iš amerikiečių klubo sura- 
dau darbą auklei, Buriukui ir Gudruoliui - ji rekomendavo juos 
tarnauti neseniai iš San Fransisko atvykusiems žmonėms. Mes su 
Burtų Moliūgėliu pardavėm viską, ką turėjom vertinga ir ką suge- 
bėjom parduoti: mano papuošalus, sukneles, statulėles, - suda- 
rėme sąrašą, su kokiais daiktais atsisveikinsime pirmiausia, o su 
kokiais vėliau. Nenorėjau palikti likimo valiai mažylės Floros ir 
Edvardo daiktų. Man širdis niekaip neleido jų parduoti, bet nega- 
lėjau jų palikti kam nors, kas juos parduos arba išmes. 

— Ką žinai, ateis metas, - pasakė Burtų Moliūgėlis, - ir rasiu kur 
juos panaudoti. 

Iš visų Edvardo daiktų labiausiai norėjau jo dienoraščio odi- 
niais viršeliais — jo žodžių ir minčių, jo požiūrio į pasaulį ir save. 
Nuo pat jo mirties visur to dienoraščio ieškojau. Turėjau jį rasti. 
Mes su Burtų Moliūgėliu iškrėtėm komodas, išnaršėm palovius — 
mūsų bendros lovos ir tos, kurioje jis mirė. Žiūrėjom, ar jis neuž- 
kištas už baldų, ir net buvom atitraukusios sunkią rūbų spintą. Iš- 
nėra už knygų eilių. Dėl rudų odinių viršelių ta užrašų knygelė 
beveik nesiskyrė nuo šimtų kitų knygų. Kamavausi, kad galim jos 
taip ir nerasti. Jau buvau padėjusi į šalį jo automatinius plunksna- 
kočius, pieštukus, sugeriamąjį spaustuką ir puošnų žalia odą įrištą 
„Žolės lapų“ tomą, kurį po pirmos pažinties man dovanojo kaip 
atsiprašymo ženklą, o ant viršaus - nuvartytą egzempliorių, kurį 
nusipirko vietoj to puošniojo. Pakėliau jį. Tą knygą jis laikė savo 
rankose. Atverčiau ir riktelėjau pamačiusi, kas jos viduje. Knygos 
lapuose buvo išpjauta jo dienoraščio slaptavietė. Štai jis, Edvardas, 
priešais mane: jo žodžiai, mintys ir jausmai. Atverčiau ir ėmiau 
sklaidyti lapus - jau ne su liūdesiu, o su džiaugsmu prisimindama 
akimirkas, kai jis man skaitė tuos puslapius. Štai pasakojimas apie 
jo žygdarbį, pasibaigusį kritus veidu į purvą. Jis buvo toks paten- 

kintas, kai juokiausi. Radau ir kitą įrašą, labiau į pabaigą. Jis man 
buvo nematytas ir išsigandau: gal jis turėjo priežastį man jo nero- 
dyti — gal tai prisipažinimas dėl kitokių jausmų man. 


„Violetos vairuojama mašina riedėjo lėtai. Tai buvo pir- 
mas kartas, kai ji sėdėjo prie vairo, tad akimis įsisiurbė į 
kelią, o aš gėrėjausi aplinkiniu vaizdu. Važiavom pro kaimus 
ir matėm rimtus sodiečių veidus - jie dar nieko nebuvo matę 
važiuojant tokiu dideliu greičiu. Bet paskui akį patraukė kal- 
kėmis baltintos namų sienos - gyvenimo spalvos buvo iš- 
blukintos mirties. Stebėjau baltai vilkinčių gedėtojų eiseną, 
kylančią į kalvą. Liga plito laukais it juodas maras. Padrąsi- 
nau Violetą padidinti greitį, kad vėjas pūstelėtų gyvybe. No- 
rėjau, kad tą dieną, kai buvau šalia tos, kurią myliu, visas sie- 
los skausmas pralėktų pro šalį.“ 


JAU TADA JIs mane mylėjo. Labai stengėsi nerodyti savo jausmų. 
Toliau versdama lapus mačiau tik savo ašarų rūką. Pabaigoje tarp 
lapų radau įklijuotus du laiškus. Jie buvo nuo Lu Šingo. Edvardas 
man pažadėjo padėti juos ten, kur niekas neras, kol aš nebūsiu pa- 
siruošusi juos perskaityti. Vieną atsiverčiau. Jis buvo adresuotas 
tiesiog Violetai. Tai buvo tas laiškas, kuriame jis siūlė man tuos 
namus. Taip pat jame buvo parašyta, kad šiuo tikslu jis turėtų pa- 
keisti savo testamentą ir aš savo ruožtu turėčiau jam leisti pripa- 
žinti tėvystę. Jis prašė mano leidimo. Aš taip ir neatsakiau. Antrasis 
laiškas buvo tas, kurio pirmiau nenorėjau skaityti: 


Mano brangioji Violeta, 
šitiek metų norėjau ištarti šiuos žodžius. Man gėda, kad jie 
taip ilgai tavęs nepasiekė. Mano atsakymai į tavo klausimus bus 

ne paaiškinimas, o prisipažinimas be jokių pasiteisinimų, jog 
nepasirūpinau tavo laime ir saugumu. 

Nuo tos dienos, kai gimei, mylėjau tave, bet nepakanka- 
mai. Mylėjau tavo mamą, bet nepakankamai. Neturėjau tiek 
tvirtumo ir drąsos, kiek reikėjo pasipriešinti savo tėvams. Nu- 
sileidau jų reikalavimams vykdyti vyriausiojo sūnaus pareigas. 
Kai tavo mamai gimė mūsų sūnus, mano tėvai jį atėmė iš jos. Jis 
buvo naujos kartos pirmagimis sūnus. Ji nežinojo, kur jis yra, o 
aš negalėjau jai pasakyti, nes tėvai grasino, kad pasakęs niekada 
jo nebepamatysiu. 

1912 metais mirus mano tėvui pagaliau galėjau tavo mamai 
pasakyti, kad jos sūnus yra San Fransiske. Ji ničnieko nežinojo, 
kokios baisybės tau gresia, ir tavęs laukė. Per apgaulę ji įlipo į 
laivą. Paskui per apgaulę patikėjo tavo mirtimi. 

Dabar prisipažinsiu, ką blogiausia tau esu padaręs. Prieš 
penkerius metus viešėjau puotoje, iškeltoje mano draugo Ištiki- 
mojo Fango, per kurią tu pirmąkart pasakojai klausytojams is- 
toriją. Tada ir sužinojau, kad esi gyva. Bet tada pamačiau, kaip 
įsimylėjai Ištikimąjį, o paskui iš kelių žmonių išgirdau, kad jie 
dar nebuvo matę Ištikimojo šitaip pametusio galvą, tad nebūtų 
nieko keista, jei Ištikimasis taptų tavo globėju ar net vyru. Kaip 
galėjau iš tavęs atimti tokią progą? Tai buvo tau pažįstamas už- 
daras pasaulis, ir jei būčiau tave pasiėmęs į išorinį, už jo ribų 
esantį pasaulį, šis būtų tave atstūmęs. Nuoširdžiai vyliausi, kad 
rasi laimę su Ištikimuoju. 

Gėdingai tuo pasinaudojau kaip priežastimi dar kartą iš- 
vengti atsakomybės tau. Prieš palikdamas Šanchajų niekada 
niekam nesakiau esąs tavo tėvas. 

Grįžau tik po kelerių metų. Kaip jau žinai, Aivorių šeima 
paprašė manęs pagloboti jų sūnų Edvardą, kuris čia nieko nepa- 
žinojo ir nemokėjo kinų kalbos. Supažindinau jį su Ištikimuoju, 

bent kiek kalbančiu angliškai. Ištikimasis supažindino tave su 
Edvardu. Kaip viskas buvo toliau, tu žinai. Esu neapsakomai 
dėkingas likimui, kad tu radai laimę, kurios nuo pat pradžių 
buvai nusipelniusi. Tačiau žinau ir tai, kad tavo laimė neat- 
perka mano moralinių trūkumų. 

Tavo motinos nė karto nemačiau nuo tada, kai buvome su- 
sitikę Šanchajuje. Ji neatėjo susitikti su manimi San Fransiske, 
kaip buvome numatę. Parašiau jai daugybę laiškų ir galiausiai 
ji atsakė - tik kartą. Parašė, kad neturi jokio noro matyti nei 
manęs, nei savo sūnaus. Sakė turėjusi vienintelį vaiką, kurio ge- 
dinti kasdien. Tai yra tavęs. Jei norėtum, kad su ja susisiekčiau, 
padaryčiau viską, ką galiu. Kol kas nieko jai nesakysiu, jei atsi- 
tiktų taip, kad nebenorėsi atverti durų, kurias visiems laikams 
buvai užvėrusi. Tikiuosi, šiame laiške radai atsakymus, kurių 
tau reikėjo. Bijau, jie gal sukėlė dar daugiau sąmyšio. 

Prašau man pasakyti, ko pageidautum. Esu tavo paslau- 
goms kaip tavo tėvas ir tavo skolininkas. 

lavo 

Lu Šingas 


Šis laiškas buvo blanki jo dvasinių kančių santrauka. Po visų 
pareiškimų, esą nenusipelno atleidimo, jis užkirto kelią laimingai 
pabaigai. Kaip jis ruošėsi su manimi atsiteisti už skolas, nenuro- 
dydamas man jokių būdų su juo susisiekti? Lygiai taip pat buvo 
keista jo užuomina, kad mano motina nebuvo susitikusi su savo 
sūnumi. Keista buvo galvoti, kad ji mane paliko dėl nieko. Lu Šin- 
gas atsakė į klausimus, kurie mane kankino daug metų. Tačiau šių 
skurdžių faktų pakako perprasti dviejų žmonių, kuriuos tiek metų 
tyliai koneveikiau, prigimtį. Jie abu vienodai buvo silpni, savimy- 
los ir niekuo daugiau nesirūpino, tik savimi. Norėjau išstumti juos 
iš savo minčių. Mano sielvartas nepaliko jiems vietos. Turėjau sku- 

biai nuspręsti, ką daryti toliau. Pirmąkart nuo tada, kai man suėjo 
keturiolika, galėjau rinktis. Turėjau apsvarstyti savo gebėjimus ir 
pritaikyti juos pagal galimybes. Buvau geresnės galvos negu dau- 
gelis. Buvau ištverminga. 

Tačiau, kaip greitai paaiškėjo, tokiomis savybėmis nieko ne- 
nustebinsi. Teiravausi anglų kalbos mokytojos darbo kinų vertėjų 
mokykloje. Joje mokėsi vyrai ir mokykla nenorėjo samdyti moters. 
Siūliausi į guvernantes. Amerikiečių klube jau buvo pasklidusios 
kalbos, esą aš - buvusi kurtizanė, apsimetinėjusi našle. Jiems buvo 
baisu pagalvoti, kad jų vaikus galėjo mokyti prostitutė. Klausinė- 
jausi mokytojo vietos kanadiečių ir australų mokyklose, many- 
dama, kad jie nebus girdėję apie mano praeitį. Gal tik apsimetė 
negirdėję, sakydami nepriimantys žmonių be šio darbo patirties. 

Man liko tik grįžti į kurtizanių pasaulį. Bet dabar jaučiausi taip 
pat kaip tada, kai man buvo keturiolika. Jaučiausi susiteršianti siū- 
lydamasi vyrams. Jaučiausi išduosianti Edvardą. Jei ir būčiau grį- 
žusi, būčiau ten išsilaikiusi ne daugiau kaip metus kitus. O kas 
paskui? Net bloga buvo pagalvojus, kad iš tiesų nebeturiu pasirin- 
kimo. Turėjau prisipažinti pralaimėjusi. 

Burtų Moliūgėlis sugalvojo, kad galėtume atidaryti nedidelius 
kurtizanių namus. Galėtume juos vadinti uždara arbatine ir taip 
atsiribotume nuo opijaus gėlių namų. Tai būtų prakilnesnė vieta, 
kurioje iš vyrų būtų reikalaujama manierų ir nors kiek asistavimo, 
tegul ir ne tokio ilgo kaip aukštos klasės namuose. Šiaip ar taip, 
buvome girdėjusios, kad net pirmarūšiai kurtizanių namai buvo 
priversti susitaikyti su trumpesniu merginimo laikotarpiu. Galė- 
tume nuomotis keturis kambarius — vieną jai, kaip šeimininkei, 
kitą man, kaip lankytojų linksmintojai ir kurtizanei. Kitus du galė- 
tume paskirti dviem samdytoms kurtizanėms. Bukai klausiausi jos 
dėstomų planų ir pasakiau, kad apie tai galvoti dar anksti. Ji liepė 
man pailsėti. O pati leidosi ieškoti tinkamo nuomotis būsto. Su- 

rašė išlaidas, kurių turėtume mokėdamos už apsaugą Žaliajai gau- 
jai, ir mokesčius, kuriuos turėtų patvirtinti Tarptautinė Nausėdija. 
Apskaičiavo, kiek kainuotų įrengti padorią arbatinę. Iš pono Gao 
sužinojome savo papuošalų kainas. Ir galiausiai supratome, kad 
mums vargiai užteks arbatai. 

Burtų Moliūgėlis iškėlė kitą mintį: 

— Ištikimasis Fangas davė tau pažadą - kai pateksi į bėdą ir pri- 
reiks pagalbos, pasiūlė kreiptis į jį. 

— Tai buvo prieš septynerius metus, - pasakiau. - Gali būti, ne- 
prisimins, ką sakė kokiai mergaitei. 

- Jis dovanojo tau stambų žiedą kaip patvirtinimą, kad taip bus 
iš tikrųjų. 

— Jis dovanojo žiedus daugeliui gėlių — jei ne už viena, tai už 
kita, ir tą akimirką tai buvo tikra. Pati man sakei: „Bėgant laikui 
žiedas iš pažado virsta atminimu. 

— Prisimeni, kaip tavęs klausiau, ar tą žiedą palikti, ar parduoti 
su kitais nebereikalingais papuošalais? Mačiau, kokiomis akimis į 
jį žiūrėjai. Kiek per ilgai dvejojai, kol sutikai, kad parduočiau. Tai, 
žinok, aš nepardaviau. 

— Vadinasi, turėsi parduoti dabar. 

— Tik puikybė trukdo tau į jį kreiptis. Tu neturi jo prašyti pi- 
nigų. Paprašyk jo padėti mums įsitaisyti pirmarūšiuose namuose. 
Mums tereikės liežuvį paploninti. O jam užteks dviejų minučių 
paskambinti telefonu ir užkalbėti dantį šeimininkei. 

Iki šiol taip ir nepadėkojau Ištikimajam už tai, kad supažindino 
mane su Edvardu. Iš pradžių nebuvo už ką ir dėkoti. Kaip tik jis 
manęs atsiprašė už netašytą Edvardo elgesį. Paskui man kartais 
ateidavo į galvą, kad turėčiau palankiau žiūrėti į Ištikimąjį ir jo 
žmoną, gal net pasikviesti vakarienės. Tačiau susilaikydavau, nes 
jis būtų priminęs mano praeitį. Pasakiau apie tai Edvardui ir jis 
suprato. O dabar susitikimas su Ištikimuoju man primins ne tik 

praeitį, bet ir tą metą, kai jis mane sutrypė. Jis iš labai arti mane 
pažinojo - ir seksualiniu, ir emociniu atžvilgiu. Abiem atžvilgiais 
žinojo labiausiai pažeidžiamas mano vietas ir mokėjo palenkti 
savo valiai. Niekad jo taip stipriai nemylėjau kaip Edvardo. Bet jį 
pamačius gali užtekti menkiausio veido virptelėjimo, koks kadaise 
įkvėpdavo tikėjimą jo meile arba įsiutindavo, kad tai primintų 
mūsų karštas naktis. Jis pernelyg gerai mane pažinojo. Burtų Mo- 
liūgėlis tiesą sako. Aš per daug išpuikusi. Būtų visiška kvailystė pas 
jį nenueiti vien dėl to, kad nenoriu prisiminti mūsų bendros praei- 
ties. Blogiausia, ką jis man gali padaryti, tai neprisiminti savo pa- 
žado. Aš būsiu pažeminta - ir tegul. Puikybė man per didelė pra- 
banga, negaliu jos sau leisti. 

Galiausiai pakėlusi telefono ragelį ir paskambinusi Ištikimajam, 
greitakalbe atsiprašiau, kad praėjo tiek metų, o aš jam ir nepadė- 
kojau. Atvirai papasakojau, kas atsitiko, ir pasakiau turinti atsisvei- 
kinti su senuoju gyvenimu. Trumpai pasakiau apie Edvardo mirtį. 

— Kai apie tai išgirdau, pasidarė taip liūdna dėl tavęs. Iš tikrųjų, 
patikėk. Įsivaizduoju, koks sielvartas tave ištiko. 

Tada jam papasakojau apie mažylės Floros pagrobimą. Jis su- 
urzgė: 

- Šito negirdėjau, trūksta žodžių, kaip tave užjaučiu. Tiek galiu 
pasakyti - jeigu kas taip padarytų mano sūnui, aš juos susirasčiau 
ir rankas kojas išsukiočiau. Džiaugiuosi, kad su tavim tebėra Burtų 
Moliūgėlis. Ji tiek metų buvo geriausia tavo draugė. 

— Kaip motina, - pasakiau. 

— Beje, ar tebeturi tą katę, kuri norėjo nukąsti man ranką? 

— Klausei manęs jau prieš septynerius metus. Karlota nugaišo. 

Gerklėje įstrigo gumulas — sena širdgėla. 

— Negi tai buvo taip seniai? 

— Praėjo jau tiek laiko, turbūt nebeprisimeni, ką sakei prieš sep- 
tynerius metus. Jei prisimintum, man nereikėtų priminti... 

Jis mane pertraukė. 

- Jau numanau, dėl ko mane susiradai, - pasakė jis. 

Pasidingojo, kad ištarė tai priekaištingai. 

- Žinau, tau teko paminti išdidumą, kad pamiršusi senas žaiz- 
das galėtum į mane kreiptis. 

— Tu neįpareigotas man padėti. Tai buvo prieš šitiek metų. 

— Ak, Violeta, tu vis dar priešiniesi gerumui. Aš noriu tau pa- 

— Man reikia grįžti prie senojo darbo. Nežinau, ar mane vėl pri- 
ims „Raudonžiedės namai“. Man jau beveik dvidešimt penkeri ir 
tu nesugrąžinsi jaunystės, kad ir kiek girtum. Tai, ko nepadarė lai- 
kas, padarė sielvartas ir rūpesčiai. Tačiau, jei užtartum žodį, „Rau- 
donžiedės namai“ bent jau pagalvotų apie mane. Aš mąstau blai- 
viai. Būsiu dėkinga už viską, ką galėsi padaryti nemeluodamas ar 
per daug nemeluodamas. 

Kelias sekundes patylėjo - neabejojau jį renkant žodžius taktiš- 
kai atsakyti, dėl ko negali man padėti. 

— Leisk man kiek pagalvoti, ką galėčiau padaryti. Gali rytoj at- 
eiti į mano biurą? 

Pamaniau, gal nori pažiūrėti, ar labai pasenau, ir pagalvoti, ko- 
kiems namams galėtų mane siūlyti. Rytojaus dieną jis atsiuntė 
vairuotoją manęs paimti. Nustebau, kaip paprastai ir atsainiai ap- 
statytas jo kabinetas: rašomasis stalas, dvi medinės kėdės, sofutė, 
krėslas ir pora žemų staliukų. 

Jis pakštelėjo man ranką. 

— Violeta, kaip visada, laimingas tave matydamas. - Jis pažiū- 
rėjo į mane pažįstamu ilgu žvilgsniu. - Kaip visada puikiai atrodai. 

— Dėkoju. Kaip visada man pataikauji. 

Maloniai jam nusišypsojau - bičiuliškai, bet neflirtuodama. 
Pamačiau, kad dabar jis jau kritiškesniu žvilgsniu įvertino mano 
išvaizdą. 

Jis atsisėdo, užsikėlė koją ant kojos ir prisidegė cigaretę. Tai 
buvo dalykiška pranašesniojo poza. 

- Ilgai galvojau, ką galėčiau nuveikti. Štai ką galiu pasiūlyti. Nu- 
eisiu pas Raudonžiedę - dabar ji tų namų savininkė. Užsiminsiu, 
kad nusprendei grįžti ir baigi pasirinkti namus. Tada pasakysiu, 
neva veržiuosi į tavo gerbėjus, o kadangi labiausiai mėgstu „Rau- 
donžiedės namus“, tikiuosi, ji pasistengs tave įkalbėti grįžti. 

— Labai kilnu, - mėginau iššifruoti, ko jis nori iš tikrųjų. 

— Verslo derybose geriausia kitai pusei duoti mintį, kad ji laimi 
daugiau negu tu. Nejuodink savęs, Violeta. Tu daili, moki suprasti 
vyrus ir nesmerki jų trūkumų. Žinau, dėl jausmų Edvardui tave 
kankina dvejonės. Tikrasis mano pasiūlymas būtų savo kambaryje 
duoti man anglų kalbos pamokas. Aš rimtai kalbu. Jau seniai tu- 
rėjau patobulinti savo anglų kalbą. Jos reikia verslui. Esu priklau- 
somas nuo vertėjų ir nežinau, ar jie sako tai, ką aš noriu pasakyti. 
Turėsi būti griežta mokytoja ir priversti mane dirbti. Be išsisukinė- 
jimų. Už pamokas tau mokėsiu tiek, kiek mokėtų gerbėjas. Jei mo- 
kysiuosi ne taip uoliai, kaip reikėtų, galėsi mane bausti. Savaime 
aišku, kadangi nebūsiu tikras gerbėjas, ir toliau asistuosiu kitoms 
moterims — žinoma, kituose namuose. Taigi, kai vėl prisitaikysi 
prie kurtizanių namų gyvenimo, būsi laisva priimti kitus gerbėjus. 
Turime aiškiai nusistatyti, kad toks yra mūsų susitarimas. Aš netu- 
riu jokių užslėptų minčių. Noriu tau tik padėti kaip senas draugas. 
Noriu taip išmokti anglų kalbą, kad nereikėtų naudotis žodynu, 
kuris man sako, neva kurtizanių namai — tai tokia įstaiga, kurioje 
gali rasti šliundrą už dešimt dolerių. 


IšŠTIKIMASIS BUVO PRASTAS mokinys ir teko dažnai jį bausti. Po 
poros savaičių grįžom į senus laikus ir atnaujinom pažintį lovoje. 
Buvau pasiilgusi gerumo būti su kuo nors dviese, o jis buvo ne 

svetimas. Dar po keturių savaičių mes jau kasnakt riejomės dėl 
nesusipratimų, kas ką pasakė ir ką pagalvojo. Kelis kartus jis man 
aiškinosi, kodėl negali susitikti. Sužinojau, kad susitikinėja su kita 
kurtizane. 

- Jei būtum anksčiau sužinojusi, - pasakė susierzinęs, - būtum 
jau tada ant manęs įtūžusi. Dėl to, kad pasielgiau saviškai, tu dvi 
savaites ilgiau buvai laiminga. 

— Man nesvarbu, ar tu su kuo susitikinėji, ar ne. Tik nežemink 
manęs apgaudinėdamas. 

- Aš neįpareigotas tau viską sakyti. 

Kadaise, kai buvau pametusi dėl jo galvą, jis būtų sukėlęs man 
tikrą jausmų sąmyšį. Dabar dėl jo darkymosi tiesiog buvo pikta. 
Aš jo nebemylėjau ir man įgriso jo savimeilė. Širdis buvo pilna 
ilgesio - man trūko Edvardo ir Floros. Troškau juos susigrąžinti. 
Troškimai, nukreipti į Ištikimąjį, kilo iš nekaltos penkiolikmetės 
širdies — ilgainiui ji suaugo, bet ir toliau tikėjo, kad ištekės už vyro, 
kuriam atidavė nekaltybę. Likau patenkinta išsivadavusi iš šios 
iliuzijos. 

— Mes niekad nesuprasime vienas kito, - pasakiau jam. Man 
jau nebuvo nei pikta, nei liūdna. - Turime pripažinti - nei tu kada 
nors pasikeisi, nei aš. Mes nelaimingi vienas su kitu. Metas tai nu- 
traukti. 

— Sutinku. Gal po mėnesio abu blaiviau į tai žiūrėsim... 

— Mes niekada blaiviau nežiūrėsim. Esam, kokie esam. Aš ne- 
noriu žiūrėti kitaip. Nenoriu persigalvoti. 

— Tu man per daug reiški, Violeta. Tu esi tas žmogus, kuris 
mane tikrai pažįsta. Žinau, kad su manim ne visada esi laiminga. 
Tačiau tarp mūsų barnių juk būni laiminga. Pati esi taip sakiusi. 
Pamėginkim patirti daugiau laimės ir mažiau veltis į barnius... 

— Aš daugiau taip nebegaliu. Man širdis nebelaiko. 

— Visai nebenori manęs matyti? 

— Matysiuosi su tavimi kaip su mokiniu, o tu galėsi su manimi 
susitikti kaip su anglų kalbos mokytoja. 

Mane apgaubė ramybė. Ištikimasis nebekėlė jokio piktumo. 
Daugybę metų laukiau jo meilės įrodymų. Jokia kantrybė man ne- 
padėjo jų sulaukti, nes nežinojau, kokia meilė slypi anapus nepa- 
sitenkinimo, kad neturiu jos įrodymų. Dabar tai žinojau ir suvo- 
kiau — su Ištikimuoju niekada nerasiu nemarios meilės. Jo meilė 
buvo tvari tol, kol buvau jam prie šalies. Norėjau didesnės mei- 
lės, kuria mylint niekada negana jau esamo žinojimo apie vienas 
kitą, — kas yra kito širdyje, mintyse, kaip kitas mato pasaulį. Ir ga- 
liausiai supratau laimėjusi pergalę prieš save. 


IX SKYRIUS 


METAI - LAKUSIS SMĖLIS 


Šanchajus 
1925-ųjų kovas 
Violeta 


Ištikimasis „Lin namuose“ iškėlė didelę puotą penkiolikmetės 
skaistuolės kurtizanės Ugninės Žaros garbei artėjant jos nuvaini- 
kavimui, už kurį ketino sumokėti brangiau nei už manąjį. Kaip ir 
per tą pokylį, kai pirmąkart jį sutikau, pasikvietė septynis draugus, 
ir „Lin namai“ pritrūko savų kurtizanių. Kaip visada jis pageidavo, 
kad dalyvaučiau, ir kaip visada aš priėmiau pasiūlytą sandorį. 
Pastaruosius kelerius metus uoliai tobulinau savo meistriškumą 
skambindama citra ir atlikdama vakarietiškas dainas. Ištikimasis 
savo svečiams girdavo mano muzikinius talentus, kad kiti pagei- 
dautų mano paslaugų per savo rengiamus pobūvius. Nepaisant jo 
rekomendacijų, mano stalas nelūžo nuo kvietimų. Kam jaunesni 
klientai turėjo klausytis brązginimo citra, jei galėjo paleisti smagią 
dainą fonografu? Juos traukė visa, kas modernu, Šanchajus ėjo iš 
proto dėl modernumo. Savo muzikinį repertuarą pagausinau ke- 
liomis melodingomis vakarietiško stiliaus dainomis, pritardama 
tik citros akordais. Vienas svečias, lankęsis Jungtinėse Valstijose, 

pasakė, kad tų akordų skambesys panašus į amerikietiškos ban- 
džos, ir nuo tada ėmiau skelbtis kaip bandžos muziką atliekanti 
dainininkė, „labai populiari linksmuose vakarėliuose“. 

„Lin namų“ šeimininkė buvo ankstesnioji Purusis Debesėlis iš 
„Slaptojo nefrito tako“. Ji mane karštai pasveikino. 

— Kaip džiaugiuosi, kad šįvakar neturėjai paskyrusi susiti- 
kimų, - šūktelėjo prieš atvykstant kitoms. - Dažniau tave kviesiu. 
Mūsų merginos kiekvieną vakarą užsiėmusios. 

Kadaise būčiau įsižeidusi dėl užuominos, kad neturiu nuolati- 
nių gerbėjų. O dabar Burtų Moliūgėlis pasiūlė Puriajam Debesė- 
liui visada mane prisiminti, jei reikėtų pagyvinti pobūvį. Įėjusi į 
pokylių salę pamačiau Ištikimąjį su stamantria naująja numylėtine. 
Jis žiūrėjo į ją lygiai taip pat švelniai, kaip į mane kadaise, kai buvau 
jo skaistuolė ir kai jis pareiškė, kad jokia kita mergaitė jam nebuvo 
sukėlusi tiek nepatirtų, netikėtų jausmų. 

Ištikimasis priėjo prie mūsų su Burtų Moliūgėliu ir riteriškai 
pasveikino britiška maniera - nežymiai nusilenkdamas pabučiavo 
man ranką. Pagyriau mielą naująją gėlę, kurios garbei jis surengė 
šį vakarą. Toji įtariai į mane sušnairavo. Burtų Moliūgėlis skundėsi 
skrandžiu, bet vis tiek užsispyrė ateiti, nes jos nepaleido nuojauta, 
esą šįkart laimėsiu naują pergalę. 

Pokyliui įpusėjus Ištikimasis ėmė manęs maldauti, kad visus 
palinksminčiau. Pradėdavau pasirodymą dviem sentimentaliomis 
kiniškomis dainomis, po jų eidavo bandžos stiliaus melodijos „Vi- 
sada', „Arbata dviem“ ir „Suvanio upė“ - pastaroji buvo geriausias 
mano numeris, nes galėdavau pajuokauti, girdi, kiniškai suh-van-ni 
reiškia „galvoju, kaip tave pagrobti“, o pirmąkart sudainavus fa fa 
e vei norima pasakyti: „parodysiu tau kylančius rausvus debesė- 
lius“, antrąkart —„parodysiu tau, kaip alkstu tavo šėlstančios ug- 


* Far far away (angl. toli toli) - žodžiai iš dainos Swanee River. 

nies“. „Suvanis“ visada nuotaikingai užbaigdavo pasirodymą, pel- 
nydavo man dosnių arbatpinigių, o kartais ir naują gerbėją. 

Ištikimasis pašoko ant kojų. 

- Ačiū, maestro! - Šis šūksnis paprastai būdavo taupomas gar- 
siosioms dainininkėms muzikinių pasakojimų salėje. - Mums 
alpo širdis, pakėlėte mums dvasią! Turime parodyti, kaip jus ver- 
tiname. 

Jis pakėlė taurę ir kyštelėjo man voką su pinigais, rodydamas 
pavyzdį kitiems. Tada paskelbė kitą tostą. Įkandin jo pasigirdo dar 
garsesni privalomi plojimai ir susižavėjimo šūksniai. 

Vienas vyriškis, sėdintis priešais Ištikimąjį stalo gale, itin perdė- 
tai žavėjosi manimi. 

— Niekad nesu girdėjęs tokių švelnių ir kartu galingų citros sąs- 
kambių, kokius šįvakar išgavo jūsų pirštai. Ir dar kad ja skambintų 
svetimšalė! 

Vėl tas įgrisęs lyginimas su svetimšaliais. 

— Tik pusiau svetimšalė, - pasakiau tarsi atsiprašydama. - Bet 
vis tiek stengiuosi padaryti įspūdį. 

— Nenorėjau jūsų talentui prikišti rasės trūkumų. Kaip tik turė- 
jau omenyje privalumą, kad dainuojate dar ir angliškai. Patikėkit, 
dar niekur nesu girdėjęs tokios pribloškiamos bandžos muzikos. 

Tai buvo įprastas banalus komplimentas. Abejojau, ar jis kada 
buvo girdėjęs kitą kurtizanę atliekant bandžos muziką, bet atsa- 
kiau su ritualiniu kuklumu. 

— Nesu didelė meistrė, bet vis tiek džiaugiuosi, kad jums patiko. 

— Nuoširdžiai jumis žaviuosi. Nesigviešiu tokios malonės kaip 
kvietimas į jūsų buduarą. Kalbu iš pagarbos jums, kaip apie meną 
nusimanantis žmogus. 

Jis atrodė kokių trisdešimties, bet nuoširdžiame jo veide galėjai 
matyti berniuko, pirmąkart atėjusio į kurtizanių namus, pagarbią 
baimę. Jauni vaikinai trokšta įgyti lovos meno įgūdžių. Tie vyrų 

tauškalai buvo šimtus kartų man girdėta gudrybė. Jis prisistatė 
kaip Rytas Vakaras iš Šengų giminės, įsikūrusios Anhujaus provin- 
cijoje, vieno iš Ištikimojo draugų Rūmų Bokšto antros eilės pus- 
brolis. 

Nors buvo iš Anhujaus, hanų kalba kalbėjo be tos provincijos 
akcento, tad buvo aišku jį esant išsilavinusį. Jei kalbėsim apie iš- 
vaizdą, tai, palyginti su Ištikimuoju, jis irgi nestokojo patrauklumo, 
tačiau kambaryje dairantis galimų klientų jis nebūtų pirmas, kritęs 
į akį. Jam nesiliaujant žerti pagyras, mintyse pakėliau jo patrau- 
klumo laipsnį - nusprendžiau, kad jo bruožai malonūs, tik niekuo 
neišsiskiria, tai yra jis tiesiog neturėjo man nepatinkančių bruožų. 
Nebuvo siaurų pečių, prakaulus nei į akis krintančios mongoliškos 
išvaizdos. Nežvairavo, kaip būdinga šykštuoliams. Šnervės nebuvo 
išpūstos kaip pagyrūnų. Lūpos nebuvo storos kaip linkusių į žiau- 
rumą. Burnoje nežiojėjo iškritusių dantų švarplės, iš kurių būtum 
galėjęs spėti, kad nepaiso mažiau matomų kūno vietų higienos. 
Bruožai nebuvo šiurkštūs kaip abejotinos doros žmonių. Antakiai 
nebuvo išslinkę lopais kaip siflitikų. Plaukai buvo vešlūs, bet ne 
laukinių genčių kraują išduodantys gaurai. Ne prasčiokiškai nu- 
rėžti, bet dailiai apkirpti, sutepti šilkine pomada ir sušukuoti atgal 
nuo kaktos. 

Buvo sunku nuspėti, ar jis turtingas. Atėjo kaip Rūmų Bokšto 
svečias. Drabužiai buvo švarūs, bet lyg ir susilamdę — tiesa, šiltu 
oru su vakarietišku lininiu kostiumu neišvengsi tokios bėdos. 
Nagai buvo nukarpyti, mažylis pirštas nepaliktas ilgu nagu, kuriuo 
opijaus rūkaliai naudodavosi kaip krapštikliu išgremžti lipnioms 
pypkės apnašoms ir sierai iš ausų ertmių. Jis vėl rimtai prakalbo: 

- Jūsų piršteliai, skrajodami kaip elfai, sustiprino muzikos kerus. 

Čia jau buvo smarkiai persistengta. 

- Gal priklausote kuriai nors Šanchajaus šviesuomenės drau- 
gijai? 

— Norite išsiaiškinti, ar esu vertas būti šalia jūsų? 

Jis nusišypsojo, bet tik lūpomis, ne akimis. Neprarasdama savi- 
tvardos kantriai laukiau atsakymo. 

— Neieškau bendraminčių intelektualų draugijos, - pasakė jis. — 
Aš tapytojas ir poetas, mėgstantis vienatvę. Matote, kartais mane 
apima tokia nuotaika, kad geriau tuomet žmonėms nesirodyti. 
Niūrios nuotaikos lemia niūrų mano paveikslų stilių, ir jis nėra po- 
puliarus tarp kolekcininkų. 

— Dauguma kolekcininkų populiarumą painioja su stiliumi. 

— Kiekvienas gali turėti savitą stilių, - paprieštaravo jis. - Tačiau 
ne kiekvienas iš tikro turi. Mus veikia tie, kurie buvo iki mūsų, pra- 
dedant prieš tūkstančius metus kūrusiais dailininkais, mėgdžioju- 
siais gamtą. 

Koks pretenzingas stuobrys. 

— Kodėl mokyti žmonės visada atsiprašinėja dėl savo neišma- 
nymo? - paklausiau. 

- Jūs atkakliai siekiate sužinoti, ar aš kilęs iš mokytos šeimos... 
Ak, dabar jau matau, kad jums įkyrėjau. 

— Nėmaž, - maloniai atsakiau. - Mums, kurtizanėms, smagu 
žaismingai pasišaipyti. Jūs tai mėgstate, o mes mielai prisitaikome. 

Atsisukau į šalimais stovinčią Burtų Moliūgėlį, kiek atsitrauku- 
sią Man už nugaros. 

— Karšta. Paduok vėduoklę. 

Jei vėliau pasidėsiu vėduoklę ant kelių, tai bus ženklas Burtų 
Moliūgėliui pasivedus mane į šalį pranešti, neva kažkas atsiuntė 
neatidėliotinos svarbos laiškelį. Ji šiam tikslui visada nešiojosi laiš- 
kelį kišenėje. Dabar jau mačiau, kad jis teikia mažai vilčių. Jei išvis 
turi pinigų, privers mane už juos nertis iš kailio. Pobūvyje viešėjau 
jau dvi valandas ir neatrodė, kad iš kitų svečių sulauksiu daugiau 
įvertinimo gestų pinigine išraiška. 

Vėl atsigręžiau į Rytą Vakarą. 

— Na, tai pagaliau prisipažinsite? Turite aukso prikimštą laivą? 
O gal esate biurokratas, laukiantis iš mūsų kyšių? 

— Prisipažįstu, esu vėjavaikis iš valdininko intelektualo šeimos. 

— Paleidote vėjais turtą? Ar mano daliai kas nors liko? 

— Vėjais paleidau ne pinigus. Išsilavinimą. Prieš penkerius 
metus, būdamas dvidešimt šešerių, išlaikiau trečiojo lygio egzami- 
nus, o dabar nieko iš to neturiu. 

— Dvidešimt šešerių! Nepažįstu nė vieno, kuris būtų pasiekęs šį 
lygį jaunesnis negu trisdešimties, neišskiriant sukčių! 

— Nuo pat tos akimirkos, kai išėjau iš motinos įsčių, ėmiau mo- 
kytis, kad išlaikyčiau nacionalinio lygio egzaminus. Man dar ne- 
atjunkus nuo motinos krūties, tėvas suplanavo mano gyvenimą 
pagal tipišką Čingų dinastijos laikų modelį: gauti aukštas pareigas 
nedidelėje apygardoje, griežtai laikytis elgesio normų ir papročių, 
pasibaigus dvejų metų paskyrimo laikui kilti į vis geresnes pareigas 
vis svarbesnėse apskrityse ir provincijose. Taip buvo nusprendęs 
mano tėvas. 

— O kaip buvo atjunkus nuo krūties? 

— Pasižymėjau gabumais šešiems menams. Įplaukos ir mokes- 
čiai man buvo peilis po kaklu. Negalėjau savo proto priversti tar- 
nauti sistemai, apiplėšiančiai vargšus ir kraunančiai dar didesnius 
turtus turčiams. 

— Sutinku, tai nelinksma tema. 

Pasidėjau vėduoklę ant kelių. Tuoj atsikratysiu to įkyraus žmo- 
gėno. 

— Čingų sistema buvo neteisinga. Naujoji? Nauja tik tai, kad 
dabar pinigus semia kitos rankos. 


* Nuo 165 m. pr. Kr. Kinijoje egzistavo trijų lygių valstybinių egzaminų sistema kandidatams 
į viešojo administravimo postus - nuo apskričių ir provincijų lygio iki aukščiausių valstybės 
valdininkų. 1911 m. Kiniją paskelbus respublika panaši kandidatų į valdininkus egzaminavimo 
sistema tam tikrą laiką buvo taikoma ir tarp dviejų pasaulinių karų. 

Na ir kvėša. Tame pat kambaryje gali būti žmonių, užimančių 
jo koneveikiamus postus. 

Mums šūktelėjo Rūmų Bokštas. 

— Ei, pusbroli, negi ją kankini revoliuciniais paistalais? Pamirš- 
kim šį vakarą neteisybes. Rytoj galėsi jas ištaisyti. 

Rytas Vakaras neatitraukė nuo manęs akių. 

— Dėl kritiško požiūrio į senąją sistemą likau be darbo. Kaip ir 
dauguma bedarbių, vadinu save tapytoju ir poetu. Štai jums ir at- 
sakymas. Aš pernelyg neturtingas, kad galėčiau būti jūsų gerbėjas. 
Nebūčiau galėjęs sau leisti čia ateiti, jei nebūtų pakvietęs pusbrolis. 

— Aš ne tokia gobšuolė, kaip norite mane pavaizduoti, - pasa- 
kiau vieną iš savo dažnai kartojamų frazių. - Pasakykite man eilė- 
raštį, ir atsilyginsite už kartu praleistą laiką. 

— Pasiklausykite, kaip už lango šūkauja gatvės prekeivis, girda- 
mas savo mielinę ryžių sriubą. Mano eilėraščiai verti ne daugiau 
negu tos pagyros. 

- Jūsų kuklumas beribis. Neduosiu jums ramybės, kol nepasa- 
kysite man eilėraščio. Nieko daugiau nereikia, tik išrinkite tokį, ku- 
riame nebūtų minimi biurokratai arba mielinė ryžių sriuba. 

Jis patylėjo, paskui tarė: 

— Vienas yra kaip tik jums. 

Jis įsispyręs žiūrėjo man į akis. 


Atrodė, niekad nesulauksim, kol sutiksim vienas kitą, 
bet jai išėjus laikas lyg išsitęsė, sustingo. 
Pakyla vėjas iš rytų, jo nešami šimtai žiedų nuskrieja, 
Pavasariniai šilkverpiai vis verpia savo siūlą, verpia, 
kol pražūsta. 
Ji rytą veidrodyje regi besimainant savo aureolės - 
plaukų spalvas, 
Bet šaiposi iš mėnesienos spindesio šaltumo vakarine daina. 

Ir žvelgiant vakarui į naktį žvakes pravirkdo dagčiai. 

Jis netoli, ne taip jau ir toli užburtas kalnas, kuriame 
ji uždaryta. 

Rojaus paukštės, įsiklausykit, ką ji sako, atneškit man 
jos tariamus žodžius. 


Buvau sukrėsta kone iki ašarų. Sukilo visas liūdesys, kurį išgy- 
venau atskirta nuo mažylės Floros. Mus išskyrė, bėgo laikas, jos 
gyvenimas tęsėsi kažkur kitur. Tas žmogus pažadino mane iš be- 
prasmės rutinos apatijos. 

— Tai nuostabu, - sušukau. — Išties. Sakau ne iš mandagumo. 
Vaizdinga, bet ne perdėtai, ir taip natūraliai skamba, tarsi parašyta be 
jokių pastangų. Jokios dirbtinės stilizacijos ar efektų. Tos eilės kilu- 
sios iš tikrų jausmų. Jaučiu jose ošiantį vėją, matau žvakę. Šis eilėraš- 
tis man primena Li Šanginą. Tiesą sakant, nė kiek jam nenusileidžia. 

Tuo metu priėjo Burtų Moliūgėlis pasakyti apie sutartąjį skubų 
raštelį. Paėjėjom toliau, kad mūsų nenugirstų. 

— Pasilieku. Jis įdomus, ką tik padeklamavo netikėtai jaudinantį 
eilėraštį. Noriu šįvakar jo dar pasiklausyti. Gali būti, labiau juo su- 
sidomėsiu. 

— Teikia vilčių? 

— Jo kišenėje švilpauja vėjai, kaip ir praėjusio šimtmečio inte- 
lektualų. Bet su juo man gali būti ir toliau smagu. 

— Man pilvas urzgia, noriu namo. 

Grįžau pas Rytą Vakarą ir jis kilstelėjo antakius. 

— Negali būti. Nejaugi nemėginsite mandagiai atsiprašyti, norė- 
dama mane palikti? 

— Noriu išgirsti daugiau jūsų eilėraščių. 

— Neišdrįsiu. Jūs turite puikią poetinę klausą. Pirmas eilėraš- 
tis jums patiko, bet kitas gali nuskambėti kaip kačių muzika. Neiš- 
tversiu, jei susigadinsite nuomonę apie mane. 

— Kritika - mirtis nuo tūkstančio dūrių. 

— Mano eilėraščius girdėjo tik keli žmonės. Beveik vien gimi- 
naičiai, kurių nuomonė - maždaug kaip apie orus, kai skundžiasi 
karščiais ar darganomis: „Oi, neįmanoma. Kada gi baigsis? Ge- 
riausia mano kritikė buvo žmona. Ji turėjo tvirtą savo nuomonę 
ir gerai matydavo mano eilių privalumus ir trūkumus. Galėdavom 
laisvai apie viską kalbėtis, nes buvom bendraminčiai. Jos vardas 
buvo Žydruolė - primenantis tas aukštybės, į kurias ji išėjo. 

Nusisukęs jis kiek patylėjo. 

— Prieš penkerius metus mirė nuo šiltinės. 

Jis vėl nutilo - man atrodė, kad nedera įsiterpti. 

— Atleiskite, — galiausiai ištarė. - Neturėčiau jums užkrauti 
mane slegiančio liūdesio. Jūs manęs net nepažįstate. 

— Ne visi gali suprasti visa apimančios meilės netektį, - pasa- 
kiau. - Prieš šešerius metus mirė mano vyras, o prieš trejus buvo 
pagrobta mano duktė. Edvardas ir Flora. 

— Jie buvo svetimšaliai? 

- Edvardas buvo amerikietis. Flora gimė Šanchajuje. 

— Pastebėjau, kad jūs kitokia — ir kad dalis jūsų sielos plevena 
kažkur kitur. Jūsų akys žiūri, bet nebemato. Tai sielvartas. 

Toks supratingumas vyrams neįprastas. 

— Mano sielvarto, - kalbėjo jis toliau, - laikas neišdildė. Jis grįž- 
davo kas rytą, kai pabudęs šalia nerasdavau žmonos. Ir vėl lyg iš 
naujo sužinodavau, kad ji mirusi. Kasdien lipdavau į kalnelį prie 
jos kapo, norėdamas įsisąmoninti ją išėjus amžiams. Prie jos ant- 
kapio sakydavau savo eilėraščius ir prisimindavau, kaip skaičiau jai 
ramiai alsuojant lovoje man prie šono. 

- Ir aš kalbuosi su savo vyru. Man taip gera, kai apie jį galvoju, 
bet jis neatsiliepia ir aš vėl pasijuntu sugniuždyta. 

— Dažnai man ateidavo mintis nusižudyti, kad vėl susitikčiau 
su žmona. Šioje žemėje mane laiko tik sūnelis. O čia ateiti pri- 

vertė pusbrolis. „Ateik, pažiūrėsi į gražias moteris, o ne į antka- 
pius',- sakė man. Taigi dabar žinote - širdis man neleidžia vaikytis 
džiaugsmų, net jei galėčiau juos sau leisti. Bet šįvakar jūs atgaivi- 
note apmirusią mano esybės dalį - mano sielą. Jūs taip atvirai apie 
viską kalbate. Ji buvo tokio pat būdo. 

— Tame eilėraštyje atsiskleidžia visa jūsų sielvarto gilybė. Jis su- 
judino mano jausmus. Leisite jį šįvakar padeklamuoti mūsų sve- 
čiams? 

— Man labai malonus jūsų prašymas. Bet pagalvokite, ar kitiems 
tai nebus primesta prievolė klausytis. 

- Svečiai jau apsnūdo, o mano vaidmuo - suteikti pobūviui ža- 
vesio juos linksminant. Ar aš būsiu pirmoji kurtizanė, viešai skai- 
čiusi šį eilėraštį? 

- Iki šiol jį girdėjo tik mano žmonos kapas. 

Priėjusi prie Ištikimojo paprašiau leisti svečius pradžiuginti 
Ryto Vakaro eilėraščiu. Jį skaitydama visa širdimi ilgėjausi Edvardo 
ir Floros. Įsivaizdavau, kaip mažylė manęs laukia. Rytas Vakaras 
buvo apstulbintas, kad man taip pavyko pagauti į jo eilėraštį įdėtą 
prasmę. 

Jau kelerius metus nebuvau sulaukusi tokio pagarbinimo ir 
tiek piniginių dovanų kaip tą vakarą. Mane tučtuojau pakvietė į 
daugybę kitą savaitę rengiamų pobūvių, o kadangi kvietimas vijo 
kvietimą, turėjau pobūvių šeimininkams pasakyti, kad atvyksiu 
tik trumpam, nes esu susitarusi pasirodyti kitur. Grįžo tos die- 
nos, kai vyrai mane gaudė ir negailėjo dovanų laimėti mano pa- 
lankumui. Rungdamiesi dėl palankumo ypač dėjo pastangas trys 
vyrai. 

Į kitos savaitės pabaigą gerbėjai vienas po kito ėmė trauktis. Dar 
po savaitės išseko akimirkai mano sužadintos aistros, nes Ryto Va- 
karo eilėraštį ėmė deklamuoti bent keliolika kurtizanių. Vėl ėmė 
kamuoti baimė, kad nebeturėsiu net atsitiktinių lankytojų. O 

tiems, kurie ateidavo, leidau negaišti meilinantis kelias savaites — 
užtekdavo ir kelių dienų. Vyras šiandien turėjo per didelį pasi- 
rinkimą ir nelaukdavo, kol gėlė suteiks jam pirmenybę. Jis galėjo 
už dyką susitikinėti su koledžo moksleivėmis, nebijančiomis nei 
skandalų, nei gėdos. Jos net vaikščiodavo prisisegusios prie kelnai- 
čių nuo nėštumo saugančią kempinėlę, kad prireikus galėtų įsikišti 
į makštį. Kai vieną vyrą priėmiau jau pirmąją naktį, Burtų Moliū- 
gėlis mane išbarė, kad elgiuosi ne geriau negu opijaus gėlių namų 
mergšė. Kitą vakarą pas mane apsilankė dar du vyrai ir užsiminė 
esantys vakarykščio lankytojo draugai. 

— Na, matai! - pasakė Burtų Moliūgėlis. - Tu trauki veltėdžius 
kaip muses supuvę vaisiai. Nėra greitesnio būdo susigadinti gerą 
vardą. 

Mane bent toliau kvietė deklamuoti ir dainuoti pobūviuose — 
daugiausia Ryto Vakaro pusbrolis Rūmų Bokštas. Jis iškėlė pokylį 
pagerbdamas du didelius žmones, turinčius priėjimą prie respub- 
likos prezidento. Man buvo pasakyta, kad jie itin mėgsta amerikie- 
tiškas dainas. 

— Ar pas mus grįš jūsų pusbrolis Rytas Vakaras? - paklausiau. — 
Norėčiau jam padėkoti už eilėraštį. Jis sukėlė nemenką sujudimą. 

Be to, tikėjausi, gal jis man paskaitys ir daugiau savo eilėraščių. 

— Pakviesiu jį, kai tik susitiksiu. Jis čia pasirodo, čia išnyksta. 
Manau, turi kažkokių verslo reikalų už Šanchajaus ribų. O gal jį 
pavergė kokių kitų namų kurtizanė. Cha! Jis gana didelis slapukas. 

Verslo reikalai. Vadinasi, jis ne toks skurdžius, koks bandė ro- 
dytis. Ir dar žinojau, kad buvo prasmegęs tikrai ne kurtizanių na- 
muose. Vargšelis. 


PO KELIŲ DIENŲ Rytas Vakaras vėl pasirodė Rūmų Bokšto arti- 
miems draugams surengtame nedideliame gėrimų ir žaidimų va- 

karėlyje. Atskubėjusi Burtų Moliūgėlis prisakė man iš jo išpešti dar 
vieną eilėraštį. 

— Manai, aš tokia besmegenė ir pati apie tai nepagalvojau? 

Nuoširdžiai patenkinta pasisveikinau su Rytu Vakaru. Po savo 
sceninio pasirodymo prisėdau šalia jo. 

— Džiaugiuosi, kad Rūmų Bokštas jus vėl įkalbėjo ateiti. 

— Manęs nereikėjo ilgai įkalbinėti. Jūsų muzikavimas pakėlė 
man dvasią ir esu didžiai dėkingas už tą mūsų pokalbį. 

Rūmų Bokštas su draugais ėmė žaisti pirštų spėlionę. Rytas 
Vakaras išsisuko nuo žaidimo. Pasakė, kad nemėgsta azartinių žai- 
čiau, kad jo veidas apsiniaukė. Atsigręžęs pažvelgė į mane su ne- 
rimu akyse. 

— Man buvo sunku nuo to karto, kai su jumis susitikome. 
Buvau jums dėkingas, kad galėjau atvirai pasikalbėti apie žmoną, 
bet kartu prasiveržė beveik nepakeliama širdgėla. Neįstengdamas 
numaldyti skausmo, kelias valandas klaidžiojau gatvėmis, kol atsi- 
dūriau opijaus gėlių namuose. Viduje buvo tamsu ir kažkoks mo- 
ters šešėlis nuvedė mane prie minkštasuolio. Girdėjau kitų vyrų 
ir moterų balsus. Porą kartų užsitraukus pypkę skausmas atlėgo, 
pasinėriau į melsvo dūmo rojų. Akimirksniu užliejo didžiausias 
džiaugsmas, kokį kadaise esu patyręs. Maniau, neįmanoma patirti 
dar didesnės palaimos, bet rankoje pajutau kažkieno ranką. Šalia 
manęs sėdėjo Žydruolė. Prisiekiu, buvo kaip gyva - mačiau ją kaip 
jus dabar. Bučiavau, glosčiau jai veidą norėdamas įsitikinti, kad 
ji tikra. Ji mane ramino, jog taip ir yra. Atsigulė ant minkštasuo- 
lio, jos rūbai nukrito ir žavingas baltas kūnas suvirpo trokšdamas 
mano artumo. Vėl susiliejome mintimis, širdimi, kūnu ir siela. Jos 
džiugūs šūksniai buvo lygiai tokie pat, skimbčiojimu jiems atitarė 
prie kulkšnių pririšti mažyčiai varpeliai. Besvoriai mūsų kūnai vi- 
josi ore tarp šilkų. Kilom į tokias aukštumas, kokių dar niekada 

nebuvom pasiekę, ir kaskart užkilę į viršūnę pradėdavom iš naujo. 
Kaskart, kai įeidavau į jos... - Jis nutilo. - Atleiskite. Tai, kas man 
brangu, turbūt skamba nešvankiai. 

— Aš niekuo nesistebiu, - pasakiau. 

Pati buvau slapta svarsčiusi, ar neparūkius opijaus ir nesusigrą- 
žinus Edvardo per tikrovišką regėjimą. 

— Ta palaima trunka neilgai, - pasakė jis. - Melsvi dūmai galiau- 
siai išsisklaido ir sugrįžusi tikrovė atrodo dar šiurkštesnė. Vieną 
akimirką gulėjau su žmona ir girdėjau jos pasitenkinimo atodūsį, o 
kitą jau žvelgiau į vėtytos ir mėtytos mergužėlės akis. Ta mergina 
buvo ne vyresnė nei dvidešimties, maždaug mano žmonos am- 
žiaus, kai mane paliko. Kitam ji būtų pasirodžiusi graži. Bet man 
buvo grasu žiūrėti, kaip žmona virto į tą tuščiagalvę mergiotę, ve- 
blenančią it irzlus kūdikis. Apsidairiau, kur mano drabužiai, norė- 
damas kuo greičiau išsinešdinti. Bet tada pajutau tvirtą jos ranką 
ant savo slaptos vietos. Pasibjaurėjau ir jau buvau beliepiąs jai liau- 
tis, ir čia pat dar labiau pasibjaurėjau savimi, nes jos rankoje su- 
standėjo mano penis. Aš normalus vyras ir penkerius metus nebu- 
vau prisilietęs prie moters, išskyrus savo žmonos iliuziją. Mergina 
atsigulė aukštielninka ant minkštasuolio, nusitraukė suknelę ir iš- 
skėtė kojas. Negalėjau atsispirti geiduliams. Įsiveržiau į ją - ir tai, 
ką padariau... - Jo krūtinė pakilo tarsi tramdant raudą. Jis nuleido 
akis. - Tai buvo toks atstumiantis poelgis, kad net dabar šleikštu 
pagalvojus. 

Jis papurtė galvą. 

Laukiau, kol jis papasakos, kas buvo toliau. Bet jis tylėjo. 

— Nebegaliu kalbėti. - Jis apsidairė. - Jei kas nors išgirstų, pa- 
manytų, kad aš pamišėlis. Manau, jau ganėtinai priverčiau jus 
klausytis apie varganą savo gyvenimą. Jūs tiesiog neregėtai maloni 
klausytoja. 

— Nereikia atsiprašinėti. Iš tiesų. Būtina išsakyti sunkiausius 


Metai - lakusis smėlis 377 


gedulo išgyvenimus. Galbūt jums tai pavyktų rašant naujus eilė- 
raščius. 

— Aš ir rašau. Daugiausia tai sentimentalus vandenėlis. Kai ki- 
tąkart pusbrolis mane pakvies, keletą jums atnešiu. Turėsite juoko. 
Nieko daugiau ten nėra, tik savigailos sužadinti niūrūs prisiminimai. 

— Nebūtina laukti jo kvietimo, - pasakiau skubėdama regzti 
mintį. - Ateikite rytoj pavakare. Pasiklausyčiau jūsų eilėraščių be 
pašalinių, savo svetainėje - išgertume arbatos. 

Vos jam išėjus prie manęs pripuolė Burtų Moliūgėlis. 

— Davė tau eilėraštį? 

— Ryt pavakare. Ateis išgerti arbatos. 

- Jei duos eilėraštį, priimsi į lovą? 

— Ką? Kadjis palaikytų mane prostitute? 


KITĄ DIENĄ JIS atvyko apsivilkęs kiniškais drabužiais. Kiek nuste- 
bau. Kai kurie mūsų klientai vis dar juos vilkėjo, bet daugiausia vy- 
resni už jį. Kita vertus, jis sakėsi esąs iš Anhujaus. Tarsi perskaitęs 
mano mintis tarė: 

— Vakarietiški drabužiai patogumu negali nė lygintis su ilgu 
kinišku chalatu. Pažiūrėkite į mane. Argi aš dabar ne panašesnis į 
poetą? 

Tai buvo tikra tiesa, ir dar pamaniau dabar jį esant ir gražesnį — 
gal dėl to, kad laisviau jautėsi. 

Pasiūliau jam krėslą. Pati atsisėdau ant sofos ir ėmiau laukti 
progos paprašyti eilėraščio. Laukiau, kol kalbėjo apie Šanchajui 
gresiančias naujas problemas. Laukiau, kol vardijo darbininkų ir 
valstiečių patiriamas neteisybes. Stengiausi būti įdomi pašnekovė, 
bet kartu nekantravau. Paprašiau Burtų Moliūgėlio vietoj arbatos 
atnešti vyno. Galiausiai pokalbis vėl pakrypo prie jo bėdų ir kan- 


čių. Jam ėmė pintis liežuvis. 

— Vakar dvejojau, ar jums pasakyti, kas įvyko opijaus gėlių na- 
muose, nes pats išsigandau, kad kraustausi iš proto. Matau, galiu 
atvirai su jumis kalbėti, bet jei papasakosiu, kas įvyko, ar man tie- 
siai pasakysite, ką manote - gal tikrai netekau proto ir pasidaviau 
blogiui? 

Į savo žvilgsnį sudėjau visą surepetuotą užuojautą ir pasižadė- 
jau būti atvira. 

— Jau pasakojau apie savo žmoną ir tą merginą. Kaip sakiau, 
mergina gulėjo aukštielninka, aš — ant jos, ir jodžiau ją vien ten- 
kindamas instinktą. Ji šypsojosi. Staiga man pasidarė nepakeliama 
žiūrėti į jos veidą. Paprašiau nusisukti ir užsimerkti. O tada pasi- 
darė nepakenčiama jausti prisišliejusį jos kūną, judantį sutartinai 
su manimi, tarsi būtume vienas kūnas. Tad liepiau jai nekrutėti, 
gulėti nejudant. Liepiau tylėti, kad negirdėčiau nė garso. Užsimer- 
kiau ir įsivaizdavau, jog tas nejudantis kūnas yra mano žmonos la- 
vonas. Verkiau iš džiaugsmo ir gėdos, nes vėl susijungiau su savo 
mylimąja, kad ir mirusia. Vis smarkiau ją tvatijau, tarsi galėčiau at- 
gaivinti. Bet ji liko negyvėlė, dėl to mane iš naujo suėmė sielvartas 
ir tada lioviausi. Paprašiau merginos paduoti pypkę. Netrukus at- 
sidūriau melsvo dūmo rojuje, ir jame aplankė visiškai gyvos mano 
žmonos vizija. Kokią palaimą pajutau praskleidęs tas švelnias 
uždangos klostes ir patekęs į slaptąjį jos kambarėlį. Mylėjausi su 
iliuziniu gyvu kūnu. Po kelių valandų atsipeikėjau, pamačiau šalia 
prostitutę ir vėl paprašiau suvaidinti savo žmonos lavoną. Išbuvau 
ten tris dienas. Negalėjau susilaikyti, nes palaima didino kančią, o 
kančia didino palengvėjimo troškulį... Jums grasu šito klausytis? 

— Visiškai ne, - sumelavau. 

Jo fantazijos buvo atstumiančios. Tačiau kartu kėlė susižavė- 
jimą, jog vyras gali taip gedėti žmonos, kad imasi tokių siaubingų 
priemonių būti kartu su ja. Mirusiosios savimeilė tikriausiai buvo 


paglostyta. 

Jis iš dėkingumo suplojo delnais. 

— Žinojau, mane suprasite. Juk jau sakėte, kad įsivaizduojate 
esanti su savo vyru, kai kitas įsiskverbia į jus. 

Aš jam nepasakojau, kaip kitas į mane įsiskverbia, - ir dar taip 
tiesmukai. Edvardą įsivaizduodavau būdama viena, ilgėdamasi 
mūsų ramybės meto, ir prisimindavau, ką jis kalbėdavo. 

Rytas Vakaras apžvelgė mano kambarį ir pagyrė skoningą jo 
apystatą. 

— Ar prisimindama savo vyrą matote tik jo veidą? 

— Daugiausia prisimenu jo balso skambesį, - pasakiau, - kai ku- 
riuos mūsų pokalbius. Ir dar nuolat matau jo šypseną - tai paten- 
kintą, tai iš palengvėjimo, tai iš nuostabos, tai žiūrint į ką tik gimusį 
mūsų kūdikį. 

— Veido išraiškos. Įdomu. O kaip kvapai - jo kūno, alsavimo? 

— Savaime šie prisiminimai manęs nelanko. Bet dabar, pamėgi- 
nusi prisiminti, kai ką atgaminu. 

— O aš viską prisimenu, ypač sekso kvapą, kai susijungdavom. 
Poeto prigimtis leidžia man prisiminti ir įsivaizduoti tai, kas už- 
drausta. Mano eilėraščių šaltinis yra kančia. 

Galų gale išmušė mano valanda. 

— Ar žinote, kad perskaičiusi naujausią jūsų eilėraštį buvau už- 
versta kvietimais deklamuoti jį ir kituose namuose? 

— Man sakė Rūmų Bokštas. Peržvelgiau šimtus, kuriuos esu pa- 
rašęs, ir mėginau suprasti, kurie dar jums galėtų patikti. 

Šimtus. Mano karjera išgelbėta. 

— Parinkau vieną naujesnį iš savo eilėraščių rinkinio, kurį va- 
dinu „Dviejų milijonų gyvenimų miestas“. Turėsite atvirai pasa- 
kyti apie jį nuomonę. Stengiuosi kuo labiau ištobulinti savo eilė- 
raščius. 


Jis atsikrenkštė. 


380 Malonumų rūmai 


Turtuolių galia kyla kaip ištvinusi upė 

ir neša jos vandenys paplautą garbę. 

Vandenyno bangų atnešti svetimšaliai 

įsisiurbę alina mūsų tėvynės krantus. 

Jų himnai virsta laidotuvių giesmėmis 

mūsų protėviams, kuriuos nusinešė potvynio srautas. 
Jie mūsų didvyrius paverčia slunkiais 

ir šūkauja: „Šanchajus - niekingas mūsų vergas!“ 


Nustėrau netekusi žado. Šito negalėjai nė lyginti su ankstesniu 
nuostabiu eilėraščiu. Tai buvo tarsi kalba juodaraiščiams studen- 
tams Nankino kelyje. Šalin imperializmą! Panaikinti uostų sutar- 
tis! Grąžinti koncesijas! 

- Sakyčiau, stipru, — išspaudžiau, - ir įkvepia... puikus Šancha- 
jaus problemų komentaras. 

— Deklamuokite jį kada panorėjusi, - didžiuodamasis tarė jis. — 
Kad ir šįvakar. Pusbrolis kvietė mane ateiti. Sakiau jam, kad turiu 
naują eilėraštį. 

Turėjau pasakyti tiesą: 

— Šis eilėraštis būtų ne pats tinkamiausias klausytis mūsų sve- 
čiams. Mūsų lankytojai kaip tik yra tie, kurie smerkiami jūsų eilė- 
raštyje. 

— Ir kur buvo mano galva? Mėginsiu paieškoti kitų, tinkames- 
nių. Kokių norėtumėt? 

— Galbūt apie meilės ilgesį, - atsakiau, - panašių kaip anas eilė- 
raštis, apie skausmą negalint turėti to, ko trokšti. Tiktų ir jaunatviš- 
kos nuotaikos. Mūsų svečiai mėgsta prisiminti savo pirmąją meilę. 

Kitą savaitę Rytas Vakaras atnešė naują eilėraštį, jame buvo kal- 
bama apie meilės ilgesį. 


Metai —- lakusis smėlis 381 


Pro savo kabineto langą 

Matau dar nepražydusius bijūnų pumpurus. 
Matau vingiuojant taką, tiltą dar nepereitą. 

O kaip norėčiau vėl išgirsti jos žingsnius 

Ir dar nors kartą saujoj palaikyti mažutes jos pėdas! 
Kaip norėčiau vėl ją apkabinti 

Ir žiūrėti, kaip skleidžiasi jos rūbas! 

Deja, man kvėptelėjus langas apsiblausia 

Ir migloje pranyksta atminimai, tik lieka ta diena, 
Kai jos mažutės pėdos perėjo per tiltą į aną pasaulį. 


Pagaliau nė žodžiu neprasitarta apie visuomenės piktžaizdes. 
Burtų Moliūgėlis pasiūlė išmesti iš eilėraščio žodžius „į aną pa- 
saulį, kad atrodytų, jog dama galbūt vėluoja ateiti, nebūtinai yra 
mirusi. Nepaisydama sveiko proto balso, tą vakarą padeklamavau 
eilėraštį taip, kaip jis buvo parašytas, ir iš visų veidų dingo džiaugs- 
mas. Tik vienas vyriškis rodė audringą susižavėjimą. Jis ką tik buvo 
netekęs mylimos sugulovės - ji nusižudė. 

Rytą Vakarą padrąsino melaginga mano žinia, kad eilėraštis 
buvo palankiai priimtas. Jis atnešė kitą — dar ilgesingesnį negu anas. 


Virpėjo medžių lapai kaip mano širdis. 

O dabar nuogos šakos svyra po sniego našta. 
Šilkverpių neliko, bet šilko rūbas, 

Jos vilkėtas, dar kabo prie tuščios vonios. 
Šalta mėnesienos šviesa jau ne auksinė, 

O balta kaip jos negyvas kūnas ant lentos. 


Nušiurpau. Grįžo jo žmonos lavonas. Išraičiau pagyrimą, at- 
kreipiau dėmesį, koks žavingas sustingusių šakų po sniego našta 
ir virpančių lapų kontrastas, koks širdį veriantis baltų šilkverpių 

vikšrų sugretinimas su ką tik minėtu sniego baltumu, o galiausiai — 
su negyvu kūnu. 

Abi su Burtų Moliūgėliu svarstėm, ar verta deklamuoti šį ei- 
lėraštį. Galiausiai nusprendėm, kad jis toks prastas, jog sukels tik 
juoką ir sugadins mano karjerą. Aš vėl jam pameluosiu ir pasaky- 
siu, kad eilėraštis sulaukė didelio pasisekimo. 

Burtų Moliūgėlis nusivylė, bet nenusiminė. 

- Jei, kaip sako, turi parašęs šimtus, gal tegul visus atneša ir tu 
išsirinktum geriausius. Poetai akli, nemato, kas jų eilėraščiuose 
gerai ir kas blogai. Tu jį pažįsti daugiau kaip mėnesį. Jau dabar ga- 
lėjai būti išpešusi bent kelis gerus eilėraščius. Meilės alkis, meilės 
ilgesys, meilės išsipildymas - tebūnie kas tik nori, bet ne tragiška 
meilė. Manau, geriausias būdas tai pasiekti yra pasiguldyti jį į lovą. 
Įkvėpsi jį iš naujo, pakeitusi tą įgrisusią žmoną. 


— BIJAU, KAD ATBUKS mano protas, - po kelių dienų pasakiau 
Rytui Vakarui, sugrįžusiam į Šanchajų, kaip atrodė, iš kelionės 
verslo reikalais. - Gal neatsisakytumėte mane pamokyti kaligrafi- 
jos? Pavyzdžiui, galėčiau lavinti ranką nurašydama visus jūsų eilė- 
raščius. Mane tai ir drausmintų, ir įkvėptų. 

Kaip ir tikėjausi, jis pasijuto pamalonintas ir nedvejodamas su- 
tiko padėti. Jau buvau nusipirkusi teptukų, tušo ir storą ryžių po- 
pieriaus pluoštą. Jis gana rimtai ėmėsi mokytojo vaidmens. Paaiš- 
kino, kad turiu pasiruošti mintimis, pasiruošti tušo ir pasiruošti 
kurti kiekvieną rašmenį sklandžia brūkštelėjimų seka. Aš pasiruo- 
šiau jį sugundyti. 

— Hieroglifo negalima rašyti tarsi bandytum suklijuoti pabiras 
šukes, — pasakė jis po pirmojo mano bandymo. - Jo sandaros pa- 
grindas — ritmas ir ramybė. Ranka neturi nei drebėti, nei kietai su- 
signiaužti. 

Jis man rodė, kad virš popieriaus teptuką reikia laikyti statme- 
nai, o aš tyčia laikiau pasvirai. Jis šilta sauja apglėbė mano plaštaką 
ir ėmė vedžioti per popierių. Tyčia kietai ją sugniaužiau ir ėmiau 
trūkčioti, kad jis būtų priverstas taisyti mano judesius įveikdamas 
pasipriešinimą. Klausydama jo nurodymų siūbavau klubais ir try- 
niausi jam į šlaunį. Kitam būtų tikrai sustangrėję ir jis būtų tučtuo- 
jau priėmęs subtilų kvietimą baigti pamoką lovoje. Tačiau Rytas 
Vakaras, ištikimas velionės atminimui, nuo manęs atsitraukė. 

Eilėraštis, kurį nurašiau, buvo pompastiškas ir tulžingas iš rin- 
kinio, jo pavadinto „Dviejų milijonų gyvenimų miestas“. Šancha- 
jus - niekingas mūsų vergas! Rytas Vakaras aiškino tikrosios meilės 
šaltinį esant taurių idėjų bendrystę, ir tame eilėraštyje buvo gausus 
tų idėjų asortimentas. Turėjau parodyti, kad jomis domiuosi, juk 
norėjau tapti lygiaverte varžove jo žmonai, kuri buvo įkvėpusi jį 
penkerius metus laikytis skaistybės. 

— Žmonės turėtų savo noru sekti kilniomis idėjomis — altru- 
izmo, pasiaukojimo, garbės, padorumo. Negalima lengvai pasi- 
duoti pasakius: „Oi ne, tai neįmanoma, verčiau plauksiu pasroviui 
ir būsiu gobšas kaip visi.“ 

— Bet vyrai turi būti praktiški. Idėjomis pilvo nepasotinsi ir su 
jomis toli nenueisi. 

Šitaip pakursčiau jį leistis į aiškinimus, ką norėjęs pasakyti. 
Po dešimties minučių lioviausi klausytis, o jis dar valandą neuž- 
sičiaupė. Mano planas jį sugundyti žlugo. Jis įsiaudrino, bet ne ta 
prasme, kokia norėjau. Pasiūliau baigti pamoką ir pratęsti rytoj. 

— Mane tai sustiprintų. Nepaprastai malonu su kuo nors pasi- 
kalbėti apie kilnias idėjas. Mes su žmona nuolat apie tai kalbėda- 
vomės. 

Vėliau Burtų Moliūgėliui pasakiau, kad joks poetinis įkvėpi- 
mas, kurį galėčiau jam sužadinti, nepranoks jo aukštųjų idėjų ir 
velionės žmonos atminimo. Tai buvo beprasmiška, be to, brangu, 


384 Malonumų rūmai 


turint omenyje, kaip noriai jis užkandžiavo užgerdamas arbata. 
Sulaukusi kito Ryto Vakaro skambučio pasakiau, neva šiandien 
mane nori aplankyti kitas gerbėjas. Esą jam pranešiu, kada vėl 
galėtume atnaujinti kaligrafijos pamokas. Jam nepavyko nuslėpti 
nusivylimo. 

— Jūs buvote daugiau negu maloni, kad praleidote su manimi 
tiek laiko, - sausai pasakė jis. 

Dienos ėjo be lankytojų. Perskaičiau vieną romaną, paskui kitą. 
Nusiunčiau tarną nupirkti laikraščių - kiniško ir angliško. Nors 
dažnai pavargdavau nuo Ryto Vakaro politikavimo, pati nepajutau, 
kad ėmiau žiūrėti į laikraščių naujienas jo akimis - kaip žmogus, 
niekinantis pažangą: vis daugiau laivų, naujų pastatų, per atida- 
rymus perkirptų juostų, verslo ryklių sukirtimo rankomis dėl dar 
didesnio abipusio praturtėjimo. Prisimindavau, kaip motina pasi- 
tikdavo kiekvieną lankytoją: „Kaip tik jus norėjau sutikti“, - tai bū- 
davo galių susiliejimo, kurį ji paskatindavo, preliudija. Skaitydama 
laikraščių naujienas savęs klausdavau, kuris požiūris teisingesnis — 
motinos ar Ryto Vakaro? Kuris iš jų savanaudiškas? Kuris pražū- 
tingas likusiems už nugaros? 

Po dviejų savaičių nuoširdžiai apsidžiaugiau grįžus Rytui Vaka- 
rui. Buvau vieniša. Jis išbėrė žinantis, kad aš užsiėmusi, ir tik no- 
rintis pasakyti mane jį įkvėpus parašyti naujų eilėraščių, panašių į 
tą pirmąjį, kurį man parodė susipažinimo vakarą. 

— Eilėraščiai atsiranda iš jausmo jėgos, - pasakė jis. - Manąjį 
paskatino atsirasti mūsų išsiskyrimas. Pajutau, kad man trūksta 
jūsų draugijos, pasigedau jos, ėmiau kankintis ir galiausiai iš ilge- 
sio nesustabdomu srautu pasipylė eilėraščiai. Taigi dėkoju likimui, 
kad buvau toli nuo jūsų. Turiu dar dėl kai ko prisipažinti - galbūt 
priblokšiu. Pasakiau jums netiesą. Esą gedėdamas žmonos prara- 
dau potraukį prie kitų moterų. Tačiau, vos jus sutikęs, lioviausi 
vaizdavęsis negyvą žmonos kūną. Ėmiau vaizduotis jus. Taigi jūsų 

ilgėdamasis ir gėdydamasis savo apgavystės po daugelio metų su- 
kūriau stiprių eilėraščių. Pats suprantu - jie dar skurdoki, bet jei 
jums patiks, dovanoju atsidėkodamas už poetinį įkvėpimą ir mei- 
lės jausmo, kurio maniau niekada nebepatirsiąs, sužadinimą. Pa- 
tikėkite, mainais nieko iš jūsų nesitikiu. Liksiu jūsų garbintojas, 
nes esu pernelyg neturtingas, kad galėčiau tapti kai kuo daugiau. 
Meilės be atsako kančia bėgant metams išsilies dar stipresniais ei- 
lėraščiais. 

Nė vienas iš mano sutiktų drovių vyriškių dar nebuvo taip keis- 
tai prisipažinęs norintis su manimi permiegoti. Tik pamanykit: aš 
labiau geidžiama nei jo žmonos lavonas! Ir vis dėlto nekantravau 
pamatyti savo įkvėptus eilėraščius. 

- Jei suteiksiu, ko trokštate, - paklausiau, - ar nepasitrauks jūsų 
įkvėpimas? 

Jo veidą perkreipė geismo kančia. 

— Tie eilėraščiai būtų kitokie, bet ne mažiau stiprūs. Gal net 
stipresni, jei prisiminsime mano meilės jėgą. 

Nieko neatsakiau mąstydama apie šią galimybę: jei įsileisiu jį į 
lovą, vienišas mano dienas papildys pokalbiai. Pasipils eilėraščiai, 
iš kurių galėsiu rinktis. Vien to pakako man sutikti, o buvo ir dar 
viena priežastis. Šitaip numaldyčiau savo pačios meilės ilgesį, nors 
ilgėjausi visai ne jo. Norėjau vėl jaustis mylima žmogaus, kuris 
skausmingai manęs trokšta. 

— Norėčiau paskaityti ilgesingų jūsų eilėraščių, - pasakiau, - ir 
lygiai taip pat - tokių, kurie bus jau kitokie. 


Atsiguliau į lovą ir daviau pradžią naujiems eilėraščiams. 


JO EILĖRAŠČIAI APIE troškimą su manimi susijungti buvo neblogi, 
bet vis tiek ne tokie geri, kad būtų buvę galima viešai skaityti. Vis 


dėlto juose bent nebuvo politikos. Jis pas mane ateidavo popiet 

tris keturis kartus per savaitę. Po mėnesio dar nebuvo atsiradę nė 
vieno verto dėmesio eilėraščio ir Burtų Moliūgėlis pasakė, kad 
Rytas Vakaras, matyt, iš tų poetų, kurie yra su vienos fejerverkų 
raketos užtaisu, — iššauna, sušnypščia, ir tuo viskas baigiasi. Ėmė 
gailėtis primokiusi mane jį sugundyti. 

— Pažiūrėk, kiek su juo sugaišai laiko - nesusimokėjo net už ar- 
batą ir užkandžius, ką ir kalbėti apie tas popietes, kurias prasivo- 
liojo tavo lovoje. 

Žinoma, buvau nusivylusi, kad jo neįkvepiu sukurti geresnių 
eilėraščių. Man tai buvo garbės reikalas. Tačiau tos intymios po- 
pietės neatrodė laiko švaistymas. Jau vien dėl to, kad labai page- 
rėjo mano kaligrafijos įgūdžiai. Mano braižą jis pavadino „žaibo 
išlydžio stiliumi“. Buvo malonu ir tai, kad jausdavausi su juo lygi 
per mūsų pokalbius apie prastai mano išmanomus dalykus - kovą 
su feodalizmu, realizmą mene, kaimo darbininkiją ir panašiai. 
Man aktyviai įsitraukus į ginčus anksčiau atrodžiusios nuobodžios 
temos ūmai atgijo. Taip pat pajutau pergalės džiaugsmą, nuplėšusi 
penkerius metus trukusią jo skaistybę ir privertusi palikti ilsėtis 
ramybėje žmonos lavoną. Kaip žino kiekviena kurtizanė, geriau- 
sia karjeros pabaiga yra tapti pirmąja žmona. Vis dėlto ištekėjus 
už Ryto Vakaro tektų gyventi kažkur Anhujaus provincijoje, o iš 
jo niekaip neišpešiau, ar jo tėvų namai yra už penkiasdešimt mylių 
nuo Šanchajaus, ar už šimto penkiasdešimt. Jis iki šiol slėpė savo fi- 
nansinę padėtį. Tvirtino esąs vargšas, bet Rūmų Bokštas sakė, kad 
kažkur varo verslą. Greičiausiai tai nebuvo užsienio prekyba, ta- 
čiau jis bent turėjo pajamų šaltinį. Ir, savaime aišku, bet kuri šeima, 
kurios protėviai iki dešimtos kartos buvo valdininkai intelektualai, 
bėgant laikui turėtų būti sukaupusi kokio nors turto. 

Jei būčiau jį iš visos širdies karštai mylėjusi, manęs nebūtų bai- 
dęs joks atstumas nuo Šanchajaus. Tačiau aš jo nemylėjau. Vietoj 
meilės jaučiau ką kita, kas šiek tiek priminė meilę. Tie drungni 

jausmai nė iš tolo neprilygo tam svaiguliui, beprotybės ir aistrų 
siautuliui, kurį man buvo sužadinęs Ištikimasis. Jie nė trupučio ne- 
priminė ir mūsų su Edvardu ryšio. Šios rūšies meilė veikiau buvo 
vis didesnis pasitenkinimas tikint, kad visą gyvenimą būsiu dievi- 
nama. Nuobodokas seksas su Rytu Vakaru buvo maža bėda. Mano 
galva, buvo per mažai patyręs, mat mylėjo tik vieną moterį. Ga- 
lėčiau nejučia jį visko išmokyti. Kita vertus, nė kiek nesisielojau, 
kad seksas atims mažiau naktų ramybės. Po šitiek darbui atiduotų 
metų pelnytas poilsis teikė savų malonumų, kaip ir afrodiziaką at- 
stojantys žodžiai dešimt valdininkų intelektualų kartų, kurie mano 
vaizduotėje įkūnijo dešimties įtakingų ir gerbiamų vyrų kartų 
smeigiamąją galią. 


KARTĄ KAIP VISADA su Rytu Vakaru kalbėjomės apie kilnias idė- 
jas, tik staiga išgirdome mūsų vartų sargą šaukiant: 

— Tie niekšai jį nušovė! 

Išbėgome į kiemą iš gatvės pusės, ten jau buvo susirinkę beveik 
visi namų gyventojai. 

— Jis negyvas? - paklausė Raudonžiedė. 

— Nežinia, - atsakė vienas iš tarnų. 

Vis garsiau grumėjo tolimi balsai. Burtų Moliūgėlis pasakė, 
kad žmonės apakę iš įsiūčio, nes britų policija iš Loudza nuova- 
dos šovė į minią - nuovadą apsupusią studentų demonstraciją, ku- 
rios dalyviai reikalavo paleisti jų vadą, organizavusį protestus prieš 
užsieniečius. Niekas nežinojome, kiek yra sužeistų ir užmuštų, tik 
tiek, kad mūsų tarnas Palšiukas buvo kažkur pasiųstas ir negrįžo 
tuo laiku, kaip žadėjęs. Prieš penkias minutes tarnas iš namų kita- 
pus gatvės Senpušei pasakė Palšiuką gulint ant kelio. Jis nesuprato, 
ar Palšiukas gyvas, ar ne. Senpušė, Palšiuko dėdė, augino jį nuo 
kūdikystės. Senis aimanavo: 

— Turbūt jis pasuko į Nankino kelią pažiūrėti, ar didelė demons- 
tracija. Ko jam ten lįsti? Niekšai! 

Atidarėm vartus ir apsidairėm. Pro šalį garmėjo skanduojančių 
žmonių srautas. Riaumojimas kas akimirką stiprėjo. 

— Turim jį rasti! - pasakė Senpušė ir įsiliejo į žmonių jūrą. 

— Eisiu kartu su juo, - pasakė Rytas Vakaras. 
bolinė akimirka, atskleidžianti, ko vertos mūsų kalbos apie teisin- 
gumą, sąžinę, vienybę kovojant už permainas. Gal tris sekundes 
padvejojusi padaviau jam ranką. 

— Neik! - riktelėjo Burtų Moliūgėlis. - Kvaila mergiotė. Nori 
kristi ant kelio šalia Palšiuko? 

Mes su Rytu Vakaru priėjome vietą, kur buvo tokia spūstis, kad 
niekas nebegalėjo žingsnio žengti. Mus traiškė pykčio dumtuvai. 
Rytas Vakaras riktelėjo: 

— Praleiskit mus! Nušovė mano brolį! 

Prasibrovėm į priekį. 

Aš pirma pamačiau kniūbsčią ant kelio gulintį Palšiuką. Atpa- 
žinau iš kryžmo rando pakaušyje. Matėm, kaip prie jo priėjęs Sen- 
pušė puolė ant kelių, atsuko sūnėno galvą, norėdamas pažiūrėti į 
veidą, ir suvaitojo. Pasipylė prakeiksmai, susiliejantys su širdį dras- 
kančiu urzgimu. Tą akimirką žemę sudrebino sprogimas ir mane 
nusinešė paniškai bėgančių maištininkų minia. Ant nugaros paju- 
tau kažkieno ranką. Burtų Moliūgėlis sušuko: 

— Nepargriūk! Nepargriūk! 

Negalėjau atsigręžti, kad nenueitų perniek jos perspėjimas, — 
mane galėjo sutrypti. Tad leidausi nešama šimtakojės minios. 
Aplink mačiau studentus su rankų raiščiais, juodadarbius apnuo- 
gintomis krūtinėmis, tarnus baltais švarkais, rikšas ir gatvės praei- 
vius. Galėjau žūti kartu su tais nepažįstamaisiais ir nutirpau su tuo 
susitaikiusi ir keistai nusivylusi, jog mane gali rasti negyvą su ta 

suknele, kuri man nepatiko. Tik tada dingtelėjo, kad niekur nema- 
tau Ryto Vakaro. 

Ant šaligatvių sustoję protestuotojai svaidė akmenis į parduo- 
tuvių vitrinas su japoniškais hieroglifais ir veržėsi vidun plėšti 
grobio. 

- Lauk japonus! 

- Šalin britus! 

- Jankiams keliu į užpakalį! 

Artindamasi prie „Raudonžiedės namų“ su palengvėjimu at- 
degančią iškamšą, prie kurios pritaisytas ženklas rodė, kad tai po- 
licijos komisaras. 

— Tam niekšui daugiau pamokų nereikės - šita bus paskutinė. 

Bėgant metams jo regėjimas buvo visai nusilpęs. Per tris me- 
trus nebūtų atskyręs baltu turbanu apsimuturiavusio sikho nuo ži- 
lagalvio misionieriaus. Nusiminė iš manęs išgirdęs, kad komisaro 
niekas nepaleido dūmais ir jis galės gauti dar daug pamokų. Ėmėm 
trankyti vartus — išsigandęs Raudonžiedės balsas paklausė, kas 
mes tokie, ir tik tada atšoko vartų užšovas. Nukūrėm į vestibiulį. 
Mano gėlių seserys buvo susispietusios kampe. Jau žiojausi joms 
sakyti liūdnas naujienas apie Palšiuką, bet čia pro langą įskrido 
akmuo ir visi siūbtelėjo į namų gilumą. Išgirdom piktą kvatojimą. 
Senpušė pasakė, kad žmonės šiuos namus palaikė britų diplomato 
buveine. Jie ruošėsi laužti vartus. Užvakar tas diplomatas lazda iš- 
vanojo blynų prekeivį, nes tas neužleido jam kelio, o tada ant jo 
metėsi įniršusi minia ir sulaužė jam kojas. Pasklidus kalboms, neva 
blynų pardavėjas mirė, žmonių įtūžis peržengė proto ribas. Ir štai 
dabar kažkas paleido gandą, kad prakeiktasis diplomatas gyvena 
musų namuose. 

Merginos išsibėgiojo į savo kambarius iš slėptuvių susirinkti 
brangenybių, jei tektų bėgti. Kur jos būtų bėgusios? Kas būtų atsi- 

tikę, jei jas būtų kas pagavęs su tais sunkiai uždirbtais blizgučiais? 
Džiaugiausi, kad manieji buvo sudėti antrame lovos dugne. Tik 
Burtų Moliūgėlis žinojo, kur tos dėžutės ir kokias lentas atstumti, 
gėlio. Pamaniau, gal grįžusi namo. 

— Kur Burtų Moliūgėlis? — garsiai šūkavau lakstydama per kam- 
barius. - Ar grįžo? 

Nulėkiau pas Senpušę. 

— Nematėt jos? 

Jis papurtė galvą. Be abejo, nematė. Juk jis pusaklis! 

— Atidarykit vartus! Turiu ją surasti. 

Jis neatidarė. Girdi, per daug pavojinga. 

— Nešdinkitės iš čia! - anapus vartų išgirdau Burtų Moliūgėlio 
balsą. - Jūs akli ar kvaili, kad nematot, kas čia parašyta? Perskaity- 
kit. „Raudonžiedės namai“. Gal jūs visi kaimo stuobriai ir nemo- 
kat skaityti? Ei, tu, ten, toliau, tu panašus į studentą. Žinai, kas čia 
per vieta, ar tebesi geltonsnapis? Tai pirmarūšiai kurtizanių namai. 
Kur matai parašyta, kad čia britų diplomato buveinė? Parodyk! 

Girdėjom, kaip kažkas tranko vartus. 

— Senpuše, jau gali mane įleisti. 

Vartams atsivėrus paaiškėjo, kad už jų stovi keletas jaunuolių 
žioplais veidais. Jie ištempė kaklus norėdami užmesti akį vidun. 

Staiga pasirodė sunerimęs Ryto Vakaro veidas. Jis čiupo mane į 
glėbį ir taip suspaudė, kad rodės, šonkaulius sulaužys. 

— Tu sveika gyva! Vos galo nepasidariau, maniau, žuvai. 

Jis mane paleido. Veidas persimainė - kažkas jį sutrikdė. 

— Tau dėl manęs nebuvo baisu? - paklausė. 

— Darir kaip, - atsakiau. - Iš proto krausčiausi. 

Slapčia nusistebėjau, kodėl nesirūpinau, kur jis. Pačiupinė- 
jau perplėštą jo rankovę ir nuleidau galvą. Abiem be žodžių buvo 
aišku, kad jį pamačiusi turėjau apsiverkti iš palengvėjimo. 

RyTAS VAKARAS NESIRODĖ visą savaitę, kol nesiliovė neramumai. 
Svarsčiau, kad turbūt pavojinga vaikščioti gatvėmis, kai bet kur nei 
iš šio, nei iš to gali kilti riaušės. Kažkas paleido gandą, esą policijos 
komisaras vietoj savęs Loudza nuovadoje paliko kažkokį valdinin- 
kėlį ir pavakare išsidangino į Šanchajaus klubą žiūrėti žirgų lenk- 
tynių. Studentams įsiveržus pro duris valdininkėlis supanikavo. 
Liepė savo vyrams atidengti ugnį, dvylika buvo nušauti, daug su- 
žeista. Tik po kiek laiko padėtis mūsų kaimynystėje aprimo. 

Pobūviai buvo atšaukti. Raudonžiedė vienam po kito paskam- 
bino geriausiems mūsų globėjams ir pranešė, kad viskas nurimo 
ir ji kelianti didelį pokylį taikai atšvęsti. Mes su gėlių seserimis 
paskambinome savo gerbėjams ir buvusiems globėjams. Visi iki 
vieno atsakė negalintys ateiti. Nieko mums neišėjo. Dar šį rytą 
prie mūsų laiptų buvo rastas senio lavonas. Raudonžiedė neno- 
rėjo, kad jo dvasia mėgautųsi pomirtiniu gyvenimu mūsų gėlių 
namuose. 

— Tegul jis įsisuka į „Malonumų vartų“ namus toliau šioje gat- 
vėje, - pasakė ji. 

Visi prapliupo juoktis, išskyrus Senpušę, kuriam buvo liepta 
nuvilkti lavoną šalin. 

Jis pareiškė to nedarysiąs. 

— Nenoriu, kad jo dvasia įeitų į mano kūną, gviešdamasi mano 
kuolo merginoms dulkinti. 

Kitapus gatvės pamačiau elgetą. 

- Ei, senuti! Gausite dešimt centų, jei nutempsite šalin negyvėlį. 

— Krušau tavo močią, - pragertu balsu švokštelėjo žmogėnas. — 
Aš buvęs šito miesto meras. Duok dolerį. 

Kiek pasiderėjusios sumokėjom jam dolerį. 

Slinko dienos, mus pasiekė gandai, kad kai kurie mūsų globėjai 
nusigyveno. Bankai atsiėmė paskolas. Nemažai gamyklų bankru- 
tavo. Maištininkų vadeivos užgrobė be savininkų likusias įmones 

kitose provincijose. Tik ir girdėjome, esą šią sau naudingą suirutę 
kelia japonai ir netrukus kiekvieni namai turės šeimininką japoną, 
lyg jų dar būtų buvę mažai. Kas čia dedasi? Pasaulis kraustosi iš 
proto. 

Raudonžiedė sudarė namų finansinę suvestinę — surašė užsa- 
kytus ir atšauktus pobūvius bei kurtizanes, iš kurių globėjų buvo 
nuolat gaunama įplaukų. Ji apskaičiavo, kiek iš jų tenka kiekvienai 
merginai ir kiek į jos kišenę. Drebančia širdimi išklausiau, kai 
mano gerbėjai buvo vardijami prie finansiškai silpniausių ir nepa- 
tikimiausių. Kadangi niekas nekėlė puotų, niekas manęs nekvietė 
ir skambinti citra bandžos stiliumi bei dainuoti. Rytas Vakaras 
nesirodė. Gali būti, užpyko. Tačiau dabar neturėjau kada dėl jo 
rūpintis. Jis nebūtų man padėjęs pinigais. Apdovanojo mane tik 
vienu geru eilėraščiu. 

Kai nurimo paskutiniai maištai ir mes vėl sulaukėme lankytojų, 
tai nebuvo patys galingieji, kurie lankydavosi anksčiau. Tie žmo- 
nės turėjo pinigų, bet nešvaistė jų mums. Jie buvo linkę trumpiau 
mergintis ir buduare gauti daugiau įrodymų, kuo mes pranašes- 
nės už kitų namų kurtizanes. Tačiau ir susitraukus verslui Rau- 
donžiedė tikėjosi iš mūsų gauti tokią pat nuomą ir įmokas ben- 
droms išlaidoms kaip anksčiau, bet greitai sumetė - jeigu išmes 
kiekvieną, kuri mėnesio pabaigoje pritrūks pinigų, greitai neturės 
nė vienos kurtizanės. Aš praėmiau savo santaupas, kad galėčiau iš- 
laikyti kambarį. 

Pajutau didžiulį palengvėjimą, kai Raudonžiedė pas mane atėjo 
su nauju klientu. Rūmų Bokštas pasakė norintis savo namuose su- 
rengti kviestinį pobūvį svečio, pusamžio verslo partnerio Uoliojo 
Jano garbei. Tas svečias pareiškė didelį norą išgirsti kurtizanę, įval- 
džiusią pasakojimo meną. Raudonžiedė pasakė, kad aš kaip jokia 
kita nusimananti apie literatūrą. Pasijutau pagerbta ir padėkojau, 
kad pasirinko mane. 

Žinoma, man buvo įdomu, ar Rūmų Bokšto namuose vieši 
Rytas Vakaras. Jei jis ateis į pobūvį, turėsiu progą slapta parodyti 
jam savo prisirišimą ir gauti atleidimą už tai, kad per patį riaušių 
baisumą mažai dėl jo sielojausi. Tą vakarą apsirengiau vakarietiš- 
kai stilizuotais kiniškais drabužiais - tai buvo nauja ir sena mišinys. 
Nusinešiau ir citrą. Pasijutau laiminga pamačiusi Rytą Vakarą išties 
atėjusį į kviestinę vakarienę ir meiliai žvilgčiojau į jo pusę, net rody- 
dama dėmesį garbės svečiui. Atėjus metui ką nors papasakoti, visi 
mano pasiūlymai buvo atmesti. Uolusis Janas paprašė papasakoti 
„Slyvos žiedų auksinėje vazoje“ ištrauką. Apstulbau. Juk tai porno- 
grafinis romanas. Kurtizanių namuose jis buvo populiarus, bet pa- 
sakojamas tik jau įsileidus gerbėją į buduarą. Manęs dar niekas ne- 
buvo prašęs pasakoti jo epizodo į kviestinę vakarienę susirinkusių 
vyrų būriui. Rytas Vakaras nusuko akis į šalį. Visiems buvo pripil- 
dytos taurės. Rūmų Bokštas priėjęs tyliai pasakė perkalbėjęs Uolųjį 
Janą pasirinktą pasakojimą išklausyti pasitraukus į savo kambarį. 

— Jis viešės tik tris dienas, - pasakė Rūmų Bokštas, - ir aš jam 
pasiūliau už paslaugą atsiteisti mėnesio dovanoms prilygstančia 
suma - penkiasdešimt dolerių. Gali būti, kad rytoj vakare panorės 
kito numerio. Suprantu, gal per daug prašau, Violeta. Atleisk, jei 
tai tave įžeidžia. 

Man nespėjus atsakyti prie Rūmų Bokšto palinkėti labos nak- 
ties priėjo Rytas Vakaras. Pasakė, kad jam malonu mane matyti, ir 
išėjo. Jo išėjimą palaikiau nepritarimu tam, ką darau. Ištisus mėne- 
sius tas pasipūtėlis leidosi linksminamas ir nieko nemokėjo už ma- 
lones. Rūmų Bokštui pasakiau būsianti daugiau negu laiminga ga- 
lėdama pamaloninti jo verslo partnerį. Laimė, šalia nebuvo Burtų 
Moliūgėlio ir ji nematė, ką sutikau daryti net vieną dieną nepamer- 


* Vėlyvojo Mingų (1368-1644) laikotarpio nežinomo autoriaus romanas, kuriame gausu natū- 
ralistinių sekso scenų. 

ginta. Aš ir anksčiau vaidindavau tos knygos scenas, bet tik globė- 
jams. Šio vakaro sprendimas buvo ženklas, kad mano karjera visu 
greičiu rieda į pakalnę. 

Uolusis tolydžio rūpinosi, ar man patogu. Ar čia ne per šalta? Ar 
nenorėtumėte arbatos? Kelias minutes pasikalbėjom apie nieką, o 
tada jis man atnešė tą knygą. Norėjo, kad paskaityčiau ištrauką, ku- 
rioje romano veikėja Aukso Lotosas apgaudinėja savo vyrą gašliai 
atsiduodama jaunam sodininkui. Jis pasakė vaidinsiąs ir jaunojo 
sodininko, ir namų šeimininko vaidmenis. Padavė man plaukų še- 
petį ilgu smailiu kotu ir juo nubaudžiau nenaudėlį sodininką, šis 
pasirodė visai sukalbamas. Po kelių čiaukštelėjimų jis man padė- 
kojo ir išsitraukė rimbą. Dabar jis jau buvo namų šeimininkas, o 
aš - Aukso Lotosas. Jis rūsčiai mane kaltino neištikimybe, o aš ap- 
simečiau verkianti ir įrodinėjau, kad tarp mūsų su sodininku nieko 
nebuvo - jis mane tik mokęs sodininkauti. Pasakojimui rutulio- 
jantis toliau, mano pasiteisinimai ėjo perniek, Uolusis užsimojo 
rimbu ir aš, kaip ir dera, ėmiau klykti ir maldauti, kad jis manęs 
neužmuštų taip ir neatleidęs. Rimbas kirto ne taip jau ir skau- 
džiai, tačiau mano savimeilė buvo užgauta, kai Uolusis paprašė dar 
smarkiau raitytis ir tikroviškiau bei garsiau klykti. Pasibaigus vai- 
dinimui jis vėl tapo rūpestingas ir paklausė, ar man nešalta. Tada 
pareiškė pageidavimą pasimatyti kitą vakarą. 

Kitą vakarą nupirktas mano klyksmas buvo dar tikroviškesnis. 
Rūmų Bokštas mane papildomai apdovanojo ir negailėjo pagyrų 
už mano nuolaidumą. Raudonžiedė irgi buvo patenkinta, ir man 
kilo įtarimų, ar tik ji nuo pat pradžių nežinojo, kas manęs laukia. 
Tik atbuvusi abi naktis papasakojau Burtų Moliūgėliui, kas nutiko. 
Ji įširdo tik dėl to, kad iš anksto jai nepasakiau. Ji buvo mano pa- 
lydovė ir turėjo mane prižiūrėti. Aš pasikėsinau ją palikti be gyve- 
nimo prasmės. Štai taip išsiaiškinau ją pritariant mano žygiams — 
jei reikia, tai reikia. 


Metai - lakusis smėlis 395 


Po dviejų dienų popiet užsuko Rytas Vakaras. Jis nieko nepa- 
sakė apie anąkart Rūmų Bokšto surengtą pobūvį. Pašmaikštavom 
įprastomis temomis. Jaučiausi su juo lygi ir buvau dėkinga, kad 
atgaivino mano savigarbą. Su juo nereikėjo klykauti ir žemintis. 
Priėmiau jį į lovą ir gulėdama jo glėbyje gavau naują eilėraštį - pa- 
prašė jį garsiai perskaityti, kad galėtų stebėti, kaip iš žavingų mano 
lūpų sprūsta tarp jų užgimę žodžiai. 


Nepalytėtas popierius - tai dangus bespalvis. 

Brūkšteli teptukas ir išryškėja vėžlio šarvas, 

Iškyla drėgmės prisodrinti kalnai, sukepę debesys tolumoje. 
Vieninteliu teptuko plaukeliu ir tušo pėdsaku 

Kaip atsiskyrėlis, klausinėjantis dievų, kur nemirtingumo paslaptis. 
Tačiau kalnų šešėlis ir uolienų klodai 

Užstoja dangiškas aukštybės mano žvilgsniui. 


Pravirkau. Tai buvo meistriškai parašytas eilėraštis. Vėl sugrįžo 
jo talentas. Jau buvau juo suabejojusi, bet dabar abejonės išsi- 
sklaidė. Pasakiau šią naujieną Burtų Moliūgėliui. 

— Koks pretenzingas, - pasakė ji man baigus skaityti. - Ir ką 
tu jame radai? Gal tau nuo sekso protas aptemo? Čia apie nieką 
daugiau nekalbama, tik koks jis jaučiasi didis - kaip kalnai ir dan- 
gus, kuriuos tariasi sukūręs teptuku. Tikrai negali būti mokytas. 
Pradedu manyti, kad pirmą eilėraštį, kurį tau davė, ne pats parašė. 

Pasipiktinau, kad taip jį menkina. Ką ji išmano, koks eilėraštis 
geras ir koks blogas? Ji juk bemokslė. O jos įtarimai juokingi. Dar 
nebuvau mačiusi tokio atlapaširdžio vyriškio. Jo prisipažinimai 
apie kilnius jausmus žmonai tiesiog griebė už širdies. 

- Jei jis tau pasipirštų, neskubėk atsakyti, - tarė ji. - Tu be- 


veik nieko apie jį nežinai, vien pliurpalus apie bergždžias idėjas ir 

vienintelį jo parašytą gerą eilėraštį. Kodėl jis apsistoja pas Rūmų 
Bokštą? Kur jo tėvų namai? Sakė esąs iš Anhujaus, bet iš kur tiks- 
liai? Ir iš kur ima pinigų? 

- Jis turi verslą, - pasakiau. 

— Rūmų Bokštas spėjo, kad jis galbūt turi verslą. O tu jau kalbi, 
lyg tai būtų tikra. Kur įrodymai? 

- Jis negali būti skurdžius. Jis - dešimties valdininkų intelek- 
tualų kartų... 

— Dešimties, dešimties... Va ką tu myli - tą kartų skaičių. Man 
jis kelia vis didesnį susirūpinimą. Nujaučiu, kas tavo širdyje. Jis gi- 
riąsi aukštomis idėjomis. Idėjos — tai oras. Ką su jomis veikti? Jis 
apie viską turi nuomonę, jaučiasi esąs kažin kas, o tu jo klausytoja, 
sutinkanti aplodismentais lovoje. Jis pats peikia savo eilėraščius. 
Bet vis tiek bruka tau savo rašliavą ir mano, kad juos galima skai- 
tyti viešai. O ką pasakysi apie velionės žmonos gedėjimą — pen- 
keri metai be sekso? Jau vien tokios kalbos rodo, kad jam galvoj 
negerai, — nors greičiausiai tai dar viena melagystė. Ir dar štai ką 
pagalvok: jis niekad nieko tau nedavė, net pinigų už savo išgertą 
arbatą ir suvalgytus užkandžius. Raudonžiedė man sakė vylusis 
jį padengsiant nuostolius keletu gerų eilėraščių. Grasinosi paim- 
sianti iš mūsų baudą, nes laikinas jos gerumas liko neatlygintas. 
Pagalvok, ką darai, Violeta. Nesusigundyk tekėti už to žmogaus. Jis 
nėra lengvas atsakymas į tavo ateities klausimus. 

Kol Burtų Moliūgėlis neparodė kreivai į jį žiūrinti, pati turėjau 
abejonių dėl savo jausmų. Tačiau dabar ėmiau vieną po kito triuš- 
kinti jos įtarimus ir mano meilė sustiprėjo grynai iš užsispyrimo. Sau 
sakiau — kur kas įdomiau su Rytu Vakaru kalbėtis apie kilnias idė- 
jas, negu klausytis kito aiškinimų apie uostų sutartis ir mokesčius. 
Jis žavėjosi mano protu, kuris niekur nedings bėgant laikui, o kiti 
iš manęs laukė tik liaupsių savo vyriškumui. Man ėmus vysti, jiems 
buvo nebeįdomu tą vyriškumą išmėginti su manimi. Rytas Vakaras 

mane mylės ir tada, kai gulėsiu šalia jo, lovoje, ir kai gulėsiu kapuose. 
Burtų Moliūgėlis nori, kad laukčiau, kol koks atstumiantis turčius 
paims mane į suguloves. Jai labiau patiktų, kad vaidinčiau žeminan- 
čias pornografines scenas, o ne skaityčiau eilėraščius. 

Rytojaus dieną iš Ryto Vakaro gavau laišką ir dar vieną eilėraštį. 
Tas eilėraštis buvo dar vienas šedevras. 


Ūkanos debesys aptraukia kalną, 
skaidrus tvenkinys atspindi jo didybę. 


Jis pasakė, kad kalnas — tai jis, kurio niekas nesupranta, o aš 
esanti tas tvenkinys ir mano jausmo gelmėse jis mato geriausias 
savo ypatybes. Tos dvi eilutės bylojo apie Ryto Vakaro meilę man 
ir norą, kad tapčiau jo žmona. Tik po trijų dienų Burtų Moliūgė- 
liui pasakiau nusprendusi už jo tekėti. Nenorėjau, kad ji sugriautų 
mano naujai atrastą laimę savo gąsdinimais dėl tykančių pavojų. 
Jos pamokslų neteko ilgai laukti. 

— Tai, sakai, suvystė tave kaip kūdikį melagystėmis, kurios iš 
tolo matosi? — pasakė Burtų Moliūgėlis. - Ukanos, didybė? Ir kas 
čia per eilės? Jis pavertė tave tvenkiniu ir tariasi esąs baisiai didelis. 
Jei laikai tą eilėgalį šedevru, tai tik įrodo, kad protą tau aptemdė 
poetinė migla ir nebesugebi sveikai mąstyti. 

Kitą dieną atėjo laiškas: 


Brangiausiasis Mano Sielos Atspindy, 

Mėnulio Tvenkinio kaime tavęs nebežeis Šanchajaus nuo- 
smukis. Nebeturėsi urmu priiminėti svetimšalių pasipūtėlių, 
kęsti tų mėsos kalnų šiurkščių papročių, vaikymo ir užgaulio- 
jimo. Nebereikės linksminti vyrų be dvasinių šaknų. Nebebus 
klastingų šeimininkių nei gerkles viena kitai pasiruošusių per- 
kąsti varžovių. 

Mano gimtajame kaime viešpatauja taika ir ramybė. Tu 
būsi tarp bendraminčių. Kas vakarą galėsi žiūrėti į saulėlydį, 
kai jis visu grožiu nušvies dangų rausvai ir jo neužstos svetimša- 
lių statyti daugiaaukščiai. 

Tik įsivaizduok, mano brangioji, mes kartu turėsime visus 
savo trokštamus lobius - kalnų, tvenkinio vandens ir dangaus 
grožį, įkvėpusį eilėraščius, kuriuos parašiau tau. Tu būsi ger- 
biama Žmona tarp mokslo vyro namiškių, kartu su penkiomis 
kartomis gyvensi santarvėje po vienu stogu. 

Žinoma, mūsų gyvenimas bus paprastas. Tu pratusi prie ryš- 
kesnių įspūdžių. Bet jaučiu - tai, ką turiu tau pasakyti, bus kur 
kas daugiau, negu iki šiol esu sakęs. Tai, ką turėčiau tau duoti, 
su kaupu pranoks tai, ką esi man davusi ir kas mano sielvartą 
pakeitė į džiaugsmą. Aš apipilsiu tave eilėmis, kurios bus gyrius 
tau, - skaitysiu jas tau prieš miegą ir tau pakirdus, kai kiek- 
vieną dieną kartu pasitiksime kaip meilės pradžią. 


Burtų Moliūgėlis kilstelėjo antakį. 

- Ojis tikrai iškalbingas. Žodžiai tik ir liejasi. O jau tas išgirtas 
ramus kaimo gyvenimas - ojo! Niekad nežinojau, kiek privalumų 
turi gūdaus užkampio nuobodis! Žinoma, tos penkios kartos pa- 
statys tave ant blakstienų. Šitiekai žmonių turėsi įtikti, bus šitiek 
rietynių - visai kaip kurtizanių namuose. Ir dar visą dieną turėsi 
smilkyti smilkalus ir lankstytis garbindama ištisas dešimt didžiai 
mokytų valdininkų kartų. Altoriaus stalas bene dešimties metrų 
ilgumo. Neduok jam atsakymo. 

- Jau daviau. Sutikau. 

— Tada grįžk ir pasakyk, kad nesutinki. 

— Kodėl manaisi galinti spręsti, ką man daryti gyvenime? 

— Todėl, kad šiandien kalbėjausi su Rūmų Bokštu. Pasiklau- 
siau apie Ryto Vakaro verslą. Jis pasakė nežinantis, ar tas turi 

verslą, nes niekada apie jį nekalba. Paklausiau apie jo šeimą. Pa- 
sakė, kad visai jų nepažįsta, žino tik tiek, kad Rytas Vakaras yra 
jo antros eilės pusbrolis per motinos brolį, kurio žmona buvo 
vienos Ryto Vakaro tetos sesuo. Rūmų Bokštas pasakė, esą jo 
motina turėjo daugiau žinoti apie tą šeimą, bet mirė kur kas 
anksčiau, nei jis susipažino su Rytu Vakaru. Paklausiau, ar jis pa- 
žinojo mirusią Ryto Vakaro žmoną. Jis nustebo išgirdęs Rytą Va- 
karą apskritai turėjus žmoną. Niekada apie ją nekalbėdavo. Pasak 
Rūmų Bokšto, vyrai nelinkę savo giminaičių klausinėti tokių da- 
lykų. Tai atrodytų kaip priekaištavimas kažką slepiant. O aš kaip 
tik tuo ir įtariu Rytą Vakarą. 

Aš nepersigalvojau. Kuo virsiu, jei nepasinaudosiu šia proga? 
Kas liks iš mano savivertės? Prabangą laukti ko nors geriau galėjo 
sau leisti jaunos mergaitės. Man pasitaikė proga išsaugoti savigarbą 
ir būti gerbiamai kitų. Leisiu dienas nesirūpindama, kur gyvensiu 
kitą mėnesį, kitais metais arba kai pasensiu. Turėsiu laisvo laiko 
sėdėti sode ir mąstyti apie savo gyvenimą, savo būdą ir prisiminti 
Edvardą ir Florą. Galėsiu susidaryti savo nuomonę ir dalytis ja su 
vyru. Nėra tobulų vyrų. Aš pati netobula. Mes sueisime į porą su 
savo trūkumais, kartu mokysimės atleisti sau ir susitaikyti su savo 
silpnybėmis. Mes vienas pas kitą ateisime su savo skausmu ir pa- 
guosime vienas kitą. Atnešime vienas kitam savo viltis — vienos 
bus neįmanomos, kitos pernelyg sentimentalios, tad rasime, ku- 
rias galime puoselėti kartu ir įgyvendinti, - gal net susijusias su 
kūdikiu. Jei jis nėra didelis turtuolis, mums liks tokia vertybė, kaip 
minčių bendrystė, kurios už jokius pinigus nenusipirksi. Ir dar 
mus jungs meilė - ne, ne akla meilė ir ne tokia, kokią patyriau su 
Edvardu, bet tokia, kuri bus tik tarp mūsų. Ta meilė bus tvari ir leis 
mums laikytis vienas kito, kad ir kokios nelaimės užgriūtų. 

Buvau dėkinga Burtų Moliūgėliui už viską, ką ji per šitiek metų 
dėl manęs padarė. Ji man buvo kaip motina. Bet jos pritarimo 

dabar nereikėjo. Ji jau grasino nelydėsianti manęs į vyro namus. 
Prabėgę metai parodė, kad jos grasinimai niekada nebuvo rimti. 
Bet šįkart ji iš tikrųjų galėjo ištesėti savo pažadus, sužinojusi tai, 
ką aš sužinojau pastarosiomis dienomis, - kad Ryto Vakaro tėvų 
namai yra mažame Mėnulio Tvenkinio kaimelyje, o tas kaimelis — 
už trijų šimtų mylių. 


X SKYRIUS 


MĖNULIO TVENKINIO 
KAIMAS 


Iš Šanchajaus į 
Mėnulio Tvenkinio kaimą 
1925 
Violeta 


Kūną kepino vasaros kaitra, lyg karštligė sunkė iš jo syvus ir jie dul- 
kėtu mano veidu sruvo kaip drumzlinos ašaros. O paskui ėmė pilti 
lietus, susiliedamas su ašaromis, pažliugo keliai, pagilėjo provėžos 
ir mes vėl įklimpome. 

Į Mėnulio Tvenkinio kaimą iškeliavome prieš tris savaites. 
Rytas Vakaras sakė keliausiąs kartu ir pasirūpinsiąs mūsų saugumu 
ir patogumais. Tačiau kelios dienos iki kelionės buvo iškviestas iš 
Šanchajaus. Jo verslo įmonė buvo kažkur pietuose - sakė, iškilęs 
neatidėliotinas reikalas. Žadėjo į Mėnulio Tvenkinį atkeliauti kitu 
keliu, o jei pasiseks, atkakti pirma mūsų. Patikino, esą vienoms ke- 
lyje mums niekas negresia. Keliai ten geri ir jam niekada netekę 
girdėti apie plėšikus ar ką panašaus. 

— Blogiausia, kas jus gali ištikti, - pasakė jis, - tai nuobodulys. 


Kaip jis sakė, taip ir buvo. Jau buvau pervargusi nuo kelionės 


402 Malonumų rūmai 


ir mąsčiau, kiek dar ištversiu. Mes traukėm į vakarus, tolyn nuo 
jūros, tokiomis kilpomis, kad velnias koją būtų nusilaužęs, - per 
miestus, apygardų centrus, o paskui per vis mažesnius miestelius, 
kol nusigavom ten, kur nevažinėjo nei traukiniai, nei vežimai, ne- 
plaukiojo nei garlaiviai, nei burlaiviai, nei baržos, nei kartimi iria- 
mos žvejų valtys, kuriomis būtume galėję nusigauti nuo vienos 
kryžkelės iki kitos. Paskutiniame paupio mieste Burtų Moliūgėlis 
prieplaukoje susirado kvailių laukiantį vežiką. Jis buvo doro veido 
ir pasisakė esąs Senis Trepkus - šis vardas leido spėti jį nesėdint 
rankų sudėjus. Jis pareiškė, kad jo vežimas geriausias penkiose 
apygardose ir anksčiau priklausęs kažkokiam karvedžiui. Ji ėmė 
derėtis dėl išgirtosios karietos, kurios akyse buvom nematę ir kuri 
atriedėjo traukiama dviejų asilų, taip pat dėl papildomo vežimė- 
lio, vežiko paslaugų ir savo tvirtais pečiais kelionėje praversiančių 
dviejų galiūnų, kurie kaip tyčia buvo avigalviai jo sūneliai. Ir štai 
dabar lingavom ir kratėmės per provėžas ir duobes sėdėdamos ant 
spyruokliuojančio karietos minkštasuolio — sulūžusios sėdynės, 
kuri, netekusi savo aukštos visuomeninės padėties, atsidūrė mulų 
vežime, dengtame taukinu skuduru ir kandžių sukapota šilkine 
marška. Vežikas ir toliau tvirtino, kad šitas išradimas pats geriau- 
sias daiktas, o jei Burtų Moliūgėlis juo netikinti, galinti pati apeiti 
visas penkias apygardas. 

Kas rytą ji iš naujo keikdavo Senį Trepkų ir abu jo sūnus ne tik 
už senio apgavystes, bet ir už visas kitas jų ydas, pavyzdžiui, už šyp- 
senas, kurių niekas daugiau negalėjo sukelti, tik noras ją paerzinti. 

- Jie yra iš tų kvailių, gyvenančių kaime, kuris vadinamas tven- 
kiniu, - pasakė ji man. - Tu, Violyte, neįsivaizduoji, kas yra kaimo 
gyvenimas. Ten nieko neįmanoma pakeisti, nebent savo požiūrį. 
Moterys tokiose vietose žudosi, nes iš ten kitaip neištrūksi. 

Šiandien buvo vėjuota, ir ji nuo dulkių apsivyniojo kaklą ir 
veidą šaliku. Pro vyturus matėsi tik dvi šnairuojančios akys, tad ji 

buvo panaši į gyvą mumiją. Stipriau papūtė vėjas ir nuplėšė jos ša- 
liką. Ką tik dangumi plaukė tankios žiedinių kopūstų pavidalo de- 
besų virtinės. Dabar dangus buvo virtęs verpetuojančia juodgry- 
bių - dantenių jūra. Maniau, kad už nugaros paliekame rūpesčius, 
nors greičiausiai į juos veržėmės. Jau matėm daug ženklų, rodan- 
čių, kad mums vertėjo sukti atgal. Užvakar buvo nukritęs vežimo 
ratas ir jį pritaisyti prireikė dviejų valandų. Vėl gaišatis. Vakar pa- 
aiškėjo, kad apraišo vienas asilas. Jis kelias valandas nesijudino iš 
vietos. Vėjas ištaršė man plaukus, supūtė ant veido ir ant galvos 
pasipylė stambūs kaip medžių lapai lietaus lašai. Kol iššokom pa- 
sislėpti po vežimu, į gelsvai žalius ryžių laukus trenkė žaibas. Tan- 
kūs želmenys gulė tai į vieną pusę, tai į kitą, sakytum, laukas būtų 
buvusi gyva būtybė ir giliai alsuodama mainiusi spalvą iš grynai 
žalios į geltoną. Dar kartą tvykstelėjus žaibui iškart pasipylė lie- 
tus, nuplovė mano dulkiną veidą ir permerkė drabužius. Per ke- 
lias minutes liūtis atmirkė ir pagilino provėžas, tad pamėginę pa- 
judėti kaipmat įklimpom. Panašius keblumus Edvardas buvo ap- 
rašęs savo kelionių apybraižose. Jis buvo paklojęs lentą ir mėgino 
ją sukti kaip laikrodžio rodyklę, o tada krito veidu į purvą. Tai pri- 
siminusi susijuokiau, o Senis Trepkus pamanė, kad šaipausi iš jo 
pastangų mus ištempti iš purvyno. 

Burtų Moliūgėlis pirma iš bato ištraukė koją, paskui iš purvo 
išlupo batą. 

— Gal toks tavo likimas, bet kodėl jis mane sekioja? Ką aš tau 
bloga padariau buvusiame gyvenime? Pasakyk, kad pasitaisyčiau ir 
galėčiau eiti savais keliais. Nenoriu kitame gyvenime atgimti tavo 
asilu, kuriam vėpsotum į pauodegį ir ragintum greičiau judintis. 

Galiausiai mums įsukus į tiesiai vedantį kelią ji pasakė: 

— O ko mums ten skubėti? Susitikti su šutve kaimo stuobrių, 
pretenduojančių į šviesuomenę? 

PRIEŠ MŪSŲ KELIONĘ iš Šanchajaus Burtų Moliūgėlis nuogąstavo 
dėl visko, dėl ko tik įmanoma, kad tik apsigalvočiau. 

- Jie gali būti užkietėję Konfucijaus garbintojai, - pasakė ji, - 
o tokie nuraus tau plaukus, jei neskubėsi rodyti klusnumo. Turėsi 
lankstytis kiekvienam šeimos nariui ir kiekvienam nuo seno iki 
jauno atseikėti reikiamą pagarbos dozę. Tavo padėtis bus pati že- 
miausia, lygiai su vištomis. Manai, Motulė Ma buvo žiauri? Palauk, 
kol pavergausi vyro motulei - anytai! Tu net neįsivaizduoji. Aš šiek 
tiek patyriau tai savo kailiu. Mano saldžiabalsis nenaudėlis buvo 
prisuokęs, girdi, sulauksiu senatvės be rūpesčių, o tada — tiesiai į 
dangų. Nepasakė, kad pirmiau turėsiu iškęsti pragarą jo protėvių 
kaime. Neištvėriau nė mėnesio. Pasakiau sau: kam man galus dary- 
tis dėl to pusgalvio močios? Geriau jau būti gatvine negu sugulove. 

— Aš būsiu ne sugulovė, o žmona. 

— Ojo! Manai, jie geriau su tavim elgsis, nes tu madinga ameri- 
kietiško veido šanchajietė? Pažiūrėk į lepečkojiškas savo letenas. 
Kaimiečiai pasibaisės jas pamatę. Ir dar žalias driežo akis. Palaikys 
tave lape. Badys pirštais menkiausią tavo klaidelę. Turėsi nuryti 
visus neteisingus priekaištus, tau retai leis išsižioti ir niekad neleis 
skųstis, klausysiesi paskalų apie save, nerodydama pikto veido, ir 
uoliai pritarsi kalboms, kad seniau buvo geriau. - Ji kvailai droviu 
balseliu sukiauksėjo: — Taip, mama, protingai padarėte, kad man 
sušėrėte, dabar jau žinosiu. - Ji pirštais parodė, kaip aš atbula bi- 
dzensiu šalin. - Gali jau dabar pradėti mokytis. 

Žinoma, visokių yra anytų — ir malonių, ir kietakakčių. Tačiau 
net jei Ryto Vakaro motina pasirodys esanti beširdė, pamažu galėsiu 
pakeisti tai, kas man nepatiks. Tiesiog tam reikės laiko. Be to, anyta 
juk su saule negyvens. Didžiausia mano bėda bus nuobodulys. 

Ruošdamasi Ryto Vakaro žmonos vaidmeniui pas siuvėją už- 
sisakiau valdininko intelektualo sutuoktinei ir pagirtinai marčiai 


deramą aprangą. 

— Žmona? Ojo! - pragydo jis. - Kitas kurtizanes turbūt graužia 
pavydas. Man teko siūti drabužius tik labai nedaugeliui taip aukš- 
tai iškilusių kaip jūs. 

— Gyvensiu jų dvare Anhujaus provincijos kaime - tai valdi- 
ninkų intelektualų giminės tėvonija. Dešimt kartų. Ar žinote, kad 
iš Anhujaus kilę daug garsių šviesuolių? Gal ten ir ne taip praš- 
matnu kaip Šanchajuje, bet vis tiek tai turėtų būti civilizuotas kraš- 
tas, kur mokytas žmogus gali mėgautis vienuma. Mano drabužiai 
nebūtinai turi būti labai puošnūs ar šiuolaikiški. Gal be vakarie- 
tiško stiliaus užuominų, kaip čionykščiai naujausio sezono mode- 
liai. Žinoma, tai nereiškia, kad drabužiai turėtų būti bjauriai sena- 
madiški. 

— Jie bus labiau istorinio stiliaus - priminsite romantiškas lite- 
ratūros herojes. 

— Tik nereikia tragiškų romanų veikėjų stiliaus, - pasakiau. — 
Nenoriu, kad drabužiai man primintų liūdną jų likimą. 

Siuvėjas pasiuvo keturis puošnius švarkelius - po vieną kiek- 
vienam metų laikui. Darbas buvo dailus kaip visada, šilkas parink- 
tas geriausias — glotnus, bet ne slidus, žvilgus, bet ne akinamai. 
Tačiau, mano nuomone, tie švarkeliai neturėjo nieko istoriška. 
Atrodė prasti tarsi ištikimų našlių drapanos, kad tik nieko nesu- 
gundytų, ir tokie platūs, jog į juos dar būtų galėjusios įlįsti dvi 
tokios kaip aš. Siuvėjas mane guodė, kad su jais atrodau iš akies 
traukta aukštakilmė. Taip pat pasiuvo tris paprastus, nesiuvinėtus 
kasdienius kostiumus. Žieminiai švarkeliai buvo pamušti ne storu 
medvilniniu kamšalu, o šilkiniu. Vasariniai drabužiai su plonyčio 
kaip kūdikio plaukas pluošto medvilniniu pamušalu, po jais pasi- 
velkama palaidinukė su kilpa, maunama ant kaklo, iš to paties len- 
gvo audinio. Užsegimas paprastas. Švarkelio modelis buvo pana- 
šus į to, kurį turėjau prieš daugelį metų ir Burtų Moliūgėlis jį buvo 
praminusi skersapūte. Link pečių jis glaudžiau apgulė liemenį, o 

į apačią platėjo. Prorėžos šonuose leidosi žemiau liemens ir buvo 
suimtos sąsagomis varlikėmis. Tie drabužiai atrodė solidžiai ir tiko 
ramiam gyvenimui bei apmąstymams sode. Paskutinę minutę pa- 
siėmiau kelias čipao - rinkausi, kad būtų nelabai aukšta apykakle 
ir nelabai giliais skeltukais. Gal paaiškės, kad Mėnulio Tvenkinio 
kaimas ne toks jau užkampis, kaip atrodo. 

Savo verslo kelionės išvakarėse Rytas Vakaras išrinko man 
naują Si Ju - Dulksnos — vardą, paėmęs jį iš žinomų Li Šangino 
eilučių, kuriomis abu žavėjomės. Toks pasirinkimas buvo užuo- 
mina, kad aš kilusi iš šviesuomenės, ir tam tikra prasme tai buvo 
tiesa. Vakarietė mano motina buvo mokyta amerikietė, kartu su 
namų mokytojais ji mane lavino ir kinų, ir anglų kalba. Žinoma, 
šito jo šeimai neaiškinsime. Vėliau su apmaudu prisiminiau, kad 
Li Šanginas garsėjo uždraustos meilės romantizavimu. Jei jo šeima 
išprususi, gali atpažinti mano vardo kilmę. Per vėlu Rytui Vakarui 
sakyti, jog verčiau reikėjo mane pavadinti kitaip. 

Be nederamo vardo, man kėlė nerimą ir galima jo šeimos reak- 
cija į kiek vakarietišką mano gymį. Rytas Vakaras sakė pagalvosiąs, 
kaip paversti jį priimtinu ypatumu. Jeigu jie ir turėtų kokių prieš- 
taravimų, aš tikrai sugebėsianti juos palenkti. Aš jam pakišau mintį 
sajų su karališkąja šeima ir šiaurine Kinijos dalimi, kur prieš tūks- 
tantį metų pirmyn atgal šuoliavo visų rasių įsibrovėliai. Šiai istori- 
jai paremti Burtų Moliūgėlis man plaukus nudažė juodai. 

Išsprendus šią problemą Burtų Moliūgėlis pakišo mintį apie 
kitą: 

— Jo motina paklaus, kodėl tu tokia sena ir dar netekėjusi. Dėl 
manęs tai nieko nėra lengviau: pasakysiu, kad esu garbaus valdi- 


* Siaura tradicinė trumparankovė kiniška suknelė aukštu kaklu, su skeltukais šonuose. Dabar ži- 
nomas modelis nusistovėjo ir tapo madingas Šanchajaus aukštuomenėje XX a. 3-iąjį deš. 

ninko, niekada neėmusio kyšių, našlė, tad kaip moteris su kukliais 
ištekliais tyliai ramiai gyvenu gerbdama tradicijas ir uoliai gedė- 
dama. Paisydama dorovės nesileidžiu vyrų suviliojama dar kartą 
tekėti. 

— Tau sunkiai seksis juos tuo įtikinti, jei nevaldysi savo būdo ir 
nepraustos burnos. 

— O tu geriau neprisistatyk našle. Ir dar tau teks paaiškinti, koks 
ryšys mus sieja. 

— Motina ir duktė? - paklausiau ir ėmiau laukti, kokį amžių ji 
pasirinks dabar. 

— Tss! Na ir kaip galiu būti tavo motina? Juk tarp mūsų tik dvy- 
likos metų skirtumas. Verčiau būsiu tavo vyresnioji sesuo. - Ji sku- 
biai pasitaisė: - Tai yra jeigu nuspręsiu kartu su tavimi vykti į tuos 
namus. Kažkodėl nepamenu, kad šito būtum prašiusi. 

Tai buvo priekaištų įžanga, mat pirmiau turėjau kvailumo jai 
pasakyti: „O kur dar tau eiti?“ 

Ji mane apkaltino laikant ją tokia apgailėtina, jog jai telieka el- 
getauti. Pasakiau Rytą Vakarą jau perspėjusi, kad niekaip negaliu 
keliauti į jo kaimą be kompanionės - kompanionės, o ne elgetos. Ji 
atsakė, girdi, kompanionė gali būti bet kas, kad ir katė. O ir naujuo- 
siuose namuose galėsiu susirasti kompanionų kiek norėsiu. 

— Tu ruošiesi tapti Ryto Vakaro žmona. Tu turi tikslą. Jei mano 
kelionė betikslė, man nėra ko ten keliauti. Nenoriu sukorusi šitokį 
kelią sužinoti, kad man ten būti nėra jokio tikslo. Galiu eiti ir savais 
keliais. Neturi manęs gailėti. 

Po kelių minučių ji pasakė: 

— Bet jei bus dėl ko ir nuspręsiu eiti į tuos namus, man irgi rei- 
kės vardo. 

Ji garsiai ėmė vardyti galimus variantus. Vieni buvo koketiški, 
kiti pagal jos išsilavinimą pernelyg mokslingi. Galiausiai ji išsi- 
rinko Van Sia - Sutemų Šviesa, mano galva, juokingą vardą. Joje 

nebuvo nieko, ką būtų buvę galima lyginti su palengva gęstančia 
diena. Jai būtų kur kas labiau tikę tokie vardai kaip Žaibūnė arba 
Perkūnija. 

Burtų Moliūgėlis sulaukė, kol iki mūsų išvykimo liko viena 
diena, kad prie manęs prisidėjus nenukentėtų jos orumas: 

— Violyte, iš vienos kambarinės ką tik išgirdau baisų dalyką. Ji 
prieš kokius dvidešimt penkerius metus tarnavo vieno kino moks- 
lavyrio šeimai. To kino vyriausiojo sūnaus sugulove tapo kažko- 
kia amerikietė mergina. Jis atsivedė ją į namus ir jo motina su ta 
mergina ėmė elgtis kaip su verge. Kad ir kaip amerikietė stengėsi, 
niekam iš šeimos negalėjo įtikti - net savo vyrui. Neilgai trukus po 
atėjimo anyta ją mirtinai sumušė ir niekas iš jų nė nemirktelėjo. 
Amerikiečių pusė pasakė, kad negali kištis į kinų šeimos reikalus, 
dėl to pradėjo atkalbinėti savo merginas nuo vestuvių su kinais. 
Kinų pusė pasakė, neva mergina to nusipelniusi, nes buvusi aki- 
plėša. Iš tikrųjų taip ir buvo! Ji žuvo dėl įžūlumo, kuris amerikiečių 
kraujyje, ir nebuvo kam jos apsaugoti. 

Ji laukė mano reakcijos. Aš pati jai prieš daugelį metų buvau 
pasakojusi šią istoriją. Nugirdau apie tai kalbantis savo motiną ir 
Aukso Balandę. Bet žinojau, kokio atsakymo iš manęs laukiama. 

— Ai-ja! Kokia aš laiminga, tu keliauji kartu! Turėsi mane sau- 
goti, kad ko nors panašaus neatsitiktų. Juk saugosi, ar ne? 


KELIONĖJE BURTŲ MOLIŪGĖLIS gausiai dalijo išmintingus sese- 
riškus pamokymus, kurie turėjo man padėti prisitaikyti prie naujo 
gyvenimo. 

— Greitai tau nebereikės tos knygos, kurią skaitai. Būsi užsi- 
ėmusi nosinių siuvinėjimu, kol išdžius akys ir apaksi. Ir užmiršk 
apie valgymą ko nori ir kada nori. Užkampyje nebus restoranų ir 
pasiuntinukai nenešios, ko geidaus tavo gomurys. Negalėsi grą- 

žinti sriubos į virtuvę vien dėl to, kad ji rieboka. Gausi vakarykš- 
čio valgio —- niekieno neliesto, nes pašvinkusio. Bet dabar - apie 
blogiausia. Kasdien turėsi keltis su aušra. O tu saulėtekį esi ma- 
čiusi nebent tais kartais, kai išvis nesiguldavai. Toks tad gyvenimas 
kaime. Gerai prisimenu. 

Ją pertraukė dviejų sūnaitėlių, vienas kitą linksminančių pokš- 
tais, kvatojimas. 

— „tas besmegenis iš Šiengalių kaimo patikėjo susibaudėliu, su- 
mokėjo du centus už skraidomąsias plunksnas ir šoko nuo uolos 
krašto. Pusgalvis sakė abejojęs, ar su tomis plunksnomis išeis pa- 
skristi, bet nenorėjęs, kad perniek nueitų du centai. 

Pripuolęs senis pašventino savo atžalas botkočiu. 

— Kaip dėsiu į galvas, kaip perskils - išvarvės iš smegenų šūdas 
ir myžalas, žinosit, kaip reik dirbt! 

— Girdi? - tarė Burtų Moliūgėlis. - Nuo šiol girdėsi tik tokias 
prasčiokiškas kalbas. 

Burtų Moliūgėlis niršo. Sakytum, jai būtų panižę ten, kur nepa- 
siekia: iš kažkur traukė vieną po kito perspėjimus, pasakojo apie 
savižudybes kaip vienintelį išsigelbėjimą, ir netrukus man pačiai 
ėmė protas drumstis. 

- Šanchajuje turėjom tiek laisvės, - ilgesingai nutęsė Burtų Mo- 
liūgėlis. Vėl priminė tai, ką iš jos girdėjau, kol dar nebuvome iške- 
liavusios: - Reikėjo tau paklausyti mano patarimo ir iš santaupų 
atidaryti nuosavus namus. Galėjom persikelti į kitą miestą, kur 
nuoma pigesnė ir konkurencija mažesnė. Betgi tu užsigeidei tapti 
gerbiama vyro žmona. Atidavei jam visus savo pinigus. Ir dar bran- 
genybes. Ir dėl ko? Dėl pagarbos tuose tyruose, kur atsiskyrėliai 
traukia laukti mirties? Su mano ir tavo galva abi būtume ką nors 
sugalvojusios... 

— Ir kas iš tų mūsų galvų? Tie sumanymai - tokia pat kvailystė 
kaip mano svajonė ištekėti. Kur būtume nuėjusios, jei būtume vei- 

kusios pagal tavo planą? Mes per senos pradėti savo verslą. Tau jau 
beveik penkiasdešimt. 

— Vah! Penkiasdešimt? Tyčia įžeidinėji mane sendindama;? 

- Jei būčiau pasilikusi Šanchajuje, netrukus būčiau traukusi 
tiesiai į pigų viešnamį japonų koncesijoje ir ten turėjusi išsiskėsti 
klientui vos šūktelėjus mano vardą. Tai yra ten, kur vedė tavo ke- 
lias, jei nebūčiau paėmusi į savo palydoves. 

Burtų Moliūgėlis net loštelėjo. 

— Ojo! Pasirodo, tu paėmei mane į palydoves? - Sušniokštavusi 
ji piktai dėbtelėjo į šalį. - Nė lašo dėkingumo! Nenori klausyti — 
nereikia. Daugiau apie tai nekalbėsiu. Išvis kaip gyva su tavim ne- 
bekalbėsiu. Man tu dabar tik šmėkla, vaiduoklis. Kai tik nusigau- 
sim į artimiausią miestelį, grįšiu atgal ir manęs nebematysi. Pami- 
nėsi mano žodį. Visiems laikams. Girdi, ką sakau? Abiem bus tik 
geriau! 

Per daugelį metų ji ne kartą man buvo atmokėjusi nekalbadie- 
niais. Deja, šįkart jau po poros valandų sulaužė pažadą ir vėl ėmė 
postringauti. 

- Ateis diena, kai verkdama aimanuosi prie mano kapo: „Tiesą 
sakei, Burtų Moliūgėli, buvau visiška kvailė. Jei būčiau tavęs klau- 
siusi, dabar negulėčiau Mėnulio Tvenkinio lūšnoje, nesileisčiau 
baksnojama kaimiečių už du centus. Būčiau nepraradusi žmogaus 
vardo ir proto, kuris man primintų, kas gali nutikti... 

Daugiau nebesiklausiau. Pati save graužiau jos išsakytais ir net 
neišsakytais nuogąstavimais. Tiek kartų keičiau savo gyvenimą, 
taip dažnai scenoje kūriau meilės iliuziją, kad užmiršau, kas iš 
siaurutis lengvai perlaužiamas siūlelis. Leidausi į trijų šimtų mylių 
kelią, kurį įveikusi turėsiu apsimetinėti tuo, kas nesu, ir pradėsiu 
gyvenimą su žmogumi, kurio meile patikėjau tik prisivertusi. Ke- 
liaudama į visų užmirštą užkampį vijausi laimę - tariamą išsigelbė- 

jimą. Galiu jos ir nerasti. O jei ir rasiu, tai gali būti tik mano vaiz- 
duotės pramanas, ir jei užsispyrusi laikysiu jį tikrove, visas mano 
gyvenimas tebus to pramano dalis. 

Anksčiau bijojau, kad tas pat gali ištikti mažylę Florą. Kas va- 
karą žiūrėdavau į jos ir Edvardo nuotraukas, bet Rytas Vakaras 
ėmė tuo bodėtis - neva su juo mylėdamasi įsivaizduoju esanti su 
Edvardu ir juos abu lyginanti, ir dar nuolat svajojanti būti su Flora. 
Tad galiausiai paslėpiau tas nuotraukas. Ir vis tiek kartodavau ma- 
žylei Florai žodžius, kurie turėjo ją sustiprinti, kol ją rasiu: „Prie- 
šinkitės smarkiai, pakluskite retai.“ 


SLINKO DIENOS - LABAI pasigailėjau, kad neturiu nuo kaitros ir 
liūčių saugančių drabužių. Iš paprastų vasarinių švarkelių išsirin- 
kau mėgstamiausią, pasiūtą iš plonyčio žalio šilko. Skaudėjo širdį 
matant, kaip išsipurvino jo rankovės. Vėjo plakami švarkelio skver- 
nai plasnojo kaip gedulo vėliavos. 

Burtų Moliūgėlis pasinėrė į sentimentalius prisiminimus ir var- 
dijo džiaugsmus, kurių netekome: pasakojimų salės, muzika, dai- 
navimas, laisvė juoktis, pribloškiantys mūsų drabužiai, keliantys 
pavydą toms, kurios save laikė vertomis pagarbos. O kur statymai 
už savo globėjus ant lošimų stalo ir sėkmingai pastačius išlošti pi- 
nigai? 

— Prisimeni pasivažinėjimus karietomis su klientais? - kalbėjo 
ji. - Kiek būdavo smagumo lėkti per miestą ir mojuoti maldinin- 
kėms, aukojančioms šventyklose! Prisimeni, kaip kvatodavom iš 
užsieniečių, kurios raukėsi matydamos į mus spoksančius išsišie- 
pusius savo vyrus. Tik pamanyk, kiek vyrų tavimi žavėjosi, alpo dėl 
tavęs ir nešė dovanas. Tai bent buvo dienelės - buvo ir pražuvo... 

Užsimerkiau ir apsimečiau snaudžianti. 

Vežimui sustojus supratau, kad tikrai buvau užsnūdusi. Nuo de- 

šiniojo kelkraščio leidosi status skardis. Iš kairės stūksojo uola. Už 
kokių šimto pėdų kelias buvo užverstas purvo nuošliaužos, kuri, 
kaip sakė kažkoks vaikinukas, prieš dešimt minučių nušlavė kitą 
vežimą. Ir visa šešių žmonių šeima iškeliavo anapus, vežimui virtus 
valtimi, per purvo krioklį nunešusia juos į mirtį. 

— Nė vieno iš jų nepamatysit, - pasakė jis, - kyšo tik kažkurio 
ranka ir viršugalvis. Ranka ką tik liovėsi mojusi. 

Jis mostelėjo mus kviesdamas pažiūrėti. Visi nuėjo, net Burtų 
Moliūgėlis, bet aš nelipau iš vežimo. Kam man žiūrėti į kažkieno 
nelaimę? Pasidžiaugti, kad ji ištiko ne mane? Save pagąsdinti, kad 
tai galėjau būti ir aš? 

Senis Trepkus pareiškė, esą kelias neišvažiuojamas. Reikia 
grįžti atgal, bet jis žinąs trumpesnį kelią, kuriuo keliaudami su- 
taupytume laiko. Netrukus sužinojome, kad tas trumpesnis kelias 
visai net ne kelias, o paprasčiausias takas per rapsų lauką, kuriame 
vos išsitenka vežimo ratai. Mums stumiantis į priekį Senis Trepkus 
gyrėsi: 

— Dabar matot? Na, ir iš kokių knygų sužinotumėt, kur pasukti? 

Po kelių valandų Senis Trepkus nusikeikė, o asilai sustojo. 
Takas buvo perkastas vingiuotais grioviais - į tokį griovį neišven- 
giamai būtų įsmukusi asilo koja arba vežimo ratas. Apsigręžėm ir 
pasukom skersai per kitą lauką, bet po kelių valandų privažiavom 
milžiniškų akmenų užtvarą - jai išardyti būtų prireikę bent dešim- 
ties vyrų. Pasukom kitu keliu. To lauko šeimininkas buvo išrau- 
sęs begalę duobių ir primėtęs į jas molinių šukių, tykančių, kol kas 
nors įkris. 

— Neapykanta prideda žmogui gudrumo, - sumurmėjo Trepkus. 

Jau tris dienas vėlavome į kelionės tikslą, važiuodami atgal, nes 
negalėjome apvažiuoti aplink. Šitaip skaičiuojant Rytas Vakaras 
turėjo parvykti namo pirmiau mūsų. Mielai būčiau su tuo suti- 


kusi. 

— Gera žinia, - po kelių dienų paskelbė Senis Trepkus. - Netru- 
kus privažiuosim Didingojo Kanalo miestą. Ten keltu persikelsim 
per upę irtada iki Mėnulio Tvenkinio kaimo bus likę tik dvi dienos 
kelio. 

Tas miestas, kaip jis sakė, yra apygardos centras, turintis judrų 
uostą. Upėje grumdosi begalės laivų ir sampanų , gabenančių vi- 
sokius valgymus, kokių tik širdis geidžia. Galėsim rinktis bent iš 
keliolikos užeigų. 

— Visai tvarkingų, net jums įtiks, - pasakė atsisukęs į Burtų Mo- 
liūgėlį. - Lankiausi ten tik jaunystėje, bet taip gerai atsimenu, kad, 
rodos, kaip vakar. Lauko arena, akrobatai, maži berniukai keliais 
aukštais sustoję į kupetą - vieni rankomis įsirėmę kitiems į rankas, į 
jų kojas remiasi kitų kojos, o šie rankomis laiko iškėlę kitus už rankų. 
Gražesnių merginų niekur nebuvau matęs. Dailutės ir drovios. Ak, 
o tie skanskoniai — kiek kartų jais gardžiavausi prisiminimuose. 

Kad ir kuo jis gardžiavosi, iš viso to liko tik prisiminimas. Di- 
dingojo Kanalo mieste nebuvo nei kanalo, nei upės, nei menkiau- 
sio upeliūkščio. Tai buvo dumblo sąnašų plynė. Senis Trepkus 
keikdamasis zujo pirmyn atgal. 

— Turbūt pasukau ne tuo keliu. 

Tamsiame tarpduryje stovintis žmogus pasakė: 

— Tai tas pats miestas. 

Sužinojome, kad kanalą maitinusi upė prieš dvidešimt metų 
patvino ir pakeitė vagą, naujajame ir senajame savo kelyje pa- 
skandindama daugybę kaimų. Nuslūgęs potvynis paliko bespalvį 
miestą-vaiduoklį. Vieninteliai likę jo gyventojai buvo senoliai, no- 
rintys atgulti protėvių žemėje šalia nuskendusių saviškių. 

— Kokia nedalia mane nubloškė ten, kur akys neregėjo? - sude- 
javo Burtų Moliūgėlis. - Kodėl čia? 


* Kiniška žvejų valtelė. 

Senis Trepkus atrėmė: 

— Tik jau manęs nepulkit! Iš kur aš galiu žinoti, kur kokios ne- 
laimės ištiko per dvidešimt metų? 

Iš miesto buvo likęs tik vienas skersgatvis, jo namai apsinešę 
ugniakurų suodžiais tartum po gaisro. Sukrypusi arbatinė buvo 
paremta suskilusiu rąstu. Kam daugiau vargintis? Įkėlus į tą lūšną 
koją ji taptų tavo kapu. Akrobatų arena buvo įgriuvusi ir toje įgriu- 
voje mėtėsi potvynio sunešti sulūžę kubilai, pjautuvai, kėdės. Su- 
drebėjau pagalvojusi apie galbūt po kasdienių rakandų sąvartomis 
palaidotus jų savininkus. 

Užeigos šeimininkas negalėjo atsidžiaugti mūsų sulaukęs — 
buvom pirmieji jo lankytojai per dvidešimt metų. Vesdamas mus 
į kambarius gyrėsi, esą į Didingąjį Kanalą kadaise buvo susiruošęs 
atvykti kažkoks kunigaikštis. 

— Buvom pastatę įspūdingą raudonai dažytą ir auksuotą arkų 
galeriją su drakonų drožiniais kampuose. Be to, paplatinom kelią, 
apsodinom medžiais, išpuošėm šventyklą, numazgojom ir sutai- 
sėm dievus... O tada prasidėjo potvynis. 

Jam atidarius mūsų kambario duris, kilo dulkių debesis tartum 
pabudus vaiduokliškam jo gyventojui. Medinės lovos griaučiuose 
buvo susukta išstipusių pelių gūžta, o iš dygsniuotos antklodės te- 
likę plunksnoti skutai. Tai dar nebuvo baisiausias vaizdas, kokį re- 
gėjome per savo kelionę. Kai kur pelės buvo gyvos. Abi su Burtų 
Moliūgėliu surinkom šlamštą ir išplovėm grindis. Ant pliko me- 
dinio lovos dugno pasitiesėm savo kilimėlius. Aš vis pašokdavau 
iš miegų. Burtų Moliūgėlis pro miegus dažnai šaukė, kartą die- 
vagojosi, kad atsimerkusi pamatė ūsus krutinančią žiurkę, regis, 
besitaikančią nugraužti jai ausis. Tada ir aš suklikau pamačiusi tą 
padarą, mums virš galvos bėgantį per lubų siją. Rytą aptikome 
Senį Trepkų kalbantis su vietos ūkininku - gražių bruožų, saulėje 
įdiržusio kaip šikšna veido vyriškiu, kuriam galėjai duoti ir trisde- 

šimt, ir penkiasdešimt metų. Jis į mane stebeilijo, o Senį Trepkų 
išgirdau aiškinant, kad aš tik atrodanti kaip svetimšalė, o iš tikrųjų 
esanti kinė. 

— Gera žinia, panele, - pasakė Senis Trepkus išsišiepęs nuo 
ausies iki ausies. —- Tas žmogus tiksliai žino, kaip ten nukeliauti. 
Priešais mus - tvirtas molio kelias. Potvynis nunešė akmenis ir už- 
pildė duobes, o sausra kietai išdegė molį. Juo mažai kas važinėja, 
tad nėra provėžų. 

- Jei tas kelias toks geras, kodėl juo niekas nevažinėja? 

— Visi jį vadina Vaiduoklių keliu, - atsakė tas vyriškis, - nes ne- 
toliese ant aukštumos įsikūręs kaimas buvo nušluotas nuo skar- 
džio su visais namais, žmonėmis ir galvijais - jie buvo sutrinti į 
šipulius ir nusėdo ant šio kelio tęsinio, ten liūdni jų palaikai virto 
lygia balta kelio danga. Bent taip pasakoja žmonės. 

Iš Senio Trepkaus veido dingo šypsena. 

— Tu važiavai tuo keliu? 

Vyriškis patylėjo. 

— Neturėjau reikalų toje pusėje. Galite keliauti kitu keliu, ve- 
dančiu į rytus, bet sugaišite dar dieną. Tas kelias ne toks lygus kaip 
šitas, ir per pastaruosius kelerius metus jame būta plėšikų antpuo- 
lių. Girdėjau, vien šiemet nužudė porą žmonių. Anksčiau, per bad- 
metį, buvo dar prasčiau. Nelabai gali jų ir kaltinti. Neturėjo ko val- 
gyti. Jei nuspręsit sukti tuo keliu, per daug nesibaiminkit. Jie buvo 
apsiginklavę viso labo senomis muškietomis, paliktomis mirusių 
svetimšalių medžiotojų, o jos ne visada iššauna. Na, jūsų valia 
rinktis. 

Senis Trepkus sunerimęs linktelėjo. 

— Suksim trumpesniu keliu. | 

— Vadinasi - Vaiduoklių keliu. Tada atidžiai klausykit. Traukit 
šiuo keliu į vakarus ir, privažiavę pirmą kaimą, vėl sukit į vaka- 
rus. Nuo čia bus dvi dienos kelio. Tada privažiuosit baltą ruožą su 

kaulų priemaišomis, apie kurį pasakojau. Keliausit dar dvi dienas. 
Kai pasieksit kryžkelę, kur galima toliau keliauti Vaiduoklių keliu 
arba sukti į šiaurę duobėta danga, sukit į šiaurę ir keliaukit dar dvi 
dienas. Ten, kur kelias šakosis, sukit į kairę, Banguotųjų kalvų link. 
Jas iškart pažinsit. Atrodo kaip sėdmenys ir krūtys. Turėsit malo- 
numo vingiuoti porą dienų tarp tų grožybių. - Jis dirstelėjo į Burtų 
Moliūgėlį ir mane. - Atleiskite. - Tada nusišiepė Seniui Trepkui. — 
Išvažiuokit per siaurą tarpeklį. Pervažiavę kalvas dairykitės ilgo 
siauro slėnio tarp neaukštų kalnų, jo viduriu vingiuoja upė. Slėnio 
gale yra penki kalnai. Mėnulio Tvenkinio kaimas - jų papėdėje. 
Tikrai suprasit, kad atvažiavot, nes ten kelias baigiasi. Tie kalnai 
aukšti, neapsigaukit - nemanykit, kad jau pasiekėt tikslą. Jums rei- 
kės visos dienos nusileisti nuo Banguotųjų kalvų. Ir patarsiu gerai 
apraišioti virvėmis vežimų šonus. Kelias statesnis, nei atrodo. 
Laikykit nešulius, kad jie nepargriautų jūsų asilų. Nusileidę rasit 
kaimą. Galit ten apsistoti arba po septynių aštuonių valandų nusi- 
gauti tiesiai į Mėnulio Tvenkinio kaimą. 

Kai po dviejų dienų privažiavom Vaiduoklių kelią, Burtų Mo- 
liūgėlis, Senis Trepkus ir jo sūnūs staiga nutilo. Įbedė akis į baltą 
žemę. Man kelio paviršius atrodė kaip paprastas molis. 

- Baltesnis, - pasakė Burtų Moliūgėlis, - kaip kapų plėšikų iš- 
kasti kaulai. Mačiau tokios spalvos kaulus kaime, kuriame gyvenau 
su tariama anyta. 

Riedėjom toliau. Vienas ratas cypė kaip sužeistas žvėris. Miško 
tankmėje pasigirdus kokiam garsui Burtų Moliūgėlis aiktelėdavo 
ir įsikibdavo man į ranką. Mane iš pradžių nupurtydavo šaltis, tik 
paskui liepdavau jai liautis nejuokinus žmonių. Senis Trepkus asi- 
lams neleido ilgiau pailsėti ir tie ėmė spyriotis, per greitai nuvesti 
nuo vandens. 

— Kaip gali tikėti tokiomis nesąmonėmis kaip vaiduokliai? - pa- 
klausiau Burtų Moliūgėlio. 

— Tai, kas yra nesąmonė Šanchajuje, nebūtinai nesąmonė 
kaime. Tie, kurie nepaisė perspėjimų, jau nebegyvi ir negali papa- 
sakoti, kokie buvo paiki jų nepaisydami. 

Temstant Senis Trepkus susiginčijo su vienu iš sūnelių, ar geriau 
keliauti toliau, ar čia sustojus pernakvoti, palikus vieną vyrą sargy- 
boje. Asilai užsispyrė ir nusprendė už mus. Jeigu jie nugaiš iš nuo- 
vargio, įstrigsim čia amžinai. Vos sušnarėjus krūmams senio sūnūs 
imdavo šūkauti ir kapoti orą ilgais peiliais, tartum būtų galėję nu- 
dobti vaiduoklį, kuris ir taip jau priklausė mirusiųjų pasauliui. 

Dar prieš auštant vėl leidomės į kelią ir įdienojus ratai girgž- 
dėdami toliau riedėjo per duobes ir akmenis. Jau buvom išsukę 
iš Vaiduoklių kelio ir per duobes kratėmės į šiaurę. Stūmėmės 
tarp Banguotųjų kalvų. Rytojaus dieną prieš pat sutemas pasie- 
kėm siaurą plyšį tarp dviejų kalvų. Po kojomis pamatėm slėnį ir 
išilgai jo vingiuojančią upę. Jis buvo įrėmintas žemų kalvų, kurių 
šlaituose buvo iškastos terasos ryžių laukams, o jų žaluma kaip 
tik ėmusi geltonuoti auksu - brendo derlius. Tolumoje dunksojo 
šešėliuose skendinčios keturių kalnų viršūnės, viena aukštesnė 
už kitą. Tarp antrosios ir trečiosios kybojo tamsus audros debesis 
rausva papilve. Pro ją prasiskverbusi saulės šviesa užliejo spinde- 
siu apačioje plytinčią žemę. Toje šviesoje maudėsi Mėnulio Tven- 
kinio kaimas. 

Tai buvo žavinga, tačiau kažkas man kėlė grėsmės pojūtį. Iš- 
kart supratau kas. Panašų slėnį daug kartų buvau mačiusi Lu 
Šingo paveiksluose, dovanotuose mano motinai ir Edvardui. 
Žvelgiau į Nuostabos slėnį. Nejaugi man nuo pat pradžių buvo 
lemta čia atsidurti? Ne kartą ir ne du slapčia apžiūrinėjau tą pa- 
veikslą. Edvardas buvo įsitikinęs tą slėnį esant nušviestą aušros 
spindulių, kai viskas bunda. O aš sakydavau, kad tai sutemos, kai 
gyvenimas eina į pabaigą. Jam atrodė, kad tamsūs debesys plaukia 
šalin ir audra jau pasibaigusi. O aš manydavau - ji dar tik artinasi. 

Taigi abu buvom teisūs ir abu klydom. Leidosi sutemos, o audra 
jau buvo praūžusi. 

-— Tik keturi kalnai, o ne penki, - pasakė Burtų Moliūgėlis. - Tas 
kaimietis nemoka skaičiuoti. 

Keturi kalnai. Paveiksle buvo penki - du iš vienos auksu žė- 
rinčio tarpeklio pusės ir trys iš kitos. Dangus persimainė, audros 
debesis pasislinko ir mes pamatėm penktąjį - milžinišką tamsų 
kalną, stūksantį tiesiai už to ketverto. Paveikslas kažką pranašavo. 
Ieškojau skirtumų tarp šio vaizdo ir paveikslo - ir radau. Tikrasis 
slėnis buvo ilgesnis, o kalvų šlaitai sukasti terasomis ir apsėti ry- 
žiais. Kalnų keteros paveiksle buvo ryškiau dantytos. Tiesą sakant, 
be penkių kalnų, per slėnį tekančios upės ir audros debesų, var- 
giai galėjai rasti daugiau panašumo. Paveiksle tolumoje iš kažkur 
tryško šviesa. O čia stovėjo kalnai, ir tiek. 

Palengva ryškėjo tikrasis slėnio pavidalas ir spalvynas. Jis nėra 
niūrus, pasakiau sau. Sutemos apgaubs mano praeitį ir ji liks pa- 
slaptis. Išaušęs rytojus bus šviesi pradžia. Aš tapsiu žmona. Rytas 
Vakaras jau bus atvykęs, pasitiks mane ir mes tyliai ramiai gyven- 
sime kaip poilsiu besimėgaujantys šviesuoliai. Vaikščiosime po 
kalnus ir vienas kitam įkvėpsime naujus eilėraščius. Kas žino, gal 
net susilauksim vaikelio. Čia mane kaipmat užgriuvo liūdesys, 
nes pagalvojau apie mažylę Florą. Gyvendama taip toli nuo jūros, 
tikrai jos nerasiu. Turėsiu prikalbėti Rytą Vakarą grįžti į Šanchajų 
sužinoti, gal kas apie ją bus girdėjęs. 

Išlipome iš vežimo, ir Senis Trepkus paleido asilus žingsniuoti 
taku. Nusileido saulė ir matėm, kaip žioruoja rūkstantys ugniaku- 
rai. Praėjom pro namų eilę palei upę ir išėjom į nedidelę turgaus 
aikštę su šventykla gilumoje. Iš juodų vyninės tarpdurio nasrų 
kažkoks vyras šūktelėjo mums sustoti ir numalšinti troškulį. Senis 
Trepkus mielai priėmė šį kvietimą. Prisiglaudėme šaltokame mūro 
sienos pavėsyje. Į mus susmigo vyrų, moterų ir net šunų akys. Ma- 

čiau, kaip vynininkas rodo Seniui Trepkui, kur veda kelias. Jis pa- 
rodė į kažką priešakyje, kryptelėjo galvą, į tą pačią pusę nulenkė 
ranką, vikstelėjo visu kūnu ir pasistiebė ant pirštų galų dirsčioda- 
mas žemyn, lyg baimindamasis nusiristi nuo skardžio. Toliau žiū- 
rėdamas sau po kojomis dar kartą pasistiebė, sugriežė dantimis, 
krito ant kelių ir tada pašoko. Jo rankos ėmė plaktis kaip spur- 
dančios žuvies uodega. Staiga jis sustingo. Ištiestos rankos šovė į 
priekį, jis primerkė akį, lyg žiūrėdamas pro žiūroną. Rankos nu- 
sileido prie šonų, ir jis metė patenkintą žvilgsnį Seniui Trepkui: 
girdi, štai taip pasieksite Mėnulio Tvenkinį. Senis Trepkus atkar- 
tojo jo judesius, vyriškis linkčiojo ir dukart jį pataisė. Patenkintas 
Senis Trepkus nupirko tam žmogui buteliuką vyno ir šis, dar kartą 
parodęs, į kurią pusę traukti, energingai mostelėjo į priekį ranka, 
tartum skubindamas. Krautuvės tarpduryje pasirodė dar du vaiki- 
nai ir išsišiepė į mane spoksodami. Jie nė nemėgino pritildyti balso 
aptardami užsienietišką mano išvaizdą ir svarstydami, kokia aš bū- 
čiau lovoje. 

— Kruškit savo močias, - pasakė Burtų Moliūgėlis. 

Jie nusikvatojo. 

— Gera naujiena... - buvo betariąs Senis Trepkus, tačiau Burtų 
Moliūgėlis jį pertraukė. 

— Vienąkart liaukis - nieko daugiau negirdžiu, tik geras naujie- 
nas. Tai jau kaip keiksmažodis. 

— Na, gerai, tada pasakysiu nuotakai, - ir atsigręžė į mane. - Čia 
yra viena tokia našlė, po vyro mirties išsikrausčiusi iš proto. Be pa- 
liovos plauna sienas ir grindis, liaujasi tik tada, kai priima nuomi- 
ninkus. 

Tą vakarą išsimaudžiau vėsioje vonioje. Kai nusimazgojau visą 
purvą, pamišėlė atitempė kitą kubiliuką su švariu vandeniu, liepė 
į jį lipti, paskui atvilko dar kitą. Šitaip ji padarė dar du kartus, kol 


griežtai pareiškiau, kad nuo mano kailio jau viskas nušiūruota. 

Rytą atsibudom anksti. Šmurkštelėjau į drabužius. Pamišėlė 
buvo iš jų išpurčiusi dulkes. Tai buvo lapų žalumo švarkelis ir kel- 
nės. Burtų Moliūgėlis apsivilko tamsiai mėlyną švarkelį. Niekada 
taip prastai nevilkėjom, bet mus pamačiusi našlė išpūtė akis ir pir- 
mąkart pravėrė burną man girdint. 

— Dabar jau galiu ramiai mirti, - pasakė ji kaimiška tarme, — 
mano namuose nusimaudė dievų sutuoktinės. 

Buvo malonu, kad palikom tokį įspūdį. Taip apsirengusi turėjau 
susitikti su naująja anyta ir visa kita gimine. Ir dar susitiksiu su Rytu 
Vakaru. Skaičiuojant, kiek užgaišome, vėlavome atvykti savaitę. 

Sulipus į vežimus ėmė svilinti karštis. Vėl riedėjo ratai, keldami 
dulkes, jos sėdo mums ant veidų ir drabužių. Sukusios apsukusios 
takšnojome viena kitos drabužius ir iš jų debesėliais kilo dusinan- 
čios dulkės. Vėjo šuorai vėl apnešė mus smulkiu žvyru. Privažiavus 
arčiau dangų kaip siena uždengė Rojaus kalnas ir keturi jo sūnūs. 
Riedėjome jų šešėlyje. 

— Kuo arčiau kelionės pabaiga, tuo mažiau matom, - niurgzte- 
lėjau. 

— O kai atkeliausim, tai ir visai apaksim, - atsakė Burtų Moliū- 
gėlis. 

Visą likusį kelią tylėjom. Vis labiau nerimavau įsivaizduodama 
Ryto Vakaro šeimą — išsilavinusią, bet senamadišką, draugiškai 
subruzdusią, aičiojančią dėl šitiekos mūsų patirtų sunkumų, kol 
pas juos atkeliavome. Įsivaizdavau didžiulius namus su kiemu, ža- 
vingą tvenkinį ir jame kaip veidrodyje atsispindintį kalną. Kelias 
vingiavo palei upę, iš kairės ir dešinės valstiečiai pjautuvais kirto 
ryžių derlių. Atsitraukę nuo darbo jie spoksojo į mus bereikšmiais 
veidais. 

Privažiavome siaurą aplūžusį tiltą — matyt, tai buvo vienas iš 
kelionės pavojų, dėl kurių buvome perspėti. Sraunus vanduo taip 


triukšmingai kriokė aplink didelius riedulius, kad tik šūkaudami 

galėjome susišnekėti. Kitame upės krante įvažiavome į pagrin- 
dinį kelią, vedantį į kaimą, ir ties juo kelias greitai susiaurėjo iki 
paprasto tako, lyg urve įsispraudusio tarp namų išorinių sienų. Po 
kelių minučių takas išvedė į turgaus aikštę šalia raudonu laku da- 
žytos apsilaupiusios šventyklos su kolonomis. Po valandos turėjo 
sutemti, ir daugelis maisto prekeivių jau buvo išsiskirstę, bet ant 
kelių prekystalių tebebuvo išdėlioti krepšiai, laidojimo reikmenys, 
vynas, druska, arbata ir prasti audiniai. Mano gyvenimas kas se- 
kundę blogėjo. Pervažiavę aikštę įsukome į dar vieną urvą. Iš jo 
išsigavę atsidūrėme priešais didelį tvenkinį. Jis buvo ne skaidriai 
žydras, o aptekęs žaliais maurais. Bet krantai nežaliavo žole ir me- 
džiais. Iš visų pusių tvenkinys buvo tirštai aptūptas be tvarkos iš- 
simėčiusių varganų trobelių. Jos buvo it kreivi viršutiniai ir apati- 
niai dantys aplink žiovaujančią žalią burną. Priešingame tvenkinio 
krante stovėjo dviaukštis namas, kurio sienos, remiančios tamsų 
stogą, priminė tvirtovę. Palyginti su kitais statiniais, šis buvo įspū- 
dingas. Bet kur kas mažesnis, nei įsivaizdavau, - toli gražu nepri- 
lygo Lu Šingo namams, kurių kopiją, kaip dabar supratau, buvau 
nusipiešusi vaizduotėje kaip būsimą savo buveinę. Žvilgtelėjau į 
Burtų Moliūgėlį. Ji spoksojo išpūtusi akis. 

— Negi sapnuoju savo praeitį? — išlemeno. - Tikiuosi, šitas ke- 
lias veda pro šalį prie kito tvenkinio ir namo. 

— Mirštu iš troškulio, - pasakiau Burtų Moliūgėliui. - Kai tik nu- 
sigausim, liepk tarnams mums atnešti arbatos ir pašildytų drėgnų 
rankšluosčių. 

— Ojo! Aš tavo vyresnioji sesuo, o ne pavaldinė. Netrukus tu 
man patarnausi, už bausmę, kad mane čia atsitempei. 

Vėjo sutaršyti Burtų Moliūgėlio plaukai atrodė kaip apleistas 
kregždžių lizdas. Manieji turbūt atrodė ne geriau. Liepėm Seniui 
Trepkui sustoti ir aš susiradau kelioninę grožio reikmenų skry- 

nelę. Atvožiau dangtelį su veidrodžiu viduje. Nusivaliusi grimą 
aiktelėjau iš išgąsčio, pamačiusi pridulkėjusias savo raukšles. Pus- 
trečio mėnesio saulėje ir vėjyje pavertė mane sene. Kaip paklaikusi 
ėmiau traukioti dėžutės stalčiukus ieškodama perlų kremo inde- 
lio. Jis nutrynė nuo veido keletą prisidėjusių metų. Viena kitai pa- 
dėjome susišukuoti ir susukti plaukus į mazgą pakaušyje. Seniui 
Trepkui liepiau pasiųsti pirma mūsų vieną iš savo vyrukų, kad tas 
praneštų apie mūsų atvykimą. Šitaip šeima galės skubiai pasiruošti 
mus sutikti. 

Privažiavome prie Šengų namų. Baltas sienų tinkas buvo su- 
skeldėjęs, kur ne kur matėsi plikas molinių plytų mūras. Kodėl tie 
namai tokie apgriuvę? Durims nugludinti ir vyriams pataisyti di- 
delių pinigų nereikia. Gal nesant žmonos tarnai aptingo? 

Galiausiai vežimas sustojo, nutilo ratų girgždesys. Stovėjom 
prie vartų iš gatvės pusės. Niekas neatėjo su mumis pasisveikinti. 
Kurį laiką girdėjau tik pūtuojant ir prunkštaujant pavargusius asi- 
lus ir dunksint savo širdį. 

Senis Trepkus šūktelėjo: 

— Ei! Mes atvažiavom! 

Vartų niekas neatidarė. Turbūt užmigo liurbis vartininkas. 
Senis Trepkus perbraukė pirštais bronzinius skląsčius. Ant dviejų 
medinių sąvarų matėsi vos kelios susiraičiusios raudono lako šer- 
petos. Jis užvertęs galvą įsispoksojo į kalinėtą akmeninę plokštelę 
virš vartų. Joje kažkas buvo parašyta, bet lentelė per daug nutriu- 
šusi, kad būtų galima įskaityti. 

— Ne taip jau ir blogai. Matosi, būta laikų, kai tie žmonės galėjo 
pasigirti ir turtais, ir padėtimi. 

Trečiąkart jam šūktelėjus išgirdom atsiliepiant kažkokį vyriškį 
ir kažką krapštantis prie vartų, tarsi bandant atšauti storas sąvaras. 
Nei sproginėjančių fejerverkų, nei plevėsuojančių raudonų vė- 
liavų. Gal čia kiti papročiai? Ir kur Rytas Vakaras? 

Tuščiame kieme it suakmenėję be žado stovėjo šešios moterys 
ir šeši vaikai. Tariau sau — turbūt tai senovinis pagarbus santūru- 
mas. Jų drabužiai buvo gerai pasiūti, bet dulsvų, niūrių atspalvių — 
melsvi, rusvi, pilki, be to, kaip ir bijojau, tinkamesni našlėms ir 
senėms. Net jaunesnės moterys buvo taip apsitaisiusios. Drabu- 
žiai, kuriuos buvau įsigijusi, Šanchajuje nebuvo madingi, bet čia 
jie visiškai netiko. Būtume atrodžiusios kaip povai tarp varnų. 
Nusmurgę povai. Gal jos laukė pirma prabylant mane, lyg sutik- 
damos aukštą viešnią. Juk Burtų Moliūgėlis minėjo tūkstantmetes 
jų tradicijas. Rytas Vakaras sakė, kad po vienu stogu čia gyvena 
penkios kartos. Perbėgau akimis veidus, kuriems bus skirti įteiklūs 
mano žodžiai. Vyriausioji moteris turbūt yra prosenelė. Labiau iš- 
džiūvusio veido nebuvau mačiusi. Žvilgsnis buvo bereikšmis, tarsi 
žmogaus, kuris netrukus paliks šį pasaulį. Kita senė buvo ne tokia 
raukšlėta. Sumečiau, kad tai močiutė, o jo motina galėjo būti toji 
akmeninio veido, tiesi kaip styga moteriškė - anyta, kurią turėsiu 
palenkti arba nurungti. Buvo ir dar dvi moterys - viena jaunesnė 
už mane ir kita vyrėlesnė. Jos šukuosena prieš keletą metų buvo 
madinga Šanchajuje: per vidurį sklastymas ir dvi veidą rėminan- 
akies kraštu, nes jų vaidmuo čia ne toks jau svarbus. Mėginau aki- 
mis susirasti Ryto Vakaro sūnų. Priešais mane stovėjo penki ber- 
niukai ir mergaitė, ir netrukus iš vieno keturmečio ausų, akių ir an- 
takių pažinau, kad tai ir yra jo vaikas. Jis apžiūrinėjo nerištas mano 
pėdas. 

Galiausiai naujoji anyta žėrė: 

— Vadinasi, atvykai. Ką manai apie naujus savo namus? Nuste- 
bai? Apsidžiaugei? 

Ėmiau posmuoti atmintinai išmoktą prakalbą - kėliau į padan- 
ges gerą jų vardą, dorybių sergėtojus - dešimt giminės kartų, ap- 
sakiau, kokia man garbė įsilieti į jų šeimą kaip vyriausiojo sūnaus 

pirmajai žmonai, ir kiek patylėjusi pridūriau nesanti verta tokios 
aukštos padėties. 

Ji atsigręžė į moterį su raitytų sruogų šukuosena ir kažką jai pa- 
sakė, o ši, paakinta tų žodžių, atstačiusi smakrą niekinamai prunkš- 
telėjo, tartum būčiau ją įžeidusi. Mačiau, kad ji išties priblokšta. 

Burtų Moliūgėlis neva iš drovumo kvailai išsišiepusi sutarškė: 

— Visą kelią nerimavome, kad pradėsit nekantrauti. Matote — 
tokie keliai, orai ir dar grėsminga nuošliauža, vos mūsų nenušla- 
vusi... 

Anyta ją pertraukė: 

- Žinojome, kada jūsų laukti. Žinojome net jūsų karnavalinių 
apdarų spalvas. 

Karnavalinių apdarų? Negi tyčia užgaulioja? Mums pamojo 
du vyriškiai galukiemyje. Šnairakiuojantys vyno krautuvininko 
sūneliai. 

Senis Trepkus savo sūnums šūktelėjo iškrauti mūsų nešulius. 
Jie žnektelėjo ant žemės, sukeldami dulkių debesį. Tarnas atsargiai 
žvilgtelėjo į anytą. 

— Vesk ją į šiaurinį sparną, - pasakė anyta. 

Šiaurinį? Tai prasčiausias bet kokių namų kampas, kur siaučia 
vėjai ir menkai šildo saulė. O gal čia toks paprotys - įkurdinti nuo- 
taką toliau nuo pagrindinės namų dalies, kol oficialiai neįvykusi 
jungtuvių ceremonija? 

— Ojos tarnaitės daiktus padėk gretimame kambaryje šalia jos. 

Burtų Moliūgėlis pakreipus galvą dirbtinai šyptelėjo. 

- Atleiskite, kad išdrįsau nenutylėti. Aš jos vyresnioji sesuo, ne 
tarnaitė... 

— Mes žinom, kas jūs tokios, - nedavė jai daugiau išsižioti 
anyta, — ir ką abi veikėt Šanchajuje. - Ji purkštelėjo. — Jau ne pir- 
mąkart Rytas Vakaras parsiveža šliundrą į suguloves. - Ji atsigręžė 
į mane. - Bet tu - pirma mišrūnė svetimšalių išvisa. 

Buvau tokia priblokšta, kad neįstengiau nei ko sugalvoti, nei 
žodžio ištarti. Burtų Moliūgėlis prapliupo: 

— Ji nebuvo paprasta šliundra. Buvo... - ji pačiu laiku sustojo. 
Tiesiau atsistojo, susikaupė ir išdidžiai rėžė: — Ji čia atvyko kaip 
žmona, o ne kaip sugulovė. Taip buvo žadėta. Kitaip ar būtume 
sukorusios tokį kelią iš Šanchajaus? Pakalbėkite su Rytu Vakaru ir 
išsiaiškinsite, kad įvyko nesusipratimas. 

— Tarnaitės man neaiškins, ką daryti. Tik pamėgink - prikulsiu 
iki sąmonės netekimo. 

Atsitokėjusi sugriebiau Burtų Moliūgėliui už rankos. 

— Tiek to. Grįš Rytas Vakaras ir viskas susitvarkys. 

Galiausiai supratau, dėl ko būsima anyta taip su mumis. Negi 
ta kaimo boba tariasi mane pagąsdinsianti? Aš mokėjau žlugdyti 
kurtizanių ir jų šeimininkių sąmokslus. Ji man ne varžovė, tiesiog 
turiu pasisemti kantrybės ir išsiaiškinti, kas jai svarbiausia gyve- 
nime. Kur jos silpnoji vieta - apnuoginsiu ją ir tada smogsiu. 

— Mes pavargome, - pasakiau. - Prašom parodyti mūsų kam- 
barius. 

Malonių bruožų moteris anytai pasakė mus nuvesianti. Anyta 
jai blankiai šyptelėjo. 

Einant per namus į akis krito keistas derinys: vieni baldai buvo 
nauji, o kiti - seni, aplūžę ir prastai sutaisyti. Altoriaus stalas buvo 
didelis, puikaus darbo, bet apdegusiu stalviršiu. Protėvių paveiks- 
lai perplėšti ir nevykusiai suklijuoti. Koridoriais praėjome pro du 
kiemus, galiausiai priėjome nuošaliausią kiemą — apleistą žemės 
plotelį, kuris labiau priminė tarpunamį: jame augo vos du krūmai, 
prie išdžiūvusio tvenkinio rymojo apmąstymų akmuo ir stovėjo 


* Gongši (angl. scholar rock, viewing rock) - klasikinio kinų sodo elementas, neapdorotas, natū- 
ralios erozijos (vandens, vėjo) suformuotas dekoratyvus akmuo. Vertinamos tokių akmenų 
savybės - asimetrija, kiaurymės, skambumas, blizgumas ar drėgnumas, panašumas į kalnus 
ir kitus objektus ir t. t. 

du samanoti suoleliai. Tarpduryje voras buvo išaudęs tinklą, tarsi 
nenorėdamas manęs įleisti į vidų. Nubraukiau voratinklį ir atvė- 
riau duris. Tai, ką pamačiau, buvo blogiau, nei tikėjausi - ten sto- 
vėjo išklibusi lova be užuolaidų, pigaus medžio rūbų spinta, žema 
kėdė, suolas, o po lova buvo pastatytas žemas medinis naktipuo- 
dis. Kambarys buvo prašluotas, bet pakampės liko apskretusios. 
Atsistojus vidury kambario užteko žengti žingsnį bet kuria kryp- 
timi ir atsimušdavai į baldus. 

Burtų Moliūgėlis pro tarpdurį dirstelėjo į savo kambarį. 

— Ojo! Aš gyvenu vištos gūžtoje. Kur mano kiaušiniai? 

Ten buvo tik siaura lova, kėdė ir naktipuodis. Ji nesiliovė keiks- 
nojusi šeimininkų. 

— Nair išsiauklėjimas! Nepasiūlė nei išgerti arbatos, nei valgyti, 
pavaišino tik užgaulėmis. Pamanyk, pavadino mane tarnaite! 

Atsisukusi į dailiąją moterį pasakė: 

— Tu dar čia? Smagu žiūrėt, kokios mes nelaimingos? 

Moteris pašaukė koridoriumi einančią tarnaitę: 

— Atnešk arbatos, žemės riešutų, vaisių. 

Atvilko mūsų kelionkrepšius. Nesivarginau jų iškraustyti. Vis 
tiek kurią nors dieną parvyks Rytas Vakaras, o tada savo daiktus 
išdėliosiu jo kambaryje. Ir dar turėsiu patogiau įkurdinti Burtų 
Moliūgėlį. Ne viskas iškart. Susėdome kieme ir gavusios arbatos 
ėmėm godžiai, pasiskonėdamos gerti, šnekučiuodamosi apie šį bei 
tą. Nėra ko stengtis tą moteriškę priblokšti puikiomis manieromis. 

— Kas jūs? - paklausiau jos. 

- Antroji žmona. 

Apstulbau išgirdusi ją kalbant šanchajiečių šnekta. Turbūt ji 
Ryto Vakaro brolio, dėdės arba pusbrolio sugulovė. 

— Vadinasi, jūs būsite trečias numeris, - pasakė moteriškė. - Vė- 
liau privalėsite man nusilenkti. 

Kas ta šanchajietė? 

— Nairbūkit antroji arba nors ir šešioliktoji kieno nors žmona, - 
pasakiau. - Bet Rytui Vakarui aš būsiu pirmoji. 

— Gal vis dėlto padarysiu jums paslaugą ir papasakosiu, į ko- 
kius namus papuolėte. Šitaip išgelbėsiu jus nuo smūgių ir širdies 
skausmo, kokį man teko iškentėti. Baisėdamasi ir negalėdama visa 
tuo patikėti tik linksminsite kitus šių namų gyventojus. 

— Niekai, - burbtelėjo Burtų Moliūgėlis. Stovėjo it mietą pra- 
rijusi - ženklas, kad nervinasi. - Matau, jau susiruošei riesti ne- 
būtus daiktus, kad mus išguitum. Išeisim tik tada, kai pačios pa- 
norėsim. 

— Tikrai to nesiekiu, teta, - pasakė ji Burtų Moliūgėliui. 

Burtų Moliūgėlis atšovė: 

— Nei aš kam teta, nei tarnaitė - jei nori žinoti, aš esu vyresnioji 
Sesuo. 

Kirto, bet silpnai. Toji moteris už ją buvo mažiausiai dešimt 
metų jaunesnė. 

- Jei ir norėčiau jus išguiti, kaip tai atrodytų? Kur jūs eitumėt? 
Tas žmogus su vežimu išvažiavo. Šitame kaime nieko nenusisam- 
dysite. Ir kam man meluoti? Neturiu ko slėpti. Tai, ką sakau, pa- 
tvirtins bet kas iš šitų namų. Jūs esate Ryto Vakaro trečioji žmona — 
paprastai tariant, dar viena kurtizanė, čia atvykusi tikėdamasi pa- 
togaus gyvenimo. 

Širdis lipo pro gerklę, galvoje kalė kūjai. 

— Rytas Vakaras bene bus jums pasakojęs apie savo pirmąją 
žmoną? - kalbėjo ji. - Žydruolę. Kuri buvusi vienintelė jo meilė, 
kol sutikęs jus. Išmintinga kaip mokslo vyras. Mirė septyniolikos. 
O gal dvidešimties? Liūdna pasaka, ar ne? 

— Taip, pasakojo, - atsakiau. - Tarp vyro ir žmonos negali būti 
paslapčių. 

— Tai kodėl tada jis nepapasakojo apie mane? 

Kąji rezga? 

— Vis dar netikite? - paklausė apsimestinai nusivylusi. - Mė- 
ginsiu paspėlioti. Turbūt jis skaitė jums šį eilėraštį: „Atrodė, nie- 
kad nesulauksim, kol sutiksim vienas kitą, bet jai išėjus laikas lyg 
išsitęsė, sustingo.“ Ir turbūt pamiršo pasakyti, kad jį parašė Li 
Šanginas? 

Vos netrenkiau jai per veidą, kad nutiltų. 

— Dabar matai? - pasakė Burtų Moliūgėlis. - Taip ir žinojau — 
tas žmogėnas miglapūtys. 

- Šis eilėraštis pavergia daugelio moterų širdį, - pasakė ji. - Ak, 
jau matau, mažiau manimi abejojate ir daugiau abejojate juo. Tiesa 
jums smogia kaip peilis. Prireiks laiko su tuo susitaikyti, tačiau, 
kai suvoksite savo padėtį, galėsime veikti išvien. Bet jei su manim 
kovosite, būsiu priversta apkartinti jums gyvenimą. Nepamirškite, 
abi buvome kurtizanės ir esame išmokusios kitų žlugdymo meno. 
Kai mūsų aukso amžius gėlių namuose artėja į pabaigą, mūsų 
būdas nesikeičia. Ir dabar reikia saugotis, kad mūsų nesutryptų. 

Burtų Moliūgėlis prunkštelėjo. 

— Ką gatvinė gali išmanyti apie aukso amžių? 

— Nepamenate Sultingojo Persiko? 

Tuo vardu buvo garsi kurtizanė, keletą kartų pakviesta į mano 
motinos namuose rengiamus pobūvius. Ji buvo kviečiama tik iš- 
kilmingomis progomis. Tačiau tai negalėjo būti toji pati kurtizanė. 
Sultingasis Persikas buvo stangrių apskritų skruostų, visada sma- 
giai nusiteikusi, sakytum, ją viskas būtų linksminę. Šios moters 
oda buvo papilkėjusi. Dalykišku griežtumu ji veikiau priminė kur- 
tizanių namų šeimininkę. Staiga atsistojusi žengė į mus ir virto į 
angelišką gražuolę, kaip senais gerais laikais plaukiančią kaip upės 
vilnys. Rankų ir kojų judesiai buvo minkšti ir laisvi, klubai švelniai 
siūbavo, pečiai atkartojo jų judesius, galva vos pastebimai, neprie- 
kaištingu atsipalaidavimo ritmu linksėjo pirmyn atgal. Tai buvo 
gundytojos - patyrusios, bet sukalbamos moters - paveikslas. Sul- 

tingasis Persikas garsėjo eigastimi ir laikysena. Niekam nepavyko 
jos pamėgdžioti, nors visos mėginome. 

Ji pergalingai nusišypsojo. 

— Dabar mano vardas Greipfruta - ne toks saldus vaisius kaip 
persikas. Atvykau čia dėl to paties, kaip ir tu. Pastūmėjo vienas 
kitas eilėraštis, garbi žmonos padėtis intelektualo šeimoje, baimė 
dėl ateities. Čia atvykusi sužinojau, kad jo žmona tebegyva. Taip 
taip, tau nepasigirdo. Anaiptol nemirusi. Jis tik vylėsi šito. Su ja jau 
buvai susitikusi. Tai ta moteris, kuri su tavimi kalbėjo, kai atvykai. 

— Aš kalbėjau tik su anyta. 

— Tai ir yra Žydruolė, jo pirmoji žmona. Kaip matei, sveika ir gyva. 

Pasijutau kaip tada, kai motina mane paliko, - pradėjau su- 
prasti buvusi apmulkinta, bet ne susikrimtau, o įniršau. Ką dar 
teks išgirsti? 

— Manau, kol kas užteks to, ką girdėjai, - pasakė Greipfruta. — 
Viskas iškart į galvą nesutilps. Tiesiog įsimink, kad mes ne vienin- 
telės. 

— Yra ir kitų? - paklausiau. 

— Buvo dar dvi - bent jau kiek aš žinau, bet nebėra. Vieną pa- 
žinojau, kitos ne. Ateik rytoj per pietus į mano kiemą. Vakarinėje 
pusėje. Papietausim ir tada daugiau tau papasakosiu apie šituos 
namus ir kaip mes čia atsidūrėme. 

Buvau netekusi žado. Jau laukiau, kada Burtų Moliūgėlis pri- 
mins visus savo perspėjimus, visus įtarimus dėl Ryto Vakaro. Tu- 
rėjo mane koneveikti dėl besmegeniško sumanymo, kuris ir ją at- 
bloškė į šitą beprotnamį. Bet ji tik su skausmu pažiūrėjo į mane 
liūdnai sučiaupusi lūpas. 

— Krušau jo močią, - iškošė, - krušau jo dėdę ir nutriušusį jo 
pačios kūšį. Na ir pridergė jis tau į širdį. Nieko - laižysis kaip dide- 
lis šiknaskylę, iš kurios sustūmė mėšlo krūvą tau apdirbti. O paskui 
jį per šikną kruš šuva su beždžione. 

Nuėjau į savo kambarį. Nusivilkau šilkinį švarkelį ir ėmiau 
juo šveisti purvą pakampėse, be paliovos dėdama jį į šuns dienas. 
„Krušau jo močią, jo dėdę...“ Atidariau lagaminėlį, kuriame buvau 
sudėjusi brangiausius daiktus. Išėmiau į kietą aplanką sudėtus jo 
eilėraščius. Spjoviau į juos, suplėšiau, išmečiau į naktipuodį ir ap- 
čiurškiau. Išėmiau Edvardo ir mažylės Floros nuotraukas ir pasidė- 
jau ant lovos. Pasakiau jiems: 

— Nieko daugiau nemylėjau, tik jus, - ir pasijutau nugalėjusi, 
nes tai buvo tiesa. 

Kitą dieną Burtų Moliūgėlis pasakė, esą mus skirianti siena 
labai plona ir ji girdėjusi mane pamiršus paminėti, kad Rytą Vakarą 
turėtų krušti per šikną šuva su beždžione. 

— Be to, tu neverkei, - pasakė ji. 

— Negirdėjai, kaip vėmiau? 

Visą naktį bandžiau iš gabalėlių sudėlioti bendrą vaizdą: ką jis 
man sakė, ką aš jam siūliau, ką jis paėmė ir ko atsisakė, kol vėl ne- 
pasiūliau. Šį paveikslą palyginau su tuo, ką sužinojom, ir man pasi- 
darė bloga. Aš net nenutuokiau, kas jis toks. 

- Turim iš čia nešdintis, - pasakiau. 

— Kaip? Neturim pinigų nei savo brangenybių. Ar pamiršai? 
Liepė sudėti jas į seifą ir žadėjo jį tau atvežti. O tada pasukom skir- 
tingais keliais. 

Atėjo tarnaitė ir pranešė, kad šeima renkasi prie pusryčių stalo. 
Pasakiau, neva abi bloguojame, ir parodžiau į naktipuodį. Burtų 
Moliūgėlis pasakė tą pat. Nenorėjom rodytis kitiems akyse, kol 
daugiau nesužinojome. Vidurdienį nuėjom į Greipfrutos kiemą 
vakariniame sparne. Susėdom po slyva. Ji nekvietė mūsų į savo 
kambarį, bet pagal langų skaičių jis atrodė kur kas erdvesnis už 
mūsiškius. 

Tarnaitė atnešė pietus, bet man nesinorėjo valgyti. Nors Greip- 
fruta iš pažiūros rodėsi garbinga ir tiesiakalbė, nežinojau, ar kuo 

nors šiuose namuose galiu pasitikėti. Jai kalbant klausiausi pasta- 
čiusi ausis, įpratusias girdėti melagystes. 

Kaip ir aš, atvykusi iš Šanchajaus Ryto Vakaro ji neradusi. Tas 
bailys nenorėjo tądien rodytis akyse, kai ji sužinojo visą tiesą. Galų 
gale parsidanginęs pasakė tikrai manęs, kad jo žmona mirusi. Ėmė 
raminti, girdi, žmona ilgai netrauksianti ir tada Greipfruta tap- 
sianti teisėta žmona. 

- Ir kaip aš juo patikėjau? - svarstė ji. - Mes, kurtizanės, akylos 
ir iškart matom, kai vyriškis perdėm meluoja arba sako tik pusę 
tiesos. Jie nutyli kai kuriuos faktus — pačius svarbiausius. Ir vis tiek 
mes juos permatome. Bet Rytas Vakaras mane apmulkino. Kaip 
šitaip atsitiko? Kai čia atvykau, Žydruolė tikrai sirgo. Jis nuvedė 
mane įjos kambarį. Ten pamačiau moterį, iš kurios buvo likę vieni 
griaučiai. Ji nejudėdama gulėjo lovoje, atmerktos akys buvo įbes- 
tos į lubas kaip nudvėsusios žuvies. Kaulai aptraukti oda kaip įka- 
pėmis. Vienu metu ir pasibaisėjau, ir apsidžiaugiau, kad Rytas Va- 
karas nemelavo. Žydruolė tuoj mirs. Bet man atrodė keista, kad 
jis nė karto prie jos neprisėdo švelniai pakalbinti. Argi jis nepasa- 
kojo apie jųdviejų meilę ir atgimusį ryšį iš praėjusių gyvenimų? Ką 
reiškė tos jo kalbos apie jųdviejų likimą? Esą, jų sielos — tai žvaigž- 
dynai dvyniai, amžiams įžiebti danguje! Štai taip. Jis neva žinojęs, 
koks bus sugniuždytas jos netekties, tad iš anksto tam turėjęs pa- 
siruošti įsivaizduodamas, kad jos nebėra. Kaip tau patinka? Mano 
širdis buvo taip plačiai jam atverta, kad būčiau patikėjusi jį esant 
mokslingumo dievą, o save - kaimo melžėją. 

Bėgant laikui Greipfruta suprato: Rytas Vakaras beveik viską 
jai pasakojo išvertęs išvirkščiai. Mažu pamažu tiesa iškilo į pavir- 
šių. Nuo dešimties metų jis buvo supančiotas vedybų sutarties, 
kurios buvo neįmanoma nutraukti dėl didžiulio nuotakos krai- 
čio. Jo šeimai reikėjo tų pinigų. Ką išmano dešimtmetis berniu- 
kas apie vedybas, kraičius ir apie tai, kokia ta jo nuotaka po šydu? 


432 Malonumų rūmai 


Kai pirmąkart ją pamatė, Rytui Vakarui buvo šešiolika ir jis pasi- 
baisėjo, išvydęs prakaulią, dešimt metų už jį vyresnę moteriškę, 
viena akimi žvairą, plačiaburnę, išbyrėjusiais viršutiniais danti- 
mis. Apatiniai dantys buvo kreivi ir pajuodę kaip sugedusios ku- 
kurūzų burbuolės grūdai. Jį suėmė piktumas - ne dėl to, kad jo 
šeima paėmė kraitį, o dėl bjaurios Žydruolės išvaizdos. Į žmonos 
kambarį jis eidavo tik atlikti sutuoktinio pareigos. „Kai tik ji pa- 
gimdė mūsų sūnų, - sakė jis Greipfrutai, - nebeprivalėjau apsėti 
to dirvono.“ 

Nuo tada jis keliaudavo į kitus kaimus tenkintis su prostitutė- 
mis. 

— Dirvonas? - nusistebėjo Burtų Moliūgėlis. - Ir kas jis per 
žmogus, jei šitaip vadina savo vaiko motiną? Kad jo šikną asilas 
apsėtų! 

— Jis man sakė trejus metus gedėjęs susilaikydamas nuo kitų 
moterų, - pasakė Greipfruta. 

— Violetai sakė, kad penkerius, - suprunkštė Burtų Moliūgėlis. 

Nelabai apsidžiaugiau, kai ji Greipfrutai išsitarė mane buvus 
dar kvailesnę. 

— Čia atvykusi nieko to nežinojau. Nesupratau, kiek Žydruolei 
metų nei kaip ji anksčiau atrodė. Tai buvo jau ne žmogus, o šmėkla, 
jos gyvybė kabėjo ant plauko. Tačiau buvo keista ir nejauku ma- 
tyti, kaip mažai ji rūpi Rytui Vakarui. Jis niekad neužeidavo į jos 
kambarį, ir aš jam neprimindavau skaistybėje jo praleistų metų. 
Kaip ir jis, laukiau, kol Žydruolė numirs, — vis atrodė, kad neišgy- 
vens nė savaitės, o po savaitės vėl atrodė taip pat. 

Kas kelias dienas Greipfruta eidavo į Žydruolės kambarį pažiū- 
rėti, kiek dar mėsos nutirpo nuo jos kaulų, ar akys dar skaidrios, 
ar jau apsiblaususios ir įkritusios, pranašaujančios artėjančią mirtį. 

— Tai buvo tarsi stebeilijimas į seną nejudrų vėžlį, - kalbėjo ji. 
Būčiau jos gailėjusi, jei kasdien būtų vis labiau silpusi, jei veidas 


Mėnulio Tvenkinio kaimas 433 


būtų papilkėjęs ir būtų mirusi. Tačiau kaskart buvo tokia pat kaip 
iki tol. Aš tiesiog niršau. 

Vieną dieną, pasak Greipfrutos, ji nusprendusi, kad įsijausti į 
žmonos vaidmenį geriau anksčiau negu vėliau. Nuėjusi į Žydruo- 
ką norėtų pasilikti ir ko nenorėtų, garsiai peikė papuošalus ir dra- 
bužius. 

— Pigus šlamštas. Su juo ir graži moteris virs pabaisa. 

Atsisėdusi priešais veidrodį prie tualetinio staliuko ėmė gnai- 
byti sau skruostus, kad sveikai paraustų. Pasikartojo įvairias veido 
išraiškas, kurias mokėdavo nutaisyti pagal reikalą, — nuolaidžią, 
patiklią, uolią, klusnią, patenkintą, dėkingą. Uoliausiai stengėsi su- 
vaidinti įsimylėjusią. Ištraukusi stalčių išėmė vėrinį, kuris šimtus 
metų buvo šeimos brangenybė: sujungti lenkti strypeliai apsodinti 
perlų, rubinų ir nefrito mozaika, vietoj karulio kabėjo stambus to- 
pazas. Pasikabinusi vėrinį ant kaklo ėmė žiūrinėtis veidrodyje. Jis 
buvo nedailaus darbo, akmenys ne rinktiniai. Tačiau tai buvo šei- 
mos relikvija, kuria puošėsi kelių vyrų kartų žmonos. 

Pakėlusi rankas atsegti sąsagos išgirdo kažkieno balsą: 

— Antroji žmona, antroji žmona! 

Tai buvo vaiduokliškas švogždimas. Ji krūptelėjo visu kūnu nuo 
minties, kad paskutinis Žydruolės atodūsis bus prakeiksmas už tą 
Greipfrutos užsikabintą vėrinį dar nesulaukus jos mirties. Tačiau 
Žydruolė kalbėjo toliau, jos lūpos tebekrutėjo. 

— Jis kartais būna žiaurus, - pasakė ji Greipfrutai. - Pats nesi- 
žino, ką darąs. Jam galvoje negerai. Bėk, kol dar nenukentėjai. 

Greipfrutai kūnas nuėjo pagaugais, nes ji beveik patikėjo Žy- 
druole. Kokia prasmė mirštančiai moteriai meluoti? Jei jam tikrai 
galvoje negerai, bus galima jį po Žydruolės mirties pagydyti. Bet 
Žydruolė nemirė. Greipfruta davė jai akstiną gyventi. Žydruolė 
nebuvo lengvai lūžtanti trapi šakelė. Jos stiprybės šaltinis buvo 

meilė sūnui. Nenorėjo, kad jos sūnus buvusią kurtizanę mylėtų 
kaip motiną. Ir nenorėjo, kad jis užaugtų panašus į Rytą Vakarą. 
Jis buvo atsigimęs į tėvą, bet ji ketino pasirūpinti, kad jo būdas 
būtų kitoks. Norėjo, kad jos sūnus sugrąžintų Šengų šeimai buvu- 
sią šlovę. Taigi Žydruolė vėl ėmė valgyti. Po savaitės jau sėdėjo ir 
kalbėjo. Dar po savaitės pajėgė stovėti kieme ir mėgdžioti paukščių 
giesmes. Sergant jos dantys dar labiau iškirmijo ir išbyrėjo. Ji išsi- 
rovė ir likusius ir susistatė stambius tiesius dirbtinius dantis, su ku- 
riais atrodė gana nuožmiai, ypač šypsodamasi. Buvo ne tik tvirto 
kūno ir tvirtų dantų, bet ir tvirtos valios. Jau nebesilankstė pagal 
kitų norą — net pagal Ryto Vakaro. Jos anyta jau buvo mirusi ir 
Žydruolė valdė namus niekam nedrįstant pasipriešinti. Pasakoda- 
mas apie žmoną, vienu atžvilgiu Rytas Vakaras nemelavo - ji buvo 
ne iš kelmo spirta. Įvairiais klausimais protu nenusileido vyrams. 
O prieš kitus namiškius ji turėjo tris didelius privalumus. Pirmas 
buvo jos šeima, gyvenanti mieste už penkiasdešimties mylių. Jie 
buvo turtingi, ir Rytas Vakaras buvo priklausomas nuo nuolatinių 
jų išmokų namų ūkio ir jo paties išlaidoms. Antrasis privalumas 
buvo jos sūnus - naujos kartos pirmagimis berniukas. Jis turėjo 
paveldėti jos tėvų turtą ir tuo ji galėjo pasinaudoti priversdama 
Rytą Vakarą nusileisti. Trečiasis privalumas buvo jos blaivus pro- 
tas, netemdomas pavydo priepuolių ir neužliūliuotas gražių mela- 
gysčių. Ji buvo atspari jo kerams. 

Greipfruta nepašykštėjo mums žinių. Ir visos buvo blogos. Mes 
sudarėme sąjungą, kurios pagrindas buvo bendrai patirta išda- 
vystė. Abi Šanchajuje gyvenome rafinuotą gyvenimą. Kalbėjome 
ta pačia kalba ir mokėjome vilioti vyrus. Abi buvome kadaise įsi- 
mylėjusios ir iki sutikdamos Rytą Vakarą patyrusios didžiulę pra- 
gaištingą meilę. Rytas Vakaras abi įviliojo į tuos pačius spąstus — 
baimė mus atvijo ten, kur tarėmės rasiančios saugų prieglobstį 
idealiai sutvarkytoje, ištaigingoje į vienumą pasitraukusio aukšto 

valdininko buityje. Abi vienodai apsikvailinome, tad kartais galė- 
jome viena nuo kitos nieko neslėpti. Bet tai nebuvo visiškas pasiti- 
kėjimas. Per daug jau sykių mums teko būti apgautoms. 

Neturėdamos pinigų gyvenome kaip kalėjime. Mes su Burtų 
Moliūgėliu išgvildenome Ryto Vakaro apgavystes, palyginusios 
tikrovę su jo tauškalais Šanchajuje. Vadinamasis jo pusbrolis 
Rūmų Bokštas, be abejonės, irgi buvo apdumtas. Spėliojau, kas 
iš tikrųjų yra tas Rytas Vakaras. Kokio žmogaus sulauksiu, kai jis 
grįš namo? 

Tuo tarpu Žydruolė buvo toji, kurios turėjau saugotis. Žydruolė 
buvo stipri — tai ji pirmoji prašneko man atsidūrus šių namų kieme 
su savo prašmatniais šilkiniais rūbais, nusikamavusiai ir suvytusiai 
po beveik trijų mėnesių kelionės. Tai ji pavadino mane šliundra. Ji 
liepė mums su Burtų Moliūgėliu valgyti savoje namų dalyje. Mes 
stengėmės taip ir daryti, kai tik išeidavo. Nedaug kalbos turėjom 
su kitais šeimos nariais: nukaršusia prosenele, paniurusia senele, 
dviem mirusių Ryto Vakaro brolių žmonomis ir įvairiais jų pali- 
kuonimis. Žydruolė manęs nemušė. Bet rasdavo kaip pažeminti, 
o didžiausias pažeminimas buvo mums duotas būstas: kamaros 
apgriuvusiame šiauriniame sparne, kur žiemą būdavo šalčiausia, o 
vasarą — karščiausia. 


PRiEš RyTO VAKARO atvykimą pasiruošiau naujoms jo melagys- 
tėms. Įsivaizdavau, kaip jis teisinsis. Turėsiu perkirpti gijas, kurio- 
mis tie pasiteisinimai bus susiūti. Kaip verslininkė išsiderėsiu, kad 
man skirtų atskirus namus ir tarp jo namiškių įgyčiau pirmosios 
žmonos padėtį. 

Jis parvyko po mėnesio - tuo metu jaučiausi jau tokia vargšė, 
kad neturėdavau ūpo keltis iš lovos. Buvau Pono Nieko trečioji 
žmona šitame visų užmirštame užkampyje. Kur tie mokslavyriai, 

kur ramūs ūksmingi sodai, kuriuose galėčiau vilkėti pagal užsa- 
kymą siūtus drabužius, plazdenančius pučiant švelniam vėjeliui? 
Keikiau save kiekvieną mielą dieną. Kaip galėjau leistis, kad šitaip 
atsitiktų? Kadaise maniau, jog man pakeliama bet kokia nelaimė. 
Bet tai, ką iki šiol žinojau, ką mąsčiau, kuo tikėjau, čia virto į nieką. 
Nebuvo į ką kabintis. Čia negalėjo pasitaikyti jokios progos. Burtų 
Moliūgėlis bandė kelti man nuotaiką, bet ji irgi buvo ištikta dva- 
sios ir proto sąstingio. 

Vos jam įžengus į mano kambarį ėmiau jį koneveikti. Nenorė- 
jau jo klausyti. Bet jis puikiai mane pažinojo - žinojo, kur aš silp- 
niausia. Ir netrukus jau buvau pasiruošusi priimti menkiausią jo 
pasiteisinimą, turėdama vilties, kad jo meilė man nuoširdi. Visas 
mano sumanumas, sveikas protas ir ryžtas pabiro kaip smėlis pro 
pirštus. Jis atsiprašinėjo, maldavo atleisti, saikstėsi esąs manęs ne- 
vertas. Norėjau juo tikėti, tad tikėjau. Prisipažino melavęs, bet tik 
iš siaubingos baimės manęs netekti. Aiškino, neva pasakojimas 
apie žmoną buvusi priemonė parodyti man meilę ir atsidavimą. 
Prisiekinėjo, esą jo išpažinti jausmai tikri, antraip argi tokia paty- 
rusi - šimtus vyrų pažinusi - moteris kaip aš būtų galėjusi jais pa- 
tikėti. Pasak jo, nusipelnė mano neapykantos iki dienų galo, o aš 
nusipelniau jo žavėjimosi mano būdo tvirtumu. Pasakė, kad vestų 
mane kaip pirmąją žmoną, jei tik galėtų pakeisti imperatoriaus 
įvestą pasaulio tvarką. Žadėjo parvežti mane į Šanchajų ir nupirkti 
namus, kuriuose aš būsianti jo žmona, - tai įvyksią tą dieną, kai jis 
tam turėsiąs pinigų. 

O kol ateis ta diena, anot jo, turėsiu būti šiaurinio sparno pir- 
moji žmona. Čia jis laisvai galėsiąs mane mylėti kaip geidžiamiau- 
sią moterį. Lankydamasis mane girdė žodžių eliksyru ir kurį laiką 
pamiršdavau, kad tai vyksta ten, kur pro plyšius košia vėjai, o sau- 
lės spinduliai nešildo. Jis kalbėjo viską, ką norėjau girdėti, kad iš- 


sigydyčiau nuo bjaurėjimosi savimi ir atgaučiau savigarbą, o kartu 

su ja grįžo visi kiti mano pojūčiai bei nuovoka. Jis manęs nemyli, 
aš jo irgi nemyliu ir niekada nemylėjau. Bet dabar kaip paukščiui 
sparnus man kėlė jo melų vėjas. Kilsiu plasnodama kuo aukščiau, 
ir kai vėjas staiga nuščius arba ims mane blaškyti, tol plaksiu susti- 
prėjusiais sparnais, kol pagausiu savo vėjo gūsį. 

Šanchajuje Rytas Vakaras reiškė man meilę eilėraščiais, o vienas iš 
jų patikino, kad prieš Mėnulio Tvenkinio grožį nublanks užsilikę 
mano prisiminimai apie Šanchajų. Tačiau praėjo septynios savai- 
tės, o manęs dar nė karto nebuvo ištikęs užmaršumo priepuolis. 
Tiesą sakant, be paliovos galvojau apie Šanchajų ir apie tai, kaip 
grįžti atgal ištrūkus iš Mėnulio Tvenkinio. Niūresnius Ryto Vakaro 
eilėraščius pirmiau turėjau suprasti kaip užuominas, kas manęs 
laukia. 

Spėliodavau, kodėl jis aukština vienatvę, skurdų būvį ir jaus- 
mingai kalba apie mirtį. Atvykusi į Mėnulio Tvenkinį pamačiau, 
kad gyveno ne vienas — turėjo dvi žmonas. Nesirinko skurdo — 
bjaurėjosi juo. O kaipgi aukštosios jo idėjos? Viskas, ko jis nuo 
seno troško, buvo turtai, šlovė ir triukšmingas garbinimas. Rodės, 
amžinai turėsiu kuo stebėtis ir baisėtis, vis aptikdama netikėtų jo 
būdo savybių, o kur dar dešimt mokslavyrių kartų. Atvykus nuo 
pirmos akimirkos apniko įtarimai, kad buvau apmulkinta. Kai 

tik kalba pasisukdavo apie protėvius arba mokslavyrius, žmonės 
aplink mane staiga nutildavo. 

Praėjusią savaitę išsiaiškinau, kas ištiko mano brangenybes ir 
pinigus, Ryto Vakaro konfiskuotus ir padėtus į saugią vietą. Indau- 
jos gilumoje rastoje dokumentų dėžutėje aptikau paties Ryto Va- 
karo rašytą šeimos istoriją. 


Kai buvau devynerių, nuo geltos mirė mano senelis ir 
buvo pašarvotas svečių prieškambaryje. Gąsdino sudiržęs 
gelsvas jo lavonas ir bijojau mirti nuo tos pačios ligos. Ta 
proga tėvas nutarė man duoti pamoką. Ėmiau atidžiai 
klausytis. Jis buvo labai mokytas ir ėjo aukštas pareigas 
provincijos teisme. Tėvas man pasakė: jei atmintinai 
išmoksiu Penkiaknygę', netrukus sutiksiu atsiskyrėlį, šis 
paprašys vyno gurkšnio ir jį pagirdęs tapsiu nemirtingas. 
Tad puoliau mokytis nepakeldamas galvos. Per dešimt 
metų atmintinai išmokau visą „Dainų kanoną : 60 liaudies 
baladžių, 105 apeigines giesmes ir 40 himnų ir panegirikų. 
Taip pat įsiminiau daug imperatorių kalbų iš „Istorijos 
kanono“ - tai buvo toks vargas, kad vos neišėjau iš proto. 

Vieną dieną šeštoji mano tėvo žmona nusprendė padaryti 
jam staigmeną ir pasirodyti dėmesingesnė už kitas žmonas. 
Skrynioje ji rado laimingą apsiaustą, su kuriuo visos mūsų 
kartos laikė valstybinius egzaminus. Nunešė jį siuvėjui, kad 
iš naujo apsiūtų nuspurusius rankogalius. Kai tėvui pasakė, 
ką padariusi, jau buvo per vėlu. Siuvėjas po pamušalu rado 
plonas šilko skiautes, kuriose buvo nurašytos sunkiausios 
Penkiaknygės ištraukos. Mano tėvo nelaimei, pastaruoju 


* Penkiaknygė - konfucianistinei tradicijai priskiriami kinų ankstyvosios raštijos tekstai, susi- 
formavę Džou dinastijos laikotarpiu (iki 300 m. pr. Kr.): „Dainų kanonas“, „Istorijos kanonas“, 
„Ritualų kanonas“, „Permainų knyga“, „Pavasariai ir rudenys“. 

metu per egzaminus būta neapdairių nusirašinėtojų, ir viskas 
baigėsi tuo, kad imperatorius išleido įsaką nusirašinėtojus 
nukirsdinti. Po kelių dienų mano akyse du vyrai išvedė tėvą į 
vidurį aikštės - joje jau buvo susirinkusi džiūgaujanti minia 
iš daugelio apygardų. Tėvas buvo pagarsėjęs žiauriomis 
bausmėmis net už lengvus nusižengimus, tad nekenčiamas 
visame krašte. Kareivis spyrė mano tėvui į pakinklius, kad 
jis sukluptų prieš švenčiausią mūsų šeimos turtą, suverstą 
krūvon: mūsų giminės mokslingų valdininkų pagyrimo 
raštus, tūkstančius mūsų protėvių eilėraščių, šimtus 
atminimo lentelių ir apeiginių reikmenų. Mano tėvas buvo 
priverstas žiūrėti į niokojamas ir deginamas šias vertybes — 
liepsna pašoko sulig medžių viršūnėmis. Tėvas vaitojo: „Aš 
nenusirašinėjau! Prisiekiu! Buvau vargšas studentas ir tą 
apsiaustą nusipirkau iš palūkininko:“ Buvau priblokštas, 
kad tėvas iki pat galo liko apgavikas. Vienas vyras pakėlė 
tėvo kaselę, kitas užsimojo kardu. Po akimirkos pamačiau, 
kaip nuriedėjo mano tėvo galva, o kūnas sudribo ant žemės. 
Žemėje ir danguje mūsų šeimos garbė gavo mirtiną smūgį. 
Grįžę namus radome padegtus kaimiečių - ilgapirščiai 
grobstė baldus, o kas jiems netiko, daužė į šipulius. 

Nuo šiol galėjau mokytis kiek tinkamas, vis tiek būčiau 
nešiojęs protėvių šarlatanų gėdos žymę. Joks atsiskyrėlis 
nebūtų manęs paprašęs vyno gurkšnio. Bet aš užsibrėžiau 
atsikratyti gėdingo palikimo. Šoksiu į akis kiekvienam, kuris 
eidamas pro šalį spjaus man po kojų. Atstatysiu mūsų namus 
ir sugrąžinsiu jiems šlovę. Savo jėgomis prasimušiu ir duosiu 
pradžią naujai dešimčiai kartų. Man bus atlyginta pagal 
nuopelnus. 


* Atminimo lentelėmis kinų tradicinėje kultūroje žymima protėvių arba dievų buveinė šventy- 
klose, namų altoriuose ir kitose atnašavimo protėviams ir dievams vietose. 

Štai tas išgarbintas geras vardas, kuriuo susiviliojau. Kaip ir 
tėvas, jis mėgino pridengti senas apgavystes naujomis. Laikė jas 
pateisinamomis. „Jei būčiau sakęs tiesą, - kalbėjo jis, - argi būtum 
čia atkeliavusi?“ Žinoma, ne. O kad jau čia atsidūriau, bent su juo 
nepradėsiu naujos dešimties melagių kartų. Aš čia neliksiu. Vis 
dėlto supratau, kad ištrūkti bus nelengva. Namų tvora buvo tarsi 
kalėjimo siena, o kaimas - to kalėjimo tęsinys. Kad jį kur velniai, tą 
Rytą Vakarą. Jis žinojo mus pateksiant į spąstus. 

Nuo pat pirmos mūsų savaitės Mėnulio Tvenkinyje abi su 
Burtų Moliūgėliu žvalgėmės kelių, kuriais galėtume pabėgti. Mė- 
nulio Tvenkinį skersai ir išilgai pereidavom per pusvalandį. Pasi- 
rodo, turgaus aikštė buvo ne kas kita kaip atviras plūktos žemės 
kiemas. Kai atvykome į ją vos įdienojus, valstiečiai jau krovėsi 
paslaugas — taisyti puodus, kibirus, kaltus, pjūklus, pjautuvus: 
viską, ko reikia nesibaigiančiam valstiečio triūsui. Vienintelės kitos 
rūšies prekės buvo laidojimo reikmenys, iš kurių prašmatniausi — 
dešimties vyrų apglėbiami popieriniai rūmai . Išblukusios spal- 
vos ir nudriskę kampai aiškiai rodė, kad jie eksponuojami metų 
metus. Kelias, kuriuo važiavome į Mėnulio Tvenkinį, buvo kitame 
slėnio gale, pasiekiamas tik per pusdienį. Jei būtume ten patrau- 
kusios, nebūtume spėjusios nueiti nė šimto jardų, ir mus būtų pa- 
matę. Buvo takų, vedančių į kalnus - į ryžių laukus terasose ir miš- 
kus, kuriuose senės prisikirsdavo žabų ir tempdavo užsimetusios 
ryšulį ant kupros. Matydavom valstiečius, rytą išgūrinančius dar 
neišaušus ir vakare pargūrinančius su paskutiniais saulėlydžio gai- 
sais. Kai kurie takai kilus staigiai liūčiai virsdavo kriokliais. Visus 
juos įsidėmėjom ir iš sąrašo išbraukėm tuos, kuriais neįmanoma 


* Popieriniai rūmai per laidotuves sudeginami kaip auka velionio pomirtiniam gyvenimui pa- 
lengvinti. 

pabėgti. Antrą savaitę supratom, kad mums reikia tokių drabužių, 
kurie neatkreiptų niekieno dėmesio. Vieną iš savo prašmatniųjų 
švarkelių ir sijonų išmainiau į keturias poras paprastų mėlynų pa- 
laidinių, plačkelnių ir kaimo moterų nešiojamų kepurių. Kažin kur 
toji moteris ruošėsi vilkėti mainais gautą prašmatnų švarkelį? 

— Gali jį apsivilkusi pasvajoti atsidūrusi šalyje, kur tokie švar- 
keliai yra kasdieninis rūbas, - pasakė Burtų Moliūgėlis. - Mūsų 
kelias irgi veda ten pat. Į svajonių šalį. 

Trečią savaitę ėmėm galvoti, kad niekaip kitaip iš čia neišsi- 
gausim, jei nenusisamdysim vežiko su vežimu. Tam neturėjom 
pinigų. 

Grįžęs iš kelionės verslo reikalais, Rytas Vakaras pasiūlė man 
kartu pasivaikščioti po rudeninę gamtą - žadėjo nusivesti į vaiz- 
dingą vietovę, įkvėpusią daugelį jo eilėraščių. Mielai sutikau. Tai 
buvo proga apžiūrėti daugiau takų ir kelių. Prieš pasivaikščiojimą 
Rytas Vakaras garsiai perskaitė vieną iš tos vaizdingos vietovės 
įkvėptų eilėraščių, kad suvokčiau visą jo pasiūlymo kartu pasi- 
vaikščioti svarbą. 


Ten, kur atsiskyrėlį apgobia skraistė nakties, 
Vienintelis jo draugas - vynmaišis pusiau nugertas. 
Jis nepraaugęs akmens - savo atlošo, 

Ir žino, kad laiko pagraužtas 

Kris ir akmuo, ir jis pats iš aukščio vienodo, 

Tik jis - į savąją mirtį. 

O žvaigždės ir toliau žibės 

Kaip šiąnakt - abejingai, šaltai. 


Tas eilėraštis mane privertė suklusti. 
Prieš mums įsukant į kalnų taką Rytas Vakaras vedė per kaimą 
einančiu pagrindiniu keliu. Keista, kad jį pasirinko. Nuo to kelio 

mačiau aukščiau priekalne ta pačia kryptimi einantį siauresnį ke- 
liuką. Bene mėgina mane suklaidinti, kad neprisiminčiau kelio? 
Tačiau netrukus supratau, kodėl pasirinko šį maršrutą. Juo ei- 
damas galėjo geriausiai visiems parodyti mane - naujausią Ryto 
Vakaro kurtizanę iš Šanchajaus. Išdidžiai vedėsi už parankės. Ma- 
čiau, kaip mėgaujasi dėmesiu. Moterys spoksodamos į mus tar- 
pusavyje laidė pašaipias pastabas. Vyrai vypsodami čiulpsėjo pro 
dantis. Vaikščiodamos vienos nė karto nebuvome taip sutiktos 
kaimiečių. 

Perėję tiltą galiausiai išėjome į taką ir ėmėme kilti į Rojaus 
kalną. Palypėjus dešimt minučių Rytas Vakaras pareiškė, esą jau 
priėjom tą vietą. Apžvelgiau vaizdą po kojomis: čerpių stogai, 
ryžių laukai, pašiūrės. Pasakiau Rytui Vakarui, kad dar nesu pavar- 
gusi ir galėtume kilti toliau. 

— Šitas takas užverstas purvo nuošliaužų ir trupančių uolų griū- 
čių, - pasakė jis. — Per pavojinga. 

— Tai kam žadėjai man parodyti stebuklingą grožį, kuris atsivers 
pakilus iki debesų? 

— Mes galime pakilti iki debesų ir nelipdami aukščiau, - pasakė 
jis. - Galime čia pat pasimylėti, o tu galėsi šaukti, kiek norėsi. Nie- 
kas tavęs negirdės. - Jis paplekšnojo sau šakumą. - Matai, ką su 
manim darai? Kalavijas jau išgaląstas. Iššokęs iš makštų ir pasiruo- 
šęs iš visų jėgų į tave smigti, o tavo sėdimoji būtų jo buožė. 

Vos nesusijuokiau iš poetiškų jo pastangų mane jaudrinti. 

— Tik tu man taip staigiai sužadini geismą, - pasakė jis. - Greipf- 
rutos niekada nebuvau čia atsivedęs. 

— Greipfrutos pėdos rištos, - pasakiau. - Ji taip toli nenueitų. 

— O aš nė nepagalvojau. Tai įrodymas, kad niekada to negei- 
džiau. Na, mikliai nusirenk. Mirštu iš nekantrumo. 

Parodžiau į aštrų tako žvirgždą ir pasakiau —- nekokia lova. 

— Jūs, šanchajietės, labai jau išlepusios. Tada apsigręžk ir pasi- 


444 Malonumų rūmai 


rėmusi į tą akmenį atsuk man sėdimąją. Įeisiu iš užpakalio. Jau su- 
drėkai? 

Šanchajuje jo delsimas pereiti prie sekso kone prilygo nemok- 
šiškumui. Bet jo kalbos apie seksą buvo begėdiškos. 

— Man dabar mėnesinės, - sumelavau. - Drovėjausi tau sakyti. 

— Betgi tu gali man viską sakyti, - švelniai paaiškino, - kad ir 
kas būtų. Juk sutarėm, kad viskuo dalysimės - mintimis, kūnų ir 
širdžių šiluma. - Staiga jo balse pasigirdo niūri gaida. - Nieko ne- 
slėpk nuo manęs, Violeta, nieko. Pažadėk. 

Linktelėjau, kad dar labiau nejįsipliekstų jo pyktis, ir jis vėl su- 
švelnėjo. Liepė klauptis ir pamaloninti jį burna. Po poros akimirkų 
viskas buvo baigta. 

Pakeliui į namus jis parodė keletą orientyrų, kuriuos buvau pra- 
obelį, buvusio milžiniško medžio kelmą, kapų kauburius kalno 
šlaite. Apsimečiau susidomėjusi, o pati tuo tarpu dairiausi vieno 
kelio, apie kurį Burtų Moliūgėlis buvo ką tik buvo sužinojusi iš 
Žydruolės kambarinės. Visos tarnaitės liežuvavo apie savo ponias, 
o kadangi Burtų Moliūgėlį jos laikė mano tarnaite, ji buvo vaiši- 
nama tais pačiais namų kūmučių paskalų skanėstais. Anot minėtos 
kambarinės, Rytas Vakaras kas tris keturias savaites Žydruolei sa- 
kydavo turintis patikrinti, kaip vyksta darbas jo lentpjūvėje, neva 
įsikūrusioje už dvidešimties mylių. Žydruolė kaskart jį perspėdavo 
netikrinti dar vienos kurtizanės ir nesivesti jos namo. Kambarinė 
sakė niekada nemačiusi miesto. Ji niekur nebuvo iškėlusi kojos 
iš Mėnulio Tvenkinio. Tačiau vienas tarnas, kuris, kaip visi žino- 
jome, yra jos meilužis, siūlėsi vieną dieną ją ten nuvežti. Ji pasi- 
skelbė, kad tą pasiūlymą reikia suprasti kaip ketinimą pasipiršti. 
Jos meilužis girdėjęs, neva ten lengva nusigauti. 

— Važiuoji pagrindiniu keliu per Mėnulio Tvenkinį, kol įva- 
žiuoji į kur kas platesnį kelią. Pasuki į vakarus prieš akinančią saulę 

ir riedi dvidešimt mylių, kol kelias baigiasi, o tada žiū — štai jis, 
Vango miestas. 

Anot tarno, tai miestas, ne koks nors kaimas, jame yra net krau- 
tuvių, viešnamių ir uostas, į kurį atplaukia ir išplaukia nedideli lai- 
vai. Ar tikrai taip ir yra, jis negalėjo pasakyti. Pats ten dar nebuvo 
lankęsis. Tačiau kartą du per metus pro Mėnulio Tvenkinį praei- 
davo koks nors keliauninkas, traukiantis į Vangą arba iš jo. Mėnu- 
lio Tvenkinyje jie tiek teužtrukdavo, kad tas tarnas tik labai steng- 
damasis spėdavo išlupti kuo daugiau žinių apie pasaulį už jam ži- 
nomų ribų. 

Vaizduotėje ėmiau piešti jo minėtus laivus. Man buvo nesvarbu, 
kur jie plaukia. Sėsčiau į kurį nors ir plaukčiau kuo toliausiai, kur 
tik veda jo kelias. Tai galėtų būti kitas miestas, o iš to miesto kiti 
keliai vestų prie kitų upių su kitais laivais. Irčiausi vis toliau nuo 
Mėnulio Tvenkinio, vis arčiau jūros, arčiau Šanchajaus. Bet tam 
man reikėjo pinigų, o jų neturėjau, kol nebuvau radusi, kur Rytas 
Vakaras paslėpė mūsų papuošalus ir pinigus. Kartą jam pasakiau 
norinti užsimauti savo apyrankę, o jis atšovė, kad Mėnulio Tven- 
kinyje nėra prieš ką puikuotis. Su ja atrodyčiau išdidėlė, o čia dau- 
giau tokių nėra. 

Neturėjau kitos išeities, tik išvogti tai, kas mano. Kai pasakiau 
Burtų Moliūgėliui, ką sumaniusi, ji išvardijo šio sumanymo trū- 
kumus. 

- Ar toli nukeliautum niekieno nepastebėta, perėjusi tiltą? Tave 
atpažins bet koks žioplys. Net jei patrauktum rytiniu keliu, Rytas 
Vakaras tave prisivytų savo poniais kinkomu vežimu ir griebęs už 
karčių parvilktų namo. Reikia sugalvoti ką kita. 

Vaizduotėje kūriau įvairiausius įmantrius planus ir kartu svars- 
čiau praktiškai. Kas blogiau: dirbti opijaus gėlių namuose ar kaip 
sugulovei gyventi su Rytu Vakaru gūdžiame užkampyje? Atsaky- 


mas visada buvo tas pat: geriau jau mirti Šanchajuje. 

O Žydruolei buvo visai gera gyventi Mėnulio Tvenkinyje - ži- 
nojo čia ir mirsianti. Ji iš anksto ruošėsi dausose išsirūpinti ištai- 
gingą buveinę, nors mirtis dar neskubėjo jos pasiimti, kaip būtų 
norėjęs Rytas Vakaras. Jos, Ryto Vakaro sūnaus motinos, siela tu- 
rėjo kasdien sulaukti smilkalų dūmų, vaisių ir arbatos aukų, kaip ir 
mūsų visų priverstinės pagarbos nusilenkimų. Iš geriausio kampar- 
medžio ji buvo padirbinusi atminimo lenteles sau ir Rytui Vakarui. 
Jo protėviams pagerbti nieko nebuvo skirta, nes jie užsitraukė ne- 
šlovę ir nenusipelnė garbinimo. Taigi ji susinešė savo giminės pro- 
tėvių raštų ritinėlius, lenteles, dokumentus ir atminimo portretus, 
kad jos sūnelis galėtų vadovauti apeigoms. 

Apsimestinai kukliai Žydruolės paklausiau, kodėl nėra Ryto 
Vakaro protėvių atminimo lentelių. Atsakė, girdi, jos sudegusios 
per gaisrą. Tada paklausiau, ar greitai bus pagamintos naujos len- 
telės. Ji atsakė: 

— O iš kur gauti pinigų kamparmedžiui? Juk net į burną netu- 
rim ko įsidėti, tad greitai nėra ko tikėtis. 

Jei ir nebūčiau skaičiusi Ryto Vakaro pasakojimo apie didžiąją 
nešlovę, būčiau vis tiek apie tai sužinojusi. Tai buvo dažnai mi- 
nima paslaptis - įvairių nuogirdų buvo galima prisigaudyti iš tarnų 
ir Greipfrutos, numanyti, ką reiškia Ryto Vakaro sakoma pusinė 
tiesa, kol galiausiai jam pasakiau, ką žinau. Visą savaitę tulžis man 
buvo sukilusi, pykau ant savęs, kad sukoriau šitokį kelią iki sušvin- 
kusios kūdros, genama žlugusios valdininkų giminės šlovės. 

Dukart per dieną - rytą ir vakarą - turėdavom kulniuoti į jos re- 
maldas Žydruolės giminės garbei. Manęs niekada niekas nevertė 
atlikti šitų apeigų. Mano motina jas laikė akių dūmimu. Edvardas 
išvis nieko neišmanė apie protėvių garbinimą. Nedaug tepažino- 
jau kurtizanių, kurios likusios vienos savo kambariuose lanksty- 
tųsi ir melstųsi. Juk daugelis mergaičių nežinojo, iš kokios šeimos 

buvo pagrobtos. Ir kuris gi iš protėvių būtų norėjęs, kad požemio 
tamsybėms pasmerkta kurtizanė išpirktų jiems geresnę vietą pra- 
gare nedorai uždirbtais pragaro pinigais ? 

Mūsų krašte buvo prasidėjęs liūčių sezonas, pro kiaurą šven- 
tyklos stogą varvantys lašai papsėjo mums ant galvos ir gesino 
smilkalus. Pagalvojau, kaip kvailai elgiasi Žydruolė, kleisdama pi- 
nigus šventyklos vidui atnaujinti, užuot pirmiau pataisiusi stogą. 
Vieną dieną, kai pro kiaurą stogą man ant veido vanduo ėmė lie- 
tis čiurkšle, nusprendžiau tarti žodį Rytui Vakarui ir jam parodyti, 
kad ir aš turiu dėmesio vertų minčių. 

Tą vakarą Rytui Vakarui patenkinus geidulius mano lovoje 
ėmiau girti Žydruolės ištikimybę protėvių atminimui. Garsiai ža- 
vėjausi kiekviena detale - kolonomis, altoriumi, Budos pakyla. 
Gyriau puikų jos sumanymą iš brangios kamparmedžio medienos 
padirbinti jam atminimo lentelę. Kalbėjau: 

— Pigesnė mediena viliotų vabzdžius - o kas gali būti blogiau 
syvai juos atbaido. 

Tada jam pasakiau, ką buvau tą rytą nugirdusi. 

— Kažkokie kaimiečiai po mano langu malė liežuviais apie 
kiaurą kaimyno stogą. Visi žinojo, kad to valstiečio žmona metų 
metus ūdijo vyrą pataisyti namų stogą. O jis kartą pajuokavo, esą 
šiemet pro stogą liejasi tiek vandens, kad jo užtenka ir atsigerti, ir 
nusiprausti. Tad ko jai dar trūksta? Kaip toliau girdėjau pasako- 
jant, po kelių dienų valstiečio trobos stogas įgriuvo ir sunaikino 
visas maisto atsargas, laikomas pastogėje. Mėsą surijo žiurkės, 
džiovintas kukurūzų burbuoles sulesė vištos, kiaulės pasigėrė nuo 
pasiliejusio ryžių vyno, ėmė klaidžioti po miestą ir nuskendo su- 


* Pragaro pinigais vadinami apeiginiai pinigai - specialūs popieriaus lapeliai, deginami aukojant 
už protėvių dvasias, pagal tradicinius kinų tikėjimus, norint palengvinti jų gyvenimą pomirti- 
niame pasaulyje. 

kritusios į upę. O blogiausia, kad ūkininkui lūžo ranka ir koja ir 
jis nebegalėjo darbuotis laukuose. Jo tėvai, žmona ir vaikai ėjo pas 
kaimynus prašyti išmaldos, bet tas žmogus buvo su visais persirie- 
jęs ir jo šeima pasmerkta badauti. 

Išgirdusi tą pasakojimą net sudrebėjau, - pasakiau jam. - Mūsų 
namuose užtenka tik galvą pakelti ir pamatysi stoge tiek skylių, 
kiek šviečia žvaigždžių Povo žvaigždyne. Keli ant galvos nuvarvėję 
lašai - ne bėda. Tačiau kas bus, jei įgrius mūsų stogas ir sunaikins 
viską, ką Žydruolė šitokiomis pastangomis sutaisė? Nuo aliejingo 
kamparmedžio lengvai gali kilti gaisras, ir liepsnos praris visus 
namus kartu su tavo eilėraščiais. 

Paskutiniai žodžiai privertė jį suklusti. Vos nepridūriau, kad 
liepsnose gali žūti pati Žydruolė, bet tai galėjo sutapti su jo lūkes- 
čiais. 

— Mano galva, - pasakiau, - reikia kuo greičiau užlopyti stogą. 

Jis plačiai nusišypsojo. 

— Kaip miesto mergina, daug ko čia išmokai. 

Pajutau pergalės džiaugsmą kaip kurtizanė, laimėjusi kitos 
trokštamo gerbėjo širdį. 

— Noriu būti bent kuo naudinga, - tariau, — nors esu tik trečioji 
žmona. 

Dabar man užsiminus apie žemą savo kaip trečiosios žmonos 
padėtį jis nebeatsiprašinėjo, kad apgaule prikalbino atvykti kaip 
pirmąją žmoną, o aš nebesiskundžiau - bent jau balsu. Skundai 
nieko neduodavo, išskyrus jo apmaudą, kurį jis gieždavo ant manęs 
prie kitų žmonų, kad mane sugėdintų. O aš visai nesigėdijau. Man 
buvo nesvarbu nei ką mano jis, nei kiti. Tačiau jei jį erzinsiu, jis gali 
liepti Žydruolei mane nubausti ir sukelti man dar daugiau nepato- 
gumų. Tada gautume valgyti ataušusias išėdas. Skalbėja grąžintų 
mūsų skalbinius su tomis pačiomis dėmėmis. 

— Stogas jau seniai bėda, - kalbėjo Rytas Vakaras. - Greipfruta 

pernai siūlė jį užtaisyti. Atrodė, tai teisinga mintis, bet Žydruolė 
pareiškė, kad jos protėviai tokie patenkinti šventyklos remontu, 
jog apsaugos mane ir nuo nelaimingų atsitikimų, ir nuo pirmalai- 
kės mirties. Taigi, kaip supranti, kol Žydruolė tvarkys šventyklą, 
stogas neįgrius. 

Jis pasikliovė pusprotės moteriškės viena koja karste išvado- 
mis. Susimąsčiau, ar paminėdamas tokį pat Greipfrutos pasiūlymą 
jis nemėgino mūsų supjudyti. Šiaip ar taip, ji - buvusi kurtizanė ir 
puikiai moka naudotis tokiu ginklu kaip gudravimas romiu veidu. 
Ji mane jau buvo perspėjusi - bus vargas man, jei nežinosiu savo 
vietos, o ta vieta - pačiame dugne. 

Iki šiol nėmaž nepastebėjau, kad ji būtų kaišiojusi man pagalius 
į ratus. Kartkartėm ateidavo į mūsų kiemą prasimetusi pasiūlymu 
išgerti karštos arbatos, kad nesušalčiau vėsią popietę. Per daug 
nesidžiaugiau tais apsilankymais, bet negalėjau jai atsakyti. Buvo 
sunku išvengti pokalbių, kurie, kaip jaučiau, gali būti panaudoti 
prieš mane. Kalbėdavau mandagiai, bet nedaug, tenkinausi be- 
reikšmėmis pastabomis. 

— Kai ima lyti, - sakydavau, - per grindis žygiuoja ištisos skruz- 
dėlių armijos. 

— Mėginai pabarstyti aitrių prieskonių? 

— Mėginau, - atsakydavau. - Labiausiai joms patinka Sičuano 
pipirai. 

Jos apsilankymais nesidžiaugiau ir dar dėl vienos priežasties. 
Mano kiemas ir kambariai atspindėjo mano padėtį, o ji, mano 
įsitikinimu, bet kam būtų sukėlusi gardaus juoko. Mes su Burtų 
Moliūgėliu neseniai buvome pasididinusios savo kambarius - iš- 
griovėme dviejų sandėliukų sienas. Bet ne ką daugiau galėjai nu- 
veikti. Mūsų kiemas buvo toliausiai nuo pagrindinio namų pastato 
ir iš savo apartamentų turėdavom eiti į šventyklą apsamanojusiu 
slidžiu tamsiu perėjimu - ten jau porą kartų buvau žnektelėjusi 

ant sėdimosios. Iš ten turėjome eiti koridoriais, kurių stogai buvo 
sudegę per didįjį gaisrą. Vėlų rudenį šiauriniame kieme net dieną 
būdavo šalta ir žvarbu, ir man tekdavo kurti žarijų puodą, bet jo 
šilumos užtekdavo arba virduliui užvirinti, arba rankoms susišil- 
dyti. Burtų Moliūgėlio gorė buvo dar mažesnė už mano. Dažnai 
sudėdavom šalimais žarijų puodus, kad abiem būtų šilčiau. Vieną 
dieną į siauras gorių žiotis mums grūdant anglis Burtų Moliūgėlis 
prisiminė tuos laikus, kai aš buvau išlepinta amerikietės kurtizanių 
namų šeimininkės duktė. Tą akimirką nusprendžiau nebekentėti 
šalčio ir patyčių. Nudrožiau į Žydruolės kambarį. Jos kambaryje 
buvo šilta ir sausa. 

— Mes tuoj mirtinai sušalsim, - pasakiau, - o žemė įšalusi, nebus 
kaip mūsų užkasti. Tad geriau paimsim didesnį žarijų puodą. 

— Kad neturiu ko duoti, - atsakė ji rodydama savo žarijų puodą 
ant grindų. - Maniškis ne didesnis už jūsų. 

— Gal ir taip, bet po tavo kang grindimis pakloti šildymo vamz- 
džiai, o juos kaitinanti krosnis kūrenama dieną naktį. 

Ji galėjo sėdėti nors ir nuoga, vis tiek būtų nesušalusi. 

Jos veide pasirodė apsimestinis susirūpinimas. 

— Ai-ja! Tu neturi kang grindų? Nei krosnies? Aš ir nežinojau. 
Tada nieko keista, kad tau šalta. Tučtuojau liepsiu į tavo kambarius 
prinešti plytų krosniai sumūryti ir pakloti vamzdžius. 

Neabejojau ją pučiant miglą. Bet kitą rytą pamačiau apsirikusi. 
Mano durys buvo užverstos sudaužytomis plytomis. Teko nuo vir- 
šaus po vieną nustumti, kad pasidaryčiau plyšį ištrūkti iš to kapo 
rūsio. Burtų Moliūgėlis pasvarstė: net jei turėčiau plytų kang, ne- 
būtų anglių krosniai kūrenti, bent jau Žydruolė tikrai neduotų 
atliekamų. 

— Tik nesitikėk, kad eisiu kirsti tau prakurų, - pareiškė ji. - Ne- 
siruošiu užsiauginti kupros kaip tos moteriškės, velkančios ant nu- 
garos didžpeilį ir aštuonis svarus žabų. 

Mano kambario langai buvo be stiklų. Jie buvo išdaužyti per 
didįjį garbės nuplėšimą. Mes turėjome tik langines už pinučių ir 
jas reikėjo laikyti dieną naktį užvertas, nes mūsų langai buvo tik 
per akmens metimą nuo tvoros, einančios palei gatvę. Tai buvo 
pagrindinis į miestą vedantis vieškelis ir susibūrimų vieta palie- 
žuvauti ir šiaip pasišnekučiuoti. Auštant girdėdavau kaimynų pa- 
sisveikinimus, visą dieną mano ausis pasiekdavo barniai ir šunų 
ambrijimas. Burtų Moliūgėlis sakė, kad Rytui Vakarui einant pas 
mane kaskart už tvoros susirenka kaimynai. 

— Jie kuo puikiausiai žino, kada jis įsibėgėja prieš finišą. - Ji pa- 
mėgdžiojo asilo bliovimą ir keliskart sukriuksėjo. - Turiu vaikyti 
berniūkščius, lipančius per sieną paspoksoti pro langinių plyšius. 
Šlykštu, kokie nenaudėliai. Šiandien jiems pagrasinau peiliu ir pa- 
sakiau, kad nugnybsiu jiems pimpiukus! 

Už langinėmis užvertų langų gyvenau lyg tvarte. Vidurnaktį po 
langais praeidavo panaktinis šaukdamas: 

— Nesukelkit gaisro! Nepalikit ugniakurų be priežiūros! 

Jis taip dažnai vaikštinėjo pro mano langus, kad pradėjau ma- 
nyti, ar tik Žydruolė su Greipfruta jam nesumoka už mano miego 
trikdymą. Būgštaudavau, kai pernelyg arti atsistodavo mūsų galu- 
namyje. Keliui pasišviesti naščiais nešiojosi dvi skardas su degan- 
čiomis anglimis. Būtų užtekę jam kluptelėti, ir susiūbavus skar- 
doms galėjo pasipilti ugninė kruša. Taip jau buvo atsitikę. Prieš 
mėnesį buvo užsidegęs priešais mano langus esantis pastatas ir su- 
degė dalis svirno. Rytas Vakaras pasakė - jeigu būtų jo valia, visus 
namus aplink sudegintų. 

Nuogąstauti dėl gaisro mane vertė Burtų Moliūgėlio iš Žydruo- 
lės tarnaitės girdėtas pasakojimas, kuriame buvo minima apvirtus 
žarijų puodui nuo dūmų uždususi sugulovė. Tai buvo nutikę mano 
kambaryje, ir menkai guodė, kad toji moteris žuvo prieš šimtą 
metų. Dvasios nesensta. 

— Tu jusdavai, kada ateina poetas vaiduoklis, — tariau Burtų 
Moliūgėliui. - Dabar jauti dvasias esant šalia? 

— Negalėčiau atskirti, ar šaltu kvapu pūsteli dvasia, ar pro langą 
traukia šiaurės vėjas. 

Kasnakt eidama į lovą įsivaizduodavau guldanti savo kūną į 
dūmuose uždususios moters pamėną. Bandžiau vaduotis vakarie- 
tišku mąstymu ir save įtikinti nesant jokių vaiduoklių. Kad ir kas 
buvo toji moteris, jos mirtis gal visai atsitiktinė. O gal tas pasa- 
kojimas buvo sukurptas norint mane pagąsdinti. Tačiau apsnūdus 
vakarietiškas mąstymas išgaruodavo ir atslinkdavo vaiduoklis pe- 
lenų pilkumo veidu. Sapnavau, kaip prisėdusi ant lovos krašto ji 
man pasakė: 

— Argi mes kuo nors skiriamės? Kaip ir tu, buvau tokia nelai- 
minga, kad maniau išeisianti iš proto. Vienintelis kelias iš čia pa- 
bėgti buvo dūmų debesys. Kitoms sugulovėms ne taip pasisekė. 

Atsibudusi supratau sapnavusi košmarą, bet niekaip nėjo iš gal- 
vos sapne girdėti šmėklos žodžiai: „Kitoms sugulovėms ne taip pa- 
sisekė.“ Ką ji norėjo pasakyti? Burtų Moliūgėlis pašniukštinėjo, ką 
tai galėtų reikšti, ir Žydruolės kambarinė jai pakuždėjo: 

— Čia mirė dar dvi sugulovės, ir abi priklausė Rytui Vakarui. 

Ryto Vakaro namuose gyvenau jau beveik tris mėnesius ir vis- 
kas mane čia baugino. Turėjau likti tvirta ir nepasiduoti baimei. 
Kaip man nesusipykti su protu dar po trijų mėnesių? O po trejų 
metų? Jei gyvenimas taps dar juodesnis, ar manęs nesuims pa- 
gunda nerti į dūmų debesį? 

Nesuims. Pasiryžau nepasiduoti. Turiu gyventi dėl mažylės 
Floros. Ji padės man išlikti tvirtai. Dabar viską padarysiu, kad ją 
surasčiau, ir viską ištversiu. Mes su Burtų Moliūgėliu gerai pa- 
krutinsim savo gudrias smegenis ir sugalvosim, kaip pabėgti. Mes 
mokam susikurti progą, mokam jos ieškoti, žinom, ką reiškia ri- 
zikuoti ir paklusti būtinybei. Turime būti bet kada pasiruošusios 

nemirktelėdamos sprukti pro staiga atsivėrusią spragą. Ką iki tol 
turime išsiaiškinti? Kelią į Vango miestą. Mūsų pinigų ir papuošalų 
slaptavietę. Viena sugulovė žuvo dūmuose. Rytas Vakaras turėjo 
dar dvi suguloves, bet nebeturi. Kas dar? Jaučiausi tarsi rankiojanti 
per daugelį metų ištrūkusias palaidinukių sagas, pariedėjusias po 
lova ar komoda, - nesivargindavau jų ieškoti, nes galėdavau duoti 
palaidinukę pataisyti kambarinei. O dabar ieškojau menkiausios 
smulkmenos, kuri būtų ką nors paaiškinusi. Ir radau - tai buvo iš 
mano motinos pirštinės ištrūkusi sagutė prieš pat mūsų išsisky- 
rimą. Ji nesivargino žiūrėti, kur nukrito ta sagutė. Tiesiog išmetė 
tas pirštines. Bet aš ją pamačiau sau po kojų - tą perlinę sagutę, 
kuri kažkodėl per šitiek metų neiškrito iš atminties. Ir čia nuspren- 
džiau: daugiau nebešvaistysiu progų vien dėl to, kad ant jos pykstu. 
Dar nežinojau, kaip ją rasti. Bet aš ją rasiu, o suradusi paprašysiu, 
kad rastų man mažylę Elorą. 


VIENĄ DIENĄ UŽSUKUSI Greipfruta ėmė primygtinai mus kviestis 
į savo kambarius pažaisti madžongo ir paleidus jos fonografą pasi- 
klausyti muzikos. 

— Dabar jau neišsisuksi, - prikibo juokais erzindama. - Rytas 
Vakaras dvi savaites bus išvykęs, o raštelių, kviečiančių šįvakar da- 
lyvauti Šanchajaus pobūviuose, čia negaunam. Pasiilgau draugijos. 
Jūs su Burtų Moliūgėliu turite viena kitą, o aš viena ir kalbėdamasi 
su savimi jau pasakiau viską, kas buvo įdomu. Po daugelio atskir- 
ties metų kalinys trokšta bet kokios draugijos, kad ir žiurkės ar 
kokio nenaudėlio. Judvi nesate nei viena, nei kita, bet man vis tiek 
būtų smagu kartu praleisti popietę. 

— Nebandei kviestis Žydruolės ar Ryto Vakaro sesers? — pa- 
klausė Burtų Moliūgėlis - sakyčiau, gana nemaloniai. 

Greipfruta nevaidino įsižeidusios. 

— Ryto Vakaro sesuo be perstojo tauškia apie savo sūnaus lai- 
mėjimus. Kiek kartų vos nepasidaviau pagundai pasakyti, kad dar 
nesu mačiusi tokio tingaus, neišauklėto ir neišmanėlio vaikiščio. 
Tada jau man būtų galas. O dėl Žydruolės - pačios žinote, jai miela 
tik dievų statulėlių ir jos protėvių atminimo lentelių draugija. Ne- 
turiu jokio noro visą dieną lankstytis jos remontuojamoje šven- 
tykloje. Ji meldžia kito sūnaus. 

Burtų Moliūgėlis prunkštelėjo. 

— Na ir nesąmonė. Kaip ji išspaus vaiką, jeigu Rytas Vakaras 
niekada jos nelanko? 

— Oi, ne, vis dėlto lanko - bet kartą per savaitę. Stebiuosi, kad 
to nežinote. Juk tai akivaizdu. Jos tėvai duoda jai pinigų namų ūkio 
reikalams. Be tų pinigų visi čia seniai būtų badu išmirę. Jos tėvai 
gyvena dideliame mieste visko pertekę. 

Vogčia mečiau žvilgsnį Burtų Moliūgėliui. Abi pagalvojom tą 
patį: Vangas. 

— Motina ją dievina, - pasakė Greipfruta. - O kadangi ji vienin- 
telė tos šeimos palikuonė, viską paveldės Ryto Vakaro sūnus. Dar 
vienas sūnus dvigubai užtikrintų, kad po Žydruolės mirties Rytas 
Vakaras paveldės jos šeimos turtą. O jis šito tikisi bet kurią dieną. 
Ateikite popiet, tada daugiau papasakosiu. 

Šelmiškai šyptelėjusi, ji išėjo. 

Negalėjau įsivaizduoti Žydruolės ir Ryto Vakaro besiritančių 
pataluose. Ji niekada nerodė jam meilumo ar geismo, kaip ir jis jai. 
Ar jis spiria ją šėlti lovoje? O gal jie sueina grynai iš įpročio, kaip 
uždedamas antspaudas ant cinoberio pasta užlipdyto ritinėlio? 

Pavakariais abi su Burtų Moliūgėliu nuėjome į Greipfrutos 
kiemą. 

— Mielos gėlių sesutės, - tarė ji. - Džiaugiuosi, kad sutikote ateiti. 

Atrodė, kalba nuoširdžiai. Mostelėjo kviesdama sėstis prie 
stalo, jau nukrauto madžongo loveliais ir kauliukais. 

— Būkim atviros, — pasakė ji. — Žinau, tebesvarstai, ar gali ma- 
nimi pasikliauti. Gali būti, kad ir aš saugausi tavęs, kaip ir tu manęs. 
Bet galiu pažadėti: tau nekenksiu, jei nekenksi man. Ar Šanchajuje 
girdėjai apie mane bent vieną blogą žodį? Visuose kurtizanių na- 
muose, kuriuose dirbau, visada elgiausi garbingai. Iš nieko nepa- 
veržiau globėjo. Nenešiojau apkalbų. Dėl to ir kitos manęs neap- 
gaudinėjo. Jei pasikėsini į seserį, kitos pajunta, kad ir į tave galima 
kėsintis. Šiandien turime atsikratyti įtarimų ir verčiau mažumėlę 
pasilinksminkime. 

Greipfruta, kaip ir aš, iš Šanchajaus tegalėjo atsigabenti menką 
dalį savo turto. Jos lobis buvo madžongo kauliukai ir nedidelė 
Victrola. Aš iš kvailumo įsidėjau nešiojamąjį tualetinį staliuką — 
jis atkeliavo su įskilusiu veidrodžiu ir atsiknojusiu vyriu. Jis kas- 
dien tartum juokėsi iš manęs. Ji prisuko fonografo rankenėlę ir pa- 
sigirdo operos arija. Iškart prisiminiau tuos laikus, kai buvau su 
Edvardu - taip trumpai ir taip seniai. Sukilo sena širdgėla ir turėjau 
apsimesti, esą akis graužia gorės dūmai. Apsidairiau po jos kam- 
barį —- suėmė juodas pavydas. Visi jos baldai - krėslai, kėdės, sta- 
las, drabužių spinta - buvo nublizginti, nesubraižyti ir neapsvilę. 
Grindys išklotos storais kilimais. Lovos priekyje sviro geltono ir 
raudono šilko užuolaidų klostės. Kabojo prie lubų pritvirtinti ke- 
turi šviestuvai ir iš visų kerčių baidė tamsą. 

— Visa tai užgyventa dideliu triūsu, - pasakė ji. 

- Įsivaizduoju, - atsakė Burtų Moliūgėlis. 

— Tai nėra Ryto Vakaro dovanos. 

Tuos baldus ji radusi pašiūrėje. Nusiaubtuose namuose liko 
sulaužytų, apdegusių krėslų ir stalas. Vietoj sulūžusios krėslo 
kojos ji įstačiusi kito krėslo sveiką ir suklijavusi tirštais pušų sa- 
kais. Stalo įbrėžas užpildžiusi pjuvenomis, skiedrelėmis, tada nu- 
blizginusi paviršių vaškingais lapais, kurių pasiskynusi šalia tako, 


vedančio į Rojaus kalną. Dėmėms ir išmatoms iš kilimų išvalyti 

sumaišiusi su vandeniu smulkaus smėlio, ta pliurze įtrynusi ki- 
limus, paskui išdžiovinusi. Tada penkias dienas kilimus dulki- 
nusi. Išsvilusiems kilimų plotams užlopyti iš kitų vietų išpešusi 
vilnonių gijų ir jų kuokštus priklijavusi išplikusiuose plotuose. 
Kaip sakė, šilkinėmis lovos užuolaidomis pavertusi dvi prašmat- 
nias sukneles, kurias iš paikumo buvo atsivežusi iš Šanchajaus. 
Lubų šviestuvai buvo pagaminti ketvirtainiškai išlanksčius jaunas 
šakeles ir aptempus plonos medvilnės apatinių medžiaga. Ji išdi- 
džiai pareiškė - viskas, ką matome šiame kambaryje, net vazos ir 
madžongo kauliukai, yra pataisyti ar perdirbti daiktai iš jos atsi- 
gabentų lagaminų arba Ryto Vakaro šeimos šlovingų laikų lieka- 
nos. Dabar tą kambarį pamačiau kitomis akimis. Užuolaidų siūlės 
buvo kreivos, kilimų lopai skyrėsi iš kitų plotų, krito į akis dėmės 
stalo paviršiuje. Nebepavydėjau Greipfrutai. Atvirkščiai - susiža- 
vėjau jos išmoningumu. 

Ji kreivai šyptelėjo. 

— Jei gyvenčiau dar šimtą metų, paversčiau šitą kambarį į tokį, 
kokį turėjau gėlių namuose. Mano buduaras buvo žavingas ir juo 
didžiavausi. Buvau pati kalta, kad sveikas protas užleido vietą pui- 
kybei. Laukiau, kada ištekėsiu. Turėjau globėjų, kurie man piršosi, 
bet vis norėjau susirasti dar geresnį vyrą — turtingesnį ir įtakin- 
gesnį. Kaip paaiškėjo, vienas iš mano globėjų buvo gangsteris. Jis 
ėmė grasinti nudėsiąs kiekvieną, kuris į mane pažiūrės. Apie tai 
pasklido garsas. Neilgai trukus, po poros mėnesių, gangsteris su- 
sidėjo su kita kurtizane. Tačiau senieji gerbėjai kaip ir anksčiau iš 
baimės manęs vengė. Visi, išskyrus Rytą Vakarą. Ir štai matai, kur 
mane nuvedė garbėtroška, — ogi čia. Puikybė ir garbėtroška - pa- 
vojingas derinys. 

- Čia šiam deriniui nėra kur pasireikšti, - suniurnėjo Burtų 
Moliūgėlis, - nebent tavo garbėtrošką tenkintų kapas ant aukštes- 
nės kalvos. 

— Pašiūrėje dar liko krėslų ir kilimų, - pasakė man Greipfruta. - 
Galiu padėti juos pataisyti. Ne iš didelio širdies gerumo. Man ge- 
riau meistrauti negu matyti, kaip smegenys baigia išdžiūti iš nuo- 
bodulio ir dyko buvimo. 

Padėkojusi ūmai pajutau, kaip gerkle lipa dusinanti baimė. Ši- 
tame kambaryje su visa menkaverte jo prabanga tvyrojo liūdno 
nuolankumo nuotaika. Greipfruta susitaikė su tuo, kad šiuose na- 
muose liks amžinai. Leis dienas kurdama dirbtinę ištaigą iš šlamšto 
ir tarp tų nuolaužų nugyvens dienas, galiausiai išleis paskutinį 
kvapą žvelgdama į veidus žmonių, kurių nemylėjo. O gal ji dar turi 
tiek šiltų jausmų Rytui Vakarui, kad gali visa tai kęsti? Aš neturiu. 

— Iš veido matau tave dvejojant, - tarė Greipfruta. - Gal neri- 
mauji, kad paskui pareikalausiu atsiskaityti? To nebus. Jei apsigal- 
vosi, mano pasiūlymas lieka. 

Ėmė temti ir ji uždegė šviesas. Atnešė madžongo rinkinį. Mūsų 
kilnojamų kauliukų kaukšėjimas sugrąžino mane į Šanchajų, į 
karštas pavakares, kai laukdavome pobūvių pradžios ir atvykstan- 
čių savo gerbėjų. Pažįstami garsai leido pabėgti į prisiminimus. 

Greipfruta pertraukė mano apmąstymus. 

— Ar Rytas Vakaras tave vedėsi pažiūrėti gražaus vaizdo nuo Ro- 
jaus kalno? O, iš akių matau - vedėsi. Žadėjo nusivesti į poetiškus 
urvus? Ne? Tai dar pažadės. Aš sukandusi dantis lipau aukštyn tuo 
taku. Rytas Vakaras nepasisiūlė manęs panešti. Grįžau į savo kam- 
barį kruvinais pėdų tvarsčiais. 

— Buvote nuėję iki urvų? 

— Nelabai žinau, ar jie apskritai yra. Jis man sakė, kad prie jų ve- 
dantį taką pernai užvertė purvo nuošliaužos. 

— Aha, Violetai irgi tas pat buvo pasakyta, - atsiliepė Burtų Mo- 
liūgėlis. 

— Net jei tas takas būtų platus ir lygus, - tarė Greipfruta, - Mė- 
nulio Tvenkinio gyventojai juo nevaikščiotų. Jie mano, kad Rojaus 

kalnas prakeiktas. Jei būčiau Šanchajuje, sakyčiau, kad tai išgalvota 
žmonėms pagąsdinti. Bet čia jau gyvenu beveik penkerius metus. 
Ir, turiu prisipažinti, vien pagalvojus, kad pasakosiu jums tą isto- 
riją, nugara nubėga šiurpas. 


Greipfrutos pasakojimas apie Budos Ranką 


Kalno viršūnėje stūkso balta kupolo pavidalo uola, primenanti su- 
gniaužtą plaštaką. Nuo kupolo viršūnės einantys įtrūkiai sukuria 
penkių pirštų vaizdą. Įtrūkiai užsibaigia kaip tik ties ta vieta, kur 
kupolas suplokštėja ir išplatėja kaip delnas. Prieš tris šimtus metų 
kažkoks piligrimų takais keliaujantis vienuolis pasiklydo ir ėmė 
lipti ne į tą kalną. Užlipęs į viršūnę nuo jos pamatė nedidelį slėnį, 
o ten buvo ne šventykla, bet ranką primenantis akmeninis kupo- 
las. Jei būtų nusileidęs nuo kalno, būtų apsijuokęs, kad pasiklydo. 
Vos jam taip pagalvojus kupolas sušvito, ir jis suprato, kad Budos 
ranka kviečia jį čionai pastatydinti šventyklą ir per klaidą aptiktą 
radinį paversti šventviete. Įkvėptas šventųjų galių, vienuolis pa- 
traukė į mišką ir ten aptiko auksaspalvės medienos medžių. Vien 
aštriabriauniu akmeniu nukirto penkis medžius ir nurideno rąs- 
tus į slėnio vidurį. Septynias dienas jis statė šventyklą ir dar vieną 
dieną drožė Budos statulą. Iškelta jos plaštaka buvo lygiai tokia 
pat kaip akmeninė. Akmens plokštėje vienuolis iškalė įrašą, kad 
ši šventykla skirta Budos rankai. Toje plokštėje buvo apsakytas ir 
jo kaip dailidės nagingumas. Joje buvo sakoma, kad kiekvieno čia 
apsilankiusio maldininko maldos kaipmat bus išklausytos, kai jis 
palies Budos Ranką. O tada vienuolis gyvas buvo paimtas į dangų 
ir paskui trumpam grįžęs užrašyti šio pasakojimo pabaigos. 
Netrukus į slėnį su akmeniniu kupolu užklydo kerdžius, ieško- 
damas pasimetusios buivolės. Ją rado prie auksinės šventyklos, o 

nuėjęs paimti galvijo pro atviras duris pamatė Budos statulą. Pa- 
noro ką nors Budai paaukoti, bet visą gyvenimą kišenėje nebuvo 
turėjęs nė skatiko. Viskas, ką galėjo paaukoti, buvo kukurūzų ra- 
gaišis, kuriuo turėjo misti dar tris dienas. Jis įspraudė kukurūzų ra- 
gaišį Budai tarp nykščio ir smiliaus. Ir tada akimirksniu išsipildė 
karščiausia jo svajonė: įgijo gebėjimą skaityti, rašyti ir kalbėti kaip 
mokytas žmogus. Apsiverkė pamatęs, kad gali lengvai perskaityti 
įrašą akmens plokštėje. Ir net pataisė nedidelę klaidą viename hie- 
roglife. Nusileidęs nuo kalno jis negailėdamas iškalbos apsakė, 
kaip rado Budos Rankos šventyklą. 

Netrukus toji šventykla tapo labiausiai garbinama trijose apy- 
gardose ir į ją ėmė gausiai traukti maldininkai. Prie šventyklos 
šlovės prisidėjo ir tai, kad ji buvo sunkiai pasiekiama. Jos ieškant 
buvo nesunku pasiklysti. Takas, vedantis iš Mėnulio Tvenkinio 
kaimo, už pusmylio šakojosi ir jo atšakos ėjo priešingomis kryp- 
timis. Dar už mylios kiekviena iš tų atšakų šakojosi dar į tris, ir kai 
kurios atšakos vedė aukštyn, kai kurios - žemyn. Paėjus dvi my- 
lias kiekvienas iš šešių takų dalijosi dar į keturis, ir vėlgi vieni iš 
tų takų vedė aukštyn, kiti - žemyn, vieni pirmyn, kiti - atgal. Iš 
viso apie kalną vijosi daugiau kaip tūkstantis takų, nors nežinia, ar 
juos apskritai kas nors skaičiavo. Tą takų raizgalynę žmonės pra- 
minė Senės Rankos Gyslomis, Vedančiomis Prie Budos Rankos. 
Iš viso vingiuotas kelias į šventyklą buvo aštuonių mylių ilgumo. 
Atkakliam vyrui atlikti pavojingą žygį į kalno viršūnę prie Budos 
Rankos reikėjo visos dienos. Sveikatingai moteriai būtų prireikę 
dviejų dienų. Daugelis sumaniusių kopti į kalną lietinguoju laiko- 
tarpiu buvo nušluoti nuo kalno šlaito. Daug aukų nusinešė staiga 
kylančios vėtros. Vasaros pradžioje išlįsdavo nuodingi gyviai. Nuo 
vėlyvo rudens iki žiemos pabaigos į grobio medžioklę leisdavosi 
tigrai ir lokiai. Tie, kurie nepasiklydo ir atlaikė visus pavojus, su- 
laukdavo karščiausių savo norų išsipildymo —- tiksliau, jų norai 

išsipildydavo, jeigu sugebėdavo atsikratyti visut visų minčių apie 
savo troškimus, kad tyra dvasia prisiartintų prie Budos. Jei trokšti 
sūnaus, turi sau liepti nebegalvoti apie sūnų. Jei nori būti turtin- 
gas, liaukis vaizduotėje žarstęs krūvas aukso. Deja, liepdamas sau 
negalvoti apie tą troškimą, kaip tik apie jį ir galvoji. Štai dėl ko išsi- 
pildė tik nedaugelio troškimai. 

Prie Budos Rankos vedė du takai. Vienas ėjo nuo pietinės Ro- 
jaus kalno pusės. Sprendžiant iš pėdos pirštus primenančių prieš- 
kalnės nelygumų, tai buvo kalno priekis. Kitas takas vedė iš šiau- 
rinės - užpakalinės Rojaus kalno pusės, mat joje prieškalnė buvo 
kulno formos. Tas nuo kulno vedantis takas kaip tik ir ėjo iš Mė- 
nulio Tvenkinio. Niekas negalėjo pasakyti, ar sunku užlipti iš vie- 
nos pusės ir nusileisti kita. Tie žmonės, kurie būtų galėję apie tai 
papasakoti, taip ir negrįžo. 

Šventyklos šlovė gyvavo daugiau kaip du šimtus metų, o pas- 
kui, prieš šimtą metų, vienas goduolis, kurio noras neišsipildė, pa- 
grobė Budos nykštį. Ant šventyklos kaipmat krito prakeiksmas, 
tas vyras virto akmeniu, o šventyklą aplankiusius maldininkus 
ištiko nelaimingas likimas. Kiekvieno iš jų šeima turėjo ką papa- 
sakoti: viena senutė, norėjusi susilaukti dar vieno vaikaičio, grį- 
žusi namo sužinojo, kad be regimos priežasties mirė pirmas jos 
vaikaitis. Jauna moteris, troškusi, kad pagytų suparalyžiuotos jos 
vyro kojos, pati grįžo kulnais į priekį išsuktomis pėdomis. Žmo- 
nės pasakojo apie krintančius akmenų luitus, staiga kylančius po- 
tvynius, virstančias uolas ir gausybę lokių bei tigrų — visa tai buvo 
virtę legendomis, pasakojamomis tų, kurių protėviai buvo patyrę 
nelaimę. 

Vienas jaunuolis išvengė Budos Rankos prakeiksmo. Jis pasa- 
kojo, kad priėjęs šventyklą matė, kaip aplink suka ratus dvasios. Jis 
ėmė jas kalbinti, jos atsiliepė ir išdavė kažkokią paslaptį. Nuo tol 
jis vienas tegalėjo eiti į šventyklą nesibaimindamas, kad jo giminę 

užgrius nelaimės. Tas jaunuolis buvo Ryto Vakaro prosenelis. Jis 
perdavė dvasių paslaptį Ryto Vakaro seneliui, o senelis - jo tėvui. 
Tačiau tėvas pasimirė taip ir nepasakęs paslapties Rytui Vakarui. 
Rytas Vakaras sakė, kad nežinodamas slaptažodžio nedrįstų lipti į 
kalno viršūnę prie Budos Rankos. 


— NA IR NESĄMONĖ, - tarė Burtų Moliūgėlis. 

Ji tuos žodžius ištarė taip pabrėžtinai, jog supratau, kad patikėjo 
pasakojimu. 

— Žmogaus neįtikinsi, kad jo šeimos legenda — nesąmonė, — 
tarė Greipfruta. - Rytas Vakaras dažnai kitiems primena, kad to, 
kuriam užteks kvailumo ieškoti Budos Rankos, laukia baisi ne- 
laimė. Jis vaizdžiai pasakoja, kokio dydžio akmenys yra užgriuvę 
nepaisančius šio perspėjimo. Tačiau ne kartą savęs klausiau: kam 
jis toliau rašo eilėraščius apie vyno prisisiurbusius atsiskyrėlius ant 
kalno? Gal ir tau kokį deklamavo? Jo tėvas irgi daug rašė šia tema. 
Kaip ir senelis bei prosenelis. Kažkas ten ant kalno yra, ir tikrai ne 
prakeiksmas. Rytas Vakaras savo eilėraščius laiko dėžutėje prie al- 
toriaus. Radai tą dėžutę? Ne? Ir neskaitei jo pasakojimo apie savo 
vaikystę, kai jo šeima užsitraukė nešlovę? 

Greipfruta nebūtų šniukštinėjusi be priežasties. Galir ji ieškojo 
savo brangenybių? 

— Išbuvusi čia kokius metus pastebėjau, kad Rytas Vakaras iš- 
vykdamas tikrinti savo lentpjūvės išvakarėse būtinai sėda rašyti 
naujo eilėraščio. Kartą anksti atsikėlusi jį pasekiau. Jis iš vieno po- 
pieriaus pluošto nurašinėjo žodžius į kitą. Susukęs nurašytus žo- 
džius į ritinėlį įkišo jį į durklo makštis. Netrukus nugirdau vieną 
tarną kalbantis su mano kambarine. Tai buvo tas pats vyrukas, pa- 
sakojęs jai apie Vango miestą, jos meilužis. Jis kalbėjo, kad Rytas 
Vakaras neina įprastu keliu per tiltą. Paėjėjęs toliau pasuka siauru 

takeliu tarp krūmų. Ir būtinai nešasi pilną vynmaišį. Man rodos, aš 
žinau, koks yra tikrasis Budos Rankos prakeiksmas. 

— Ką nori pasakyti? Paaiškink, - paprašė Burtų Moliūgėlis. 

— Aš tik spėlioju, - atsakė Greipfruta. - Dabar jūsų eilė. 

— Užuot keliavęs į lentpjūvę, - pasakiau, - jis eina į vaizdingą 


vietą ir prisigeria. 
— O kam tie eilėraščiai? - paklausė Greipfruta. 
Burtų Moliūgėlis susiraukė. 


— Jis vilioja kitą patiklią kurtizanę be literatūrinio skonio, ne- 
skiriančią gerų eilėraščių nuo prastų. Gal ji gyvena Šanchajuje? Jei 
taip, kaip jam pavyksta per dvi savaites nukeliauti pirmyn ir atgal? 
Čia važinėja traukiniai? 

— Nėra jokios meilužės nei traukinių, - atsakė Greipfruta. - Ga- 
lėsim savo spėlionėmis pasidalyti rytoj. Šitaip jus prisikalbinsiu 
rytoj vėl ateiti žaisti madžongo. 


TĄ NAKTĮ BEVEIK bluosto nesudėjau mindama Greipfrutos mįslę, 
narstydama jos sudėtines dalis: lentpjūvė, šventykla ir prakeiks- 
mas, vynmaišis, pasakos apie purvo nuošliaužas ir griūvančias 
uolas, eilėraščiai apie atsiskyrėlį. Remdamasi jų giminės polinkiu 
į melagystes, ėmiau įtarti, kad tą istoriją sukūrė jo prosenelis. Pra- 
keiksmas turėjo sulaikyti stebuklų trokštančius žmones nelipti į 
kalno viršūnę. Kažkas joje turi būti, bet tik ne šokančių šmėklų 
spiečius. 

Laužiau galvą, kodėl Greipfruta man apie tai papasakojo. Juk 
turėjo baimintis, kad persakysiu jos žodžius Rytui Vakarui. Ta- 
čiau ji suprato — aš to nedarysiu. Norėjo, kad tai žinočiau, ir tas 
noras kilo ne iš seseriškos meilės. Šia paslaptimi pasidalijo norė- 
dama kažką gauti, ir jai turėjo dingtelėti, kad galiu jai to kažko ir 
neduoti. 

Dabar supratau Greipfrutą galbūt melavus apie savo jausmus 
Rytui Vakarui ir jo jausmus jai. Gal ji kadaise jį mylėjo ar, kaip ir 
aš, buvo įsikalbėjusi mylinti. Nepajėgiau įsivaizduoti, kaip ją galėjo 
džiuginti jo dėmesys lovoje. Šanchajuje jis mylėdavosi nuspėjamai 
ir blankiai. Atvykusi į kaimą pamačiau, kad jis nebe toks malonin- 
gas. Tapo priekabus, žiaurus ir šiurkščiai eidavo tiesiai į tikslą. Kita 
vertus, ir aš jau buvau nebe taip pakiliai nusiteikusi, kaip pirmiau 
vaizdavausi. 

Su Rytu Vakaru jau nebesileisdavom į ilgus pokalbius. Mūsų 
užkampyje nebuvo apie ką kalbėtis. Vieninteliai Mėnulio Tven- 
kinio įvykiai buvo smulkios rietenos ir ligų atkryčiai. Jei būtų su- 
degęs Šanchajus, būtume nė nesužinoję. Tačiau Rytas Vakaras 
kadaise balsu žavėjosi mano protu ir nusimanymu, įgytu motinos 
namuose besisukant tarp vyrų ir klausantis apie jų verslo reikalus. 
Greičiausiai tai irgi buvo akių dūmimas. Vis dėlto man dingtelėjo, 
jog turėčiau dažniau užmegzti su juo pašnekesį. Prigalvočiau iš- 
pažinčių, kad sudaryčiau įspūdį, jog viskuo su juo dalijuosi. Tada 
jis labiau manimi pasitikėtų. Jis gvildentų mano prisipažinimus, 
duotų patarimų, o aš iš dėkingumo suteikčiau jam tokią palaimą, 
kokios su kitomis nepatiria. Ir tomis grasaus artumo akimirkomis 
apsiverkčiau susigraudinusi, kad jis ruošiasi iškeliauti. Paklausčiau, 
kada grįš ir ar galėtų parvežti man saldumynų ir audeklo atraižą. 
ryti viską, kad tik pabėgčiau. 

Kai grįžo iš dar vienos kelionės, jo apsilankymui buvau pasiruo- 
šusi arbatos ir užkandžių. Jam godžiai valgant pradėjau pirmą apsi- 
mestinę išpažintį: neva baisiai jo ilgėjausi ir baiminausi, ar taip pat 
stipriai mane tebemyli, kaip kadaise sakėsi. Girdi, jam nesant skai- 
čiau man skirtus jo eilėraščius, kad, taip sakant, jausčiau jį savyje. 
Jie man atrodę erotiški, nors jis gal neturėjo tokios minties juos 
rašydamas. Skaitydama neva prisiminiau, kaip jis tuos eilėraščius 

deklamuodavo prieš pasiguldydamas mane į lovą ir suteikdamas 
kitos rūšies poetišką palaimą. Aukštasis žodžių menas susipynęs 
su aukštuoju meilės menu. Jis esąs viršukalnė, o aš - tvenkinys su 
jo atspindžiu, ribuliuojantis nuo džiaugsmingo virpulio. Jis džiau- 
gėsi tai girdėdamas. Jo savimeilė buvo tokia beribė, kad vertė tikėti 
keisčiausiu melu. Nusišluostęs nuo burnos trupinius, jis išpildė 
tariamas mano fantazijas, užgulęs mane deklamuodamas eilėraštį 
apie girtą atsiskyrėlį. 

Po visko, kai gulėjom atsisukę į vienas kitą, prisipažinau jam 
kitą dalyką. Neva taip jo geidžiu, kad mane ima baimė, jog kelio- 
nėje jis susiradęs kitą. Neva suprantu galinti neabejoti jo ištiki- 
mybe. Bet įvairios mintys apninka meile liepsnojančią moterį, kuri 
jau turi dalytis juo su kitomis dviem žmonomis. Kaip ir tikėjausi, 
jis švelniai mane patikino nesutikęs jokios kitos moters. Aš esanti 
jo numylėtinė, šiaurinio kiemo valdovė. 

— Bet kam mums reikia tiek išsiskyrimo dienų? — gailiai suvai- 
tojau. - Būk geras, pasiimk ir mane kartu. Tada galėtume per visą 
kelionę mylėtis. Prisimeni tą valandėlę gamtos grožio apsupty? 

Jis švelniai atsakė negalintis. Esąs užsiėmęs ir tiems reikalams 
turįs skirti visą dėmesį, o mano kūno vilionės jį blaškytų. 

Apsimestinai droviai ėmiau kibti: 

— Ir kas tai per reikalai, kuriems reikia daugiau dėmesio, negu 
aš laukiu iš tavęs? 

Jis staiga subjuro. 

— Neklausinėk apie mano verslą. Ne tavo reikalas. 

Žinojau, pernelyg staigiai jį prispausti rizikinga. Apsimečiau 
persigandusi, kad jį supykdžiau, ir ėmiau melsti atleidimo. Nusi- 
gręžusi užsidengiau veidą rankomis, tartum slėpdama ašaras. Pa- 
lūkėjusi baugščiai paklausiau: 

— Ar bus ne per didelis prašymas gauti iš tavęs daugiau eilėraš- 
čių, kad jie mane palaikytų, kol tavęs nebus? Labiausiai mėgstu ei- 

lėraščius apie atsiskyrėlį. Gal nustebsi, bet aš dažnai įsivaizduoju, 
kad tu - atsiskyrėlis, o aš - tavo urvas. 

Jis iš širdies pažadėjo duoti man dar eilėraščių. Vieną padekla- 
mavo - tai buvo jau parašytųjų variacija. 

— Ar rašydamas eilėraščius įsivaizduoji kokį nors urvą? Ar jame 
mieliau lankytumeisi nei manajame? 

Palengva išskėčiau kojas. 

— Tavo urvelyje geriau. 

Jis užsirito ant manęs. 

— Ar tikrovėje esi matęs tokį urvą, kurį mini eilėraščiuose? 

Jis įsmeigė į mane akis. 

— Ko tu šiandien tokia pilna klausimų? 

Jis nusirito nuo manęs ir liepė dar įpilti arbatos. Atsiprašiusi 
pasakiau tiesiog norėjusi, kad vienas kitam būtume viskas, kaip 
kadaise ir kalbėjome. Visai neketinu kaišioti nosies kur nereikia. 
Apsisiaučiau chalatą, o jis liepė nusivilkti. Dirbdama gėlių na- 
muose jau seniai nebesidrovėjau nuogumo. Bet dabar jaučiausi 
pažeidžiama, sakytum, jis būtų galėjęs išskaityti, ar meluoju, ar 
sakau tiesą. Būdama kurtizanė, buvau išmokusi iš vyrų judesių ir 
įsitempusių raumenų suprasti, ką jie galvoja ir ko nori. Atpalaida- 
vau rankas ir kojas, atleidau raumenis. Jis atsisėdo lovoje ir ėmė 
spoksoti, kaip jam patarnauju. Atsikando bandelės ir perkreipė 
veidą. 

Prikišo bandelę man prie burnos. 

— Tau neatrodo, kad ji sužiedėjusi? — paklausė. 

Nespėjau atsakyti, o jis ėmė ir sugrūdo bandelę man į burną. 

Nusisukau ir prisidengusi burną ėmiau kramtyti. Linktelėjau. 
Bandelė sunkiai kramtėsi. Nurijusi paskutinį kąsnį, nusprendžiau 
dar kai ką prisipažinti - kad trokštu nuo jo turėti kūdikį. 

- Žinoma, kurgi ne, - pasakė jis ir įkišo man į burną dar vieną 
bandelę - šįkart su didesne jėga. - Šita irgi sužiedėjusi? 

Linktelėjau. Jam darėsi kažkas negerai. Reikia pameilikauti, kad 
jam pakiltų ūpas. 

— Tai spjauk, - tarė jis. 

Buvau dėkinga, kad nereikės visko suvalgyti. Paėmęs už pečių 
stumtelėjo mane žemyn, liepė klauptis, o man paklusus įbruko į 
burną savo kotą. 

Vis labiau įsiaudrindamas šaukė: 

— Plačiau žiokis, šliundra! 

Aš nuojo atsiplėšiau. 

— Kaip gali man taip sakyti? 

Ėmiau verkti vaidindama užsigavusią. 

Jis susiraukė. 

— Kaip aš supaisysiu, kas nusprūsta nuo liežuvio, kai pametu 
galvą? — Jis vėl įbruko man į burną kotą ir ėmė bjauriai mane 
plūsti. - Greičiau, tu kalės skyle apgliaumijus. 

Baigęs jis išsidrėbė lovoje apspangęs iš pasitenkinimo. Netru- 
kus užmigo. Atsisėdau kambario gale. Kas čia įvyko? Aš aiškiai už- 
kliudžiau kažką svarbaus. Yra kažkoks urvas, kurį jis norėtų nuo 
manęs nuslėpti. Turbūt reikia daugiau laiko išgauti daugiau žinių. 
O tuo tarpu paprašysiu to, ką žadėjo man atvykus - pastatyti ge- 
resnį būstą kitoje savo valdų vietoje, kur mažiau gatvės triukšmo ir 
daugiau saulės. Man nereikėjo čia patogiau įsitaisyti. Tikėjausi tiek 
neužsilikti, kad sulaukčiau nors kokios statybos pabaigos. Tačiau 
bendraudama su klientais perpratau - kuo daugiau jie už mane 
moka, tuo labiau vertina. Dabar esu pačiame dugne ir jis tol manęs 
nepaisys, kol tarp namiškių neužimsiu aukštesnės padėties. Turė- 
jau bent jau susilyginti su Greipfruta. 

Kitąkart jam apsilankius, prigludusi atsiliepiau į jo aistros pro- 
trūkį ir ėmiau kalbėti apie šaltį niekad nematant saulės, apie sunkų 
gyvenimą kur kas prastesnėmis sąlygomis negu daugelio kitų šei- 


mos narių. 

— Mūro galerijoje mūsų balsai girdėti kaip per gramofono gar- 
siakalbį. Visi girdi, ką mes darome. 

— Natuir perdedi, - pasakė jis juokdamasis. 

— Bet taip ir yra. Burtų Moliūgėlis sakė, kad kaimynai atsistoję 
prie sienos klausosi, lyg mes būtume operos atlikėjai. 

Jis nusikvatojo. 

— Tegul klausosi. Kitų įspūdžių jie neturi. Kam iš jų atimti tą 
malonumą? 

Pasakiau, esą dėl manęs nebūtina statyti naujo priestato. Pa- 
kaktų padidinti tą, kuriame gyvenu, ir mano kambariai atsidurtų 
per vidurį, toliau nuo gatvės ir aidžios galerijos. 

- Aš droviuosi, kad Greipfruta ir Žydruolė mus girdi. 

Jis kiek patylėjo. 

— Kažkodėl negirdėjau ką nors skundžiantis triukšmu. 

— Į mano pusę garsai irgi atsklinda. - Nutaisiau verksmingą 
balsą. - Girdžiu, kaip tu Greipfrutą varai į palaimingą ekstazę. Iš 
jūsų šūksnių kuo puikiausiai suprantu, ką darote - ar ji guli aukš- 
tielninka, ar paslika, ar skrieja oru. 

Jis nusijuokė. 

— Na tavo ir vaizduotė. 

— Kaip man užmigti girdint tavo žodžius, kad esi jos, kad ji tavo 
mylimiausia? 

— Ašjai nesakiau, kad yra mano mylimiausia. 

— Tu juk nesusivoki, ką kalbi, prapliupęs lietumi iš susitvenku- 
sių debesų! - vis sielvartingiau rypavau. - Kaip man užmigti, kai 
širdis krauju apsipila? 

Jam iš to buvo tik juokas. 

— Tai tau žmona nemigėlė. Tuoj aš visiems parodysiu, kad tu 
mano mylimiausia. Apsiversk ir rėk į valias. 

Jis nuo pat pradžių buvo šiurkštus. Pirštai buvo kaip sukem- 
pėjusios nudžiūvusių medžių šaknys. Sugriebęs už krūtų ėmė jas 

sukti, kol pradėjau klykti. Kandžiojo man kaklą, ausis, apatinę lūpą 
ir man riktelėjus iš skausmo baubė: 

— Sakyk, kad tu mano. Sakyk, kad manęs nori! Garsiau! 

Pasibaigus šitai kankynei apsiverčiau ant šono. Vadinasi, pasi- 
rinkau blogą taktiką. Jis glostė man plaukus ir kalbėjo, esą Greip- 
fruta dabar žinos, kokia aš jam reikalinga. Vardijo, kas labiausiai 
patiko, - pasistengiau nesiklausyti šlykščių jo žodžių. Nieko ne- 
sakiau. Atvertė mane veidu į save ir tada pamačiau, kad juodi jo 
vyzdžiai išsiplėtę kaip žvėries. Nuleidau akis, kad jų nematyčiau. 
Jis pakėlė mano veidą už smakro. 

— Žiūrėk į mane, - liepė. - Kokios gražios tavo akys. Jos - tavo 
sielos langai. - Jis pabučiavo man vokus. - Net kai tyli, iš akių vi- 
sada matau, kada slepi tikruosius jausmus. Galima, įeisiu į vidų ir 
pažiūrėsiu? Ką iš tikrųjų man jauti? 

Jo vyzdžiai buvo kaip du juodi mėnuliai. Iš tiesų pajutau, tarsi 
jis būtų į mane įėjęs pro akis. Galva nepakeliamai apsunko. Beveik 
nepajėgiau mąstyti. Jis dusino mano mintis, smaugė valią. Žūtbūt 
turėjau ją įtempti. Jis laikė mano smakrą. Užsibrėžiau neparodyti, 
kaip man neramu. Pusiau nuleidau vokus, kad žvilgsnis taptų sva- 
jingas. 

— Plačiau atsimerk, - įsakė jis. - Noriu viską apie tave žinoti. 
Dabar jau matau. Štai jos, mielosios tavo mintys. O aš štai ką 
manau: niekada neleisiu tau pabėgti. 

Krūptelėjau ir jis turėjo pajusti, kad visas mano kūnas įsitempęs. 

— Kas tau, mano meile? — paklausė. Vėl atsuko į save mano 
veidą. - Pažiūrėk į mane. Pasakyk, ko išsigandai. 

Iš pradžių žodžio negalėjau ištarti. 

— Niekada nesitikėjau iš tavęs išgirsti tokį pažadą. Buvau nuste- 
binta, o dabar viliuosi, kad tą pažadą išpildysi. 

Jis toliau stebeilijo man į akis ir neleido jų nukreipti. 

— Tu mano. Visada būsi mano. O aš tavo? 

Vėl mano mintis užgulė nepakeliamas sunkumas. Grumtis su 
baime man prireikė visų likusių jėgų. 

— Tu mano, - pasakiau. 

Jaučiau, ką jis galvoja. Buvo piktas, kad meluoju. Tad pakarto- 
jau, ką sakiusi, švelniau, jautriau, tariamai negalėdama atsidžiaugti 
ir atsistebėti, kaip man iš tikrųjų pasisekė. 


BuURTŲ MOLIŪGĖLIS PASAKĖ, kad jos gyvenimas - kaip budistų 
vienuolės. Tarnystė puspročiams ir žiopliams pelnysianti jai malo- 
nių kitame pasaulyje. Kita vertus, jos žodžiais, tarnų draugija turi 
savų privalumų. Iš jų sužinodavo apie rezgamus sąmokslus, - pa- 
vyzdžiui, kai apsirgo Žydruolė. Ji tik apsimetanti. Žydruolė mela- 
vusi, kad susirgo Ryto Vakaro sūnus. Apsirgo Greipfruta. Ir ji apsi- 
metanti. Greipfruta pasiskundė prastu maistu. Žydruolė ją iškone- 
veikusi dėl visko dejuojant. Greipfruta Rytą Vakarą pamaloninusi 
jo mėgstamos rūšies seksu ir jis dovanojęs Greipfrutai apyrankę. 
Žydruolė pareiškusi nerandanti apyrankės, kurią buvo numačiusi 
dovanoti būsimai sūnaus nuotakai. Greipfruta įtūžusi, nes turėjo 
grąžinti apyrankę. Rytas Vakaras susiruošęs tikrinti lentpjūvės, ir 
visų mūsų laukė savaitė taikos ir ramybės. 

Mes su Burtų Moliūgėliu kalbėjomės patylomis - toks susival- 
dymas jai buvo stačiai žygdarbis. Ji įtarinėjo Žydruolės kambarinę, 
kurią jau buvo užklupusi šniukštinėjant. Norėdama ją atbaidyti 
nuo klausymosi po mūsų langais Burtų Moliūgėlis paleido gandą, 
esą mačiusi aplink mūsų buveinę besisukiojant moters šmėklą už- 
gesusiomis akimis. Tačiau net ėmusis tokių atsargumo priemonių 
ji kalbėjo pakuždomis. Kas ten žino, gal klausosi kitos kambari- 
nės, tarnaujančios kitoje namų dalyje gyvenantiems namiškiams. 
Aš vis nuogąstavau dėl Greipfrutos kambarinės, kuri pastojo nuo 
vieno senio iš Mėnulio Tvenkinio, ir senis Rytui Vakarui sumo- 

kėjo, kad ją išleistų pas jį. Žydruolė iš tų pinigų nenusamdė Greip- 
frutai naujos kambarinės vietoj buvusios. 

Rytui Vakarui išvykus, iš mūsų kasdienybės išnyko slegiantis 
sunkumas. Su Burtų Moliūgėliu ir Greipfruta kalbėjomės apie 
senus laikus - tai su neviltimi, tai su šypsena. Pasakodavomės apie 
savo numylėtinius. Neminėdavom patirtų pažeminimų. Savo pri- 
siminimų skrynelėse turėjome pasakojimų kone apie kiekvieną 
gerbėją, globėją, meilužį, kurtizanę ar kurtizanių ponią. Galėjome 
rinktis, apie ką išsamiai pasakoti: apie vyrus, kurie buvo storžie- 
viai, apie tuos, kurie buvo dosnūs, apie gero būdo žmones ar jau- 
nuolius, nepasotinamai išalkusius sekso. Išsiaiškinom, kad kiek- 
viena buvome sutikusios tokį klientą, su kuriuo darbas buvo ne 
darbas, nereikalaujantis jokių pastangų, kurį mylėjome ir dėl kurio 
ilgainiui pradėjome saugotis bet kokio meilės jausmo. Papasako- 
jau Greipfrutai apie Ištikimąjį. 

Kadaise buvau sau davusi žodį apie jį nebegalvoti. Tačiau buvo 
neįmanoma sulaikyti į paviršių besiveržiančių prisiminimų. Jis 
mane pažinojo nuo septynerių metų ir matė, kaip pasikeičiau nuo 
tada, kai dar buvau išlepinta amerikietė mergaičiukė. Žinojo, ko 
iš jo noriu, - to, ko būčiau norėjusi iš bet kurio vyro. Jis kentėjo 
dėl mano įtarinėjimų, dėl nuolatinių bandymų gauti iš jo daugiau, 
priversti garbingai elgtis. Prisiminiau, kaip mokė priimti man ro- 
domą gerą valią, kad atpažinčiau meilę. Žvelgdama į praeitį ma- 
čiau, kaip stipriai, nors ir saviškai, jis mane mylėjo, bet aš norėjau 
daugiau. Geri prisiminimai apie jį dabar man buvo kaip dovana. 

Gražiausi prisiminimai, be abejo, buvo susiję su Edvardu ir Flora. 
O kartu jie buvo liūdniausi. Mes visos trys kaip didžiausią turtą sau- 
gojome beribio sielvarto persmelktas savo istorijas. Jos buvo meilės 
įrodymas, ir aš išpasakojau daug širdį gildančių atsitikimų. 

Vieną dieną išliejau gausybę ašarų dėl mažylės Floros. Tai buvo 
sausio 18-oji, jos septintasis gimtadienis. Su Burtų Moliūgėliu pri- 


Rojaus kalnas 471 


siminėme tą dieną, kai ji gimė. Atsimeni, koks buvo Edvardo vei- 
das, kai laikė ją ant rankų? Atsimeni, kaip ji pamatė musę prau- 
siantis kojeles? Vyliausi ją esant laimingą. Baiminausi - gal manęs 
visiškai neprisimena. Tik staiga po langu išgirdau kažką nusičiau- 
dėjus ir mikliai atplėšiau langines. Pamačiau šalin sprunkančią Žy- 
druolės kambarinę. Ji matė, kaip verkiau. 

Kai dar gyvenau Šanchajuje ir nesupratau, kad Rytas Vakaras 
mane mergina, nesivaržydama kalbėdavau su juo apie Edvardą. 
Juk, šiaip ar taip, jis pats liejo sielvartą dėl Žydruolės. Aš jam pasa- 
kodavau, kad tarsi nereikšmingos akimirkos su Edvardu mano at- 
mintyje išliko kaip itin svarbios, - tokie mažmožiai kaip pokalbiai 
apie įgimtą paukščių budrumą, apie besimainančią abiejų mūsų 
akių spalvą. Rytas Vakaras aukštindavo Edvardo - „tavo karštai 
mylimo vyro“ — atsidavimą man ir prašydavo daugiau apie jį pa- 
sakoti. Jo žodžiais, mus vienijo gedulo brolystė, o aš jam pritarda- 
vau nesuvokdama, kaip pavojinga būsimam meilužiui tvirtinti, esą 
nieko taip nebemylėsiu kaip to, kuris yra miręs. 

Kai mes su Rytu Vakaru tapome meilužiais, jis švelniai klau- 
sinėdavo, ar tebegalvoju apie Edvardą. Nesigindavau galvojanti, 
bet tuoj pat pridurdavau apie jį galvojanti dažniau. Rytas Vaka- 
ras tai girdėdamas apsiverkdavo. Pamažu permaniau, kad jis išvis 
nenori, jog ką nors prisiminčiau iš praeities. Taigi ėmiau vengti 
kalbėti apie Edvardą. Ilgainiui pradėjau apsimetinėti nebeprisi- 
menanti nė vienos su kitu patirtos laimės akimirkos. Jis norėjo 
manyti, kad tik su juo prasidėjo tikrasis mano gyvenimas ir pa- 
budo užgniaužti jausmai. Tačiau Žydruolės kambarinė pamatė, 
kaip yra iš tikrųjų, pamatė mano ašaras. Papasakos Žydruolei ir 
gaus už tai atlygį. 

— Žydruolė sakė tave verkus, - tarė Rytas Vakaras nakčiai atėjęs 
pas mane į lovą. - Tau liūdna, mano meile? 

Jis atrodė susirūpinęs. 

— Ko man liūdėti? Gal ji šiandien girdėjo mane dainuojant? Tai 
buvo liūdna daina. 

— Padainuok ją man. 

Sustingau iš baimės. 

— Labai droviuosi. Nė iš tolo taip gražiai nebepadainuosiu, kaip 
dainuodavau kurtizanių namuose. Turiu prasidainuoti, kad tau 
per ausis neitų mano cypavimas. 

— Viskas, ką tu darai, žavinga. O jei netobulai, tai dar žavin- 
giau. - Jis apsivijo mane rankomis. - Padainuok. Nepaleisiu, kol 
nepadainuosi. 

Ėmiau raustis atmintyje ir, laimė, iš atminties iššoko viena 
mano nekenčiama kvaila amerikietiška dainelė. Gėlių seserys gro- 
davo ją fonografu ir šokdavo fokstrotą, o prikibusi melodija paskui 
neatstodavo kelias dienas. Tad kiek įmanydama liūdniau sudaina- 
vau Rytui Vakarui angliškus žodžius. 


Liūdnas, vienišas ir neramus 

kinas be savų tolsta nuo krantų 

dideliu laivu. 

Kaip skaudu palikt jam gimtus namus — 
blėsta praeity metai nueiti. 

Jo daina karti: 


„Sudie, Šanchajau, sudie...“ 


Rytas Vakaras ėmė ploti. 

— Tavo balsas toks pat nuostabus kaip anksčiau. Bet ką reiškia 
tie angliški žodžiai? Supratau tik „Sudie, Šanchajau, sudie“. 

- Tai daina apie liūdną merginą, paliekančią Šanchajuje saviškius. 

- Dainavai ją ilgėdamasi Šanchajaus? 

Na ir nepasisekė, kad ta daina pasipynė ant liežuvio. 

— Mažai kas mane ten vilioja, - atsakiau. 

— Mažai kas? Vadinasi, kažkas vis tiek vilioja. Ko labiausiai pasi- 
gendi? Puotų, puošnių drabužių, gardžių valgių? 

Ieškojau kokio nekalto atsakymo. 

— Pasigendu jūrinės žuvies, štai ir viskas. 

Jis paglostė man veidą, o kai pakėliau į jį akis, paklausė: 

— O vyrų? 

Atsisėdau. 

— Kas per klausimas? 

— Droviesi prisipažinti, mano meile? 

— Aš nesiilgiu praeities, - atrėmiau. - Mane tiesiog nustebino, 
kad šito paklausei. 

— O kodėl dabar nusukai akis? 

Jis atgręžė mano veidą į save. 

— Manau, tau patinka prisiminti kai kuriuos vyrus. 

- Visai ne. Viskas buvo tik iš reikalo. 

— Su kai kuriais tau turėjo būti smagu - gražiais, žaviais. Su Išti- 
kimuoju Fangu. Jei neklystu, jis buvo tau pirmas? 

Netekau žado. Iš kur jis žino? Gal Ištikimasis jam pats pasigyrė? 
Gal nugirdo Žydruolės kambarinė? 

— Neturiu jam ypatingų jausmų. 

— Moteriai visada mielas pirmasis, - pasakė jis. - Turbūt ne vie- 
nus metus jį priimdavai visai ne iš reikalo. Jam kur kas labiau gy- 
venime pasisekė negu man ir jis turbūt nešdavo tau rinktinių do- 
vanų. Žiūrėk man į akis. Ar jis gražesnis? 

Prispaudęs prie lovos mano rankas įsisiurbė į akis. Kiek pasu- 
kau veidą. 

— Dabar apie jį galvoji? Dėl to ir nusukai akis? Gal nori įsivaiz- 
duoti, kad mano kuolas yra jo? Nusisuk, kad nematytum mano 
veido. 

Nelaukdamas, kol atsakysiu, urgzdamas ir riaumodamas ap- 
vertė mane kaip paklaikęs beždžionžmogis. Jam maišėsi protas. 

Kitą naktį buvo ramus, bet aš stengiausi neprarasti budrumo. 
Kalbėjomės apie jo sūnų, apie tai, koks jis jau didelis užaugo. Ryto 
Vakaro balse buvo girdėti švelnumas. Gyrė sūnų stropiai mokan- 
tis. Kartojo protingus sūnaus pasakymus. Laimingas ir patenkintas 
mane nurengė ir įsitempė į lovą. Tik staiga visas persimainė. Sura- 
kino mane apsivijęs visu kūnu ir įsispitrijo į akis. Nieko nekalbėjo, 
bet jaučiau, kaip suima mano mintis, išrauna ir vietoj jų įdeda sa- 
vąsias. 

— Apie ką galvoji, mano meile? - paklausė. - Apie Edvardą? 

Buvau tam pasiruošusi. 

— Neatsakinėju į klausimus apie Edvardą. 

Mėginau išsilaisvinti, bet jo gniaužtai dar stipriau surakino. 

— Nesuprantu, kodėl klausi. Edvardo nebėra. Esi tu. 

— Kam meluoji? Melas mus skiria. Melas rodo, kad tu jį slapstai 
ir jis tebėra su tavim. Žinau, kad jo ilgiesi, ir tai jokia gėda. 

Tikrai taip, pagalvojau pati sau, jis teisus kaip niekad. Bet žino- 
jau - nieko negalima sakyti. 

— Mano meilei nieko nebetrūks, - kalbėjo jis maldaujamu bal- 
su, - jeigu jo atsikratysi ir suprasi, kas jis buvo iš tikrųjų. Jis buvo 
svetimšalis ir vadino tave žmona, kad turėtų nemokamą kūšį. Ko 
virpi? Prieš jį? Prisimeni, ką jis su tavim darydavo, dulkindavo kaip 
kekšę? Jis vis dar čia, ar ne? Lavonas lovoje tarp mūsų. 

Susivaldžiau ant jo neužrikusi. Ramiai pasakiau: 

— Nebenoriu daugiau apie tai kalbėti. 

— Nagi, mano meile, sakyk teisybę. Ką jutai, kai jis pirmąkart 
tave palietė? Virpulį? Staiga pajutai geismą, kad jis į tave įeitų? Tu 
gi patyrusi moteris. Tokios nevaržo savo geidulių. Iškart tai supra- 
tau, kai susitikom. Tu manęs geidei. Užtat aš susilaikiau. Priverčiau 
palaukti, kol tave paimsiu. 

Jis taip mane sugniaužė, kad kaulai sutratėjo. Jo veidas buvo 


klaikiai bejausmis. 

— Ojo ilgai laukei? Gal jis tave paėmė iš užpakalio kaip šuo 
kalę? Turbūt svetimšaliams taip labiausiai sekasi? — Jis mane ap- 
vertė ir tvojo kuolą į vidų. - Va taip su juo buvo? Smarkiau? Grei- 
čiau? Klaupdavaisi priešais jį? Ko spyriojiesi? Parodyk, ką darei tik 
su juo, 0 ne su manim. Noriu visko, ko jis iš tavęs gaudavo. Noriu 
visko, ko gaudavo tie vyrai, su kuriais sueidavai tik iš reikalo. Noriu 
to, ko tie šunsnukiai nė karto negavo. 

Jo tvatijama negalėjau kalbėti - vos gaudžiau kvapą. Buvo už- 
gulęs mane visu svoriu. Tiesiog traiškė. Bandžiau jį nustumti. Jis 
mane kurstė nesiliauti, tartum būčiau blaškiusis iš įsiaistrinimo. 
Toptelėjo - reikia jam sakyti tai, ką nori išgirsti. Tad ėmiau šaukti, 
jog jis mano, o aš - jo. Jo gniaužtai atsileido. 

Kai baigė, patenkintas ir nusiplūkęs atvirto aukštielninkas. 
Tada vėl tapo švelnus. 

— Mano meile, kokia tu man brangi. Kas tau? Kodėl tokia ne- 
laiminga? 

- Pritrūkau kvapo. Maniau, uždusiu. 

— Negi tave nuguliau? Na, pati žinai, mylėdamasis aš nesižinau, 
ką darąs. Jaučiuosi toks atsipalaidavęs ir laisvas - maniau, kaip ir tu. 
Bet, matau, klydau. Galvojai apie tą šunsnukį melagį amerikoną? 

Kaip žaizda atsivėrė nesuvaldomas įsisenėjęs sielvartas. Rytui 
Vakarui jaučiau gryną neapykantą. 

- Žinoma, galvoju apie jį. Ne tavo valioje apdergti nešvankybė- 
mis mano prisiminimus apie jį. 

Atsistojęs jis nuėjo prie stalo ir įrėmė į mane žvilgsnį. Šviestu- 
vas švietė jam į veidą iš apačios ir vietoj akių matėsi tik gilios duo- 
bės. Veidas persikreipė. 

— Negaliu patikėti, kad šitaip pasakei po to, ką prieš akimirką 
patyrėm. 

Jis puolė taip smarkiai mane purtyti, kad klykdama nevalingai 


drebinau žodžius trelėmis: 

- Aš visada jį mylėjau! Jis mane gerbė ir dovanojo meilę. Jis do- 
vanojo man dukrą. Ir ji man brangesnė už viską pasaulyje. 

Rytas Vakaras mane paleido. Apkabino save rankomis, veidą 
sutraukė kančia. 

— Tu juos abu myli labiau už mane? 

Mane pagavo džiaugsmas, kad jį užgavau. Tol jį užgauliosiu, ko! 
ims manęs neapkęsti ir išvarys. 

— Niekada tavęs nemylėjau, - pasakiau. - Paleisk mane. 

Pakilęs iš lovos prisiartino. Veidas buvo pilkas kaip akmuo. 

— Aš tavęs nebepažįstu, - pasakė. 

Ir tada smogė. 

Porą akimirkų mano veidas buvo nutirpęs, paskui galva ėmė 
kratytis nuo smūgių krušos. Mačiau jį pro rūką — tirtantį nuogą 
žmogų, išsižiojusį iš siaubo, kad mane sužalojo. Jis ėmė tiesti į 
mane rankas, o aš liepiau jam išeiti. Stvėriau savo chalatą ir jam 
atsiprašinėjant toliau šaukiau nešdintis. Jis čiupo mane už rankos, 
nusipurčiau jo ranką ir sprukau šalin. Pajutau spyrį į nugarą, akyse 
sutavaravo ir parpuoliau kniūbsčia. Man dar neatgavus kvapo jis 
toliau mane spardė, paskui griebė už plaukų ir krumpliais trenkė į 
smilkinį. Ir dar spiegė: 

— Baik, baik, liaukis! - tarytum jį patį kas būtų mušęs. 

Jam pasimaišė protas ir greičiausiai būtų mane užmušęs. Duslūs 
spyriai ir kumščio smūgiai dunksėjo tai į petį, tai į šlaunį, tai į pilvą. 
Girdėjau, kaip ant jo šaukia Burtų Moliūgėlis, ir kai jis akimirką 
nuo manęs atstojo, išgirdau jos klyksmą iš skausmo. Tada vėl grį- 
žęs prie manęs paleido kumščius. Po kiekvieno smūgio akyse pasi- 
rodydavo balti ratilai, jiems sklindant ir tirpstant išryškėdavo šiur- 
piai išblyškęs jo veidas. Pakaušyje tartum kažkas sprogo ir aptemo 
akyse. Jis mane apakino. Pastūmė - man pasirodė, kad krisdama 
aukštielninka laukiu, kada kūnas žnektelės į grindis. Kritau ir lau- 
kiau be pabaigos, aklomis akimis žvelgdama į tamsą. 

ATSIPEIKĖJUSI IŠVYDAU ORE tavaruojantį baisų kažkieno veidą. 
Žioptelėjau išsigandusi. Burtų Moliūgėlis! Po akimi išbrinkusi mė- 
lynė. Pusė veido violetinis ir raudonas. 

— Nupjausiu tą jo kirminėlį, - pasakė ji. - Padugnė! Manai, juo- 
kauju? Kai visi sumigs, susirasiu virtuvėje aštriausią peilį. Jei kėsin- 
sis tave užmušti, papjausim jį pirmą. 

Jos balsas aidėjo lyg iš šulinio, tai toldamas, tai priartėdamas. 
Pasakė davusi man vaistinio opijaus. Sūpavausi ant orinių pagal- 
vių. 

— Pažįstu šitą veislę. Prasiveržusio žiaurumo nebegali sukišti 
atgal. Matė, kaip jo bijai, ir tai jį įkaitino. Kai klyki iš skausmo, jis 
vėl pasidaro švelnus ir mylintis. O tada - trinkt, ir vėl persimaino, 
vėl užsigeidžia, kad susigūžtum, o jis galėtų tapti švelnus. Žiauruo- 
lius kito žmogaus baimė svaigina kaip vynas. Vos pajutę jos skonį 
turi ja pasisotinti. 

Ji toliau plūdo Rytą Vakarą, bet aš jos nebegirdėjau ir pamaniau 
apkurtusi. 

Atsimerkusi pamačiau ribuliuojantį, besiliejantį Greipfrutos 
veidą. Akimirką pasirodė, kad nuskendau ir žiūriu į ją pro vandenį. 
Gal jau numiriau, bet nors neapakau. Kurį laiką ji žvelgė į mane 
rūsčiai, paskui atlaidžiai. Už ką man reikėjo atleisti? Bandžiau jos 
paklausti, bet negirdėjau savo žodžių. 

Baigėsi opijaus veikimas ir atsipeikėjau nuo bjauraus skausmo. 
Mano akys lakstė ieškodamos Ryto Vakaro. Būčiau negalėjusi nuo 
jo pabėgti. Rankos ir kojos neklausė, o kai mėginau jas pakrutinti, 
kūną pervėrė aštrus skausmas. Greipfruta ant sumušimų man dėjo 
žolių pavilgus, bet nuo jų sunkumo dar labiau skaudėjo. 

Nežinau, kiek buvo praėję dienų, kai pasirodė Rytas Vakaras — 
paraudusiomis akimis, atgailaujančiu veidu ir su dovana. Kad 
ir varstoma skausmų, pasislinkau toliau nuo jo. Jei dabar mane 


užmuš, tebūnie. 


478 Malonumų rūmai 


— Kaip aš galėjau su tavim taip pasielgti? - verkė jis. - Dabar tu 
manęs bijai. 

Aiškinosi buvęs girtas — dėl visko kalta meilė, neviltis ir vynas. 
Ir dar ėmė baimintis, kad jį apsėdusi tėvo dvasia. 

— Aš nuo pat pradžių jaučiausi kaip nesavas. Ėmė siaubas ma- 
tant, kas dedasi, ir vis tiek negalėjau sustoti. 

Prisiminiau jo inkštimą: baik, baik, liaukis. 
pečių, rankų, kojų, o mane krėtė iš pasišlykštėjimo. Jis vardijo 
mėlynių atspalvius lygindamas su vaisiais - slyvomis, kinkanais, 
mangais. 

— Kaip aš galėjau taip išmarginti lygutėlę tavo odą, mano meile? 

Jis man ant lovos padėjo šilkinį krepšelį. Neprisiliečiau prie jo. 
Jis atvėrė krepšelį ir išėmė filigraninę plaukų smeigę - feniksą iš 
aukso su turkio intarpu, perlais apsodinta išskleista uodega. Esą, ji 
priklausiusi jo prosenelei. 

— Matai, kiek daug tu man reiški. 

Ir paliko papuošalą ant lovos. 

Jis ateidavo kasdien ir kelias minutes pasėdėdavo prie mano 
lovos. Mano baimė atbuko ir virto pasidygėjimu. Jis atnešdavo vai- 
sių ir saldumynų. Aš jų nevalgiau. Jis daugiau nieko nereikalavo. 
Praėjus dviem savaitėms nuo tada, kai mane sumušė, paklausė, ar 
galėtų su manimi pasimylėti. Žadėjo būti švelnus. Sakė nenorintis 
vėl sukelti man skausmo. Ką man reikėjo daryti? Kur dėtis? Ką jis 
paskui būtų daręs, jei būčiau atsisakiusi? 

— Aš tavo žmona, - pasakiau. - Tai tavo teisė. 

Jam prisilietus sudrebėjau visu kūnu. Vos atsispyriau neatsisto- 
jusi ir nepabėgusi. Galiausiai privertusi kūną nurimti pajutau, kad 
jo rankos mane slegia kaip akmenys negyvėlį. Jis neapsidžiaugė ne- 
sulaukęs mano aistringo atsako, bet nusprendė, esą mums abiem 
reikia laiko, kol vėl galėsime be ribų mylėti vienas kitą. Jam išėjus 

apsivėmiau. Netrukus išgirdau jį aistringai rėkaujant Greipfrutos 
kambaryje. Kažką jai maurojo, o ji atsiliepė šūksniais, neva pri- 
klausanti jam visa esybe. Jei šitaip jo geidžia, tegul turisi kasnakt. 
Ašjai mielai padėsiu. Prašyte prašysiu jį priimti. 

Maždaug kas savaitę Rytą Vakarą suimdavo siutas ir jis mane 
primušdavo. Ne taip baisiai, kaip pirmą kartą, kai maniau, kad 
užmuš. Riaumodavo, o aš atsiliepdama kliegdavau, mat žinojau, 
kad šitaip jis išsilieja. Anot Burtų Moliūgėlio, kaimynai prisiploję 
prie savo langų gliaudydavo žemės riešutus ir mėgavosi mūsų ope- 
romis. Jis vengė mušti mane per veidą. Taikėsi į pakaušį, apsukęs 
spardydavo sėdimąją ir kojas. Prirėmęs prie sienos versdavo žiūrėti 
į akis, tada griebdavo už plaukų ir blokšdavo ant grindų. Kai pasi- 
darydavo bloga iki pykinimo ir nebegalėdavau tverti, susisukdavau 
į kamuoliuką. Burtų Moliūgėlis neklydo - Rytas Vakaras iš prigim- 
ties linkęs į žiaurumą, o paskui dėl to gailisi. Aš juo bjaurėjausi ir 
nerodydavau, kad bijau. 

Kai jis gulėdavo mano lovoje, prisišaukdavau prisiminimus, kad 
jis išnyktų. Jis nematė ir negirdėjo mano minčių, tad pasinerdavau į 
virtinę prisiminimų, ir jis išnykdavo iš lovos. Mintyse persikeldavau 
ten, kur man buvo gera. Į didžiąją svetainę, kur gaudydavau Karlotą. 
Ji vaikydavosi į gniužulą susuktą mano motinos nosinę. Persikelda- 
vau į gatvę, kur važinėdavomės karietomis. Mojuodavau vyrams. 
Vaikštinėdavau po parduotuvių pasažą, kur prekiaujama knygomis, 
medalionais, laikrodžiais. Kartą nusipirkau saldainių. Nuėjau pas 
Edvardą. Mes sėdėjome automobilyje, aš vairavau. Ėmiau šaukti 
pamaniusi, kad suvažinėsiu antį su ančiukais. Mintyse grįžau į tą 
popietę, kai buvo taip karšta, kad nieko daugiau negalėjom daryti, 
tik gulėti ant priešpriešiais sustatytų sofų bibliotekoje. Jis skaitė... 
„Aukso taurę“ . Klausyk, pasakė. O ką aš skaičiau? Naujo dienoraš- 


* Henry Jameso romanas The Golden Bowl (1904). 


480 Malonumų rūmai 


čio įrašą. Jo dienoraščio. Skaičiau įrašą garsiai. Vairavau. Grįžau į 
mūsų miegamąjį ir pamačiau Edvardą stovintį su mažyle Flora ant 
rankų. Dar buvo neprašvitę, kambarys skendėjo šiltoje sepijos švie- 
soje, auštant ryškėjo spalvos. Abu juos mačiau visiškai aiškiai, ma- 
čiau Edvardo veidą, kai jis kuždėjo mažylei Elorai, kokia ji esanti 
stebuklas: „Ji - tyras, nesuterštas meilės stebuklas.“ 

Kodėljis ištarė tą žodį - nesuterštas? Norėjau jo vėliau paklausti, 
kai Flora užmigs. Kiek daug troškau jo paklausti, o dabar turėjau 
tik tokius atsakymus, kokiais norėjau tikėti. Supratau, ką reiškė jo 
žodžiai. Aš ją apsaugosiu ir visos mano žaizdos užgis, mano širdis 
vėl taps tyra, nesuteršta neapykantos ir joje liks tik meilė. 


Du TRIS KARTUS per savaitę su Burtų Moliūgėliu eidavome į 
Greipfrutos kambarius žaisti madžongo. Mes tapome gėlių sese- 
rimis, atsikratėme įtarimų ir pasižadėjome viena kitai nekenkti. 
Vieną dieną ji paminėjo Šanchajuje ragautą patiekalą. Pakuždomis 
pasakiau, jog gali nugirsti Žydruolės kambarinė ir paskųsti Rytui 
Vakarui, kad ji galvojanti apie senuosius namus. 

— Žydruolės kambarinė? - atsakė ji. - Ta šnipukė neišdrįs manęs 
skųsti. Aš laikau leteną jai ant gerklės. Ji jaunojo tarno meilužė, o 
aš tikrai žinau jį vagiant maistą iš sandėliuko. Tik ji vis dar gauna 
atlygį iš Žydruolės už tai, kad tave šnipinėja. Siūlyčiau padėti jai 
užsidirbti tą atlygį. Kai pajusi, kad ji šniukštinėja, imk kalbėti apie 
nemarią savo meilę Rytui Vakarui ir žavėjimąsi Žydruole. Tegul ji 
perpasakoja tavo melagystes. 

Greipfruta uždėjo plokštelę ant Victrolos. 

— Ta kambarinė per muziką negirdės, ką kalbame. 

Per pastarąjį mūsų apsilankymą pas Greipfrutą pokalbį prie 
madžongo ji pradėjo padejavimu: 

— Man buvo leista suprasti, kad tau pasakyčiau, jog tu man ne- 
prilygsti atsidavimu Rytui Vakarui. 

Išverčiau akis - ką ji turi galvoje? 

— Iš savo kiemo girdžiu, kaip tau būna su Rytu Vakaru. O tu 
girdi, kaip būna man. Mano šūksniai labiau įtikina. Tu išties ėmei 
mažiau branginti jo pimpį. Siūlyčiau patobulinti savo artistinius 
gebėjimus. Pamaniau, galėtume lenktyniauti, kuri dailiau jį apvy- 
niosim aplink pirštą. Galėtume kaip gėlių seserys, kokios kadaise 
buvome, varžytis dėl vyro, kuris mums nepatinka. Šauk iš pasi- 
tenkinimo. Kalbėk, kad esi amžinai jo. Sakyk, kad myli jį ir tik jį. 
Daryk tai iš ambicijų kaip tada, kai vertėmės savo amatu. 

— Geriau tegul muša. 

— Taip sakydavo ir viena iš tų sugulovių. Ji buvo tvirta kaip tu. 

Man užkando žadą. Laukiau, kada apie tai papasakos. Iki šiol 
nesileisdavo į didesnes kalbas. 

— Ji gyveno mano kambaryje? 

— Ne, mano. O aš gyvenau tavajame, paskui buvau paaukštinta. 
Jos vardas buvo Žaliuonė, - pasakė Greipfruta. — Kadaise ji iš tik- 
rųjų mylėjo Rytą Vakarą - mylėjo net tada, kai čia atsidūrusi pa- 
matė jį esant miglapūtį. Tačiau man atsiradus jai protas pasimaišė. 
Ėmė jį koneveikti dėl apgavysčių, tyčiotis iš vargano jo gyvenimo. 
Neliko nei jos prieraišumo, nei aistros. Ir nesigūžė mušama. Jis 
turbūt jai iškratė smegenis bedaužydamas. Išmušė du dantis, su- 
žalojo akį - vokas liko užkritęs. Vieną naktį girdėjau ją klykiant 
dar garsiau negu visada. Kitą rytą ji dingo. Žinoma, išsigandau, 
kad Rytas Vakaras ją nužudė ir išnešė kūną iš namų, slėpdamas, 
ką padarė. 

- Ai-ja! - sušuko Burtų Moliūgėlis. 

Žioptelėjau ir pajutau, kaip sutraukė skrandį. Rytas Vakaras - 
žudikas. Tas pat ir manęs laukia. 

— Bet paaiškėjo, kad ji pabėgo, - pasakė Greipfruta. 

Atgavau kvapą. Norėjau kuo greičiau išgirsti, kaip jai tai pavyko. 

— Ji patraukė taku palei upę. Ties pirmu posūkiu dvi laukuose 

dirbančios moterys pamatė Rytą Vakarą galynėjantis su Žaliuone. 
Ištrūkusi ji puolė prie upės ir svirduliuodama žengė per nugludin- 
tus akmenis. Pakrantėse vandens buvo tik iki kelių ir ji turbūt tikė- 
josi nesunkiai pasiekti kitą krantą. Tačiau samanoti akmenys buvo 
slidūs, vanduo sraunus ir ji keliskart parkrito. Toliau buvo giliau 
ir ties viduriu vanduo jau sėmė šlaunis. Drabužiai susipynė apie 
kojas ir ji vos pastovėjo. Kaskart parkritusią ją pagaudavo srovė ir 
ji atsidurdavo vis toliau, bet dar pajėgdavo atsistoti. Galiausiai van- 
duo jai pasiekė juosmenį ir ėmė nešti kaip lapą. Jai pavyko nusika- 
panoti prie kranto ir ten įsikibti į medžio šaknis. Rytas Vakaras su- 
sirado tvirtą šaką ir ištiesė jai, o ji įsitvėrė. Tai matydamos moterys 
lengviau atsikvėpė. Traukdamas ją į krantą Rytas Vakaras kažką jai 
šaukė. Ji šaukdama kažką jam atsakė. Per sraunios upės šniokštimą 
moterys neišgirdo, ką jie kalbėjo. Tačiau Rytas Vakaras atrodė 
įniršęs ir paleido šaką. Žaliuonę srovė nunešė su visa šaka rankoje. 
Galva dar porą kartų iškilo virš vandens, paskui kūnas persivertė 
per nedidelį slenkstį ir ją pasiglemžė upė. Moterys sakė, kad Rytas 
Vakaras atrodė patenkintas kaip žvejys, sugavęs stambią žuvį. 

Sustingusi mintyse mačiau tą vaizdą. 

— Kita moteris pateikė kitą versiją. Ji pasakojo, kad jiems rėkau- 
jant vienas kitam Žaliuonės akys tartum paklaiko. Paskutinįkart 
kažką jam riktelėjusi, nustūmė šaką ir atsidavė vandens srautui. 
Pasak moters, Rytas Vakaras atrodė kaip žvejys, ką tik paleidęs iš 
rankų sugautą didelę žuvį. 

Žaliuonės kūną rado kitą dieną už mylios žemupio link, pri- 
plaktą prie didelio akmens. Srovė ten buvo tokia stipri, kad buvo 
neįmanoma kūno iš jos išplėšti iki pat vasaros, kai upė nuseko. 
Žmonės kalbėjo, esą Ryto Vakaro, šiaip ar taip, negali kaltinti dėl 
jos mirties. Galų gale ji pati pabėgo. Pati brido į vandenį. Bet jei kas 
manęs paklaustų, tai aš manau, kad ji paleido šaką. Tokia tai buvo 
moteris. Kaip tu. 

Man užsmaugė gerklę. 

— Sakei, buvo ir kita sugulovė. Ji irgi mirė? 

- Kaip tik laukiau, kada galėsiu apie ją tau papasakoti. Žavuolė 
atvyko po manęs ir išėjo metai iki tavo atvykimo. Ji gyveno tavo 
kambaryje. 

Vyliausi iš Greipfrutos neišgirsianti apie siaubingą Žavuolės 
galą. į 

— Mes su Zavuole taip susidraugavom, kad tapom kaip seserys. 
Viena kitai išsipasakojom, kaip nekenčiam Ryto Vakaro. Rezgėm 
planus pabėgti. Ji turėjo porą sveikų kojų, o aš - porą sužalotų. Ji 
įtarė, kad Rytas Vakaras dingdavo ne tikrinti savo lentpjūvių, o lip- 
davo į Rojaus kalną. Vieną rytą ji užsiglaudusi už priedangos ėmė 
laukti palei slaptą taką. Ir ką manai - pamatė jį drožiantį kaip tik 
tuo taku. Jam grįžus namo nugirdė vynu, įlašino kelis opijaus lašus 
ir nualsino audringu seksu. Kai jis užknarkė, ėmė naršyti kelionėje 
jo mūvėtų kelnių kišenes. Iš vienos išėmė nedidelį odinį aplanką 
ir jame rado penkiskart sulenktą popieriaus lapelį. Kaip paaiškėjo, 
tai buvo Rojaus kalną vaizduojantis eilėraštis. Jame buvo aprašy- 
tas medis su šaka, panašia į žmogaus ranką, vėžlio pavidalo uola 
ir daug kitų kelią rodančių ženklų, be kita ko, akmenys ant tako, 
kuriuos žmogus gali perlipti, bet arklys - ne. Buvo ir tokie žo- 
džiai, kaip „kairėn, dešinėn, tiesiai, į viršų, žemyn, trečias, antras“. 
Ji suprato aptikusi nuorodas, kaip pasiekti kalno viršūnę - Budos 
Ranką. 

Man širdis suspurdėjo. Štai būdas pabėgti. 

— Ar nusirašėt tas nuorodas? 

— Leisk pabaigti. Išeidama ji nenorėjo, kad Rytas Vakaras su- 
prastų ją pabėgus. Man įdavė suplėšiusi savo švarkelį ir porą plač- 
kelnių: „Tegul jis mano, kad įkandin Žaliuonės nuėjau į vandeninį 
kapą.“ Pažadėjo pasiekusi saugią vietą duoti žinią. Išėjo tą naktį, 
kai Rytas Vakaras bejėgis drybsojo po jos sutaisyto gėrimo ir sekso 

mišinio. Ji pasiėmė nuorodas, suplėšytus drabužius ir krepšelį su 
maistu ir vandeniu. Kitą dieną Rytas Vakaras iš upės išgriebė su- 
plėšytus drabužius. Jis tikrai susisielojo. Aš džiūgavau, kad Žavuo- 
lei pavyko pabėgti perkopus Rojaus kalną. Tačiau po dviejų mėne- 
sių, iš jos nieko taip ir neišgirdusi, ėmiau manyti ją žuvus. Gedėjau 
jos ir tik vyliausi, kad mirtis buvo lengva. 

Taigi į mano lovą vis dėlto buvo įsisukusi šmėkla. Žavuolė. 

Greipfruta ištraukė stalčių ir išėmė sulankstytą popieriaus la- 
pelį. 

— Prieš dvi dienas gavau įrodymą, kad ji gyva. Pas mane užėjo 
keliaujantis kurpius ir pasakė atnešęs batukus nuo mano sesers. 
Batukai man pasirodė pažįstami ir aš juos paėmiau. Tokius turėjo 
Žavuolė. Išardžiusi savo batelius perdirbo į kurpaites, tinkamas 
mano rištai kojai. Siūlės buvo nepriekaištingos ir aš ėmiau ieškoti 
plyšio pamušale - už pamušalo kurtizanės slėpdavo pinigus arba 
meilužių raštelius. Atsargiai praardžiau siūlę ties kairės kurpaitės 
kulnu. 

Greipfruta padavė man paskaityti raštelį: 


Pagal toliau surašytas nuorodas lipk į Rojaus kalną. Viršū- 
nėje pamatysi slėnį ir kupolo pavidalo uolą, panašią į Budos 
Ranką. Apsižvalgyk žemyn nuo keteros ir pamatysi Vidurkal- 
nio miestą. Ten klausk „Žavuolės namų“, aš juose lauksiu tavęs. 


Vaizduotėje išvydau miestą ant įdubusios kalno viršūnės. Mes 
su Burtų Moliūgėliu iš laimės puolėm viena kitai į glėbį. 

— Kada išeinam? - paklausiau Greipfrutos. 

— Kuo greičiau, tuo geriau. Aš pasiliksiu ir jiems pasakysiu gir- 
dėjusi, kaip žadėjai bėgti palei upę. Kai nusigausite iki Vidurkal- 
nio, bateliuose atsiųskite man raštelį ir praneškite, ar labai sunku 
ten nukeliauti. 

Ji parodė rištas savo pėdas. Nors jos nebuvo labai mažytės, tapo 
aišku, kad ji nepajėgs savo kojomis nueiti viso to kelio. Kelias mi- 
nutes prasiginčijom — mes su Burtų Moliūgėliu įrodinėjom turin- 
čios eiti visos trys kartu, kaip seserys. 

Burtų Moliūgėlis kilstelėjo savo kojas. 

— Matai? Ir mano buvo įtvarstytos, o aš noriu pamėginti. 

Greipfruta nustūmė jas šalin. 

— Tau tvarsčiai buvo nurišti dar vaikystėje. Tavo pėdos tokio pat 
dydžio kaip Violetos, jei ne didesnės. 

Taigi ginčijomės toliau. Turėjome rasti, kaip jai padėti. Ji spy- 
rėsi būsianti mums tik našta. Mes priminėm, kad tai ji mums da- 
vusi nuorodas ir Žavuolės laišką. 

— Jūs man per geros. Aš net nesutaisiau kokio baldo jums pasi- 


statyti. 


Po TOS NAKTIES ėmiau žiūrėti į gyvenimą kitomis akimis. Gir- 
dėjau valstiečius stačiokiškai labinantis iš ryto. Šįkart jų pasilabi- 
nimai man skambėjo švelniau. Pro šalį prabėgo ir tolumoje dingo 
stūgaujančių, skalijančių šunų ruja, o vaizduotėje ir aš bėgau 
su jais. 

Buvo pavasaris, sprogo pumpurai. Pagaliau baigėsi lietūs, die- 
nos darėsi vis šiltesnės. Iš sulūžusio krėslo kojų Greipfruta jau 
buvo susimeistravusi porą ramentų. Į savo batelius įklijavo kietos 
odos vidpadžius, pasiruošė žolių maišelį nuo kojų tinimo. Tomis 
naktimis, kai nebūdavo su Rytu Vakaru ir tarnaitės jau suguldavo, 
savo kambaryje treniravosi vaikščiodama pirmyn atgal. 

Iš pašiūrės, kurioje buvo sukrauti sulūžę baldai, atsinešėm med- 
galių ir iš jų padirbome savo antrininkes, tikėdamosi apdumti ki- 
tiems akis, neva niekur nesame dingusios. Kėdučių sėdynės virto 
mūsų galvomis, pusė arbatos staliuko lentos — liemeniu, o stalų 

kojos tapo mūsų rankomis ir kojomis. Burtų Moliūgėlis spyrėsi, 
kad toms lėlėms būtina turėti mūsų veidus. Suminkiusi molio ir 
purvo, aplipdė galvas - kėdučių sėdynes ir prismaigsčiusi įvairaus 
dydžio akmenukų ir šakaliukų padarė akis, nosis, burnas. Veidai 
išėjo baisoki. 

Mes su Burtų Moliūgėliu kaupėme maisto atsargas, kad visos 
trys išgyventume tris dienas. Čia neturėjau nieko, ką palikti būtų 
neleidusi širdis. Viskas būtų buvę tik našta, slegianti arba širdį, 
arba pečius. Ruošiausi pasiimti tik drabužių, kurie labiausiai tiko 
karštomis dienomis ir šaltomis naktimis. Tik paskui prisiminiau, 
ko niekaip negaliu palikti: Edvardo dienoraščio ir jo bei mažylės 
Floros nuotraukų. Prisiminiau tą baisią dieną, kai man iš glėbio 
šinkitės smarkiai, pakluskite retai.“ Aš pati sekiau šiuo patarimu. 
Išėmiau nuotraukas iš rėmelių ir įkišau tarp dienoraščio pus- 
lapių. 

Burtų Moliūgėlis man ant lovos patiesė vakarietišką palaidi- 
nukę ir ilgą sijoną. 

— Kam bruki man tuos rūbus? - paklausiau. 

Ji valiūkiškai nusišypsojo. 

— Nes tu dabar atvirsi į vakarietišką save. Be vyro keliaujanti 
vakarietė nesukels nereikalingų klausimų. Visi žino, kad svetimša- 
liams trūksta vieno šulo ir jie bastosi, kur tik jiems šauna į galvą. 

— Ojei kas nors paklaus, ko lipu į kalną, ką man atsakyti? 

— Angliškai pasakysi, kad esi dailininkė. Keliauji tapyti gamto- 
vaizdžio. Aš išversiu į kinų kalbą. 

Susiraukiau. 

— O kur mano paveikslai. Kaip įrodysiu, kad esu dailininkė? 

Ji iš krepšio išėmė du drobės ritinius. 

— Gali nerodyti, - pasakiau. 


Žinojau, kas tai, - Lu Šingo tapyti paveikslai, motinos portretas 

ir slėnis. Kaskart man susiruošus išmesti Burtų Moliūgėlis juos iš- 
gelbėdavo. 

— Verta bent pamėginti, - pasakė. - Aš pati juos nešiu. — Išvy- 
niojo paveikslą su slėniu. - Kaip galėjau su juo atsisveikinti? - švel- 
niai pasakė. - Primena kraštą, kur gyvena mano motina. 

Palaukėme, kol ateis Žydruolės eilė naktį priimti Rytą Vakarą. 
Švietė priešpilnis mėnuo. Dieną, kai netoliese sukiojosi Žydruo- 
lės kambarinė, Greipfruta surengė spektaklį kviesdama mus žaisti 
madžongo - mes iš pradžių branginomės, bet dar dukart pakvies- 
tos galiausiai sutikome. Per pastarąją savaitę daiktelis po daikte- 
lio jau buvome susinešusios savo nešulius į jos kambarį. Septintą 
nuėjome pas Greipfrutą žaisti madžongo. Dešimtą, kai visur stojo 
tyla, o Žydruolės kambarinė buvo su savo meilužiu, apsivilkome 
paprastais valstiečių žmonų drabužiais. Prie galinės kambario sie- 
nos suguldėme tris savo antrininkes, aprengtas gražiais drabužiais. 
Tyliai apvertėme stalą ir kėdes, lyg jie būtų išvartyti blaškantis. 
Ant grindų paskleidėme madžongo kauliukus ir arbatos puode- 
lius, kad atrodytų, jog staiga kažkas pertraukė mūsų žaidimą. Vi- 
dury šito sąvartyno pastatėme aliejinę lempą, stropiai apšlakstėme 
aliejumi lovos užtiesalus, šilkines užuolaidas, gazinius šviestuvų 
gaubtus ir kilimą. Deja, prasidėjus gaisrui, niekas negalės įžengti 
gelbėti mūsų - tų bjaurių lėlių akmenukų akimis. Mes su Greip- 
fruta išėjom pro užpakalinius vartus, esančius čia pat už Greipfru- 
tos kiemo. Burtų Moliūgėlis prisuko Victrolą, uždėjo liūdną ariją, 
apvertė žarijų puodą ir aliejinę lempą, padegė lovos užuolaidas ir 
nuskuto prie vartų, kur jos laukėm. 

Patraukėm aukštutiniu prieškalnės keliuku. Po penkių minučių 
mums po kojų ant pagrindinio kelio pasigirdo šauksmai. Įsivaiz- 
davau pasibaisėjusius žvilgsnius, išpūstus į nepasiekiamas vargšes 
mūsų iškamšas, gulinčias vidury ugninio pragaro ir neatpažįsta- 
mai sudegsiančias. Žydruolė visus nuvarys gelbėti šventyklos. O 

ką darys Rytas Vakaras? Ką jaus? Kiek praeis laiko, kol kas nors įeis 
į kambarį apžiūrėti kūnų susvilusios žievės oda? 

Takas kilo į kalną ir mes dažnai dairėmės per petį, ar aukštai 
pašokusios oranžinės gaisro liepsnos. Pagalvojau, ar tik nesudegs 
visi namai. O kaip kaimas - irgi sudegs? Nuo tos minties apniko 
baisūs sąžinės priekaištai. Žodžiais visos bandėme rodytis drąsios, 
bet išsidavėm balsu. Buvome išsigandusios. Man vis dingojosi, kad 
iš už krūmų tuoj iššoks Rytas Vakaras. Toldamos nuo kaimo nebe- 
matėme virš prieškalnių kylančių dūmų ir visos lengviau atsikvė- 
pėme. 

Ėjome tris valandas. Greipfrutai teko pailsėti, nes nuo ra- 
mentų jai pakirto rankas. Sustojome priėjusios tą vietą, kur keliu- 
kas buvo užverstas akmenimis. Pro juos buvo galima prasigauti, 
bet dar buvo tamsu ir nenorėjome rizikuoti, kad kuri nenukris- 
tume, taigi susiradusios vietą už krūmų atsigulėme miegoti - ne 
visos trys, tik dvi. 

Išaušusi nauja diena pribloškė atviro dangaus, kalno šlaitų ir 
skardžių grožiu. Mane apėmė iki tol niekada nepatirta ramybė. 
Grįžusios į kelią pamatėme, kad vieno dalyko Rytas Vakaras ne- 
melavo. Po griūties keliukas buvo užverstas akmenų nuolaužomis. 
Mes su Burtų Moliūgėliu galėjome šokinėti nuo vieno didesnio 
riedulio ant kito. Tačiau nepalikome Greipfrutos, kuriai kiekvie- 
name žingsnyje teko atsargiai statyti ramentą. Ant riedulių ją mėtė 
į šonus ir turėjome būti pasiruošusios ją gaudyti. Per akmenų 5ą- 
vartą ji perlipo visiškai nusikamavusi, lygiai kaip ir mes. Leidome 
sau valandą pailsėti ir pavalgyti. Į priekį stūmėmės lėtai, ji dažnai 
iškalbingai mums dėkojo, kartu atsiprašinėdama. 

— Paprastai žmonėms savi marškiniai arčiau kūno, kitų rūpes- 
čiai jiems ne galvoj, - sakė ji. 

Kažkas man buvo sakęs: net jei netyčia išgelbėji žmogų, jau- 
tiesi su juo surištas visą gyvenimą. Štai taip mes jautėmės surištos 

su Greipfruta. Burtų Moliūgėlis tolydžio klausinėjo, ar ji nenorinti 
pailsėti. Aš teiravausi, ar jai labai skauda kojas. O ji klausinėjo, ar 
labai pavargome nešdamos jos nešulius. Mes garsiai prieštara- 
vome, esą nejaučiame jų svorio, ir tikrai nejautėme. 

Apie vidurdienį jau buvome aukštai užkopusios, keliukas at- 
vedė į palaimingai ūksmingą mišką. Tik baiminomės iš už medžių 
galinčio iššokti tigro ar lokio. Prisipažinau, kad vaizduojuosi dar 
baisesnį dalyką - išdygstantį Rytą Vakarą. 

— Na, ir iš kur jis galėtų išdygti? — atsakė Burtų Moliūgėlis. — 
Nemažai užtruks, kol išsiaiškins, kad tie tariami kūnai ne mūsų. 
Be to, pirmiausia mėgins ieškoti palei upę. Kaip jis susiprotės, kad 
išėjom į kalnus? 

Įžengus į pušyną pro šakas pradėjo šviestis dangaus properšos, 
o netrukus atsivėrė visas skliautas. Nuo krūtinės kaipmat nuslinko 
baimės slogutis. Tačiau netrukus vėl užgulė - keliukas susiaurėjo, 
virto takeliu uolos pakraštyje. Man galva apsisuko žiūrint, ko- 
kiame aukštyje esame virš bedugnės. Prisiminiau Edvardo pasa- 
kojimą apie berniuką, kuris gaudydamas lėlę nuskriejo nuo uolos 
skardžio. 

- Žiūrėk į priekį, ne žemyn, - pasakė Burtų Moliūgėlis. - Kur 
žiūri, ten ir nueisi. 

— Pagal šį žemėlapį išeitų, kad mes artėjame prie urvo, - pasakė 
Greipfruta. - Jis turėtų būti kažkur anapus. - Ji parodė į priešingą 
bedugnės kraštą. - Turėtume po kelių valandų jį prieiti. 

Greipfrutai atrodė, kad ten turėtų būti paslėptos mūsų brange- 
nybės. Įsivaizdavau urve sėdintį atsiskyrėlį, minimą eilėraščiuose. 
Man visada dingojosi, neva Rytas Vakaras ir yra tas atsiskyrėlis. Su- 
drebėjau pagalvojusi, kad tame urve galime aptikti jį. 

- Žiūrėkit! - tarė Greipfruta. 

Ir parodė į kalno papėdę. Žemai buvo matyti kažkokia judanti 
figūrėlė. Įsistebeilijusios nusprendėme, kad tai ne tigras ir ne el- 

nias. Jis ėjo dviem kojomis ir negalėjo būti niekas kitas, tik Rytas 
Vakaras. Jis vienintelis žinojo, kad nėra jokio Rojaus kalno pra- 
keiksmo. 

Suskubome kopti tuo pavojingu siauru takeliu, tikėdamosi pa- 
siekti mišką, kur galėtume pasislėpti. Po pusvalandžio iš perkreipto 
Greipfrutos veido supratau, kad ji kenčia nepakeliamą skausmą. 
Rankos buvo pūslėtos nuo ramentų. Ne mažiau jai turėjo skaudėti 
ir kojas. Kepurnėjosi siauručiu takeliu, ne platesniu nei jos klubai. 
Jei suklups, nupuls nuo skardžio. Burtų Moliūgėlis ėjo iš paskos 
ir jai susverdėjus stvarstė už švarkelio krašto norėdama prilaikyti. 
Liepiau sau nežiūrėti žemyn. Pavojus mūsų tykojo iš šono ir artėjo 
iš užnugario. Galiausiai takas išplatėjo ir nutolo nuo uolos skar- 
džio. Mes su Burtų Moliūgėliu spėriai palypėjome keliuku aukš- 
tyn, ten toliau matėsi ir buvo galima pažiūrėti, kur Rytas Vakaras. 
Abi išsižiojom iš siaubo pamačiusios, kad jis kur kas arčiau, nei įsi- 
vaizdavome. Kliūtys, kurioms įveikti mums prireikė ilgų valandų, 
jam, regis, išvis buvo niekas. Akivaizdžiai skuba. Ar tikrai mus ve- 
jasi? O gal eina į urvą kitais tikslais? 

Aukštyn kilome darydamos kilpą, sakytum, paėjusios į priekį 
būtume grįžusios atgal ir nė trupučio nepasistūmėjusios. Iš baimės 
man gniaužė kvapą. 

Po dar vieno posūkio pažvelgiau į priekį ir pamačiau, kad mūsų 
viltys palaidotos. Keliukas beveik per visą plotį buvo užverstas 
akmenų griūties. Perkopti per aną krūsnį mums prireikė kone 
valandos, ir per ją keberiojantis nebuvo kur pasislėpti. Man ėmė 
tvinkčioti smilkiniuose. Visos susižvalgėme. Viena iš mūsų turėjo 
nuspręsti, ką daryti. Sparčiai žengdamas Rytas Vakaras mus pasi- 
vys nė valandai nepraėjus. Įsivaizdavau jį pasiėmus šautuvą arba 
kirtiklį, kad būtų lengviau mus visas tris sugauti - arba nužudyti. 

— Eikit toliau, - pasakė Greipfruta. 


Jos žvilgsnis buvo padėręs, tuščias. 

— Nesąmonė, - atrėmė Burtų Moliūgėlis. - Kuo tu mus laikai? 

Aš jai pritariau. Bet žinojau ir tai, kad sustojusios nepasiliksim 
jokių vilčių išsigelbėti. Įsivaizdavau, kokie smūgiai pasipils ant 
mūsų, o parvestos atgal būtume užrakintos sudegusiame narvelyje 
ir visą likusį gyvenimą kentėtume dešimteriopai. Turime laikytis 
kartu ir mūsų vienybė leis viską ištverti. 

- Eikit! — piktai tarė Greipfruta. — Šitiek planuota, stengtasi — 
man bus tik blogiau, jei pasiliksit. Aš kur nors nuroposiu. Gal rasiu 
kokį krūmą. Už jo ir pasislėpsiu. 

Tai buvo mažai tikėtina ir visos tai supratom. Prieš kelis mėne- 
sius būtume ją palikusios nė nesusimąstydamos. O dabar buvome 
tapusios vyresniosiomis gėlių seserimis ir negailėdamos jėgų sten- 
gėmės viena kitą gelbėti. Kaip galėjome ją pamesti? Greipfruta ne- 
nusileido ir nukirto: 

— Aš jausiuosi nugalėjusi, jei nors viena iš mūsų išsivaduos iš 
to žmogaus. Nežlugdykite visus tuos metus mano puoselėtų vilčių 
pergudrauti tą išgamą. 

— Gerai, eisim, — tarė Burtų Moliūgėlis, - bet tik paieškoti slėp- 
tuvės. Kai rasim, grįšim tavęs pasiimti. O tu būsi bent kiek pailsė- 
jusi. 

Savęs paklausiau, ar Burtų Moliūgėlis tikrai viliasi įgyvendinti šį 
sumanymą. Neatsisveikinome. Pasakėme, kad grįšime jos paimti. 

— Eikit, eikit, - paragino. 

Mostelėjo ranka mus gindama šalin, tartum būtume jai įkyrė- 
jusios. Ir tada šuoliais pasileidome per uolas. Kartą kitą atsigręžusi 
mačiau, kaip ji keturpėsčia kabinasi į akmenį. Man suspaudė širdį 
ir, nors ji varu varė mus eiti, jaučiausi ją išdavusi. Po valandos ne- 
beištvėriau. 

— Reikia grįžti, - pasakiau. 

— Ir aš taip manau, - pritarė Burtų Moliūgėlis. - Jis vis tiek pas- 
kui mus sugautų. Nelindėsim gi miške per amžius. 

— Galima bandyti pernešti ją per akmenis, - pasakiau. - Dviese 
gal ir pajėgsim. 

— Nesvarbu, pajėgsim ar ne. Bet būsim kartu. 

Nurūkom į pakalnę keldamos dulkių debesis. Maniau, širdis 
sprogs iš baimės. Galiausiai pamatėm Greipfrutą. Ji sėdėjo ant di- 
delio riedulio. Dirstelėjom, kas dedasi toliau ant tako. Rytas Vaka- 
ras buvo nebetoli, jau galėjom įžiūrėti jo veidą, tankius antakius. 
Droždamas pirmyn įnirtingai mojavo rankomis. Turbūt jau pa- 
stebėjo Greipfrutą. Rėkavo jos vardą. Ji sėdėjo nejudėdama. Taip 
nusikamavusi, kad nė colio nebepašliaužė, atsidavė likimui. Jai ant 
kaktos pamačiau raudonas drūžes. Matyt, buvo parkritusi. Galva 
jai kretėjo it apkvaitus. 

Rytas Vakaras buvo tik per dvi trumpas kilpas žemiau jos. Su- 
stojęs vėl pakėlė ranką. 

— Mirtinai jus uždaužysiu, gyvatės! 

Greipfruta pasistūmė atbula, kojomis spirdamasi į akmenį, ir jį 
išklibino. Nučiaužęs jis įklimpo minkštoje žemėje nepasiekęs ke- 
liuko. Ji įsispyrė į kitą akmenį ir tada supratom, kad tyčia taip daro. 
Paskui stumtelėjo mažesnių akmenų sangrūdą ir jie vartydamiesi 
nuskriejo oru. Keli akmenys atsitrenkė į žemiau stovinčius riedu- 
lius ir atšokę ėmė švilpdami kristi kita kryptimi. Jie krito per toli 
nuo Ryto Vakaro, kad jį kliudytų, bet jis matė, ką ji daro, ir keik- 
damasis dar greičiau mynė pirmyn. Ji stumdė akmenis ramentais, 
kojomis, rankomis. Jie įžambiai lėkė į šalį pro Rytą Vakarą. Jis jau 
buvo įsukęs į keliuką tiesiog jai po kojų. Ji kiek pajėgdama sku- 
biau stumdė akmenis, keliolika jų sulig graikiniu riešutu tėškėsi į 
žemai stūksančius riedulius ir nušvilpė žemyn kita kryptimi. Vie- 
nas praskriejo priešais Rytą Vakarą per dvidešimt pėdų. Jis stabte- 
lėjęs nusigręžė, paskui vėl atsisuko ir pakėlė galvą į Greipfrutą. Jo 
veide buvo dar didesnis užsispyrimas ir jis galvotrūkčiais metėsi 


aukštyn. 

Greipfruta buvo įraudusi — taip įnirtingai stengėsi. Atsilošusi ir 
įsirėmusi abiem rankomis iš visų jėgų spardė akmenis. Sulaikiusi 
piršto iki kumščio dydžio akmenų, pasišokinėdami daužosi ir iš- 
klibina kitus, kaip švilpdami skrodžia orą tarp Greipfrutos ir Ryto 
Vakaro. Tas nėrė šalin nuo akmenų krušos, ieškodamas priedangos 
už priešais esančio riedulio, žvilgtelėjo aukštyn, ir staiga jo veidą 
ištaškė raudonas sprogimas, galva kryptelėjo į šoną, paskui lošte- 
lėjo atgal. Jam krintant aukštielninkam rankos ir kojos sumataravo 
lyg bekaulės. Iš pradžių mes su Burtų Moliūgėliu stovėjom kaip 
įkastos, bet Greipfruta ėmė klupdama leistis prie Ryto Vakaro, ir 
tada abi paknopstomis puolėm žemyn jos sulaikyti. Visos trys pri- 
ėjom prie jo vienu metu ir vietoj akių, nosies, burnos pamatėm tik 
raudoną košę. Liemuo ir galūnės buvo neįmanomai išsiklaipę. Po 
juo plito kraujo bala kaip raudona vėliava. 

Burtų Moliūgėlis mane kumštelėjo ir mostelėjo į Greipfrutos 
pusę. Toji sėdėjo ant žemės. Rodėsi, džiūgauja dėl to, ką padariusi. 
Kaskart pasilenkusi pažiūrėti Ryto Vakaro kūno atsilošdavo kvato- 
dama plačiai išsižiojusi. Tai buvo sukrečiantis reginys. Kai priartė- 
jom, supratau - ji klykė kaip pamišėlė. Atsisuko į mus pažiūrėti ir 
pamatėm, kad jos veidas sukaustytas bejėgiškumo ir siaubo. Ištiesė 
į mus rankas - atsisėdom šalia ir ėmėm raudoti be žodžių. Ji nesi- 
liovė klykusi: 

— Išgama! Kodėl privertei mane taip padaryti? 

Kūkčiodama kalbėjo ir dabar jo nekenčianti. Turėjusi jį už- 
mušti, kad mus išgelbėtų, ir iš išgąsčio nieko daugiau negalėjusi, 
tik stumti ir stumti akmenis. Bet kaip tik tą akimirką, kai akmuo iš- 
taškė jam veidą, nenorėjusi, kad tai įvyktų. Nužudžiusi jį ir tai nesą 
nieko bloga. Tačiau žmogžudystė - metus akmenį ar nustūmus 
kitą nuo uolos - suteršianti sielą ir atskirianti tave nuo tų, kurie 
nieko nenužudė. Bet kuri iš mūsų galėjo tai padaryti. Buvau jai dė- 

kinga, kad išgelbėjo mus nuo Ryto Vakaro ir nuo jo budelių vaid- 
mens. Širdimi panirau į gilų jos liūdesio šulinį, įsivaizduodama jos 
kančią, kuri ją persekios visą likusį gyvenimą iš naujo prisiminus, 
ką padarė. Atmintyje man iškilo Edvardo žodžiai: „Kito žmogaus 
nužudymas - tai kartu smurtas prieš save ir iki savo dienų galo 
lieki sužalotas.“ 

Greipfruta norėjo jį palaidoti. Anot jos, būtų nedora palikti jį 
suplėšyti maitvanagiams ir vilkams. Mes ją atkalbėjome. Jei kas 
nors jį ras, pamanys, kad žuvo savaime įvykus akmenų griūčiai ir 
tuos akmenis žemyn paleido lemtis, o ne jos kojos. 

Išėjus iš miško keliukas ėmė rangytis aplink kalną, ir kitoje jo 
pusėje radom ūksmingą giraitę, nediduką ežerėlį ir jį maitinantį 
šaltinį. Kaipmat pasidėjusios nešulius ir apsišlaksčiusios veidus 
ėmėm gerti gardų vandenį. Tolėliau iš juodos angos čiurleno kitas 
šaltinis. Čia ir turėjo būti Ryto Vakaro slėptuvė. Sustojau iki jos 
likus penkiasdešimt pėdų. Pamačiau sėdinčio žmogaus nugarą — 
atsiskyrėlis! Akimirką pasidingojo, kad tas žmogus atsisuks ir pa- 
matysim Rytą Vakarą. Paėmiau nuo žemės akmenį, tą pat padarė 
Burtų Moliūgėlis. 

— Ei, tu! - šūktelėjo Burtų Moliūgėlis. 

Žmogaus pavidalas liko nebylus. Ji žengė kelis žingsnius pir- 
myn ir vėl šūktelėjo. Jis nė nekrustelėjo. Tada ji atsigręžė į mus. 

— Taip ir maniau. Mūsų vienuolis ilgai medituodamas suakme- 
nėjo. 

Nuskubėjom įkandin jos ir apėjusios akmens luitą atsidūrėme 
urve. Iš jo sienos plyšio trykštanti srovė krito ant luito, kurį buvo 
išduobusi kaip taurę. Nieko daugiau čia nebuvo. Jokios lobių skry- 
nios. Nebuvo net kur atsisėsti. 

Burtų Moliūgėliui sukėlė įtarimą akmenų krūsnis šalia urvo. 
Ji mikliai išardė krūsnį ir staiga prieš akis atsivėrė ola sulig puse 
mūsų ūgio. Prie jos angos aptikom virvę. Burtų Moliūgėlis ją 

truktelėjo, tada visos trys suėmusios ėmėm traukti lauk kažką 
sunkaus. Turėjau vilties, kad tai ne numirėlis. Pirmiausia pama- 
tėm kirbinę balkšvų vorų, knibždančių ant skrynios dangčio. At- 
šokom atatupstos. Burtų Moliūgėlis nulaužė šaką ir nušlavė tuos 
padarus. 

Skrynioje buvo knygos ir keliasdešimt popieriaus ritinėlių. 
Koks nusivylimas. Kurgi mūsų brangenybės - žiedai, apyrankės, 
vėriniai, kuriuos Rytas Vakaras buvo paėmęs iš mūsų? Greipfruta 
išvyniojo vieną ritinėlį. Ten buvo eilėraštis. Išėmė vieną knygą. 
Joje buvo surašyti imperatoriaus Čianlongo' įsakai. Aš kažką pa- 
stebėjau dėžės dugne ir mikliai pasiraususios tarp knygų ištraukėm 
dvi plokščias dėžutes. 

Viena buvo kietos odos, ilgesnė už knygą. Ant jos dangtelio 
buvo auksu įspaustas paveikslėlis, vaizduojantis aptvertą kiemą ir 
jo gyventojus. Dėžutė buvo be spynos ir užrakto. Greipfruta pa- 
kėlė dangtelį. Man atėmė žadą - štai jie, mūsų papuošalai. Per- 
braukiau pirštais savo auksinę apyrankę, perlų vėrinį, Ištikimojo 
dovanotą nefrito ir deimantų žiedą, kurio Burtų Moliūgėlis ne- 
pardavė prieš mano valią. Ji sakė, kad tas žiedas - tarsi banko s3- 
skaita. Man tereikia pamojuoti juo Ištikimajam prieš nosį, ir ims 
plaukti pinigai. 

Burtų Moliūgėlis rado savo sidabrinę apyrankę ir dvi auksines 
plaukų smeiges. Greipfrutos turėta daugiau: plaukų smeigė su dei- 
mantais, dvi auksinės apyrankės, keli žiedai ir auskarai su nefritais 
ir deimantais. 

— Žavuolė galėjo paimti mūsų brangenybes, - pasakė Greip- 
fruta. - Galėjo sau tarti taip toli mus niekada nenukeliausiant. Bet 
pasiėmė tik savo vertybes. Doras žmogus. 


* Čingų dinastijos Kinijos imperatorius (1735-1796), siekęs izoliuoti Kiniją nuo Vakarų Euro- 
pos kultūros ir prekių, dėl to uždaręs beveik visus šalies uostus. 

Kita dėžutė buvo iš lygaus medžio, su žalvariniu skląsčiu. Ir 
sunki. Pakėlusios dangtelį visos sutartinai aiktelėjom. Joje buvo 
dvylika aukso luitelių ir trisdešimt trys sidabriniai Meksikos dole- 
riai. Nukeliavus į miestą prie Budos Rankos užteks duonai, pasto- 
gei ir pagarbai pelnyti. 

Tą naktį nusprendėme pernakvoti urve. Keliskart buvau pašo- 
kusi iš miego - krūpčiojau susapnavusi, kad šalia stovi Rytas Vaka- 
ras. Greipfruta dejavo: 

— Jis atėjo manęs pasiimti. 

Raminau ją, kad tai tik baisus sapnas. 

- Aš nemiegu, - kalbėjo ji. - Jaučiu, stovi šalia. 

Leidomės į kelią dar saulei netekėjus. Pasak žemėlapio, iki vir- 
šūnės buvo likusios tik kelios valandos kelio, nebent kalno šlaitas 
būtų buvęs labai status arba būtume aptikusios daugiau akmenų 
griūčių. Mūsų jau niekas nepersekiojo, bet ginė netrukus tame 
mieste prasidėsiančio geresnio gyvenimo viltis. 

— Keista, kad niekada niekas iš Vidurkalnio nebuvo nusileidęs į 
Mėnulio Tvenkinį, - pasakė Burtų Moliūgėlis. 

— Girdas apie prakeiksmą ir dvasių šokius kalno viršūnėje pa- 
sklidęs per tris apygardas, - paaiškino Greipfruta. - Kam leistis 
į pavojų, kad nukeliautum į tokį bjaurų kaimiūkštį kaip Mėnulio 
Tvenkinys? Blogas jo vardas plačiai žinomas. 

— Būna kvailių, kurie bet kur eina, - pasakė Burtų Moliūgėlis. — 
Arba tokių drąsuolių kaip mes. 

Niekada nebuvau girdėjusi apie miestą kalno viršūnėje — tik 
pasakose. Tačiau savo laiškelyje Žavuolė jį pavadino miestu. Užli- 
pusios ant kalno keteros turėtume jį pamatyti. Mano vaizduotėje 
Vidurkalnis buvo lygiai toks pat judrus kaip Šanchajus - su cukrai- 
nėmis ir restoranais, laikraščių kioskais ir knygynais, gatvėmis ir 
žibintų stulpais, universaline parduotuve, kino teatru, karietomis, 
tramvajais ir automobiliais. Žmonės ten išsilavinę ir madingai ap- 

sirengę. Ten teka upė, o jos uoste verda prekyba - ir visa tai kalno 
viršūnėje. 

Tas Šanchajus man buvo ne vietovė, o jausmas, kad viskas 
gerai. Tai buvo grįžimas į save sveiką ir nepaliestą - su rankomis 
ir kojomis, aiškaus proto ir sveikos sielos. Išmečiau savo puikybę 
kaip šiukšlę - nereikalingą savimanos naštą, kurią tampiausi kaip 
tą nešiojamąjį tualetinį staliuką sudužusiu veidrodžiu. Mes su 
Rytu Vakaru šokdavom vienas kitam į akis kiekvienas kurstomas 
savo puikybės, ir aš buvau pasišovusi mirti, bet įrodyti savo virše- 
nybę. Tada kažin ar jis būtų ištaręs: „Taip, Violeta, tavo viršus.“ Ver- 
čiau jau gyvensiu ir darysiu tai, kas iš tikrųjų svarbu - rasiu mažylę 
Elorą, kad sužinotų, kaip ją myliu. Darysiu viską, ko reikės. 

Iki kalno viršūnės likus dviem posūkiams išsinėrėm iš kaimiškų 
drabužių ir apsivilkome suknelėmis. Aš virtau šiuolaikiška vaka- 
riete. Eidamos mišku nekalbėjom. Stengėmės nelėtinti žingsnio, 
nes ėmė vakarėti, netrukus turėjo nusileisti sutemos. Žinojau, kad 
Greipfrutai skauda kojas ir rankas, bet ji apie tai nė neužsiminė. 

Išėjus iš miško į progumą atsivėrė dangus. Prieš akis stūksojo 
akmeninė kalva. Ji buvo paminėta Žavuolės raštelyje. Paskui atsi- 
dursime ant kalno keteros. Burtų Moliūgėlis ir Greipfruta švytėjo 
tyru džiaugsmu kaip mažos mergaitės. Ropštėmės aukštyn ieško- 
damos šito gūbrio, ir štai jis priešais mus. Baltas rankos pavidalo 
kupolas. Žemiau driekėsi nedidukas žaliuojantis slėnis. O kur 
miestas? Tas slėnis buvo per mažas, kad jame būtų galėjęs įsikurti 
miestas. Jame būtų netilpęs net Mėnulio Tvenkinys. 

— Kaip rašė Žavuolė, čia yra miestas, — tarė Greipfruta, - vadi- 
nasi, yra. 

Leidosi saulė, auksu užliedama Budos Ranką. Žengiau į sve- 
timą ir kartu pažįstamą vietą. Galvojau apie motinai dovanotą 
paveikslą - „Nuostabos slėnį“. Ši vieta nepriminė jame nutapyto 
vaizdo. Tačiau ji žadino tą patį jausmą - užminė mįslę. Ar čia man 


498 Malonumų rūmai 


bus blogiau negu ten, iš kur išėjau? Pamaniau - gal blogiau. Staiga 
susvyravau ir nebenumaniau, kas persvers - abejonės ar ryžtas. 

Tylomis žingsniavome nediduko žalio slėnio pakraščiu. Greip- 
fruta šniokštavo iš nuovargio ir skausmo. Kokia stipri moteris. 
Slėnio vidury pamatėm šventyklą. Vadinasi, ne viskas grynos pa- 
sakos. Iš tolo šventykla atrodė nusiaubta, iš jos tebuvo likę griau- 
čiai - maitėdų paukščių laktos. Aplink nebuvo matyti šokančių 
dvasių. Numaniau, kad Burtų Moliūgėlis ir Greipfruta jų irgi 
dairosi. 

Oras vėso, greitai turėjo nusileisti saulė. Balti Budos Rankos 
pirštai nusidažė rausvai. Nestabčiodamos žingsniavome kalno ke- 
tera. Slėnio žolės žalumas darėsi vis sodresnis, šventykla virto ap- 
degusiu juodu kevalu. 

— Cha! Tai ne šventykla, o tvartas, - tarė Burtų Moliūgėlis. — 
Gal aplink matot ratu šokančias karvių šmėklas? Vaizduotė apdu- 
mia akis. Akys apkvailina mus. 

Ir ji vėl nutilo. 

Atsidūrėme ties ta laiko riba, kai viena akimirka rodosi kupina 
ramybės, o kita - grėsmės. Saulė buvo dar žemiau nusileidusi ir 
Budos Rankos pirštai numirėliškai papilkėjo. Visi pavidalai aplink 
tapo migloti, spalvos išbluko ir saulei nusileidus akimirksniu 
likom vienos su savo mintimis. Miestas turėjo būti arti. Reikėjo 
eiti toliau. 

Greipfruta paprašė, kad sustotume pailsėti. Leido sau pasiduoti 
nuovargiui. Saulę danguje pakeitė pusmėnulis. Blausiai sužibo 
žvaigždės. Kai Greipfruta jau pajėgė atsistoti, dangus buvo virtęs 
juodos tamsos indu, nusagstytu skaisčiai spindinčiomis žvaigždė- 
mis. Pakėlėm Greipfrutą - pastačiusi kojas ant žemės ji suinkštė iš 
skausmo. Per kalno keteros gūbrius pėdinome atsargiais žingsne- 
liais. Ketera krypo į kairę ir vedė mus arčiau Budos Rankos. Kaip 
keista, pamaniau, kad žvaigždės spingsi taip žemai. Jos rodėsi ar- 

timesnės, ne tokios ryškios ir spalvingos, bet vis dėlto žėrėjo. Jau- 
tėme net jų skleidžiamą šilumą. 

Visos trys vienu balsu sušukome: 

- Vidurkalnis! 

Pasitvirtino Žavuolės žodžiai. Prie Budos Rankos tereikėjo pa- 
žvelgti žemyn nuo keteros. 

Buvo per tamsu dar ką nors įžiūrėti, be tolimų Vidurkalnio ži- 
burių. Mintyse jau buvom arti jų. Gal prireiks dar kelių valandų, 
gal dienos ar net daugiau, jei keliukas bus užverstas akmenų ir 
takai taps klaidūs. Tačiau dabar mums tai nerūpėjo. Negalėjome 
laukti ryto. Reikėjo leistis į kelią dabar. 

Paėmėm Greipfrutą į vidurį ir ji apsikabino mus per pečius. Nu- 
stebau, kokia ji lengvutė ir kokia lengvutė pasijutau aš pati. Visos 
kartu žengėm pirmą žingsnį į naują gyvenimą. 


XII SKYRIUS 


NUOSTABOS SLĖNIS 


San Fransiskas 
1897 
Liucija Mintern 


Buvau šešiolikos, kai ant mūsų namų durų slenksčio išvydau, 
rodos, patį kinų imperatorių, nužengusį iš pasakų knygos puslapių. 
Jis buvo apsisiautęs tamsiai mėlyno šilko laisvu drabužiu, o ant 
viršaus vilkėjo kažkokiais ženklais siuvinėtą liemenę. Veidas buvo 
glotnus, švelniai įšlijas nuo smakro iki skruostų ir viršugalvio. Jis 
buvo su kiniška kasele, nuo pakaušio krintančia iki juosmens. 

— Labas vakaras, ponia Mintern, profesoriau Minternai, panele 
Mintern. 

Į mane jis tik trumpai užmetė akį. Angliškai kalbėjo nepriekaiš- 
tingai, dailia britiška tarsena, manieros buvo ceremoningos, bet 
laisvos. Užsimerkus mano ausyse jo balsas skambėjo kaip anglų 
džentelmeno. Atsimerkus vėl pasirodydavo pasakų knygos iliust- 
racija. 

Žinoma, nuo pat pradžių supratau, kad jis ne imperatorius, 
nors ir tikėjausi esant kokią nors įžymybę, pavyzdžiui, mandžiūrų 
mandariną. Tėvas jį pristatė kaip „poną Lu Šingą, Amerikoje stu- 

dijuojantį peizažinę tapybą, pas mus atvykusį iš Hadsono slėnio 
Niujorko valstijoje, o į Hadsono slėnį - iš Kinijos“. 

— Iš Šanchajaus, — pasakė svečias. - Mes, šanchajiečiai, skiriame 
save iš kitų kinų. 

Jis patenkintas spinduliavo savikliova - mačiau, kaip didžiuojasi 
savo išskirtinumu. Aš irgi buvau kitokia, tad tarp mūsų kaipmat at- 
sirado kai kas bendra. Vis laukiau pasirodant savo sielos dvynio ir 
nors negalėjau įsivaizduoti jį būsiant kiną, užsidegiau viską apie jį 
sužinoti. Nespėjau persimesti su juo nė žodžiu - jis su mano tėvais 
nuėjo į svetainę pas kitus svečius ir likau viena stovėti prieškamba- 
ryje. Jiems visada atitekdavo kas geriausia. 

Tą pačią minutę panorau jį užvaldyti: jo kinišką širdį, protą ir 
sielą, viską, kas buvo kitaip, įskaitant tai, kas slėpėsi po mėlynu 
šilkiniu apsiaustu, - žinau, papiktinanti mintis, tačiau jau beveik 
metus ištvirkavau, tad nuo išdykumo iki geidulių man buvo vienas 
žingsnis. 


BŪDAMA AŠTUONERIŲ SAU daviau žodį: būsiu ištikima savajam 
„aš“. Žinoma, būtinai reikėjo išsiaiškinti, iš ko tas mano „aš“ susi- 
deda. Šį manifestą paskelbiau sau tą dieną, kai sužinojau, kad anks- 
čiau abi mano rankos turėjo vienu pirštu per daug - po du mažy- 
lius. Močiutė patarė atliekamus pirštus nupjauti dar neparsivežus 
manęs iš ligoninės, kad žmonės nepamanytų mūsų giminėje esant 
paveldimo polinkio gimdyti aštuonkojus. Motina ir tėvas buvo 
laisvamaniai, jų pažiūros rėmėsi priežastiniais ryšiais, logika, de- 
dukcija ir jų pačių nuomone. Motina, kuri nesutikdavo su jokiais 
močiutės patarimais, pasakė: 

— Negi pjaustysim jai papildomus pirštus vien tam, kad galėtų 
mūvėti pirštines iš manufaktūros prekių krautuvės? 

Tėvai parsivežė mane namo su visais iki vieno pirštais. Bet pas- 

kui senas tėvo draugas daktaras Moberas, kuris buvo dar ir mano 
fortepijono mokytojas, juos įtikino neįprastas mano rankas pada- 
ryti tokias kaip visų. Kadaise jis buvo koncertuojantis pianistas, 
bet daug vilčių teikiančios karjeros pradžioje Prūsijos kariuome- 
nei apsupus Paryžių neteko dešinės rankos. 

— Viena ranka skambinamų fortepijono kūrinių labai nedaug, - 
pasakė jis, - o skambinamų šešiais pirštais išvis nėra. Jei norite, 
kad ji įgytų muzikinį išsilavinimą, būtų gaila, jei niekam daugiau 
netiktų, tik mušti tambūriną. 

Ne kas kitas kaip ponas Moberas mane, sulaukusią aštuonerių, 
pasididžiuodamas informavo paskatinęs tą tėvų sprendimą. 

Mažai kam bus suprantamas mažos mergaitės pasipiktinimas, 
kad jos kūno dalis buvo palaikyta nepageidautina ir dėl to pri- 
verstinai pašalinta. Ėmiau baimintis - o kas, jei žmonės be mano 
valios ir leidimo dalimis ims keisti mano esybę. Štai taip pradė- 
jau svarstyti, kokias iš daugelio asmeninių savybių turėčiau iš- 
saugoti, — tų savybių visumą moksliškai pavadinau grynąja sa- 
vastimi. 

Iš pradžių į išsamų sąrašą buvo įtraukta, kas man labiausiai pa- 
tinka ir nepatinka, meilė gyvūnams, priešiškumas tiems, kurie iš 
manęs juokiasi, pasidygėjimas glitumu ir dar šis tas, ką esu pamir- 
šusi. Taip pat surašiau savo paslaptis, daugiausia uždavusias man 
širdį, o pats faktas, kad jas reikėjo slėpti nuo kitų, buvo įrodymas 
jas esant mano grynosios savasties dalį. Vėliau į tą sąrašą įtraukiau 
savo intelektą, požiūrį į kitus, baimes, pasibjaurėjimą keliančius da- 
lykus ir tam tikrus ramybės neduodančius keblumus, kurie vėliau 
virto rūpesčiais. Po kelerių metų, kai aptikau dėmes ant apatinių, 
motina man paaiškino „biologiją, nulėmusią mano atsiradimą“, — 
svarbiausia, ką įsidėmėjau, tai kiaušinėlio išsiritimas į kiaušintakį. 


* Prūsija ir jos sąjungininkės buvo apsupusios Paryžių per 1870-1871 m. karą su Prancūzija. 

Iš jos pasakymo atrodė, kad iš pradžių buvau nemąstantis gurvuo- 
lis ir tik ateidama į pasaulį įasmeninta tėvų pastangomis. 

Tyrinėjant savo išvaizdą man būtų nepavykę visiškai išvengti 
biologijos. Buvau iš jų abiejų paveldėtų ypatybių mišinys - žalios 
akys, tamsūs banguoti plaukai, mažos ausys ir taip toliau. Blogiau- 
sias iš tų ypatumų buvo iš pasipiktinimo raudoniu užsiplieskian- 
tis motinos veidas - mano variantas buvo deginančios dėmės, iš- 
mėtančios kaklą ir krūtinę, ir tai buvo anaiptol ne žavus rausvas 
nuoraudis, o skausmingai svilinantys lopai. Tos dėmės išduodavo 
mano suglumimą, o sunkiausiais atvejais užsiliepsnodavo visas 
veidas ir man tekdavo bėgti iš kambario. Motina buvo taip išmo- 
kusi valdyti jausmus, kad dažniausiai veidas jai ūmai užkaisdavo 
nebent sveiku skruostų raudoniu. Mėginau ir aš pažaboti savo 
jausmus, bet tai pasirodė ne lengviau negu liautis kvėpuoti, ypač 
jei tėvai žemindavo mane prie žmonių tokiais posakiais kaip „Liu- 
cijai sukyla emocijos pamačius benamę katę. Arba „Liucijai kelia 
nesveiką pasidygėjimą gėlės su spygliais“. Arba „Liucija mėgsta 
aikštytis. Matysit, po valandos jau bus pamiršusi savo užgaidą . Jie 
elgėsi užgauliai ir, rodėsi, to nė nepastebi. Bet tai nepateisino jų 
elgesio. 

Motina ir tėvas buvo keistuoliai, ir ne tik mano nuomone. Mano 
tėvas Džonas Minternas turėjo visai padorų darbą - dėstė istoriją 
ir nusimanė apie meną, ypač figūrinę tapybą. Tačiau jo mėgsta- 
miausios figūros buvo nuogos - kaip jis sakydavo, „deivės, kurių 
permatomi drabužiai nusmukę iki dramblio kaulo baltumo kulkš- 
nių . Taip pat tėvas turėjo sukaupęs Tolimųjų Rytų fetišų rinkinį: 
jo kabinete krito į akis ant vienos sienos sukabinta japonų erotinė 
tapyba, vaizduojanti kūnais susivijusias poras kvaišais veidais. 
Stiklinėje vitrinoje galėjai pamatyti ašutinius mušeklius laibais 
dramblio kaulo koteliais musėms baidyti. Toje pačioje vitrinoje 
buvo imperatoriškuose Skaidriųjų Vilnelių sodo rūmuose gyve- 

nusių mandžiūrių kurpaičių. Vien dėl to pavadinimo svajojau ten 
atsidurti, kol tėvas pasakė, kad tie rūmai buvo padegti ir išgrobs- 
tyti. Tos kurpaitės irgi buvo plėšikų laimikis. Prie jų buvo pritaisyti 
aukšti mediniai ramsteliai, ir kurpaitės atrodė tartum nuo kranto 
atstumtos valtys, pasistojusios ant kilio. Tėvas paaiškino, esą su 
tokiu nepatogiai sukonstruotu apavu mandžiūrės tipeno panašiai 
kaip kinės, kurių rištos pėdos būdavo paverčiamos kanopėlėmis, 
teikiančiomis gundančio patrauklumo. 

Mano motinos tėvas Asa Grimkė buvo augalus piešiantis daili- 
ninkas, gamtininkas mėgėjas, trejus metus su didžiuoju botaniku 
Džozefu Daltonu Hukeriu keliavęs po Dardžilingą, Gudžaratą, Si- 
kimą ir Asamą ir ten piešęs atrastų retų rūšių žydinčius augalus. 
Tie piešiniai atnešė jam šiokią tokią šlovę, ir ji paskatino jo žmoną 
Merę su dukterimi Harieta (mano motina) persikelti į San Fran- 
siską. Jis gavo didelį užsakymą nupiešti Ramiojo vandenyno pa- 
krančių floros pavyzdžius. Deja, pasipainiojo po kojų pasibaidžiu- 
siam arkliui, kurio šeimininkas, užvažiavęs paimti dailininko, buvo 
turčius Herbertas Minternas, susikrovęs turtus iš opijaus preky- 
neseniai netekęs žmonos, per laidotuves mano močiutei pasakė 
suprantąs jos sielvartą. Jis pasikvietė mūsiškes pagyventi savo rū- 
muose, kol viskas grįš į vėžes. Mano močiutė taip ir negrįžo į vėžes. 
Ji vis iš jų iškrypdavo ir vaikščiodama per miegus ne kartą atsidūrė 
pono Minterno miegamajame - sakėsi šio sutrikimo negalinti su- 
valdyti nei valios pastangomis, nei vaistais. Kadangi ponas Minter- 
nas visapusiškai pasinaudojo to jos nikio privalumais, tai ją ir vedė. 
Štai tokią istoriją pasakodavo mano motina, pašiepdama savo mo- 
tinos neištikimybę jos tėvo atminimui. 

Taip buvo lemta, kad ponas Minternas turėjo sūnų Džoną, dvy- 
lika metų vyresnį už mano motiną. Motinai buvo šešeri, kai jie at- 
sirado tuose namuose. Jis beveik visą laiką gyveno kitur, mokėsi 

koledže. Bet kai motinai suėjo aštuoniolika, jaunasis vyriškis, iki 
tol elgęsis kaip su mažąja sesute, paėmė ją į žmonas ir nepraėjus 
metams ji pagimdė mane. Tad aš gimiau štai tokiuose namuose. 

Štai tokie žmonės mane užaugino - tarp jų nebuvo bendramin- 
čių. Kiekvienas gyvenome atskirą gyvenimą, nors ir po vienu stogu. 
Senelis kadaise buvo didelis žmogus, bet kasmet jo protas, regis, vis 
labiau šipo. Per kviestines vakarienes jis dalijo pasenusius dalyki- 
nius patarimus, o žmonės tik maloniai klausėsi ir vadino jį gerano- 
riu. Mano močiutė nebuvo geranorė. Ji sugebėdavo užgauti žmones 
elgdamasi taip, lyg pati būtų labai gera. Ji buvo klastūnė ir nuolat 
veldavosi į ginčus su mano motina - kartą motina, rodės, sprogs 
kaip perkaitęs garo katilas, kaklą ir veidą jai išmėtė dėmėmis, o mo- 
čiutė ramiai pasakė, kad čia nesą ko ginčytis, ir išėjo pro duris. Visi 
močiutę vadinome ponia Mintern - net jos vyras. Mama dažnai 
tūžo, kodėl tėvo neima toks piktumas kaip jos. Jis atsakydavo, girdi, 
uošvė gyventi jam netrukdo, nes yra juokinga, ir mamai vertėtų lai- 
kytis tokio pat požiūrio. Mama dar labiau siusdavo, kai jų draugai 
girdavo tėvo gerą būdą, kuris, kaip mama sakė, tebuvo įprotis užsi- 
merkti prieš problemas, šitaip bandant jas išspręsti. Vaikystėje tėvas 
man iš dalies patiko. Jis buvo draugingas, šnekus, šmaikštus; žmo- 
nės labai mėgo jo draugiją, man jis negailėjo dėmesio. Jis man nuo- 
laidžiavo. Kartais duodavo pačiupinėti geidžiamas gėrybes ar tam 
tikrus jų atitikmenis, tarkim, žaltį vietoj nuodingos gyvatės. Kai pa- 
augau, man ėmė rodytis, kad rūpiu jam ne daugiau negu valkatau- 
janti katė, vieną dieną užklydusi į namus ir čia pasilikusi. 

Motinos nuotaika būdavo dvejopa. Arba audringa, tai yra nepa- 
tenkinta ji užsiplieksdavo, arba būdavo prislėgta, tai yra nepaten- 
kinta pasiduodavo vangiam stinguliui. Tačiau dažniausiai ji visų 
šalinosi. Šiltomis dienomis būdavo sode ir sodino gėles arba karpė 
nuvytusius žiedus. Leido man išsirinkti tik vienos rūšies gėles, ku- 
rias galėjau pati auginti saulėtame žemės sklypelyje šalia erškėčių. 

Pasirinkau našlaites - įvairiausių rūšių: violetines ir geltonas, baltas 
ir violetines, rausvas ir violetines. Našlaitės buvo nesutramdomos 
ir veržėsi į kiekvieną laisvą plotelį po medžiais ir krūmais. Mama 
vadino jas miškinėmis ir būtų išravėjusi kaip piktžoles, jeigu nebū- 
čiau priminusi, kad leido jas auginti, taigi jos mano. 

Jei ne sodas, manau, motina būtų smarkiau spustelėjusi tėvą 
palikti gimtųjų namų patogumus ir įsigyti vienbutį namą, kurie, 
sublokuoti po šešis ar septynis, eilėmis dygo kone ant kiekvienos 
kalvos. Apimta slegiančios nuotaikos didžiąją dienos dalį neiš- 
eidavo iš savo darbo kabineto, ten tyrinėjo tėvo jai dovanotuose 
gintaro gabaluose sustingusius vabzdžius, - apleistoje Gudžarato 
kasykloje jis rado dvidešimt du tokius gintarus ir susigrūdo į kiše- 
nes kaip vagis. Auksiniame jos pasaulėlyje buvo įsikūrusios musės, 
skruzdėlės, uodai, termitai ir kiti parazitai. Ji kasdien ilgas valandas 
žiūrėdavo į juos pro didinamąjį stiklą. Jeigu būčiau pasidavusi ir 
leidusi jai savo nuožiūra kreipti mano interesus, galiausiai būčiau 
atsidūrusi beprotnamyje. 

Nuo pat gimimo ji kėsinosi mane paversti susisukusia sufra- 
žiste. Pavadino mane Lukrecija - oratorės Lukrecijos Mot gar- 
bei. Paūgėjusi ėmiau vis labiau nekęsti Lukrecijos vardo, nes jo 
skiemenys man priminė panašiai skambančius žodžius: liukras, 
sekretas, kretinas. Blaškiausi rinkdamasi iš dviejų vardo variantų — 
Liucijos ir Lulu. Motina pasakė, kad Lulu - įprastas vardas, tad 
juo daugiausia ir vadinausi būdama šalia jos, nebent norėdavau 
pasirodyti ne tokia paprasta, o tai priklausė nuo to, su kuo kalbė- 
davausi. 

Kaip minėjau, motina ir tėvas buvo laisvamaniai. Jų laisvama- 
nybė pasireikšdavo ir laisvu kalbėjimu bet kokiomis temomis man 


* Lucretia Coffin-Mott (1793-1880) - JAV visuomenės veikėja, kovotoja už moterų teises, ver- 
govės panaikinimą. 

girdint. Ta laisvė nuo cenzūros galėjo žavėti, bet aš ją suvokiau 
kaip nesirūpinimą manimi. Jiems visiškai nerūpėjo mano dvasinė 
būsena ir jie nė nesusimąstydavo, jog gal geriau būtų prie manęs 
neminėti pono Bikinso, užklupto vyrų bendrabutyje nuleistomis 
kelnėmis. Tai buvo apkalbėta prieš pat pono Bikinso atvykimą pas 
mus vakarienės. Daug kartų tėvas nešė kitiems kolekcininkams 
rodyti eksponatus iš savo fetišų kolekcijos, ir iš tų žmonių žvilg- 
čiojimo į mane bei prislopintų balsų suprasdavau, kad greičiau- 
siai man ten ne vieta. Būdama mažesnė tėvo kabinete žaisdavau 
su daiktais, apie kuriuos neturėjau supratimo, - tarp jų buvo trijų 
colių dramblio kaulo figūrėlių su tokiomis detalėmis kaip peniai 
ir krūtys, ir vėliau sužinojau, kad tomis figūrėlėmis moterys mas- 
turbuojasi. Nors motina ir tėvas mėgo atvirai kalbėtis apie seksą, 
regis, vienas kitam jie nejautė lytinio potraukio. Jie turėjo atskirus 
miegamuosius ir per visus metus, kiek gyvenau tuose namuose, 
niekada negirdėjau, kad būtų atsivėrusios ir užsivėrusios kurio 
nors iš jų durys, patvirtindamos seksualinę sandorą. Jų ryšys la- 
biau priminė ankstesnius brolio ir sesers santykius. 

Tik sulaukusi penkiolikos sužinojau, kad tėvas turėjo stiprų ly- 
tinį potraukį ir tenkino jį kitur. Apie tą laiką buvau įjunkusi tėvo 
kabinete slapčia sklaidyti jo pornografines knygas, ypač vieną au- 
diniu trauktais mėlynais viršeliais, su penkiasdešimt dviem nuo- 
traukomis, kuriose persikreipę raumeningi vyrai ir putlios mote- 
rys buvo sukibę įvairiais sueities būdais. Tai buvo pavadinta „Kla- 
sikine ritminės gimnastikos anatomija“. Dar radau didelę ruplėto 
medžio dėžutę su atstumiamu dangteliu. Joje buvo sudėti jam ra- 
šyti meilės laiškai - daugelio rašysena buvo vis kita, rašė ir vyrai, ir 
moterys, prisimindami seniai ar neseniai patirtus arba įsivaizduo- 
jamus siautulingus aktus. 

Kuo daugiau skaičiau tų laiškų, tuo labiau puoliau į nusimi- 
nimą. Jis dalijo kitiems žmonėms meilę, nors aš jau metų metus 

nebuvau iš jo gavusi nė menkiausio dėmesio. Jo meilužiai ir mei- 
lužės vaidino jį Meilės Viesulo dievu, Griausmavaldžiu Dzeusu, 
Koto Kolosu, Krušybos Galijotu. Vienas save vadino jo Bundan- 
čiu Gašlūnu, kita - Nepasotinama Vulva arba Vibruojančia Va- 
gina. Jie dokumentiškai tiksliai aprašinėjo ilgį, plotį, stangrumą, 
savalaikiškumą ir ištvermę. Apie seksą jie kalbėjo kaip rajūnai, 
šlamščiantys valgius, kurių paskui nebegalėjau įsidėti į burną: pa- 
dažą, grietinėlę, kremą, dešreles. Jie šlovino mano tėvą dėl jo galių 
sukelti tikras stichines nelaimes - smegduobes ir žemės drebė- 
jimus, potvynius ir uraganus, iš vandenyno dugno iškelti naujas 
salas. O aš nieko daugiau nenorėjau, tik paprasčiausio švelnumo. 
Kaip laisvai jis švaistė jį šitokiai daugybei žmonių - nesuskaito- 
mais būdais. 
Įtūžau. Man nebereikia jo švelnumo. Ir aš turiu savų poreikių. 


PIRMAM SAVO SEKSUALINIAM nuotykiui iš pradžių išsirinkau vietą, 
o tik paskui vaikiną. Tas miškelis buvo nuošaliame universiteto, ku- 
riame dėstė tėvas, valdų pakraštyje. Buvo šiltas ruduo, hortenzijų 
krūmai sviro nuo purių vešlių žiedų. Tas miškelis man priminė die- 
vus ir deives vaizduojančių paveikslų foną - dangiško sanguliavimo 
galimybę. 

Universitete studijavo tik jauni vyrai ir aš sulaukiau didžiulio 
dėmesio vien atsisėdusi ant suolelio po ąžuolu. Fakultete mane ži- 
nojo esant daktaro Minterno dukterį, taigi nebuvo nieko keista, 
kad kiurksau pievelėje studijuodama ritminę gimnastiką. Man ant 
kelių gulėjo paveiksluota knyga, ir pro šalį einantiems jaunuoliams 
atrodė, jog skaitau ir tuo pat metu kažko laukiu. Nemažai vaikinų, 
einančių taku pro suolelį, ant kurio sėdėjau, stabtelėjo paklausti, 
ką aš skaitanti. Pirmiems šešiems jaunuoliams atsakiau, kad tai siu- 
vimo pradžiamokslis. Septintajam viliūgiškai tariau: 

— Norite pažiūrėti? 

Šis jaunuolis buvo vertas peržiūros. Jis buvo, kaip ir turi būti, 
plačiapetis, dieviškų veido bruožų: vešliais juodais plaukais, dan- 
giškai mėlynų akių, žavingomis stipriomis plaštakomis, juslinga 
papūsta viršutine lūpa ir giliu grioveliu virš lūpos, kuris, anot vieno 
iš mano tėvui rašytų laiškų, labai erotiškas ir jį, kaip ir kitus griove- 
lius, dera stropiai laižyti. Taip pat prisimenu, kad jo laikysena buvo 
kupina pasitikėjimo savimi, jis laisvai ėmė su manimi flirtuoti, ir jo 
kalbos netruko pakrypti pavojinga linkme: „Labai norėčiau pažiū- 
rėti, kas jums ant kelių“, - tai rodė jį turint sanguliavimo patirties. 
Jis pasiūlė ranką ir taip grakščiai mane kilstelėjo, kad pasijutau kaip 
balerina. 

Jis ėmė atsidėjęs mane bučiuoti tarp hortenzijų, pakšėti lūpo- 
mis man į dantis, apseilėdamas burną nuo nosies iki smakro. Už- 
verčiau galvą, kad bučiuotų kaklą, ir nuo to nugarą ėmė gnaibyti 
malonūs šiurpuliukai. Gražiosiomis savo rankomis, kurios šįkart 
truputį virpėjo, jis suėmė į saujas paaugliškas mano krūtis ir ėmė 
jas bučiuoti per medvilninę palaidinukę. Palaidinukei vis labiau 
drėkstant nuo bučinių ir nesant požymių, kad dar kas nors galėtų 
įvykti, nusprendžiau peržiūrą nutraukti. Bet tada jis atsegė palai- 
dinukę ir ėmė laižyti spenelius. Vėl pajutau jaudulio šiurpuliukus. 
Netrukus jie pranyko, jam ėmus negrabiai sagstyti kitas sagas. Da- 
viau jam užmesti akį į kažkurį ritminės gimnastikos knygos puslapį 
ir liepiau paskubėti. Laukiau, kol jis kaip zuikis, bandantis ištrūkti 
iš kilpos, sagstėsi kelnes nevikriomis gražiomis rankomis. Kaip 
tik tą akimirką, kai iššoko išvaduotas jo penis, išgirdom kažkieno 
balsus ir jis užsitempęs kelnes regimai kenčiančiu veidu susigrūdo 
į jas kotą. Į atmintį įsispaudė, kaip jo koto pavidalas skyrėsi nuo 
matyto nuotraukose: vietoj balto marmuro glotnumo ir rimties — 
mėsingas, iššokusiomis gyslomis ir keistai bejėgis kaip neatakęs 
plikas graužiko jauniklis, siekiantis pieno pritvinkusio spenio. Už- 

sisagsčiau palaidinukę, susiglosčiau plaukus ir iš naujo susirišau 
kaspinu. Balsai praklegėjo pro šalį. Atsistojau. Daviau jaunuoliui 
savo adresą ir pasakiau laukti manęs dešimtą vakaro prie ąžuolo. 

Jis atėjo tiksliai laiku. Pro duris iš kiemo pusės įsivedžiau jį į 
virtuvę ir mes užlipom siaurais laiptais, kuriais vaikščiojo tarnai. 
Pusiaukelėje jis paklausė, ar, mano manymu, tai protinga. 

— Ką? Protinga? - atsakiau. — Ar tai išvis gali būt protinga? 

Perėjom į mano kambarį vedančią laiptų aikštelę ir toliau kilom 
suktiniais laiptais į bokštelį. Buvau apkabinėjusi jame esantį kam- 
barį indiškais sariais, o grindis nuklojusi persiškų kilimėlių mai- 
šaliene — turėjau juos apkarpyti, nes kur ne kur buvo pradeginti 
cigarais ir apvarvinti vašku. Septynių pakopų kopėčios vedė į pa- 
lubėje greta erkerio įtaisytą gultą. Ant jo buvo pakloti stori pūki- 
niai patalai. Tai buvo mano priebėga, kur skaitydavau, snausdavau 
ir kur protarpiais lįsdavau pasislėpti, kai nežinia kodėl užeidavo 
noras spardytis ir šūkauti. Jau buvau uždegusi žvakes, pašlaks- 
čiusi apklotą rožių vandeniu ir knygų lentynoje pastačiusi „Kla- 
sikinę ritminės gimnastikos anatomiją pusiau ištraukta nugarėle. 
Užlipome kopėčiomis, plumptelėjau aukštielninka, draugiškai 
nusišypsojau ir mes pradėjom. Jis ėmėsi bučiuoti mane į lūpas ir 
kaklą - mano prašymu šįkart bučiavo švelniau. Atsagstė palaidi- 
nukę, bet jau mikliau nei tada - spėjau, kad iki sutartos valandos iš- 
simiklino. Jau buvau išsivilkusi iš apatinių — visų, kad veltui negaiš- 
tume laiko. Mano Būsimasis Viesulas, regis, turėjo dvejonių dėl to, 
ką ruošėmės daryti, nes ką tik buvau jam pasakiusi, kad esu profe- 
soriaus Minterno duktė, - prisipažinsiu, pasakiau vien norėdama 
pradžių įsistebeilijo į gaktą, paskui su iškilmingu pamaldumu ėmė 
tyrinėti kitas uždraustas mano kūno vietas nuo krūtų iki sėdmenų. 
Jam iki soties atsižiūrėjus padėjau nusirengti. Švystelėjo priekin jo 
penis ir aš pirštu ėmiau iš eilės braukyti per iššokusias gyslutes. Tai 


Nuostabos slėnis 511 


buvo keistas įtaisas. Jis sudejavo ir buvo bevirstantis ant manęs, 
bet liepiau palaukti. Ištraukiau iš apatinės lentynos paveiksluotą 
knygą ir parodžiau ritminės gimnastikos pratimą, kurį, mano ma- 
nymu, galėjome išmėginti. Mano pasirinktas pavyzdys atrodė 
gana paprastai įgyvendinamas ir nereikalaujantis stovėti - tai būtų 
buvę nelengva dėl žemų lubų. Jaunasis Titanas linktelėjo ir priėmė 
iššūkį. Aš švystelėjau kojas aukštyn ir patraukiau sau arčiau pečių, 
o jis įsitaisė reikiama poza - vienas kelis man prie liemens, kitas 
ties sėdimąja, o galva įsispraudė man tarp pakinklių. Bet šitaip jo 
penis nesiekė mano gėdingos vietos. Tad jis pasitikrino nuotrau- 
koje, pataisė kairiojo kelio padėtį ir to menko judesio jam pakako, 
kad išsilietų man ant šlaunies. Baisiai nusivyliau: 

— Tu viską sugadinai! — ir čia pat pasigailėjau šitaip leptelėjusi. 

Jis buvo sutryptas. Po pusvalandžio išsivadavo iš nesmagumo ir 
abu pasijuokėm iš per didelio savo įsijaudrinimo. Bet kai pamėgi- 
nom sueiti ta pačia poza, rezultatas buvo tas pat. Jis maldavo nie- 
kam nesakyti ir žadėjo pasipraktikuoti. Kitą naktį atėjo dėl drąsos 
išmetęs viskio. Pasirinko lengvesnį ritminės gimnastikos pratimą 
ir galiausiai po nemenkų pastangų, baksnojimo ir pasitikrinimų, 
ar yra nusitaikęs į reikiamą vietą, įsiskverbė į mane. Mano galva, 
skausmą pakėliau lengvai ir buvau patenkinta, kad vartai pagaliau 
atverti. Bet jis iškart sėdomis pašoko lovoje, apčiupinėjo patalus ir 
susivokė praliejęs nekaltybės kraują. Baisiai sunerimo. Paklausiau: 

— Ką būtum daręs, jei būtum žinojęs - negi susikišęs atgal 
tvinksintį penį ir išėjęs namo? 

Susijungėm dar keturis kartus, jis atsilaikė jau kiek ilgiau. Bet 
man atrodė, kad negavau visapusiškos naudos, mat dar nepatyriau 
nieko tokio, kas prilygtų stichinei nelaimei. 

Per metus savo poste ant universiteto pievelės užverbavau pus- 
tuzinį pasiruošusių pasitarnauti vaikinų. Beveik visi elgėsi taip, tar- 
tum patys būtų norėję mane sugundyti. Susirūpindavo tik atsidūrę 

mano lovoje. „Tikrai nori?“ „Tu ne prieš?“ Jie buvo keleriais metais 
už mane vyresni, bet nesubrendę, vieną minutę trykštantys pasi- 
tikėjimu savimi, o kitą vaikiškai kerėpliški. Man nepatiko drąsinti 
drovuolius stengiantis per daug jų nesupeikti ar vengiant pamo- 
komo tono. Jei mano vaikinas nervinosi, laikiau tai ženklu, kad tai, 
ką mes darome, jis laiko moralės laužymu. Man nėmaž taip neat- 
rodė. Vienas Adonis buvo gana paveikus. Įsišėlo audros — siautė 
vėjo verpetai, dužo lūžtančios bangos, bet du mėnesius prasikliur- 
kinus man pakyrėjo jo nuobodumas. Toliau su juo susitikinėjau, 
bet įsitaisiau kitą, kuris buvo ne toks mokovas, tačiau pabaigęs 
įstengdavo tęsti prieš tai mūsų pradėtą pokalbį. 

Tuo tarpu motina ir tėvas nepastebėjo mano seksualinių nuo- 
tykių, kaip ir beveik visos kitos mano veiklos. Nežinau, kodėl iš jų 
tikėjausi daugiau. Jei tavęs niekada nemylėjo, iš kur žinosi, kad tau 
trūksta meilės? Galbūt nuo mano grynosios savasties buvo neat- 
skiriamas prigimtinis lūkestis iš motinos ir tėvo gauti daugiau dė- 
mesio, kad jie manimi rūpintųsi labiau nei vabalu sakuose ar fetišo 
statulėle. Jei man būtų tekusi aukštesnė vieta pagal svarbą, būčiau 
patikėjusi, kad esu mylima. 

Norėjau, kad motina ir tėvas žinotų apie mano ištvirkavimą — 
norėjau jiems atkeršyti ir priversti į mane pažiūrėti su neslepiamu 
pasišlykštėjimu. Tada būčiau su įtūžiu išrėkusi, kokie jie savimy- 
los, kaip jais bjauriuosi, ir išvardijusi čia aprašytus nutikimus. 
Tegul tėvas žino mane turėjus laimės patirti nemažai ugnikalnio 
išsiveržimų, ne silpnesnių už išsiliejusius iš po plunksnos jam ra- 


šytuose laiškuose. 


TĄ VAKARĄ, KAI manasis kinų imperatorius atėjo pas mus vakarie- 
nės, tėvai buvo pasikvietę dar aštuonis svečius, kurie dažnai lankėsi 
mūsų namuose: poną ir ponią Bikinsus - astronomijos daktarą su 

žmona, operos dainininkę panelę Hafard su širdies draugu Čarlzu 
Hačetu, mano fortepijono mokytoją poną Moberą su netekėjusia 
seserimi panele Mober, gerbiamą sufražistę ponią Krosvel ir pripa- 
žintą peizažų tapytoją panelę Pond, prie kurios išgarsėjimo prisi- 
dėjo ir nesantuokinis kūdikis, kurį ji buvo palikusi. Mano tėvas pas 
ją dažnai lankydavosi dėl laiškuose vaizdžiai aprašyto sekso. 

Susirinkome salone išgerti chereso. Tėvas pristatė mūsų svečią 
kiną kaip „poną Lu Šingą. Pirmoji vardo dalis, Lu, iš tikrųjų yra 
pavardė, o Šingas - vardas“. 

— Amerikiečių akimis, mūsų vardai sukeisti su pavardėmis, — 
linksmai šypsodamas pasakė Lu Šingas. — Tačiau Kinijoje tai įprasta 
seka. Svarbiausia yra šeimos vardas ir pareiga šeimai. Aš visada pri- 
sistatau ir vardu, ir pavarde — Lu Šingas, vardas nuo pavardės neat- 
skiriamas, kaip sūnus neatskiriamas nuo tėvų šeimos. 

Lu, pamaniau sau, panašu į Liuciją arba Lulu. Kai atėjo eilė man 
prisistatyti, tėvas pavadino mane Lulu, o aš jį pataisiau ir pasakiau: 

— Liucija. 

— Ak, šįvakar ji Liucija, - pasakė tėvas ir mirktelėjo. 

Mano veidai vis labiau kaito. 

- Pone Lu Šingai, - pasiteiravo astronomas, - jūs kalbate ang- 
liškai geriau už mane. Kaip šitaip gali būti? 

— Kalti mokytojai britai, kuriuos turėjau nuo penkerių. Mano 
tėvas tarnauja užsienio reikalų ministerijoje ir jam atrodė, kad nau- 
dinga mokėti anglų kalbą. 

Jis priklauso išrinktiesiems, tariau sau. Jis užima aukštą padėtį. 
Jo balsas žavingas. 

- Lu Šingas studijuoja Vakarų meną, - pasakė tėvas. - Pasta- 
ruosius trejus metus jo mokytojai buvo Hadsono upės mokyklos 


* Hudson River School - XIX a. JAV romantinės tapybos mokykla, jos atstovai tapė Hadsono upės 
slėnių ir gretimų apylinkių vaizdus. 

tapytojai. Šiuo metu jam pasitaikė reta proga pasiprašyti į Alberto 
Byrštato pameistrius — šis grįžta į Kaliforniją įamžinti Faralono 
salų ir Josemičio vaizdų. 

Pasigirdo sveikinimų murmesys. 

- Aš labiau jo patarnautojas ir nešikas, - pasakė Lu Šingas. — 
Padedu susirasti nakvynę ir rūpinuosi kitais kelionės reikalais. Bet 
išties laikau tai garbe. Turėsiu galimybę nuo pat pradžių stebėti, 
kaip dirba ponas Byrštatas. 

Tėvas užsidegęs pradėjo kalbą apie amerikiečių ir kinų meno 
skirtumus, aliejinius dažus ir juodą tušą. Lu Šingas kalbėjo laisvai, 
tarsi tie kur kas vyresni už jį žmonės būtų visą gyvenimą buvę jo 
draugai. Kai reikėjo, mandagiai reiškė pagarbą, bet kiekvienas su- 
prato, kad savo kalba visus juos užtemdė. Buvo pasiruošęs pritarti 
jų mintims, kurių iki tol nebuvo girdėjęs. Rodės, be perstojo slap- 
čia linksminasi. 

Tėvas, tarsi mokytojas klasėje, pamėtėjo daugiau temų: kinų 
tradicijos ir Vakarų įtaka. Šanchajaus visuomenės pokyčiai. Meno 
formų kaita. Meno įtaka visuomenei ir atvirkščiai. Kaskart tėvui 
priėjus prie dar vienos nuobodžios temos norėdavau sušukti: 
„Liaukis!“ 

— Kaip mene pagaunamas akimirkos jausmas? — paklausė pa- 
nelė Pond ir dirstelėjo į tėvą. 

Visi paeiliui ėmė reikšti nuomonę, ir atėjus Lu Šingo eilei jis 
pasakė: 

— Kai tik mėginu pagauti akimirką, ji jau būna kita, tad, mano 
akimis, tai neįmanoma. 

Kaip teisinga, pamaniau. Akimirka pranyksta vos apie ją pagal- 
vojus. 


* Albert Bierstadt (1830-1902) - iš Vokietijos kilęs JAV tapytojas, Hadsono upės mokyklos 
atstovas, išgarsėjęs Amerikos Vakarų peizažais. 

Tėvas kalbėjo neužsičiaupdamas, motina tylėjo, panelė Pond 
perdėtai žavėjosi tuo, ką kalba tėvas. Paskui prie gausių pagyrų 
tėvui spindinčiomis akimis prisidėjo panelė Mober, įkandin jos - 
ponia Krosvel, koketiškai kryptelėdama galvą. Net astronomui 
daktarui Bikinsui sužibo akys žvelgiant į tėvą. Jis visus privertė jį 
įsimylėti. Ar jie buvo jo raganų puotų patarnautojai? Ar Lu Šingas 
tai pastebėjo? O gal tik aš viena mačiau? Kalbos aplinkui darėsi 
vis triukšmingesnės. Visi choru kalbėjo apie atpirkimą. Dievų sim- 
boliškumą. Krikščionišką išganymą. Ydas ir dorybes. Skaistyklą. 
Nuodėmes. Karmą. Likimą. 

— Lu Šingai, — tarė tėvas, - ką manote apie likimą? 

— Aš kinas, daktare Minternai, - atsakė jis. - Negaliu labai pa- 
lankiai apie jį atsiliepti. 

Priėjusi prie jo atsistojau priešais, mėgindama atrodyti rami ir 
apie viską nusimananti. 

- Pone Lu Šingai, nesupratau, ar juokaujate, ar rimtai kalbate. 
Jūs tikrai tikite rytietišku likimu? 

— Tikrai tikiu. Visus mus čia suvedė likimas - jei ne rytietiškas, 
tai kitoks. 

Norėjau dar ko nors jo paklausti, bet tėvas suskambino savo 
taure ir paskelbė, kad dabar pamatysime, ko Lu Šingas pasiekė stu- 
dijuodamas Jungtinėse Valstijose. Jis iškėlė nedidelį įrėmintą pa- 
veikslą. Net iš tolo mačiau, kad tai šedevras. Spalvos buvo nuosta- 
bios. Iš aplinkinių veidų supratau - ir jie mano tą patį. Paveikslas 
ėmė eiti per rankas ir visi vienas per kitą gyrė ir kūrinį, ir daili- 
ninką: 

— Iš studento nesitikėjau tokio meistriškumo. 

— Spalvos sodrios, bet subtilios. 

— Pagauta nuostabi akimirka. 

Galiausiai paveikslas atėjo į mano rankas. Pirmiausia pajutau, 
kad jis baugiai paslaptingas. Atpažinau nutapytą vietovę. Aš ten gy- 

venau. Nors žinojau - to negalėjo būti. Už nugaros dingo kamba- 
rio šviesos, žmonių balsai ištirpo ir aš persikėliau į paveikslą - ilgą 
žalią slėnį. Tartum tikrovėje pajutau jo atmosferą, vėsų dvelksmą 
ir tada galutinai atėjo suvokimas, kad tai mano namai, o toji vie- 
numa - tai ne vienatvė, o grynas aiškumas, kas aš esu. Aš ir buvau 
tas ilgas žalias slėnis, nepakitęs nuo laikų pradžios. Penki kalnai 
taip pat buvo mano dalis - tai buvo mano tvirtybė ir ryžtas drą- 
siai pasitikti bet ką, kas įžengs į tą slėnį. Danguje kybojo tamsiai 
pilki debesys, nuo kurių krintantys šešėliai pusiau dengė slėnį, ir su- 
pratau, kad blaškoma audrų turėčiau įsikibti į medžius, augančius 
ant kalno. Kadaise bijojau tamsius debesis išnyksiant podraug su 
manimi. Bet aure - debesų papilvės rausvos, nutįsusios, erotiškos. 
O užvis nuostabiausias - auksinis tarpeklis tolumoje. Toje aukso 
pašvaistėje buvo šią Utopiją nutapęs dailininkas. Pagavau Lu Šingą 
žiūrint į mane džiaugsmingu veidu. Atrodė, tiksliai žino, ką galvoju. 

— Ką tu pasakysi, Liucija? - paklausė tėvas. - Matau, esi pakerėta. 

Pateikiau intelektualesnį vertinimą nei kiti: 

— Čia įdėta daug prasmių, daug jausmų, - pradėjau žiūrėdama 
į Lu Šingą, — viltis, meilė, tyrumas. Čia regiu nemirtingumą - be 
pradžios ir pabaigos. Rodos, tas paveikslas sako, kad visos akimir- 
kos nemarios ir niekad neišnyksta, kaip neišnyks slėnio ramuma, 
kalnų galia, dangaus platybė... 

Būčiau dar kalbėjusi, bet tėvas mane pertraukė. 

— Liucija linkusi į perdėtas emocijas, o šįvakar jas sukėlė jūsų 
paveikslas, Lu Šingai. 

Visi draugiškai nusijuokė. Pajutau, kaip užsiliepsnojo kaklas. 

Tėvas ir motina nuolat mane pašiepdavo, kai jiems pasirody- 
davo, kad per daug įsijausminau. Man išties neretai sukildavo emo- 
cijos — išaugdavo ne į pavienį kalną, o į kalnyną. Tėvų įsitikinimu, 
turėjau valdyti jausmus. Motina savo jausmus suvaldė iki stabo bū- 
senos. O ar pats tėvas valdė laukinius savo proveržius? 

— Vadinasi, man pasisekė, — atsakė Lu Šingas. — Prisipažinsiu, 
turėjau grandiozinį sumanymą pagauti nemirtingumo akimirką ir 
maniau, kad tas sumanymas žlugo. Tačiau panelė Mintern pakėlė 
man dvasią savo komplimentu, esą aš pagavęs visas nemirtingumo 
akimirkas. Išties menininkui nieko negali būti brangiau už tokius 
žodžius. 

Aplink viskas nušvito. Sukibirkščiavo ir sublyksėjo krištoliniai 
sietyno pakabučiai, ištįso žvakių nimbai. Veidai aplink persimainė, 
tapo svetimi, tik vienas Lu Šingas buvo pažįstamas. Kaip tik tą aki- 
mirką kažkas man kirto kone iki sąmonės netekimo. Niekada ne- 
buvau to patyrusi, bet supratau, kad tai buvo meilės kirtis. Iš pa- 
skutiniųjų stengiausi prie kitų išlikti rami, nes reikėjo saugoti savo 
paslaptį. Dabar pastebėjau rėmo apačioje pritvirtintą žalvarinę 
plokštelę. Garsiai perskaičiau: 

— „Nuostabos slėnis“. 

Aplink nuvilnijo svarstymai pusbalsiu apie puikiai derantį pa- 
vadinimą. 

— Ir man iš pradžių taip atrodė, - pasakė Lu Šingas, - kol jo 
neaptikau sufijų poemos „Paukščių šneka“ vertime į kinų kalbą. 
Pasirinkau šį pavadinimą nežinodamas, ką iš tikrųjų reiškia, o vė- 
liau išsiaiškinau, kad Nuostabos slėnis nėra labai smagus kelio eta- 
pas. Tai abejonės būvis, o abejonė dailininkui pavojinga. Taigi šiuo 
metu neturiu pavadinimo. 

Visi ėmė prieštarauti sufistiniam aiškinimui. Kažkas pasakė, 
kad pavadinimas „Nuostabos slėnis“ vykusiai apibūdina kūrinį ir 
tame pavadinime nesą niūrių užuominų. 

— Mes gi ne sufijai, - tarė panelė Mober. 


* Persų poeto Farido ad Dino Ataro (apie 1119/36-apie 1220/30) alegorinis kūrinys apie 
paukščių kelionę per septynis slėnius ieškoti savo karaliaus. Nuostabos slėnis yra šeštasis, prieš- 
paskutinis, dvasinės kelionės etapas, kuriame paukščius taip apstulbina Dievo grožis ir darbų 
didybė, kad sutrikę jie nieko nebesupranta - net savęs. 

Jie klydo taip atsainiai numodami ranka į jo abejones. Apniktas 
abejonių, jis privalėjo su jomis susigrumti ir parmesti ant menčių, 
kad pats pamatytų jų netikrumą. Antraip jo taip ir nepaleis abejo- 
nės. Aš galėjau jam padėti jų atsikratyti tiesiog būdama šalia, pa- 
rodydama, kad pasikliaudamas savimi gali jas įveikti. Pati su jomis 
tiek galynėjusis, pamokysiu ir jį. 

Pokalbis pakrypo kitur, o paskui įėjo tarnaitė ir pranešė, kad jau 
patiekta vakarienė. Lu Šingas sėdėjo prie stalo toje pačioje pusėje 
kaip ir aš, bet ne prie manęs, - arčiau tėvo, sėdinčio galustalėje. 
Tarp mūsų buvo vešlioji operos dainininkė ir ponas Bikinsas. Jį 
nuo mano akių slėpė mecosoprano krūtys ir plaukų kupeta. Bai- 
siai nusivyliau taip toli atsidūrusi, nuo jo atskirta. Man iš kairės 
sėdėjo ponas Moberas, o šalia jo panelė Hafard. Sufražistės, pa- 
nelės Mober ir astronomo veidai nebespinduliavo mano tėvo die- 
vintojų įkarščiu. Koks keistas buvo tas vakaras. Troškų aromatą 
skleidžiančios žvakės sumirgėjo virėjui ant stalo padėjus kažkokio 
gyvulio koją, plūduriuojančią riebiame padaže. Operos daininin- 
kei atsilošus vogčia sušnairavau į glotnų Lu Šingo veidą ir skusto 
viršukakčio nuogumą - pliką grožybę. Jis iš užstalės į mane nė ne- 
dirstelėjo. 

Apniko abejonės. Gal jis visiškai nejaučia to, kas užvaldė mano 
mintis ir kūną. Aš apsvaigau nuo eliksyro, o jis neparagavo nė lašo. 
Gal jo netraukia baltosios moterys. Ėmiau save kvailinti, kad esu 
tokia išbadėjusi švelnumo. 

It pro pilką debesį girdėjau ūžiant šnekas ir iš jų išsiskiriantį Lu 
Šingo balsą. Šviesa murzinai apsiblausė. Pokalbis pasisuko apie 
pono Byrštato ketinimus apsistoti „Uolų namuose“, iš kurių gied- 
romis dienomis prieš akis atsivers puikus Faralono salų vaizdas to- 
lumoje. Lu Šingas į tą viešbutį jau buvo nugabenęs pono Byrštato 
lagaminus ir ruošėsi jam įrengti kelioninę tapybos studiją. 

— Teko viešėti „Uolų namuose“, - pasakė panelė Pond, - ir kas 

rytą negalėjau atsistebėti, kad iki tų salų dvidešimt septynios my- 
lios, - žinoma, išskyrus tas dienas, kai nieko daugiau nematyda- 
vau, tik rūką. Jūs irgi ruošiatės ten gyventi, pone Lu Šingai? 

— Pameistriai neturi tokios prabangos, - atsakė jis. - Susiradau 
nediduką pensioną šalia „Uolų namų“. 

— Gyvenkite pas mus, - išbėriau greitakalbe. - Mūsų namuose 
vietos per akis. 

Motina dėbtelėjo į mane nustebusi, o tėvas kaipmat sutiko. 

— Būtinai turėsite pas mus apsistoti. 

— Pas mus dažnai būna svečių, - pridūriau aš. - Juk taip, mama? 

Ji linktelėjo, o kiti pritarė, kad čia jam bus patogiau. Lu Šingas 
ėmė mandagiai atsikalbinėti, bet tėvas pasakė Lu Šingui viešint pas 
mus su džiaugsmu parodysiąs savo paveikslų kolekciją. 

Motina pakvietė kambarinę ir liepė sutvarkyti mėlynąjį kam- 
barį. Tai buvo svečiams skirtas kambarys antro aukšto pietinėje 
namų pusėje. Manasis buvo šiaurinėje dalyje, o tiesiai virš jo, ži- 
noma, buvo bokštelis. 

— Mama, - pasakiau, - man atrodo, Lu Šingui patiktų įsikurti 
bokštelyje. Jame nedaug vietos, bet iš ten gražiausias vaizdas į 
įlanką. 

Tėvas mielai pritarė šiam puikiam pasiūlymui. Panelė Pond sa- 
vanoriškai pasisiūlė paimti Lu Šingą į savo karietą, kad jis galėtų iš 
pensiono persivežti savo daiktus. Puoliau ieškoti požymių, ar tik 
ji nesiruošia jo suvilioti. Bet tada tėvas pasisiūlė jiems į bendrake- 
leivius. 

Išaušus kitai dienai atėjusi į rytinį valgomąjį jau radau prie stalo 
susėdusius Lu Šingą ir savo tėvus. Kaip jie taip anksti visi atsikėlė 
ir kodėl man niekas apie tai nepasakė? Užplūdo džiaugsmas pa- 
mačius kino veidą. Bet jam kažko trūko. Buvo apsivilkęs papras- 
tais drabužiais: juodomis kelnėmis, baltais marškiniais ir pilka lie- 
mene. Panorau, kad persivilktų kiniškais apdarais. Kita vertus, gė- 

rėjausi dievišku jo sudėjimu. Jis buvo aukštesnis už vidutinio ūgio 
mano tėvą. 

— Visi, kurie plaukia į Faralono salas, nori pasižiūrėti jūrų liūtų, 
banginių ir delfinų, - išgirdau sakant motiną. - Galiu paliudyti iš 
patirties. 

Ant stalo ji buvo pasidėjusi iliustruotą paukščių knygą. 

— Manau, kur kas įdomiau tose salose stebėti gausybę įvairių 
paukščių. Akivaizdu - taip mano ir ponas Byrštatas, nes per pas- 
tarąjį apsilankymą daug jų nutapė. Iš visų labiausiai man patinka 
aleutinis narūnėlis — iš tolo jis visai neįdomus, drūtas, panašus į 
kurmį, bet prisiartinus yra į ką pažiūrėti. Melsvos kojelės, virš akių 
balta dėmė, apskrita galvytė, laibas snapas. Visas sunkumas stebint 
paukščius - įžiūrėti smulkmenas ir narūnėlių, mormonų, kormo- 
ranų skirtumus... 

Jau seniai nebuvau mačiusi tokio pagyvėjusio motinos veido. 
Čia įsiterpė tėvas. 

— Harieta, turėsi lydėti poną Byrštatą ir jaunąjį mūsų draugą ke- 
lionėje į salas. Jiems pravers tavo pastabumas. 

Motina buvo vienu metu nustebinta ir pamaloninta. Jai aiškiai 
patiko ši mintis. 

— Neabejoju, ponas Byrštatas būtų labai dėkingas, - pasakė Lu 
Šingas. - Bet tik jei turite atliekamo laiko. 

— Ir aš mielai kokią dieną stebėčiau paukščius! - pasakiau aš. 

Motina skeptiškai į mane sušnairavo. 

— Tau gi prasidės jūrligė. 

— Pakentėsiu, kad galėčiau pažiūrėti paukščių, - atsakiau. - Juk 
žinai — visada jais domėjausi. 

Ji žvilgtelėjo į mane abejodama. 

— Tada ir man metas iš anksto su jais susipažinti. 

Tą naktį muisčiausi lovoje neapsispręsdama, ar įsėlinti suktiniais 
laiptais į bokštelį, ar ne. Lu Šingas miegojo tiesiai virš manęs. Vaiz- 

davausi, kaip jam išsitiesus lovoje nuogas kūnas maudosi mėnulio 
šviesoje. Kokia dingstimi nueiti į tą kambarį: pasakyti, kad noriu 
pažiūrėti į krantą plaukiančio laivo, mėnulio, žvaigždžių, pasiimti 
pradėtos skaityti knygos? Tada ir prisiminiau - tikrai ten liko tokia 
knyga. „Klasikinė ritminės gimnastikos anatomija. Per kūną per- 
bėgo šiurpas ir ėmė purtyti iš vidaus. Rytojaus dieną, kol Lu Šin- 
gas „Uolų namuose“ ruošė ponui Byrštatui tapybos studiją, įsmu- 
kau į bokštelį susirasti paveiksluotos knygos. Buvau ją pakišusi po 
pūkiniais patalais. Štai kur ji. Ištraukiau iš po čiužinio. Pastačiau į 
lentyną, kad būtų išsikišusi iš knygų eilės. Užvertęs penkiasdešimt 
antrąjį puslapį, jis bus daugiau negu laimingas manęs sulaukęs. 

Kitą rytą pasilabinau su Lu Šingu rytiniame valgomajame. Jis 
buvo draugiškas, bet vogčia nelaidė man meilių žvilgsnių ir nesi- 
šypsojo kitiems nematant - visiškai kitaip negu panelė Pond su 
mano tėvu. Greičiausiai jis nematė meilės gimnastikos vadovėlio. 

— Bokštelyje laikau savo mėgstamiausias knygas, - pasakiau. — 
Jei norite paskaityti, mielai prašom. 

Laukiau, kada jis išsiduos jau sklaidęs ją. 

— Dėkoju. Tuo tarpu stengiuosi kuo daugiau perskaityti apie 
Faralono salas ir Josemitį. 

— Man atrodo, mes turim puikią knygą apie Josemitį. Peržiūrė- 
kit mažąją knygų spintą prie palubės gulto. 

Po pusryčių nuėjom tiesiai į motinos kabinetą. Ji sėdėjo kampe 
ir apžiūrinėjo savo vabalus, o mes susėdome priešingame kampe 
prie jos laiškų staliuko. Tarp mūsų gulėjo didelė iliustruota knyga 
apie paukščius. Mes uoliai tyrinėjome plunksnų spalvas, snapų 
formas, išskleistų sparnų plotį, uodegų ilgį - šimtus smulkmenų, 
kurios leido palaikyti tokio turinio pokalbį: „Šito uodega ilgesnė 
už ano.“ 

Jis vertė puslapius į dešinę, o aš - į kairę. Mečiau į jį koketiškiau- 
sią žvilgsnį, kokį tik sugebėjau išgauti: nuleidusi akis žvilgtelėjau 

sau per petį, o tada iš lėto jas pakėlusi įsmeigiau į jį. Jis paprastai 
nusišypsojo. Du kartus tartum netyčia ranka brūkštelėjau jam per 
ranką. Jis atitraukė ranką ir atsiprašė. Kalbėdama apie išskleistų 
sparnų plotį arba migracijos kelius prisikišusi kuždėjau jam į veidą, 
neva nenorėdama trukdyti motinai dirbti. Iš jo nesulaukiau jokių 
susidomėjimo ženklų ir pajutau, kad kuo toliau, tuo labiau mano 
drąsa bliūkšta. 

— Liucija, - šūktelėjo motina, - nesiramstyk alkūnėmis į pus- 
lapius. 

Staigiai atšlijau ir pajutau, kaip kaklą užlieja gėdos raudonis. 

Lu Šingas atsigręžė į mane ir pasakė: 

- Liucija, Lu Šingas. Kaip panašu. Jūs, amerikiečiai, tai vadinate 
sutapimu. Mes, kinai, sakome - tai likimas. 


XIII SKYRIUS 


FATA MORGANA 


San Fransiskas 
1897 
Liucija Mintern 


Trys dienos iki numatytos kelionės į Faralono salas ponas Byršta- 
tas atsiuntė skubų raštelį atsiprašydamas visų namiškių, mat turįs 
grįžti į Niujorką paūmėjus žmonos ligai. 

— Deja, - pasakė Lu Šingas, — kalbama, kad džiova. 

Tėvai sumurmėjo užjausdami didįjį tapytoją. Aš tyliai jį kei- 
kiau. Nebebus nei paukščių stebėjimo, nei romantiškos kelionės. 

- Okąjūs planuojate? - paklausė tėvas Lu Šingo. 

— Jau nuo pernai tėvai prašo grįžti namo, ir galiausiai daviau 
jiems ilgai lauktą atsakymą. 

Kinija. Jis ruošiasi grįžti atgal į pasakų knygą, viršelis užsivoš 
ir baigsis pasaka apie Liuciją ir Lu Šingą. Iki šios akimirkos man į 
galvą nebuvo atėję, jog jis gali grįžti kaip migruojantys paukščiai. 
O, kad būtų žinojęs, kiek ant jo pastačiau, kodėl turėjau pabėgti 
į žalią slėnį, nesvarbu kur, nesvarbu į kokį. Gyvenau beprotna- 
myje su bedvasiais žmonėmis. Su motina, įsimylėjusia vabzdžių 
narelius. Su vaidinga močiute. Su be tikslo slampinėjančiu viskuo 

apsirūpinusiu seneliu. Su tėvu, kuris už šių namų sienų nepasoti- 
namiems moterų tarpkojams atsimoka švelniais jausmais. Tai tos 
pamišėlės, kurios per vakarienę susėdusios prie stalo demonstravo 
savo viršenybę, o tėvas tarp jų pirmavo kaip Sofoklis, žiaumoda- 
mas kiaulienos žlėgtainį ir vadovaudamas beprasmiams debatams, 
per kuriuos buvo blusinėjama meno gramatika. Negalėjau leis- 
tis jų perkeičiama, žeminama, negalėjau leisti jiems trypti mano 
jausmų. 

Tie mūsų vardai - Liucija ir Lu Šingas... Jis pasakė — tai likimas. 
Bet aš apsigavau. Jo žodžiai nereiškė, kad nuo šiol laikysimės įsi- 
kibę į vienas kitą. Likimas atbloškė mus, dvi žiedadulkių debesies 
dulkeles, į tą pačią vietą, o paskui vėl nublokš į skirtingas puses. 
Per daug tikėjausi, nes man sukilo perdėtos emocijos. Buvau kvai- 
liukė — o dabar suirzusi kvailiukė. 

Išgirdau Lu Šingą kalbant apie savo nusivylimą dėl praleistos 
progos pasimokyti iš pono Byrštato. Vardijo buitinius reikalus — 
viešbučio sąskaitą, pono Byrštato daiktų iškraustymą, mėginimą 
užsisakyti laivo į Šanchajų bilietą — geriausia į artimiausią reisą. Jo 
manymu, laivas turėjo išplaukti nepraėjus nė savaitei. Motina pa- 
klausė, ar tik nesergu. Linktelėjau su dėkingumu, kad gavau dingstį 
pasišalinti, kol veido gėdingai neišmargino dėmės. Sprukau į savo 
kambarį ir atsisėdusi prie stalo puoliau rašyti apie jau prasidėjusią 
netektį. 


Tame paveiksle esu visa aš. Negaliu to tiksliai paaiškinti, 
tik žinau, jog mano savastis slysta iš akiračio ir greitai iš 
jos liks tik dabar rašomi žodžiai. Ką tik buvau perpratusi 
savo sielą, o dabar vos prisimenu, kas tai: kas toji aš su visu 
teisingumo jausmu, tyrumu, jėga —- pirmapradė ir nekintama, 
kad ir kiek kitų slopinta ir išjuokta. Man reikėjo tos savasties 
gimdytojo, miražų kūrėjo. Norėjau, kad jis atskleistų man 


Fata morgana 525 


savo abejones, tada galėčiau pasidalyti savosiomis ir kartu 
rastume tikrąjį slėnį, kuris jau bus nebe paveiksle, o tikras 
slėnis tarp dviejų kalnų, toli nuo beprotiško pasaulio. 

Dabar suprantu - tai nebuvo ekstaziškas regėjimas. 
Nėra nei to slėnio, nei tarpeklio. Tai, ką apčiuopiau, net 
nebuvo mano siela. Pamačiau paveikslą ir panorau daugiau 
už aplinkinius suprasti ir pajusti. Vyriškis iš Kinijos masino 
mane kaip kažkas neregėta, ir apgaule kursčiau save manyti, 
kad jis, pilnas Rytų išminties, vienu mostu mane ištrauks 
iš nelaimingo būvio. Ateis gelbėtojas iš vaikystės pasakos ir 
mane mylės. Man apsuko galvą dailininkas, galintis nutapyti 
buveinę man gyventi. Šis pojūtis buvo beišnykstantis, kaip su 
paskutine aimana gyvybė palieka mirštantįjį. Tad kam man 
vis dar reikia to tapytojo? Jei jis dabar būtų šalia, leisčiausi jo 
apgaunama ir lėkčiau apžavėta kaip ant sparnų, kur tik neš 
mano geismas. 


Į duris pabeldė kambarinė - krūptelėjau pabudusi iš savo svajų. 
Padėjo man prie lovos toniko. Po kelių minučių užėjo motina — 
kokia staigmena, ji retai pas mane užeidavo. Paklausė, ar nesergu. 
Gal skauda pilvą? Krečia šaltis, karščiuoju? Kaip keista, kad ją su- 
domino mano simptomai. Taip, manau karščiuojanti. Ji atsakė su- 
sirūpinusi, kad nuo manęs neapsikrėstų Lu Šingas. Pernai visi į San 
Fransiską atvykstantys azijiečiai dėl Šanchajuje kilusios buboninio 
maro epidemijos buvo uždaryti į karantiną. 

- Jei Lu Šingas susirgs, gali būti padarytos klaidingos išvados, ir 
tada mes namuose būsim uždaryti į karantiną. 

Tai buvo nuostabi perspektyva. Visi būsim įkalinti šiuose na- 
muose, mes su Lu Šingu — kartu paimti į nelaisvę ir jis bus tiesiai 
virš mano lovos. Man ėmė kilti temperatūra. 


526 Malonumų rūmai 


Motina kalbėjo toliau. 

- Lu Šingas greičiausiai bus sugrąžintas į Kiniją ir uždarytas ka- 
rantine laivo triumuose. Nelabai patogi kelionė namo. 

Man temperatūra ėmė kristi. 

— Kažin ar nuo manęs galima užsikrėsti. Užvalgiau ropės, ir 
tiek, - pasakiau. 

- Šiaip ar taip, tikiuosi, spėsi pasveikti iki ketvirtadienio ir kartu 
su mumis keliauti į Faralono salas. Tavo senelis pasakė, kad ne- 
verta praleisti progos. Žadėjo už viską sumokėti, įskaitant vaišes 
ant žolės su rostbifu, lygiai kaip prieš dvidešimt metų... 

Aš stebuklingai pasveikau nuo gerų naujienų toniko - jis taip 
žaibiškai suveikė, kad jau per vakarienę sveikata leido su visais 
sėsti prie stalo ir kartu aptarti kelionės planą. Pagavau Lu Šingą žiū- 
rintį į mane su šypsena, kuri man pasirodė reikšminga, tik neaišku, 
ką ji reiškė. Tik buvo aišku, kad mus suvedęs likimas apgręžė jo 
laivą. 


JEI NEPASKUBĖSIU, MANĘS nebeaplankys ekstazės akimirkos. Jau 
buvo aišku, kad seksas nesujungs mūsų sielų. Mūsų sąjunga bus 
kūniška, bet teikianti daugiau vilčių negu patirtis su kitais jaunuo- 
liais. Nebeieškosiu tokių dingsčių kaip aukštastiebiai burlaiviai ar 
virš salos tekantis mėnulis. Nusipurtysiu pažeminimo baimę. At- 
sigulsiu prieš jį ir pasakysiu, kad noriu su juo pasilinksminti. Su 
kekšės savikliova žinojaus sėkmingai įvykdysianti šią užduotį. 

Dešimtą išgirdau žingsnius ir kopėčių girgždesį. Su naktiniais 
išlipau iš lovos, užlipau suktiniais laiptais ir dukart stuktelėjau į 
duris. Jis atsiliepė: 

— Prašom! 

Atsakiau į kvietimą įeidama į vidų. Jis buvo palubėje, aliejinės 

raiškos. Nieko nepratariau, jis nepaklausė, ko atėjau. Priėjau prie 
kopėčių ir užkopiau. Iki juosmens nieko nebuvo apsivilkęs, o tai, 
kas buvo žemiau, slėpė antklodė. Jis atsitraukė padarydamas man 
vietos šmurkštelėti pas jį. Atsiguliau aukštielninka ir atsigręžiau 
veidu į knygų lentyną. Dar nedrįsau pažiūrėti, kokia jo veido iš- 
raiška - ką jis mano apie tokį akiplėšišką nekviestos viešnios ap- 
silankymą. 

Pamačiau ritminės gimnastikos knygą net nepaliestą, stovin- 
čią lygiai taip pat, kaip buvau palikusi. Nenorėjau, kad lovoje su 
mumis atsidurtų tie raumeningi vyrai ir krykštaujančios moterys. 
Klausiausi įkandin rūko sirenos vauksinčių jūrų liūtų - bergždžių 
poravimosi šauksmų. Ak, kad jis tiesiog imtų ir pradėtų kaip kiti 
jaunuoliai - įsisiurbtų lūpomis į kurią nors kūno vietą. 

— Aš nesu nekalta, - pareiškiau, - o mano tėvams vis vien, ką 
darau. Sakau dėl visa ko, kad nesirūpintum. 
arba veikiau prielankus, o gal šiaip patenkintas. Kad mano tikslas 
taptų visiškai aiškus, atsegiau viršutinę naktinių marškinių sagutę. 
Bet tada jis tvirtai ranka užspaudė man plaštaką, norėdamas su- 
stabdyti. Šito nebuvau numačiusi. Pajutau pasalūnišką raudonų 
dėmių šilumą ant krūtinės ir kaklo. 

— Aš pats, — išgirdau sakant ir, jam perbraukus žemyn per nak- 
tinių sagutes pirštu, jos kaipmat iššoko iš kilpelių. Jis palinko man 
prie veido ir likau priblokšta, koks vis dėlto kiniškas jo pavidalas. 
Pagaliau galėjau liesti jį be klausimų, iškylančių dar neįveikus ats- 
tumo iki to, kas galėtų įvykti ar būtų leista. Mano rankos leidosi 
glotniais jo skruostų, kaktos, viršugalvio, žandikaulio ir smakro 
skardžiais. Žiūrėjau į juodas jo akis. 

— Aš iškeliauju po kelių dienų, - pasakė jis. 

Nenorėjau apie tai girdėti, bet linktelėjau ir iškart pajutau, kaip 
nusmuko mano naktiniai. 

Langai buvo atviri, buvo vėsu, mane krėtė drebulys. Per visą 
kūną tingiai sliuogė šilta ranka, apvesdama pečius, slystelėdama 
palei šoną, su tokia pat ramybe, bet kartu smalsiai sekama jo akių, 
tartum jis būtų tyrinėjęs, kaip iškalta skulptūra - kaip išgautas vie- 
nas ar kitas linkis, kaip pasirinktas mano rankos ilgis, kaip išskap- 
tuota ausies kreivė. Užsimerkiau. Jo ranka suko plačius ratus - pa- 
lengva, jau tvirčiau, spustelėdama vidinę šlaunų pusę. Atsimerkiau 
ir vėl nustebau matydama kinišką veidą, galvą susukę apžavai sulė- 
tino mintis ir prislopino aplink jį sklindančią šviesą, tad viskas, ką 
leido bent kiek aiškiau įžiūrėti nauja rega, buvo jo veido bruožai ir 
bruoželiai. Užsimerkiau ir pajutau, kad jis perkelia mano klubus į 
kitą padėtį. Atsimerkiau ir vėl pasimatė žavingas jo svetimumas, 
tik dabar jį pažinojau, kaip pažinojau jį slėnyje iš paveikslo - tai 
buvo pažinimas be žodžių, artumo palaima. Pertraukė savo kasa 
man per pilvą - uždraustas vaizdas, prisilietimas, pojūtis, kaip kino 
kasa slysčioja aukštyn žemyn išilgai mano plyšio, kaip jis slysteli į 
nėje sklandančios trumputės mintys apie mūsų rasių skirtumus ir 
jų sąjungos nešvankumą, paskui pasinėrimas į šventvagiško tabu 
palaimą. Užsimerkusi paprašiau ką nors pasakyti, ir jis tyliai pade- 
klamavo savo švelnia britiška šneka: 


Valtele daili, 
Valtele daili, 

Be stiebų, be irklų 
Į krantą plauki 


Pliuškenama vilnių. 


Atsimerkusi ir kiniškame veide pamačiusi skausmingo malo- 
numo išraišką supratau, kad ir aš jam esu tabu - pasiutusi baltoji 
mergiūkštė, audrinanti jausmus, nes jam uždrausta ir nepažįstama, 

kitokia, nematyta, neįprasta. Atsidusau sklidina išsipildymo slė- 
nyje, kuriame buvau savimi. 


Būk rami - priplauksi 
Su manim prie uosto. 
Suk į dešinę, į kairę, 
Jok ant mano koto. 


Manasis kinų imperatorius užsimerkė ir ėmė kalbėti savais ki- 
niškais žodžiais, jau nebe lopšinės ritmu, o šaižiais skiemenimis, 
mūsų kūnai plakėsi vienas į kitą, įsuko mane į taifūno verpetą ir 
sukėlė stichinę nelaimę. 

Pabudau jam uždegus lempą. 

— Po valandos patekės saulė, - paprastai pasakė. 

Už šio kambario sienų greitai grįš įprastas gyvenimas. 

— Leisk man dar kiek pagulėti, - pasakiau ir sumurkiau įsitai- 
siusi jo pašonėje. - Nuo mažumės mėgau čia skaityti, - pasakiau 
mieguista ir laiminga. - Buvo gera vienumoje, nors kartais jausda- 
vausi vieniša. Šis kambarys mane ramino. Gal dėl to, kad jo sienos 
apskritos. Čia nėra aštrių kampų. Iš visų pusių šitas kambarys toks 
pat. O ką tu manai apie jo apskritumą? 

— Mane jis pirmiau kiek trikdė, nes ant apskritų sienų nepaka- 
binsi paveikslo. Kitaip nei tau gal atrodo, iš mano pirštų netrykšta 
Rytų mistikos spinduliai. Aš labai žemiškas žmogus. 

— Ką tu kiniškai sakei per seksą? 

Jis tyliai susijuokė. 

— Nepadorius žodžius, kuriuos vyrai sako įsiaudrinę iki aukš- 
čiausio laipsnio. Čuh ni bi. 

— Oką tai reiškia? 

- Jie gana nešvankūs. Kaip čia pasakius... Jie apibūdina vyro su- 


sijungimo su moterimi malonumą. 

— Bet tai ne tie žodžiai. Susijungimo malonumas! Vyro su mo- 
terimi! Juk ne tai riaumojai. 

Jis nusijuokė. 

— Na, gerai. Bet tik neįsižeisk. Tie žodžiai reiškia „pyst į kūšį . 
Kaip sakiau, gana nešvanku, bet tai rodo, kad esu apimtas bepro- 
tiškos aistros, kai kartu su protu išnyksta ir iškalba. 

— Man patinka tavo nežabotas nešvankumas, - pasakiau. 

Slapčia prisiminiau savo jaunikaičius. Dauguma šiaip urgzdavo 
be žodžių, vienas tylėdavo, tik šniokštuodavo. Vienas šaukdavosi 
Dievo. 

— Daug moterų iš tavęs girdėjo tuos nevalingus žodžius? 

Įsispitrijau tiesiai jam į akis, kad pamanytų, jog klausiu grynai iš 
smalsumo, o ne pajutusi į širdį jau smingantį peilį. 

— Neskaičiavau. Nuo penkiolikos įprasta lankytis kurtizanių 
namuose. Bet aš nedažnai ten vaikščiojau, rečiau, negu norėjau. 
Vyrai jas mergina, neša dovanas, siekia jų varžydamiesi su kitais, 
kenčia. Aš tam neturėjau pinigo. Tėvas manęs nelepino. 

Jis manęs neklausė apie vaikinus, su kuriais esu buvusi. Man pa- 
lengvėjo, bet vyliausi, kad jam knieti paklausti, kaip aš jo paklau- 
siau sumaniusi save pakankinti, - vyliausi, kad jam norisi tikėti, jog 
kitų nebuvo ar bent jau nė vienas jam neprilygo. 

Kitą naktį vėl nuėjau į bokštelį ir šįkart mes lengviau pasidavėm 
artumo kerams. Mums bučiuojantis užsimerkdavau ir įsivaizduo- 
davau, kad jis imperatorius. Bet imperatorius mano vaizduotėje 
turėjo tik jo pavidalą, jo veidą prie mano veido. Atsimerkusi ne- 
nustebdavau. Užplūdo begalinis džiaugsmas jį matant. Sulaužyto 
tabu - kino ir amerikietės merginos sekso - jaudulys išliko. Į mane 
įeidamas jis šnibždėjo nešvankybes, tai kartojo su kiekvienu kir- 
čiu. Mus suartino bemintis nardymas po vienas kito kūną. Jis pa- 
kėlė mano klubus, galva pakibo ir dingo visi pojūčiai, išskyrus tą, 


kuris mus sujungė nenutraukiamu saitu. Bet paskui atsiplėšėm vie- 

nas nuo kito ir gulėjom ant šono veidas į veidą, rimdami plečiantis 
atstumui tarp rasių. 

Nors ir saiksčiausi nieko daugiau, be kelių dienų malonumo, 
nesitikėti, nevalingai į širdį įsėlino baimė netrukus jį prarasti. Ar 
glostydamas mano odą jis galvojo apie neišvengiamybę? Norėjau 
paklausti: „Ar pasiilgsi manęs?“ Trečią naktį, mūsų kelionės į Fa- 
ralono salas išvakarėse, nesusilaikiau to nepaklaususi. Paklausiau 
tamsoje, kai negalėjau matyti jo veido. Sulaikiau kvapą ir galiausiai 
ištariau: 

— Man tavęs labai trūks, - tada pabiro ašaros ir pabučiavau jį. 

Kai paliečiau jo veidą, pajutau jo ašarų drėgmę. Ar bent man 
pasirodė, kad tai jo, o ne mano ašaros. Abejonės išsisklaidė, kai jis 
prisitraukė mano klubus, permetė mano koją sau per nugarą ir dar 
giliau smigo į mane. 

Tą minutę nusprendžiau keliauti į Kiniją ir akimirksniu supra- 
tau, kad tai ir yra atsakas į visą mano nerimastį ir gyvenimą be mei- 
lės. Ėmiau skrajoti padebesiais apimta, rodos, neįmanomos palai- 
mos. Ryžtas išgydė mane nuo visų baimių ir jas pergalėjo. Pagaliau 
atėjo metas, kai galėjau nevaržomai atsiduoti iš širdies gelmių ky- 
lantiems jausmams. Negi turėjau vėl supančioti savo sielą ir grįžti į 
tokį gyvenimą, kokį gyvenau iki jo? Supratau, kad keliauti į Kiniją 
beprotybė, vėjavaikiškumas, bet išmušė valanda rizikuoti ir stoti 
pavojaus akivaizdon, užuot pasitraukus į saugų gyvo numirėlio 
sąstingį. Mūsų kūnai juda išvien, irdamiesi Kinijos link, artėdami 
prie Nuostabos slėnio, kur mūsų jausmai gaus laisvę ir galėsim kla- 
joti kartu su savo sielomis. 


MOTINA MŪSŲ APYLINKĖSE pasamdė karietų nuvežti keleivius į 
prieplauką. Operos dainininkė, jos meilužis, ponas Moberas su 
seserimi, panelė Pond, mano tėvas, motina, Lu Šingas ir aš. Į laivą 

įsėdom apsikrovę apsiaustų ryšuliais, maisto krepšiais, piešimo 
sąsiuviniais, minkštais pieštukais, dažais ir kelionės po salas va- 
dovais. 

Plaukiant į salas motina skaitė paskaitas apie jūrų gyvūnus, 
kurie prieš akis šmėsčiojo aplink laivą. 

— Banginiai — ne žuvys, o tokie pat mąstantys žinduoliai kaip ir 
mes, - šaukė ji prieš atšiaurų vėją ir dėl to buvo neįmanoma išgirsti 
arba nemalonu klausytis. 

Mūsų visų apsiaustai buvo veikiau madingi negu patogūs - iš- 
skyrus panelės Hafard, kuri vilkėjo storus kailinius ir, turint ome- 
nyje jos apimtis, su jais labai priminė mešką. Laivas košėsi per vėją, 
o vėjas kiaurai košė mane. Pono Mobero, jo sesers ir pono Hačeto 
veidai pažaliavo, ir jie tolydžio lakstė prie turėklų. Aš stebuklingai 
išvengiau jūrligės - žinoma, už tai turėjau padėkoti meilės svaigu- 
liui. Motina nusileidusi į kajutes grįžo nešina storomis antklodė- 
mis ir apsisiautę jomis stoviniavom kaip taikos pypkę rūkantys in- 
dėnai, šaltame ore pūsdami garo debesis. 

Mes su Lu Šingu stovėjom prie turėklų neva dairydamiesi ban- 
ginių, bet iš tikrųjų vogčia žvilgčiojom vienas į kitą. Pastebėję ne- 
tyčia pasipynusį jūrų liūtą, visiems parodėm, kad uoliai einam savo 
pareigas. Retkarčiais apsimesdavau krintanti ant Lu Šingo netekusi 
pusiausvyros nuo laivo supimo, o jis mane gaudė. 

Staiga laivas susiūbavo stipriau. Laivagalis tai kilo, tai treškėda- 
mas leidosi, visi juokėsi, tartum tai būtų tyčia sumanyta dėl pra- 
mogos. Iki tol buvusios žemos bangos įsisiūbavo, pasirodė lūžtan- 
čios keteros. Kaskart pakilus laivagaliui man gniaužė kvapą. Juo- 
kai nutilo. Virš galvos išsiskleidė juodų debesų žiedai, horizonte 
suspindo šviesos pluoštai. Kilusi vėtra pliekė veidus, net stingo 
skruostai. Dingo kirai, kapotos bangos prarijo jūrų liūtus. Lu Šin- 
gas savo kaselę apsuko apie galvą ir užsismaukė ant akių katiliuką. 
Buvo apsivilkęs vakarietiškai, storu vilnoniu švarku ir kelnėmis. Aš 

panašiai kaip jis buvau susipynusi kasą pakaušyje. Vėjas ją išdraikė 
ir plaukų sruogos lindo į akis. 

Kapitonas vėtroje bebalsiais riksmais sukomandavo įgulai ir į 
pašėlusį gausmą iššokę mitrūs vyrukai puolė į kovą. Tamsiaveidis 
jaunuolis išdalijo gelbėjimosi priemones ir mus nuramino, kad tai 
tik dėl atsargos. Laivas, pašokęs į aukštybes, staiga krisdavo į be- 
dugnę. Vaikinas patarė mums lipti žemyn nuo denio, jei nenorime, 
kad nuplautų bangos. Pirmieji šiuo patarimu pasinaudojo panelė 
Hafard irjos meilužis, ir prireikė delikatumo padėti kūningajai dai- 
nininkei įsisprausti į siaurą angą jai sužvigus, kad koja nesiekia ko- 
pėčių skersinio. Įkandin jų nusileido ponas Moberas su seserimi, 
paskui — panelė Pond su mano tėvu. Motina jais pasekė nenoriai. 
Prieš uždarydamas liuko dangtį tėvas man šūktelėjo: 

— Ateinat? 

— Mes nebijom. Rodos, priešais banginis. 

Netrukus ant denio mes su Lu Šingu likom vieninteliai kelei- 
viai. Nebesislėpdami šypsojomės vienas kitam. Tą dieną tai buvo 
pirmas kartas, kai likom vieni. Man virpėjo smakras, ašaros degino 
akis, bet meilė čia buvo niekuo dėta, tik negailestingas vėjas. Dan- 
tys barškėjo kaip kastanjetės. Vaizduotėje mačiau mus stovinčius 
kitą savaitę kitame laive, plaukiančiame į Šanchajų. 

— Koks grožis. Norėčiau, kad šitas laivas plauktų iki pat Kini- 
jos, - pasakiau. 

Jis nieko neatsakė. Turbūt suprato, apie ką kalbu. Buvo rimtas, 
neperprantamas, svetimas. 

— Norėčiau kada nors nukeliauti į Kiniją. Gal kaip nors įkalbė- 
čiau motiną, pavertusi tą kelionę ekspedicija tyrinėti retų paukščių. 

Jis nusijuokė ir pasakė, kad ten jų apstu. Tai mane smarkiai pa- 
drąsino. 

- Įsivaizduoju, kaip amerikiečiams sunku gyventi Šanchajuje - 
dėl kalbų ir papročių skirtumų. 

— Šanchajuje vis daugėja žmonių iš Jungtinių Valstijų, taip pat 
Anglijos, Australijos, Prancūzijos ir daugybės kitų šalių. Manau, 
jie ten visai patogiai ir net prabangiai gyvena, įsikūrę miesto dalyje, 
kuri yra tarsi maža valstybė valstybėje. 

Žvilgtelėjau į jį mėgindama išsiaiškinti, ką reiškia jo pasakymas. 
Galjis už gryną pinigą priėmė mano žodžius, neva ruošiuosi vykti 
į Kiniją su motina. 

- Žinoma, jei motina nenorės keliauti, galiu vykti ir viena. 

Jis suprato, ką galvoju. Jo žvilgsnis tapo toks pat mąslus kaip 
pirmą naktį, kai neprašyta atėjusi pas jį į bokštelį atsiguliau šalia. 

— Aš jau susižadėjęs, - pasakė jis. - Esu sudaręs sutartį dėl būsi- 
mos žmonos, grįžęs ją vesiu ir gyvensiu su savo šeima. 

Mane sukrėtė ši žinia ir jo tiesmukumas, su kuriuo tai buvo pra- 
nešta. 

— Kodėl man tai sakai? - paklausiau jausdama, kaip kaista vei- 
das. Nusisukau, kad jis to nematytų. 

— Aš nežadėjau tavęs vesti. Nors ir tikėjausi gauti iš tavęs pata- 
rimą, lyg būčiau pats ponas Byrštatas, kaip kuo geriau surengti jo 
išvyką. 

Nuėjau šalin, kol jis nepamatė, koks man tai iš tiesų skaudus 
smūgis, ir atsistojau kitame jachtos gale pažeminta savo pačios 
poelgių. Nekenčiau savęs, kad tiek daug jam - iš esmės svetimam 
žmogui - atskleidžiau. Kokia kvailystė manyti jį nebeištversiant be 
manęs po vieno kito pasišokinėjimo lovoje. Bet jei po dabar pasa- 
kytų jo žodžių pareikšiu nebekeliausianti į Kiniją, jis pamanys, kad 
man tikrai rūpi ne paukščiai, o meilė. Į galvą šovė beatodairiška 
mintis: įrodysiu, kad jis klysta. Nukeliausiu į Kiniją ir pažiūrėsiu, ką 
jis tada sakys! Akimirksniu užsiplieskusi iš pykčio ir užsispyrimo, 
save įtikinau iš tikrųjų norinti pamatyti Kiniją, nesvarbu, kad jis ves 
ne mane, 0 kitą merginą. Galėčiau būti nepriklausoma, gyvenčiau 
savo gyvenimą ir būčiau kitokia, kaip ir kiti tenykščiai atvykėliai. 

Vandenys ėmė rimti. Vėjas nuščiuvo. Išgirdau kažką šaukiant. 
Atsigręžiau, bet šaukė ne Lu Šingas. Kapitonas. Jo siluetą, regis, 
gaubė druskingame ore kybantis debesis. Mostelėjo žiūronu rody- 
damas kažką priekyje. Horizonte rikiavosi Faralono salų viršukal- 
nės. Jos buvo tiesiai prieš akis. Neįtikėtina, kaip greitai nuplaukėm 
tokį atstumą. Jūroje buvome tik valandą. Bet netrukus paaiškėjo, 
kad tai ne viršukalnės, o trijų milžiniškų drakonų šešėliai. Nustė- 
rusi stebeilijau, kaip jie virto drambliu. Prisimerkiau. Dar po pusės 
minutės išvydau banginį, jis susitraukė ir virto tokia pat kaip mūsų 
jachta. Kas čia dedasi? Gal man protas maišosi? Žvilgtelėjau į kapi- 
toną. Jis juokėsi maniakiška veido išraiška. Juokėsi ir įgula, itališkai 
klykdama: Fata morgana! Fata morgana! Miražas. 

Motina man pasakojo kartą mačiusi fatamorganą žvelgdama 
Faralono salų pusėn. Iš pradžių pamatė laivą, paskui banginį. Taigi 
pamaniau, kad visa tai dėjosi tik jos vaizduotėje. Kaip keista - mi- 
ražas pasirodė kaip tik tą minutę, kai galvojau apie kelionę į Kiniją. 
Tai buvo perspėjimas: mano meilė - iliuzija. Ji netikra ir gali be 
galo keisti kaukes. Kita vertus, ėmiau svarstyti, kad tai man duo- 
tas ženklas plaukti į Kiniją, kad gyvenimas, kurio noriu, lengviau 
pasiekiamas, nei man atrodo. Vos taip pagalvojus smogė žvarbaus 
vėjo gūsis ir tiesiai virš galvos triskart suklykė kiras. Laivo pirmga- 
lis šoktelėjo ant baltos dantytos bangos keteros ir laivas smarkiai 
pakrypo ant šono. Mus kažkas stūmė miražo link - arba traukė 
kaip sirenos Odisėją. Tai buvo ženklas. Odisėjui reikėjo rinktis 
tarp ydos ir dorybės. Man reikėjo rinktis, ar būti už virvučių tam- 
poma lėle, ar likti ištikimai tikrajai sau. Rankos buvo pernelyg 
sustingusios, kad išsilaikyčiau įsikibusi į turėklą, ir kai pirmgalis 
vėl smigo į juodą duobę, kojos paslydo ir persigandusi pasijutau 
čiuožianti per denį. Nuo pečių nuskrido antklodė, sijonas išsipūtė 
kaip burė. Smarkiai trenkiausi į kažkokią virvės ritę, bandžiau jos 
griebtis, bet nuo šalčio ar išgąsčio neužteko jėgų įsitverti. Palei 

turėklus nučiuožiau į kitą pusę ir pajutau, kaip lengvai ir sklan- 
džiai galiu pro spragą išslysti į juodus vandenis. Ėmiau klykti. Į 
šauksmą kažkas atsiliepė svetima kalba. Pajutau, kaip kažkieno 
rankos stveria už čiurnų. Mane sulaikė čigoniško veido berniukas 
riebaluotais plaukais - ne vyresnis nei keturiolikos. Jis ėmė vilkti 
mane prie liuko dangčio, mėginau stotis, bet kojos nelaikė ir jis 
pagavo mane krintančią. Kai pastatė ant kojų, dar kartą atsigrę- 
žiau į horizontą. 

Tik dabar pastebėjau, kad dingo Lu Šingas. Jo niekur nebuvo 
matyti. Gal iškrito per bortą? Sumostagavau rankomis tamsiavei- 
džiam berniukui prieš akis. Jis rankų mostais mane nuramino, esą 
vyriškiui su ilga kasele nieko nenutiko, tik pametė skrybėlę. Ber- 
niukas suvaidino, kaip katiliukas nuskrieja oru. Rankomis parodė 
Lu Šingą esant kitoje denio pusėje ir nieko jam negresiant. Įsiutau. 
Na, žinoma, smaginasi ir jam ne galvoj, kad vos nežuvau. Jau ruo- 
šiausi priėjusi jį prakeikti, bet perveikė šaltis. 

Drebančiomis kojomis nulipau kopėčiomis ir pajutau, kaip 
kūną vėl užlieja šiluma, kaista skruostai ir grįžta pojūčiai. Kajut- 
kompanija buvo įrengta kaip svetainė. Apstatyta sofomis ir krės- 
lais, paparčių vazonais ir išklota rytietiškais kilimais rubininio 
raudonumo ir tamsaus umbros rudumo raštais. Įdomu, kad daik- 
tai nebuvo išlakstę iš vietų. Ponas Hačetas pasakė, esą baldai pri- 
kalti — viskas pritvirtinta, išskyrus arbatos servizą. Jis parodė sudu- 
žusį arbatinuką ir puodelius bei kelis pabirusius sausainius. Junga 
sušlavė duženas, o sausainius susiglemžė į kišenę. Motina sėdėjo 
ant sodriai raudonos otomanės ir iš širdies šnekučiavosi su pa- 
nele Mober, išsitiesusia ant alpstančiųjų sofutės tokiu pažaliavu- 
siu veidu, kad rodėsi iš tikrųjų alpstanti. Panelė Hafard įdavė man 
į rankas didelį stačiasienį puodelį karštos arbatos ir liepė gerti — 
šitaip sušilsiu iš vidaus. Girdėjau panelę Pond tėvui pasakojant, 
kaip vėjas nunešė į bangas jos piešimo sąsiuvinį. Viskas, ką girdė- 

jau, dabar jau neturėjo prasmės. Panelė Hafard trynė man rankas. 
Prikišo ant kaulų beveik nesant mėsos. Apgręžusi mane ėmė trinti 
nugarą. Pati kvepėjo rožėmis. 

— Ak, tu, žiopliuke, vos nesušalai į ragą, - sakė ji. - Kokių tik 
nesąmonių neiškenčiam dėl meilės. 

Sustabarėjau. Ką ji pasakė? 

Paplekšnojo man nugarą. 

— Kiek kartų, savo nelaimei, pati esu taip elgusis, tik nė karto 
nesigailėjau. — Ji visu balsu užtraukė: — „Širdis jau nieko nebeat- 
mena, kai meilė grįžta pas mane.“ 

Visi ėmė ploti. Ji vėl mane atsuko į save: 

— Kiek kartų tai dainavau ant scenos tūkstančiams gerbėjų ir 
siaubingai vienišame savo miegamajame. 

Jos gerumas sugraudino. Ji trapu nuvedė mane į tamsią miega- 
mąją kajutę, paguldė ant gulto ir apklojo milžiniškais kailiniais. Jie 
irgi kvepėjo rožėmis. 

Buvau begrimztanti į miegus, tik staiga ant denio pasigirdo 
šauksmai. Pašokau ant kojų ir vos išsivadavau iš bekraščių panelės 
Hafard kailinių, ketindama nueiti į kajutkompaniją. Du vaikinai 
atsargiai leido pro liuką Lu Šingą ir du apačioje laukė, ruošdamiesi 
paimti ant rankų. Jo veidą buvo perkreipusi skausmo grimasa. 
Koja negrabiai įtverta. 

- Lūžo virš čiurnos, - tarė tėvas. - Pasak kapitono, blauzda buvo 
sulinkusi stačiu kampu lyg bekaulė. Tai atsitiko, kai mus sviedė di- 
džiulė banga. Jie neišdrįso jo judinti, kol neįtvėrė kojos. 

Pažaliavusios panelės Mober buvo paprašyta atlaisvinti vietą 
ant alpstančiųjų sofutės. Man išgaravo visas pyktis. Tenorėjau 
palengvinti jam skausmą, sustiprinti jį meile. Tačiau aplink jį su- 
sispietė didelis būrys ir ėmė svarstyti, ką daryti su naujuoju inva- 
lidu. Galiausiai prasibroviau prie jo. Jis buvo išbalęs ir kramtė lūpą. 
Žiūrėjau, kaip motina nuo nedailiai įtvertos jo blauzdos vynioja 

audeklą. Iš minkštimo styrojo aštrus kaulo lūžgalis. Akyse man pa- 
žiro šviesos adatėlės, o paskui stojo tamsa. Apalpau. 

Atsipeikėjau nuo rožių kvapo. Mane vėl gaubė panelės Hafard 
kailinių šiluma. Ji stovėjo šalia. Visi buvo išsilaipinę. 

— Miegojai kaip kūdikis, - pasakė ji. 

— Kaip Lu Šingas? 

— Skausmą kiek apmalšino viskis. Vyrai ką tik nunešė jį į karietą. 
Daktaras jau pakeliui į namus. Mūsų su tavim laukia kita karieta. 

Šiaip taip įsispyriau į batus, o panelė Hafard pasakė komišku 
tonu: 

— Kaip gaila, kad jis susilaužė koją. Dabar gerus tris mėnesius 
negalės išplaukti į Kiniją. 

Šūktelėjau ją apsikabinusi. 

— Sakyčiau, tą laiką turėtum panaudoti maloniai su juo išsiskirti, 
užuot pasidariusi dar nelaimingesnė. Bet man pačiai niekada neiš- 


ėjo paklausyti tokių bergždžių patarimų. 


PER TUOS TRIS mėnesius, kol Lu Šingas gydėsi, nieko jam nesa- 
kydama įgyvendinau savo planą. Įkeičiau brangenybes. Auksinį 
laikrodį. Žiedą su rubinu. Auksinę apyrankę su karuliais. Atidariau 
dėžutę, kurioje laikiau per daugelį metų iš pono Minterno gautus 
sidabrinius dolerius. Nesunkiai išsirūpinau pasą ir vizą. Maloniai 
pašnekinau tarnautoją, kuris paklausė, iš ko ruošiuosi gyventi Ki- 
nijoje, ir papasakojau apie išgalvotą dėdę Šanchajuje, pakvietusį 
mane dirbti anglų kalbos mokytoja savo privačioje amerikiečių 
mokykloje. 

— Šešiolikos metų mokytoja? — suabejojo jis. 

Pasakiau, kad po dviejų savaičių man bus septyniolika, be to, 
esu subrendusi ne pagal metus ir mokslo žiniomis keleriais metais 
lenkiu savo bendraamžius. Toliau vykdydama savo planus lengva- 

pėdiškai nusprendžiau, ką pasiimti į kelionę. Atlikusi užsibrėžtas 
užduotis ėmiau svarstyti, kaip reikės pranešti motinai, tėvui ir... Lu 
Šingui, kad iškeliauju į Kiniją. 

Lu Šingas buvo įkurdintas mano kambaryje, kol pasveiks. Man 
buvo paskirtas mėlynasis kambarys, bet pasilikau bokštelyje ir nuo- 
lat lipdavau žemyn slaugyti Lu Šingo — nešiojau jam knygas, eskizų 
sąsiuvinį, maistą su gausiu paguodos priedu: taisiau jam patalus, 
glosčiau ranką ir klausinėjau, ar labai skauda. Kitų akivaizdoje už- 
jaučiau, kad teko atidėti kelionę į Kiniją. Niekas manęs nebūtų įta- 
ręs kitais tikslais tapus jo Florencija Naitingeil. Nesekami budrios 
akies, kada tik panorėję mėgavomės instinktų tenkinimu. Saugant 
lūžusią jo koją teko pakoreguoti sekso geometriją ir kruopščiai ap- 
galvoti pozas, kurias lengvai buvo galima papildyti feliacija. Dau- 
giau su juo nebekalbėjau apie savo ketinimus vykti į Kiniją. Atvirkš- 
čiai, ėmiausi gudrybės: kalbėjau, kaip mokysiuosi kuriame nors 
moterų koledže savo šalies rytuose, ir paminėjau tris, apie kuriuos 
neva svarsčiau. Šitaip užmigdžiau jo budrumą. Kalbėjau, kad lik- 
sime draugai, ir laidžiau nerūpestingas pastabas apie kai kuriuos 
netikėtai nustebinusius mūsų kopuliacijos epizodus, kuriuos kada 
nors prisiminus sukils senasis geismas. Pasakojau apie neva mane 
merginantį vaikiną: taigi jis, Lu Šingas, gali nesijaudinti, kad jam iš- 
vykus į Kiniją kankinsiuosi. Pasakojau, kaip tas išgalvotas jaunuolis 
kalba apie Tantalo kančias jam keliančias mano savybes: įgimtą po- 
linkį į nuotykius, skvarbų protą, o tai, kad nesu dorovinga mergelė 
ir skiriuosi nuo kitų jo sutiktų merginų, suteikia man intriguojančio 
paslaptingumo. Lu Šingas pritarė tam įsivaizduojamam gerbėjui 
ir, regis, jam palengvėjo sužinojus mane turint visada pasiruošusį 
meilužį. Prisipažino, kaip jam nepatinka kai kurie kiniški papročiai, 
pavyzdžiui, prievolė vesti nemylimą merginą. Išsitarė esąs kankina- 
mas abejonių dėl savo kaip dailininko talento. Baiminosi, kad jam 
kūryboje stinga originalumo ir gebėjimo išreikšti gilesnes mintis, 

nes jų neturi. Gali tik pamėgdžioti techniką. Buvo dėkingas man už 
įsitikinimą, kad jo nuomonė apie save klaidinga. 

Vieną dieną po švelnaus sekso ir prisiklausiusi meilių žodžių gu- 
lėdama jo glėbyje pasakiau visada jį prisiminsianti kaip savąjį kinų 
imperatorių. Pajutau jį giliai įkvepiant ir supratau sulaikius liūdną 
atodūsį. Kaip puikiai ėmiau pažinti jo kūną ir mintis. Paklausiau, 
ką apie mane galvoja, - turbūt jam esu tik pašėlusi amerikietė mer- 
giūkštė. Jis atsakė prisiminsiąs toli gražu ne vien tai. Pridūriau ne- 
norinti, kad mintys apie mane verstų jį laužyti santuokos įžadus. 

— Vedybos mūsų giminėje, kaip apskritai Kinijoje, būna sutar- 
tos ir jų pagrindas nėra meilė. Jos labiau primena senų draugų ir 
visur nosį kaišiojančių motušių sandėrį. Būsima žmona man sve- 
tima. Net nežinau, ar ji man patiks. Gal bus nepatraukli arba netu- 
rinti ko pasakyti. 

Atkreipiau dėmesį, kad galėtų lankytis pas kurtizanes, ir jis mi- 
glotai tam pritarė. Toliau kalbėjau: 

— Mano motinos ir tėvo vedybinis gyvenimas panašus. Tėvui jis 
netrukdo savo poreikių tenkinti kitur. Juos sieja keista ištikimybė, 
kurios pagrindas yra prisirišimas prie šių namų. Jie praktiški žmo- 
nės, tačiau bendras jų gyvenimas bėgant laikui darėsi vis tuštesnis, 
o jie net nebesupranta, kaip tai tragiška. Kas dar galėjo karščiau 
pamilti mano motiną ir ištraukti iš apgailėtino būvio? 

Buvau tikra jį dabar galvojant apie galimą savo vedybinį gyve- 
nimą be meilės, apie namus be tikros bendrystės. 

- Jei būtum gimęs Amerikoje, norėčiau, kad toks žmogus kaip 
tu būtų mano vyras. 

Jis man atitarė pagal to paties jausmo logiką: 

- Jei būtum gimusi Kinijoje, norėčiau, kad būtum mano žmona. 

Kol ateis metas jam iškeliauti į Kiniją, pasistengsiu šiuose žo- 
džiuose padaryti paprastą pataisą: „Jei būtum Kinijoje, norėčiau, 
kad būtum mano žmona“ 

Neketinau pasinaudoti nėštumu kaip priemone priversti jį 
mane vesti. Man būtų buvusios mielesnės vedybos laisva valia, o 
ne iš reikalo. Jei būtų mane vedęs dėl būsimo kūdikio, būtų perse- 
kiojusi abejonė, dėl ko esame kartu. Dvi savaitės prieš numatytą 
jo išvykimą su slepiama baime jam pasakiau, kad neabejotinai esu 
nėščia, — gali būti, du mėnesius. Baimę man kėlė numanomi jo 
jausmai ir atsakas. 

Žinoma, jis apstulbo. Pirmiausia iš akių pamačiau jį mėginant 
suvokti, ką tai reiškia, ir tik paskui priėjo manęs apkabinti. Nors 
apkabinta neišgirdau atsakymo, ką ketina daryti, jo glėbyje jau- 
čiausi saugi ir rami — abu kartu rasime sprendimą. 

— Negaliu tavęs vesti ir likti Jungtinėse Valstijose, - pasakė jis. 

Suėmė pyktis dėl tokių pirmų žodžių. Nelaukiau džiaugsmingų 
šūksnių. Bet turėjau vilčių sulaukti susirūpinimo manimi. 

— Nerizikuosiu gyvybe darydamasi abortą, - pasakiau. - O jei 
liksiu čia ir pagimdysiu vaiką, niekas neleis man jo auginti. Jis bus 
atiduotas į prieglaudą. Šitaip buvo panelei Pond -— ji laisvamanė. 
Mėgino pasilikti kūdikį, bet buvo visų atstumta. Jos paveikslų nie- 
kam nereikėjo. Gali būti, kad tas kūdikis buvo nuo mano tėvo, bet 
jis nė piršto dėl jo nepajudino. Leido išmesti į patvorį. Taip gali 
nutikti ir mūsų vaikui, o jo niekas dar ir neįsivaikintų dėl įgimtos 
ydos - tavo kiniško kraujo priemaišos. Liūdna, kai žmogaus niekas 
nemyli. 

- Kinijoje to kūdikio lauktų ne geresnė dalia, - pasakė Lu Šingas. 

— Daugiau neturi ko pasiūlyti, be to, kad nieko negali? - paklau- 
siau. — Turėsiu viena spręsti? 

— Nežinau, kas tau būtų priimtina, jei pasiūlyčiau. Mano tėvai 
nenutrauks vedybų sutarties, o kadangi esi svetimšalė, neįsileis 
tavęs į namus, - jei įsileis, tai tik ne tam, kad lankytumeisi pas 
mane. Geriausiu atveju matau tave kaip savo meilužę, nepripa- 
žintą mano tėvų šeimos. Ir negalėčiau susitikinėti vien su tavimi ar 

kartu gyventi. Iš manęs bus pageidaujama dažno sekso su žmona, 
kad susilauktume vyriškos lyties įpėdinio, - tiksliau, kuo daugiau 
sūnų, tuo geriau, jei reikės - su keliomis sugulovėmis, jei mano 
žmona negalės tuoj pat pagimdyti berniukų. Kinijoje tie giminės 
lūkesčiai kur kas sunkesnė našta negu Amerikoje, o dar yra ir kitų 
keblumų, kurie tau bus nesuvokiami. Žinau, ne tai norėjai iš manęs 
išgirsti. Atleisk. 

Jis tiesiog išvardijo savo šalies visuomenės taisykles. Net ne- 
susimąstė, kad galėtų jas pažeisti. Aš mečiau iššūkį savo tėvams. 
Kodėl jis negali? Nenori galvoti apie kitas galimybes, nes nesikan- 
kina kaip aš. Jo nepjauna nujaučiamas pavojus būti atstumtam iš 
baimės ir sutrikimo, jis neatsidūręs ties beprotybės riba. 

— Kodėl negali elgtis taip, kaip tau norisi? Kodėl negali tiesiog 
numot ranka? 

— Negaliu paaiškinti, tik tiek, kad tai, ką galvoju ir ką darau, 
įaugę į mano mąstymą, širdį, būdą, sielą. Nenoriu pasakyti, jog 
man tai svarbiau negu tu. Tačiau, kad ir kaip tave mylėčiau, negaliu 
išrauti dalies savęs ir virsti savo šeimos išdaviku. Suprasti, kokia 
milžiniška ta mano pareiga, galėtų nebent tas, kuris pats užaugo 
Kinijoje, tokioje kaip mano šeimoje. 

— Pasakyk, kad manęs nemyli, ir aš palaidosiu šias viltis. Pasa- 
kyk, kad sąmoningai leisi mano sielai susigūžti ir sunykti, kad ga- 
lėtum pasiguldyti merginą, kurios net nepažįsti. Daugiau nebeti- 
kėsiu meile. Vien nekęsiu savęs, kad leidau silpnabūdžiui sutrypti 
man širdį. 

Galiausiai jo veide išvydau skausmą. Rodės, tuoj apsiverks. Su- 
spaudė mane glėbyje. 

— Aš nepaliksiu tavęs, Liucija, - pasakė jis. - Nieko dar taip ne- 
mylėjau. Tiesiog dabar nežinau, ką mums daryti. 

Jo žodžiai man įkvėpė gerokai drąsos ir vilties, tad pati išpūčiau 
jų svarbą. Širdyje jais nešina savo namiškiams susirinkus svetai- 


Fata morgana 543 


nėje pasakiau, kad turiu neatidėliotinų naujienų. Jie susėdo įsi- 
tempę, sunerimusiais veidais. Mes su Lu Šingu atsistojome - jis 
prisigretino man už nugaros. 

— Aš nėščia, - tiesiai pasakiau. 

Man dar nespėjus prasižioti apie savo ketinimus motina pa- 
šokusi ėmė šaukti, girdi, Lu Šingas piktam pasinaudojęs „mūsų 
svetingumu, pasitikėjimu, garbe, gera valia..“ Lu Šingas keliskart 
pakartojo apgailestaujantis, kankinamas sąžinės priekaištų ir di- 
džiulės gėdos. Bet laikėsi pernelyg ramiai, kad būtų buvę galima 
patikėti jo jausmų nuoširdumu. 

— Na, ir kas iš tos tavo kiniškos sąžinės priekaištų? — sarkastiš- 
kai rėžė motina. - Jie nenuoširdūs. Greitai sėsi į laivą ir paliksi šitą 
kebeknę! 

O tada tėvas ir motina vienu metu atsisuko į mane, ir ko tik ne- 
išgirdau apie savo ydas: kokia aš esanti nedėkinga, bukaprotė, pa- 
sipūtėlė, pasileidėlė. Norėjai rinktis, kas tau įdomu, ką mėgsti, kuo 
žaviesi. Tai štai koks tas pasirinkimas! Karštas seksas su vyriškiu, 
jau susiruošusiu tave palikti? 

Suglumau kaip vaikas, išjuokiamas už tai, kad yra toks, o ne ki- 
toks. Bet veido man neišmėtė žeminančios dėmės. Aš įtūžau. 

— Nieko sau pomėgis ir aistringas susižavėjimas — kažkoks 
kinas! —- prunkštelėjusi metė motina. - Kinas su kiaulės uodega. 
Žmonės mus užjuoks, kam priėmėm jį į namus! Kokie buvom 
kvailiai, rodydami gerą širdį. 

Įsiutinta šių replikų nebesusivaldžiau. Ji visada galvojo tik apie 
save. O kaip jos sužalota mano vaikystė? 

Nesusilaikiusi apsiverkiau ir kartu įniršau, kad parodžiau jiems 
vaikiškas ašaras. 

— Nejaugi taip manim susirūpinot? - tėškiau. — Aš šiuose na- 
muose visada buvau niekas, tik šešėlis. Jūs niekad su manim nesi- 
kalbėjot, kuo norėčiau būti arba kaip jaučiuosi. Niekada nematy- 

davot, ar aš liūdna, ar linksma. Ar bent kartą iš jūsų girdėjau, kad 
mane mylit? Jūs dėl manęs piršto nepajudinot. Nekreipėt į mane 
dėmesio, ir tiek. Jei meilė būtų maistas, jau seniai būčiau mirusi 
badu. Ir kas tu per motina? Ko stebėtis, kad nuėjau pas tą, kuriam 
rūpėjau. Be meilės būčiau išprotėjusi. Nenoriu pasidaryti tokia 
kaip jūs. Tik, kai buvau vaikas, neturėjau kur dėtis, buvau priversta 
čia pasilikti ir kęsti pažeminimus dėl savo minčių, pajuoką dėl to, 
kad turiu jausmus. Norėjot iš manęs juos išsunkti, kad pasidary- 
čiau tokia kaip jūs. Nieko nemylinti, tik save, pikta ir vieniša. 

Motina atrodė sugniuždyta ir nusivylusi. Norėjau, kad kaip ir 
aš pasijustų nelaiminga iki ašarų. Kuo daugiau kalbėjau, tuo labiau 
stiprėjo griovimo aistra. Negalėjau sustoti. Paklaikusi stvarsčiausi 
visų po ranka pasitaikiusių ginklų, tinkamų smogti. 

— Ką tu išmanai apie meilę? - kalbėjau. - Prieš milijonus metų 
nugaišę vabalai iš tavęs gavo daugiau dėmesio negu aš. O aš gyva. 
Gal nepastebėjai? O tavo vedybinis gyvenimas - ar jis laimingas? 
Viskas, ką sugebėjai, tai užsidaryti savo kambaryje ir mėgautis 
apgailėtinu savo būviu. O kai išeidavai, didžiausias jausmas, kurį 
rodei, buvo pyktis. 

Mano balse sustiprėjo užgauli pasityčiojimo gaida: 

— Nieko keista, kai visi kalba, kad tėvą reikia laikyti šventuoju, 
nes tave pakenčia. Brangieji tavo draugai, kuriuos peikdavai, juo- 
kėsi iš tavo mokslinių bandymų, esą galėtų sutaupyti tau laiko iš- 
kart atsakydami į klausimą, kurį sprendi: vabalai yra negyvi. Tu 
pamišusi dėl mokslo, įsikalbėjusi, neva gali padaryti naudingą atra- 
dimą. Bet vietoj atradimo paleidai savo gyvenimą vėjais. 

Ponas Minternas buvo per daug nukaršęs ir nesuprato, ką kalbu. 

— Koji pyksta? Gal jai reikėtų vėl paplaukioti laivu - pralinks- 
mėtų. 

Ponia Mintern metė į mano motiną savo pranašumu įsitikinu- 
sio žmogaus žvilgsnį. 

— Tai ne kas kita kaip auklėjimo klaidos. Kai blogai elgdavosi, 
reikėjo ją uždaryti tamsiame kambariuke. Nenorėjai klausyti 
mano patarimo. Nieko keista, kad ji pasileido. 

— Užsičiaupk! Tu - kvaiša be gėdos ir sąžinės, blogio įsikūni- 
jimas, nuodijantis šiuos namus. Gyvenime palikai vien sugedimo 
pėdsaką. Visi tavęs nekenčia. Nejau nesupranti? Tik jau nedaryk iš 
manęs paleistuvės. Ar ne tu vaikščiojai per miegus, išradusi šį me- 
todą suvilioti poną Minterną, kad tave vestų? Kodėl gi dabar per 
miegus nevaikštai? 

— Raminkis, Liucija, - tarė tėvas. - Kalbi negalvodama, paskui 
gailėsiesi. Kai būsi ne tokia įsikarščiavusi, galėsim blaiviai pasišne- 
kėti — pati suprasi, kad tai, ką kalbi, netiesa. 

— Ak, tu norėtum išvengti šios temos - juk tai kas kita, negu 
diriguoti nuobodiems postringavimams prie kviestinės vakarie- 
nės stalo ir pompastiškai diskutuoti meno klausimais. Nori, kad 
slėpčiau savo jausmus kaip tu savo meilužes? Mama, žinai, su kiek 
moterų tėvas buvo sugulęs tau už akių? 

Jis suurzgė. 

— Ne, nereikia... liaukis. 

— Skaičiau laiškus nuo tavo meilužių, šlovinančių tavo mei- 
lės įnagį ir gebėjimus, tavo praktikuojamas pozas — pilnus dė- 
kingumo laiškus tiek nuo moterų, tiek ir nuo vyrų. Vyrų! Taip, 
motin, jis linksminosi ir su vyrais. Tave kas nors stebina? Jis aptar- 
navo ir panelę Pond. Ar žinai, kad prieš kelias dienas ji buvo atė- 
jusi likus valandai iki vakarienės ir paprašė jo parodyti savo kolek- 
ciją? Nieko sau kolekcija! Ar nematei, kaip prie vakarienės stalo ji 
po orgazmo švelniai glostė jį akimis? Jei nori, tėve, vadink mane 
ištvirkėle dėl sekso su Lu Šingu. Lu Šingas man buvo ne pirmas. 
Prieš tai išbandžiau seksą su tavo studentais. Pasinaudojau tavo 
knygomis su šlykščiomis nuotraukomis, kuriose vyrai įvairiomis 
pozomis grūda moterims savo daiktą. Pasinaudojau profesoriaus 

Minterno vadovėliu. Keista, kaip dar tavo pavyzdžiu nepasidariau 
iškrypėlė, kolekcionuojanti kokčius sekso ir masturbacijos reik- 
menis. Kas čia bloga, kad noriu auginti šitą vaiką? O ar panelės 
Pond vaikas ne nuo tavęs? Tu pametei savo vaiką! Kas iš to vaiko 
išėjo? Negi tau nerūpi, gal jis paliegęs neišlipa iš lovelės arba vieną 
dieną eis dirbti į batraiščių fabriką? 

Niekaip negalėjau liautis — pati nesupratau kodėl. Ištraukiau 
į paviršių visas šeimos paslaptis, kurias jie turėjo slėpti vieni nuo 
kitų, ir vaizdavausi juos sutrypusi. Ir nė minutės manęs nepaleido 
suvokimas, jog kartu trypiu ir save. 

Motina išėjo - turbūt apsiverkė. Tėvas per visą tą laiką neištarė 
nė žodžio. Bet, kai pakėlė akis, jose pamačiau širdgėlą ir siaubą. 
Tik tada suvokiau, kaip žiauriai pasielgiau. Sužlugdžiau tėvą, kurį 
kadaise mylėjau, ir atkirtau jį nuo savęs, kaip ir nuo savo motinos. 
Aš virtau pabaisa. 

Nė dienos nebegalėjau likti tuose namuose. Abu su Lu Šingu 
apsistosime pensione. Kai ėjau iš namų, niekas nenusileido manęs 
išlydėti. 


PER DVI SAVAITES, likusias iki mūsų kelionės į Kiniją, Lu Šingas nė 
karto nepaklausė, ką reiškia žodžiai, kuriuos mečiau savo šeimai. 
Paaiškinau savo patirtį su vaikinais smarkiai išpūtusi. Taip pat pri- 
pažinau tada buvusi ne savame prote ir, nors kalbėjau, ką tikrai jau- 
čiau — ne tik jaučiau, bet ir žinojau, — vis dėlto pasakiau per daug. 
Norėjau išsiaiškinti, ar jo neišgąsdino prasikišęs mano vaidingu- 
mas. Gal nemaloniai nustebintas pagalvojo mane tikintis daugiau, 
negu jis gali duoti. Pati bijojau užsinorėti daugiau, nes buvau ne- 
pasotinama. 

Įsismelkė abejonė. Tik mano priverstas jis ėmė atgailauti ir pa- 
sakė mane mylintis. Pasielgęs lengvabūdiškai, esąs manęs nevertas 

ir niekad manęs nepaliksiąs. Kankinamas žmogus pasakys bet ką. 
Neatsimenu, kaip prisiprašiau tų žodžių, bet žinojau - jie nebuvo 
ištarti savaime ar išpažįstant meilę. Vis dėlto vyliausi tuos padrikus 
pareiškimus turint tvirtą, nepajudinamą pamatą. 

Paskutinę minutę nusiunčiau laiškelį operos dainininkei pane- 
lei Hafard. Ji iš patirties žinojo, kas yra aistros, tik ji galėjo mane 
suprasti. Parašiau, kur iškeliaujanti, ir susituoksianti su Lu Šingu, 
kai tik įveiksime galimus nedidelius keblumus dėl skirtingos rasės. 
Pažadėjau parašyti jai iš Šanchajaus ir paprašiau palinkėti man 
sėkmės. Įmečiau laišką pašte ir tada galutinai pajutau, kad palieku 
senąjį gyvenimą ir viską pradedu iš naujo. Tai pridėjo man pasiti- 
kėjimo savimi. 

Prieš mums lipant į laivą pabučiavau jį į skruostą. Jei kas matė — 
na ir kas. Juk skyrėmės mėnesiui. Lu Šingas įlipo vienu trapu, aš — 
kitu. Jo trapas vedė į rytiečių denį. Manuoju į atskirus denius buvo 
siunčiami baltieji. Pirmiau sužinojusi, kad būsim išskirti rasės, tik 
šaipiausi iš taisyklių. Juk galėsim slapčia nusigauti vienas pas kitą, 
kaip darėm namuose. 

- Jei aš būsiu užkluptas tavo kajutėje arba tu - mano, - pasakė 
Lu Šingas, - mane suims ir kaip kalinį uždarys laivo triume. O tave 
išlaipins Honolulu, dar nepasiekusią Kinijos. 

Jis mane nuramino, kad atskiroje kajutėje turi patogų gultą, o 
ant denio dalysis vieta su kitu pasiturinčiu kinu. Išlipę vėl susitik- 
sim. Jo tėvai žinojo apie mano atvykimą. Mano spiriamas jis apie 
tai parašė. Neįsivaizdavo, kaip reaguos namiškiai, bet jie telegrama 
pranešė lauksią. 

Antrąją dieną jūroje iškroviau likusius savo krepšius. Vieno 
dugne radau daiktų, kurių pati nedėjau. Tarp jų buvo raudonas ak- 
sominis maišelis. Viduje radau tėvo žiūroną. Kai buvau maža, pro 
tą žiūroną iš bokštelio stebėdavom atplaukiančius laivus. Prisimi- 
niau, kaip jis vardydavo šalis, iš kurių atplaukia laivai. 

Dar radau purpurinės zomšos maišelį. Jame buvo trys gintaro ga- 
balai su vapsvomis. Praverkiau visą naktį nesuprasdama, ką reiškia 
tie radiniai. Spėliojau, gal tai buvo tėvo priekaištas dėl šnipinėjimo. 
O gal motina norėjo patvirtinti, kad tikrai labiau mylėjo tuos vabz- 
džius nei mane. Turėjau menką viltį, jog tai atminimo dovanėlės, liu- 
dijančios meilę, kurią abu vienu metu sumanė man parodyti. Ant- 
raip kodėl nusmelkė toks apčiuopiamas sopulys - o gal tai meilė? 

Prie pykinimo dėl nėštumo prisidėjo ir pirmas tris dienas ka- 
mavusi jūrligė. Ja dangsčiausi, kai staiga pažaliuodavau prie vaka- 
rienės stalo. Mano stalo draugės buvo penkios moterys, vienos iš- 
siruošusios į kelionę. Jos, diplomatų ir verslininkų žmonos, vyko 
pas savo vyrus Šanchajuje. Jų paklausta, kokiu tikslu keliauju į Ki- 
niją, sumelavau kaip ir pasų tarnybos valdininkui: mano dėdė va- 
dovauja mokyklai, o aš būsiu anglų kalbos mokytoja. 

— Toje mokykloje mokosi kinai? - paklausė vyriausia moteris. 

Linktelėjau. 

— Ji skirta diplomatų sūnums. 

Lu Šingas mokėsi kartu su šio sluoksnio vaikais. 

— Vadinasi, aš puikiai pažįstu jūsų dėdę! - pasakė ji. - Tai dak- 
taras Tomas Volkotas. Kai įsikursite, būtinai turėsim visos susitikti 
prie arbatos. 

Numykiau, kad turbūt tai kita mokykla, nes mano dėdė yra 
daktaras Klodas Moberas. Nė viena apie jį nebuvo girdėjusi. 

— Tai nauja mokykla, - pasakiau. - Gal jis dar nesurinko moki- 
nių. Mano dėdė neseniai apsigyveno Šanchajuje. 

— Maniau, ten visus pažįstu, - pasakė ta moteris. - Mūsų, už- 
sieniečių, Šanchajuje tėra menkas būrelis. Na, bet visi sako, kad 
Šanchajus kasdien vis sparčiau auga. 

Jos skatino mane įsitraukti į ten veikiančias draugijas, lankytis 
bažnyčioje, bendrauti su būreliu damų, padedančių našlaičiams, 
arba kitu, gelbėjančiu į vergiją parduotas mergaites. 

Savaitę praleidusi laive surizikavau joms papasakoti neva gir- 
dėtą įdomybę. 

— Dėdė man sakė Šanchajuje susipažinęs su viena pora — mote- 
ris amerikietė, vyras kinas. Jie susituokė ir gyvena su jo tėvais. Net 
susilaukė vaiko. Pamaniau, kad tai labai šiuolaikiška. 

Diplomato žmona susiraukė. 

— Negali būti. Kinai negali teisėtai tuoktis su amerikietėmis. 

Mėginau neišsiduoti sunerimusi. 

— Tai draudžia kinų įstatymai ar amerikiečių? —- paklausiau. — 
Gerai įsidėmėjau dėdės žodžius - jie yra susituokę. 

— Draudžia ir vienų, ir kitų įstatymai. Mano vyras dirba Ameri- 
kos konsulate ir pasakojo apie kelis tokius atvejus. Kinė ir ameri- 
kietis arba amerikietė ir kinas. Bet kokiu atveju moteriai tai nesi- 
baigia geruoju. 

Su siaubu klausiausi jų pasakojimų. Tos amerikietės buvo nie- 
kinamos. Jų padėtis nebuvo įteisinta ir jos nebuvo priimtos į kinų 
šeimas žmonų teisėmis — tam kliudė kinams itin svarbus genealo- 
gijos vaidmuo ir protėvių kultas. Jos prisiminė tik du atvejus, kai 
amerikietės gyveno kinų šeimoje, bet labai trumpai. Viena ameri- 
kietė mergina buvo paversta sugulove - taip sakant, paimta į ha- 
remą ir kaip kokia juodadarbė ūdijama kitų sugulovių ir anytos. 
Remdamosi girdėtais pasakojimais, visos vienu balsu mane tikino 
anytas kines esant tikras raganas. Ir šią liūdną tiesą patvirtino tos 
vargšės merginos likimas. Ji buvo mirtinai sumušta. 

— Tai įvyko kiniškoje miesto dalyje, - pasakė diplomato žmona, — 
kuri priklauso Kinijos teismo jurisdikcijai. Teisme niekas neužstojo 
vargšės merginos. Kas ten žino, ko griebėsi ar prišnekėjo anyta, bet 
niekas nebuvo pripažintas kaltu dėl merginos mirties. 

Kita amerikietė pabėgo iš vyro šeimos ir tapo prostitute. Ji ne- 
turėjo pinigų, o tėvų šeima iš Jungtinių Valstijų jos nepasiėmė. Ji 
išėjo darbuotis į vieną laivą uoste, priiminėja jūreivius. 

- Jei jums tektų susidurti su ta mergina, galėtumėte jai pasiūlyti 
ateiti į Amerikos konsulatą ir per jį susisiekti su tėvais, kad jie kuo 
greičiau ją pasiimtų, - pasakė diplomato žmona. 

Spėliojau, ar ji suprato, kad aš ir buvau to savo melagingo pa- 
sakojimo veikėja. Tai, ką jos kalbėjo, mane išgąsdino. Nenorėjau 
tikėti savo tėvų, kaip ir Lu Šingo, perspėjimais. 

Netrukus baimės priepuoliai pranyko kartu su pykinimu dėl 
nėštumo. Aš palenksiu Lu Šingo tėvus į savo pusę. Aš protinga ir 
atkakli. Lu Šingas parašė savo tėvui, kaip ir buvau prašiusi. Jie turi 
užtektinai laiko apsiprasti su naujienomis. Ir dar jis jiems pranešė, 
kad greitai tapsiu jo vaiko motina, ir galbūt tai bus ateinančios kar- 
tos pirmagimis sūnus. Svarsčiau - juk jo tėvas išsilavinęs žmogus, 
aukštas užsienio reikalų ministerijos pareigūnas. Jie turėtų šiuolai- 
kiškai žiūrėti į amerikiečius. Viskas galiausiai savaime susiklostys. 


PRAĖJO MĖNUO NUO tos dienos, kai iškeliavome iš San Fransisko, 
ir štai aš išlipusi į uostą ėmiau laukti, kada ant kinų trapo pasirodys 
Lu Šingas. Kone alpau iš nerimo, nuovargio ir karščio. Nuo vakar 
vakaro nieko negalėjau imti į burną. Deja, vilkėjau suknelę, pri- 
taikytą ūkanotoms San Fransisko vasaroms, o ne kiniškai pirčiai, 
koks pasirodė besąs Šanchajus. Paimti mano krepšių pribėgo neši- 
kai — nuvijau juos šalin. Nekantravau, kada pasirodys Lu Šingas ir 
viskuo pasirūpins. 

Galiausiai jį pastebėjau. Likau apstulbinta. Jis vilkėjo kiniškais 
drabužiais. Atrodė taip pat kaip tada, kai pirmąkart jį pamačiau 
įžengusį į mūsų namus. Ten jis atrodė kaip imperatorius iš pa- 
sakų knygos - tokį jį įsimylėjau. O čia, vidury uosto, kur knibždėte 
knibždėjo vietinių ir keleivių, jis atrodė toks pat kinas kaip kiti. 
Jam už nugaros stovėjo trumpakelnis kulis, vienus nešulius pasi- 
spaudęs po pažastimis, kiti svarino rankas, treti buvo užmesti ant 

nugaros. Lu Šingas mane pamatė, bet nepriėjo. Pamojau jam. Jis ir 
dabar nepriėjo. Spėriai nužingsniavau pas jį. 

Užuot mane apkabinęs, pasakė: 

— Labas, Liucija. 

Balsas buvo svetimas. 

— Atleisk - norėčiau tave apkabinti, bet negaliu. 

Veide buvo jau matyta iškilmingai rimta išraiška. 

Iš anksto buvo mane perspėjęs, kad turėsim apdairiai elgtis, kol 
jo tėvų šeima apsipras su mintimi apie mūsų vedybas. 

— Kitaip atrodai, - pasakiau, - su tais drabužiais. 

Jis nusišypsojo. 

— Tik tau kitaip. 

Jis maloniai pažvelgė į mane, kaip žvelgiama į svetimus. 

— Liucija, ar viską apmąstei per šį mėnesį? Tikrai nori pasilikti 
Šanchajuje? Mums gali nieko neišeiti. Turime tam pasiruošti. 

Tikėjausi, kad jis mane ramins, o ne gąsdins. 

— Gal persigalvojai? - pasakiau trūkčiojančiu balsu. — Siūlai 
man grįžti atgal? 

Mano žodžiai nuskambėjo garsiau, nei maniau. Į mus ėmė grę- 
žiotis smalsūs veidai. 

Lu Šingas liko neperkalbamas. 

— Tiesiog noriu, kad viską aiškiai suprastum. Mūsų išsiskyrimas 
laive buvo tik įžanga į tai, kas mūsų laukia. Bus nelengva. 

— Nuo pat pradžių tai žinojau, - pasakiau. - Aš nepersigalvojau. 

Slapčia buvau išsigandusi. Tačiau per tą mėnesį prisikaupiau vi- 
sokeriopos drąsos - dėl kūdikio. Kūdikis man jau buvo nebe bėda, 
o mano dalis, tad pasiryžau mus abu ginti ir saugoti. 

Lu Šingas apie kažką šnektelėjo su kuliu. Atrodė, kad jie barasi. 
Nepatikėjau savo ausimis, kai Lu Šingas laisvai prakalbo kiniškai. 
Kaip keistai skamba jo balsas. Niekada nebuvau girdėjusi jo kal- 
bantis su kitu kinu. Kur manasis kiniško veido anglų džentelme- 


552 Malonumų rūmai 


nas? Kur gražusis mano mylimasis nepriekaištingo kirpimo drabu- 
žiais, skustu viršugalviu ir kasa po katiliuku? Kur jo geismas man? 

Kulis pašaipiai mane nužvelgė. Jie su Lu Šingu persimetė keliais 
žodžiais ir kulis linktelėjo. Kas jam ten aišku? Pasukom gatvės link, 
priėjom platų šaligatvį, tada Lu Šingas tarė: 

— Kitoje gatvės pusėje laukia mano šeima. Visi iki vieno. Tėvas, 
broliai, ligotas senelis, mergina, kurią sutariau vesti, jos tėvas ir 
broliai. 

— Ko čia reikia tai merginai? - paklausiau. — Gal tiesiai iš laivo 
ruošiesi į jungtuves? O aš turėsiu būti jos pamergė? 

— Negalėjau jai uždrausti čia rodytis. Tai ne šventiškos sutik- 
tuvės, Liucija. Tai būdas priminti - šeimoje turi būti tvarka. Jie 
susirinko manęs sugėdinti, kad nepamirščiau pareigos šeimai. Tai 
mano bendraamžiai ir vyresnieji. 

Jo veidą išpylė prakaitas - supratau, kad ne vien nuo karščio. 
Buvo sunerimęs - tokio jo dar nemačiau. Netrukus turės stoti 
prieš savo šeimą, lygiai kaip aš stojau prieš saviškius. Būsiu šalia ir 
jį palaikysiu. Vienintelis klausimas — ar priims mus į savo namus? 

— Kurjie? 

Apsidairiau. Lu Šingas mostelėjo į gatvės ruožą už kokių tris- 
dešimties pėdų, kur laukė du dviračiai ekipažai ir dešimt rikšų. Pa- 
našu į laidotuvių procesiją. Kulis ėmė krauti Lu Šingo lagaminą į 
vieną iš gale stovinčių rikšų. Lu Šingas pasuko prie saviškių. Pase- 
kiau įkandin. 

Jis sustojo. 

— Verčiau pasilik, kol pralaušiu ledus, - pasakė jis. - Nieko gero 
nebus, jei iškart tėkšiu jiems į veidą. 

Tėkš į veidą? Kodėl jis taip pasakė? 

— Nieko aš nebijau, - pasakiau. - Jie turi su manim skaitytis. 

- Liucija, būk gera, leisk man veikti savo nuožiūra. 

Jis be manęs nuėjo prie pirmo dviračio. 

Pamojau kuliui nešti mano krepšius į rikšą. Jis klausiamai pa- 
klausė, Lu Šingas kažką suniurnėjo. Ką jis atsakė? Nieko nebesu- 
prantu. Aplink vienos mįslės. 

Velniop krepšius! Be jų patraukiau prie dviračių ekipažų ir rikšų 
kohortos. Pribėgęs Lu Šingas užtvėrė man kelią. 

- Liucija, būk gera, palauk. Neapsunkink ir taip sunkios padėties. 

Suirzau, kad Lu Šingui labiau rūpi jo šeimos jausmai negu 
mano. Turiu nuo pat pradžių jo šeimai parodyti, kas aš tokia. Mano 
asmenyje jie pamatys amerikietišką laisvą valią ir veiklią prigimtį. 
Moku bendrauti su visų sluoksnių atstovais, pavyzdžiui, su pasi- 
pūtusiais profesoriais ponu ir ponia Minternais, kurie tarėsi viską 
išmanantys. 

Lu Šingas priėjo prie pirmosios karietos ir ėmė kalbėtis su gale 
sėdinčiu vyriškiu. Kiek paėjau šaligatviu, norėdama geriau įžiūrėti 
karietoje sėdintį rūstų žmogų. Jis buvo su tokiu pat katiliuku, kokį 
turėjo Lu Šingas. Šis klausėsi vyriškio nuleidęs galvą. Paėjau dar ar- 
čiau ir atsidūriau tiesiai priešais juos, maždaug dvidešimt penkios 
pėdos nuo kelkraščio. Kiniškų žodžių srautas, sakytum, šniokštė 
per akmenis. Tas vyriškis - Lu Šingo tėvas. Tiek tikrai mačiau. 
Abu gražūs, protingų akių, abiejų veidai lygiai tokie pat rimtai iš- 
kilmingi, tik vyresniojo it medinis. 

Lu Šingas kalbėjo tyliai, atsiprašinėdamas, bet tėvo veidas nė 
nevirptelėjo. Tuoj už antrosios karietos stovinčioje rikšoje sėdinti 
daili mergina įsmeigė į mane akis. Jo nuotaka - ne kitaip. Įsispitri- 
jusi spoksojau į ją, kol nusuko akis. 

Staiga Lu Šingo tėvas atsistojo, regis, garsiai nusikeikė ir metė 
skrybėlę Lu Šingui į veidą. Lu Šingas užsidengė akis. Tėvas dar 
kažką iškošė šiurkščiu gomuriniu balsu - šaižiai išskiemenavo įsa- 
kymus, mosuodamas ore rankomis. Lu Šingas toliau stovėjo nulei- 
dęs galvą ir nieko nesakė. Ką tai reiškia? Kodėl Lu Šingas bežadis, 

it stabo ištiktas? Gal taip įprasta? Priešintis tylint. Neatrodė, kad 
tas žmogus greitai nusiramins. Tegul jie sau keliauja be mūsų. 

Vos taip nusprendžiau, Lu Šingas atsisuko į mane ir priėjęs 
įbruko į delną pinigų. Liepė laukti. Veidą buvo perkreipusi tra- 
giška grimasa. 

— Kai tik galėsiu, tučtuojau grįšiu. Lauk čia manęs. Būk kantri ir 
atleisk už tai, kas vyksta. 

Po akimirkos, man nespėjus atsitokėti po patirto smūgio ir už- 
protestuoti, jis įlipo į tėvo karietą. Viską mačiau kaip sapne. Ve- 
žikas pliaukštelėjo vadelėmis ir karieta su Lu Šingu nuriedėjo 
tolyn. Ja pasekė antroji, visi rikšos pakėlė savo vežimėlių ienas ir 
pasileido bėgti. Lu Šingo giminaičiai išsitermpę sėdėjo žvelgdami 
priekin, tarsi manęs nė nebūtų buvę. Į mane rūsčiai susiraukusi at- 
sisuko vien toji mergina. Tada jie dingo iš akių. 

Pasidarė silpna, susvaigo galva. Nebelaikė kojos. Toliau palei 
šius? Tik spėjau apie tai pagalvoti, ir štai pamačiau pro šalį bėgantį 
kulį su mano krepšiais rankose. Ėmiau jį vytis šaukdama: „Vagis! 
Vagis! Niekaip nebūčiau jo sugavusi. Sustojau ir priblokšta vos 
nekritau ant žemės, bet tada pamačiau, kad jis padėjo mano krep- 
šius to medžio, iki kurio troškau nusigauti, šešėlyje. Sukrovė iš jų 
lyg ir minkštasuolį, tada mostelėjo kviesdamas atsisėsti. Iš lėto 
priėjau neįsivaizduodama, kas iš to išeis. Jis brūkštelėjo ranka per 
krepšius kaip pirmarūšio restorano padavėjas, kviesdamas sėstis 
prie stalelio. 

Po kiek laiko pastebėjau kulį toliau stoviniuojant šalia ir spok- 
sant mano pusėn. Nutaisė klausiamą veidą, paskui pliaukštelėjo 
sau į delną ir pirštais patrynė nematomus banknotus. Suprask, 
turiu susimokėti. Žvilgtelėjau į kiniškus pinigus, kuriuos tebelai- 
kiau suspaudusi saujoje. Neturėjau supratimo, kokia jų vertė. Jo at- 
lygis turėjo būti keli centai. Tačiau kuri kupiūra stambesnė? Kuri 

smulkesnė? Kulis gestais pavaizdavo valgymą ir gėrimą, paskui pa- 
siglostė pilvą, lyg būtų išbadėjęs. Gal tai gudrybė iš manęs daugiau 
išvilioti? Jis kažką nesuprantamai pasakė, o aš jam nesuprantamai 
atsakiau: 

— Prakeiktas karštis, prakeiktas miestas! Prakeiktas Lu Šingas! 

Susiradau banknotą su mažiausiu skaičiumi. Penki. Padaviau 
jam. Jis išsišiepė. Turbūt gavo iš manęs tikrą lobį. Nubėgo šalin. Na 
ir puiku, tegul nešdinasi. Žiūrėjau į artėjančias ir nutolstančias ka- 
rietas ir rikšas - kiekvienai pravažiavus vis giliau grimzdau į neviltį. 

Po dešimties minučių kulis grįžo. Su pintinėle. Joje buvo du 
rudi kiaušiniai sukiužusiais lukštais, trys nedideli bananai ir ger- 
tuvė su karšta arbata. Ir dar padavė, kaip pamaniau, kažkokią laz- 
delę. Paaiškėjo, kad tai skėtis. Atidavė kažkiek monetų. Tai buvo 
keista. Turbūt Lu Šingas jį nusamdė mane globoti. Apžiūrėjau 
maistą pintinėlėje. Gėrybių švara atrodė abejotina. Jis teatrališkai 
pavaizdavo, neva viskas švaru, galima nesijaudinti. Buvau išbadė- 
jusi ir ištroškusi. Kiaušiniai buvo keisto skonio, bet gardūs. Bana- 
nai saldūs, arbata - teikianti žvalumo. Valgydama nenuleidau akių 
nuo gatvės. Tai buvo judri arterija. Tarnas pamojęs man parodė 
vietą už medžio. Ženklais paaiškino — pakviesk, jei ko reikės. Link- 
telėjau. Jis atsigulė ant šono ir kaipmat užmigo. 

Mane irgi traukė į miegą. Bet negalėjau sau to leisti. Visi būtų 
pamatę mano pralaimėjimą: ką tik atvykusi kvailutė amerikietė, 
palikta viena bėdoje. Tad sėdėjau ištiesusi nugarą. Visiems paro- 
dysiu, kad drąsiai laikausi savo vietoje po saule, - šiuo metu po 
medžiu šalia gatvės, mieste, kuriame nė žodžio nemoku čionykšte 
kalba, išskyrus nešvankų kinišką posakį čuh ni bi. Garsiai jį riktelė- 
jau ir kulis krūptelėjo. 

Kelias valandas laukiau ant to juokingo minkštasuolio. Pasipū- 
timas išgaravo, tiesus stotas suzmeko. Apsunkę vokai nebeklausė. 
Atsiguliau ir nugrimzdau į miegą. 


XIV SKYRIUS 


ŠANCHAJAUS SENBUVIAI 


Šanchajus 
1897-ųjų rugsėjis 
Liucija Mintern 


Kurčioje nakties tyloje kulis pirmas pastebėjo didžiąja gatve artė- 
jantį Lu Šingą ir pasileido bėgti, mostaguodamas rankomis kaip 
skęstantis. Buvo praėję aštuoniolika valandų nuo tada, kai Lu Šin- 
gas paliko mane vieną uoste be žinios, ar jis kada nors grįš. 

Jam dar neiškėlus kojos iš rikšos nakties orą perskrodė mano 
riksmai: 

— Kad tave kur galas su visais giminiečiais! 

Jis skubiai įsodino mane į vieną rikšą, o kulis su mano nešuliais 
įšoko į kitą. Iš niūraus Lu Šingo veido supratau, kad važiuojame ne į 
jo tėvų namus. Raudodama ėmiau jį kaltinti, kad pametė mane gat- 
vėje kaip elgetą, ir dar svetimame mieste, kur su niekuo negaliu su- 
sikalbėti. Kodėl jis manęs neapgynė ir nepasiėmė kartu, kodėl pa- 
liko svilinančioje saulėje, kur galėjau iškepti su visu vaiku įsčiose? 

Buvau persigandusi kone iki pamišimo. Septyniolikmetė pri- 
ėmiau sprendimą, kurio pasekmės buvo negrįžtamos. Savo ne- 
apykanta sutrypiau tėvą ir motiną už tai, kad man trūko jų meilės. 

Išvilkau į dienos šviesą šlykščias jų paslaptis, moralinį supuvimą 
ir bukaprotiškumą. Turbūt nebeliko daugiau ką be gailesčio jiems 
iškloti? Jau laive pajutau, kaip pasikeičiau. Nors keikiau savo tėvus, 
pati perėmiau jų savybes, o dėl savo žiauraus išpuolio dar labiau 
persimainiau. Ar visada manyje tūnojo naikinimo galia ir aistra? 
Dingo mano savikliova ir nepriklausoma dvasia. Buvau viena ir ne- 
beturėjau prieš ką triukšmauti. Laive vis labiau gūžiausi artėjant 
Šanchajui ir netikrumui dėl ateities, kuri priklausė nuo vienintelio 
žmogaus, - jis tvirtino mane mylintis, bet nesugebėjo nuraminti 
įrodysiantis savo meilę ir tada, kai jo krašte tapsiu svetimšale. Blaš- 
kiausi kaip bangų mėtomas laivas, kabindamasi į tikėjimą, kad 
man įveikiamos bet kokios aplinkybės. Šiaip ar taip, juk užkaria- 
vau savo kinų imperatoriaus širdį. Bet paskui suimdavo baimė, ar 
iš viso amerikietiško ryžto neliks vien kiniškas Likimas. Lu Šingas 
jau dabar kitoks - nebe mano kinų imperatorius, o įbaugintas kinų 
vaikas. 

Lu Šingas taip tyliai ir bejėgiškai atsiprašinėjo, kad mane tiesiog 
įsiutino. Kaip jis mane apgins? Visi jo aiškinimai, kas čia dedasi, 
tik dar labiau įgąsdino - jis nė trupučio negalvojo savo galva. Tas 
žmogus man nepažįstamas. Verčiau dar San Fransiske būtų pasa- 
kęs nieko man nejaučiantis. Jis turėjo jėga mane sulaikyti, neleisti 
sėsti į laivą. Taip, jis mane perspėjo, bet argi nesakė nieko dar taip 
nemylėjęs, - kaip dabar supratau, tai galėjo reikšti, kad jis apskritai 
niekada nieko nemylėjo. Kiekvieną vilties kibirkštėlę gesino aki- 
vaizdi grėsmė. Tai buvo įspėjimas, kas laukia ateityje, ir aš gyvenau 
nuo vienos žavingos akimirkos iki kitos, nešdama į aruodus meilės 
derlių, kuris, kad ir kas būtų, turėjo mane palaikyti. Ir štai dabar 
turiu klausytis bejėgiškų atsiprašymų ir bergždžių aiškinimų, 
kodėl jis pasirinko ne mane, o tėvų šeimą. Nesuvokė, kiek turėjau 
išgąsčio ir ką man teko iškęsti. Norėjau, kad savo ausimis būtų gir- 
dėjęs amerikietes pasakojant, kaip baltąsias merginas mirtinai su- 

muša kinės anytos, ir niekam tai nė motais. Norėjau, kad iš meilės 
man būtų visą dieną alkęs ir kepęs saulėje. Kad jis būtų sutrypęs 
savo šeimą ir nepasilikęs kelio atgal, kaip aš. 

— Tegul tave galas su visais tavo tėvais! 

Nusikamavusi galiausiai lioviausi rėkusi ir tiesiog apsiverkiau. 
Jis padėjo mano galvą sau ant peties ir aš neatstūmiau šios menkos 
paguodos. 

Mums riedant tamsiomis, plėkais atsiduodančiomis gatvėmis 
jis aiškino visas tas valandas klausęsis tėvo šūkavimo apie jo pa- 
reigas. Jis trankė jam veidą vardydamas penkis šimtus metų skai- 
čiuojančios jų giminės protėvių vardus, kuriuos Lu Šingas nuo 
vaikystės mokėjo atmintinai. Badė jam akis savo pareigomis už- 
sienio reikalų ministerijoje, kurios reikalauja dar didesnio atsida- 
vimo negu šeima. Žmonės imsiantys smalsauti, kokias moralines 
ydas iš jo paveldėjęs vyriausias sūnus, kad išdavęs šeimą, sugriovęs 
jos gerą vardą ir būsimą šlovę. Jo motina nusipelniusi ramios se- 
natvės — už ką ji varoma į kapus? Kaip tik atgulusi į lovą, skųsda- 
masi širdimi ir skaudama galva. Jį supeikę du jaunesnieji broliai, 
sugulovių sūnūs, nors anksčiau to nėra buvę. Pasak jų, žmonės ims 
plakti liežuviais - girdi, gal ir jaunėliai ves svetimšales ir puls į viso- 
keriopą vakarietišką ištvirkimą. Kas jų laukia, jei vyresnėlis suterš 
jų vardą? 

Taip, jų šeima išsilavinusi, sakė Lu Šingas, bet tai nereiškia, kad 
jie pamina tradicijas ar nepripažįsta vaikų pareigų šeimai. Jei jis 
išeis iš namų gyventi su manimi, iš jo bus atimtas palikimas, šeima 
jo atsižadės, išbrauks iš giminės istorijos ir niekada nebeminės jo 
vardo - tartum jis būtų net ne miręs, o išvis negimęs. Jis niekada 
negalės apsigalvoti ir grįžti namo kaip sūnus palaidūnas iš krikš- 
čionių Biblijos. 

— Dėl tavęs aš rizikuočiau netekti turto ir būti pasmerktas nebū- 
čiai, - pasakė jis. - Bet negaliu žlugdyti savo šeimos. 

— O aš savąją sužlugdžiau, - atsakiau. - Aš nieko neturiu. Ir 
dabar tavo šeimos geras vardas tau svarbiau už mano gyvenimą? 

- Čia nėra pasirinkimo. To nesuprasi, jeigu nuo mažumės nesi 
jutęs pečius slegiančios penkių šimtų metų giminės istorijos naš- 
tos. Ji man buvo užkrauta tą akimirką, kai atėjau į pasaulį kaip pir- 
magimis sūnus. Ir turiu ją nešti toliau. 

— Tu bailys. Vos išlipęs iš laivo virtai prietaringu žmogeliu, besi- 
lankstančiu dvasioms. Jei būčiau žinojusi, kad toks ir esi, nė už ką 
nebūčiau iškeliavusi. 

— Sakiau tau San Fransiske — tos pažiūros jaugusios man į 
kraują. Negaliu jų pakeisti, lygiai kaip negaliu pakeisti savo rasės ar 
giminės, kurioje gimiau. 

— Nejaugi tikėjaisi mane suprantant, ką iš tiesų turi omenyje? 
Jei būčiau papasakojusi, kaip buvau auklėjama paklusti tėvams ir 
klausyti jų pamokymų, ar tai būtų rodę, kad būtinai pateisinsiu 
šiuos lūkesčius? 

— Jei tau tai nepakeliama, galiu padėti grįžti namo. 

— Baily! Ir tai atsakymas? Aš sutrypiau motiną, tėvą ir jų san- 
tuoką. Sudeginau visus tiltus kada nors grįžti namo. Jie net nenu- 
sileido iš savo kambarių su manimi atsisveikinti. Aš neturiu kur 
grįžti. Ir čia nieko neturiu, o tu kalbi apie gerą vardą. Neturi su- 
pratimo, į kokią neviltį esu įstumta. Dingo mano ryžtas. Aš krentu 
nuo bedugnės krašto ir net nežinau, kokio ji gylio, bet ši kančia 
baisiau už mirtį. 

Pritrūkusi žodžių vėl puoliau raudoti. 

Rikša vežė mus palei jūros krantą, paskui įsuko į mažesnę ga- 
tvelę. Vėl pasukę atsidūrėme platesnėje gatvėje, su sargų saugo- 
mais dideliais mūriniais pastatais. Pravažiavome parką, paskui pa- 
sirodė kuklesni, mūro sienomis aptverti angliško stiliaus namai. 

— Kur mane veži? Į netekėjusių nėščių merginų prieglaudą? 

- Į svečių namus, jų savininkas - mano draugas, amerikietis. Iš 

anksto sumokėjau nuomą. Tai nėra ideali išeitis, bet kol kas tai vis- 
kas, ką galiu. Jie yra Tarptautinėje Nausėdijoje, tad būsi tarp ang- 
liškai kalbančių žmonių. Išsimiegok, ir paskui nuspręsim, ką da- 
ryti. Viena pasakysiu, Liucija - jei čia apsistosi, aš tavęs nepaliksiu. 
Bet negaliu palikti ir savo tėvų šeimos. Nors šiuo metu nežinau 
atsakymų į klausimus, duodu žodį neapgaudinėti nei tavęs, nei jų. 

Į svečių namus įžengiau likus valandai iki saulėtekio. Plieskė 
dujiniai šviestuvai. Mus kuo širdingiausiai pasitiko milžinas, vardu 
Filas Daneris. Iš pažiūros atrodė kokių penkiasdešimties. Pama- 
niau, kad aukodamasis dėl mūsų liko nemigęs. Bet patikino išmie- 
gojęs per vampyrų valandas nuo aušros ligi vidurdienio. 

— Vadinkite mane Daneriu, - pasakė vesdamas mane į sve- 
tainę, - o aš jus vadinsiu Liucija, nebent pageidautumėt kitaip. 
Šanchajuje lengva pasikeisti vardą. 

Liucija mane vadino Lu Šingas, tas vardas lemtingai mus suvedė. 

— Norėčiau vadintis Lulu, - pasakiau girdint Lu Šingui. 

Daneris buvo, sakykim, prašmatniai išsipustęs. Ant mėlynų 
plačkelnių krito ilga auksaspalvė kiniška palaidinė. Plaukai — ilgų 
juodų amūriškų garbanų kupeta. Akys — didelės, ilgomis blaks- 
tienomis. Anglams būdinga elegantiška Romos patricijaus nosis. 
Nuo smakro iki kaklo duobutės liulėjo keli pagurkliai. Vaikščiojo 
krypuodamas, buvo dusulingas, kalbėdamas šniokštavo. 

Pasakė, kad šitas jankiškas namas su sodu priklauso jam. Tai 
buvo trijų aukštų pastatas Rytinėje Gėlių alėjoje, geroje Tarptau- 
tinės Nausėdijos vietoje. Jis buvo sumūrytas iš storų akmeninių 
plytų ir vasarą saugojo nuo kaitros, o žiemą - nuo šalčio. Svetai- 
nėje, valgomajame ir prieškambariuose ant sienų nebūtum radęs 
nė colio tarpelio be paveikslų - tapytų Vakarų peizažų ar lygumų 
indėnų gyvenimo scenų. Ant stalų ir židinio atbrailos puikavosi 
pirmykščių genčių kaukės, sakytum, nuolatiniai nuomininkai, 
spoksantys į įsibrovėlį naujoką. Vidury svetainės tarsi miniatiūri- 

nis Stounhendžas kūpsojo knygų rietuvės sulig juosmeniu. Tame 
labirinte Daneris laviravo su stebinančiu grakštumu. Akis nukrypo 
į pagalvėlių ir krėslų spurgų apvadus, o tada pamačiau, kad jie — 
purpuriniai, raudoni, tamsiai mėlyni, auksiniai - tarsi kenkėjai įsi- 
metę visur, kur akys užmato: ant sofos atkaltės, į užuolaidas prilai- 
kančių juostų galus, sofų apačią, durų staktas, ant pianino dangčio, 
į staltiesių kraštus, veidrodžių kampus. 

Daneris pasodino mane ant sofos ir sumurmėjo matantis iš 
veido, kad aš baisiai sukrėsta. Priekaištingai pažvelgė į Lu Šingą. 

— Ką padarei tai vargšei mergaitei? 

Man jis iškart patiko. Berniukas patarnautojas atnešė mums arba- 
tos ir sviestinių sausainių. Pamatęs mane akimirksniu juos sudoro- 
jus, Daneris berniukui liepė atnešti sviesto, kumpio ir duonos. Valgis 
mane paveikė raminamai ir netrukus Daneris išsitraukė pypkę. 

-— Paleiskim dūmais rūpesčius, - pasakė jis. - Opijus. 

Lu Šingas sumurmėjo, kad man nevertėtų jo ragauti, ir tai mane 
tik paskatino entuziastingai priimti Danerio pasiūlymą. Jam kalbant 
berniukas ėmėsi įmantrios tamsiai rudos pastos ruošimo procedū- 
ros. Daneris padavė man pypkę ir pamokė tik trupučiuką truktelėti 
dūmo. Iš pradžių jis atrodė aštrus, paskui gerklės peršulys akimirks- 
niu atsileido. Pirmiau pajutau aitrų žemių skonį, paskui muskuso. Jį 
greitai pakeitė saldus aromatas. Iš pradžių pakvipo saldymedžiu ir 
dobilais, paskui šokoladu ir rožėmis. Netrukus tai buvo nebe skonis 
ar kvapas, o tiesiog šilkinis pojūtis, kuris mane apgaubė sultinga sal- 
dybe. Ruošiausi Danerio kažko klausti, bet akimirksniu pamiršau, 
ko, nes ką tik suvokiau, kad Daneris turi džino veidą. Jis skambino 
pianinu keistą muziką. Tai buvo dangiški garsai. 

Pamačiau kitame sofos gale sėdintį Lu Šingą - liūdną pilką 
figūrą spalvingame kambaryje. Jau nebepykau. Jis atrodė sutri- 
kęs. Vėl užsitraukusi dūmo palaimingai pajutau, kad lempų švie- 
soje tapau besvorė. Mostas ore tūkstanteriopai padaugino ranką. 

Mano vardą ištarusio Lu Šingo balsas prieš akis pažiro it kibirkš- 
tys. Tas balsas buvo žavingas, muzikalus, sklidinas meilės. Vėl pa- 
kėlusi akis pamačiau jį apgaubtą šviesos aureolės, kuri spinduliavo 
kūnišku geismu. Troškau, kad jis mane paliestų taip, kaip pirmą 
naktį bokštelyje, kai viskas mane stebino. Niekada neįsivaizdavau, 
jog įmanoma iki tokių gelmių apimanti ramybė ir palaima. Laimės 
valandų prisiminimai atrodė lėkšti, skysti, drykstantys vos trukte- 
lėjus. Stebuklingame padūmavusiame vaizduotės debesyje dingo 
visi rūpesčiai, liko tik džiugus jausmas — dabar šitaip bus visada. 
Pagaliau pabudau! 

— Paguldyk mane, - pasakiau Lu Šingui ir žodžiai paskirai nu- 
sklendė oru, iš lėto artėdami prie jo. 

Lu Šingas, regis, apkvaito į veidą atsimušus mano žodžiams. Da- 
neris ėmė juoktis ir paragino Lu Šingą man paklusti. 

Mes nusklendėm laiptais aukštyn. Degė žiburys ir jo šviesa kaip 
auksiniai karoliukai sūkuriavo aplink lovą. Pro švytintį tarpdurį 
pamačiau vonią, panašią į gėlėmis iš vidaus ir iš viršaus išpieštą 
porcelianinę sriubinę. Žvilgantis vanduo buvo lygutėlis. Panardi- 
nau į jį ranką, pliaukštelėjau kaip irklu ir išpieštos gėlės — rožytės 
ir našlaitės — pavirto į tikras ir sūkuriuodamos paskleidė ore aro- 
matą. Negaišuodama išsilaisvinau iš troškių drabužių, niurktelėjau 
į vėsų vandenį ir nuoga oda džiūgaudama pajutau glostantį jo šilką. 
Lu Šingas atsiklaupė prie vonios galo ir pabučiavo man kaklą. 

- Liucija, atleisk... 

- Šššša, — nusijuokiau. 


4 
vvv 


ššša virto lietaus šnaresiu, užgožiančiu jo balsą. 

— Šššša. 

Ėmiau sūpuotis ant gėlių žiedų bangų, šlakstoma lietaus. 

Pajutau, kaip jo rankos mane glosto, glamonėja. Atsidusau. Jis 
išpynė man plaukus ir ėmė bučiuoti kaklą. Sumurmėjau nešvan- 
kius kiniškus žodžius — paprašiau ir jį pasakyti tą patį. Jis keistai 

mandagiai juos pakartojo. Nusijuokiau ir liepiau nuvesti mane į 
lovą ir parodyti, ką tie žodžiai reiškia. Jis padėjo man atsistoti ir pa- 
jutau, kaip vanduo kliokia per odą tarsi krioklys. Atsiguliau ir žiū- 
rėjau į nusirengiantį Lu Šingą. Jo kūnas tviskėjo. Jis atsigulė šalia 
ir ėmė glostyti man nugarą. Nusijuokiau ir ištariau tuos šiurkščius 
gašlius žodžius. Jis tuoj į mane įėjo ir po kelių akimirkų nustebusi 
suvokiau pavirtusi juo. Tai mano buvo tas į mane žiūrintis veidas — 
atrodė, bus neapsakomai liūdna, bet aš skendėjau euforijoje. „Val- 
tele daili“, - pasakiau ir ėmiau irtis prieš bangas, o tada atsimezgė 
virvelė, kuria buvo sutraukti jo antakiai. Žiūrėjau į save jo žvilgs- 
niu, jis užvertė akis ir abu atsikratėm baimės. Įsakmiai, šiurkščiai 
kartojau nešvankybes, klausydamasi, kaip tie patys garsai sklinda 
ir iš jo burnos. Abiejų šiurkštūs žodžiai sudaužė ir jo, ir mano šar- 
vus, kad pajustume dar didesnį džiaugsmą ir malonumą. Žiūrėjau, 
kaip neviltį jo veide keičia palaima, ir pergalingai pasijutau jį užka- 
riavusi — pagaliau jis buvo visiškai mano. Juokiausi iš džiaugsmo to 
pasiekusi. 


ATSIBUDAU TOKIA ATBUKUSI, kad nesusivokiau, kas esanti. Pa- 
mažu grįžo nuovoka. Kambaryje viskas atrodė blanku ir plokščia, 
neliko šešėlių ir auksinės šviesos. Mano drabužiai nurinkti nuo 
sofos, ant kurios juos buvau pasidėjusi. Prisiminiau, kad naktį 
buvau neapsakomai laiminga, tik niekaip negalėjau prisiminti, dėl 
ko. Oras buvo sunkus, vasariškai sudvisęs. Grįžo senieji rūpesčiai 
ir pyktis. Kur Lu Šingas? Vėl mane paliko? 

Išlipau iš lovos ir radau savo suknelę ir kitus drabužius paka- 
bintus spintoje. Kieno tai darbas? Nespėjus daugiau nė žingsnio 
žengti pro duris įpuolė kažkokia mergaitė, o aš susidrovėjusi aik- 
telėjau, mėgindama prisidengti. Ji padavė mėlyną šilkinį chalatą ir 
nugręžė veidą man kišant rankas į rankoves. Prie kojų stebuklingai 

atsirado šlepetės ir į jas įsispyriau. Mergaitė mostelėjo į ankštą už- 
kaborį už širmos. Vonia buvo ištuštinta. Baltutėlė ir neišpiešta jo- 
kiais sriubinės piešiniais. Šalia buvo porcelianinė praustuvė ant 
aukšto stovo - į ją buvo pripilta vandens. Mergaitė ženklais rodė, 
esą galiu nusiprausti veidą. Apsišlaksčiau norėdama prasiblai- 
vyti. Tol pyliau ant savęs šaltą vandenį, kol praustuvė liko tuščia, 
o ant grindų susitelkė bala, bet tik pusiau atgavau nuovoką. Tada 
mergaitė nuvedė mane prie spintos su stalčiais. Ten buvo sudėti 
mano drabužiai. Ištraukė kitą stalčių. Jame gulėjo tvarkingai su- 
lankstytos kiniškos pižamos — lengvi šilkiniai apdarai. Supratau, 
kodėl Daneris buvo jais apsivilkęs. Oras buvo sunkus ir pritvinkęs 
drėgmės. 

Nusileidusi laiptais aptikau Danerį angliškai kalbinantį katę, o 
ta nuotaikingai jam atsakinėjo kačių kalba. 

— Žinau žinau, Elmira mylimiausia, jau šešta vakaro, bet nega- 
lim pradėti vakarieniauti be mūsų viešnios. O - voil! Štai ir Lulu. 

Nejaugi miegojau daugiau kaip dvylika valandų? Sėdau ragauti 
keisto skonio šaltų vakarienės valgių: pinigėlio dydžio jautienos ir 
balandienos griežinėliai, kiaušiniai, sūdyti žali agurkai, ryškiai ža- 
lios daržovės. Katė tupėjo kitame stalo gale ir ėdė iš kiniško porce- 
liano lėkštelės. Kažin, visi valgiai bus tokie? 

— Nekalbėsiu apie jūsų padėtį, - pasakė Daneris, - nebent pati 
norėtumėt. Tačiau pasakysiu, ką turėtumėt žinoti apie kinus, o 
būtent: neįmanoma pakeisti per tūkstančius metų susiklosčiusių 
kinų papročių ir jų supratimo, kas šeimai užtraukia gėdą. Nausė- 
dijoje mes kuriame savus įstatymus ir nurodinėjame, kaip kinams 
elgtis. Bet nėra tokio įstatymo, kuriuo būtų galima atmesti jų fi- 
losofinę pasaulėžiūrą. Gėda, garbė, priedermės - ne tie dalykai, 
kurių sampratos jie galėtų atsisakyti. Jei manysite, kad galite tai pa- 
keisti, nebūsite laiminga su savo vaikinu ir jūsų nedžiugins gyveni- 
mas Šanchajuje. 

Nieko neatsakiau. Nepasiduosiu ir negrįšiu namo. 

— Matau atsakymą iš jūsų akių, mieloji. Galiu tik atsidusti. Kiek- 
vienas naujokas randa kokių nors nemalonių kinų savybių, kurias 
norėtų pakeisti. Esu girdėjęs įvairiausių skundų ir pats skundęsis, 
kokie kinai rėksmingi, kaip jie nesilaiko grafiko, saviškai supranta 
švarą, punktualūs būna tik tada, kai nori, viską daro tik taip, kaip 
buvo daroma šimtus metų. Per labai ilgą laiką gali kas nors pasi- 
keisti, bet niekur nedingsta baimės, lemiančios jų elgesį. Ir dau- 
gybė naujų atvykėlių, kaip ir jūs, mano, kad jiems pavyks ką nors 
pakeisti. Tai pirmųjų Amerikos naujakurių, atradusių upes ir kal- 
nus, išplėtusių pažinimo ribas ir nukariavusių indėnus, nuostata. 
Neva kuo kinai kitokie nei indėnai? 

Apsimečiau valganti, bet keistas valgis šiltą vakarą nelindo į 
burną. 

— Kai kurie amerikiečiai nuleidžia rankas ir grįžta namo, - to- 
liau žvaliai kalbėjo Daneris. - Laikini gyventojai, priversti pasi- 
likti kelerius metus, be paliovos bamba tarpusavyje. Šanchajaus 
senbuviai, tokie kaip aš, kuriems Kinija tapo antraisiais namais, 
daugeliu atžvilgių susitaiko su kinų požiūriu. Mes vieni kitiems 
netrukdom. Patys gyvenam ir kitiems duodam gyventi. Bent dau- 
geliu atvejų. 

Vėliau sužinojau, kad jis kilęs iš Konkordo, Masačusetso valsti- 
jos miesto - jo žodžiais, pamaldžių puritonų bastiono. Dar jaunys- 
tėje apsigyveno Italijoje, ten ėmė kaupti tapybos kolekciją ir grįžęs 
į Valstijas ją pardavė už gerus pinigus. Vėliau gyveno tai Europoje, 
tai Rytų pakrantėje ir buvo žinomas kaip gerą akį turintis tradi- 
cinių, o vėliau impresionistinių Rytų pakrantės peizažų kolekci- 
ninkas. Į Šanchajų persikėlė beveik prieš dvidešimt metų dėl savų 
priežasčių - jos liko neatskleistos. Pasak jo, daug kas į Šanchajų at- 
vyksta su savo paslaptimis arba jas palikę už nugaros ir čia įsivelia į 
naujus skandalus. Jis atsivežė lagaminus paveikslų, mėgstamus pa- 

siliko, mažiau mėgstamus pardavė meno galerijoje, kurioje namų 
ilgesio kamuojami vakariečiai perka tapybos darbus, primenan- 
čius jiems gimtųjų kraštų gamtą, kurios tyloje kadaise iškylaudavo 
toli nuo Šanchajaus kakofonijos. 

Lu Šingas nuo dvylikos metų lankydavosi Danerio galerijoje, 
joje ir susižavėjo Vakarų tapyba. Tėvai tikėjosi jį baigsiant aukštus 
mokslus ir išlaikysiant valstybinius egzaminus, tačiau jis slapčia 
svajojo tapti tapytoju. Daugelį valandų leisdavo Danerio galerijoje 
kopijuodamas tapybos kūrinius - pamėgtus peizažus su avimis ir 
arkliais, dailiais namukais prie upelio, audringos jūros vaizdus su 
baltais laivais. Juos mėgo vakariečiai. 

— Kaip žinote, - pasakė Daneris, - jo darbai neblogi, nors tai ir 
garsių dailininkų kūrinių kopijos. 

Man akyse sutavaravo. 

— Kopijos? Jis nebuvo tose vietose, kurios pavaizduotos jo pa- 
veiksluose? 

- Jis tapė tokias vykusias kopijas, kad jas sunku atskirti nuo ori- 
ginalų. į 

Bijojau klausti apie paveikslą, atvedusį mane į Sanchajų. Argi jo 
atsakymas ką nors pakeis? 

— Esate matęs vieną tokį, kuriame pavaizduoti sunkūs lietaus 
debesys, ilgas slėnis, kalnai tolumoje... 

— „Nuostabos slėnis“. Jo mėgstamas. Pirkau už grašius Berlyne. 
Das Tal der Verwunderung - autorius mažai žinomas dailininkas, 
mirė jaunas. Frydrichas Loitemanas. Daug metų kabojo mano ga- 
lerijoje, kol pardaviau. Lu Šingas nutapė daug jo variacijų, pridė- 
damas vieną detalę nuo savęs. Auksinį tarpeklį tolumoje. Turiu 
pasakyti, nesižavėjau tuo pakeitimu. Originale būta tamsaus gro- 
žio, netikrumo virpulio. Jis išsklaidė netikrumą. Bet tada jis buvo 
pradedantis menininkas, ieškantis prasmės. 

Man kaip tik reikėjo tikrumo, ir žiūrėdama į tą paveikslą jau- 

čiausi jį beatrandanti. Buvau patenkinta, kad jis pakeitė pirmi- 
nį vaizdą. Jo pridėtas auksinis tarpeklis buvo originalus suma- 
nymas. 

Lu Šingas savo kopijas pardavinėjo galerijoje, kol surinko užtekti- 
nai pinigų prieš tėvų norą keliauti į Ameriką. Daneris nusiuntė reko- 
mendacinį laišką vienam geriausių savo klientų - peizažinės tapybos 
kolekcininkui Bosonui Aivoriui II. Bosonai kolekcionavo ir globoti- 
nius, tad susiviliojo mintimi ir apie rytietiškos kilmės egzempliorių. 
Lu Šingas kelerius metus gyveno Aivorių namuose Krotone prie 
Hadsono ir ponui Aivoriui atsidėkojo savo paveikslais. Jis reguliariai 
rašė laiškus Daneriui ir papasakojo poną Aivorį suvyniojus nenori- 
mus jo dovanotus paveikslus ir padėjus toliau nuo akių. 

Baigiantis vakarienei Daneris pasakė, kad vidurnaktį bus pa- 
tiekti naktipiečiai. Prie mūsų, be katės Elmiros, prisidėsiąs Lu 
Šingas ir galbūt viešnia iš trečio aukšto. Kaip Daneris paaiškino, 
tai kinė, mokanti vyrus kalbėti angliškai. Anglų kalbos pamokos! 
Tokia buvo mano išgalvota istorija, kurią pasakojau moterims 
laive. Pasakiau Daneriui apie tą sutapimą. 

— Mieste, kur tiek daug į beviltišką padėtį patekusių moterų ir 
tiek mažai galimybių, aptiksite daug sutapimų. Ji pasirinko įprastą 
išeitį — tiesą sakant, duoda visai ne anglų kalbos pamokas, nors 
angliškai neblogai kalba. Yra sutarusi su dviem vyriškiais, ir su 
vienu būna dieną, su kitu — naktį. Ji palaiko jiems draugiją, o jie 
aprūpina ją nuolatinėmis įplaukomis. 

— O kaip ji palaiko jiems draugiją? 

— Ji naktinė plaštakė, mieloji. Prostitutė būtų per šiurkštus 
žodis. Ji - meilužė už pinigus. Ne mano. - Jis sukikeno. - Matau, 
apstulbinau. Nesu kekšyno šeimininkas, vaikeli. Toji moteris — 
sena mano draugė, pažinojau ją dar tada, kai buvo gana garbi 
dama. Bet čia aplinkybės greitai keičiasi, o moteriai be vyro ne- 


daug perspektyvų. Ji galėjo tapti skudurininke, skalbėja arba el- 

geta. Dar galėjo eiti į pigų viešnamį arba parsidavinėti gatvėje. 
Užuot ten ėjusi, priėmė mano pasiūlymą nuomotis viršutinius šių 
namų kambarius ir priiminėti lankytojus džentelmenus. Jums ne- 
teks matyti ateinančių ir išeinančių jos svečių. Jie įeina pro vartus 
iš kitos namų pusės palei gretimą skersgatvį. Kai su ja susipažin- 
site, pamatysite, kokia ji įdomi ir maloni. Visi taip mano. Jos var- 
das Aukso Balandė. 

Kad ir ką kalbėjo Daneris, mane sutrikdė tos moters buvimas. 
Pasidarė bloga pagalvojus, kad mano padėtis jau dabar panaši į jos. 
Juk ir aš turėjau lankytoją džentelmeną, kuris už mane sumokėjo 
nuomą. 

Lu Šingo kulis atnešė raštelį, kad Lu Šingas šįvakar ateis, ir šis, 
kaip žadėjęs, pasirodė prieš pat vidurnaktį. Daneris turėjo nuo 
gausių pietų likusių patiekalų. Nebuvo apetito. Mes su Lu Šingu 
iškart nuėjom į mano kambarį ir mėginau iš veido išskaityti jo bū- 
seną. Pralaimėjimas ir neviltis. Papasakojau jam apie moterį, gy- 
venančią virš manęs. Jeigu jis mane paliks, manęs lauks toks pat 
likimas. Jis patarė nekankinti savęs baisiomis mintimis, kurios nie- 
kada netaps tikrove. 

— Ar šįkart labiau pasistengei? - šaukiau. - Ar papasakojai jiems 
apie mane? 

Daneris sakė, jog kinų šeimos tvarkos neįmanoma pakeisti. Bet 
aš norėjau, kad Lu Šingas būtų toks pat atkaklus kaip aš - ir toks 
pat nelaimingas. Atsigulėm veidas į veidą. 

— Bijau sužadinti tau per daug vilčių, - tarė jis, - bet galvoju 
apie vieną galimybę. Pirmiausia tai suminkštintų mano motinos 
širdį, o per ją veda kelias į tėvo širdį. Jei mums tikrai gims sūnus, 
jis bus savo kartos pirmagimis berniukas. O kadangi aš esu vyriau- 
sias, jo gimimas bus svarbus įvykis. Negaliu garantuoti, kad jie pri- 
pažins jį, nes jis nebus grynas kinas. Bet kaip pirmagimio jo bus 


neįmanoma nepaisyti. 

Ši galimybė tapo mano opijumi. Oras vėl pakvipo saldybe. Rūš- 
kana išnyko. Vadinasi, kelias yra! Vyriausias vyriausiojo sūnaus 
sūnus. Mane šis atsakymas nuskraidino į tokias padanges, kad net 
nepasvarsčiau, jog mūsų kūdikis gali būti ne berniukas. Ėmiau pla- 
nuoti, kaip gyvensiu kinų šeimoje. Be kita ko, pirmiausia turėsiu 
išmokti kinų kalbą. 

Susipažinau su Aukso Balande - moterimi iš viršutinių kamba- 
rių: ji išties pasirodė maloni. Maždaug dvidešimt penkerių, daili, 
nors veido pusės kreivokai viena su kita sudurtos - vienas skruos- 
tikaulis kiek aukščiau už kitą. Dešinys viršutinės lūpos kamputis 
nusviręs žemyn. Apsidžiaugiau - kalba angliškai, ne taip tobulai 
kaip Lu Šingas, bet pakankamai laisvai, kad galėtume susišnekėti. 
Ji neslėpdama papasakojo apie savo gyvenimą, atspėjusi, ką no- 
rėčiau sužinoti. Ji buvo pamestinukė, užaugo amerikiečių misijos 
mokykloje. Įsimylėjo vieną gražuolį ir būdama šešiolikos pabėgo 
iš mokyklos, o po metų jis ją paliko ir ji išėjo į kurtizanių namus. 
Ten gyvenimas nebuvo baisus. Ji turėjo daug gerbėjų. Buvo laisva. 
Su Daneriu susipažino knygyne ir jie dažnai susitikdavo išgerti ar- 
batos. Tačiau po metų ji padarė klaidą įsitaisydama meilužį. Apsi- 
stojo pas Danerį iki pasveiksianti, bet pasiliko visam laikui. 

— Ne visada mums tenka gyventi tokį gyvenimą, kurį pasirink- 
tume savo noru. 

Neklausinėjau apie jos džentelmenus. Iš dalies bijojau aptikti 
jų panašumų su Lu Šingu — pasiturinčių tėvų sūnumi, kuris tavęs 
neims nei į žmonas, nei į suguloves. Kad ir kuo mes buvome pa- 
našios, tų panašumų neliko. Aš amerikietė ir turiu daugiau gali- 
mybių, - nors tai dar ne visai aišku. O kol kas turiu pasirūpinti 
geresnėmis savo perspektyvomis. Paklausiau, ar nesutiktų manęs 
mokyti kinų kalbos. 

- Jūs mane paaukštinote iki mokytojos! - pasakė ji. - Buvo lai- 
kas, kai išties turėjau tokių vilčių. 

Lu Šingas mane aplankydavo nenuspėjamu laiku. Kasdien 
laukdavau ateinant jo kulio su rašteliu, kuriame būtų pranešama, 
ar Lu Šingas ateis šiandien, ar rytoj. Kulis buvo tas pats žmogus, 
kuris mane globojo pirmąją dieną. Išgirdus jį bėgant pro vartus ir 
kiniškai šaukiant: „Ei, ką atnešiau!“ — man širdis suspurdėdavo. 
Lu Šingo laiškeliai būdavo parašyti ant kreminio popieriaus, įdėti 
į pritaikyto dydžio voką, o šis - į šilkinį maišelį, kad nesusiteptų 
nuo purvinų pirštų. 

„Brangioji mano Liucija.“ — taip visada prasidėdavo jo laiškai, 
o paskui tokia pat grakščia, nepriekaištinga rašysena buvo arba 
reiškiami apgailestavimai, arba pranešamas jo atvykimo laikas, — 
visa tai parašyta neskubriai, ramiai, sakytum, mėgaujantis popie- 
tine arbata. Jo vizito buvo galima sulaukti anksti rytą, pavakare 
arba vidurnaktį. Niekada neateidavo per pietus ar vakarienę. Jam 
lankantis bandydavau rodytis linksma, mat susigriebiau, kad pas- 
taruoju metu persiėmiau savo motinos nuotaikomis - pasidariau 
pikta ir priekabi. Tačiau buvo sunku užgniaužti jausmus, nes Lu 
Šingas atrodė nesaistomas jokių įsipareigojimų. Nepavykdavo nu- 
slėpti krūtinę ir kaklą išmušančių rausvų dėmių. 

Daneris neleido man sėdėti surūgusiai — jis man tapo mielu 
gidu po Šanchajų. Dėl didžiulių jo matmenų mums tekdavo sam- 
dytis du rikšas, ir vežimėlių tempikai būdavo patenkinti pamatę jį 
artinantis. Daneris jiems papildomai sumokėdavo. Valgydavome 
prancūzų restoranuose, eidavome pasidairyti į suvenyrų krautu- 
ves, žiūrėti rusų žydų vodevilių ir ekskursuodami laivu plaukioda- 
vome Sudžou upe. Pramogų pasiūla Šanchajuje buvo begalinė ir 
aš vėriau jas ant menamo siūlo kaip karoliukus, mėgindama už- 
simiršti ir negalvoti apie savo keblią padėtį bei šalia nesantį myli- 
mąjį. Tačiau vos pasibaigus išvykai vėl pasinerdavau į graužatį. 

Vieną vakarą Danerio paklausiau, ar grįždami negalėtume pa- 
sukti pro Lu Šingo tėvų namus. Daneris atsakė nežinantis, kur jie. 

— Tikrai nemeluoju, - patikino. - Kurią dieną išties bandysiu 
tau pameluoti, ir pati pamatysi, koks iš manęs nevykęs melagis. 
Šiame mieste jų pilna. Kas nors pasakytų mane turėjus laiko iš 
jų to išmokti. Bet kad man niekada nebuvo reikalo apgaudinėti. 
Nesu buvęs nusikaltėlis. Apgaule nevilioju iš žmonių pinigų. Ta- 
čiau atvykstantieji į Šanchajų paprastai turi labai rimtą motyvą 
taip elgtis. Įprastas motyvas — užgyventi turto. Opijaus rūkyklose 
gali pamatyti daug tokių, kuriems tai nepavyko. O jei kalbame 
apie mane - čia atvykau su artimu draugu, kurį pažinojau nuo 
universiteto laikų. Jis buvo dailininkas ir laikė save rytietiškos es- 
tetikos sekėju. Mūsų gyvenimas kartu buvo nuostabus. Prieš de- 
vynerius metus jis mirė nuo plaučių uždegimo. Taip seniai ir taip 
neseniai. 

— Užjaučiu, - pasakiau. 

Jis susijuokė. 

— Aš už mus abu išsipūčiau į plotį. Mes buvom neišskiriami 
kaip astronominiai Dvyniai, mūsų nuomonės sutapo visais klau- 
simais, išskyrus spurgus. Tai buvo jo išmonė. 

Vadinasi, jis homoseksualus. Pagalvojau apie savo tėvą ir jo iš- 
vykas pasismaginti tiek su vyrais, tiek su moterimis. Kadaise nir- 
šau, kad jis apdalijo meile šitiek žmonių, tik ne mane. Tačiau tėvas 
niekada nė apie vieną iš jų nekalbėjo su nors kiek šiltesniais jaus- 
mais - net apie panelę Pond. Jis nemylėjo jų labiau už mane. Jei ne- 
būčiau sutikusi Lu Šingo, galėjau taip ir likti nesugebanti nei būti 
mylima, nei ką nors mylėti. Kitaip nei Daneris, negalėjau pasakyti 
savo gyvenimą su išrinktuoju esant nuostabų. 

— Koks buvo tavo draugo vardas? — paklausiau. 

— Tedis, - atsakė jis. 

Kai užsukdavom į kokią suvenyrų krautuvę, imdavau Danerio 
klausinėti, ką Tedis būtų manęs apie tą skulptūrėlę, paveikslą ar 
porceliano vazą. 

— Tedžiui tie auksuoti niekučiai būtų atrodę bjauriai preten- 
zingi. O šitie objets dart - joks menas, tik prasto skonio imitacijos. 
Jam būtų patikusios šių vazų spalvos. 

Anot Danerio, ilgainiui jis išmokęs gąsdinamai tiksliai atspėti, 
kas Tedžiui būtų patikę. 

Man susigraudinus, užpykus ar įsibaiminus dėl naujame gyve- 
nime įsivyravusio netikrumo Daneris imdavo mane guosti. 

— Aš tokia vieniša, - sakydavau jam. 

— Tedis man kartą pasakė, kad jaustis vienišam natūralu, nes 
visų mūsų širdys skiriasi, nors mes net nežinome kuo. Kai pamils- 
tame, mūsų širdys tarsi burtų galia visiškai susilieja, nes turi tą patį 
troškimą. Bet galiausiai vėl išryškėja skirtumai, o su jais prasideda 
širdies skausmas ir bandymai jį išsigydyti, o iki tol tenka pakelti 
didelę vienatvę ir daug būgštavimų. Jei, nepaisant kančios dėl skir- 
tumų, meilė išlieka, ją reikia saugoti kaip didžiausią brangenybę. 
Taip sakė Tedis - mes taip ir darėm. 


LU ŠINGAS ATSINEšĖ aliejinių dažų. Panoro nutapyti mano port- 
retą. 

— Mes save matome kitaip negu kiti, - pasakė jis. - Tad noriu 
tau parodyti, ką tavyje matau ir ką jaučiu. Nutapysiu Liuciją - mo- 
terį, kurią myliu. 

Pasodino mane į krėslą su ranktūriais ir pakreipė šviestuvą, kad 
šviesa kristų ant veido. Mano krūtys buvo nepridengtos, nors pa- 
veiksle turėjau būti pavaizduota tik iki pečių. 

— Noriu, kad šis paveikslas alsuotų tavo juslumu, laisva dvasia, 
tavo meile man. Be drabužių esi laisva būti savimi. 

— Su šituo pilvu kažin ar esu savimi. 

Buvau kiek suirzusi, nes du kartus iš eilės jis atėjo tik vidurnaktį. 

— Kaip sakiau, niekada neįstengiu pagauti nemarios akimir- 

kos, - toliau kalbėjo jis. - Bet kartą tarei, kad man tai pavyko. Tad 
įkvėpei mane vėl pamėginti. 

Kai paprašiau parodyti, kaip paveiksle randasi tos nemirtingos 
akimirkos, jis liepė laukti, kol bus baigta. 

— Akimirka ne visada reiškia laiką. 

Vakarais, jei galėdavo pas mane ateiti, valandą dvi tapydavo. 
Jam žvilgčiojant pro viršutinį drobės kraštą tiesiog nemirksėdama 
žiūrėdavau jam į akis. Matydavau jį žvelgiant rimtai, tiriamu žvilgs- 
niu ir kartais rodėsi, kad keliu jam ne daugiau jausmų negu krėslas, 
ant kurio sėdžiu. Kaip tik tada jis padėdavo teptuką ir tą vakarą 
baigdavo darbą. Veide atgydavo dievinantis, geidžiantis žvilgsnis 
ir jis vesdavosi mane į lovą. 

Nekantravau pamatyti savo portretą ir sužinoti, ką jis manyje 
mato, kokia mane laiko. Nemarią mano dvasią jis buvo pagavęs 
„Nuostabos slėnyje . Prisiminiau tą nustebimą, kai save atpažinau 
ilgame žaliame slėnyje ir auksiniame tarpeklyje išvydau savo sielą. 
Tam, kas yra mano „aš, visiškai svetima sulaižyta išorė, sušukuo- 
tos manieros ar niekinamai atlaidus mano tėvų požiūris. Man ne- 
reikia slėpti savo ydų. Aš jų nė neturiu, nes man nebereikia lygintis 
su kitais. Tada žinojau kažką svarbaus ir tas žinojimas buvo tvirtas, 
o dabar nebegalėjau prisiminti, kas tai. Jis vėl man buvo nepasie- 
kiamas. Tas žinojimas būtų neleidęs manęs kankinti abejonėms, 
ar esu mylima, ar man pasilikti, ar išeiti. Vyliausi, kad naujasis pa- 
veikslas prikels tą tikrumo jausmą. 

Praėjus dviem savaitėms nuo dienos, kai pradėjo paveikslą, 
įteikė jį kitoje pusėje kiniškai ir angliškai užrašęs: „Liucijai 17-ojo 
gimtadienio proga.“ Tikrasis mano gimtadienis praėjo, kai plau- 
kiau laivu. Paveikslas buvo ir žavingas, ir gluminantis. Aš buvau 
nutapyta juodame fone, beformėje tuščioje erdvėje, tarsi niekur. 
Vienas petys pieniško baltumo, ant kito krito šešėlis. Buvau pa- 
vaizduota iki juosmens, krūtis dengė mano rankoje laikoma žvil- 

ganti atlaso atraiža, tarsi erotiška užuomina apie drovumą kartu 
su polinkiu nusižengti dorovei. Žalios mano akių rainelės buvo 
virtusios siaurais žiedais, išsiplėtę didžiuliai vyzdžiai juodi kaip 
ir mane supanti erdvė. Į juos žiūrėdama prisiminiau, kaip pirmą 
kartą iš arti pažvelgiau Lu Šingui į akis ir išvydau, kad jos tokios 
tą paveikslą bet kas būtų pažinęs, kad jame nutapyta mergina esu 
aš. Tačiau, nors ir puikiai pavaizduota, nenorėjau būti toji mergina 
tuščiomis akimis, nieko daugiau nematančiomis, tik tapytoją, tarsi 
jis ir būtų visas mano pasaulis. Paveiksle nebuvo mano dvasios — 
vien tai, kas liko jos netekus. Lu Šingas manęs nepažįsta. O dar 
labiau išgąsdino mintis, kad ir pati savęs nepažįstu. Jis mylėjo ne- 
samą merginą. Mes nebuvom artimi. Tačiau mintis, kad galėčiau 
jį pamesti, buvo protu nesuvokiama, nes tada būčiau turėjusi su- 
griauti tai, ką įžiūrėjau žaliojo slėnio paveiksle: meilę sau. 

— Pavertei mane gražuole, - pasakiau. 

Buvau patenkinta mus supančia tamsa, nes jis nematė, kaip 
kaklą man išmargino rausvos dėmės. Garsiai žavėjausi paveikslu, 
stengdamasi jame įžiūrėti kuo daugiau gerų savybių, kad nuslėp- 
čiau nusivylimą. Paskui paprašiau Lu Šingo uždažyti vardą, kuriuo 
jis mane pavadino angliškai ir kiniškai. 

— Turėtų būti parašyta „Lukrecija Mintern', - pasakiau. - Jei šį 
paveikslą paveldės būsimos mūsų giminės kartos, tegul žino tikrą 
mano vardą. 

— Be abejo, - pasakė. 

Paprašiau kito paveikslo. 

— Slėnio peizažo, - paaiškinau. - Galėtum nutapyti iš atminties? 

Jis atnešė tą paveikslą po trijų dienų ir sukėlė įtarimą, kad pa- 
dovanojo vieną iš daugelio po ranka turimų kopijų, kuriose galėjai 
rasti daugybę tikrojo mano „aš“ atvaizdų. 

PRAĖJO TRYS MĖNESIAI, nebetilpau į atsivežtus drabužius. Dane- 
ris ir Aukso Balandė užsakė siuvėjui pasiūti man naujų suknelių ir 
laisvų apsiautalų. Patogiausiai jaučiausi su tokiomis kaip Danerio 
plačkelnėmis ir chalatais. Kūdikis man tapo kai kas tikra, jau ne 
vien priemonė gauti Lu Šingo tėvų šeimos pritarimą. Kad ir kas 
įvyktų, su šiuo kūdikiu susijusi mano ateitis. Neatsižvelgdama į šį 
faktą negaliu puoselėti jokių lūkesčių. Lu Šingas visą savaitę atei- 
davo bene kas vakarą. Retai kada pasilikdavo iki ryto. Vos pasijus- 
davau besusitaikanti su savo padėtimi, jis dingdavo visai savaitei ir 
likdavau nublokšta į pamestųjų pragarą. Sugrįžęs visada rasdavo 
įtikinamų priežasčių pateisinti ilgą savo nesirodymą. Tarkim, pri- 
valėjo kaip vertėjas su tėvu dalyvauti svarbiame pasitarime dėl 
tam tikrų sutarties punktų pašalinimo. Kitą kartą susirgusi motina 
nuolat jo šaukusis, kad ją palaikytų. Tie pasiteisinimai man kėlė 
įtarimų, bet nesileisdavau daugiau klausinėti, kad šleikštulį varan- 
tys įtarimai netyčia nepasitvirtintų. 

Bėgant laikui mūsų meilės glamonės atvėso. Svarsčiau, gal kal- 
tas mano nėštumas - galjo nebetraukia vis labiau besipučianti mo- 
teris. Bet kartu pastebėjau jį retai užsibūnant ilgiau kaip vieną kitą 
valandą. Rengdamasis, rodėsi, kažkur skuba. Numaniau, ką slepia, 
ir tiesos suvokimas užrišo man burną. Jėga prisiversdavau nusira- 
minti, nuryti ašaras ir ataušti, kad išnyktų raudonos dėmės. Kartą 
kažkaip nerangiai sustojo tarpduryje atsisveikinti — veide galėjai 
išskaityti kaltę dėl netesėto pažado sakyti tiesą. 

— Tu vedęs? - gana abejingai paklausiau. 

Jis patylėjo ir priėjo arčiau. 

— Nenorėjau tau sakyti, kol nebuvau tikras, kad pajėgsi išklau- 
syti šią žinią. Būdavai arba liūdna, arba neapsakomai laiminga. Nei 
viena, nei kita nuotaika, regis, tam netiko. 

Tai buvo liūdna tiesa, tačiau jo samprotavimai atrodė blankūs 
ir nenuoširdūs. 

— Na, ir kada gi būčiau pajėgusi tai išklausyti? Su vaiku ant rankų? 

- Liucija, žinojai, kad turiu nuotaką pagal sutartį. Tos vedybos 
nieko tarp mūsų nepakeis. 

— Nebevadink manęs Liucija. Ta mergaitė nebe tavo. Mano var- 
das Lukrecija. 

— Buvau priverstas vesti merginą, kurios nemyliu. Bet tu ir 
dabar gali būti mano žmona. 

— Sugulovė. 

— Būtum vadinama antrąja žmona. Jos padėtis nebūtinai že- 
mesnė - jei pagimdo pirmą vyriškos lyties naujos kartos palikuonį. 
Kartu su mūsų sūnumi galėtum gyventi mūsų namuose ir šeima 
vis dėlto turėtų tave pripažinti kaip mano žmoną. Tokia tavo padė- 
tis namuose būtų kur kas pranašesnė negu pirmosios žmonos. Jei 
netiki, paklausk Aukso Balandės. 

— Ojei gims ne berniukas? 

— Nereikia apie tai galvoti. 

Aukso Balandė patvirtino Lu Šingą teisingai kalbėjus apie 
mano galimybes tapus antrąja žmona. 

— Kita vertus, — pridūrė ji, - viena yra turėti galimybių, o kita — 
jas įgyvendinti, ypač kai apie jas kalba vyras. Žinau tai iš patirties. 
Galbūt tavo galimybės bus kitokios negu mano turėtos. 

Tą vakarą, kai kūdikis susiruošė ateiti į pasaulį, amerikiečiai mi- 
nėjo Linkolno gimimo dieną, o Daneris sėdėjo apatiniuose kam- 
bariuose laukdamas Lu Šingo kulio. Visą dieną šalia manęs buvo 
Aukso Balandė ir angliškai drąsino: 

— Nebijok. Tu stipri. 

Po dešimt valandų trukusių skausmų nebegalėjau kęsti ir ėmiau 
šaukti gaudydama orą. Vietoj angliškų paguodos žodžių ji ėmė 
berti klaikius, man nesuprantamus kiniškus, kurių klausydamasi 
pamaniau, kad gal jau mirštu. Galiausiai grįžo kulis su pažįstamu 
kreminės spalvos voku, jame buvo tvarkingu Lu Šingo braižu iš- 

margintas lapelis: jis privaląs dalyvauti savo tetos šešiasdešimt 
mečio iškilmėse. „Šešiasdešimtasis gimtadienis yra pats svarbiau- 
sias , — rašė jis. 

Kažkoks skaičius svarbiau, negu būti šalia manęs, kai gimdau 
mūsų kūdikį? Vienintelė pateisinama priežastis tokiu atveju būtų 
nebent jo mirtis. Daneris padavė kuliui raštelį su žinia, kad bet 
kurią minutę gali gimti mūsų kūdikis. 

Po valandos kinė pribuvėja iškilmingai paskelbė, kad mums gimė 
duktė. Padavė ją man į glėbį. Klykė naujagimė, klykiau ir aš su ja. Ap- 
raudojau kančias, kuriomis jai teks su manimi dalytis. Apraudojau 
žuvusias viltis. O tada žiūrėdama į mane ji liovėsi verkti ir aš ją pami- 
lau. Aš ją saugosiu ir rūpinsiuosi. Neapleisiu kaip mano motina, ne- 
kreipusi į mane dėmesio. Aš nenorėsiu jos pakeisti. Ji bus tokia kaip 
tos našlaitės, kurias mūsų sode sodinau vaikystėje ir kurias motina 
laikė naikintinomis piktžolėmis. Puoselėjau jas, kad laisvai augtų, 
plačiai pasklistų, ir jos netrukdomos išsisėjo visame sklype. 

Daneris stačiai džiūgavo, kad tarp mūsų atsirado „mažulytė ka- 
ralaitė . Saikstėsi būsiąs ištikimiausias jos valdinys. Kai pasakiau 
pavadinsianti ją Violėta, savo mėgstamiausių gėlių — violetinių 
našlaičių vardu, patikino irgi labai jas mėgstantis, nes jų žiedeliai 
primena išraiškingus veidukus. Pažadėjo rytą siųsti tarną paieškoti 
našlaičių ir jomis apsodinti mūsų sodą. 

Danerio raštelis Lu Šingui padarė lauktą poveikį. Nepraėjo nė 
pora valandų, ir Lu Šingas užlėkė laiptais aukštyn. Įžengė pas mane 
viltingai išplėstomis akimis. Iš mano veido išraiškos akimirksniu 
suprato tiesą. Kai ją atklojau, nekrustelėjęs įsmeigė akis — tai buvo 
ne baiminga pagarba, o dvejonės šešėlis, reiškiantis nusivylimą. 
Neįstengė šito nuslėpti. 

— Kokia graži, - suvapėjo. - Kokia mažytė. 

Jis su vargu ieškojo dar kokių nors tuščių žodžių apie naujagi- 
mės bruožus. 

Klausiamai pažvelgė į mane. Laukė, kad pati pripažinčiau, kokią 
ateitį man nulėmė mergaitės gimimas. Tą akimirką jo nekenčiau. 
Manė, nusivyliau, jog mūsų kūdikis gimė be penio ir kad per ją 
praradau galimybę būti priimta jo tėvų šeimos. Man dingtelėjo — 
gal Violetą laiko savo bėdų kaltininke. Juk dėl jos atkeliavau su juo 
į Šanchajų. Daviau sau žodį: man girdint niekas nedrįs reikšti nu- 
sivylimo, kad Violeta atėjo į šį pasaulį. Ji bus pripažįstama tokia, 
kokia yra. Ji mano kūdikis, mano duktė, kurią nuo šiol myliu labiau 
už viską pasaulyje, labiau už Lu Šingą. 

— Pavadinau ją Violeta, - pasakiau nežiūrėdama jam į akis ir pri- 
dūriau: - Myliu ją kur kas labiau, nei tau atrodo. 

Jis linktelėjo. Nepaklausė, kodėl pavadinau ją Violeta, ir nieko 
neatsakė į mano meilės jai pareiškimą. 

Rytojaus dieną atvyko kažkokia moteris ir pranešė, kad ją at- 
siuntęs Lu Šingas, kaip kūdikio auklę. Mane padrąsino šis meilės 
ženklas. Bet ar tikrai meilės? Auklė? Kaip man pakyrėjo abejoti 
tuo, ką daro Lu Šingas. Kaskart ateidavo su dovanomis, o aš žiūrė- 
davau, kokiu veidu jas įteikia. Veide nebuvo džiaugsmo. Paskui, kai 
dukrelė išmoko juoktis, džiūgaudavo į ją žiūrėdamas, bet vis tiek 
nejutau, kad ją mylėtų kaip aš. Jei būtų mylėjęs, būtų grūmęsis, 
kad jo tėvas ją pripažintų. Kai ji pravirkdavo sugniaužusi kumšte- 
lius, o veidelis užrausdavo, jis susirūpindavo, bet nesisielojo kaip 
aš. Nė nemėgindavo jos nuraminti. 

— Joks tėvas neturi tokių instinktų, - vėliau pasakė Daneris. 

- Jeigu ją mylėtų, argi nenorėtų, kad jos gimimo liudijime būtų 
įrašyta jo pavardė? 

- Šitaip ji neatšaukiamai būtų pripažinta jo palikuone. Kol toje 
šeimoje tavo padėtis neįteisinta, turi laukti. 

— Bet ar geriau palikti ją su neteisėto vaiko, pavainikio dėme, 
jeigu jo šeimoje taip ir neužimsiu jokios padėties? Negaliu taip pa- 
leisti Violetos į gyvenimą, kad žmonės ją niekintų. 

- Klausyk, kai ką sugalvojau, - pasakė Daneris. 

Ir išėjo iš namų. Po poros valandų grįžo su santuokos liudijimu, 
kuriame buvo teigiama, kad aš ištekėjau už Filo Danerio. O paskui 
padavė Violetos Mintern-Daner gimimo liudijimą. 

— Jau įregistravau ją Amerikos konsulate, - pasakė. - Ji Ameri- 
kos pilietė ir turės mokėti giedoti „Mana šalie, apie tave..“ 

Apsiverkiau. Jis padovanojo Violetai teisėto kūdikio padėtį. 

- Jei norėtum būti ištekėjusi už ko nors kito, - pasakė jis, - galiu 
paprašyti to paties žmogaus, kuris gamina dokumentus. Jis vienas 
geriausių Šanchajuje - reikiami blankai, raudoni antspaudai su ofi- 
cialiais pavadinimais, valdiški paistalai kinų hieroglifais ir angliškai. 

Daneris atšventė savo tėvystę - nupirko Violetai lopšį ir sidab- 
rinį barškutį su kutu. 

— Mano puritoniškos maldos buvo išklausytos. Pagaliau tapau 
tėvu. 

Violeta, kaip ir aš, buvo rusvaplaukė ir žaliaakė. Buvo šviesaus 
gymio, tačiau iš akučių formos panašesnė į kinę, o ne baltąją. Da- 
neris nenorėjo su tuo sutikti. Sakė, kad ji atsigimusi į itališkąją Te- 
džio giminę. Violeta per metus pasikeitė lyg pagal jo užsakymą. Ją 
pamatę nepažįstamieji susižavėję svarstydavo ją turint būti pusiau 
italę, pusiau ispanę. 


MEs su DANERIU daugeliu atžvilgių gyvenome kaip sutuoktinių 
pora. Kartu sėsdavom valgyti prie jo rūpesčiu padengto stalo. Prie 
mūsų prisidėjo Aukso Balandė - kaip Violetos teta — ir visi trys 
pakaitomis tūpčiojom apie Violetą. Vieni kitiems rodydavom, ką 
nauja ji išmokusi, kuo domisi. Vienuolikos mėnesių Violeta ištarė 
Daneriui „tėte“ ir apsiverkęs jis pasakė, kad tai laimingiausia jo gy- 


* Patriotinė daina My Country "Tis of Thee iki 1931 m. buvo vienas iš JAV nacionalinių himnų. 

venimo akimirka. Kai eidavom pasivaikščioti, jis kalbėdavo apie 
būsimą jos gyvenimą: kokias mokyklas lankys, kokių vaikinų turės 
saugotis. Abu kartu drebėjom, kad ji neapsirgtų, ir ginčijomės, 
kaip geriausia nuraminti pravirkusį kūdikį. 

Daneris nešdavosi ją į žaislų krautuves ir pirko viską, į ką ji 
bakstelėdavo pirštuku. Galiausiai turėjau jam pasakyti, kad dvyli- 
kos dėžučių su iššokančiais pajacais vaikui visiškai pakanka. Ji iš- 
ties jį mylėjo ir kvatodavo, kai jis vaikštinėdamas šokdino ją ant 
savo milžiniško pilvo. Tačiau pastebėjau Danerį net su lengviausiu 
nešuliu greit pavargstant. Baiminausi dėl jo sveikatos ir naudoda- 
masi žmonos teisėmis spyriau mesti svorį. 

Gegužę, nepraėjus nė metams nuo mano atvykimo į Šanchajų, 
pakriko Lu Šingo apsilankymų tvarka. Kartais būdavo su manimi 
tris dienas iš eilės, o paskui jo nematydavau visą savaitę. Išmokė 
Violetą sakyti „baba', tai yra vadinti jį tėvu, bet jam atėjus ji neties- 
davo rankučių, kaip pamačiusi Danerį. Mano nusivylimą Lu Šingu 
švelnino Violeta - apie ją sukosi beveik visos mano mintys. Ji pa- 
dovanojo man pilnatvę ir širdyje neliko tuštumos. Mostaguodama 
rankutėmis nuvijo mano pyktį. Šliaužiodavo sode po našlaičių lys- 
ves. Matant ją gėlių pataluose man širdis suspurdėdavo iš netikėtos 
laimės. 

Šiltą gegužės dieną, per Dvigubo Penketo' šventę, mūsų gatvėje 
buvo tyliau nei kitomis popietėmis. Dauguma senbuvių - ir kinų, 
ir svetimšalių — susirinko prie Sudžou upės žiūrėti drakonų valčių 
lenktynių. Sodo tylumoje Lu Šingui stovint su Violeta ant rankų 


pasakiau jam naujieną: aš vėl nėščia. 


* Vasaros saulėgrįžos šventė, dar vadinama Drakono Valties švente, švenčiama penkto mėnesio 


penktą dieną pagal mėnulio kalendorių. 

LU ŠINGAS LIEPĖ auklei maitinti mane valgiais, stiprinančiais ma- 
nyje augančio kūdikio jėgas. Jis nepasakė „berniuko . Taip, širdyje 
dabar abu buvom atsargūs. Bet aš buvau laiminga — vėl atgijo viltis. 
Viltis ne tik patekti į Lu Šingo šeimą. Norėjau, kad Lu Šingas pripa- 
žintų Violetą savo dukterimi. 

Kūdikis gimė 1900 metų lapkričio 29-ąją, per Padėkos dieną. 
Lu Šingas sakė tuo metu nebūsiąs su manimi, turėsiąs padėti tėvui. 
Bet, kai jam nusiunčiau žinią, atėjo po kokių trijų valandų. Paėmęs 
kūdikį ant rankų įsižiūrėjo į veidelį ir ėmė kalbėti, esą jo laukianti 
puiki ateitis. Tyliai apsidžiaugė, kad sūnus gimė ypatingą dieną — 
vienos dienos skirtumu su jo senelio gimimo diena. Lu Šingas 
buvo sakęs, esą panaši gimtadienio data žymi kartų kaitą. 

Lygindamas naujagimį su savimi, vardijo panašius bruožus — 
„Lu giminės kakta', „Lu giminės nosis“. Sugavęs mano žvilgsnį pa- 
aiškino: 

— Svarbu, kad jie matytų panašumą ir neabejotų, jog tai mano 
sūnus. 

Pabučiavo man kaktą ir padėkojo. 

Rytojaus dieną grįžo su dovanomis. Kiniškais kūdikio drabužė- 
liais, sidabriniu medalionu, brangiu šilkiniu apklotėliu. Esą nešant 
kūdikį rodyti jo motinai reikia aptaisyti kaip tikrą kinų atžalą. Jau 
dabar visi turi matyti jį esant iš turtingos giminės. 

Pakėlęs naujagimį sau prie veido jam kalbėjo: 

— Tavo močiutė nekantriai tavęs laukė. Kasdien atnašavo aukas. 
Bijojo likti vien su anūkėmis... 

Lu Šingas kalbėjo nesisaugodamas manęs, tad išgirdau ir kilęs 
įtarimas apnuodijo nuotaiką. 

— Tavo žmona padovanojo tavo motinai anūkę? 

Jis nepuolė atsiprašinėti. 

— Būkim šiandien laimingi, Liucija. Pamirškim visa kita ir tikė- 
kim, kad mūsų likimas pasikeitė. 

— Ketini imti mane į antrąsias žmonas? - paklausiau. 

— Ruošiuosi pamėginti. Dabar atsirado palankesnė proga. 

— Kaip, tavo akimis, būtų galima vadinti tavo šeimos požiūrį į 
mane? Šiluma? Pakantumas? Priešiškumas? Sakyk tiesą. Nuo to 
priklauso mano laimė. 

— Gali prireikti laiko. 

Leidosi pasakoti, kaip ketina ieškoti priėjimo prie motinos, kad 
toji mane pripažintų. 

Nesiklausiau. Valandą prieš tai mąsčiau, kaip pasikeistų mano 
gyvenimas, jei išsikelčiau iš Danerio namų. Čia aš laisva ir niekas 
man neįsakinėja. Violeta dievina Danerį, jis dievina ją. O mes su 
Daneriu ir Aukso Balande tapome tikrais draugais, kurie visada 
vienas kitam ištiesia ranką. 

— Man labiau tiktų, jei viskas liktų kaip dabar, - pasakiau Lu 
Šingui. — Savo šeimoje gali man suteikti kokią nori padėtį, jei tik 
bus pripažinta ir Violeta, ir mūsų sūnus, o kartu ir aš kaip jų mo- 
tina. Toliau gyvensiu su mūsų vaikais Danerio namuose. 

Lu Šingui, rodos, palengvėjo. Jis vėl prakalbo apie galimybes 
sulaukti tėvų palankumo, kai parodys jiems mūsų sūnų. 

— Kol abu priims Lu šeima, - pasakiau, - jie bus laikomi Danerio 
vaikais. Išsirūpinsiu amerikietišką gimimo liudijimą, kuris tai pa- 
tvirtins. Net jei vaikai bus pripažinti, jie toliau gyvens su manimi. 

— Mūsų sūnus turi bendrauti su seneliais, ypač svarbiomis pro- 
gomis. Tai įtvirtins teisėtą jo padėtį mūsų šeimoje. 

— O Violeta? 

— Pasirūpinsiu, kad ir ji būtų pripažinta ir maloniai sutikta. Bet 
negaliu pakeisti savo tėvų požiūrio į pirmą naujos kartos vyriškos 
giminės palikuonį. 

Prieš dvejus metus niekaip nebūčiau sutikusi su tokia tvarka. 
Bet dabar mačiau, kokia kvailystė ir puikybė buvo bruktis į Lu 


Singo šeimą ir pasismerkti atstumtosios kančioms. Mano pasiū- 

lymas buvo ne kompromisas, bet pageidavimas. Aš pamiršiu ap- 
maudą, o Lu Šingas — slapukavimą. Visą dieną gulėjom lovoje, į 
tarpą pasiguldę sūnelį. Klausiausi jau metus negirdėtų švelnių jo 
meilybių. Neva pareikšiąs savo šeimai, jog pusę laiko bus jų na- 
muose, 0 pusę - mūsiškiuose Rytinėje Gėlių alėjoje. Kad ir su 
kokiu įkarščiu kalbėjo apie mūsų ateitį, viskas man buvo aišku. 
Jo tėvai gali ir nepripažinti mūsų sūnaus kaip teisėto pirmagimio. 
Jei taip, tebūnie. Aš vis tiek turėsiu du vaikus. Gal ir liksiu nusivy- 
lusi Lu Šingu, užtat mano laimė nuo jo nepriklausys. Daneris man 
šimtą kartų tikresnis vyras, negu kada buvo Lu Šingas. Ir šimtą 
kartų geresnis tėvas už tą, kurį pati turėjau. 

Lu Šingui išėjus pasakiau Daneriui apie tolesnius savo ketini- 
mus. 

— Jis nesiruošia čia gyventi kaip Antrasis Vyras, - pasakiau. — 
Taigi tu būsi mano Pirmasis Vyras, aš - tavo Pirmoji Žmona, ir 
mūsų šeima bus tiesiog Violeta, naujagimis sūnus ir mes abu. Lu 
Šingas pas mus lankysis kaip anksčiau. Lu Šingas gali vadinti kū- 
dikį kaip nori. Bet amerikietiškas jo vardas ir pavardė bus Tedis 
Minternas-Daneris. 

Susigraudinęs Daneris sukūkčiojo net pridusdamas. 

Rytojaus dieną Lu Šingas atvyko anksti, kai mes su Daneriu ir 
Violeta pusryčiavom. Mačiau, nekantrauja pamatyti sūnų. 

— Vaikelis miega, - pasakiau, - negalima žadinti. 

Lu Šingas paprašė manęs pasikalbėti akis į akį. 

Išėjom į sodą. Pajutau, kad mano jausmai Lu Šingui nebe tie. 
Ašir be jo galiu būti laiminga, turėti namus ir ramiai žvelgti į ateitį. 
Sieloje išsilaisvinusi išvydau tikrąjį žmogų, dėl kurio buvau pame- 
tusi galvą: gal ir dabar jį myliu, o gal ir ne. Įdomu, ar jis jaučia, kad 
pasikeičiau? | 

— Motina sutinka pamatyti mūsų sūnų, - tarė jis. - Iš manęs iš- 
girdo jį paveldėjus daug Lu giminės bruožų, tad neabejotinai esant 

mūsų palikuonį. Tą akimirką, kai pirmąkart jį pamačiau, jis, kaip 
pasakojau motinai, įsisegė į mane akutėmis ir atpažino, kad aš jo 
tėvas. 

Nusijuokiau iš to pramano. 

- Ir darjai pasakiau jo vardą — Lu Šenas. „Šen“ reiškia „išmintin- 
gas“. Būčiau išrinkęs vardą kartu su tavimi, bet nebuvo kada. Kaip 
tik nutaikiau progą pasikalbėti su motina be pašalinių ausų. 

— Nepriekaištausiu, kad išrinkai kinišką vardą. Aš jau išrinkau 
amerikietišką. Tedis Minternas-Daneris. Ne Teodoras, o Tedis. 

Du skyrium duoti vardai - ženklas, kaip mes vienas nuo kito 
nutolom. 

— Tik dabar pagalvojau - tavęs taip ir nepaklausiau, ką reiškia 
Šingo vardas. 

- Išsipildymą, - pasakė jis. - Tas vardas - tikra pajuoka. Aš ne- 
išpildžiau niekieno norų - nei tavo, nei tėvų šeimos. Neišsipildė 
mano kaip dailininko lūkesčiai. Tačiau mano nesėkmes ištaisys 
mūsų sūnus. Ateis diena, kai jis bus garsios šeimos galva. 

Pastarieji žodžiai buvo opijus mano sielai. 

— Kada tavo motina nori jį pamatyti? 

— Šįvakar. Jau nekantrauja. Bus geriausia, jei pats jį nunešiu jai į 
glėbį. Jei norės pripažinti jį savo anūku, pristatys ir mano tėvui. Ir, 
jei tėvas sutiks, galėsime jo prašyti, kad pripažintų tave kaip vaiko 
motiną. 

— Pakartok, ką darysim, jei jie manęs nepripažins. 

— Abu auginsim jį už mano tėvų namų sienų. Tačiau jis nebus 
laikomas teisėtu kinų palikuoniu, taigi liks be padėties ir teisės į 
palikimą, o aš visa tai noriu suteikti mūsų sūnui. 

Paprašiau laiko pagalvoti ir žadėjau vakare pasakyti, ką nu- 
sprendusi, — ar leisti jam vienam, be manęs, pasiimti mūsų sūnų. 
Uždaviau šį klausimą Aukso Balandei ir Daneriui. Girdi, jei kas, 
tegul jie atmeta jo sumanymą. Arba tegul jam pritaria, o mano 

svarstymams - ne. Vardijau įvairias galimybes, o jie svarstė kartu 
su manimi. Ir jeigu jų patarimai nesutapo su mano norais, jų negir- 
dėjau. Norėjau, kad mano vaikai - Violeta ir Tedis - būtų pripa- 
žinti ir gautų visas galimybes rinktis tokį gyvenimą, kokio norės. 

Vakare atėjus Lu Šingui jau buvau Tedį suvysčiusi ir paruošusi 
kelionei. Jis atsivedė auklę ir atnešė šilkinę vaikišką pižamėlę. Dė- 
kingas mane apkabino ir tikino mylintis. Rytojaus dieną grąžinsiąs 
man Tedį, tad man neprailgsią jo laukti. Pabučiavau miegančio Te- 
džio veiduką. Ir tada išleidau. 

Negalėjau užmigti. Mėginau įsivaizduoti, ką pajus Lu Šingo 
motina jį pamačiusi. Įsivaizdavau blogiausia — pasibjaurėjimo 
žvilgsnį. Daneris man palaikė draugiją ir mėgino išblaškyti pasa- 
kojimais apie mažylio Tedžio bendravardį. Kai imdavau balsu ne- 
rimauti, esą viskas žlugs, su dėkingumu klausiausi jo vardijamų 
begalės priežasčių, dėl kurių buvo galima tikėtis Lu Šingo suma- 
nymo sėkmės. Jis pradėjo nuo to, kad močiutė prieš atsisveikin- 
dama su šiuo pasauliu karštai trokštanti pamatyti anūką. Grei- 
čiausiai ji esanti atlaidi Lu Šingui, nes jis pirmagimis sūnus. Iš- 
vardijo gausybę šeimų, kurios, kaip žinoma, buvo maišyto kraujo. 
Ir dar sakė, kad Tedis toks gražus kūdikėlis, jog močiutė niekaip 
negalės jo atstumti. 

Devintą ryto pasirodė Lu Šingo kulis su pažįstamu voku šilki- 
niame maišelyje. „Mano brangioji Liucija, artėja mūsų vilčių išsi- 
pildymas. Ji tiesiog sužavėta“ Čia džiaugsmingai šūktelėjau. Toliau 
skaičiau: „Ji neabejoja įtikinsianti mano tėvą pripažinti mūsų sūnų 
savo anūku. Ji šito imsis rytoj, kai jis grįš į Šanchajų. O dabar no- 
rėtų ilgiau pabūti su vaikeliu. Pasak jos, šitaip jai bus lengviau rasti 
tinkamų žodžių kalbėti su tėvu ir įveikti kliūtis. Būkim kantrūs ir 
dar dieną palaukim““ 

Neapsidžiaugiau, kad Lu Šingo motina pasiliko Tedį. Bus sunku 
be jo išbūti tegul ir vieną naktį. Garsiai svarsčiau, ar nepasiuntus 

jam laiško ir nepaprašius kol kas grąžinti Tedį. Jeigu jo motina, 
kaip sakėsi, taip apsidžiaugė anūku, jos džiaugsmas niekur nedings 
ir kol grįš Lu Šingo tėvas. Išsiunčiau raštelį reikalaudama, kad Lu 
Šingas grąžintų kūdikį. 

Popiet, kai laukiau jo sugrąžinant kūdikį, gavau atsakymą į savo 
raštelį: „Brangioji mano Liucija, kuo toliau, tuo daugiau viltingų 
ženklų. Motina davė tėvui žinią ir jis grįžta anksčiau, nei ketino. 
Parvažiuos šį vakarą. 

Turėjau džiaugtis, jog viskas klostosi sėkmingai. Bet visai nesi- 
džiaugiau - juk neturiu Tedžio glėbyje. Reikėjo išsireikalauti, kad 
ir aš ten būčiau. Ar jie ne per daug jį globsto? Ar leidžia jam mie- 
goti? Ir dar į širdį įsismelkė baimės sėkla - smulkutė kaip smiltelė. 
Ar jį man grąžins? Į akį įkrito smiltis ir suėmė toks nerimas, kad 
ėmiau vaikštinėti gatve pirmyn atgal. Daneris dusdamas nespėjo 
paskui mane. Pasiūlė parūkyti opijaus, kad atitrūkčiau nuo to, ko 
dabar negaliu pakeisti. 

Kitą rytą Lu Šingas atsiuntė daugiau gerų žinių: „Vaikelį matė 
mano broliai su savo žmonomis ir taip pat labai susižavėjo. Jie irgi 
mato jame mūsų giminės bruožų. Mano tėvas spėjo taip pamėgti 
anūką, kad kalbasi su juo apie jo ateitį. Visos kliūtys traukiasi iš 
kelio.“ 

Negalėjau švęsti šios pergalės, kol negrįžo Lu Šingas su Tedžiu. 
Daneris su Aukso Balande mėgino atitraukti mane nuo neramių 
minčių. Kalbėjo apie privalumus, kuriuos gaus mūsų vaikai, — 
mokslą, pagarbą, valdžią. Mano sūnus galintis tapti kyšininku val- 
dininku, jei neįdiegsiu jam reikiamų vertybių. Daneris šokdino sau 
ant pilvo dvejų metukų Violetą, dainuodamas dainelę ir kilnoda- 
mas virš galvos: „Tas arkliukas lapatai, Violytė švyst aukštai...“ Vi- 
durdienį Tedis bus namie. 

Vakare įšėlau. Lu Šingas vis dar nesirodė. Jei kas jam sutrukdė, 
turėjo atsiųsti raštelį su paaiškinimu. Perkračiau galvoje įvairius 

galimus atvejus: gal Tedis susirgo ir jie nenori man sakyti. Gal Lu 
Šingo tėvas apsigalvojo ir motina nusprendė ilgiau pasilaikyti Tedį, 
kad būtų lengviau jį perkalbėti. Gal pasišiaušė Lu Šingo žmona ir 
paaiškėjo prireiksiant laiko jai numaldyti. Bet nė vienas iš tų nuo- 
gąstavimų nebuvo toks baisus kaip paaiškėjusi tiesa. 

Vėlų vakarą kulis man atnešė raštelį, šįkart pakeverzotą pasku- 
bomis: „Brangioji mano Liucija, neįsivaizduoju net kaip tau pasa- 
kyti, kas atsitiko..“ Lu Šingo tėvas ir motina nusprendė pasilikti 
Tedį. Jie nepripažins manęs kaip jo motinos. Jis bus Lu Šingo žmo- 
nos sūnus. Motina jau išvežė Tedį iš namų ir pranešė jam, ką nu- 
sprendusi. Jis nežino, kur yra kūdikis. „Liucija, jei žinočiau, kur jis 
yra, tuoj pat atneščiau jį tau. Man baisu pagalvoti apie tai, kas atsi- 
tiko, ir galiu tik įsivaizduoti, koks tai smūgis tau“ Toliau Lu Šingas 
rašė, kad tėvai pagrasino niekada jam nebeleisią pamatyti Tedžio, 
jei mėginsiąs su manimi susitikti. 

Purtoma drebulio negalėjau suvokti, ką reiškia tas laiškas. Nu- 
bildėjau laiptais ir sužinojau, kad kulis jau išėjęs. Tekina pasileidau 
į skersgatvį ir išbėgau į Nankino kelią. Prapliupau prakeiksmais ir 
apsipyliau ašarom. Galiausiai po dviejų valandų grįžusi radau Da- 
nerį ir Aukso Balandę sėdinčius prie stalo paniurusiais veidais. 
Jie keliskart buvo perskaitę laišką, šifruodami kiekvieno sakinio 
prasmę. 

— Tai vaiko pagrobimas, - pasakė Daneris. - Ryt pirmu taikymu 
turėsim eiti į Amerikos konsulatą. 

Tačiau netrukus jo veide pasirodė siaubas. Per visą tą sujudimą 
dėl Lu Šingo tėvų palaiminimo nesusigriebėm Amerikos konsu- 
late įregistruoti Tedį kaip Danerio ir mano sūnų. Kaip galim pa- 
skelbti, kad dingo mūsų kūdikis, jeigu jis neegzistuoja dokumen- 
tuose? O Lu Šingas jau turbūt spėjo pareikšti į jį teises. 

Tris dienas gulėjau lovoje be miego ir valgio. Violeta rūpinosi 
Aukso Balandė ir Daneris. Pergalvojau viską, kas įvyko. Nujaučiau 

pavojų. Turėjau lydėti Lu Šingą, bent karieta. Turėjau nusamdyti 
karietą sekti jo kulį. Iš galvos niekaip nėjo mintis, kad Lu Šingas 
nuo pat pradžių dalyvavo tame sąmoksle. Galiausiai jis manęs nu- 
sikratė - nusikratė amerikietės mergiūkštės, kuri niekada nesupras, 
ką reiškia būti kinu. Jis nieko nejaučia nei man, nei mažajai Violetai. 

Daneris sielvartavo kone tiek pat kaip aš. Mažasis Tedis jo akyse 
buvo tarsi prisikėlęs senas draugas, ir dabar jis abiejų neteko. Ne- 
bekimšo pilvo be soties - visai nustojo valgyti. Aukso Balandė pati 
užsimojo rasti Tedį ir tikino tikrai rasianti. Savo draugių kurtizanių 
namuose ėmė ieškoti pažįstančių vyriškį Lu pavarde, dirbantį už- 
sienio reikalų ministerijoje. Jos atsakė, kad yra šimtai vyriškių Lu 
pavarde. O kuriame ministerijos padalinyje jis dirba? Šiais laikais 
atsirado daug užsieniečių, kurių reikalus tenka tvarkyti. O kam tau 
jo reikia? Kodėl jo ieškai? 

Atsigaivelėjusi ir pagaliau išlipusi iš lovos paėmiau ant rankų ir 
stipriai priglaudžiau mažąją Violetą, bijodama, kad ir ji gali dingti. 
Ji susimuistė. Pastačiau ją ant žemės ir žiūrėjau, kaip krapina prie 
knygų rietuvės ir priėjusi nugriauna. Atsigręžė į mane laukdama 
pritarimo, ir aš prisiverčiau nusišypsoti. Ji nežino, kas yra neapy- 
kanta, išdavystė ar netikra meilė. 


PRAĖjJUS MĖNESIUI NUO tada, kai netekom Tedžio, kartą Daneris 
atsistojo nuo vakarienės stalo ir suniurnėjo, esą nevirškina skran- 
dis. Dešimtą atsigulė. Ir nebeatsibudo. 

Mano širdis buvo per daug nukamuota, kad būčiau pajėgusi 
išgyventi visą skausmo dėl jo mirties gelmę. Daugiau širdgėlos 
nebegalėjau pakelti ir nenorėjau žinoti, ką reiškia jo netektis. Bet 
slinko dienos ir sielvartas širdyje urbė vis didesnę tuštumą. Kur tas 
žmogus, kuris atidavė man visą širdį, iš kurio gavau namus, užuo- 
jautą ir meilę? Jis kartu išgyveno mano vilčių gimimą ir žlugimą, 

mano įniršį ir širdgėlą. Jis suteikė man padoraus žmogaus statusą, 
o Violetai - teisėto vaiko vardą. Jis apšarvavo mane drąsa ir ryžtu 
eiti į priekį. Daneris buvo toks tėvas, kokį būčiau norėjusi turėti. 
Turėjau jam tai pasakyti. Mes buvome ta mažutė šeima, kokią jis 
norėjo turėti. Mes buvome jo, o jis mūsų. Jis tai suprato. 

Pranešusi Amerikos konsulatui apie Danerio mirtį sužinojau, 
kad jo nuosavybė - namai, paveikslai ir baldai su visais spurgais — 
atiteko man. Buvau jo žmona ir likau jo našle. Jis nepamiršo ir 
Aukso Balandės. Nuompinigiai, kuriuos imdavo iš jos, ėjo į banke 
jos vardu atidarytą sąskaitą. Ji pasisiūlė man mokėti įprastą nuomą, 
kad ir toliau turėtų kur gyventi ir aptarnauti klientus. Pasiūliau jai 
būti mano viešnia - ji pasakė, kad aš jai artimesnė nei sesuo. Nors 
ir paveldėjau namus, kasdienėms išlaidoms pinigų liko grynos 
ašaros. Ir tų pačių didelę dalį išleidom Danerio laidotuvėms. Kad 
prasimanytų lėšų, Daneris kas mėnesį parduodavo paveikslą ar 
porą, ir tai po ilgų apmąstymų, ar pajėgs su jais išsiskirti. Nunešiau 
kelis paveikslus į galeriją ir ten man buvo pasakyta, kad jie beveik 
nieko verti. Nenorėjau, kad Danerio paveikslai patektų sukčiams 
į rankas. Parsinešiau namo ir tarnams pasakiau nebegalinti jiems 
mokėti. Du išėjo, bet auklė ir kulis pasiliko. Girdi, jiems pakaksią 
turėti stogą virš galvos ir duonos, ir net ėmė įrodinėti galintys pre- 
kyvietėse nusiderėti dėl produktų ir mokėti kur kas mažiau, negu 
tenka pakloti užsieniečiams. Buvau už tai dėkinga, bet visi supra- 
tome - šitaip tik atidėliojame tai, kas neišvengiama. O kas toliau? 
Apėjau namus laužydama galvą, ką galėčiau parduoti - sofą, fotelį 
įdubusia sėdyne, stalą, šviestuvą, žvalgiausi į knygų krūvas po ko- 
jomis ir ant židinio atbrailos su kutų apvadais. Knygos ir kutai — 
dviejų švaistūnų sukauptas gėrybių perteklius, dabar jis maitins 
dvi taupias moteris. 

Iš pradžių rinkausi, kurias knygas parduoti, kurių ne, - atrin- 
kau tik tas, kurių niekada neskaitysiu: apie naudingas ličių vais- 

tines savybes, potvynių ir atoslūgių kaitą, muzikos instrumentų 
mechaniką, skysčių tankį. Paaiškėjo, kad tai kaip tik tos knygos, 
kurių ir visi kiti nenori skaityti. Tada atsisveikinau su romanais, 
juos buvo galima greitai parduoti atvykusiems amerikiečiams ir 
britams. Stebino jūreivystės istorijos, britų jūrų kapitonų istorinių 
pasakojimų, jūrų žemėlapių populiarumas. Kai nebeliko knygų 
ant grindų, ėmiau šluoti lentynas. Apskaičiavau, po kiek laiko ban- 
krutuosime: po šešių mėnesių arba mažiau, jei likusios knygos pa- 
sirodys nepopuliarios. Knygynuose nuolat klausinėjau, ar nebuvo 
užėjęs klientas, vardu Lu Šingas. Aiškindavau radusi jį dominančią 
knygą. O pati nešiojausi plunksnakotį aštria plunksna, kad jį suti- 
kusi turėčiau kuo perrėžti veidą, jei nenuves manęs pas Tedį. Tegul 
visų akyse amžinai nešioja gėdos žymę. 

Mes su Aukso Balande sudarėme visų įmanomų būdų užsi- 
dirbti sąrašą. Ji galėtų mokyti anglų ir kinų kalbų. Aš galėčiau kaip 
gidė vedžioti vakariečius, norinčius pažinti „Šanchajaus paslaptis“. 
Nešiojom skelbimų lapelius į amerikiečių parduotuves, klubus, 
lipdėme ant sienų šalia Amerikos konsulato. Taip pat vaikščiojau 
į meno galerijas ir dairiausi paveikslų, kuriuose būtų pavaizduoti 
tamsūs lietaus debesys, ilgas žalias slėnis ir kalnai. Kasdien pėstin- 
damos Tarptautinės Nausėdijos gatvėmis ir dairydamosi, kur galė- 
tume pasiūlyti savo paslaugas, žadėjome sau nepasiduoti, - nors į 
Šanchajų plūdo vis daugiau žmonių ir jo gyventojų skaičius, kaip 
man buvo sakęs Daneris, jau siekė milijoną - padvigubėjo per visai 
trumpą laiką. Didelė dalis vyrų krantinėje, Nankino kelyje ir ki- 
tose Tarptautinės Nausėdijos dalyse buvo turtingi kinai pagal už- 
sakymą siūtais kostiumais ir su homburgais'ant galvos - į Lu Šingo 
panašiomis skrybėlėmis, ir aš paspartinusi žingsnį prieidavau ar- 


* Anglijos karaliaus Eduardo VII (1841-1910) po vasarojimo Bad Homburge (Vokietija) į 
madą įvesta fetro skrybėlė su įduba viršugalvyje ir kietu, panašiai kaip katiliuko, užriestu kraštu. 

čiau įsižiūrėti į tokio praeivio veidą. Grįždavau namo nusikama- 
vusi, bet nenugalėta. 

Po visų pastangų tapo aišku: užsieniečiai nemato reikalo mo- 
kytis kalbėti kiniškai — išskyrus misionierius, o jie turėjo savus 
mokytojus kinus. Buvau susiradusi keletą amerikiečių, norinčių 
pažintinės ekskursijos po Šanchajų, bet jie manė, kad mes prosti- 
tutės, galinčios supažindinti ne tik su Šanchajaus, bet ir su moterų 
genitalijų paslaptimis. 

Vieną šiltą dieną kažkoks vyriškis, žiūrėdamas, kaip kabinu 
lapelį su mūsų pasiūlymu aprodyti miesto įžymybes, paklausė, 
kaip jam rasti kokią užeigą. Pasiūliau nueiti į amerikiečių klubą. 
Nuobodu, atsakė jis. Paminėjau dar kelis barus palei krantinę. 
Per triukšminga ir pilna girtų jūreivių. Jis norėjo kažko panašaus į 
mažo miestelio užeigą, panašią į tą, kurioje lankydavosi gimtinėje. 

— Visi sako - nėra tokio dalyko, kurio nerasi Šanchajuje, — tarė 
jis, - bet aš kol kas neradau užeigos, kurioje su draugais galėtume 
išgerti pintą alaus, surūkyti cigarą ir apstoję pianiną traukti senas 
geras dainas. 

— Jei norite jaukumo, kaip tik žinau tokią vietą. Ji atvers duris 
kitą savaitę. 

Ir užrašiau jam ant lapelio užeigos pavadinimą ir adresą: Da- 
nerio užeiga. Rytinė Gėlių alėja 18. Kai grįžusi namo pranešiau 
Aukso Balandei šią jaudinančią naujieną, ji ėmė džiūgauti. 

— Pagaliau! - sušuko. Tada paklausė: - O kas tai per užeiga? 

„Danerio užeiga“ įgavo savo veidą per keletą mėnesių pagal 
pirmųjų mūsų lankytojų pasiūlymus ir pastabas. Pirmąją savaitę 
pradėjom nuo apgailėtinos pasiūlos: alaus, pigių cigarų ir vidurius 
deginančio viskio. Didžiausias mūsų lobis, kaip paaiškėjo, buvo 
sentimentalios dainos. Mintyse dėkojau ponui Moberui už tai, kad 
man buvo nugnybti atliekami mažyliai pirštai ir tai leido pramokti 
skambinti pianinu. Pianino suolelyje radau krūvą gaidų - daugiau- 

sia melodingų baladžių. Pagal lankytojų pageidavimus užsirašyda- 
vau jų mėgstamiausias melodijas. Kviesdavau grįžti kitą vakarą — 
esą rytoj jau galės jas dainuoti. Iš pat ryto su Aukso Balande nar- 
šėm sendaikčių krautuves ieškodamos gaidų. Kartais pavykdavo. 
Lankytojai suminėjo ir savo vertinamas viskio, alaus ir cigarų rūšis. 
Kasdien gaudavom pelno ir iš vakarykštės apyvartos pirkdavom 
geresnių gėrimų ir cigarų, o juos parduodavom brangiau. Pritai- 
kiusi savo motinos metodą, įsimindavau lankytojų vardus, tad kas 
vakarą galėjau su kiekvienu pasisveikinti asmeniškai. Trumpai su 
jais šnektelėdavau, bet tiek pakakdavo - spėdavau įpinti klausimų, 
kuriuos išgirdę jie pasijusdavo kaip namie: „Gavote dar vieną laišką 
iš savo numylėtos?“ „Arjūsų mamos sveikata jau pasitaisė?" Reikš- 
davau užuojautą, esant progai pasveikindavau, linkėdavau sėkmės. 
Pamačiau, kad tie maži dėmesio ženklai traukia mūsų klientus su- 
grįžti ir kitą dieną, paskui - dar kitą. Po pusės metų verslas sukles- 
tėjo. Kitame skersgatvyje susiradome pastatą, kurio pirmo aukšto 
kambariai buvo nuomojami. Niekam nereikalingų pianinų buvo 
nors vežimu vežk, kaip ir bedarbių muzikantų. Kitą užeigą pavadi- 
nome „Lulu baru“. 

Kaip paaiškėjo, Aukso Balandė buvo nepasotinama. Ji su ant- 
kainiu prekiavo vis geresniu brendžiu, portveinu, retais gėrimais. 
Iš užeigų plaukė dideli pinigai, bet Aukso Balandei buvo vis ne- 
gana. Sakė, kad yra ir kitų galimybių. Tie, kurie jomis pasinau- 
dojo, susikrovė turtus. Ji žinojo, ką kalba, nes mūsų baruose daž- 
nai nugirsdavo vakariečius kalbant apie naują verslą. Ji buvo gabi 
slapčia nusiklausyti. Mūsų klientai neįtarė, kad kinė gerai moka 
angliškai ir supranta jų rezgamus planus. Nuolat šypsodama ji 
meistriškai nutaisydavo žioplą veidą, tad sukiojosi tarp jų it ne- 
matoma. 

Tie nuklausyti pokalbiai pakišo jai mintį įkurti nedidelį klubą, 


kuriame verslininkai galėtų susitikti prašmatnesnėje ir ramesnėje 

nei baro aplinkoje. Jis turėjo būti ir diskretiškesnis negu ameri- 
kiečių klubas ar panašios vietos, kur vieno reikalai kaipmat tampa 
visų reikalais. Išsinuomojome kambarius solidesniame pastate — 
tokių netrūko, daug jų ištuštėjo žlugus verslininkams, kūrusiems 
didelius planus. Apstatėme kambarius minkštasuoliais, apskritais 
staliukais su staltiesėmis, palmių vazonais, išpuošėme blizgančio 
žalvario dirbiniais ir išklojome grindis marmuru. Sienas papuošė 
geriausi Danerio paveikslai. Kitus pardavėm per tarpininką, bu- 
vusį Danerio draugą, sąžiningą žmogų - jis padėjo po truputį 
juos parduoti už tikrą kainą. Savo klubą pavadinome Aukso Ba- 
landės vardu. Be rinktinių gėrimų, patiekdavome arbatos. Vietoj 
dainuškų barškintojų pianinu samdydavome smuikininką ir vio- 
lončelininką, griežiančius Debiusi. Galėjome pasiūlyti nuošalius 
mažesnius kambarius, tinkamus verslo reikalams aptarti ir sando- 
riams sudaryti. Kaip rafinuoto klubo šeimininkė, vilkėjau papras- 
tus madingus drabužius. Kaip ir užeigose, sveikindamasi su savo 
svečiais, kaip juos vadinome, kreipdavausi vardu. Aukso Balandė 
samdė padavėjus ir gerai juos išmuštruodavo. Stebėdavo, kiek gė- 
rimo pilama į taurę — turėjo būti uncija ir dar šlakelis. Žiūrėdavo, 
ką labiausiai mėgsta kiekvienas vyriškis, ką jis užsisako, kad nuola- 
tinį svečią galėtume pakviesti prie to paties stalelio ir paklausti, ar 
norėtų to paties, ko ir praėjusį kartą. 

Aukso Balandė įsitaisydavo savo poste prie nuošalių kambarių 
durų, visada pasiruošusi patarnauti. Nurinkdavo ištuštintus puo- 
delius ir grįždavo su švariais ir pripildytais. Pinigingų lankytojų 
paslaptys buvo vertingiausios. Girdėdavome, koks naujos rūšies 
verslas iškilo ant bangos, koks nugrimzdo į dugną ir kodėl. Išsi- 
aiškinome kai kuriuos bankus iš anksto sužinant, kaip atsiriekti 
didžiąją pelno dalį. Išmanėme, kaip tai daroma. Taip pat gauda- 
vome naujienų apie neteisėtus sandėrius, kuriuos sudarę skir- 
tingų bendrovių atstovai išpūsdavo savo apyvartos skaičius len- 

gvatikiams investuotojams apdumti. Mokėjome atpažinti apgavi- 
kiškus susitarimus. 

— Mes daugiau už visus nutuokiam, kaip kalti pinigus, - kalbėjo 
Aukso Balandė. - Lieka tik pasirinkti verslą ir panaudoti tas žinias. 

Ilgai rinktis neteko. 

Šanchajuje kinai ir vakariečiai galėjo įsigyti tokių pačių pre- 
kių, tik skirtingose parduotuvėse. Žinomos vakarietiškos vyrų 
kirpyklos greitai sulaukė savo atitikmenų, skirtų pasiturintiems 
kinams. Vakariečių moterų kirpykla turėjo savo antrininkę pasitu- 
rinčioms kinėms. Kitaip tariant, tai, kas buvo populiaru ir madinga 
tarp vakariečių, rasdavo klientūros ir tarp turtingų kinų. Atidariu- 
sios „Auksinį klubą“ kinų klientams pamatėm, kad Aukso Balandei 
jau nebesiseka išgauti jų paslapčių: kinai svečiai žinojo ją mokant 
kinų kalbą ir vengė prie jos kalbėti apie savo paslaptis. O aš per 
mažai supratau kiniškai paslaptims nuklausyti, - kol neįvaldžiau 
momo meno - tylėti ir mintyse užsirašinėti, kas sakoma. Aukso 
Balandė sveikindavosi su svečiais, o aš klausydavausi ir paskui tu- 
rėdavau jai atkartoti, ką įsiminusi. Pirmą dieną įsiminiau tik dažnai 
kartojamus posakius: „Kada grįšite?, „Kada išvykstate?“, „Niekai“ 
Per metus išmokau suprasti beveik kiekvieno pokalbio, susijusio 
su verslo reikalais, esmę ir dar buvau įvaldžiusi atskirą žodyną gy- 
vūnams, gėlėms ir žaislams pavadinti - jam žodžių prisirankiojau 
iš Violetos, kuri būdama ketverių lyg viena kalba pramaišiui kal- 
bėjo angliškai ir kiniškai, išmokusi iš savo auklės. 

Jei mūsų svečias ketindavo sudaryti užsienio prekybos sandorį 
su amerikiečių įmone, Aukso Balandė klientams kinams užsimin- 
davo apie galimus „naujus draugiškus ryšius“. Aš tą patį perduoda- 
vau klientams vakariečiams. Mūsų klubai dvyniai tapo dėlionės, 
vadinamos užsienio prekyba, elementų kalve. Jei bent kiek pasi- 
sekdavo, gaudavom smulkių dovanėlių. Kai pasisekdavo labiau, 
pelnydavom dosnų atlygį. Galiausiai pradėjom imti mokesčių ir 

pelno dalies procentus. Aukso Balandė ir toliau nenustygo, už- 
krėtė tuo ir mane. Kuo turtingesnis klientas, kuo įspūdingesnis 
verslas, tuo didesnis mūsų uždarbis. 

- Jei norime pritraukti dar turtingesnių vyrų, - sakė ji, - turim 
atidaryti aukštos klasės kurtizanių namus. Žinau vienus, turinčius 
labai gerą vardą, - šeimininkė ruošiasi juos parduoti. 

Po dvejų metų atidarėme įstaigą, jungiančią abi mūsų verslo 
kryptis: tai buvo klubas vakariečiams ir kurtizanių namai kinams. 
Kiniškai juos pavadinome „Lulu Mimi namais“, o angliškai šis pa- 
vadinimas skambėjo taip - „Slaptasis nefrito takas“. Tame take su- 
sitiko abu mūsų verslai. 

— Dar po dešimties metų, - erzinau Aukso Balandę, - tu nusi- 
pirksi dešimt valstybių, o po dvidešimties tavo rankose jų bus ke- 
turiasdešimt. Tu besotė. Tas sėkmės troškulys - kaip liga. 

Ji patenkinta klausėsi tokių žodžių. 

— Jau pakaks, - sakydavo ji. - Turėjau grįžti į praeitį ir ją per- 
keisti. Prieš dešimt metų teko palikti kurtizanių namus suknežintu 
veidu. Ir štai dabar pati turiu vienus geriausių namų Šanchajuje, o 
kad sėkmė būtų visiškai tikra, man reikia tapti daug laisvalaikio tu- 
rinčia dama, - niekur neskubančia, ramia, gal net tingoka. 

Aš nei nurimau, nei atsidėjau laisvalaikio malonumams. Tu- 
rėjau perimti jos darbų dalį. Po savaitės pamačiusi dėl bemiegių 
naktų įkritusias mano akis, ji pareiškė sutrumpinsianti savo laisva- 
laikį. Gal norėjo man parodyti, kokią didelę darbų naštą ji velka, ir 
nuo tol ėmiau dažnai tai minėti. 

Nuo pusiaudienio iki vakaro pobūvių žaisdavau su Violeta, 
skaitydavau jai knygas, išmaudydavau dainuodama angliškas ir ki- 
niškas dainas ir, pasakiusi, kad labai ją myliu, apkamšydavau, pa- 
guldydavau į lovą ir laukdavau, kol užmigs. Tokie tad buvo mūsų 
meilės papročiai. Ji galėjo manimi pasikliauti. Rytais, kai dar mie- 

godavau, ją prižiūrėdavo auklė. Retkarčiais įsitaisydavau meilužį, 

būtinai tokį, kurį pranokčiau turtu, įtaka ar protu. Jiems tekdavo 
patirti mano atranką kaip tiems vaikinams, kuriuos turėjau šešio- 
likos metų, ir pasilikdavau patyrusius, o neišmanėlius mesdavau 
lauk. Naudojausi vyrais savanaudiškai, godžiai, nesiskaitydama su 
jų jausmais. Leisdavau sau patirti aistringų įžangų jaudulį, paten- 
kinti geidulius, bet ne pamesti galvą, nesileisdavau į jokias preliu- 
dijas, kurias būtų galima palaikyti meile. Mano meilė buvo skirta 
Violetai. Sulaukusi ketverių ji tapo aikštingas vaikas. Man tai pa- 
tiko. Bent jau nebus užsidariusi savo kiaute. 

Apie tą patį laiką supratau, kad ir širdis gali būti nesukalbama 
kaip aikštingas vaikas. Ji elgiasi pagal savus lūkesčius. Jei širdis tan- 
kiau sutvaksėdavo, žinojau - pats laikas ištraukti į dienos šviesą 
nekenčiamus mane palikusio Lu Šingo paveikslus. Stebeilydavau 
įjo tapytą portretą, kuriame jau buvau pajutusi netikrumą, bet vis 
dar juo pasitikėjau. O gal tai buvo tiesiog kvailos viltys? Iš arti aki- 
mis įsisiurbdavau į išsiplėtusius juodus vyzdžius - į paikos, dai- 
lininką mylinčios mergaitės sielą vedančius vartus. Tuose spin- 
dinčiuose juoduose vyzdžiuose jis regėjo savo troškimų veidrodį, 
mano pasiryžimą juos patenkinti, būti tokiai, kokią jis tarėsi mane 
esant. Paskui įsižiūrėdavau į kitą paveikslą, „Nuostabos slėnį“, ir 
visada pasidarydavo net bloga prisiminus, kaip kadaise tikėjau 
grynos savasties iliuzija, reikalavusia saugoti prigimtinius asme- 
nybės bruožus. Nesupratau, kokie jie, bet buvau pasiryžusi nie- 
kam neleisti jų keisti ar kitaip paveikti. Leidau Lu Šingui pakeisti 
prigimtinius savo asmenybės bruožus. Leidausi vedama meilės 
svaigulio ir pasirinkau gyvenimo kelią, vedantį į nesamą auksinį 
tarpeklį, į miestą kitame vandenyno krante. Keliaudavau į tą vaiz- 
duotės sukurtą vietą ir išgyvendavau tokias kančias, kad imdavo 
temti protas, alpdavo širdis ir siela. Grįždavau į tikrovę aiškiai su- 
vokdama turinti pergudrauti meilę. Vis dar nebuvo išblėsęs mano 
ryžtas rasti Tedį. Jis teisėtai priklausė man, bet nuo minčių apie jį 

suimdavo žudikiškas įsiūtis, o ne širdį veriantis skausmas pagal- 
vojus, jog kadaise glaudžiau prie širdies kūdikį, kuris mane pažino 
ir man šypsojosi. Bandydavau prisiminti, kaip jis atrodė. Bet vie- 
toj jo matydavau į sūnų įsmeigusį akis Lu Šingo veidą ir vydavau 
šį prisiminimą šalin. 

Vienintelė būtybė, kuriai laisvai galėjau atsiduoti, buvo Violeta. 
Buvau jai nekintama duotybė, nuo kurios priklausė aušros ir su- 
temų metas, kuriai bakstelėjus pirštu į dangų susikaupdavo debe- 
sys, kuriai nusivilkus megztinį oras atšildavo, apsivilkus paltą at- 
šaldavo, o stebuklingai papūtus atsileisdavo šalčio sukaustyti jos 
pirštai, kurios sukiojamas našlaitės žiedas jai prie nosytės paskleis- 
davo saldų kvapą, kurios kalbinama ji plodavo delniukais į taktą 
žodžiams, kad visada ir visur ją mylėsiu — tegul žino: tik dėl jos ir 


gyvenu. 


VIENAS PIRMŲJŲ MŪSŲ svečių, apsilankiusių „Slaptajame nefrito 
take , buvo žavusis Geras Vėjas - pasakiau jam, kad tas vardas yra 
rimtas perspėjimas jo vengti. Jis atsakė šią meilią pravardę gavęs iš 
gausių draugų. Jie kviesdavosi jį į šventines vakarienes ir pobūvius 
žinodami — jei ne finansiniai keblumai, jis atsilygintų už jų dos- 
numą, ir vienąkart jis tikrai dvigubai atsilyginsiąs, kai į Šanchajų 
atplauks jo laivas. Jis netruko man prisipažinti per jaunatvišką aki- 
plėšiškumą netekęs teisės paveldėti didelius savo šeimos turtus. 
Vylėsi arba pats užgyventi turto, arba susigrąžinti tėvo palankumą. 
Būtų buvę idealu pasiekti ir viena, ir kita. 

Iš pradžių Geras Vėjas priminė pirmą mano vaikiną - mėlynakį 
juodaplaukį graikų dievą. Jis buvo neabejotinai žavesnis už pasta- 
rojo meto mano vyriškius. Pakako vien prisipažinimo, esą nuo pat 
pradžių norėjęs, kad naktį dejuočiau, o dieną kvatočiau. O aš nuo 
pat pradžių kvatojau - iš jo pagyrų. 

- Jūs manęs vengiate, panele Mintern, - kartą pasakė komiškai 
įteikliu tonu, - bet aš palauksiu, kaip Ruso laukė ponios Diupen. 

Jis dažnai įpindavo panašių istorinių nuorodų, miglotų aliuzijų 
ir ilgų citatų, norėdamas pasirodyti išsilavinęs. Godžiai rijau jo 
sąmojus kaip opijaus dūmą. Praėjus savaitei nuo mūsų pažinties 
įsileidau jį į lovą ir, mano nelaimei, paaiškėjo, kad šis meilužis mo- 
terų pažinimu pranoksta visus kitus. Jis nepavargdavo su didžiau- 
siu dėmesiu klausytis moters skundų ir vienišos širdies dejonių, ir 
visa tai pratęsdavo reikšdamas nevaržomą užuojautą ir teikdamas 
paguodą po antklode. 

Šitaip jis išklausė apie visus mano netikėtus praradimus ir išda- 
vystes, numarinusias mano sielą, apie mano kaltes dėl žalos kitiems, 
apie savanoriškos vienatvės laikotarpius. Jis išgirdo apie artumos 
poreikį, kuriam negalėjau atsispirti, apie imperatoriaus pavergtą 
širdį. Jis ramino mane dėl Danerio ir Tedžio netekties ir dėl nu- 
žudyto mano pasitikėjimo žmonėmis. Vis daugiau jam pasakojau, 
nes mainais girdėdavau trokštamus žodžius: Tu buvai suklaidinta. 
Tu verta meilės. Atsilygindama už tuos netikrus žodžius išplepėjau 
savo paslaptis, ir vėliau jis pagrobė tai, kas man buvo brangiausia. 


San Fransiskas 
1912-ųjų kovas 
Lulu Mintern 


Dar neišnykus iš akių Šanchajui ėmiau naršyti visą laivą nuo no- 
sies iki laivagalio, nuo dešiniojo iki kairiojo borto. Dešimt kartų 
buvau atlapojusi duris ir įlėkusi į mūsų kajutę tikėdamasi, kad joje 
lyg mago iš skrybėlės ištrauktas triušis bus atsiradusi Violeta. Visur 
šūkavau jos vardą, vėjas nešė mano balsą šalin, ir diegė paširdžius 
pagalvojus — o gal ji tebėra Šanchajuje? Buvau pažadėjusi be jos 

neišplaukti. Prieš akis mačiau jos veidą, sunerimusį man blaškan- 
tis prie kraunamų lagaminų ir galvojant, ko mums reikės naujuo- 
siuose namuose. Stengiausi rodytis nerūpestinga — iš dalies norė- 
dama išsklaidyti jos baimę ir abejones. Bet ji negalėjo nurimti - ir 
nenurimo, nes ją išsivedė Geras Vėjas. 

O dabar bandžiau save įtikinti, neva Geras Vėjas tiesiog pavė- 
lavo į laivą. Neva jie negavo reikalaujamo gimimo liudijimo ir vizos. 
Arba gavo per vėlai ir nespėjo laiku atvykti į uostą. Bet paskui pri- 
siminiau kulį, atnešusį raštelį nuo Gero Vėjo, esą jie jau įlipę į laivą 
ir visi susitiksim jo gale. Dabar supratau - tą raštelį jis atsiuntė no- 
rėdamas užsitikrinti mane išplauksiant. Ką tai galėjo reikšti? Per- 
mąsčiau visas jo suregztos apgavystės smulkmenas. Jis pasakė, kad 
mums reikia turėti Violetos gimimo liudijimą. O mano stalčiuje jo 
nebuvo. Greičiausiai pats pavogė, kai paskutinį kartą buvo atsidūręs 
mano lovoje. Turėjo begalę progų matyti mane atidarant tą stalčių. 
Man išplaukus turbūt sugrąžino Violetą į „Slaptąjį nefrito taką. Ką 
gi dar būtų su ja daręs? Prakeiktas niekšas. Įsivaizdavau piktą Viole- 
tos veidą ir Aukso Balandės mėginimus ją raminti. Aukso Balandė 
paaiškins - buvau apgauta. Ir praeis mėnuo, kol nuplauksiu į San 
Fransiską, paskui dar mėnuo, kol grįšiu. Žinojau, kai grįšiu, ji vis dar 
nirš ant manęs, nes nepaisiau jos ašarų ir atidaviau į rankas žmogui, 
kurio ji niekada nemėgo, kurį niekino. Jai bus vis vien, ar palikau ją 
apgauta, ar ištikta beprotybės. Svarbiausia, kad ją apleidau. 

Kuo ilgiau vaizduotėje regėjau jos veidą, tuo labiau stiprėjo 
mano baimė. Įvyko kažkas siaubinga. Jis turbūt negrąžino Violetos 
į „Slaptąjį nefrito taką. Turbūt nenorėjo, kad Aukso Balandė suži- 
notų, ką jis ištaisė. Antraip ji praneštų valdžiai ir įkištų jį į kalėjimą. 
O dabar Aukso Balandė įsitikinusi, kad Violeta laive su manimi. 
Tačiau kam jis turėtų ją pasilikti? Laikė ją netikusia mergiščia. 
Tada man ir dingtelėjo: o gal ją pardavė. Kiek gautum iš kurtizanių 
namų už dailią keturiolikmetę? Šovus į galvą tokiai minčiai sustin- 

gau iš siaubo - juk tai gali būti tiesa. Priėjau prie žmogaus balta 
uniforma. 

— Turiu tučtuojau pasikalbėti su laivo kapitonu, - pasakiau. 

Jis atsakė esąs padavėjas. Nubėgau į restoraną ir paklausiau 
metrdotelio, kaip rasti kapitoną. 

— Man reikia skubiai išsiųsti žinią į krantą. Laive nėra mano 
dukters. 

Po minutės visiškai supanikavusi ėmiau puldinėti prie kiek- 
vieno baltašvarkio. Prie manęs priėjo laivo ekonomas. 

— Deja, tai gana įprastas atvejis. Vienas keleivis laive, kitas laiku 
neatvykęs. Bet galiausiai viskas susitvarko. 

- Jūs nesuprantate, - pasakiau, - ji tik vaikas apgaviko rankose. 
Aš žadėjau laukti, ji manimi pasitikėjo. Labai prašau, turiu per- 
duoti šią žinią. 

Jis pasakė, kad pranešimai iš laivo siunčiami tik navigacijos tiks- 
lais ir nelaimės atvejais. 

— Velniop tą jūsų navigaciją! Juk tai ir yra nelaimės atvejis. Iš 
kur atsiranda tokių bukapročių? Jei negalima nuo manęs perduoti 
žinios, apgręžkite laivą! 

Dabar šalia išdygo laivo gydytojas. Jis pasakė, esą nuplaukusi į 
San Fransiską galėsiu tuoj pat grįžti į Šanchajų. 

— Manot, man smegenys suskystėjo? Juk iki San Fransisko 
mėnuo ir dar mėnuo atgal į Šanchajų. Kur ji bus du mėnesius? 
Turiu tučtuojau grįžti. Ar turit gelbėjimo valčių? Sakykit, netylė- 
kit! Turit gelbėjimo liemenių? Jeigu ją gausiu, pati parplauksiu. 

Laivo gydytojas pasakė pasikalbėsiantis dėl gelbėjimo valties, ir 
kad man skirtų jūreivį, kuris ją parirkluotų. O tuo tarpu, pasak jo, 
reikia nusiraminti, išgerti arbatos ir pasistiprinti prieš sunkią ke- 
lionę atgal. 

— Išgerkite, - pasakė jis, - tai apramins jūsų nervus. 

Ir tikrai apramino, nes miegojau dvi dienas iš eilės. 

ATSIBUDAU NEGAILESTINGAI TĄSOMA jūros ligos ir suvokimo, 
kad šitas košmaras — ne sapnas. Kitas to mėnesio dienas narplio- 
jau smulkmenas, tai tankiai sumegzdama įvykių giją, tai ardydama 
mezginį ir vėl megzdama. Mačiau ją „Slaptajame nefrito take“, ka- 
binete pas Aukso Balandę, verkiančią ir mane keikiančią. Mačiau 
ją pašiurpusią kurtizanių namuose prieš išniekinimą. Mačiau jos 
veide baimę ir abejones, apnikusias ją išeinant su Geru Vėju. Ką aš 
jai padariau? Kokią bėdą užtraukiau? 

Atplaukus į San Fransiską uoste manęs laukė kažkoks žmogus. 
Įteikė man laišką ir nuėjo. Atplėšiau, pajutau, kaip pakirto kojas, 
ir kritau ant žemės. Laišku iš Amerikos konsulato man buvo pra- 
nešta liūdna žinia: Violeta Mintern-Daner žuvo bėgdama per 
Nankino kelią. Anot liudininkų, ji ištrūko iš dviejų vyriškių rankų 
šaukdama esanti pagrobta. Deja, tiedu vyrai pabėgo, nespėta jų 
suimti. 

Tai netiesa. Dar viena apgaulė. Kur pasiuntinys, perdavęs man 
raštelį? Gaudydama orą ėmiau maldauti kiekvieno, kas pasipynė 
ant tako, vesti mane į policijos nuovadą. Tik po dvidešimties mi- 
nučių radau laisvą karietą, kad mane nuvežtų. Policijoje užtrukau 
dar pusvalandį, kol susiradau, kas sutiktų su manimi kalbėtis. Va- 
landą jie mėgino mane nuraminti. Galiausiai viena moteris patarė 
eiti į paštą ir išsiųsti telegramą Aukso Balandei. Kadangi Šancha- 
juje jau buvo vidurnaktis, atsakymas turėjo užtrukti, tad išėjau iš 
pašto laukti. Galiausiai atėjo telegrama. 


Brangiausioji Lulu, 

su didžiuliu sielvartu turiu pasakyti, kad tai tiesa. Violeta 
žuvo per avariją. Geras Vėjas dingo. Palaidota prieš tris savai- 
tes. Parašysiu laišką. 

Tavo Aukso Balandė 

Jei būčiau tik netekusi Violetos, tiesiog būčiau visą gyvenimą 
gedėjusi. Bet negana to - prieš pat savo mirtį per mane ji prarado 
tikėjimą, kad ją mylėjau. Suvokiau šią baisią tiesą, nes pati taip jau- 
čiausi, kai mane paliko meilė. Štai šios žaizdos jai turėjo būti skau- 
džiausios prieš išeinant iš gyvenimo. Vaizduojantis paskutines jos 
gyvenimo valandas man lyg kas būtų dyręs odą. Koks skirtumas, 
dėl ko tai įvyko - dėl atsitiktinumo, nerūpestingumo ar apgaulės, 
svarbiausia, kad ji jautėsi mano palikta. Visur mačiau baimės pil- 
nas jos akis. Vis labiau baisėjausi iškeitusi ją į popiergalį - padirbtą 
gimimo liudijimą, kuris turėjo mane nuvesti pas kūdikį, kurio nė 
dviejų dienų nelaikiau ant rankų. 

Ji visada buvo pastabi mergaitė - pernelyg pastabi, lygiai kaip aš 
kadaise. Suvokė, kas yra apgaulė ir kas ne. Akylu žvilgsniu ji matė, 
kokia yra griaunanti savimeilės jėga. Ji tai ir matė manyje: savi- 
mylos puikybę, savimylos meilę, savimylos širdgėlą. Turima galia 
man leido gauti viską, ko noriu. Nebemačiau, kad ji teisi. 

Įsikalbėjo, neva sūnų myliu labiau už ją ir net išmainiau į jį. Jis 
buvo trumpai teturėtas kūdikis. Ji buvo duktė, kuri keturiolika 
metų laikėsi įsikibusi man į sijoną. Klaidingai tikėjau ją visada tu- 
rėsianti prie savęs, ir šiandien, ir rytoj galėsianti jai viską suteikti. 
Kaip gerai ją pažinojau, kaip ją mylėjau ir kaip mažai tai parodžiau 
jai paaugus ir tapus labiau nepriklausomai - rodos, tokiai pat, kokia 
aš buvau jos amžiaus. Tuo mėginau teisinti verslo ryjamą laiką. 
Pamiršau, kad jos amžiaus nesijaučiau nepriklausoma. Jaučiausi 
vieniša ir kasdien skaudinama minties, esą už mane vertesni net 
nugaišę vabzdžiai ar mandžiūriškos kurpaitės iš sudegusių rūmų. 

Jei dabar ji būtų buvusi su manim, būčiau jai pasakiusi, kad mano 
meilė tam kūdikiui nebuvo stipresnė. Nuo šešiolikos buvau apsėsta 
iliuzijų ir negalėjau jų atsikratyti. Iš pykčio buvau užsispyrusi įgy- 
vendinti visas, net kvailiausias savo svajones. Tas kūdikis buvo viena 
iš iliuzijų. Ir štai galiausiai esu pasiruošusi ir su ja atsisveikinti. 

GRĮŽAU NAMO. GIMTOJI pastogė neparduota, negyvenama sve- 
timų, kaip buvau maniusi. Kaip visiškai teisingai viename laiške 
rašė panelė Hafard, mūsų namai atlaikė žemės drebėjimą. Motina 
ir tėvas juose tebegyveno ir, kitaip nei vaizdavausi, neatrodė su- 
žlugdyti. Motina švelniai suėmė mano ranką ir apsiverkė. Tėvas 
priėjęs pabučiavo į skruostą. Ponas ir ponia Minternai mirę — 
mama apie tai pasakė, kaip man pasirodė, pagarbiai. Apie praeitį 
nekalbėjom. 

Kelis mėnesius gyvenom kasdienį gyvenimą - kartu valgėm, 
bet gyvenom atskirai. Nevaidinom džiaugsmo. Elgėmės vieni su 
kitais mandagiai, dėmesingai ir tuose nežymiuose gestuose atpa- 
žinome vienas kitam padarytas žaizdas. Kartkartėm pagaudavau 
trumpą tragišką motinos žvilgsnį į mane. Ji tebesidarbavo sode, 
bet nebematydavau jos užsidarant kabinete apžiūrinėti savo 
vabzdžių. Gintarai buvo nustumti į šalį. Tėvo kabinete neliko nė 
ženklo jo rinkinių. Aš kuo toliau nustūmiau prisiminimus apie 
„Slaptąjį nefrito taką . Dabar jis man reiškė ne daugiau nei smėlio 
krūvelė. 

Mūsų vakarai slinko tyliai. Neliko pobūvių, kuriuose karaliau- 
davo tėvas. Ponas Moberas vis dar ateidavo vakarienės triskart per 
savaitę. Susimetęs į kuprą, tapo už mane žemesnis. Skambinda- 
vau jam pianinu, o jis sakydavo toks laimingas nebuvęs jau daugelį 
metų. Kiek nedaug jam reikėjo. 

Praėjus pusmečiui nuo sugrįžimo motinai ir tėvui pasakiau: 

— Buvau ištekėjusi už gero žmogaus, jo pavardė buvo Daneris, 
turėjau dukterį, bet jų abiejų netekau. 

Apsiverkiau, jie priėjo prie manęs, apkabino iš abiejų šonų ir 
patys ėmė verkti — visi žinojom apverkiantys savo sukeltą sielvartą 
ir kentėsiantys amžinai. 

1914-ųjų kovas 


Lu Šingas dvejus metus siuntinėjo man laiškus ir iš San Fransisko, 
ir iš Šanchajaus. Visuose rašė laukęs manęs viešbutyje, kuriame 
buvome sutarę susitikti. Kartojo esąs pasiruošęs suvesti mane su 
sūnumi. Pridurdavo, esą jo žmona sutinkanti man leisti pamatyti 
sūnų, jis vis dar galintis mane nuvesti pas vaiką, tačiau nepamirš- 
davo pabrėžti sūnų esant emociškai prisirišusį prie Lu šeimos. 
Sūnus esantis jo įpėdinis ir nežinantis, kad yra pusiau baltasis. 
„Turime apsaugoti jį nuo sukrėtimo, - aiškino Lu Šingas, — kurį 
sukeltų painiava dėl tėvystės: Skaitydama tokias jo laiškų vietas 
siutau iki beprotybės. Ką jis sau mano - argi galėčiau tyčia skau- 
dinti savo kūdikį? 

Dvidešimtame laiške, atėjusiame prieš dvi savaites, daugiausia 
buvo kartojama tai, ką iš jo girdėjau Šanchajuje. Tik šįkart dar kai 
ką prisipažino: 


Kadaise sakiau: mūsų vardai - Liucija ir Lu Šingas - su- 
sieti likimo. Mūsų vardai mums buvo vienas kito atpažinimo 
ženklas, o paveikslas įkvėpė jausmą, kad priklausome vienas 
kitam. Aš ir dabar tave laikau neatskiriama savo dalimi. Bet 
šitiek kartų mano apvilta parodei, kas esu iš tikrųjų. Išsklaidei 
mano abejones. Privertei suvokti, koks esu bestuburis. Norėjai 
dvasinės gelmės - nesupratai, kad daugiau neturiu ko duoti. Tu 
neri į gelmę. Aš plūduriuoju seklumoje. Bijau, ir mano menas 
nuo pat pradžių buvo toks kaip mano būdas. Galiausiai šiame 
gyvenimo kelio taške galiu atsikratyti abejonių ir pripažinti: esu 
menkesnis, negu vyliausi esąs, ir kur kas menkesnis, negu tu lai- 
kei mane esant. Aš vidutinybė, Liucija. Aš tau savęs nešykštėjau. 
Mano širdis skurdi nuo gimimo. Gailiuosi šitaip tave įskaudinęs 
tuo, ko neturiu. 

Kūdikis, kurį praradau, buvo dviejų dienų naujagimis ir jo 
vardas buvo Tedis. Jo valandos mano glėbyje buvo suskaitytos 
ir nuo tada nieko daugiau apie jį nežinojau. Po šitiekos bevaisių 
paieškų metų pagaliau turiu pripažinti: kūdikio, kurio taip be- 
atodairiškai ieškojau, nėra. Lu Šenas nėra tas kūdikis. Jis tavo 
ir tik tavo sūnus, kaip Violeta yra mano ir tik mano. Ji buvo vie- 
nintelis mano vaikas ir jo netekau. Jos vienos gedėsiu ir bėgant 
metams nesiliausiu bergždžiai jos ieškojusi, net jei ji mirusi. 

Tarp Budos Rankos ir Šanchajaus 
1926-yjų birželis 

Žavuolė buvo sakiusi, kad viršūnėje pasiekusios Budos Ranką pa- 
matysime miestą. Nieko nematėm. Žvilgtelėjau į Burtų Moliūgėlį 
ir Greipfrutą. Jos kramtė lūpas. Ėmėm leistis šlaitu, toliau patrau- 
kėm per nedidelę lomą, kvailai įsikibusios vilties, ir tol nieko ne- 
matėm, kol nepriėjom prie pat pievos krašto ties šlaito atbraila. 
Virš galvos pro ašaras mačiau tūkstančius žvaigždžių, žėrinčių juo- 
dame danguje, o tada pažvelgusi žemyn pro tas pačias ašaras pa- 
mačiau dar tūkstančius žiburių. Nustūmiau šalin dvejones ir sau 
pasakiau: tai ne žvaigždžių atspindžiai kūdroje, ne skraidančių 
jonvabalių spiečius ar mėnesienoje blizgantys lapai. Nusibraukiau 
ašaras ir išvydau tai, kuo norėjau tikėti. Išvydau - tūkstančius švie- 
čiančių langų. 

Ėmėm viena kitai šūkauti: 

- Žinojau, kad jį rasim! 

— Jaučiau, kad jis čia! 

— Mačiau jį mintyse ir jos virto tikrove. 

Žvaigždės ir mėnuo mums apšvietė vingiuotą taką. Iš jaudulio 
mes su Burtų Moliūgėliu ne iškart susivokėm, jog Greipfruta su- 
tinusiomis kojomis nuolat klumpa mums už nugaros. Grįžusios 
uždėjom sau ant pečių jos rankas ir, nešamos džiaugsmo sparnų, 
nejusdamos svorio visos kartu nusklendėm žemyn. 

Miestas buvo vis arčiau, visa krūtine traukiau gryną orą - ne- 
abejojau, vis vien rasim tai, ko vakar neturėjom. Anksčiau lauk- 
davau blogiausio, o dabar tikėjausi geriausio: nakvynės švariame 
tvarkingame prieglobstyje, šiltos vonios, karštos arbatos, saldžių 
kriaušių. Vaizduotėje regėjau upę, kelią atgal į Šanchajų. Viso to 
norėti buvo ne per daug. 

Greipfruta tikino mus rasiant prieš metus pabėgusią jos draugę 
Žavuolę. Norėjome pamatyti savo išgelbėtoją. 

Pasišaukėm du rikšas nuvežti mus į „Žavuolės namus“. Į vieną 
vežimėlį sėdom mes su Burtų Moliūgėliu, kitame atskirai įsitaisė 
Greipfruta. Sudejavusi susikėlė kojas ir giliai atsiduso. Po dešim- 
ties minučių atsidūrusios prie „Žavuolės namų“ pamatėm, kad 
jie nėra labai prašmatnūs, bet turi klasikinės elegancijos, puikiai 
derančios kukliame mieste. Tarnui pranešus apie mūsų atvykimą, 
Žavuolė atlėkė turbūt per dvi sekundes pašokusi iš lovos. Pripuolė 
vien su naktiniais marškiniais prie mūsų, sugriebusi Greipfrutą už 
pečių įsmeigė į ją akis ir papurtė. 

— Man nesivaidena! - sušuko. - Na, ar nesakiau? Tas niekšas 
mums melavo. Galima rasti taką. 

— Rytas Vakaras nebegyvas, - be įžangų pasakė Greipfruta. 

Žavuolė žingtelėjo atatupsta. 

— Vah? Tikrai? 

— Tikrai, kaip mane gyvą matai. Tai buvo jis — ir iš stoto, ir iš 
veido. Bet dabar taip skauda kojas, kad nebegaliu pasakoti. 

Žavuolė liepė tarnaitei nuvesti Greipfrutą į savo kambarį ir nu- 
rišti nuo pėdų tvarsčius. Nurodė paruošti šilto vandens su žolelė- 

mis kojoms numazgoti ir pamirkyti, kad atleistų tinimą. Buvom 
nuvestos į mums skirtus kambarius - žavius buduarus. Kamba- 
rinė pripildė vonią tokio karštumo vandens, kad suragėjusi mano 
oda atmirko, nusišveitė ir kūnas vėl tapo švelnus. Vos išlipusią iš 
vonios kita kambarinė mane suvyniojo į rankšluosčius. Šmurkš- 
telėjau į laisvą palaidinę ir plačkelnes. Valgiau godžiai kaip vargšė 
prasčiokė, kokia ir buvau tapusi. Išmaukusi puodelį arbatos kritau 
į lovą ir atsibudau tik įdienojus. 

Susėdom prie pusryčių stalo ir Greipfruta pasakė, kad atrodom 
tokios laimingos, jog vos galinti pažinti. Tačiau pradėjusi kone- 
veikti Rytą Vakarą tolydžio krūpčiojau, taip ir laukdama antausio 
ar iš kojų verčiančio smūgio. Baimė buvo giliai įsiėdusi ir mačiau, 
kad turės praeiti laiko, kol jos atsikratysiu. 

Didžiąją dienos dalį ilsinome maudžiančius raumenis. Iš abiejų 
šonų dvi kambarinės masažavo mums kojas ir vis pasakojome, 
kaip gelbėjom viena kitą. Suvienytos tos pačios baimės, visos trys 
niekada jos nepamiršime. Jau vien dėl to visą gyvenimą liksime 
kaip tikros seserys. Leidome Greipfrutai pačiai papasakoti, kaip 
žuvo Rytas Vakaras. Rodos, ji viską tebematė prieš akis. Sukan- 
dusi dantis pavaizdavo, kaip lipant per uolas jai degino kojas lyg 
ant žarijų. Iš skausmo akyse temo. Saulė plieskė kaip iš krosnies. 
Miško glūdumoje tykojo tigrai ir ji krūpčiojo nuo menkiausio 
krepštelėjimo. 

Čia ji palinkusi spustelėjo mums rankas. 

— Jos parodė tokį kilnumą, kokio iš tikros sesers nesulauktum. 
Galėjo pačios gelbėtis, užuot rizikuodamos savo gyvybe eiti gel- 
bėti manęs. 

Susikuklinusios jai kalbėjom, esą pabodo apie save klausytis. 
Galiausiai jos pasakojimas priėjo iki tos vietos, kai Rytas Vakaras 
prisiartino taku jai po kojų. Drebėdama ji įsikibo į mane ir įsmeigė 
žvilgsnį į grindis. Matėm, kad ji vėl ten, ant uolėto tako. Akys iš- 

šoko iš orbitų, veidas persikreipė, nebepajėgdama ištarti žodžio ji 
stumdyti įsivaizduojamus akmenis, jie švilpė pasišokinėdami — 
anot jos, nukrito gal bent dvidešimt, bet reikėjo tik vieno. 

— Dažnai galvodavau, kad noriu jo mirties, - sudejavo ji. - Gal- 
vojau, kaip jį nužudyti. Bet jei būčiau žinojusi... ką pamatysiu - tas 
jo akis, žinančias, kas artėja, neįsivaizduojamą siaubą, paskui išvy- 
dau jį persisukusį kaip medžio šaknys, į veidą nebepanašų kruviną 
strampą... klausiau savęs: negi aš tai padariau? Kaip aš galėjau? 
Amžinai toks beveidis stovės man akyse. Velniai nematė, - piktai 
nusibraukė ašaras. - Nekenčiu jo, kad privertė mane jį nužudyti. 
Per jį pasielgiau nežmoniškai. 

Paskui tą dieną visos pasakojomės, kaip Rytas Vakaras mus 
apmulkino. Visos saikstėmės jo nemylėjusios. Suklaidintos tik 
manėm mylinčios. Lyginom iš jo gautus eilėraščius, pažadus, gir- 
dėtas šeimos istorijas. Vah! Ir tau jis taip sakė? Mėginom atsijoti, 
kas iš tų melagysčių galėjo būti tiesa. Gal vis dėlto būta ko nors 
gero? 

— Prasti eilėraščiai buvo jo, - pasakė Burtų Moliūgėlis. - Kam 
jam būtų reikėję vogti visokią bjaurastį? 

Žavuolė tarė: 

— Kažkas jam buvo negerai su galva - turbūt visa tai prasidėjo 
išvydus viešą tėvo pažeminimą. 

— Aš atsisakau jo gailėti, - atšovė Burtų Moliūgėlis. - Jo praei- 
tis - ne pateisinimas. Praeitis yra tik praeitis. 

Aš neatleidau Rytui Vakarui. Bet pažinojau tą jausmą, kai pa- 
sijunti išduotas, nes patikėjai melu. Tai tarsi plyšys sienoje, kuris 
nejučia plečiasi, kol griūva visas statinys ir tave palaidoja griuvė- 
siuose. 

Iš PIRMO ŽVILGSNIO Vidurkalnio miestas atrodė ne ką gražesnis 
už Mėnulio Tvenkinį, įsikūrusį kalno papėdėje. Tačiau įžengęs į 
miestą matei žvalius žmones, tyrą vandenį, tvarkingas gatves. Mė- 
nulio Tvenkinys buvo akių apgaulė - iš tolo gražus, bet patekęs į jo 
spąstus ūmai pamatai ne tvenkinį, o rūgstančią pelkę, ne namus, 
o aptriušusias griuvenas, ne žmones, o užguitus ir dėl to įtarius, 
nepatiklius vargetas. 

Greipfruta nusprendė pasilikti Vidurkalnyje. Su savo pinigais ji 
tapsianti Žavuolės verslo dalininke. Miestas auga kartu su kurtiza- 
nių namų konkurencija. 

— Lauksim jūsų apsilankant, - pakvietė Greipfruta. 

O Burtų Moliūgėlis atsakė: 

- Jūs aplankykit mus Šanchajuje, kai užsinorėsit šviežios jūrų 
žuvies. 

Mes su Burtų Moliūgėliu gavom švarius paprastus drabužius, o 
Žavuolė paaiškino: 

- Parinkau tokius, kad žmonės Šanchajuje nemanytų jus esant 
iš ten, iš kur ką tik atvykot. 

Nusisamdėm karietą į gretimą miestą už dešimties mylių. Jis 
vadinosi Aštuoni Tiltai - pagal tiltų skaičių per upę, kurios pločio 
ir gylio pakako plaukioti keleiviniams laivams. Kaip sakė Žavuolė, 
šiapus Rojaus kalno gausu sausumos ir vandens kelių, o nukeliavus 
arčiau Šanchajaus galima sėsti ir į traukinį. Rojaus kalnas iš Mė- 
nulio Tvenkinio pusės - tai baisiausias mūsų praeities liūnas, ku- 
riame buvome įklimpusios. 

— Kol patekom į tą vargą Mėnulio Tvenkiny, - pasakė Burtų 
Moliūgėlis, - irgi gerokai prisikentėjom. 

Nukeliavusios į kitą uostą, pavalgėm vietinių patiekalų iš upių 
žuvų su aštriais pipirais ir pernakvojom. Nusisamdžiusios vežimą 
nuvažiavom į kitą miestą, prie upės, ir sėdom į laivą. Kuo labiau 
artėjom prie Šanchajaus, tuo laivai buvo didesni, užeigos prašmat- 

nesnės, maistas skanesnis. Po dviejų savaičių nuo tada, kai Vidur- 
kalnyje palikom Žavuolę su Greipfruta, atkakom į Hangdžou gele- 
žinkelio stotį. Persivilkom švariais drabužiais ir įsižiūrėjusios viena 
kitai į veidą padūsavom: nėra ko slėpti - per tuos vienus metus 
pasenom dešimtmečiu. 

Pakeliui į Šanchajų Burtų Moliūgėlis kalbėjo, kad turim ati- 
daryti nuosavus kurtizanių namus. Tauškė, kokio stiliaus baldus 
įsigysim ir kokie išskirtiniai ypatumai greitai pelnys vardą „Burtų 
Moliūgėlio namams. 

Aš turėjau savų planų, o pradėti reikėjo nuo apsilankymo pas 
Ištikimąjį Fangą - šįkart prašyti ne paslaugos, o darbo. 


1926-ųjų spalis 


Nėjau į jo namus. Apsilankiau darbo kabinete jo bendrovėje. Jis 
sėdėjo prie stalo ir apstulbo mane pamatęs. 

— Gal man vaidenasi? 

Buvom nesimatę metus, ir dabar į jį žiūrėjau kitomis akimis. 
Dabar jis buvo pusamžis vyriškis, toks pat gražus — tiesą sakant, 
dar patrauklesnis, nes raukšlės veide tik rodė brandą ir tvirtą būdą. 
Bent man taip pasirodė. 

Jis plačiai nusišypsojo. 

— Kaip aš tavęs pasiilgau. 

Atsistojo ir jau ruošėsi apėjęs stalą kaip visada su manimi pasi- 
sveikinti: pakštelėjimas į lūpas, paplekšnojimas žemiau juosmens 
ir giliai į plaučius traukiamas mano kvapas, lyg apsiuostinėtume 
kaip šunys. 

— Nereikia mandagybių, - pasakiau ir atsisėdau. - Mes seni 
draugai. 


Jis linktelėjo. 

— Pamiršau. Tu ištekėjusi. Na, ir kaip vedybinis gyvenimas su 
tuo kaimo stuobriu? Gal jau pakyrėjo kalnų debesynai ir kriokliai? 

— Rytas Vakaras miręs. 

Kvaila šypsena dingo. 

- Atleisk. 

Nerodysiu Ištikimajam tikrųjų savo jausmų. 

— Mūsų vedybinis gyvenimas baigėsi dar iki jo mirties. O dabar 
grįžau pradėti iš naujo. 

Jis liepė atnešti arbatos. Ji buvo patiekta jo bendrovės pagamin- 
tuose porcelianiniuose puodeliuose su lėkštelėmis. 

- Žavingai atrodai. Matau, tau tiko gyvenimas kaime ir grynas 
oras. 

— Melagis. Dešimt metų pasenau tame nelemtame užkampyje. 

Mes mėgom draugiškai vienas iš kito pasišaipyti. Tačiau jo juo- 
kelis buvo labiau įžeidžiamas nei juokingas. Žinojau - nesu tokia 
patraukli, kokią jis buvo pratęs matyti, ir tikrai nemadingai apsi- 
rengusi — beje, tyčia. Eidama pas jį pasirinkau neįdomią mėlyną 
kinišką suknelę ir pilką megztinį. Plaukai buvo paprastai susukti į 
kuodą. Nenorėjau, kad mano prašymas būtų klaidingai suprastas. 
Nebuvau gundančiai išsipusčiusi. 

— Man reikia darbo, - pasakiau. 

- Žinoma, padėsiu. Šįvakar susirašysiu sėkmingai besilaikan- 
čius namus ir apie kiekvienus tau išsamiai papasakosiu. Tada galėsi 
išsirinkti, kurie tau tiktų, ir užtarsiu už tave žodį. 

— Įtaisysi į „Nukaršusių kurtizanių namus“? Man dvidešimt 
aštuoneri — aš jau nebe tas patiklus vaikas, kuriam paskui buvo 
sutrypta širdis. Neketinu grįžti ten, kur nieko nepelnysiu. Noriu 
darbo čia, tavo bendrovėje. 

Jo antakiai kilstelėjo. 

— Kokio gi? 


Jis trumpai susijuokė. 

Likau rami. 

— Gerai žinai, ką sugebu - ne vien traukti dovanas tau iš kišenės. 
Nusimanau apie verslo pasaulį. Aš jame užaugau. Klausydavausi 
verslininkų kalbų prie vakarienės stalo kurtizanių namuose. Tiesą 
sakant, tada, per tavo iškeltą šventinę vakarienę, kai pirmąkart su- 
sitikom, pasakiau savo nuomonę. Ir, kaip tau žinoma, vienodai 
gerai kalbu angliškai, Šanchajaus tarme ir mandarinų kalba. 

Ištikimąjį šis pasiūlymas, regis, prajuokino. 

- Ir ką siūlai? Gal nori tapti bendrovės viceprezidente? 

— Noriu dirbti tavo užsienio prekybos padalinio vertėja. Kitaip 
nei anglų kalbos mokyklą baigę vertėjai aš versiu žodžius ne me- 
chaniškai. Teko klausytis vertėjų „Slaptajame nefrito take“. Jie darė 
gausybę tokių klaidų, kad vietoj bendrovės galėjai įsigyti rankovę. 
Aš versiu ne pagal prastą žodyną. Galiu perteikti derybų subtily- 
bes. Šito išmokau iš savo motinos. Jei gerai pasirodysiu ir man bus 
patikėta kitų darbų, galėsi mane paaukštinti. Jei nepateisinsiu lū- 
kesčių, galėsi perkelti į žemesnes pareigas. Arba atleisti iš darbo. 
Arba aš pati išeisiu. 

Jis surimtėjo. 

— Prieš daugelį metų sakiau, kad tu kupina staigmenų, ir tuo 
mane pakerėjai. Dabar dar labiau nustebinai. Mane tikrai sudo- 
mino galimybė įdarbinti tave bendrovėje. Tačiau negaliu tau duoti 
darbo vien dėl to, kad esi atėjusi iš visai kitokio verslo. Tu moteris, 
ir nė vienas mano klientas nepasitikės tavo vertimu. 

— Pasodink mane į belangį kabinetą, duok versti laiškus ir do- 
kumentus, skelbimus ir iškabas, - kuriose, beje, pilna klaidų, apie 
jas išgirdus ir tau labai nepatiktų. Jei būtum uoliau mokęsis anglų 
kalbos, suprastum, kokia aš mokyta. 

— Nori, kad būčiau tavo bosas, o jau draskai akis, dar nė nega- 
vusi darbo? Tvarka, bet turėsi įrodyti, ką sugebi. Ir nesitikėk, kad 
tau padės mano palankumas. 

— O kada galėjau šito tikėtis? Savo jėgomis įrodysiu esanti verta 
daugiau negu šio darbo ir tikiuosi tai įrodyti šiame kabinete, sėdė- 
dama ant kėdės, o ne gulėdama tavo lovoje. Su šituo atsisveikinau 
visam laikui. 


PO DVIEJŲ SAVAIČIŲ Ištikimasis pareiškė, kad aš kruopšti ir tiesiog 
nepakeičiama. Neapsiribojau vien darbu su jo korespondencija ir 
dokumentais, pasiūliau duoti bendrovei anglišką pavadinimą, ne 
vien pateikti jį užrašytą kiniškais hieroglifais ir perrašytą vakarie- 
tiškais rašmenimis, kaip „Dzing Huang Mao.. 

- Joks amerikietis jo neištars, tai kaip tada įsimins? 

Pasiūliau anglišką vertimą: „Auksinio fenikso prekyba“. Pasirū- 
pinau, kad būtų pagaminta iškaba ir vizitinės kortelės. Jis paskyrė 
mane dirbti visu etatu. 

Dabar, kai jau tikrai turėjau darbą, atėjo metas vykdyti sau 
duotą pažadą, kuris teikė mano gyvenimui prasmę, suteikė jėgų 
ištverti, kai papuoliau į spąstus Mėnulio Tvenkinyje. Norėjau su- 
sirasti Florą ir sužinoti, kaip jai sekasi. Taip pat reikėjo susirasti 
motiną. Kai iš manęs buvo atimta Flora, pagaliau perskaičiau Lu 
Šingo laišką, kuriame jis rašė apie ją, — apie jos sielvartą, kaip ji 
buvo apgauta, kad esu mirusi. Jis žadėjo motinai nesakyti mane 
esant gyvą, apskritai be mano leidimo nieko apie mane nepasa- 
koti. Jei jis laikėsi žodžio, ji iki šiol laikė mane mirusia. Faktą, kad ji 
mane paliko, iki šiol vertinau tik užgauto vaiko akimis. Kaip ji ga- 
lėjo mane palikti? Kaip galėjo patikėti, kad aš mirusi? Tačiau siel- 
vartas netekus Floros pamažu mane perkeitė. Žiūrėjau į Elorą mo- 
bijojom, kad mūsų dukterys patikės buvusios nemylimos ir tyčia 
paliktos. Flora manęs gal nė neprisimena, nebent akimirką, kai pa- 
leidau jos rankutes. Kaip norėčiau, kad Flora suvoktų ir jaustųsi vi- 

sada buvusi mylima. Jau galiu savo motinai pasakyti žinojusi, kad ji 
mane myli. Nebejaučiu jai neapykantos kaip anksčiau. 

Tačiau negaliu atleisti už tai, kas įvyko. Taip, buvo apgauta, bet 
viskas prasidėjo nuo jos įgeidžių. Už pasekmes teko atsakyti man, 
ir ne vien širdies kančiomis. Ką apskritai duotų atleidimas? Panai- 
kintų jos kaltę? Pelnytų man atlygį danguje? Kokia dieviška galia 
leistų su džiaugsmu užgydyti visas jos žaizdas, nors pati jų niekada 
neužsigydysiu? Troškau turėti jėgų jai atleisti ir pati išsivaduoti iš 
skausmo. Tačiau iš manęs buvo išplėšta dalis širdies - toji, kuri ka- 
daise buvo pilna atlaidumo ir pasitikėjimo. Ten dabar buvo tuščia 
ir nebebuvo likę ko duoti. 

— Norėčiau, kad padėtum man susisiekti su Lu Šingu, - pasa- 
kiau Ištikimajam. - Jis žinos ir Aivorių adresą Niujorko valstijoje, 
ir mano motinos adresą San Fransiske. 

— Gal galėsiu gauti adresą per Aivorių laivybos bendrovę, - pa- 
sakė Ištikimasis. 

— Nenoriu sukelti įtarimų. Bendrovės darbuotojai Aivoriams pa- 
sakys, kad teiravaisi jų adreso, o tie pasiųs savo šnipus sužinoti, kam 
tau jo reikia. Šiaip ar taip, norėčiau, kad Lu Šingas suprastų, kokia 
man brangi Flora. Jis jos senelis. Jis turi prisiimti šią pareigą. Kai 
gausi Aivorių adresą, nusiųsim nuo tavęs laišką, kurį, žinoma, para- 
šysiu aš. Tame laiške bus paaiškinta, kad buvai geras Edvardo drau- 
gas nuo tų laikų, kai turėjai reikalų su Aivorių laivybos bendrove. 
Kad su juo daug bendravai pirmaisiais jo gyvenimo Šanchajuje me- 
tais — tai buvo dar jam su manimi nesusipažinus. Kad turi kokį nors 
iš Edvardo pasiskolintą daiktą - tarkim, rankogalių sąsagas, - jas aš 
nupirksiu. Kad išgirdęs apie jo mirtį jas tebeturėjai, bet nežinojai, 
kam galėtum atiduoti. Šitaip jie pagalvos, kad manęs nepažinojai. 
Taigi nieko nežinodamas neseniai išgirdai jį turėjus vaiką, gyvenantį 
Niujorke, ir norėtum perduoti Edvardo dukrai tas sąsagas kaip tėvo 
atminimą. Siuntinys ateis prieš Kalėdas, jame galėtų būti ir dovana 

nuo tavęs, tarkim, apyrankė su karuliais - Kalėdų dovana nuo dėdės 
Ištikimojo. Taip, tu būsi dėdė! Pasakysi, kad kinų papročiu geri tėvų 
draugai laikomi jų vaikų dėdėmis. Tokie žmonės kaip Aivoriai ne- 
norės pasirodyti nemandagūs ir lieps Florai tau parašyti padėkos 
laišką. O tada dėdė Ištikimasis kasmet turės dingstį nusiųsti jai Ka- 
lėdų atviruką ir dovanėlę. Flora tau siųs padėkos laiškelius, o aš tą 
mažytę jos buvimo dalelę saugosiu kaip atminimo dovaną. 

— Puikus planas, - pasakė jis. - Man patiks būti dėde. Suprantu, 
kodėl nori susirasti dukterį, bet kam tau ieškoti motinos? Kadaise 
sakei jos nekenčianti. 

— Kadaise aš ir tavęs nekenčiau. 

— Tikrai? 

Jis atrodė užsigavęs. 

— Tik trupučiuką ir tik trumpai - kol atsikratei tos kekšytės, 
skaistuolės kurtizanės, kuri vėliau mėgino sugadinti man gyve- 
nimą. Vis dėlto mano jausmai motinai buvo kur kas sunkiau įvei- 
kiami. Esu pasiryžusi jai pasakyti esanti gyva. 

Nusukau akis į šalį ne taip greitai, kad būčiau spėjusi nuslėpti 
ašaras. 

Jis apkabino mane. 

— Pasistengsiu, - pasakė. 


IšTIKIMASIS SUSISIEKĖ SU draugais, galėjusiais pažinoti Lu Šingą. 
Vienas buvo girdėjęs, kad jis yra San Fransiske, ir paprašė kito 
draugo jį rasti. 

— Visi kinai San Fransiske vieni kitus pažįsta, - pasakė jis Išti- 
kimajam. 

Nusiuntėm jo draugui mano laišką, kad perduotų jį radęs Lu 
Šingą. Po mėnesio jau turėjom Lu Šingo atsiųstą laišką. „Mano 
brangi Violeta“, - tokia buvo jo pradžia. 

Esu tau dėkingas, kad parašei. Žinau, tai buvo nelengva. 
Tavo motinos ir Aivorių adresai yra atskirame popieriaus lape 
prie šio laiško. 

Dažnai apie tave galvoju. Turbūt tau būtų sunku patikėti, 
bet taip tikrai yra. Kadangi negavau iš tavęs atsakymo į savo 
pastarąjį laišką, gerbdamas tavo valią laikiausi tavo reikala- 
vimo nieko nesakyti tavo motinai. Šiaip ar taip, nesu su ja matę- 
sis nuo mūsų susitikimo Šanchajuje 1912 metais. Ji su manimi 
nebendravo. Po daugybės mano mėginimų su ja susisiekti ga- 
liausiai 1914 metais iš jos gavau laišką. Ji man rašė nebenorinti 
matyti nei manęs, nei savo sūnaus. Kaip jau tau rašiau aname 
laiške, ji nepaliauja tavęs gedėjusi. Gyvena su savo motina ir 
tėvų namuose, kuriuose užaugo. Kadangi ji atsisako su manimi 
susitikti, daugiau neturiu ko papasakoti. 

Jei dar kuo nors galėčiau tau padėti, prašau į mane kreiptis. 

Amžinai tavo 

Lu Šingas 


Jau prieš kelias savaites buvau parašiusi laišką motinai, daug 
kartų jį keisdama. Gavusi iš Lu Šingo adresą, dar kartą jį perskai- 
čiau ir smarkiai plakančia širdimi išsiunčiau: 


Brangi Mama, 

žinau, būsi apstulbinta sužinojusi, kad esu gyva. Praėjo ke- 
turiolika metų, ir daugelis jų man buvo sunkūs. Šiame laiške 
nesileisiu išsamiau apie tai pasakoti. Nežinočiau, kaip tarpusa- 
vyje susieti tai, kas įvyko. Pakaks pasakyti - laikausi gerai. 

Gavau laišką iš Lu Šingo, iš jo sužinojau tave nesupratus, 
kad žinia apie mano mirtį buvo netikra. Jis sakė, kad dėl to save 
kaltini ir nepaliauji manęs gedėjusi. Kai jis man tai pasakė, ne- 
galėjau tau parašyti ir liepiau jam pažadėti, jog nieko tau ne- 

sakys. Tada mano širdis tebebuvo vaikiška ir nenorėjau girdėti 
jokių aiškinimų, kam tau apskritai reikėjo vykti iš Šanchajaus. 
Maniau, manęs niekada nepaliks neapykanta. 

Bet dabar mano širdis - nebe vaiko, o motinos širdis. Aš 
praradau dukrelę, kai jai buvo pusketvirtų metukų. Jos tėvas 
mirė per pandemiją ir jo šeima 1922 metais jėga ją iš manęs 
atėmė. Aš beveik ketverius metus gedėjau gyvos dukters. Nuo 
tada nieko apie ją negirdėjau ir ilgainiui vis labiau troškau žūt- 
būt jai duoti žinią atidavusi ją ne savo valia. Mane persekioja 
viena mintis - galbūt ji įsitikinusi, jog niekada jos nemylėjau. 
Bijau, ji taps tokia kaip aš: išaugs į mergaitę, kurios meilė buvo 
išduota ir kuri paskui pati atsižadėjo meilės, nemokėjo jos at- 
pažinti ir ja tikėti. Ji turi žinoti, kad nepalioviau jos mylėjusi 
nuo pat gimimo ir nieko nesu taip karštai mylėjusi. Dabar jai 
septyneri. Prašyčiau tavęs padėti ją surasti. Noriu žinoti, kad 
ji laiminga. 

Vaiko širdimi kadaise tikėjau, kad tyčia mane palikai. Ne- 
kenčiau tavęs. Žinau, tave kankino mintys mane galėjus tuo 
patikėti. Išgyvenu tokią pat kankynę - tai nuolatinė kančia iš 
pačių širdies gelmių. Nors ir negaliu iki galo tau atleisti, nenoriu, 
kad toliau kankintumeisi. 

Tavo duktė 

Violeta 


Motinos atsakymas į laišką buvo parašytas skubria rašysena ir 
išmargintas tiškalais, kuriuos spėjau esant ašaras. 


Mano brangiausioji Violeta, 

dešimt kartų vis iš naujo skaičiau pirmą tavo laiško eilutę ir 
negalėjau patikėti, kad tai tiesa. Kai suvokiau tave esant gyvą, 
ištrūkau iš savo širdies užkurto pragaro. Bet prasmegau į kitą 

pragarą, supratusi išsipildžius mano būgštavimams - tave pa- 
tikėjus, kad per mažai tave mylėjau ir dėl to neišgelbėjau. Nie- 
kas negali dėl to pateisinti motinos ir aš amžinai nešiosiu sieloje 
juodą dėmę. 

Gal tau nors kiek palengvėtų, jei žinotum, kad tada laive 
vos neišprotėjau įtarusi, kas įvyko, - įsakinėjau kapitonui sukti 
laivą atgal ir buvau užmigdyta raminamaisiais, kad nemėgin- 
čiau pati plaukti į krantą. Kai gavau laišką iš konsulato, o pas- 
kui ir iš Aukso Balandės, kurie abu patvirtino tavo mirtį, įsi- 
vaizdavau paskutines tavo mintis - apie tai, kad tave mažiau 
mylėjau už kažkokį iliuzinį kūdikį. Keturiolika metų kasdien 
atsibusdavau prieš akis matydama išgąstingą tavo veidą, tarsi 
prašantį neiškeliauti tave palikus. Pergalvojau kiekvieną klai- 
dingą savo žingsnį, kuriuo pastūmėjau tave į tokią baigtį. Smer- 
kiau save už silpnumą. Ir visada galiausiai prieš akis vėl išvys- 
davau išgąstingai į mane žiūrintį tavo veidą. 

Niekada nenusipelnysiu tavo atleidimo. Bet kaip didžiulę 
malonę priimu tai, kad man parašei. Ir esu dėkinga už pra- 
šymą surasti tavo dukrelę bei pasidalijimą išgyvenimais su ma- 
nimi, kaip suprantančia vaiką praradusios motinos skausmą. 
Šios misijos imsiuosi ne kaip kaltės išpirkimo, o akinama tik 
begalinės meilės. 

Noriu tiek daug tau pasakyti, brangiausioji mano Violeta, 
bet suprantu - jau ir taip pakankamai išliejau emocijų. Kol kas 
tiesiog pasakysiu turinti vilties vieną dieną tave be abejonių pa- 
tikėsiant - mano širdžiai nėra nieko brangesnio už tave. 

Mama 


Mes su motina per laiškus užmezgėme nedrąsų ryšį. Ji pui- 
kiai suprato mano troškimą rasti Florą - savo mažą bejėgį vai- 
kelį, kurį per jo patiklumą buvo lengva užkrėsti kitų mintimis ir 

jausmais. Ir dar motina pagrįstai tikėjosi, kad mane paguos ži- 
nojimas, kaip ji kentėjo manęs netekusi, nors mano baimė ir pa- 
kirstas pasitikėjimas, kurį ji minėjo laiške, iš naujo širdyje atvėrė 
skaudžias žaizdas. 

Kitame laiške ji griebėsi savo senojo optimizmo, kurio jėga 
leido jai įkurti „Slaptąjį nefrito taką. „Nieko nėra neįmanomo, - 
rašė ji. - Reikia tik atkaklumo ir išradingumo. Aš tau ją iš naujo pa- 
gimdysiu.“ Buvau jai dėkinga ir jos ryžtas kaip niekad įkvėpė man 
vilties. Jei tai būtų žadėjęs kas kitas, būčiau tuos pažadus laikiusi 
tuščiu garsu. Bet žinojau —- mano motina niekada nepasiduos. Ji 
padarys tai, apie ką kiti net nedrįstų pagalvoti. 

Laiškai sparčiau skraidė pirmyn atgal. Papasakojau jai apie 
Florą, paskui — apie Edvardą: iš pradžių plikus faktus, galiausiai 
tarp faktų įsiterpė ir emocijų. Savo ruožtu ji papasakojo, kaip buvo 
įrengusi memorialą sode, kur priaugę savaiminukių našlaičių. Jau 
pašalinusi antkapinį paminklą ir vietoj jo įrengusi paukščių basei- 
nėlį. Išsamiai parašė apie žmogų, kurio vardas buvo Daneris, - ne 
Taneris, kaip man vaikystėje buvo pasigirdę. Jis suteikęs man Ame- 
rikos pilietybę. Nei viena, nei kita neabejojom, kad Aivoriai žinojo, 
jog buvo išduotas mano gimimo liudijimas, ir ką nors papirkę pa- 
sistengė jį sunaikinti. Motina sakė galinti man jį vėl išrūpinti, jei 
norėčiau. Abi ne kartą minėjom Aukso Balandę - ir tokią, kokia 
ją laikiau, ir tokią, kokią buvus atskleidė mano motina: jos vedlę 
ir mokytoją, griovusią kliūtis ir stačiusią jas kaip mūro sienas. „Be 
jos, - rašė motina, - greičiausiai būčiau taip ir likusi bejėgė ameri- 
kietė mergaitė, mokanti tik keikti savo kvailumą ir jo bestuburiš- 
kumą“ 

Tuose pirmuose laiškuose ji buvo kalbesnė už mane. Viename 
laiške parašė, kokie keistuoliai yra jos tėvas ir motina. Atrašydama 
nutylėjau dabar suprantanti, iš kur kilusios mano motinos keiste- 
nybės. Savo motiną ir tėvą ji minėjo kiekviename laiške. 

Dėl savo tėvų keistenybių klaidingai laikiau juos savo prie- 
šais, 0 jų atsainumą - visiška nemeile. Atsainumas slapčia žudo 
širdį. Taip yra dėl to, kad atsainumas yra nerūpestingumo bend- 
rininkas. Senstant mano tėvų keistenybės išbluko ir jas pakeitė 
visų mūsų laukiančios silpnybės. Motinos ir tėvo, prieš kuriuos 
maištavau, neliko. Tai buvo kiti žmonės — švelnesni ir malo- 
nesni, pažeisti šios permainos ir nesusivokiantys, kas įvyko. Jiems 
manęs reikėjo. Kai jie mirė - iš pradžių tėvas, paskui motina, - iš 
tikrųjų gedėjau, ypač tos jų asmenybės dalies, kurios nenorėjau 
matyti būdama vaikas. 


Tos motinos, šalia kurios augau Šanchajuje, taip pat neliko. Ji 
dabar buvo kitas žmogus - svetimesnis ir kartu savesnis. Galėjau 
iš naujo apsispręsti, ar ji verta pasitikėjimo. Ji parodė tikrąją save 
atskleisdama, dėl ko neapsisaugojo nuo praradimų - kaip liko 
be širdies, be sielos, be kelio šiame pasaulyje ir be manęs. Ji buvo 
atvira - kartais net priblokšdavo išpažintimis, kurių jokia motina 
ir duktė neturėtų laisvai lieti viena kitai. 


Kaskart sudrebu prisiminusi žudančius žodžius, kuriuos 
mečiau motinai ir tėvui. Motinai pasakiau, kad visi ją už nuga- 
ros apkalba kaip nevisprotę, metų metus už uždarų durų spok- 
sančią į vabzdžius, nugaišusius prieš milijonus metų. Tėvui pa- 
sakiau, kad skaičiau jo meilužių laiškus, ir garsiai pakartojau 
gašlias juokingas pravardes, kuriomis tuose laiškuose buvo api- 
būdinamas jo seksualinis šaunumas. Sekso Viesulas! Turbūt jis 
mirtinai susigėdo. Žvelgdama dabar suaugusios moters akimis 
baisiuosi, kaip negailestingai juos pasmerkiau, norėdama pa- 
teisinti savo meilę vidutiniškam tapytojui. Laimė, prasto mano 
meninio skonio pasekmė buvo tavo gimimas. Džiaugiuosi, kad 
nematai, kaip raustu vėl prisiminusi, kuo mane užbūrė tas kinas 

tapytojas ir kodėl patikėjau tuos paveikslus esant stulbinančius 
šedevrus. O Dieve! Pasakysiu tik tiek, Violeta... Esi laiminga pa- 
veldėjusi tėvo grožį. 


Dažnai keitėmės laiškais, kartais kone kasdien. Po truputį iš- 
sipasakojau jai apie savo gyvenimą. Iš pradžių nutylėdavau laiką, 
praleistą kurtizanių namuose. Papasakojau apie tą dieną, kai gimė 
Flora, ir tą, kai mirė Edvardas. Apibūdindama Rytą Vakarą pava- 
dinau jį paskutiniu šiaudu, kurio griebiausi trokšdama gerbtinos 
padėties. Išsitariau, kad su Ištikimuoju susipažinau kurtizanių na- 
muose, bet nutylėjau jo nusipirktą teisę mane nuvainikuoti. Apie 
sekso reikalus kalbėjau atsargiai, nes šios temos man įsakmiai pri- 
mindavo, kad ji, šiaip ar taip, yra mano motina. Nesvarbu, kad abi 
buvome įsitraukusios į šį verslą. 

Ir vis dėlto po daugelio metų kur kas laisviau negu su kuo kitu 
galėjau kalbėtis apie savo viltis, nusivylimus ir laimės akimirkas. 
Galiausiai pati ėmiau visa tai suprasti. Dažnai rašydavau ne jai, o 
sau, savo sielos antrininkei, tam vienišam vaikui, koks buvau, mo- 
teriai, kuri kadaise norėjo būti kuo kita. Ji man irgi panašiai kal- 
bėjo apie savo rašomus laiškus. Ji tai lygino su priešinguose namo 
galuose prasidedančiais koridoriais — į juos abi žengėm su virpu- 
liu, kuris virto džiaugsminga nuostaba susitikus kambaryje, kuris 
visuomet buvo. 

Vienu labai svarbiu atžvilgiu ji liko ta pati mano motina, kokia 
buvo Šanchajuje: tai buvo jos atkaklumas ir sumanumas, atnešęs 
sėkmę „Slaptajam nefrito takui“. Tomis pačiomis savybėmis pasi- 
rėmė ir ieškodama Floros. Pradėjusi įgyvendinti savo sumanymą 
man papasakojo, ką nuveikusi. „Krotone prie Hadsono išsinuo- 
mojau vieno aukšto namą už pusės mylios nuo Floros namų. Tai 
jaukus, nuobodokas miestelis, jame netrūksta priverstinės ramy- 
bės ir yra marios laiko šnipinėjimui.“ 

Ji greitai išsiaiškino, kokią mokyklą Flora lanko (Čalmerio mer- 
gaičių), į kokią bažnyčią vaikšto (metodistų), kur ima jodinėjimo 
pamokas (Džentrio žirgyne). Mama net buvo nuėjusi į mokyklinį 
vaidinimą („Ošiančios pušys“), apsimetusi talentų medžiotoja, 
dirbančia nenorinčiam skelbtis, bet garsiam Holivudo prodiuse- 
riui. Dėl tų išgalvotų ryšių ji tapo itin pageidaujama viešnia. „Pa- 
sodinta į pirmą eilę, - pasigyrė laiške. Rytojaus dieną ji mokyklos 
direktorei pareiškė, deja, neradusi tokios mažosios aktorės, kokios 
ieškantis garsusis režisierius, - temperamentingos Viduržemio 
tipo juodbruvės. Direktorė pritarė, kad nė viena jų mokyklos mer- 
gaitė neatitinka šių apibūdinimų. Mama taktiškai pagyrė vaidi- 
nimą ir pasidomėjo, ar mokykla nepageidautų jos, kaip teatro vai- 
dybos mokytojos, paslaugų savanoriškais pagrindais. 

— Aš buvusi aktorė, - pasakė ji, - daugiausia vaidinau nebylia- 
jame kine, bet esu vaidinusi ir keliuose garsiniuose filmuose. Mano 
pavardės neprisiminsite. Lukrecija Daner. Negaudavau pagrindi- 
nių vaidmenų, vis būdavau pagrindinio herojaus buvusi mergina, 
o pastaruoju metu - aikštingos nuotakos motina. 

Ji paminėjo keletą filmų: „Slaptasis nefrito takas“, „Dama iš 
Šanchajaus“, „Jaunieji magnatai“ ir pan. Direktorė sakė miglotai 
prisimenanti kažkurį iš tų nesamų filmų. Mama direktorei paaiš- 
kino su vyru gyvenusi Manhatane, bet savaitgaliais mėgaudavusis 
Krotono prie Hadsono ramybe. 

— Dievinau šį miestelį. Sutikite, juk nieko neveikti - didžiulė 
prabanga šiame gyvenime. Vis dėlto esu įsitikinusi - žmogus kar- 
tais gali netyčia būti naudingas. 

Ji kaip savanorė pagalbininkė dalyvavo mokykloje statant du 
vaidinimus per metus. Padėjo kurti dekoracijas, kostiumus, mokė 
kiekvienam veikėjui būdingos tarsenos ir man gyrėsi, kad jai pui- 
kiai sekasi savanoriauti. Tačiau jai buvo surištos rankos, nes kvaiša 
režisierė viename vaidinime Florai paskyrė menkutį varnų baidy- 


624 Malonumų rūmai 


klės vaidmenuką, o kitame įrašė ją į trijų spiegiančių melžėjų ir 
mūkiančių jų karvių chorą. 

Man kaskart vos širdis neiššokdavo gavus laišką su Krotono 
prie Hadsono antspaudu. Mama žadėjo savo pranešimuose nieko 
nenutylėti. Jei Flora laiminga, taip ji man ir parašys. O jei ne, irgi 
nuo manęs neslėps. 


Flora yra tokia pat nepriklausoma, savarankiškai mąstanti 
asmenybė, kokia tu buvai jos amžiaus, tačiau, atrodo, niekam 
nejaučia ypatingų jausmų. Kaip turbūt prisimeni, mokykli- 
niame vaidinime Flora gavo nedidelį vaidmenį - buvo viena iš 
trijų kaliausių paukščių apniktame lauke. Po vaidinimo Florą 
kaip grifų būrys aptūpė visa ta šlykšti šeimynėlė - Minerva, 
ponia Lamp ir ponia Aivori. Pono Aivorio nebuvo nė padujų, 
ir nieko neteko apie jį girdėti. Jis arba pasiligojęs, arba miręs. 
Tos trys moteriškės susiriesdamos liaupsino Floros vaidybą, o ji 
nerodė jokio džiaugsmo ir nesididžiavo kartu su jomis. Jos van- 
gumas mane privertė susirūpinti. Bet paskui prisiminiau, kaip 
tu vaikystėje protarpiais apsimesdavai, esą tau viskas vis vien. 
Be to, tai buvo nyki pjesiūkštė, tad stačiai juokinga vaiką girti už 
tai, kad apsisiautusi languota staltiese stovėjo rankas užmetusi 
ant medinės kryžmos lyg Jėzaus antrininkė. 

Vis dėlto turiu tau pasakyti - nė karto nepastebėjau Floros 
bent kiek meiliau elgiantis su Minerva. Niekada jos nesidairo. 
Čia ji visai į tave nepanaši. Jos amžiaus tu nuolat tampydavai 
mane už sijono reikalaudama dėmesio. 


Iš pradžių buvau patenkinta išgirdusi, kad Flora nesijaučia artima 
Minervai. Bet paskui sunerimau. Jeigu ji nejaučia nei džiaugsmo, 
nei pasididžiavimo, tai turėtų būti baisu. O jei nieko nemyli - ir 
visai tragiška. Vyliausi, kad jos bejausmiškumas labiau nulemtas at- 

stumiančių žmonių, su kuriais jai tenka gyventi. Po kelių dienų iš 
motinos gavau dar vieną laišką. 


Ji nuoširdi su mokytojais ir mielai bendrauja su kitomis mo- 
kinėmis, bet neturi nė vieno sau itin brangaus žmogaus. Ji jo 
neieško. Ir kiti jai atsako tuo pačiu. Mokykloje ji mieliau būna 
viena. Turi mėgstamą medį ir numylėtinę voveraitę, kuri vaiši- 
nasi iš jos rankos. Iš ten ji stebi kitus. Rodos, jai visai mielas jos 
sartis žirgyne, kur mokosi jodinėti. O mėgstamiausias jos drau- 
gas - žvitrus šunelis, kurio plauko spalva kaip purvino grindų 
skuduro. Tai sužinojau netyčia išplėšusi spragą gebenių tvoroje, 
supančioje Aivorių valdas. Šunelis laksto apie ją ratais, gudrauja 
ir šaižiai skalija. Nuėjusi į biblioteką permečiau akimis visus 
enciklopedijos straipsnius, prasidedančius K ir Š raide, ir nusta- 
čiau, kad tas šunelis yra kernterjerų veislės, jų gabumai apsiri- 
boja urvų rausimu ir skanėstų gvelbimu. Greit ir aš tokį įsigysiu. 


„Dėdė Ištikimasis“ gavo dailiai parašytą laišką su Floros padėka 
užjos tėvo rankogalių sąsagas. 

— Kaip septynmetė, ji puikiai rašo! - sušuko jis. Ir iš lėto balsu 
perskaitė angliškus žodžius: „Mielas pone Fangai... — Pone Fan- 
gai? Kodėl ne „dėde Ištikimasis ? Atrodė sumišęs, tarsi atstum- 
tas savo paties vaiko. Tiesiog kartu su manimi regzdamas planus, 
kaip susisiekti su Flora, jis jau spėjo pasijusti jos globėju. Pasakiau, 
girdi, tai neturėtų atimti jam noro ir kitąmet nuo savęs, dėdės Išti- 
kimojo, nusiųsti dovanėlę. 


MANO PASLAUGOS IšTIKIMOJO verslui buvo vis labiau vertina- 
mos. Jis imdavo mane į susitikimus su užsienio prekybos klientais. 
Buvau vadinamoji jo sekretorė, užrašanti, kas kalbama. Jo vertė- 

jui dirbant įprastą darbą, imdavausi momo. Su anglakalbiais klien- 
tais virsdavau tik kiniškai kalbančia sekretore. Su kinais tapdavau 
užsieniete. Pagal išankstinį susitarimą per tuos susitikimus Išti- 
kimąjį ir jo vertėją bent dukart paprašydavo išeiti, tad jo klientai 
gaudavo progą konfidencialiai pasikalbėti tarpusavyje, manydami 
mane nieko nesuprantant. Jei imdavo į mane žvilgčioti, draugiškai 
nusišypsodavau. Paskui Ištikimajam raportuodavau apie klientų 
svarstymus dėl gaminių kokybės, gamybos tempo, konkurentų 
teikiamų pigesnių paslaugų ar sąžiningumo. 

Duodavau jam ir kitokių pastabų. Daugelis jo klientų kalbė- 
davo ketinantys apsilankyti naujausiuose naktiniuose klubuose. 
Jie svarstydavo, kaip išsisukti nuo kurtizanių namuose Ištikimojo 
keliamo pobūvio. Ištikimajam pasakiau, kad kurtizanių namai jau 
ne tokie madingi, o kai kurie garsėja apiplėšinėjantys klientus. 
Kurį laiką Ištikimasis priešinosi mano siūlymui pagalvoti apie kurį 
nors pamėgtą klubą. Buvo metas, kai jis buvo laikomas gyvu verslo 
sėkmės pavyzdžiu, modernumo įsikūnijimu, tačiau jis nenorėjo 
keistis kartu su laiku. Vilkėjo to paties kirpimo drabužius, kurie, 
kaip jam sakiau, gali sukelti įtarimų, kad jam nebe taip sekasi. Ga- 
liausiai jis metė savo užsispyrimą, nusipirko naujų kostiumų ir su 
jais ėmė vaikščioti į „Mėlynojo mėnulio“ klubą, į kurio narius įsi- 
rašė su mano pagalba, o netrukus tapo mėgstamu lankytoju, vi- 
sada sodinamu prie savo pasirinkto stalo. 

— Violeta, tu nepaliauji manęs stebinusi protu, - pasakė vieną 
dieną, kai jam pasiūliau padovanoti klientams amerikiečiams Šan- 
chajaus suvenyrų. 

Nuo pat pirmų mūsų bendravimo dienų kurtizanių namuose 
jis dažnai sakydavo, esą aš jį stebinanti tai tuo, tai anuo. Priimdavau 
tai kaip komplimentą, bet, prisimindama visą mūsų istoriją, jutau, 
ką jis turėjo omenyje - jog iš manęs tikėjosi mažiau. Nerimavau 
vieną dieną jį liausiantis reiškus nustebimą — tada pasijusiu patei- 

sinanti tik mažiausius jo lūkesčius. Galiausiai išsitariau, kaip man 
įgriso tas žodis. 

— Kuo jis blogas? Kiti vertėjai manęs niekuo nenustebina. Tu 
visada mane stebinsi, nes esi pranašesnė už daugumą, ir ne tik 
darbe, - tu man daug reiški. Mane žavi tavo prigimtis — dėl to vi- 
sada tave mylėjau. 

— Tu ne visada mane mylėjai. 

— Visada. Net kai buvai ištekėjusi - abu kartus, - mano meilės 
jausmai nedingo. Visus tuos metus nieko taip nemylėjau kaip tave. 

- Turi omenyje - nieko, išskyrus žmoną? 

— Kam tujos taip įsikandai? Juk žinai, mano vedybos - tuščias 
žodis. Mes likom kartu tik dėl mūsų sūnaus. Kodėl manimi netiki? 
Gal nori suja apie tai pasikalbėti telefonu? Tau leidus tučtuojau jai 
pasuksiu. 

— Pakaks minėti senus laikus. Tiek to — sakyk, jog tave stebinu, 
tik nesakyk, kad myli, - puikiai žinau, kur sukištum tą savo meilę. 
— Ir po šitiek metų vis dar nemoki priimti gerumo ir meilės. 

Mes su Ištikimuoju neatsispyrėm pagundai atnaujinti seną 
artimą ryšį praėjus keturiems mėnesiams nuo tada, kai pradėjau 
dirbti jo bendrovėje. Turėjau pripažinti — jis dažniau mane pra- 
linksmina negu skaudina. Brangino mane. O aš mėgavausi jo dė- 
mesiu lovoje. Jis daugeliu atžvilgių labai gerai mane pažinojo. Kita 
vertus, mūsų ryšys pasikeitė. Savo švelnių jausmų jis nebesiejo su 
gausiomis dovanomis, o aš atsikračiau ankstesnės baimės ir netik- 
rumo, su kuriuo laukdavau, kada vėl teiksis mane aplankyti. Aps- 
kritai nebe jis tai sprendė. Jis nebuvo mano klientas, o aš nebuvau 
jo kurtizanė. Gyvenau savo bute ir kasdien matydavau jį įstaigoje, 
o kitomis progomis — du tris kartus per savaitę. Kreipdavausi į jį 
„mielas drauge“, o ne „mano meile“, kaip jis norėjo. 

— Draugas - ne toks išskirtinis asmuo kaip mylimasis, - nusi- 


skųsdavo jis. 

— Burtų Moliūgėlis yra mano draugė, ir mes labai artimos. O 
mylimas vyriškis kartais gali būti artimas tik kūnu. 

Kalbėjau jam norinti, kad mano mylimasis būtų patikimas ir 
atsidavęs, o ne verstų sukti galvą, ką jau po pusvalandžio sumanė 
atsiplėšęs nuo mano šono, nes tiek laiko jam visiškai pakanka pra- 
dėti flirtą su kita moterimi ir susitarti tą flirtą pratęsti kitur. Jis taip 
ir darydavo. Ir toliau lankėsi kurtizanių namuose. 

— Kur tu rasi vyrą, kuris žiūrėdamas į dailią moterį vaizduotėje 
nematytų kai ko daugiau? Tai nėra neištikimybė, tik smalsumas. 
Jei rasi tokį vyrą, kokį pavaizdavai, aš pasakysiu, kad tai kažkas 
priešinga prigimčiai. Negi tikrai išeitum pas tokį? 

— O ar versle nenori turėti reikalo su garbingais ir patikimais 
žmonėmis? Jei įtari dalininką ar darbuotoją tave apgaudinėjant, 
argi turėsi noro toliau su juo turėti reikalų? Gal manai, kad nerei- 
kėjo man daug tikėtis, nes buvau kurtizanė, o iš klientų niekada ne- 
laukiama ištikimybės net pasirašius sutartį? Tačiau ir versdamasi 
tokiu amatu norėjau tokios stiprios meilės, kad mane mylinčiam 
vyrui kitos moterys būtų neįdomios. Galbūt tu niekada negalėsi 
duoti tokios meilės. Sakai, per daug noriu. Galir per daug, bet kaip 
tu negali suvaldyti savo vaizduotės, taip ir aš negaliu užgniaužti šio 
savo noro. 

Daug kartų buvau nutraukusi mūsų ryšį: šaukdavau, koks jis 
niekšas ir išdavikas, kad jo meilė netikra, o kartais užsipuldavau, 
esą ir švelniausios akimirkos buvo apgaulė, ir tai jį žeidė. 

— Ne kas kitas, o tu nori viską baigti, - atsakydavo jis į mano 
sprendimą nutraukti mūsų romaną. - Tai kas iš mūsų patikimas ir 
pastovus? 

Tai buvo iš proto varanti logika. Jis aiškino, kad mano jausmai 
nelogiški. 

Jis ir toliau man už nugaros rėžė sparną apie kitas ir bent kartą 
ar du per savaitę lankėsi kurtizanių namuose. Vieną dieną nužiūrė- 

jau iš jo kišenės kyšančią dovaną raudono šilko maišelyje. Jis nesi- 
gynė einantis į kurtizanių namus, bet dovana nesanti kam nors iš 
anksto skirta. Įsidėjęs ją dėl visa ko, jei kas gražiai padainuotų ar 
papasakotų įdomią istoriją. Staiga dingo visi mano jausmai jam. 
Buvo keista, kad viskas įvyko taip ūmai. Užuot įtūžusi dėl jo me- 
lagysčių, pasijutau laisva. Supratau štai dabar galinti amžinai nu- 
traukti mūsų ryšį. Ramiai jam tai pasakiau. Paaiškinau, kad esame 
skirtingi žmonės, kurių norai nesuderinami. Jis ėmė įrodinėti, neva 
dovana ne tokia ir brangi. Parodė plaukų smeigę. Pasakiau - jeigu 
net visai nebevaikščios į kurtizanių namus, man vis vien. Tiesiog 
jo nebemyliu. 

Jis buvo sukrėstas ir palengva jo veide įsivyravo liūdesys. 

— Matau iš akių, kad tai tiesa. Galiausiai tai įvyko. Aš tave prara- 
dau. Koks aš kvailys, kad nebuvau tau geresnis. Atleisk. 

Jis nutilo. Žvilgsnis buvo žuvusio žmogaus. 

— Mano silpnumas nereiškė, kad mano meilė silpna. Buvau tau 
blogas ir vis tikėjausi atlaidumo. Šiaip ar taip, tu neatleidai savo 
motinai, o man atleidai šimtus kartų. Jau per vėlu atpirkti kančias, 
kurias per mane patyrei. Bet nepakelčiau minties, kad dar labiau 
pakirtau tavo tikėjimą meile. Patikėk, visada tave mylėjau. Kai bū- 
davom skyrium, man visada kažko trūko. Nesvarbu, kiek draugų 
turėdavau šalia, jaučiausi vienišas. Nebūdavau patenkintas, kad ir 
kaip man sekėsi. Niekaip nenorėjau to pripažinti, bet su tavimi, 
Violeta, vėl galėdavau būti vaikas - nekaltas ir geras. Tik pamanyk: 
Ištikimasis, tas laimės kūdikis - tik išdykęs mažas berniukas, kuris 
vidury nakties pašoka būgštaudamas, kad šitaip tave myli ir būti- 
nai turi paliesti tavo veidą, norėdamas pasitikrinti, ar tebesi šalia. 
Tu tartum saugojai slaptąją mano dalį. Kai tavęs šalia nebūdavo, 
man atrodė, kad mirsiu vienišas. Jau prieš daug metų norėjau tau 
tai pasakyti. 


Jo akyse pasirodė ašaros. 

Tą mažą berniuką priėmiau atgal ir daugiau nebemėginau jo pa- 
mesti. Persikėliau į jo namus, o ten mes ir toliau kivirčijomės, bet 
jau nesmarkiai, ir visada galiausiai sutikdavom, kad mylim vienas 
kitą. Vienas kitam nesakydavom - myliu. Neišpažindavom šito, 
kad tai nebūtų taip lengvabūdiška, kaip galiausiai išduoti paslaptį. 
Tiesiog tai pripažinome. 

Vieną dieną, grįžęs iš savo pusbrolio laidotuvių, jis tarė: 

— Violeta, pažadėk nemirti pirma manęs. Aš to neištverčiau. Be 
tavęs išprotėčiau. 

— Ar aš galiu tai žadėti? Ir kaip tu gali būti toks savimyla — ti- 
kiesi, kad mirsi pirmas ir mane paliksi vieną kankintis? 

— Sutinku. Tu galėsi pirma mirti. 

Mes įsigyvenome į kasdienybę sutuoktinių, gerai pažįstančių 
vienas kito įpročius, pomėgius ir nemėgstamus dalykus. Stebėjom, 
kaip dėl amžiaus mąžta mūsų kūno jėgos ir kaip Šanchajų apima 
pamišimas nuosmukį mėginant įveikti nuosmukiu, - mūsų tai ne- 
žavėjo. Kaip keista - tapom senamadiškomis atgyvenomis. Mūsų 
nuomonės sutapdavo dažniau negu išsiskirdavo, dėl to beveik nie- 
kas man nebekėlė apmaudo ir tik viena kita jo yda iš naujo įžieb- 
davo tokius ginčus, kokie kadaise draskė mums širdį. 

Buvome kartu išgyvenę maždaug trejus metus, kai Ištikimasis 
kartą pasakė, kad jam vis sunkiau ištuštinti pūslę. Tai buvo paste- 
bėjęs jau prieš kiek laiko, bet man nesakė, kad nesijaudinčiau. Mė- 
gino pasišaipyti iš savo nuogąstavimų - girdi, tai penio vidurių už- 
kietėjimas. Po kelių dienų šlapime pastebėjęs kraujo išbalęs man 
pasisakė. Užrašiau jį pasitikrinti pas gydytoją. 

Sėdėjome laikydamiesi už rankų, kai gydytojas pranešė jį ser- 
gant prostatos vėžiu. Reikėjo gydymo švitinimu. Kaip sakė gydy- 
tojas, tai suteiktų daugiausia galimybių pasveikti, o jei šis gydymas 
neduotų pageidaujamų rezultatų, galima išmėginti kitas gydymo 


priemones. Ištikimasis baiminosi, ar tik nuo švitinimo jam nesu- 

sitrauks penis ir sėklidės, o kitos gydymo priemonės ar tik nereiš- 
kia, kad penis ir sėklidės bus pašalinti ir jis liks eunuchas. Visada 
stengėsi atrodyti tvirtas vyras ir neišsiduodavo turintis net men- 
kiausių silpnybių. Buvo skaudu matyti jo akyse neslepiamą neviltį 
ir baimę. 

— Ne aš būsiu, jei leisiu tau pasiduoti, - pasakiau. - Mes tiek 
daug grūmėmės dėl menkniekių. O dabar pakovosiu, kad išliktum. 
Žinai, kokia esu stipri. 

— Brangioji mano Violeta, jei tvirtas būdas gali išgydyti, vadi- 
nasi, aš tuoj pasveiksiu. 

Jam išėjus vakarietiško gydymo kursą kreipiausi pagalbos į gy- 
dytoją kiną. Pripirkau nemirtingumo grybų, kokius kadaise var- 
tojo imperatoriai. 

"Tai išgirdęs Ištikimasis nelinksmai nusijuokė. 

— Sakai, nemirtingumo? O kur dabar tie imperatoriai? 

— Nužudyti savo žmonų. 

Kinas gydytojas kasdien badė jį akupunktūros adatomis. Vers- 
davau Ištikimąjį praktikuoti čigongą. Maitinau jį šviežiausiu 
maistu, palaikančiu in ir jang pusiausvyrą. Nusisamdžiau fengšui 
mokytoją išvaikyti namų ramybę drumsčiančių dvasių. Nesvarbu, 
kadjomis netikėjau. Šitaip parodžiau jį mylinti ir pasiruošusi pada- 
ryti viską, kas įmanoma. 

— Nors buvau tau blogas, - kartą sumurmėjo, - tu mane tebe- 
myli. Nepalieki manęs. Tu nepaliauji manęs stebinusi, Violeta. 
Viskas, kas man atrodė svarbu, yra niekis. Niekas neamžina - nei 
verslas, nei gėlių namai. Svarbi tik tu. Brangiausia mano mergaite. 
Vieno tik noriu - kad būtum su manim iki mano dienų galo, kad ir 
kiek jų būtų likę - daug ar mažai. 


* Tradicine kinų medicina, filosofija ir karo meno mokymu pagrįsta sveikatinimo praktika, ku- 
rios tikslas yra či energijos pusiausvyra. 

— Ak, mano berniuk, jei aš tave išgydysiu, ar tik nepareikši, kad 
liga tau buvo kritusi ant proto ir nebeprisimeni tos dalies, kurioje 
žadėjai nebesilankyti gėlių namuose? 

Ūmai iš jo veido išnyko kančia ir baimė. Atrodė sveikas kaip 
anksčiau. Paėmė mano ranką. 

— Prašau, tekėk už manęs, Violeta. Prašau ne dėl to, kad gal- 
būt mirštu. Daug kartų anksčiau norėjau to prašyti. Bet tu vis ant 
manęs tūžai. Kai šaukdavai niekada su manimi nebemiegosianti, 
nebuvo progos ištarti, kad mums derėtų visą likusį gyvenimą būti 
kartu. 

Susituokėme 1929 metais. Jo tėvų šeima tam prieštaravo. Jis 
tuokėsi su moterimi, kuri, kaip paaiškėjo, nėra gryna kinė ir ne- 
gali pasigirti sena kilme, nebent tamsiomis šeimos istorijomis. 
Būdama keturiolikos svajojau už jo ištekėti. Būdama dvidešimt 
penkerių netekau Floros, nes buvau netekėjusi. Už Ryto Vakaro 
ištekėjau iš nevilties ir ateities baimės. O dabar ištekėjau už Išti- 
kimojo iš meilės. Praėjus pusantrų metų po mūsų jungtuvių gy- 
dytojai mums pasakė, kad Ištikimasis nebeserga vėžiu. Nuopelnus 
prisiėmė ir vakariečiai gydytojai, ir kinai. Ištikimasis tvirtino, esą 
gyvas tik mano dėka. 

— Kai spyrei mane gerti tuos bjaurius viralus, - sakė jis, - net 
vėžys neištvėrė ir išsinešdino. 

Kasdien prieš pusryčius Ištikimasis bučiuodavo mane į kaktą ir 
dėkodavo, kad per mane sulaukė dar vieno ryto. Įpildavo man ar- 
batos. Jau vien tai buvo stulbinantis įrodymas, kaip mane brangina 
ir myli. Ištikimasis buvo pratęs kasdieniame gyvenime būti kitų 
aprūpintas visais patogumais. 

Mes vis dar retkarčiais susikirsdavom, ir visada dėl smulkmenų. 
Mane siutino, kai jis moteris nulydėdavo ilgu žvilgsniu. Dažniau- 
siai jis tos moters nesudomindavo. Tačiau jei ji nusišypsodavo, 
jis atsakydavo šypsena. Jei tai atsitikdavo per pobūvį, jis rasdavo 

dingstį paėjėti moters pusėn ir ilgiau nenuleisti nuo jos akių. Kai 
imdavau prikaišioti jį geidžiant kitų moterų, gindavosi - girdi, 
nėmaž. Saikstydavosi, esą tiesiog toks jo žvilgsnis. Tada rėždavau, 
kad kažkodėl tokio jo žvilgsnio nesulaukia vyrai. Jis atremdavo: 
šioks ar toks tas jo žvilgsnis, jis gi nesekioja paskui kitas moteris. 
Tad ko aš juo nepatenkinta? Ir įsileisdavom į senus ginčus dėl jo 
negarbingumo ir mano nelogiškumo, ir viskas baigdavosi mano 
pasišalinimu į atskirą miegamąjį ir jo beldimu į užrakintas duris — 
kartais vidury nakties, kartais dvi valandas pagret. 

Maloniausiai leisdavom laiką šiokiadienių vakarais, kai kartu 
namie vakarieniaudavom ir jis mane pabučiuodavo dėkodamas, 
kad pagaminau jo ypač mėgstamą patiekalą. Klausydavomės ra- 
dijo arba aptardavome naujienas apie Florą, gautas iš mano mo- 
tinos. Kartais pasakodavau ką prisiminusi apie „Slaptąjį nefrito 
taką . Sugrąžindavau jį į tą laiką, kai nusiklausydavau, kaip kurtiza- 
nės tarpusavyje pasakojasi apie nesėkmes, kaip per pobūvius ma- 
tydavau besinervinančius vyriškius, taip pat papasakojau, ką gir- 
dėjau ir mačiau pro stiklines duris, vedančias iš Bulvaro į motinos 
kabinetą. Ir abu bent šimtą kartų minėjom tą vakarą, kai pirmąkart 
susitikom: ir vienas, ir kitas pagražindavom šiuos prisiminimus iš- 
galvotomis smulkmenomis, išpūsdami Karlotos dydį ir Ištikimojo 
baimę, ir kartą vos neuždusau iš juoko, kai Ištikimasis pasakė pri- 
varęs į kelnes, mat išgirdo mane sakant, neva nieko nelaukdama 
turėsiu pati amputuoti jam ranką. 

Jis dažnai užbaigdavo šią kalbą žodžiais: 

— Tu liepei man palaukti, kol užaugsi, o tada ateis diena, kai 
mus suves likimas. Buvau per didelis mulkis, kad būčiau padaręs 
tai anksčiau, bet štai dabar, kaip matai, mes kartu. 

Ir tada vesdavosi mane į lovą - kaip visada, kai pasukdavo kalbą 
apie mus suvedusį likimą. 

Jis daug kartų matė mane tyliai verkiant - tokiomis akimirko- 

mis viską mesdavo, kad ir kas tai būtų buvę, ir priėjęs apglėbdavo 
rankomis neklausdamas, ko sielojuosi. Žinojo, kad dėl Floros, dėl 
Edvardo arba dėl to, ką išgyvenau tą dieną, kai motina iškeliavo be 
manęs. Jis tik sūpuodavo mane kaip mažą mergytę. Iš to abu galė- 
jom suprasti, kokia stipri mūsų meilė - bendras mūsų skausmas, 
tvaresnis už visą vienas kitam sukeltą skausmą. 


BuRTŲ MoLiIŪGĖLIS GYVENO už kelių kvartalų. Didieji planai 
atidaryti nuosavus kurtizanių namus buvo greitai pamiršti, kai ji 
kaktomuša susidūrė su senu klientu, Santariuoju Čenu, kuris ka- 
daise buvo turtuolis, o dabar kukliai vertėsi rašomųjų mašinėlių „ir 
šiuolaikiškų biuro reikmenų“ prekyba. Santarusis anksčiau buvo 
jos globėjas ir gerai ją prisiminė. Pasakė, kad ji ir dabar įsidėmėti- 
nai kraipanti klubus, o jos asmenybė jam nekliūvanti. Taigi, jos žo- 
džiais, jis vedęs ją, kad kasdien galėtų gėrėtis tuo sėdimosios krai- 
pymu. Santarusis man sakė, esą jam visada su ja linksma. 

- Jis geras žmogus, - pasakė ji. - Dėmesingas. Geriausias gyve- 
nimas, koks tik gali būti sulaukus senatvės, - tai skaniai pavalgyti, 
turėti gerus dantis tiems valgiams kramtyti ir nesirūpinti, kur šią- 
nakt priglausi galvą. Geras vyras yra magaryčios ir gali arba padau- 
ginti rūpesčių, arba sumažinti. Maniškis iš tų, kurie sumažina. 

Atėjusi pas mane pasisvečiuoti, labai mėgdavo prisiminti, kokių 
sunkumų jai teko per mane iškęsti. Prisiminus ką nors nauja jai net 
akys sužibėdavo. 

— O prisimeni tą žmogėną, kuris vadeliojo vežimą - kaip tą ne- 
naudėlį vadino? Senu Pirdžium? Ar kada pasakojau, kaip jis laidė 
užuominas, kad su juo sugulčiau? Tas šunsnukis kvietė mane į javų 
lauką pažiūrėti prinokusių javų varpų. 

— Stačiai siaubinga. 

Ji sušniokštavo. 

— Pasakiau, girdi, nėra jokio reikalo bristi į javus. Aš ir taip žinau, 
kokio dydžio tos varpos. - Ji iškėlė savo mažylį pirštą. - Paskui visą 
dieną prunkštavo iš pasiutimo. 

Ji dažnai prisiminimuose prikeldavo Rytą Vakarą. 

— Oi, pameni, kaip tas išgama tau šonus skalbdavo. Nesakiau 
tau, kaip kartą bandžiau jį suturėti. Dėl to ir gavau į akį. Vos ne- 
apžlibau. 

Padėkojau jai. Ji tik sumojavo rankomis. 

— Kątu. Nėraužką. 

Palaukusi, kol dar kartą padėkosiu, leidosi pasakoti toliau. 

— Oi, prisimeni tą naktį, kai manėm, kad padegsim visą kaimą? 
Neseniai gavau laišką iš Greipfrutos - sako, sudegė tik jos kamba- 
rys ir pašiūrė. Ji girdėjusi apie tai iš pirklių, keliaujančių pirmyn atgal 
tarp Vidurkalnio ir Mėnulio Tvenkinio. Takas, vedantis pro Budos 
Ranką, dabar virtęs kone vieškeliu. Kažkas įsigudrino baltąją uolą 
paversti šventykla, ir dabar ten visada knibždėte knibžda piligrimų, 
perkančių saldžius paplotėlius ir keliautojų lazdas. Vienas piligrimas 
praėjus metams po Ryto Vakaro mirties rado jo palaikus - tik kaulus 
ir rūbų draiskanas, be to, odinį kapšelį su eilėraščiu. O dabar klausyk! 
Devyni mėnesiai po Ryto Vakaro mirties Žydruolė pagimdė antrą 
sūnų. Pati skelbiasi, kad jis Ryto Vakaro, bet sklando gandai, neva 
vaiko tėvas yra jos kambarinės meilužis, tų namų tarnas. Girdėti ir 
kitaip kalbant: vaiko motina yra toji kambarinė, o tėvas - Rytas Va- 
karas. Šiaip ar taip, Žydruolė pareiškė, kad tai jos vaikas. 


MUMS SU MAMA pradėjus tartis, kad ji atvyktų į Šanchajų su manimi 
susitikti, Burtų Moliūgėlis apsimetė nepaprastai apsidžiaugusi. 

— Kokia tu būsi laiminga sugrįžus tikrai motinai. 

Daugybę kartų ją raminau, esą ji man kur kas tikresnė motina 
už tikrąją. Ji rizikavo gyvybe. Kentėjo dėl manęs. 

— Tu rūpinaisi dėl to, kas manęs laukia, - pasakiau. - Nuolatos. 

— Čia tai tiesa. Dažniau, negu tau atrodė. 

- Ir aš dėl tavęs rūpinausi. 

Ji dėbtelėjo į mane abejodama. 

— Pavyzdžiui, kai sirgai gripu. Bijojau, kad mirsi, sėdėjau prie 
lovos ir laikiau tave už rankos. Melsdavau atsimerkti, nepalikti 
mūsų. 

— Nepamenu. 

— Dėl to, kad buvai arti mirties. Manau, tie mano žodžiai nenu- 
ėjo veltui. 

Nuėjo ar nenuėjo, bet Burtų Moliūgėlis buvo sujaudinta iki šir- 
dies gelmių. 

— Tikrai bijojai? -— vis nesiliovė klausinėjusi. - Niekas gyvenime 
manimi nesirūpino. Iki tavęs - niekas. 

Ji rūpinosi ir tada, kai grasindavausi išsiskirsianti su Ištiki- 
muoju. Tai nereikšdavo, kad tikrai noriu skirtis. Tiesiog taip norė- 
davau pasakyti, kad man pikta. Visada dėl to paties: flirto su kokia 
nors moterimi. Ji sėdėdavo šalia ir manęs klausydavosi viskam pri- 
tardama. Koks jis esąs blogas, tuščiagalvis, besmegenis. 

— Bet kam tau skirtis, - galiausiai sakydavo. - Yra viena tokia 
žolelė, gali įdėti jam į arbatą. Girdėjau, kad slopina geidulius ir visa 
kita. Tik nereikėtų jos per dažnai griebtis, kitaip nuslopinsi jam 
geidulius negrįžtamai, tada ir pačiai bus blogai. 

O paskui švelniai stengdavosi gudrumu mane palenkti, esą, Išti- 
kimasis, palyginti su kitais vyrais, ne toks jau ir blogas. 

— Ištikimasis kartais gal ir bjauriai pasielgia, bet jis nepiktas 
žmogus. Be to, gražus ir puikiai išmano meilės reikalus. Ir dažnai 
tave pralinksmina iki kvatojimo. Keturios geros savybės. Daugelis 
moterų gali tik pasvajoti apie bent vieną. 

Šanchajus 
1929 


Su mama galutinai sutarėme, kad ji atvyks į Šanchajų. Tiesiogiai 
viena kitai nerašėme - „kol dar nevėlu“, tačiau aplinkiniais būdais 
abi daug kartų apie tai užsiminėme. Pasakiau jai - vargu ar verta 
leistis į kalbas, į kurią pusę galėjo pakrypti mūsų gyvenimas, juk 
praeities nepakeisi. Jau buvome užmezgusios dviejų vienas kitu 
pasitikinčių suaugusių žmonių ryšį, kuris labiau priminė draugių, o 
ne motinos ir dukters bendravimą. Mūsų rašytiniai pokalbiai buvo 
atviri, tačiau tai buvo bendravimas per atstumą, nematant pašne- 
kovės akių. Mūsų išpažintys ir prisiminimai būtų buvę neįmanomi 
be abipusio pasitikėjimo, tačiau, nors beveik visada žodžiai liejosi 
laisvai, abi supratome, kad popieriaus lapas yra saugi priedanga, ir 
nė vienai iš mūsų nereikėjo aiškinti - kodėl. Ši priedanga saugojo 
mus nuo baimės užgauti viena kitą, kai apgalvotai, taupiai rinko- 
mės žodžius, už kurių slėpėsi neišnarplioti sumišę jausmai. Susi- 
tikimas akis į akį Šanchajuje galėjo virsti skausmingu susidūrimu 
su praeitimi ir nutrinti tai, kas mus iš naujo surišo ir buvo abiem 
brangu. Abi nutarėme, kad vis dėlto verta rizikuoti. Perspėjau gal ir 
nebenorėsianti jos apkabinti ne popieriuje. Nežinojau, ką pajusiu 
pamačiusi ją gyvu pavidalu. Man gali sukilti pamiršti išgyvenimai, 
tad ji turi pasiruošti ir nesiskaudinti, jei nepulsiu į glėbį, kaip tu- 
rėtų pulti duktė, po daugelio metų laimingai susitikusi su motina. 
Ji man pritarė, kad mūsų susitikimas gali būti nejaukus ir nenuspė- 
jamas, ir tikino pasiruošusi susitaikyti su mūsų atitolimu. Visą mė- 
nesį prieš jai atvykstant nesilioviau galvojusi apie mūsų susitikimą 
ir išgyvenau visą jausmų gamą — nuo vaikiškos nuoskaudos dėl iš- 
davystės iki suaugusios moters suvokimo, kad buvau jai brangesnė 
už Lu Šingą ir sūnų. Ją vėl pamačiusi mintyse regėsiu dėl manęs jos 
išgyventas kančias ir sielvartą, kokį patyriau dėl Floros. 

Mums laukiant laivo prigrasinau Ištikimąjį su ja neflirtuoti įrė- 
mus akis. 

— Kaip tau ir į galvą šovė? - paklausė apsimesdamas įsižeidęs. 

— Tuo savo žvilgsniu nuvarytum seną moteriškę į kapus. 

Jis juokdamasis mane pabučiavo. 

— Niekur nuo tavęs nesitrauksiu. Spustelėk man ranką, jei nebe- 
galėsi tverti, ir aš rasiu dingstį su tavim pasišalinti. 

Nors paštu buvom pasikeitusios nuotraukomis, vis tiek ją vaiz- 
davausi su įprasta naujausios mados vakarine suknele, o ne pa- 
prastu rudu kostiumėliu. Jos bruožai buvo įspūdingi, tačiau atsi- 
dūrusi už verslo pasaulio ribų ji nebeturėjo tų hipnotizuojančių sa- 
vybių, kurios traukė vyrus. Jai dairantis savo bagažo judesiai buvo 
nebe grakštūs, o nervingi, trūkčiojantys. Eidama link manęs, už 
dešimties pėdų sustojo ir įrėmė akis tarsi išvydusi šmėklą. Kramty- 

— Nepamiršau mūsų susitarimo susilaikyti nuo kalbų apie jaus- 
mus. Bet septyniolika metų gyvenau graužiama minties, jog tavęs 
nebėra, ir dabar negaliu susitvardyti - neapsakomai troškau, kad 
tai išgirstum. Labai labai tave myliu. 

Antrąkart gyvenime pamačiau ją verkiančią. Linktelėjau ir lei- 
dausi jos apkabinama, pati irgi nesulaikydama ašarų. 

Po kelių minučių paleido mane ir nusišluostė ašaras. 

— Na, ką! Nelabai mes prie to įpratusios. Dabar galim vėl dre- 
bėti, ką viena kitai sakysim. 

Ištikimasis su mano motina elgėsi nepaprastai pagarbiai. 

- Jūsų namuose pirmąkart sutikau žavingą jūsų dukrą, kai ji dar 
buvo septynmetė mergaičiukė. Nuo tada ji nelabai pasikeitė, tik 
metų prisidėjo. 

Motinai jis iškart patiko. Ėmė jį kalbinti primiršta kinų kalba. 
Lengviau atsipūčiau, kai jis pakreipė kalbą ne tokiomis pavojingo- 
mis temomis, kad nė vienam iš mūsų nebūtų nejauku. Abu prisi- 

minė bendrus pažįstamus, turtingų šeimų atžalas, ir jis suteikė jai 
naujausių žinių, kaip susiklostė kai kurių iš jų gyvenimas - teka 
ta pačia vaga ar pakrypo į gera arba bloga. Daugelio reikalai buvo 
suprastėję. 

Burtų Moliūgėlis laukė mūsų namuose. Ją minėjome daugelyje 
savo laiškų, o kalbą apie ją pradėjau motinai primindama, kaip prieš 
dvidešimt penkerius metus ji liepė kurtizanei, tuo metu žinomai 
Burtų Debesėlio vardu, palikti jos namus, mat susidėjusi su vai- 
duokliu kaip savo globėju. Toliau jai papasakojau, kad Burtų Moliū- 
gėlis buvo su manimi ir tada, kai sutikau Edvardą, ir kai gimė Flora, 
ir kai mirė Edvardas, ir kai manęs vos nenugalabijo Rytas Vakaras, 
ir kai bėgom iš Mėnulio Tvenkinio, - tai yra kiekvieną mano gyve- 
nimo akimirką nuo tada, kai buvau palikta motinos. Nieko jai ne- 
sakiau apie Burtų Moliūgėlio vaidmenį ruošiant mane į kurtizanes. 
Bet aiškiai leidau jai suprasti - Burtų Moliūgėlis man kaip motina. 
Per laiškų atstumą negalėjau regėti motinos veido jai skaitant tuos 
žodžius - kaip motina. Vis dėlto atsakomojo jos laiško braižas buvo 
tvarkingesnis nei paprastai. Ji reiškė liūdesį, kad taip blogai pasielgė 
su Burtų Moliūgėliu, ypač turėdama omenyje, kaip šioji manimi rū- 
pinosi ir kaip įkūnijo visas tas savybes, kuriomis turi pasižymėti tikra 
motina: saugoti ir globoti savo dukterį, stengtis aprūpinti ją visa kuo 
geriausia, negalvodama apie save galvą guldyti, kad tik niekas nepa- 
kenktų vaikui. Tais žodžiais ji išsakė, ko jai nepavyko padaryti dėl 
manęs. Tolesniuose laiškuose vis klausdavo, kaip sekasi Burtų Mo- 
liūgėliui. Ši irgi mandagiai teiraudavosi apie mano motiną. 

Iškeliaudama į Šanchajų motina jau žinojo, kad dabar Burtų 
Moliūgėlio pavardė yra ponia Santarioji Čen, o vardas - Laimin- 
goji, taigi angliškai Laimingoji Čen. Ji didžiavosi nauja savo padė- 
timi ir nesileido vadinama ankstesniu vardu. Man vienintelei buvo 
daroma išimtis. 

Pakeliui į namus automobilyje su motina tarėmės, kaip jai rei- 

kėtų prisistatyti Burtų Moliūgėliui. Abi nuogąstavome. Jai ne- 
buvo kaip apsimesti, esą jos niekada nebuvo pažįstamos. O Burtų 
Moliūgėlis buvo ne iš tų, kurios slepia savo jausmus. Taip pat iš 
anksto motiną perspėjau, kad Burtų Moliūgėlio ji gali neatpažinti. 
Dabar ji buvo kūninga į šeštąją dešimtį įkopusi moteriškė. Susi- 
nervinus ar prieštaraujant jai atvipdavo žandikaulis ir nusvirdavo 
lūpų kampučiai. O šypsantis arba nudžiugus pakildavo ir pridė- 
davo žandams dar daugiau putlumo. Didžiulės nuostabios akys 
buvo išlikusios tokios pat ir kur kas dažniau žvelgė maloniai negu 
smerkiamai. 

Mums žengiant pro duris Burtų Moliūgėlis su Santariuoju kaip 
tik gurkšnojo arbatą. Mus pamačiusi ji suvaidino nustebusią. 

— Negi jau tiek daug laiko? Maniau, būsit dar po valandos. 

Motina prie jos priėjusi ėmėsi pasakoti, kiek daug aš apie ją ra- 
šiusi laiškuose, kaip esą gera, kad ji pagaliau galinti jai padėkoti. 
Bet ilgai byloti jai neteko. 

— Jūs mane prisimenat, - tarė Burtų Moliūgėlis. — Išspyrėt 
mane lauk. Dėl to buvo kaltas namų vaiduoklis ir apkalbos, kurias 
paskleidė viena godi kurtizanė. Tos apkalbos vos nesužlugdė visų 
namų. Liežuvautojai palinkėjau, kad jai atsirūgtų, o paskui išgirdau 
ją išbarsčius dantis ir atsidūrus Honkongo lūšnynuose prie žuvų 
turgaus — tada sau pasakiau: „Pamiršk, kas buvo - pražuvo. - Ji 
nusišypsojo. - Visos pamirškim. 

Motina dabar jau laisvai galėjo toliau reikšti jai dėkingumą, 
įpindama žodžius „kaip tikra motina“ ir išvardydama minėtas 
tikros motinos savybes. Šitaip Burtų Moliūgėliui buvo atrištas lie- 
žuvis iškloti iš anksto pasiruoštas šiurpą keliančias istorijas apie 
tai, ką abi kartu iškentėjome. Pradėdama nuo „Ramybės rūmų“ ji 
mano motinai atskleidė, kaip mane išmiklinusi, kad nepatekčiau į 
purvinas šykščių klientų rankas. Neatrodė, kad motiną tie pasako- 
jimai būtų pribloškę. Ji pasakė: 

— Be jūsų pamokymų ji būtų baigusi dienas gatvėje. 

Po valandos Burtų Moliūgėlis apdainavo prabangų pokylį, Išti- 
kimojo iškeltą, kai man sukako keturiolika. Galiausiai buvo prieita 
iki tos vietos, kai Ištikimasis nusipirko mano nuvainikavimą. Mo- 
tina atsigręžė į Ištikimąjį. 

— Nesidrovėkite. Jei ne jūs, būtų buvęs kas nors kitas, taigi Vio- 
letai pasisekė, kad tai buvote jūs. 

Burtų Moliūgėlis jai pasakė: 

— Žinote, ką galvoju? Jai ne šiaip pasisekė. Likimas nuvedė 
jus į laivą. Jei būtumėt pasilikusi krante, Violeta nebūtų sutikusi 
Edvardo. Nebūtų turėjusi mažylės Floros. O dabar nebūtų kartu 
su Ištikimuoju. Baisu, ką teko patirti Violetai, ir nesakau, kad jai 
nėra kuo kaltinti likimo. Tačiau kai likimas pakrypsta laiminga 
linkme, turim pamiršti duobėtą kelią, atvedusį mus į laimę. Dabar 
turim sutelkti jėgas, kad mažylė Elora susitiktų su tikrąja motina. 
Su visų mūsų pagalba tai tiesiog negalės nepavykti. 

Nuvedėm motiną į senąsias mūsų gyventas vietas. Pamatėm, 
kad „Slaptasis nefrito takas“ dabar yra privati rezidencija - jos šei- 
mininko galią rodė šautuvais ginkluota sargyba prie vartų. 

— Gangsteriai, - pasakiau. - Arba su gangsteriais besibičiuliau- 
jantys politikai. Girdėjai, ir Geras Vėjas buvo su jais susidėjęs? Su- 
laukė liūdniausio, koks tik gali būti, galo - atleisk, kad iki šiol ne- 
pasakiau. 

Ji paprašė daugiau papasakoti ir išklausiusi krūptelėjo. Kitą sa- 
vaitę praleido Sudžou pas Aukso Balandę - jos pačios žodžiais, 
nutukusią ir aptingusią. Tiesa, buvo suapvalėjusi, bet tik jau ne ap- 
tingusi. Po poros metų, kai išvyko iš Šanchajaus, ištekėjo už baldų 
krautuvės savininko. Tą krautuvę ji pavertė manufaktūros preky- 
bos centru. Kaip mums sakė, baigdama ketvirtąją dešimtį susi- 
laukė sūnaus, o su juo gyvenimas pasidarė nebe toks ramus. Taigi 
ji buvo laiminga. 

Motina grįžo namo po trijų savaičių. Vėl tarp mūsų ėmė keliauti 
laiškai ir juose abi įvertinom ilgai lauktą mūsų susitikimą. Abi pri- 
sipažinom, kad ir viena, ir kita slapčia troškom perkeisti tą dieną, 
kai ji išplaukė iš Šanchajaus. Kaip būtume norėjusios, kad savo ka- 
ir mane apsaugojusi. Tačiau negalėjom perkurti praeities. Panašiai 
jautiesi nuėjęs į kiną iš anksto žinodamas, kuo baigsis filmas, bet jį 
pamatęs supranti kino žvaigždes atrodant kitaip, nei tikėjaisi. 

Abi likom patenkintos, kad ir viešnagės pradžioje, ir pabai- 
goje apsikabinom, vis dėlto sutarėm gausiuose laiškuose mūsų 
užmegztą glaudų ryšį abiem esant mielesnį. Susitikusios akis į 
akį stengėmės apgalvoti žodžius. Stebėjome viena kitos veido iš- 
raišką, gestus, sekėme, kur krypsta mūsų žvilgsniai svarstant, apie 
ką dar galėtume kalbėti. Kiti stengėsi išsklaidyti įtampą, nors jos 
nebuvo, arba sukeldavo nepatogumų, kurių būtume galėjusios 
lengvai išvengti. Vis dėlto apskritai jos viešnagė buvo sėkminga. 
Rašėme viena kitai atviriau ir geriau viena kitą suprasdamos. 
Burtų Moliūgėlis sakė, esą turime ištrinti iš atminties metų tarpą, 
skiriantį mūsų išsiskyrimą ir susitikimą. Bet mes nenorėjome jo 
ištrinti. Mums būtinai reikėjo kuo labiau viena kitai atidengti savo 
žaizdą. 


MOTINA NETRUKO GRĮŽTI į Krotoną prie Hadsono, kad galėtų 
būti šalia Floros pasibaigus jos mokslo metams. Čia ji ėmėsi smal- 
sios kaimynės vaidmens. Susidurdavo su Flora miestelio mugėje, 
bažnyčioje, parke ar sutikdavo šaligatviu vedžiojančią šunį. 


Kartą mačiau, kaip jos šuniukas pasileido skersai gatvę ap- 
siuostyti su kitu. Bjaurybės vos nepartrenkė mašina ir išgirdau 
Florą klykiant: „Kupidonai!“ Pajutau, kaip iš baimės susitraukė 


Miestas jūros pakrašty 643 


mano dukraitės širdis ir kaip jai palengvėjo, kai šunelis grįžo su 
visa galva, uodega ir kojomis. 


Tai buvo pirmas kartas, kai ji pavadino Florą dukraite. Žinojau, 
kad ieškoti Eloros ji ėmėsi iš meilės man. Dabar prisidėjo papil- 


domų motyvų, ir aš likau patenkinta. 


Nusipirkau panašų į Floros guvų kernterjerą - pamaniau, 
gal šunys užsinorės kartu pažaisti. Pavadinau savo kalaitę Sa- 
lome. Na, žinoma, Kupidonas ją pamatęs kaip strėlė šovė ša- 
ligatviu ir šunų pavadėliai apsivijo mus kaip gegužės medį. 
Bandydama ištrūkti Salomė jau kėsinosi sudoroti Kupidoną. 
Laimė, kai tik išpančiojom šunis, jie kaipmat suėjo į draugystę, 
tiesą sakant, nelabai švankią, tad ir vėl turėjom juos išskirti. 


Su Salomės pagalba ji dažnai susitikdavo su Flora ir parke. Daž- 
nai nešdavosi šunų sausainių, kad paskatintų Kupidoną ieškoti jos 
su Salome. Ji Floros paklausė, ar verta rinktis kernterjerą dėl pro- 
tingumo. Flora truktelėjo pečiais ir atsakė: „Nežnau. Neabejojau — 
motina būtų užsiėmusi ir žirgų sportu, kad tik prisigretintų prie 
Floros, jei ne mirtina arklių baimė. Jai užteko atkaklumo nuryti 
pasidygėjimą religija ir pritapti prie Metodistų bažnyčios. Iš savo 
tolybės žvelgiau į Florą motinos laiškuose ir nuotraukose. Sužino- 
jau, kad ji trumpai kerpasi plaukus, vilki languotą suknelę ir mėgsta 
piešti. Kad ir ko motina ją klausdavo - apie orą ar artėjančią mieste- 
lio mugę, ji atsakydavo vienodai: „nežnau , - ir truktelėdavo pečiais. 

Florai sulaukus šešiolikos, mama ėmė reikšti susirūpinimą dėl 
„Ne pačios geriausios rūšies“ Floros draugų. Dažnai apsilankydavo 
toks berniukas, ji tekina pasileisdavo prie jo automobilio, berniu- 
kas sėdėdavo atsidrėbęs į dureles ir paduodavo jai pridegtą ciga- 
retę. Toks buvo jo pasisveikinimas. Vieną dieną mama ją pamatė 

išrūkstančią iš bažnyčios ir rėkiančią Minervai: „Kas tau darbo!“ 
Įšoko į jos laukiantį vaikino automobilį. Vaikinas persisvėręs įsi- 
siurbė Florai į lūpas. Minerva susigraužusi ir sutrikusi liko stovėti 
maldininkų minioje. Stebėdama Florą mama įžvelgė šešiolikmetei 
būdingus maišto požymius. Bet jie galėjo pridaryti ir bėdos. Flora 
buvo neatsargi. 

Per kitus metus, anot mano motinos, Flora surimtėjo. Iš pažiū- 
ros atrodė tykesnė. Dar trumpiau - visai nebegražiai ėmė kirptis 
plaukus. Pradėjo ilgai vaikštinėti po parką su piešimo sąsiuviniu. 
Mama paprašė parodyti, ką piešia. Flora atsakė: „Šiaip, dėl savęs“ 
Ji matydavo, kaip Minerva už viską Florą giria, o Florą tos pagyros 
beveik visada piktino. Atsidusdavo ir eidavo šalin. Mano motina 
mokėjo labiau pasverti žodžius — šito meno buvo seniausiai išmo- 
kusi dar „Slaptajame nefrito take“. 

— Mano akimis, visai įdomiai pavaizduota perspektyva. Tam 
tikra akių apgaulė. Bent mano požiūriu. Tačiau meno kūrinį kiek- 
vienas mato savaip. 

Flora atsakė: 

— Tai ir norėjau pavaizduoti - kelias perspektyvas, bet man dar 
ne visai išeina. 

Tai buvo pirmas kartas, kai Flora iš tikrųjų atsakė į mano motinos 
klausimą. Kai mama prisistatė esanti ponia Daner, Flora pasakė: 

- Žinau, kas jūs. Bandėte iš mūsų padaryti kino žvaigždes. 


1937 METAIS, BAIGUSI vidurinę mokyklą, Flora įstojo į koledžą, 
bet mama nesužinojo, į kokį. Ji toliau nuomojosi namą Krotone 
prie Hadsono, kad turėtų kur apsistoti vasarą, jei netyčia grįžtų ir 
Flora. Tačiau Floros ji taip ir nepamatė ir labai nusiminė. 

Jau buvau berašanti atsakymą į jos laišką, bet staiga visu smar- 
kumu užgriuvo karas su Japonija. Ir iki tol šen ten buvo išpuolių. 

Tačiau rugpjūtį ant Pietinės geležinkelio stoties nukritusios bom- 
bos pražudė kone visus ten esančius žmones. Paskui ant kranti- 
nės pasipylė kinų oro pajėgų bombos, o kitą dieną viena nukrito 
ant Sincere universalinės parduotuvės. Po kiekvieno tokio įvykio 
pradėdavom abejoti, ar tikrai mes saugūs net gyvendami Tarptau- 
tinėje Nausėdijoje, kuri ne karo veiksmų zonoje. Japonai apsupo 
Nausėdiją, pasiruošę joje išgalabyti visus japonams priešiškus 
kinus, kuriems užteko kvailumo rodyti savo nuotaikas. O tokių 
buvo daug. Po kiekvieno bombardavimo spėjus praeiti vos ke- 
lioms dienoms vėl imdavo veikti naktiniai klubai ir vėl prasidėdavo 
naujos nelaimės laukimas. Ištikimasis kone kasdien mane perspė- 
davo nesiartinti prie Nankino kelio ar kitos Nausėdijos ribos. Jis 
baiminosi, kad tariuosi turinti pakankamai amerikietiškumo, kad 
galinti vaikščioti kur tinkama. 

— Kad man būtų ramiau, būk gera, įsivaizduok esanti kinė. Ne- 
manyk, kad esi tik pusiau nesaugi. 


1938 METŲ SAUSĮ Ištikimasis įteikė man laišką. Jis buvo nuo Flo- 
ros ir adresuotas „dėdei Ištikimajam“. Tai buvo pirmas kartas, kai 
Ištikimasis buvo pripažintas dėde, ir virpančiu pirštu rodydamas 
žodį „Dėde“ nusibraukė šykščias ašaras. 


1938 gruodžio 26-oji 
Mielas Dėde Ištikimasis, 

jei per pastaruosius devynerius metus esate iš manęs gavęs 
padėkos laiškų, tai jie buvo ne mano. Aš iki šios dienos jūsų 
laiškų nebuvau mačiusi. Juos, kaip ir jūsų dovanas, nuslėpė bu- 
vusi mano motina Minerva Aivori. Pirmiausia leiskite man pa- 
sakyti, kad esu išties sujaudinta, jog išsaugojote mano tėvo ran- 
kogalių sąsagas, automatinį plunksnakotį ir eilėraščių knygą. 


646 Malonumų rūmai 


Judu turėjot būti tikrai geri bičiuliai, jei nepasivarginot man į 
tokią tolybę iš Kinijos atsiųsti tuos daiktus. Taigi labai už juos 
dėkoju. Jie man tikrai daug reiškia. 

Ačiū ir už Kalėdų dovanas, ypač už nefritinį arkliuką. Ne- 
žinojau, kad pagal kinų Zodiaką tai mano ženklas. Tikiuosi, 
jo akys nėra tikri rubinai. Apyrankė su pakabučiais man būtų 
tikusi, kai buvau dešimties, ir tiesiog apmaudu, kad jos tada ne- 
gavau, nes tiesiog dievinau tokias apyrankes. Net neįsivaizduo- 
jate. Tiesą sakant, stebiuosi, kaip galėjote taip tiksliai atspėti 
mergaitės norą turėti būtent tokį daiktą. 

Beje, ieškodama jūsų laiškų, aptikau ir rašytų savo tėvo. Iš 
jų tapo aišku kaip dieną, kad Minerva Aivori nėra tikroji mano 
motina. (Ji ir yra toji apgavikė, kuri rašė jums laiškus.) Visada 
tai įtariau ir dabar dėl įvairiausių priežasčių, kurių čia nemi- 
nėsiu, esu patenkinta sužinojusi tiesą. Išsiaiškinusi faktą, kad ji 
nėra mano motina, savaime susidomėjau, kas ta tikroji. Pasku- 
tiniame savo laiške Minervai mano tėvas rašė, kad vedė Šancha- 
juje kitą moterį ir ji netrukus gimdys bendrą jų kūdikį (mane). 
Bėda ta, kad jis nepaminėjo jos vardo. Suprantu, tai nerimtas 
klausimas, bet gal jūs netyčia žinote tikrosios mano motinos 
vardą? Suprantu, tai buvo prieš šimtą metų ir, kiek galiu spręsti, 
ji netrukus po mano tėvo mirė per pandemiją. Na, ne taip ir 
svarbu. Tiesiog man smalsu. Bet jeigu ji gyva ir ją pažįstate, su- 
tikęs perduokite nuo manęs linkėjimus iš Niujorko. 

Nuoširdžiai jūsų - 

Flora Aivori 


P S. Niekada nemėgau poezijos, bet dabar, kai jau žinau, 
kaip mano tėvas mėgo jūsų atsiųstą knygą, bandysiu iš naujo. 
Ką gali žinoti. 

Ištikimasis nesitvėrė pykčiu. 

- Ji negaudavo mano laiškų! Tuos laiškus rašė ta šuns kalė. „Mie- 
las pone Fangai.“ Visus tuos metus galėjau būti vadinamas dėde. 

— Flora jau žino. 

Tik tiek pasakiau. 

Svarsčiau, ką jai rašyti. Ar papasakoti, kaip ji buvo išplėšta man 
iš rankų ir abi klykėm šaukdamosi viena kitos? Ar pasakyti, kaip 
Minerva ir ponia Lamp atėmė iš manęs visas galimybes ją turėti 
šalia? Galiausiai išreiškiau didžiulį džiaugsmą ją atradusi ir pasa- 
kiau karščiausią viso savo gyvenimo norą buvus vėl kada nors su 


ja susitikti. 


Turiu tau daug papasakoti apie tavo tėvą ir kaip karštai jis 
tave mylėjo. Tuo tarpu, jei norėtum susitikti su savo močiute, ji 
yra ten pat, Krotone prie Hadsono, ir daugelį metų tave stebėjo. 


Flora atsakymą pasiuntė telegrama. Ji norinti susitikti su savo 
močiute. 


MAMA SAKĖ SUSITARUSI su Flora susitikti parke, ir vos pamačiusi 
ją stovint prie tiltelio Flora mestelėjo: 

— Taip ir žinojau, kad čia taip paprastai nesibaigs. Nuolatos su 
jumis kaktomuša susidurdavau. Maniau, tėvai jus pasamdė mane 
šnipinėti. O paskui pradėjau galvoti, kad jūs šiaip kvaištelėjusi ponia. 

Ji nepuolė rodyti jai meilumo kaip močiutei. Daugiausia ją vedė 
smalsumas, atmieštas atsargumu. Motina tai suprato ir Florai pa- 
sakė, kad vienintelė jos paskata buvusi noras tikrajai motinai pasa- 
kyti, kad dukrai viskas gerai. 

— Galit jai sakyti, ką norit, - tarstelėjo ji. - Bet iš kur galit žinoti, 
kas man gerai ir kas negerai? Aš net pati nežinau, ar man gerai. 

Motinai ji pasakė sužinojusi tiesą apie mane, kai buvo grįžusi 
namo per Kalėdų atostogas. Jos motina buvo dviem savaitėms 
išvykusi į Eloridą - į povestuvinę kelionę su naujuoju vyru, anot 
Eloros, „apsigimusiu parazitu . Laiškų dėžutėje ji radusi Ištikimojo 
laiškus kalėdinėje dovanų pakuotėje, kurioje buvo šalikas. Ėmė 
laužyti galvą, ką reiškia jo minėtas „pernykštis kalėdinis sveikini- 
mas“ ir dėkojimas už jos padėkos laiškelį. Tada ji puolusi krėsti mo- 
tinos stalčius, lentynas, spintas. Minerva viską mėgo kaupti kaip 
žiurkėnas, tad Flora buvo tikra ką nors kur nors rasianti. Palėpėje 
rado kelias virvele perrištas batų dėžutes. Viduje buvo laiškai - ne 
tik dėdės Ištikimojo, bet ir jos tėvo. Skaitant visus iš eilės jai bloga 
darėsi pamažu vis labiau suvokiant, kas įvyko. Kiek galėjo spręsti 
iš datų, dauguma laiškų buvo rašyti dar prieš jai gimstant. Tėvas 
juose meldė Minervą duoti sutikimą skirtis, tvirtindamas, kad nie- 
kada pas ją negrįš, kad jos nemyli ir niekada nemylėjo. Ankstes- 
niuose laiškuose buvo užuominų apie Minervos ir ponios Lamp 
suktybę, kuri jam surišo rankas, ir jis buvo priverstas tuoktis be 
meilės. Vėlesniuose laiškuose ji buvo koneveikiama už melagingas 
žinias apie jo tėvo sveikatą, kad prisiviliotų jį namo. Paskui Flora 
perskaitė laišką, kuriame buvo parašyta, esą jis myli kitą moterį 
Šanchajuje ir ji tapo jo žmona. „Greitai gims kūdikis, — rašė jis, — 
tikras kūdikis, ne išgalvotas, kuriuo prisidengdama mane apgavai 
ir privertei tave vesti. Ar tau nepakanka šio įrodymo, kad niekada 
pas tave negrįšiu?“ Tas laiškas, išsiųstas 1918 metų lapkričio 15 
dieną, buvo paskutinis. 

Flora mano motinai pasakė norinti sužinoti tiesą: kas esanti 
tikroji jos gimdytoja, kodėl gyvenanti Šanchajuje, kaip susipaži- 
nusi su jos tėvu. 

— Prašom man nebrukti gražaus melo. Aš jo atsivalgiau per visą 
gyvenimą. Nenoriu pasijusti dar vienu būdu apmulkinta. Jei faktai 
nemalonūs, aš juos priimsiu. Man tas pat, kaip yra, jei tai tiesa. 

Pradėjau pasakoti nuo to, kad jos motina yra pusiau kinė. Iš 
pradžių Flora apstulbo, bet paskui ėmė juoktis ir pasakė: „Na, 
ar ne likimo ironija?“ Paaiškėjo, kad būdama trylikos ar ketu- 
riolikos meldė Minervos nusivesti ją į kinų restoraną Olbanyje. 
Minerva tikino, esą jai ten nepatiks. Flora paklausė, iš kur ji tai 
vairavo toliau. Sulaukusi šešiolikos, su savo vaikinu - tuo ne- 
tikėliu, apie kurį tau pasakojau, - buvo nuvažiavusi į miestą ir 
paragavo kiniškų valgių. Sakė taip pasielgusi gieždama pyktį 
ant Minervos, bet paaiškėjo, kad jai tiesiog skanu. Aš Florai pa- 
sakiau, jog mažytė ji turbūt dažniau valgiusi kiniškus valgius 
negu vakarietiškus. Į tai ji atsakė: „Žinoma, jie man patiko. Juk 
aš turiu kiniško kraujo.“ 

Paskui atskleidžiau jai sunkesnę tiesą. Pasakiau taip: „Tavo 
motiną pagimdžiau santuokoje, o ji tave pagimdė teisėtai nesu- 
situokusi. Dėl to Aivoriams pavyko tave atimti iš mamos.“ Flora 
nieko neatsakė. Iš jos veido nieko negalėjai suprasti. Galiausiai 
ištarė: „Noriu ją pamatyti. Jeigu ji man nepatiks, neprivalėsiu 
toliau su ja matytis. Bet galvoju - jeigu ji tokia kaip jūs, tai turi 
būti visai nebloga.“ 


1939-ųjų kovas 


Mano motina su Flora pirmiau nuvyko į San Fransiską, ten po sa- 
vaitės turėjo sėsti į laivą, plaukiantį į Šanchajų. Joms būnant San 
Fransiske Flora nakvojo tame miegamajame, kuris, kaip kadaise 
sakė motina, turėjo būti mano. Ir dabar ryškiai jį įsivaizdavau: sau- 
lėto geltonumo sienos, didžiulio ąžuolo šakos taip arti lango, kad 
gali ant jų užsilipti. Tas kambarys man buvo laimės simbolis. Įsi- 
vaizdavau Florą laipiojančią to medžio šakomis. 

Mama minėjo tuos namus virtus tokia griuvena, kad juos pri- 
kelti būtų didžiulis darbas. Vienam žmogui ten per daug vietos, 
per daug liūdnų ir per mažai gerų prisiminimų. Kai Florai ji prasi- 
tarė turbūt parduosianti tuos namus, ši atsakė: 

— Neparduokit. Gal aš juos suremontuosiu ir atsikelsiu čia gy- 
venti. Noriu kuo toliau pabėgti nuo Minervos, o kur nors reikės 
pasidėti. 

Ji nepasakė, kad mano motina galėtų gyventi kartu. O kur dar 
jai gyventi? 

Atėjo ir tas momentas, kurio mama bijojo. Flora panoro susi- 
tikti su „kiniška savo dalimi“, turėdama omenyje Lu Šingą, kurio 
mama nebuvo mačiusi nuo 1912 metų. Nepaisė jo maldavimų su- 
sitikti ir išklausyti jo atsiprašymų - tikėjosi šitaip jį išnyksiant iš jos 
gyvenimo ir prisiminimų. Bet pasakė jo nekaltinanti, kad atviliojęs 
ją į San Fransiską pažadais pagaliau suvesti su Tedžiu. Ji pati tuo 
susiviliojo ir dabar nenorėjo, kad kas nors jai primintų daugybę 
klaidingų sprendimų, kuriuos ji priėmė meilės vardu. Spėjau, bai- 
minasi vėl galint surusenti meilės liepsną. 

Motinai ir Florai jau plaukiant laivu gavau dar vieną laišką. Ra- 
šytą praėjusią savaitę, kai jos tebebuvo San Fransiske. 


Vos pagalvojusi apie šį susitikimą pavirstu į nervų kamuolį. 
Paskutinįkart jį mačiau prieš dvidešimt septynerius metus. Iki 
šiol prisimenu, koks buvo žavus. Bijau, sužavės ir Florą, ir ji įsi- 
geis į savo gyvenimą įsileisti puikųjį senelį iš Kinijos. Pasakė no- 
rinti sužinoti visą tiesą, bet turėsiu gerokai pasistengti pateikti 
faktus, o ne savo emocijas jam. Tad papasakojau apie jo ryšius 
su dviem žmonėmis: ponu Aivoriu, jos seneliu - meno kūrinių 
kolekcininku, ir mano tėvu, jos proseneliu meno istoriku Džonu 
Minternu. Jau buvau pradėjusi jai pasakoti, kad Lu Šingas 
buvo pono Aivorio globotinis ir kelerius metus gyveno jų na- 

muose, 0 tada Flora tarė: „Palaukit. Aš apie jį girdėjau - tai 
yra nugirdau savo senelį kalbant apie žmogų iš Kinijos, prieš 
daugelį metų gyvenusį mūsų namuose. Anot jo, „tas tepliorius 
siauraakis, kinų išpera klastūnas Džono dukrą suvedžiojo tėvui 
po pat nosim! Pamaniau, kad tas mano senelio minimas te- 
pliorius buvo linksmų plaučių veikėjas. Man tas pasakymas 
skambėjo lyg kokia greitakalbė. Vis greičiau maldama liežuviu 
kartodavau: „Tas tepliorius siauraakis, kinų išpera klastūnas 
Džono dukrą suvedžiojo tėvui po pat nosim. Dabar jau nu- 
manau, ką jis norėjo pasakyti. Ta duktė buvot jūs ir pagimdėt 
mano motiną, kurią paskui įsimylėjo mano tėvas, o pagimdžiusi 
mane ji pavertė brūzgynais šeimos genealogijos medį. Laukiu 
nesulaukiu, kada pamatysiu jus suvedžiojusį tepliorių siaura- 
akį, kinų išperą klastūną.“ Tada jai daugiau papasakojau apie 
Lu Šingą - plikus faktus, tarkim, kaip jis paėmė iš manęs kūdikį 
ir dingo dvylikai metų. 


Rytojaus dieną gavau dar vieną laišką. 


Flora kartais taip ką nors pasako, kad laikykis. Vakar pa- 
galiau susiruošėm susitikti su Lu Šingu. Manau, įsivaizduoji — 
dvidešimt septynerius metus jo akyse nemačiusi neradau sau 
vietos. Anuomet vien nuo to žmogaus žvilgsnio pasijusdavau 
lyg išrengta. Dar mums neiškėlus kojos iš namų Flora pasakė, 
kad mano suknelė labai graži ir labai tinka prie žalių akių. Pa- 
dėkojau. Tada ji paklausė: „Nauja, ar ne? Nespėjus atslūgti 
mano nuoraudžiui pridūrė: „Kirpėjas gerai padirbėjo prie jūsų 
plaukų. Jei atvirai, tai su ankstesne šukuosena atrodėt kvai- 
lokai. Guldau galvą, tas tepliorius prakeiks tą dieną, kai jus 
paliko!“ Ir mirktelėjo man. Kaip tau patinka? Tiesą sakant, 
tikrai norėjau kuo geriau pasirodyti nuėjusi pas Lu Šingą, ir 


652 Malonumų rūmai 


tegul jis lapais apsikasa. Beje, „apsikask lapais - naudingas 
posakis, kurį išmokau iš Floros. Tai mandagiai išreikšta mintis 
„eik šikt“. 

Dešimtą ryto atvykom į meno galeriją Nob Hile, ten Lu 
Šingas pardavinėja savo paveikslus. Tiek ir tos galerijos - šuns 
būda, bet jis greičiausiai jos savininkas. Kas gi dar pardavinėtų 
tuos paveikslus? Flora elgėsi mandagiai ir nutaisė įprastą be- 
reikšmę veido išraišką. Spausdama Lu Šingui ranką atidžiai 
įsižiūrėjo į jo veidą. Spėliojau, ką jame pamatė. Mano akimis, 
labai jau susidėvėjęs, ankstesnė dvasia išblėsusi, nors vis dar gra- 
žus, balsas - toks pat melodingas ir britiškas. Jis visada turėjo 
kažką kiniškai karališka, dėl ko iš jo tikiesi daugiau, nei jis gali. 
Akimirką pagavau jį man besišypsant ir pamaniau, ar tik jo 
galvoje nesisuka mintis: „Vargšė Lulu, iš jos liko tik kvaištelėjusi 
senikė. Bent jau plaukai padoriai atrodo.“ Priėjęs arčiau padė- 
kojo, kad atvykome. Žvilgsnis buvo liūdnas. „Viskas turėjo būti 
netaip, - pasakė jis. - Atleisk.“ Visas mano nusiteikimas jį siųsti 
po velnių išgaravo. Liūdnai susimąsčiau. 

„Kaip laikosi žmona? - žvaliai paklausiau. Jis pagarbiu 
tonu atsakė: „Ji mirė.“ Vėl įsižiebė menkas vilties spindulėlis - 
tiksliau, ne vilties, o jos prisiminimo, - kad vieną dieną jis liks 
laisvas ir mane ves. Manau, nudžiuginsiu tave pasakydama, jog 
po dviejų sekundžių atsitokėjau. „Liūdna girdėti, - pasakiau. - 
Ir liūdna prisipažinti - nė vienas mano vyras nemirė. Su visais 
turėjau išsiskirti. Ruošiuosi eiti už ketvirto.“ Buvau tikra jį su- 
pratus, jog tai pramanai, bet ką jis galėjo sakyti? 

Flora vaikštinėjo po mažutę galeriją ir, atrodė, apžiūrinėja 
meno kūrinius arba, tiksliau, gaminius. Tai buvo vaizdai su 
valtimis įlankoje - vienuose bangos buvo ramios, kituose šėlo 
lyg keldamos maištą „Bounty“ laive. Jis tapė į kalną ir į žvaigž- 
des kylančius funikulierius. Turėjo daug Aukso Vartų tilto at- 

vaizdų — jis nutapytas auksu, nors yra raudonas. Buvo ir ke- 
letas jūrų liūtų uolėtose salose. Mano žvilgsnį ypač patraukė 
vienas paveikslas. Tu jį žinai. „Nuostabos slėnis“. Jų buvo ke- 
liolika - vienuose pavaizduotas saulėlydis, kituose saulėtekis, 
vienas - prieš audrą, kitas - po audros. Viename slėnio dugną 
dengė purpurinių gėlių kilimas. Kitame jos buvo mėlynos. Kai 
kuriuose tarp kalnų atsiveriančiame tarpeklyje buvo pavaiz- 
duotas miniatiūrinis auksinis miestas, nušviestas rojaus spin- 
dulių. 

Tau bus smagu išgirsti, kad tavo duktė - nuovoki meno ver- 
tintoja. Lu Šingui ji pasakė, esą jo specializacija, kaip matyti — 
linksmos scenos. Mostelėjusi į „Nuostabos slėnį paklausė, ar jis 
negalįs nutapyti tokio paties, tik didesnio formato paveikslo ir 
vaizdą papildyti paukščiais danguje. Jis atsakė lengvai galin- 
tis, mat dažnai pritaiko paveikslus prie klientų pageidavimų. 
Mūsų gudruolė tarė: „Taip ir maniau.“ Jis paklausė, ar ji ne- 
norėtų kurio nors paveikslo, bet ji atsisakė ir paaiškino: „Tie- 
siog pasidomėjau, kaip užsidirbate pragyvenimui.“ Mačiau jį 
suprantant, ką ji nori pasakyti, ir man jo pagailo, mat prisimi- 
niau kartą laiške jį prisipažinus esant vidutinį tapytoją, kuriam 
trūksta dvasios gelmės, - jis gerai save pažino, tad turėjo dėl 
ko nusivilti gyvenimu. Tą minutę visai ant jo nebepykau. Man 
buvo jo gaila. 

Mums išėjus iš galerijos Flora pasakė, girdi, Lu Šingas - ne- 
tikras tapytojas. Visi jo paveikslai, kaip ji sakė - tik kopijos, ir 
dargi ne pačios geriausios. „Man susidarė įspūdis, kad visą tiesą 
juose išnaikino dirbtinis džiaugsmas, - kalbėjo ji, - tačiau tai 
visai ne džiaugsmas, o blogiausia net ne jo dirbtinumas. Jis pa- 
vojingas.“ 

IšTIKIMASIS, BURTŲ MOLiIŪGĖLIS ir aš atėjom į uostą pasitikti 
Eloros ir mano motinos. Man svaigo galva, trūko oro. Dar kartą 
paprašiau Ištikimojo ir Burtų Moliūgėlio atsargiai rinktis žodžius. 
Nenorėjau, kad nors kiek būtų užsiminta apie Rytą Vakarą, Gerą 
Vėją ar kurtizanių namus. 

— Jau dešimt kartų sakei, - tarė Ištikimasis ir spustelėjo man 
ranką. - Aš irgi nervinuosi. 

- Ji akimirksniu tave pažins, - pasakė man Burtų Moliūgėlis ir 
įvarė dar daugiau nerimo. - Nuotraukose ji visai tokia kaip tu. 

Iš pradžių pamačiau motiną, o po akimirkos mano akiratyje at- 
sidūrė Flora. Jos stovėjo prieplaukoje tarp šurmuliuojančių šimtų 
bruožų, tik žalią jos skrybėlaitę šalmą. Ji buvo aukštesnė už mano 
motiną ir daugelį aplinkinių. Ūgį paveldėjo iš Edvardo. Žiūrėjau, 
kaip ji žengia į mane, plaukdama per žmonių knibždėlyną. Jai pri- 
ėjus arčiau pamačiau dar daugiau Edvardo veido bruožų, rimtą jo 
veido išraišką. Ji buvo to paties gymio, tokios pat spalvos plaukais. 
Prieš prieidama stabtelėjo, rankos mostu parodė lagaminą ir link- 
mačiusi jos nuotraukas, kai jai buvo septyneri, dešimt, trylika, sep- 
tyniolika, o naujausia buvo daryta prieš pusę metų - joje ji atrodė 
modernesnė. Tačiau širdyje ir mintyse saugojau du ryškius prisi- 
minimus: kvatojančio, krykštaujančio kūdikio ir nuo manęs plė- 
šiamos klykiančios mergytės. Nuolat gyvenau su šiais dviem pri- 
siminimais ir jie vienodai draskė man širdį. Vis atgydavo jausmas, 
kaip ji miega man ant rankų, jusdavau jos kūnelio svorį. Mažylė 
Flora kaip gali būti ši aukšta madinga moteris raudonai dažytomis 
lūpomis ir trumpai kirptais plaukais. 

Staiga priešais išdygo motina ir trumpą akimirką mane apsika- 
bino. Per šituos dešimt metų buvo gerokai pasenusi. Plaukai visai 
žili, dabar ji buvo už mane žemesnė. Šukuosena atrodė kaip ką tik iš 

kirpyklos, suknelė pabrėžė jos akių spalvą. Turbūt tokią ją matė Lu 
Šingas, kai jie susitiko galerijoje. Ji tebebuvo tokia pat žvitri ir lin- 
kusi vadovauti. Atsisukusi pamojo Elorai ir parodė į mane, Flora at- 
kreipė į mane akis ir linktelėjo. Jos veido išraiška nepasikeitė. Jame 
nebuvo nei nustebimo, nei džiaugsmo. 

Burtų Moliūgėlis uždėjo ranką man ant peties. 

— Na, tik pažiūrėk. Jos mimika tokia pati kaip tavo, kai bandai 
apsimesti nenorinti to, ko iš tikrųjų nori. Pažiūrėk į jos lūpas. Vi- 
siškai taip pat sudėtos kaip dabar tavo. - Ji pakuteno man pasma- 
krę. - Suspaustos kaip replėmis. 

Prisiverčiau nusišypsoti ir tada mintyse pasipylė galimų pri- 
sistatymo frazių repertuaras. „Džiaugiuosi tave matydama“ „Aš 
Violeta Fang“. „Kokia aš laiminga vėl tave matydama, Flora. Aš 
tavo motina. „Aš Violeta Fang, tavo mama.“ „Ar prisimeni mane, 
Flora?“ 

Bet visi išmokti posakiai akimirksniu išgaravo iš galvos ir prie 
jos priėjusi paklausiau: 

— Kaip sekėsi kelionė? Turbūt pavargai? Išalkai? 

Ji atsakė, kad kelionė praėjo puikiai. Ji nepavargusi ir neišalkusi. 
Mėginau jos veide įžiūrėti kūdikystės bruožų ir radau tas pačias 
akis. Pajutusi kaupiantis ašaras nusisukau į šalį. Pajutau ant peties 
jos ranką ir išgirdau sakant: 

— Štai, imkit. 

Ji man padavė nosinę. Nusausinusi akis pažvelgiau į ją ir padė- 
kojau tikėdamasi, kad ir ji bus apsiašarojusi. Jos akys buvo sausos. 
Suėmė baimė. Ji nieko man nejaučia. 

Mama kiniškai pakalbino kulį ir liepė atsargiai nešti daiktus. 
Jos kiniška šneka nuo ano karto buvo dar labiau suprastėjusi. 
Liepiau kuliui nešti daiktus į kitą gatvės pusę, kur mūsų laukė 
automobilis. 

— Kaip keista girdėti jus kalbant kiniškai, - pasakė Flora. — 

Žinau, turit jų kraujo, bet kol nepradėjot kalbėti, buvo visai nepa- 
našu. Manau, priprasiu. 

— Maža tu kalbėjai kiniškai, - pasakiau. — Su teta Čen kitaip nė 
nekalbėjot - tik kiniškai. 

Mostelėjau į Burtų Moliūgėlį ir ji entuziastingai linktelėjo. 

— Aš kalbėjau kiniškai? Kaip juokinga. 

Privedžiau Burtų Moliūgėlį prie Floros ir pasakiau: 

- Tai ponia Čen. Ji geriausia mano draugė ir daugybę metų 
mane globojo. Ji man kaip sesuo. 

Burtų Moliūgėlis linktelėjo ir pasakė jai išmoktus angliškus žo- 
džius: 

— Tu vadinti mane teta Laimė Laimė. 

Motina prisigretinusi spustelėjo rankomis man pečius. 

— Sakiau tau, kad ji tokia kaip tu. Palauk, pamatysi, ji dar ką nors 
padarys kaip tu. 

Ištikimasis kantriai laukė, kada bus pristatytas. Flora priėjusi 
paspaudė jam ranką. 

— Turbūt jūs esate dėdė Ištikimasis. 

Jo veidas nušvito. 

— Tikrai taip, tai aš. O jūs esate mano - pamiršau tą žodį, prastai 
kalbu angliškai - jūs mano duktė. 

Flora nusišypsojo. 

— Turiu tokių įtarimų. 

Senelė, motina ir duktė susėdo ant užpakalinės automobilio 
sėdynės. Motina tyčia pasodino mane per vidurį, kad Flora būtų 
šalia, iš kairės. Buvo tikra kankynė, kad negaliu atvirai įsižiūrėti 
Florai į veidą, tad pratinau akis žiūrėti į priekį ir nurodinėjau vai- 
ruotojui sukti tuo keliu, kur nėra japonų kontrolės postų ties Tarp- 
tautinės Nausėdijos riba. Nenorėjau gąsdinti Floros. Automobi- 
lyje buvo tylu. Jaučiau, tuoj apsiverksiu. Ne šitaip viską įsivaizda- 
vau. Tai atrodė neteisinga. Šitiek metų laukiau, o dabar negaliu iš- 

lieti nei skausmo, nei džiaugsmo. Flora manęs nepažįsta. Jai aš sve- 
tima baltoji, kalbanti kiniškai. Kūdikis, kuris glaudėsi prie manęs, 
dabar buvo abejingas šalia sėdinčiai motinai. Minerva padarė ją 
bejausmę. Rankomis susiėmiau už gerklės. Motina mane jau buvo 
perspėjusi, kad iš pirmo žvilgsnio Flora gali pasirodyti šalta. „Po 
kelių dienų kiek atšils', — rašė ji. 


Po mėnesio jau galėjau pasakyti ją visai atitirpus. Tačiau 
niekada nėra manęs pavadinusi močiute. Aš jai ponia Daner. 
Violeta, per daug nesiskaudink, jeigu paaiškės, kad tai ne tas 
meilus kūdikėlis, kurį visus tuos metus nešiojai prisiminimuose. 
Prisimink, kaip keistai mes pačios jautėmės pasimačiusios po 
ilgo išsiskyrimo. 


Jau buvau Floros beklausianti, ar nenorėtų Šanchajuje pamatyti 
ko nors įdomaus, tik staiga ant jos kaklo pamačiau auksinį širdies 
formos medalioną. Ji išsaugojo jį. Minerva jo neatėmė. Bene būtų 
sunaikinusi, jei būtų pamačiusi, kas viduje. 

— Tu nešioji medalioną, kurį tau dovanojau, - pasakiau. - Prisi- 
meni jį iš tų laikų, kai buvai maža? 

Ji pasičiupinėjo medalioną. 

— Prisimenu, kaip juo žaidžiau kambaryje geltonomis sienomis. 
Ir prisimenu moterį, bandžiusią jį iš manęs atimti. Manau, tai buvo 
mano motina. Tai yra Minerva. Nebegaliu jos daugiau vadinti mo- 
tina. Tiek to, - Minerva toliau mėgino jį atimti, aš jai įkandau, ji 
sukliko, tada pamaniau - reikia dar įkasti. Visąlaik jį nešiojau, bet 
nežinojau, kad tu man jį dovanojai. Minerva tvirtino, esą tai jos gi- 
minės relikvija. Viskas, ką ji sakė, buvo vienas didelis melas. 

— Buvai jį atidariusi? - paklausiau. 

— Nemėginau, kol neperskaičiau savo tėvo laiškų. O tada paju- 
tau, kad tame medalione turi kažkas būti. Kiek privargau bandy- 

dama atidaryti, bet galiausiai atplėšiau. Viduje pamačiau nuotrau- 
kas - tavo ir tėvo, jus abu kartu. Jei nebūtum to neraliuoto daik- 
čiuko užlitavusi, galėjau kur kas anksčiau sužinoti tiesą. 

— Norėjau, kad nuotraukos netyčia neiškristų. Tu nuolat kram- 
tydavai tą medalioną. Matai dantukų žymes? 

— Tai štai kas čia per įrantos. - Ji uždengė delnu medalioną. - Jis 
man buvo labai brangus, net kai nežinojau, iš kur jį turiu. Tai buvo 
stebuklinga širdelė, prie kurios prisilietusi pasijusdavau galiūnė, 
pasiversdavau nematoma arba įgydavau galią skaityti kitų mintis. 
Mažesnė tuo beveik tikėjau. Ne, nebuvau kuoktelėjusi. Tiesiog 
man reikėjo kuo nors tikėti. 

Mano akys vėl sudrėko, nusisukau motinos pusėn. 

— Turbūt pametei nosinę, kurią tau daviau? - išgirdau sakant 
Elorą. Linktelėjau. Ji uždėjo ranką man ant plaštakos. - Viskas 
gerai. Jei nori, paverk. 

Sėdėjau tarp savo dukters ir motinos ir kūkčiojau. 

Pakeliui į namus Ištikimasis parodė kelias įdomybes. Kai rodė 
ką nors kairėje, pasinaudodavau proga apžiūrėti Floros veidą. 
Dabar ji taip pat vogčia dirsčiojo į mane ir šypsojosi puse lūpų. 

— Niekaip galvoje netelpa, jog tu moki kinų kalbą, - pasakė ji, 
ir kad aš tokia pat kaip tu. 

- Iš tikrųjų esi panašesnė į tėvą, - pasakiau. Ji sugluminta įrėmė 
į mane akis. - Akių forma, spalva, antakiai, nosis, ausys... 

Flora persisvėrusi per mane pažiūrėjo į mano motiną. 

— Galji akla? 

Motina jai pasakė: 

— Juk sakiau, Flora. Tu panaši į savo mamą. 


PIRMĄSIAS DVI DIENAS nieko nepasakojau apie praeitį. Visi ke- 
turi aprodėm Florai Šanchajų - tiek, kiek jo buvo galima pamatyti 

Tarptautinėje Nausėdijoje. Ją domino architektūra, ypač stogai 
riestais šelmenimis. 

— Tie stogai - tarsi galva, užversta į dangų. 

Ji iš Burtų Moliūgėlio mokėsi tarti paprastus kiniškus žodžius: 
medis, gėlė, namas, vyras, moteris. Po valandos jau būdavo juos 
įsiminusi. 

Trečiąją dieną per pusryčius pasakė: 

— Jau galiu išklausyti apie savo tėvą. Tiesiog papasakok, nebū- 
tina vaizduoti, kad viskas buvo kaip pridera ir panašiai. Nepraleisk 
smagių detalių. 

— Susipažinau su tavo tėvu, - pradėjau, - kai dėdė Ištikimasis 
jam nurodė mane kaip žmogų, su kuriuo galima pasikalbėti ang- 
liškai. Beje, tavo tėvas pamanė, kad aš paprasta prostitutė iš pigaus 
viešnamio. Iš pirmo karto nesusikalbėjom. 

Ją pralinksmino tas nesusipratimas ir prie jo prisidėjusio Išti- 
kimojo vaidmuo. Kai pamėginau apibūdinti Edvardą, klausėsi ne- 
mirksėdama. Man buvo nelengva į žodžius sudėti tai, kas man buvo 
Edvardas ir kas jis buvo jai. Pasakiau, koks gražus buvo jo balsas, 
ir sudainavau jo sukurtą rytmečio dainelę. Kalbėjau, koks jis buvo 
rimtas, kartais liūdnas, švelnus, mokėjo prajuokinti. Trumpai jai 
papasakojau apie jo sielojimąsi, kai dėl jo išdaigos žuvo berniukas, 
vardu Tomas. Ji nuovokiai pasidomėjo, ką apie tai galvojo jos se- 
nelis ir močiutė. Kai pasakiau juos pareiškus, neva jis nekaltas, ji 
purkštelėjo ir pratarė: 

— Taip ir maniau. 

Pasakodama vis daugiau prisiminimų pajutau, kaip Edvardas 
grįžta atgavęs daugiau bruožų, išlaisvintų iš nuotraukų, iš atmi- 
nimų sąstingio, ir vėl atgyja. 

Nuėjau prie stalo, kuriame laikiau Edvardo dienoraštį. Įteikiau 
ir ji pirštais perbraukė minkštą rudą viršelį. Atvertusi balsu per- 
skaitė pavadinimą, kurį Edvardas vadino pretenzingu. 

Į tolimiausius Tolimuosius Rytus 
B. Edvardas Aivoris III 
Laimingasis Kinijos klajūnas 


Parodžiau jai įrašą, kuriame Edvardas pasakojo apie mūsų išvyką 
į užmiestį, kai mokė mane vairuoti. Jis kurstė mane važiuoti grei- 
čiau, pajusti gyvenimo tempą, tarsi bėgtume nuo mirties, vis pla- 
čiau žengiančios per kraštą, kai jis norėjo vien džiaugtis savo laime, 
nes buvo su manimi — moterimi, kurią mylėjo. Atsigręžiau ir jis 
suprato, kad ir aš jį myliu. 

— Tai buvo meilė, kuri mus aplankė ir dovanojo tave. Per jį tapau 
tyra. Nebebuvau kurtizanė, kuria buvau priversta tapti. Buvau 
mylima ir visada tai nešiosiu širdyje. Išvadinusi mane prostitute, 
ponia Lamp negalėjo atimti jo meilės. Vietoj jos atėmė iš manęs 
kūdikį. Jie atėmė tave ir privertė pamiršti, kokia aš buvau. 

Flora paniurusi klausėsi. 

— Tam tikra prasme to nepamiršau. Dėl to ir neleidau niekam 
liestis prie mano medaliono. Jaučiau - kol jis su manim, kažkas, 
primenantis tave, turi pas mane grįžti. Laukiau tavęs. Tie baisūs 
žmonės kasdien mane įtikinėjo tavęs nebuvus, esą tai tik slogus 
sapnas. 

Ji sielvartingai pažvelgė į mane. Žvilgsnis buvo toks kaip 
Edvardo prieš jam išpažįstant baisią tiesą apie berniuką, nukritusį 
nuo uolos. 

— Jie mane iš tavęs atėmė ir bandė padaryti kitu žmogumi. Aš 
ne tokia kaip jie. Nekenčiu jų. Bet aš ir ne tokia kaip tu. Aš tavęs 
nebepažįstu. Nežinau, kas aš. Žmonės į mane žiūri ir galvoja, kad 
aš baisiai pasitikiu savimi. Ei, mergyt, laimės vaike, aptekusi tur- 
tais ir laisva nuo rūpesčių. Bet aš ne tokia, kokia jie mane laiko. 
Taip, mano suknelės brangios. Vaikštau iškėlusi galvą kaip savimi 
pasikliaujanti mergina, gerai žinanti, kur veda jos kelias. Bet aš ne- 

žinau, ką noriu veikti gyvenime. Nekalbu, kas bus, kai baigsiu ko- 
ledžą, - jei baigsiu. Diena veja dieną, o aš nežinau, ko noriu. Jokia 
bendra gija nejungia tų dienų. Jos padrikos ir kasdien iš naujo turiu 
spręsti, ką man veikti ir kuo būti. 

Minerva bandė man nurodyti, kuo būti. Jos dukterimi. Bet ji 
žinojo, kad jos nemyliu, ir pati manęs nemylėjo. Bandžiau patikėti, 
jog myli. Bet kažkaip suvokiau, kad tai, ką jaučiu iš jos, nėra meilė. 
Maniau, kažkas manyje negerai. Sau atrodžiau meilės nenusipel- 
niusi mergaitė, nemokanti mylėti. Mokykloje matydavau, kaip 
mergaitės bendrauja su savo motinomis. Ruošdavo velykinius 
krepšelius ir sakydavo: „Mėlyna - mano mamos mėgstama spalva.“ 
Mėgindavau apsimesti, kad ir man smagu kaip kitoms mergaitėms. 
O paskui pavargdavau apsimetinėti. Kuo aš apsimetinėju? Ir kas 
būčiau, jeigu neapsimetinėčiau? 

Kaip ir mano tėvas, buvau auklėjama pagal senas geras Aivorių 
tradicijas. Tu negali klysti. Tu visada teisi. Gali neraudonuodama 
meluoti ir priversti kitus šokti pagal tavo dūdelę, nes užtektinai turi 
pinigų pašalinti sau iš kelio visas kliūtis. Gali nusipirkti žavėjimąsi, 
pripažinimą, pagarbą -— be abejo, dirbtinę. Juos tenkino pirštu nu- 
verčiamas kartoninis fasadas. Aš viską padariau, kad parodyčiau, 
jog manęs jis netenkina. 

Dar visai vaikas lioviausi mokiusis ir vis susikirsdavau per kon- 
trolinius. Jei žinodavau teisingą atsakymą, tyčia įrašydavau netei- 
singą. Šeima kaltino mokytojus, kad neteisingai mane vertina, ir 
išsireikalaudavo leisti man pakartotinai atlikti kontrolinių darbų 
užduotis namie. Samdydavo žmogų surašyti teisingų atsakymų. 
Tapau mokyklos pažiba! 

Būdama vienuolikos ėmiau vagiliauti iš parduotuvių. Tai buvo 
smagu, nes pavojinga ir mane galėjo sučiupti. Niekada nebuvau 
patyrusi tokių stiprių išgyvenimų — bent jau kiek prisiminiau — 
ir man to reikėjo, turėjau taip elgtis. Iš žaislų parduotuvės pavo- 

giau alavinį kareivėlį. Man jo visai nereikėjo. Bet parsinešusi namo 
staiga pajutau, kad jis mano, aš teisėtai jį paėmiau. Tai buvo mano 
teisė. Vogiau ir vertingus, ir beverčius daiktus: sidabrinį kūdikio 
puodelį, obuolį, blizgančias sagas, antpirštį, į antpirštį telpantį si- 
dabrinį šuniuką, pieštuką. Kuo daugiau vogiau, tuo daugiau jau- 
čiausi turinti prisivogti. Manyje buvo tarsi bedugnis Kalėdų Se- 
nelio maišas, kurį pati nežinodama kodėl turėjau pripildyti. Vaiz- 
davausi, kad jį pripildžiusi suprasiu, kam to reikia. Galiausiai 
buvau sučiupta ir buvusi netikra mano motina paklausė, ar man ko 
trūksta. Nieko neatsakiau, negalėjau gi jai sakyti, kad manyje yra 
tuščias Kalėdų Senelio maišas. Ji aiškino, jog tereikėjo pasakyti, ko 
noriu, ir būtų nupirkusi. Davė man dešimt dolerių. Išėjusi į lauką 
išmečiau tuos pinigus. Mane įsiutino jos manymas, kad sumokė- 
jusi gali išgyvendinti blogąją mano dalį. Vėl ėmiau vogti. Norėjau, 
kad mane tučtuojau vėl sugautų. Bet niekas tų vagysčių nepaste- 
bėjo. Tad ėmiau vogti stambesnius daiktus, padėtus matomose 
vietose, - lėlę, taupyklę ar medinį galvosūkį. Žinojau krautuvinin- 
kus mane matant, bet jie nieko nesakydavo. Kaip vėliau sužinojau, 
buvusi motina buvo atidariusi sąskaitą ir krautuvininkai žymėda- 
vosi mano pavogtų daiktų kainas. Jos ir buvo padengiamos iš tos 
sąskaitos. Jiems tai buvo kaip pokštas. 

Nenorėjau būti bloga. Nebuvau tokia. Tiesiog šitaip pasijusda- 
vau priartėjusi prie savęs tokios, kokia galėjau būti, nes buvau ne 
tokia kaip jie. Būti tokiai kaip jie reiškė nemanyti nieko bloga nei 
apie juos, nei apie pasaulį, nei apie tuos, kurie trina rankas ir de- 
dasi juos gerbiantys, nors iš tikrųjų gerbia tik jų pinigus. Būti to- 
kiai kaip jie reiškė tikėti, kad meilė - tai pakštelėjimas į skruostą. 
Meilė esą turi atnešti laimę ir išgelbėti nuo vienatvės. Pajunti tai, 
ko daugiau su niekuo nejautei. Ir jei tai meilė, tirpsta širdis. Taip 
man buvo su savo šunimi. Žmonės sako, esą tikra meilė pastovi. 
Ką gi, jokia meilė nėra pastovi. 

Paaugusi susidėjau su tokiais draugais, kuriuos Aivoriai laikė 
padugnėmis, ypač vaikiną, vardu Penas. Žinau, ponia Daner jį 
matė, kai mane šnipinėjo. Mes su juo rūkėm. Išgėrinėjom. Dariau 
viską, ko buvo negalima daryti, o tada pastojau. Kai supratau, kad 
turėsiu vaiką, pasijutau tarsi galiausiai padariusi tai, ko norėjau. 
Pasikeičiau. Tapau kitokia. Mano kūnas tapo kitoks. Žmonės ėmė 
kitaip į mane žiūrėti. Pastojusios merginos, jų akimis, amoralios 
ir kvailos. Tik šis pasikeitimas man nepatiko. Nebuvau amorali ir 
kvaila. Patekau į tam tikrą padėtį, ir dar su vaikinu, kurio nemylėjau. 
Anksčiau maniau, kad jis kitoks, nes jam vis vien, ką kiti galvoja. Jis 
buvo juokingas ir pavojingas. Bet žinojau, kad jo nemyliu. Norėjau 
mylėti, bet kad iš jo nebuvo nieko doro. Niekas tuose pelenuose 
nežibėjo, jei supranti, ką noriu pasakyti. O jis, girdi, panoro gar- 
bingai paimti mane į žmonas. Pasakė mane mylintis ir paklausė, ar 
jam už tai bus atlyginta. Atlyginta! Tai buvo prakilniausias žodis, 
kokį jis buvo pasakęs. Jam pasitaikė proga vesti panytę Didžpini- 
gytę ir jis žodyne sužvejojo reikiamą žodį. Net jis pasirodė esantis 
apsimetėlis. Tik kūdikis niekuo neapsimetė. 

Kaip manai, ką ruošiausi daryti? Dar nebuvau sumąsčiusi, bet 
negalėjau išsisukti nuo sprendimo. Supratau greitai turėsianti pa- 
likti namus. Negalėjau leisti, kad mano vaikas užaugtų toks, kaip 
buvusi mano šeima. Jie ir patys būtų buvę patenkinti, jei būčiau iš- 
ėjusi. Būtų pritrūkę melagysčių vis didėjančiam pilvui pridengti. 
Minervai prireikė dviejų mėnesių pastebėti, kad man kažkas ne 
taip. Kas rytą savo kambaryje vemdavau. Kartą sublogavau per 
vakarienę. Ji jau ruošėsi kviesti gydytoją manydama, kad susirgau 
skrandžiu. Pasakiau jai: „Nesivargink. Aš nėščia.“ Ji uždarė valgo- 
mojo duris ir likome dviese. Pasakiau jai - nežinau, kas tėvas, — 
norėjau dar labiau sugadinti jai nuotaiką. Esą jis gali būti bet kuris 
iš kelių vaikinų. Iš jos išgirdau visišką keistenybę: „Žinojau, kad 
taip atsitiks. Tu gimei pamynus dorovę - kad ir kaip stengiausi, 

nepajėgiau tavęs pakeisti.“ Nesupratau, jog turėjo galvoje tave. 
Pasakė, girdi, suteršiau jų gerą vardą, sugrioviau Aivorių padėtį 
visuomenėje ir kils daugybė apkalbų. Klausydamasi jos žodžių 
ėmiau virpėti. „Panele, - sužvigo ji, - tu peržengei velnio valdų 
slenkstį. 

Pradėjau kvatoti. Ji užriko - liaukis! Nuo jos riksmo mane dar 
labiau suėmė juokas. Tai buvo isteriškas kvatojimas. Suvokiau, jog 
negaliu sustoti, ir tai mane išgąsdino. Kaip keista - juokas gali būti 
gąsdinantis. Ji toliau rėkė, o aš toliau kvatojau. Pareiškė - jeigu iš- 
eisiu su tuo pagedėliu bernu, tai gyvensiu su vaiku kokioje nors 
lindynėje. Tol kvatojau, kol pajėgiau tik švokšti, ėmė trūkti kvapo. 
Ėmiau dusti iš juoko. Tada ji prapliupo rėkti - jei pabėgsiu iš namų 
ir turėsiu tą vaiką, niekad nebegausiu iš jos pinigų. Staiga man pa- 
vyko liautis kvatojus. Pasakiau jai: „Tai aš paveldėsiu pinigus, o ne 
tu. Tai tu negausi pinigų.“ Ji nutilo. 

Pasakiau, jog patinka jai ar ne, aš gyvensiu tuose namuose ir 
pagimdysiu vaiką, ir jei mes tapsim miestelio atstumtaisiais, bent 
jau nieko neslėpsiu. Ji tučtuojau užgiedojo kitaip ir apsimestinės 
paguodos persunktu balsu pasakė, esą turiu susiimti ir nurimti kū- 
dikio ir savo ateities labui. Apsimestinai rūpestingai ištarė: viskas 
bus gerai. „Nesijaudink, mieloji, - kalbėjo, - iškviesiu gydytoją, 
kad tau paskirtų kokių vaistų nuo pykinimo.“ Pamanyk, pavadino 
mane mieląja. Išspaudė tą žodį, kad juo atsipirkusi prikištų nagus 
prie mano palikimo. Sulaukusi gydytojo pasijutau net dėkinga. Sė- 
dėjau susirietusi ant lovos krašto. Ant naktinio stalelio jis padėjo 
vaistų buteliuką ir liepė Minervai duoti man po tabletę triskart per 
dieną. Paskui pasakė suleisiąs vaistų ir kaipmat palengvės. Bakste- 
lėjus adatai tik aiktelėjau ir daugiau nieko nebeprisiminiau, paskui 
atsibudau plėšoma baisaus skausmo. Minerva pasakė - dažnai taip 
būna, kai pykina, ir davė tabletę. Užmigau. Kai vėl atsibudau, ji vėl 
sugirdė man vaistų. 

Po trijų dienų atstūmiau nuo burnos Minervos ranką su ta- 
blete. Supratau: bukas skausmas viduriuose - ne dėl pykinimo. 
Jie mane išskrodė. Pašalino tai, kas jiems atrodė blogis, kas jai kėlė 
nepatogumų ir būtų sugriovę jos padėtį visuomenėje. Iš tos me- 
lagės Minervos, nutaisiusios malonų veidą, išgirdau, kad persilei- 
dau. Kaip nuoširdžiai ji kalbėjo. Girdi, nieko neprisimenu, nes iš 
skausmo netekau sąmonės. Iškeikiau ją paskutiniais žodžiais, ko- 
kius tik mokėjau. Klykiau, o Minerva kalbėjo, kad viskas į gera ir 
po to, ką išgyvenau, nieko keista pasinerti į melancholiją. Ir tada 
nutilau. Ko aš klykiu? Kas nuo to pasikeis? Aš jos neįveiksiu, nes 
neturiu dėl ko su ja kautis. Aš našlaitė. Niekieno vaikas. Nieko ne- 
turiu ir nėra žmogaus, į kurį galėčiau įsitverti. Vienintelis žmogus, 
kuriuo galiu tikėti ir pasitikėti, esu aš pati. Bet aš buvau bejėgė ir 
norėjau į viską numoti ranka, nė nebenorėjau būti stipri. Kokia 
to prasmė? 

Atrodė, mirštu, taip ir nesuvokusi skirtumo tarp tikrosios savęs 
ir tos, kokia nenoriu būti. Pabėgau tą pačią minutę, kai pajėgiau pa- 
kilti iš lovos. Mane surado policija ir sugrąžino atgal. Vėl pabėgau. 
Mane vėl sugavo. Kaskart, kai tik sugaudavo, kažkas manyje mir- 
davo. Nusirėžiau plaukus. Persipjoviau riešus ir ėmiau lakstyti po 
namus taškydamasi krauju. Turbūt sakysi, kad man pakriko ner- 
vai. Vėl buvo iškviestas gydytojas. Užuot uždariusi mane beprot- 
namyje, Minerva nusamdė slauges, ir jos buvo, kol man pagerėjo. 
Jos įmaišydavo vaistų į maistą ar gėrimą, kad mane sutramdytų. 
Tada lioviausi valgyti ir nuleisdavau maistą į tualetą. Vis labiau 
silpau. Paskui pagalvojau — būtų kvaila save numarinti vien iš ne- 
apykantos jiems. Supratau, ką daryti, jei noriu pabėgti. Būsiu gera 
mergaitė veidmainė. Šypsosiuosi prie stalo ir girsiu orą. Džiaug- 
siuosi, kokie mes laimingi, kad nebadaujam kaip kai kurie. Kokie 
mes laimingi, kad nesam Lenkijos žydai. Kokie mes laimingi, kad 
nesam tokie kaip gyvenantys anapus upės. Ėmiau mokytis, be 

samdomų namų mokytojų pagalbos išlaikiau egzaminus ir įstojau 
į mokyklą Naujajame Hampšyre, į kurią buvo kelios valandos vin- 
giuoto kelio, - numaniau Minervą ten nevažinėsiant. 

Namie nesilankiau, buvau tik du kartus. Vieną - kai mirė mano 
močiutė ponia Aivori. Advokatas oficialiai man pranešė ką tik pa- 
veldėjus Aivorių turtą. Jis atiteko man, o ne Minervai. Tačiau ji, 
tariamai kaip mano motina, turės teisę savarankiškai spręsti, kaip 
naudoti šį turtą, iki man sukaks dvidešimt penkeri. Pirmiausia, ką 
ji padarė, tai ištekėjo už žmogaus, kuris skelbėsi esąs naftos telkinio 
savininkas. Gal į kieno šulinį ir išpylė butelį Crisco aliejaus - štai ir 
visas jo naftos telkinys. Antrąkart grįžau namo per Kalėdas suži- 
nojusi Minervą su naujuoju vyru išvykus į Eloridą. Buvau susiruo- 
šusi išsigabenti likusius savo daiktus. Nenorėjau ten palikti jokio 
pėdsako. Tada pašto dėžutėje ir radau dėdės Ištikimojo laišką ir 
dovaną. 

Kai išsiaiškinau, kad Minerva nėra mano tikroji motina, pasau- 
lis apvirto aukštyn kojomis. Anksčiau mano jausmai tik po kruo- 
pelę byrėjo lauk kaip druska pro druskinės skylutes. O dabar pasi- 
pylė urmu. Pagaliau viską supratau. Minervai aš buvau gyvas įžei- 
dimas. Ji nekentė mano veido, nes tai buvo veidas moters, kurią 
mylėjo mano tėvas. Ji negalėjo manęs mylėti. Ir aš negalėjau jos 
mylėti. Manyje nieko nebuvo bloga, išskyrus tai, kad buvau kaž- 
kieno kito vaikas. Mane tai nudžiugino. Dabar galiu būti savimi! 
Bet tą pačią akimirką išsigandau. Juk nežinau, kas aš. Buvau kaip 
tas didelis tuščias Kalėdų Senelio maišas. 

Tai štai kokia aš, įžūli mergiotė - deduosi visažine, o iš tikrųjų 
net nesižinau, kas esanti. Aš visiškai išsimušusi iš kelio. Bet čia, 
Kinijoje, pasijutau geriau, nes ir visi kiti čia atsidūrę išsimuša iš 
kelio. Turiu galvoje, ne gatvėse pasiklysta. Viskas čia glumina, 
rėžia ausį, viskas keista ir nauja. Nesupranti kalbos, nežinai tai- 
syklių. Ir visas tas sąmyšis nustumia į šalį tavo paties sąmyšį. Gali 

pradėti viską iš naujo. Vėl galiu virsti pusketvirtų metukų mer- 
gyte. Galiu mokytis naujų žodžių: pienas, šaukštas, vaikas, noriu 
ant rankų. Aš tikrai pradedu prisiminti tuos žodžius. Juose jaučiu 
dalelę savęs ir jaučiu, kaip ji į mane grįžta. Grįžta per prisimini- 
mus apie save. Apie tave. Prisimenu, kaip sakiau: „Aš bijau.“ Ne- 
prisimenu, ar kiniškai, ar angliškai. Ir dar prisimenu save - mažą 
mergytę motinos glėbyje - tavo glėbyje. Žinau, kad tai buvai tu, — 
kai dabar žengiau pirmus žingsnius Šanchajuje ir įsėdau į auto- 
mobilį, pažiūrėjau tau į smakrą. Prisiminiau, kaip matydavau tą 
patį smakrą, kai laikydavai mane ant rankų, nes jis būdavo man 
sulig akimis. Baksnodavau tau smakrą, o kai nusišypsodavai, jis 
pasikeisdavo, pavirsdavo lyg atskiru veiduku. Pasidarydavo dar 
kitoks, kai nuliūsdavai arba supykdavai. Automobilyje pamačiau 
tave sutrauktu smakru ir supratau, kad bijai, - prisiminiau, kaip 
maža kresčiojau tavo glėbyje tau bėgant. Buvau apsikabinusi tau 
kaklą. Pasakiau: „Aš bijau.“ Tu mūsiškai atsakei: „Nebijok! Nebi- 
jok.“ O tada pajutau, kaip kažkas mane nuo tavęs plėšia. Siekiau 
tavo veido ir mačiau kietai sutrauktą tavo smakrą. Šaukei mane 
vardu ir buvai išsigandusi. Kaip ir aš. 


ANKSTI RYTAIS Su Flora eidavome pasivaikščioti ir žiūrėdavome, 
kaip į plačiausius bulvarus ir siauriausius skersgatvius pro namų 
duris veržiasi kasdienis gyvenimas. Ji norėjo perprasti mano gy- 
venimą Šanchajuje, sužinoti, ką patyrė jos tėvas. Ką tada reiškė 
būti kinu? Ką reiškė būti vakariečiu? Kurių moralė buvo griež- 
tesnė? Kuo, mano manymu, būčiau tapusi, jei nebūtų išvykusi 
mano motina? 

To paties visąlaik klausiau savęs. Kuo būčiau tapusi? Ar mano 
mąstymas būtų pasikeitęs, jei būčiau gyvenusi San Fransiske? Ar 
būčiau ėmusi kitaip mąstyti? Ar būčiau tapusi laimingesnė? 

— Norėjau gyventi kur nors kitur, - pasakiau Florai. - Bet neno- 
rėjau tapti kitokia. Norėjau būti tokia, kokia visada buvau. Buvau 
ir iki šiol esu. 

Buvom nuėjusios pažiūrėti namo prie Almančios Verdenės 
kelio, kur gyvenau su Edvardu. Dabar jame veikė užsieniečių vaikų 
pagrindinė mokykla. 

— Užsieniečių... - tarė Flora. - Aš - užsienietė. 

Namų sode tebeaugo didelis medis. Atsistojome jo pavėsyje ly- 
giai kaip tąkart, kai ją iš manęs atėmė. Tebestovėjo ir akmeninis 
suolas, prie jo buvo prikalta plokštelė su Edvardo vardu. Po kojo- 
mis žydėjo violetinės našlaitės. Prieš savaitę mes su motina pasi- 
rūpinome prikalti tą plokštelę ir vėl pasodinome gėlių. Ji dosniai 
parėmė mokyklą ir nusamdė sodininką prižiūrėti tų augalų. 

- Jis tikrai čia palaidotas? - paklausė Flora. 

Linktelėjau. Prisiminiau, kaip krito žemės ant indaujos lentų, iš 
kurių buvo padirbtas Edvardo karstas. Širdį vėl kaip kadaise per- 
vėrė sielvartas: Edvardai, kaip galėjai mane palikti? 

Flora perbraukė pirštais našlaites ir užsimerkė. 

— Noriu pajusti, kaip jis laiko mane ant rankų. 

Mintyse pamačiau, kaip Edvardas sūpuoja mažylę Florą, žiūri 
į ją lyg į stebuklą ir ramina kuždėdamas, kokia ji tyra, nesuteršta 
blogio. 


FLORA SU MANO motina viešėjo mėnesį. Likus kelioms dienoms 
iki jų išvykimo pajutau, lyg ji vėl būtų plėšiama nuo manęs. 

— Aplankyk mus San Fransiske, - pasakė motina. - Tu turi 
Daner pavarde išduotą gimimo liudijimą, patvirtinantį, kad esi 
Amerikos pilietė. Galiu padėti tau jį vėl gauti. Nors dabar gal man 
nebepatikėsi šios užduoties. 

— Negausim vizos Ištikimajam. Tūkstančiai Kinijos piliečių 

nori išvykti iš šalies, o konsulatas žino, kad jie negrįš. Negaliu 
Ištikimojo palikti vieno, - pasakiau. - Jis nemokės savimi pasi- 
rūpinti. 

Nesakiau jai, kad Ištikimasis jau buvo gavęs mano pažadą be jo 
niekur nevykti. Jis bijojo, ar dabar, kai susiradau ir motiną, ir duk- 
terį, manęs nepavilios Amerika. Pasak jo, kas iškeliauja į Ameriką, 
tas greitai negrįžta. 

— Po karo atvyksim abu su Ištikimuoju, - pasakiau motinai. — 
Arba tu grįžk ir atsivežk Elorą. Galėsim užkopti į tą kalną, kur lan- 
kėmės su Edvardu, arba nukeliauti į Honkongą ar Kantoną, kur 
niekad nesam buvę. Galėtume visi kartu ten nuvykti. 

Motina užjaučiamai pažvelgė man į akis. Suprato, kad noriu vėl 
pamatyti Elorą. 

- Žiūrėsiu, ką bus galima padaryti. 

Ir spustelėjo man ranką. 

Po trijų dienų Ištikimasis, Burtų Moliūgėlis ir aš stovėjom su 
Flora ir mama uoste. Kiek laiko nutekės, kol vėl susitiksim? Kas 
dar baisaus turės įvykti nuo šios akimirkos iki tos, kai vėl jas pa- 

' matysiu? Gal vėl mano akys neregės Floros dešimt ar penkiolika 
metų? O jei mama mirs rašydama man laišką? Jos vėl mane pa- 
lieka. Pernelyg greitai. 

Burtų Moliūgėlis įbruko Florai į rankas nemažą maišelį cukruje 
virtų graikinių riešutų. Virė juos ištisas dvi dienas. 

— Ji visiškai tokia kaip tu, kai buvai jos amžiaus, - pasakė Burtų 
Moliūgėlis. 

Florai atvykus ji taip sakė kone kiekvieną dieną. 

— Dažnai spėliojau, kas būtų buvę, jei kas nors tave būtų išgel- 
bėjęs, pasiėmęs ir aš būčiau likusi vienui viena. Norėdavau, kad 
būtum išgelbėta, o paskui... - Burtų Moliūgėlis užsikimšo burną 
kumščiu, kad nepravirktų. — Ją išlydėdama jaučiuosi lyg skirda- 


masi su tavim. 

Flora ją apkabino ir kiniškai padėkojo už tai, kad ją mažą rūpes- 
tingai globojo. 

- Ji geros širdies, - kiniškai pasakė man Ištikimasis. - Paveldėjo 
ją iš tavęs. Trejų su puse metų pakako jai perduoti gerumą. Ji galėjo 
būti mudviejų duktė. Pasiilgsiu mūsų dukrelės. 

Jis liepė Florai pažadėti atvykus iškart pasiųsti telegramą - kad 
būtume ramūs, jog saugiai parkeliavo. 

Atėjo metas skirtis. Flora priėjusi prie manęs keistai kietu balsu 
pasakė: 

— Žinau — greitai susitiksim. Ir dažnai rašysim viena kitai. 

Maniau, jos širdis man suminkštėjo, bet nustebau, suvokusi, 
kad klydau. Negerai, kad ji dabar mane palieka. Reikėjo mums il- 
giau pabūti kartu. Ėmė krėsti paniškas drebulys. 

Ji suėmė mano rankas. 

— Dabarjau ne taip sunku kaip tada, ką? Iškeliauju, bet grįšiu. 

Ji apsivijo man rankomis kaklą, stipriai apsikabino ir sukuždėjo: 

— Kaip aš maža tave vadinau, kaip šaukiau, kai mane iš tavęs 
atėmė? Mama? Juk taip, ar ne? Radau tave, mama. Niekada viena 
kitos nebeprarasim. Mano mama grįžo kartu su prisiminimais — 
kaip ir mažylė Flora. 

Pakuždom atsakiau, kad ją myliu. Daugiau nieko neįstengiau 
ištarti. 

— Viskas, daugiau jokių širdies draskymų, - pasakė ji. Pabučiavo 
man į skruostą ir atsiplėšė. - Va tas veidukas ant tavo smakro. 

Ji bakstelėjo man į smakrą ir tol kuteno pasmakrę, kol susi- 
juokiau. 

— Mums daugiau nebėra ko bijoti, - pasakė. Vėl pabučiavo 
mane į skruostą. - Myliu tave, mama. 

Abi su mano motina pasuko prie laivo trapo. Tris kartus atsi- 
gręžė mums pamojuoti, mes irgi mojavom. Mačiau, kaip jos kyla 
trapu, užlipa iki viršaus, paskui abi vėl atsisuko pamoti. Ji stovėjo 

nejudėdama ir žiūrėjo į mane. O tada kartu su mano motina nuėjo 
į laivą ir dingo iš akių. 

Prisiminiau tą dieną, kai turėjau iš Šanchajaus iškeliauti į San 
Fransiską. Motina turėjo manęs laukti. Bet nepalaukė. Turėjo 
grįžti. Bet negrįžo. Amerikietiškas gyvenimas, į kurį turėjau įsilieti, 
nuplaukė be manęs, ir nuo tos dienos nebežinojau, kas esu. 

Bemiegėmis naktimis, kai negalėdavau sudėti akių, galvodavau 
apie tą laivą ir įsivaizduodavau, kad esu jame. Aš išgelbėta! Buvau 
vienintelė laivo keleivė, stovinti jo gale ir žiūrinti į tolstantį Šan- 
chajų - aš, amerikietė mergaitė su jūreiviškais drabužėliais, skais- 
tuolė kurtizanė su šilkiniu švarkeliu aukštu kaklu, ašaromis paplū- 
dusi amerikiečio našlė, kino žmona pamušta akimi. Denyje per 
ilgus metus susirinko šimtai mano „aš“ ir žvelgė atgal į Šanchajų. 
Tačiau tas laivas niekada neišplaukė, turėjau iš jo išlipti ir kas rytą 
pradėti gyvenimą iš naujo. 

Ir vėl mintyse išvydau save - tą mergaitę jūreivišku kostiumė- 
liu. Buvau laive, stovėjau jo gale. Plaukiau į Ameriką, kur mane 
būtų užauginusi motina, pasiėmusi su savimi į San Fransiską. Bū- 
čiau augusi gražiuose namuose, miegojusi kambaryje saulėtai gel- 
tonomis sienomis, po vienu langu būtų ošęs ąžuolas, o pro kitą bū- 
čiau žvelgusi į jūrą. Pro tą langą būčiau regėjusi visą kelią iki miesto 
jūros pakrašty, iki Huangpu upės uosto, kur stovėjau su Burtų Mo- 
liūgėliu, Edvardu, Ištikimuoju, motina ir mažyle Flora, tolstant lai- 
vui modama mergaitei jūreivišku kostiumėlių — mojau, kol laivas 
išnyko iš akių. 

Įžengi į sceną ir darai viską, kad vyrai tave myl 
Paskui jie prisimins tas akimirkas su tavimi 
Tačiau patys jie nėra tavo prisiminimai - jie jaučiasi esą 
nemirtingi, nes tu padarei juos dievais. 


AMY TAN (Eimi Ten, g. 1952 m.) - amerikietė rašyto- 
ja, kinų imigrantų dukra, kurios knygose nuolat grįžtama 
prie motinos ir dukters santykių ir savosios tapatybės 
paieškų. Ji — tikra iliuzijų kūrimo meistrė, istorijų pasa- 
kotoja, moters sielos gelmių žinovė; ne veltui visos septy- 
nios jos knygos tapo pasauliniais bestseleriais, o jų autorė 


kritikų laikoma viena geriausių dabarties JAV rašytojų. 
Naujausiame savo romane „Malonumų rūmai“ Amy Tan nukelia skaitytoją 
į XX a. pradžios Šanchajų — nerimastingą, prabangų ir paslaptingą. 
Amerikietė (ar bent tokia save laikanti) Violeta Mintern - privilegijuota, 
drąsi ir savavališka; juk jos motina Lulu - prestižiškiausių visame mieste 
kurtizanių namų savininkė. Tame paslapčių ir aistrų kupiname pasaulyje 
mergaitės laukia puiki ateitis. Tačiau stoja neramūs laikai: Čingų dinastija 
griūva, revoliucija ir naujai susikūrusi respublika apverčia aukštyn kojom 
nusistovėjusią tvarką. Aukštyn kojom apvirsta ir herojų gyvenimai: atsira- 
dus vilčiai sutikti kadaise prarastą sūnų, Lulu su Violeta nutaria grįžti į San 
Fransiską, tačiau motina į laivą įsėda viena. Keturiolikmetė Violeta tampa 
klastos auka: jai tenka „skaistuolės kurtizanės“ likimas. Dabar, norėdama 
išlikti gyva, ji privalo pati išmokti meilės meno subtilybių ir priimti jai skir- 
tą likimą. Taip Violeta pradeda eiti ilgu ir sudėtingu keliu, kuris pareikalaus 
visų jos jėgų... 

Amy Tan blaško skaitytoją tarp Šanchajaus, prabanga alsuojančio elitinių 
kurtizanių pasaulio, atokaus ūkuose paskendusio Kinijos kalnų kaimelio 
ir XIX a. San Fransisko aukštuomenės salonų. „Malonumų rūmai“ - tai 
daugiau nei keturiasdešimt metų apimanti, per du žemynus nusidriekusi 
aistros, kraujo ryšio ir savo tapatybės paieškų istorija, trijų kartų moterų 
istorija, kurios neįmanoma pamiršti. 

